
INTRODUCERE 


Exercitiul filozofic neoplatonic a avut ca scop reconstruirea 
lumii în acord cu gândirea, cu principiile ei. Realitatea este pri- 
vită ca un întreg organic care stă sub condiţia fundamentală a 
inteligibilitátii: fiecare lucru își are locul si rolul sáu specific pe 
„scena“ lumii, precum şi rațiunea sa proprie de a fi. În fiecare 
lucru supus devenirii, gândirea descoperă urma modelului inte- 
ligibil superior, iar lumea în ansamblul ei este reflectarea — cor- 
porală, multiplă și temporală — a unei lumi incorporale, unitare 
şi eterne. Neoplatonismul vrea să vadă în lumea de aici o lume 
guvernată de sens, depinzând de o esenţă inteligibilă anterioară. 
În aceste condiţii, gândirea filozofică are mai multe mize care 
converg. Prima dintre ele este aceea de a înțelege lucrurile în 
acordul lor intim cu lumea inteligibilă, la care numai gândirea 
are acces. O a doua miză este aceea de a descoperi lumea inteli- 
gibilă însăși, cu structura și regulile ei proprii de funcţionare, 
care nu sunt întotdeauna identice cu cele ale gândirii discursive, 
adică ale gândirii prin care noi suntem deprinsi să abordăm lu- 
crurile. Acesta este motivul pentru care lumea inteligibilă nu 
poate fi descrisă foarte ușor în termenii comuni ai gândirii noas- 
tre obişnuite, prinse în sfera discursivitätii, a sensibilităţii si a 
devenirii. În consecință, o a treia miză este aceea de a ridica gân- 
direa noastră la sfera superioară a inteligibilului pur, scotánd-o 
din preajma ei imediată. Însă, pentru a putea surprinde în mod 
adecvat realitatea inteligibilă superioară, gândirea noastră trebu- 
ie să treacă printr-un proces de purificare și de rafinare. Părăsind 
regimul corporal, sufletul trebuie să se pregătească pentru con- 
tactul cu inteligibilul absolut. Neoplatonismul devine astfel un 

efort constant de a readuce gândirea la nivelul pur inteligibil. 
Scotánd gândirea din domeniul sensibilului — unde obiectele 
propriu-zise ale gândirii sunt amestecate cu substratul corporal 
—, filozofii neoplatonici încearcă să urmărească modul în care se 
arată realitatea prin prisma gândirii pure. Ei vor să vadă lucrurile 
aga cum ar apărea ele unei gândiri desprinse de sensibil, precum 
în experimentul imaginat de Platon in Phaïdros!. 

Totuşi, nu aceasta este tinta ultimă a neoplatonismului. Pro- 
vocarea cea mai înaltă pe care o aduce această tradiţie filozofică 
se referă de fapt la ceea ce nu mai poate fi gândit. Problema capi- 
tală a gândirii neoplatonice nu privește lumea inteligibilă, ci 
principiul ei. Se pune întrebarea: de unde provine această lume, 
care este sursa de la care ea se desfășoară si care este finalitatea ei? 
Nivelul inteligibil are el însuși nevoie de perspectiva înglobatoa- 
re a unui principiu unic, simplu si anterior. Este vorba despre un 
principiu care să poată explica natura multiplă a inteligibilului. 
Dar, pentru aceasta, principiul însuși nu mai poate fi tot o fiinţă 
inteligibilă, ci el va fi sursa unică și unitară pornind de la care se 
poate constitui realitatea inteligibilă. El devine astfel principiul 
absolut al întregii realităţi — atât al celei inteligibile, cât si al celei 
sensibile, pe care o explicăm prin referire la inteligibil. Căutarea 
modelului inteligibil al întregii realități este astfel îndreptată spre 
o căutare și mai înaltă: cea a principiului prim și unic. Așa cum 
lumea inteligibilă restrânge lumea devenirii la unitatea anterioară 
a modelului, a gândirii pure, tot astfel, pluralitatea acestei lumi 
pur inteligibile are nevoie de unitatea anterioară a unui principiu 
unic. Pentru a gândi în mod adecvat lucrurile, avem nevoie de un 
model inteligibil. Dar, pentru a gândi până la capăt un astfel de 
model, avem nevoie să „concepem“ un principiu care nu mai este 
propriu-zis conceptibil. Lumea inteligibilă ne trimite astfel spre 
un principiu supra-inteligibil. 

Un astfel de principiu anterior lumii inteligibile nu mai poate 
fi el însuşi abordat prin mijloacele gândirii — nici măcar prin 


! Platon, Phaidros, 247 c—e; vezi şi Republica, 517 b 5. 

gândirea cea mai înaltă și mai pură —, ci el este dincolo de gân- 
dire şi dincolo de tot ceea ce poate deveni obiect al gândirii. 
Astfel, pe fundalul unei gândiri foarte sistematice și înglobatoa- 
re, se inserează întrebarea radicală a ceea ce depăşeşte orice gân- 
dire în genere. Totodată, încercarea de a sistematiza sfera fiinţei 
— atât cea sensibilă cât si cea inteligibilă — conduce spre pro- 
blema fundamentală a ceea ce precede orice ființă. 

Tentativa de a configura granițele inteligibilitátii realităţii — 
şi de a surprinde ființa pur inteligibilă în ea însăși — se lovește 
de problema unui principiu radical și unitar, sursă a inteligibi- 
litátii, anterior acesteia. Astfel, problema fundamentală pe care o 
ridică neoplatonismul este aceea a emergentei de negánditului în 
inima a ceea ce gândim: pentru a putea gândi cu adevărat ceva 
până la capăt, trebuie să ne confruntăm la un moment dat cu 
ceea ce nu mai poate fi gândit. Dar, deşi nu mai poate fi gândit, 
cunoscut și nici măcar numit, nu ne putem lipsi de acest „ceva“ 
inaccesibil, deoarece, în absenţa principiului prim, nimic altceva 
nu poate exista si nu poate fi gândit. Gândirea noastră este astfel 
prinsă în sfera de gravitație a inexprimabilului, a de negánditului, 
iar aceasta în două maniere complementare: pe de o parte, încer- 
carea de a gândi realitatea ne conduce în mod necesar la un prin- 
cipiu care se sustrage gândirii; pe de altă parte, întreaga realitate 
va fi descrisă de neoplatonici în strânsă dependenţă de acest 
principiu ce scapă gândirii. Astfel, între ceea ce gândim și ceea ce 
nu mai poate fi gândit există o dublă relaţie: în sens ascendent, 
gândirea ajunge să descopere necesitatea unui principiu inexpri- 
mabil; în sens descendent, inexprimabilul este singurul care poa- 
te genera întreaga structură a realităţii, dându-i raționalitate, 
dându-i o ordine proprie şi, astfel, un sens. 

Ne aflăm în situaţia paradoxală pe care o descrie Platon în pri- 
ma parte a dialogului Parmenide — „dialog-manifest“ pentru neo- 
platonici. Anume, pentru a putea gândi lucrurile, avem nevoie de 
ideile lucrurilor, însă ideile însele nu pot fi înţelese ca atare. De 
asemenea, pentru a gândi lucrurile plurale, avem nevoie de ceea ce 


8 DINCOLO DE FIINŢĂ 


nu este plural, de unu, însă acest unu nu poate fi niciodată gân- 
dit în sine, ci în privinţa lui trebuie să ne mulţumim cu conclu- 
ziile negative: unul nu poate fi cunoscut, definit sau numit’. În 
același sens, în Republica, 509 b, se afirmă că lucrurile au nevoie 
de o sursă de la care îşi primesc ființa si faptul de a fi cunoscute, 
însă această sursă nu mai poate fi ea însăși ființă, ci trebuie să fie 
dincolo de ființă. 

Plotin, Porfir, lamblichos, Proclus si Damascius vor aprofun- 
da această intuiţie fundamentală a unei insuficiențe a fiintei în 
sine însăși: fiinţa nu poate fi înţeleasă si explicată până la capăt, 
dacă rămânem în limitele ei, în datele ei precise. În schimb, în ea 
însăşi se întrevăd indiciile unui nivel superior, dincolo de ființă 
si de gândire, pe care neoplatonicii îl vor numi unu absolut si 
bine suprem — în linia sugestiilor lui Platon. Pentru a gândi în 
mod deplin realitatea, trebuie să renuntám la un moment dat la 
calea sigură si clară a raţiunii stăpâne pe sine si să intrăm în „vâr- 
tejul“ pe care ni-l provoacă ceea ce nu mai poate fi gândit?. Ne- 
oplatonismul va fi astfel o tradiţie a înfruntării constante cu 
acest „ceva“ de negândit. Confruntarea cu raţiunea care guver- 
nează întreaga realitate este în ultimă instanţă o confruntare cu 
ceea ce depăşeşte orice rațiune. 

Scopul cercetării noastre este acela de a pune în lumină articu- 
latiile acestei teme fundamentale a gândirii neoplatonice: tema 
unui principiu de dincolo de ființă si de gândire. Astfel, vom în- 
cerca să trecem încă o dată prin acest punct prin care neoplatoni- 
cii invită să trecem, avertizându-ne totodată că drumul este unul 
„impracticabil si fără ieşire“, deoarece aici toate modalităţile 
obişnuite ale gândirii sunt suprimate. Totuși, în această încercare 
a noastră, vom explica fiecare moment al drumului parcurs de 


! Platon, Parmenide, 137 c 4-142 a 8. 

? Plotin (Enneade, VI, 7, 36.18) descrie această apropiere de principiu ca 
pe o mișcare ascendentă a unui val, care sustrage sufletul din terenul ferm al 
conceptelor si al explicatiilor. La Damascius (De principiis, R. L 7), încercarea 
de apropiere de principiul prim va fi descrisă ca o „răsturnare“ a discursului. 

? Damascius, De principiis, R. I, 5.17-18. 

gândirea neoplatonică, elucidând problemele ce s-au ridicat de 
fiecare dată. Mai precis, vom urmări modul în care a început și a 
evoluat meditaţia neoplatonicá privitoare la un principiu care 
precede întreaga realitate și se sustrage oricărei gândiri. Ne pro- 
punem să descoperim care este fundalul din care s-a născut 
această problemă, cum anume susţin neoplatonicii necesitatea 
existenţei unui asemenea principiu și care sunt dificultățile pe 
care le ridică admiterea lui — dificultăţi de care tradiţia neopla- 
tonică a fost pe deplin conștientă și care explică evoluţia însăși a 
doctrinei neoplatonice asupra principiului prim. Într-adevăr, 
deși tema principiului de dincolo de fiinţă şi de gândire a con- 
centrat eforturile celor câteva secole de gândire neoplatonică, 
legând astfel o tradiţie foarte puternică si influentă, totuși, tema 
însăşi si prezenţa ei în gândirea neoplatonică este profund pro- 
blematică, din mai multe puncte de vedere: atât în privinţa sur- 
sei, a constituirii ei ca temă filozofică, cât și în privinţa evoluţiei 
sale. 

În primul rând, sursa doctrinară a problemei se află în câteva 
indicaţii platonice — precum cele din Parmenide, 137 c 4-142 
a 8 si Republica, 509 b, amintite mai sus — pe care, însă, Platon 
nu le explică până la capát, ci le învăluie de fiecare dată într-un 
aer de mister. De aceea, prima problemă ce se ridică este cea a 
continuității neoplatonismului în raport cu sursa de la care el se 
revendică, deoarece această sursă este ea însăși greu de înţeles. 
Întrebarea care se pune este următoarea: cum se face că o temă 
atât de izolată si de puţin dezbătută în opera lui Platon — anu- 
me tema unui dincolo de fiinţă si de gândire — devine preocupa- 
rea centrală a unei tradiţii filozofice atât de largi si de prolifice 
precum neoplatonismul? Această întrebare descrie o primă sarci- 
nă a cercetării noastre. 

În al doilea rând, însuși felul în care intervine această pro- 
blemă în tradiţia neoplatonică ridică anumite probleme. Astfel, 
dată fiind maniera nedefinită în care apare tema unui dincolo de 
ființă la Platon, reluarea ei în neoplatonism înseamnă de fapt o 

nouă instituire tematică. Deşi se inspiră din indicaţiile platonice, 
neoplatonismul le depășește cu mult, instituind o nouă para- 
digmă de gândire. De la indiciile minimale din opera platonică 
— a căror miză ultimă rămâne în cele din urmă echivocă — este 
o cale lungă până la principiul prim al neoplatonicilor. Acesta 
din urmă este lansat ca o problemă în sine, foarte elaborată, cu 
multiple implicaţii pentru întreaga sferă a ființei și a gândirii. 
Problema existenţei unui principiu prim al întregii realități se 
insinueazá de-a lungul tradiţiei neoplatonice, fără însă a fi foarte 
limpede cum anume ajunge ca să se impună ca temă centrală și 
de ce este ea atât de importantă. La Plotin, de pildă, gândirea nu 
urmează o linie ascendentă, de la realitatea plurală înspre princi- 
piul de dincolo de ființă, ci existenţa principiului prim este pre- 
supusă parcă dintotdeauna: gândirea însăși porneşte de la această 
problemă si gravitează în jurul ei. Există întotdeauna un fundal 
problematic presupus, care nu ajunge niciodată să fie el însuși 
interogat ca atare. Atunci, ne putem întreba: cum apare această 
problemă în neoplatonism, cum este ea formulată ca problemă 
centrală si cum argumentează gânditorii neoplatonici necesitatea 
ei? Iată care va fi cea de-a doua interogatie fundamentală de la 
care pornește cartea de faţă. 

În al treilea rând, prezenţa acestei teme de-a lungul tradiţiei 
este, de asemenea, problematică. Tema nu este acceptată și inte- 
leasá în același fel de către toti gânditorii neoplatonici. Din con- 
trá, ea dă naștere mai multor polemici — fie directe, fie indirec- 
te. Deși tema este liantul însuși al tradiţiei neoplatonice, ea leagă 
de fapt istoria foarte subtilă a unor constante schimbări de per- 
spectivă, a unor răsturnări suprapuse. Pe de o parte, nici unul 
dintre gânditorii neoplatonici nu a contrazis la nivel doctrinar 
afirmaţia fundamentală a existenţei unui principiu de dincolo de 
fiinţă şi de gândire. Pe de altă parte, modul în care problema a 
fost abordată si rezolvată diferă foarte mult de la un autor la al- 
tul. Amănuntele si subtilitátile acestei probleme apar pe parcur- 
sul discutárii ei. Soluţiile oferite dau naștere în continuare unor 

noi întrebări si dificultăţi, unor contestări ale vechilor soluţii si 
unor încercări de depășire sau de nuantare a acestora. Astfel, 
problema însăși nu este una unitară, ci ea se tese din soluţiile si 
dificultăţile care s-au succedat. De aceea, pentru a înţelege aceas- 
tă problemă, se impune să parcurgem aceste dificultăţi în ordi- 
nea în care ele au fost ridicate. În analiza noastră, vom aprofunda 
așadar tema principiului de dincolo de ființă si de gândire, urmă- 
rind diversele formulări problematice pe care le-a cunoscut de-a 
lungul tradiţiei neoplatonice. 

Astfel, tema principiului de dincolo de ființă este problema- 
tică atât în privinţa sursei sale platonice, în privinţa modului în 
care această temă este preluată și reformulată în neoplatonism, 
cât și în privinţa transmiterii sau a evoluţiei sale de-a lungul aces- 
tei tradiţii. În plus, în ea însăși, tema se arată a fi paradoxală, 
deoarece ea presupune a gândi ceva de dincolo de gândire, respec- 
tiv a vorbi despre ceea ce nu este nimic anume, ci trece dincolo de 
ființă, dincolo de toate cele ce sunt. Dacă problema este în mare 
măsură configurată de istoria ei, motivul acestui lucru este unul 
esenţial: este vorba de faptul că a gândi asupra principiului de 
dincolo de ființă si de gândire înseamnă, de fapt, a merge împo- 
triva avertismentului pe care îl ridică acesta, anume că principiul 
este de negândit. Dar atunci, problema provine tocmai din încer- 
carea de a gândi principiul — în ciuda precautiilor luate de fie- 
care autor neoplatonic în parte. Însuşi faptul că un autor sau al- 
tul vorbește „despre“ acest principiu este problematic pentru 
tema noastră si este o sursă de dificultăți. Altfel spus, problema 
nu este una neutră pentru gândirea însăși care „atacă“ această 
problemă. De aceea, în marginea întregii noastre cercetări — 
care va pune în evidență „stadiile“ acestei probleme — vom fi 
confruntati în mod constant cu paradoxul cel mai adânc al neo- 
platonismului: este vorba despre faptul că, în viziunea neopla- 
tonică, gândirea autentic filozofică se poate desfășura numai în 
orizontul deschis de un principiu care nu poate fi încadrat în nici 
un orizont noetic și care nu poate f „prins“ în nici un discurs 

filozofic. Prin urmare, de-a lungul lucrării, va trebui să desfacem 
firul gândirii neoplatonice în cel putin două părţi. Pe de o parte, 
va trebuie să punem în lumină necesitatea radicală a principiului 
prim la orice nivel al gândirii noastre — de la cea comună, până 
la cea mai înaltă gândire speculativă. Pe de altă parte, va trebui să 
arătăm cum, la fiecare nivel, acest principiu se sustrage unei 
abordări frontale, fiind împins într-un orizont problematic din 
ce în ce mai greu de surprins, până la orizontul final al principiu- 
lui inefabil, care va încheia parcursul nostru și care reprezintă 
treapta cea mai înaltă a eforturilor neoplatonice de a „gândi“ de 
negânditul. 

Natura si dificultăţile inerente acestei teme impun analizei 
noastre mai multe stringente metodologice. În primul rând, 
analiza noastră trebuie să recupereze sursele doctrinare ale pro- 
blemei principiului de dincolo de ființă. Vom practica așadar o 
analiză istorică, punând în evidenţă sursele platonico-aristotelice 
ale problemei principiului prim. Vom acorda o atenţie deosebită 
manierei în care diversii autori neoplatonici preiau si interpre- 
tează referintele platonice ale problemei. Doar în felul acesta pu- 
tem înţelege cum anume se nasc nivelurile problematice ale tra- 
ditiei neoplatonice, toate având însă în spate un același substrat 
doctrinar fundamental. O a doua stringentä metodologică este 
aceea de a pune în oglindă — în mod comparativ — gândirea 
diverșilor autori neoplatonici în privinţa principiului de dincolo 
de ființă, pentru a vedea cum se tese această temă din întrepă- 
trunderea unor nuanţe problematice de multe ori greu de iden- 
tificat. În felul acesta, va ieşi în evidență sistematicitatea dinami- 
că a problemei noastre, modul în care ea crește înglobând și 
depăşind diversele dificultăţi ridicate de un autor sau altul. Acest 
tip de analiză ne va permite să punem în evidență gândirea neo- 
platonică asupra principiului prim ca o serie de trimiteri de la un 
autor la altul, de la o perspectivă la alta, fie în sensul în care anu- 
mite aspecte ale unei gândiri au dat naștere unor dispute sau 
răsturnări hermeneutice ulterioare, fie în sensul în care un autor 

sau altul, pentru a-și susține propria poziţie, recurge la critici 
asupra gândirii filozofilor anteriori — chiar dacă acestea nu sunt 
întotdeauna explicit formulate sau explicit îndreptate spre cine- 
va anume. O a treia exigentá a tipului de cercetare pe care vrem 
să îl întreprindem este analiza filologică a textelor grecești rele- 
vante pentru tema noastră. Numai prezenţa constantă a univer- 
sului conceptual originar ne poate permite să recuperăm în mod 
adecvat rădăcinile unor probleme (precum problema ŝnaintării 
ín vid la Damascius), sá urmárim cu precizie unele succesiuni 
problematice (precum problema #ravaliului, care poate fi exami- 
natá filologic de la Platon până la sfârșitul tradiţiei neoplatoni- 
ce), si să operám distincţii fine între concepte sau sensuri apro- 
piate, a căror confundare ar fi cu totul dăunătoare (precum în 
cazul distinctiei dintre îndicibil si inefabil la Damascius). 

Analiza noastrá porneste de la premisa cà problema principiu- 
lui prim de dincolo de ființă si de gândire nu poate fi înţeleasă în 
mod deplin decât dacă avem în vedere evoluţia ei, începând de la 
minimele indicaţii platonice şi terminând cu analizele extrem de 
nuantate si de subtile ale ultimului conducător al școlii neoplato- 
nice din Atena, anume Damascius. De-a lungul tradiţiei, proble- 
ma capătă formulări diferite, parcurgând astfel o serie de dispute 
filozofice, de critici suprapuse si de replici ce se nasc unele din al- 
tele. De aceea, ea nu poate fi înţeleasă doar din perspectiva unui 
autor separat de tradiţia însăși, ci integrând fiecare autor în tradi- 
tie, urmărind continuitátile si discontinuitätile faţă de ceilalți gân- 
ditori, atât față de cei anteriori, a căror gândire o integrează, even- 
tual, cát si faţă de cei ulteriori, care dau mărturie despre acel autor, 
judecându-l însă din perspectiva lor, din perspectiva noilor soluţii 
pe care ei înşişi le-au propus. În felul acesta, problema principiului 
prim înaintează ca o bucată muzicală, cu trimiteri în urmă la tra- 
ditia deja parcursă, dar și cu trezirea sau anunțarea unor alte pro- 
bleme, ce vor constitui tradiţia viitoare. 

Întrebarea sub care se desfăşoară analiza noastră este: cum 
putem admite un principiu prim al întregii realităţi, iar aceasta 

în două sensuri: pe de o parte, cum ajungem să admitem acest 
principiu, care este necesitatea admiterii lui, iar pe de altă parte, 
cum este cu putinţă să acceptăm si să gândim un astfel de prin- 
cipiu, cum putem să-l afirmăm fie si ca temă filozofică, de vreme 
ce el depăşeşte gândirea însăşi? Întrebarea are așadar două laturi 
inseparabile: una a „necesităţii“ și una a „imposibilității“ admi- 
terii principiului. De la Plotin la Damascius, tradiţia neoplato- 
nică a încercat să demonstreze „necesitatea“ si să rezolve sau să 
nuanteze „imposibilitatea“. 

Cartea noastră este structurată în trei părţi, corespunzătoare 
raportului dintre aceste două laturi ale problemei. Prima parte 
urmăreşte modul în care s-a constituit problema principiului 
prim în gândirea primului autor neoplatonic: Plotin. Vom vedea 
cum a impus acesta necesitatea principiului prim, accentuând în 
același timp imposibilitatea de a-l gândi ca atare, în mod direct. 
În cea de-a doua parte, vom vedea că necesitatea principiului şi 
imposibilitatea gândirii lui ajung să se confrunte, dând naștere 
unei serii de paradoxuri, de aporii cărora încearcă să le răspundă 
pe rând Porfir, lamblichos și Proclus, în căutarea unui echilibru 
între acestea două. Cea de-a treia parte este dedicată lui Damas- 
cius. El porneşte tocmai de la imposibilitatea radicală de a gândi 
principiul, si deduce de aici necesitatea lui. 

Prima parte a cărţii se va deschide cu analiza sursei platonice a 
problemei principiului de dincolo de ființă. Vom încerca să refa- 
cem cadrul teoretic de la care porneau gânditorii neoplatonici. De 
asemenea, ne vom întreba cum a receptat neoplatonismul această 
sursă platonică, ajungând să instituie o paradigmă nouă de gândi- 
re. Vom întreprinde apoi o analiză amănunţită a manierei în care 
Plotin a elaborat problematica unui principiu de dincolo de fiinţă 
şi de gândire, realizând un sistem doctrinar compact având în cen- 
tru acest principiu. Analiza noastră va urma o direcţie ascendentă, 
de la lucrurile sensibile la fiinţa inteligibilă si, apoi, la principiul de 
dincolo de ființă. Prima treaptă a acestui parcurs ascendent este 
cea a unităţii din lucrurile sensibile. La acest nivel, vom vedea 
cum Plotin impune anterioritatea unității faţă de fiinţa şi gândirea 

oricărui lucru, respingând în acest sens perspectiva aristotelică și 
cea stoică. Totuşi, vom vedea că Plotin nu se oprește la acest 
prim nivel al lucrurilor sensibile, ci va căuta sursa unităţii din 
lucruri mai departe, în lumea inteligibilă. Așa cum lucrurile sen- 
sibile își au un corespondent inteligibil, tot astfel Plotin descope- 
ră un corespondent inteligibil al numărului din lucruri, respectiv 
al unităţii. Pentru a înţelege cum se face această trecere, de la 
unul sensibil la unul inteligibil, vom discuta mai întâi laborioasa 
analiză a lui Plotin asupra numărului inteligibil și asupra felului 
în care se constituie acesta pornind de la unul inteligibil. Ne 
vom concentra apoi asupra unului inteligibil însuși: departe de a 
fi un simplu atribut al fiinţei inteligibile, unul este condiţia de 
posibilitate a fiinţei si cel care îi oferă acesteia stabilitatea pro- 
prie, făcând-o cu adevărat ființă veritabilă, neschimbătoare, inte- 
ligibilă. Totuși, acest unu descoperit de Plotin în lumea inteligi- 
bilă nu poate fi unul absolut, ci el însuși indică spre un unu încă 
şi mai anterior. De aceea, ultima etapă a gândirii lui Plotin pe 
care o vom analiza este cea referitoare la unul absolut, anterior 
fiinţei inteligibile și unităţii specifice acesteia. Acest salt va marca 
diferenţa radicală a neoplatonismului față de gândirea anterioa- 
ră, mai ales faţă de cea de sorginte aristotelică. Pentru a pune în 
evidenţă trecerea lui Plotin de la unul intelectului la unul abso- 
lut, vom discuta critica sa la adresa lui Aristotel și a tradiţiei 
aristotelice, care face din intelectul divin principiul prim al în- 
tregii realităţi. Critica lui Plotin este una dublă: pe de o parte, 
intelectul divin este mai unitar decât lăsa să se înţeleagă tradiția 
aristotelică; pe de altă parte, intelectul poartă încă o urmă de 
pluralitate, si de aceea nu poate fi admis ca principiu prim — aşa 
cum era în tradiţia aristotelică. Dincolo de acest intelect se află 
unul absolut, principiul prim al întregii realități. O dată ajunşi 
în acest punct, va trebui să scoatem la lumină sensul — sau sen- 
surile — anterioritätii principiului prim faţă de fiinţa inteligibi- 
là. Prima sarcină care se va impune va fi aceea de a identifica 
indicaţiile trans-noetice si trans-ontologice ale principiului. În 

acest sens, există două căi posibile, pentru a înţelege ce înseamnă 
transcendenta principiului absolut faţă de ființă. Prima dintre 
acestea recurge la cele două nume tradiţionale acordate princi- 
piului prim: unu prim şi bine absolut. Vom încerca să arătăm ce 
sugerează fiecare dintre aceste nume în privința principiului 
prim. A doua manieră în care vom discuta transcendenta princi- 
piului absolut constă în a indica anterioritatea lui față de fiecare 
dintre cele trei niveluri ale intelectului divin, adică faţă de triada 
fiintä-viatä-intelect. În urma acestor analize, vom vedea cá 
unul-bine reprezintă pentru Plotin răspunsul la căutarea unei 
unităţi absolute care fundamentează întreaga realitate. Dacă uni- 
tatea intelectului divin rămâne relativă la pluralitate, unul abso- 
lut este „singur“, el este doar unu; el dă ființei stabilitatea sa, fä- 
cánd-o să fie ceea ce este. Dincolo de acest unu, orice înaintare 
este imposibilă. Vom discuta această interdicţie de a trece dinco- 
lo de unu, această limită pe care Plotin o impune gândirii, o li- 
mită fondatoare pentru întreaga realitate. În urma acestei analize 
pe straturi a transcendentei principiului, vom ridica o serie de 
probleme ce tin de însăși posibilitatea de a îndrepta gândirea fi- 
lozofică înspre un principiu de dincolo de gândire. Problema 
însăşi a unui principiu de dincolo de gândire rămâne în esenţa ei 
paradoxală; de aceea, trebuie să înţelegem care este sensul unor 
expresii precum „dincolo de ființă“ şi „dincolo de gândire“, ast- 
fel încât acestea să nu devină auto-contradictorii. Vom vedea 
cum rezolvă Plotin însuși dificultățile ce se ridică în acest sens. 
În a doua parte a cărţii, vom încerca să punem în evidență 
structura reticulară în care se constituie meditaţia neoplatonică 
despre principiul de dincolo de ființă, și anume prin trimiteri 
repetate, directe sau indirecte, la interpretările gânditorilor ante- 
riori. Este vorba despre trimiteri care fie au o intenţie explicit 
critică, fie schimbă direcţia interpretărilor anterioare. Vom în- 
cerca să arătăm că aceste tipuri de referiri critice si reinterpretäri 
tin de o necesitate interioară a problemei înseși. Este vorba des- 
pre faptul că principiul este dintru început inaccesibil gândirii 

discursive, însă meditaţia filozofică tinde să îl fixeze într-un fel 
sau altul, chiar dacă porneşte de la ideea imposibilității de a fixa 
principiul; în consecinţă, interpretările fiecărui nou filozof intrat 
în această „vânătoare“ a principiului vor juca rolul unor corecti- 
ve, care încearcă să atenueze efectul (sau riscul) fixării principiu- 
lui într-o gândire sau alta. Gândirea neoplatonică în ansamblul 
ei balansează astfel între o extremă si alta: pe de o parte, aceea de 
a stabili locul și funcţia determinată a principiului în sistemul 
realității, iar, pe de altă parte, aceea de a scoate principiul din 
orice determinatie de ordin inteligibil. 

Astfel, vom vedea cum Porfir — pornind de la anumite indi- 
catii din opera maestrului său, Plotin — încearcă să dea princi- 
piului un rol precis în constituirea realităţii si un sens mult mai 
conturat: principiul va fi descris drept actul pur de a fi, de la care 
se constituie ființa ca act de a fi determinat (inteligibil sau inte- 
lectiv). Cazul lui Porfir este foarte controversat, datorită unei 
aparente contradicții între ceea ce spun mărturiile asupra lui, 
respectiv anumite pasaje din opera păstrată a lui Porfir însuși. 
Astfel, Proclus si Damascius arată că, pentru Porfir, principiul 
prim ar cădea la nivelul (cel mai înalt) al intelectului însuşi. În 
schimb, în anumite pasaje ale operei sale, Porfir afirmă existența 
unui principiu necoordonat, de dincolo de ființă, care nu poate 
fi pus în nici o relaţie cu fiinţa inteligibilă. O primă sarcină pe 
care ne-o asumăm este aceea de a pune în evidență modul în care 
înțelege Porfir principiul prim, anume ca act pur de a fi, anterior 
fiinţei determinate. În continuare, vom arăta în ce fel gândeşte 
Porfir anterioritatea unului față de intelect si ce rol acordă el 
unului în constituirea intelectului. De asemenea, vom arăta că, 
ceea ce pentru Porfir reprezintă principiul prim — pornind de la 
care se constituie intelectul, dar care rămâne necoordonat inte- 
lectului — nu mai poate juca rolul de principiu absolut necoordo- 
nat, în neoplatonismul ulterior. Tocmai de aceea, pentru Proclus 
şi Damascius, principiul necoordonat al lui Porfir corespunde vâr- 
fului unitar al inteligibilului; în schimb, principiul necoordonat 

va fi considerat dincolo de acesta. În felul acesta, credem că se 
rezolvă aparenta contradicţie care planează asupra lui Porfir. 

Totuși, se pune întrebarea: cum se face trecerea de la perspec- 
tiva lui Porfir la cea a lui Proclus sau Damascius? De ce princi- 
piul prim, așa cum îl înţelege Porfir, ajunge să fie „depășit“ în 
neoplatonismul ulterior? Vom vedea că această schimbare inter- 
pretativă se datorează uneia dintre cele mai redutabile dificultăţi 
ridicate în tradiţia neoplatonică, și anume din partea lui lambli- 
chos, discipolul, dar nu și continuatorul lui Porfir. Problema ra- 
dicală pe care o ridică lamblichos este aceea a diferenţei dintre 
principiul prim ca transcendentá absolută și principiul drept ca- 
uză primă a întregii realități. Dacă Porfir identifică principiul 
transcendent cu originea intelectului, lamblichos le separă radi- 
cal. Vom intra aici pe terenul celei mai mari aporii a gândirii 
neoplatonice, si anume: cum poate principiul transcendent — 
care este dincolo de restul realității — să aibă vreo legătură cu 
această realitate, să intre într-o relaţie cauzală cu ea? Criticând 
perspectiva lui Porfir, lamblichos va încerca să sustragă princi- 
piul din orice fel de raport cu cele de după el si să îl instituie 
într-o transcendentá absolută. Sarcina noastră va fi aceea de a 
reconstitui gândirea lui Iamblichos pornind de la mărturiile ce se 
păstrează despre el în scrierile lui Proclus și ale lui Damascius. 
Vom vedea că — pe firul criticii la adresa lui Porfir — Iamblichos 
ajunge la problema radicală a imposibilității de a uni într-o ace- 
easi ipostază transcendenta și cauzalitatea principiului. Soluţia lui 
Iamblichos la această problemă va fi aceea de a distinge doud ipos- 
taze principiale dincolo de ființă: principiul-cauză, unit cu inteli- 
gibilul, respectiv principiul-transcendent, complet sustras inteli- 
gibilului și absolut indicibil. 

Vom vedea însă că lucrurile nu se opresc nici aici. Continuând 
să descoasă paradoxul principiului de dincolo de ființă, Proclus 
respinge perspectiva lui Iamblichos. El încearcă din nou să pună în 
acord aspectul cauzal și cel absolut transcendent al principiului. 
Pentru a înţelege cum anume, vom pune mai întâi în evidenţă 

maniera în care structurează Proclus fiinţa inteligibilă, ţinând 
cont de puterea de radiere a celor trei aspecte ale acesteia: ființă, 
viaţă si gândire. Pornind de la această structură ascendentă, 
Proclus trage concluzia existenţei unui principiu unu, transcen- 
dent fiinţei si cauză a ființei. Unul este singurul care are o putere 
de radiere mai mare decât ființa, depäsind-o în ambele sensuri: 
atât ca transcendentá, cât si ca putere cauzală. După aceste prime 
precizări, vom intra în amănuntele problemei principiului de 
dincolo de ființă la Proclus, discutând pe rând cele două aspecte 
ale acestuia: transcendenta si cauzalitatea. Scopul analizei este 
acela de a descoperi cum rezolvă Proclus antinomia dintre aces- 
tea. Pe de o parte, Proclus accentuează transcendenta principiu- 
lui, gândindu-l ca pe o neființă prin excelenţă, dincolo de ființă. 
Pe de altă parte, vom vedea că, pentru Proclus, cauzalitatea nu 
contrazice transcendenta, nu i se opune; din contră, ea dă trans- 
cendentei sensul ei deplin. Mai precis, dacă transcendenta prin- 
cipiului este percepută ca negatie a ființei în ansamblul ei, nega- 
tia indică tocmai faptul că toate lucrurile iau naștere de la acest 
principiu care nu este nimic anume. În felul acesta, transcenden- 
ta este cauzalitate, și invers. 

Dar care este deznodământul acestei căutări a principiului 
prim? Care va fi ultimul cuvânt al tradiţiei în acest sens? Vom 
afla răspunsul acestei întrebări în partea finală a analizei noastre. 
Damascius, ultimul diadoh platonic, reprezintă momentul de 
criză şi de critică al gândirii neoplatonice, dar, în același timp, el 
este cel care propune o restructurare si o fundamentare mai pro- 
fundă a acestei gândiri, pornind tocmai de la aporiile pe care ea 
le ridică. Observând opoziţia dintre principiul-cauză și princi- 
piul-transcendentá, Damascius formulează în mod radical pro- 
blema principiului, întrebându-se dacă acesta este dincolo de 
totul, adică dincolo de tot ceea ce putem gândi (ca transcenden- 
tà absolută) sau este în totul (ca o cauză primă a totului, ca vârful 
său cel mai înalt). După o scurtă analiză a situaţiei hermeneutice 
în care se situează Damascius, vom intra în analiza dublei aporii 

a principiului prim. Punând faţă în faţă totul si principiul totu- 
lui, Damascius caută o posibilă raportare a celor doi termeni. 
Firele aporiei vor pune în evidență imposibilitatea unei astfel de 
raportări, fie într-o direcție, fie în alta. Definit prin pluralitate, 
completitudine și limitare, totul nu poate avea un principiu în 
afara sa. Pe de altă parte, definit ca principiu unic al totului, 
principiul nu poate fi integrat în totul al cărui principiu este. O 
primă soluţie oferită acestei duble aporii constă în înţelegerea 
principiului ca „unul-tot anterior totului^, care unește transcen- 
denta si cauzalitatea. Totuşi, analizând modul în care înţelegem 
noi „unul-tot anterior totului“, Damascius va observa că chiar și 
acest principiu sfârșește prin a fi reintegrat în totul, așadar prin 
a-și pierde calitatea de principiu absolut. O ultimă cale de inain- 
tare spre principiu si de ieşire din aporie constă în a revalorifica 
aporia însăși. Aporia îi indică lui Damascius faptul că avem divi- 
natia (sau presentimentul) unui principiu absolut necoordonat 
cu totul. Pornind de aici, se deschide o întreagă gamă de feno- 
mene la limita gândirii, care eliberează drumul înspre principiul 
absolut necoordonat. Vom discuta mai întâi ce înseamnă divina- 
tie în acest context de filozofie speculativă, recuperând istoria 
termenului. Este vorba despre faptul că gândirea noastră, fără a 
mai avea un obiect propriu-zis, simte totuși nevoia de a înainta 
spre un principiu necoordonat și cunoaște în același timp direc- 
tia unei astfel de înaintări. Iar înaintarea nu constă în a determi- 
na principiul, ci, din contră, în a suprima orice posibilă determi- 
nație. Principiul necoordonat nu poate fi conceput, nu poate fi 
proclamat în nici un fel și nici o supozitie nu i se potrivește. 
Mergând pe această cale, gândirea noastră pare să înainteze în 
vid. Vom vedea însă care este sensul — pozitiv, superior — pe 
care îl dă Damascius acestei înaintări, distingând între nimicul 
inferior fiinţei si cel de dincolo de fiinţă si chiar de dincolo de 
unu. În felul acesta, gândirea este angajată într-o încercare con- 
stantă de a elibera principiul de orice determinatie inadecvată 
lui: este ceea ce Damascius va numi „travaliile gândirii“. Vom 

vedea cum aceste travalii ne conduc spre principiul ;zefabil, so- 
lutia propriu-zisă a lui Damascius la problema principiului abso- 
lut. Vom discuta mai întâi felul în care conceptul de zzefabil se 
inserează în istoria filozofiei, fiind preluat din limbajul religios si 
transformat, la sfârșitul neoplatonismului, în termenul cel mai 
înalt al gândirii speculative. Vom vedea, de asemenea, că, făcând 
din inefabil ţinta ultimă a gândirii sale, Damascius încearcă să 
pună în acord propria sa perspectivă cu cea platonică, fondatoa- 
re. După această incursiune istorică, vom discuta felul în care 
Damascius introduce inefabilul, punând în evidenţă faptul că, în 
faţa acestui principiu, gândirea noastră este complet răsturnată. 
Mai precis, inefabilul scapă gândirii care încearcă să îl cuprindă, 
iar aceasta ajunge să admită tocmai contrariul a ceea ce vrea să 
exprime, fiind astfel răsturnată. Vom discuta, de asemenea, mo- 
dul în care inefăbilul se diferenţiază de simplul caracter indicibil 
pe care principiul l-a avut în întreaga tradiţie neoplatonică. Ine- 
fabilul nu este nici măcar indicibil, ci iese cu totul din opoziţia 
dintre dicibil si indicibil. Pornind de la această analiză, ne vom 
pune întrebarea care este noua structură a principiilor la Damas- 
cius şi cum anume inefabilul influențează această ierarhie. Vom 
repune în discuţie o problemă de interpretare a gândirii lui Da- 
mascius, anume dacă inefabilul reprezintă sau nu o dedublare a 
principiului tradiţional. Vom argumenta în final că inefabilul 
iese din aporia principiului prim, depăşind opoziţia dintre cau- 
zalitate si transcendentá. De asemenea, vom arăta că inefabilul 
nu reprezintă o soluţie sceptică — în care gândirea însăși s-ar 
bloca, incapabilă să cunoască principiile. Din contră, în perspec- 
tiva lui Damascius, ultima din istoria neoplatonismului grec, 
gândirea își ia ca sarcină tocmai descoperirea urmelor inefabile 
din întreaga realitate și experimentarea sau conştientizarea prin- 
cipiului absolut inefabil, complet sustras cunoașterii discursive. 

PRINCIPIUL DE DINCOLO DE FIINŢĂ. 
CONSTITUIREA UNEI TRADIȚII 


A. Platon si depășirea fiinţei 


Pentru a putea pătrunde în încrengătura aporetică a principiu- 
lui de dincolo de ființă, trebuie să punem mai întâi în evidență 
acele elemente doctrinare din care s-a dezvoltat această problemă, 
şi care au stat astfel la baza constituirii tradiţiei neoplatonice. Este 
vorba mai ales de câteva referințe din gândirea platonică pe care 
neoplatonismul le-a reluat și le-a închegat într-o gândire proprie. 
Acestea joacă rolul unor „semințe“ problematice, din care s-a înăl- 
tat filonul tare al gândirii neoplatonice. Ele poartă în nucleul lor 
imaginea concentrată a ceea ce vor gândi filozofii neoplatonici. To- 
tusi — asemenea semintei —, ele însele nu mai pot fi privite si in- 
telese în sine, în mod izolat, ci ca atare ele au un caracter neeluci- 
dat, parcă voit ascuns, încă de la început. Sunt niște probleme pe 
care Platon abia le schiteazá și a căror rezolvare nu este explicită 
în dialogurile platonice!. Despre ce este vorba? Dacă până la Pla- 
ton, filozofia a fost o căutare a fiinţei veritabile, sustrasă devenirii, 
la Platon, ființa veritabilă devine o lume în sine, cu o structură 
internă proprie. Totuși, Platon merge mai departe, și ridică pro- 
blema rationalitätii acestei lumi — întrebându-se cum anume 


! În articolul „Platonism in Late Antiquity" (Soul and Intellect: studies in 
Plotinus and later Neoplatonism, Aldershot, Variorum, 1993) H. J. Blumenthal 
arată că unele dintre cele mai importante probleme ale metafizicii plotiniene sunt 
elaborate pornind nu neapărat de la fondul platonic doctrinar, ci tocmai de la 
acele puncte doctrinare care au rămas neelucidate în textele platonice (precum 
problema participatiei si cea a întinderii sferei ființei veritabile), sau care sunt 
propuse ca exercitii dialectice (vezi partea a doua din dialogul Parmenide). 

trebuie ea înţeleasă si care este sursa ultimă a ființei supreme, de la 
care aceasta își primește caracteristicile sale: anume faptul de a fi si 
de a fi cunoscută. Astfel, dacă în mod tradiţional gândirea nu se 
poate desfășura decât în spaţiul ființei, iar ființa este sfera predilectă 
a gândirii, Platon ajunge să pună în discuţie posibilitatea a ceva ce 
depășește gândirea noastră, însă nu în sens inferior — ca neființă 
absolută!, care parazitează gândirea argumentativă, introducând 
falsul si sustrăgându-se astfel unui examen riguros din partea ratiu- 
nii — ci în sens ascendent, ca un prag superior gândirii, ca un pas 
dincolo de ființă (énékewa: fj odoiag). 

În acest sens, există două referinţe clasice — pe care gândito- 
rii neoplatonici le vor exploata din plin — în care Platon iese din 
sfera strictă a ființei și a gândirii, punând problema unui 
„dincolo“?: este vorba despre problema unui bine de dincolo de 
ființă, enunțată în Republica, 509 b 6-10, si de unul care este 
prezentat în sine, separat de ființă — în prima ipoteză din Par- 
menide, 137 c 4-142 a 8°. Vom discuta pe rând aceste două re- 
ferinte capitale pentru neoplatonism. 

Republica, 509 b 6—10 este un text pe care se cuvine să îl re- 
dăm ca atare, deoarece analiza noastră va relua mai multe amă- 
nunte ale lui: 


Tot astfel, se pare că cele cunoscute primesc de la bine nu numai 
faptul de a fi cunoscute, ci că lor le vine de la acela și faptul de 
a fi şi fiinţa, binele nefiind el însuşi fiinţă, ci dincolo de ființă, 
depásind-o ca vârstă si ca putere.* 


! Platon, Sofistul, 238 c 8-11. 

? J. Festugière realizează o schemă a locurilor în care Platon atinge tema 
depäsirii fiinţei: Bancherul, 210 e 2-211b 3; Scrisoarea a VII-a, 341 b 7-d 2; 
342 a 7-344 c 1, Republica, 509 b, Parmenide, 141e 7-142 a 7 (vezi: La révéla- 
tion d'Hermés Trismégiste, IV: Le Dieu inconnu et la gnose, J. Gabalda, Paris, 
1954, cap. V: „La transcendance de l'un-bien-beau chez Platon“, pp. 79-91). 

? O altă referință relevantă în acest sens este Sofistul, 244 e-245 b, în care 
ființa apare ca o unitate relativă, diferită de unul absolut, primindu-și unitatea 
de la acesta. 

4 Traducerile din această lucrare ne aparțin. 

Platon compară obiectele cunoaşterii cu obiectele vizibile: 
acestea din urmă primesc lumina — care le face vizibile — de la 
soare, care este superior domeniului vizibil, deoarece îl face po- 
sibil. În același fel, obiectele cunoaşterii primesc faptul lor de a fi 
cognoscibile (tò ywyvookeoar) — precum si faptul de a fi (tò 
eîvou) si ființa (ovoto) — de la ceva superior ființei înseși. Lu- 
crurile cognoscibile și existente primesc acest fapt de a fi și de a 
fi cunoscute de la ceva care nu mai este el însuși existent. Acesta 
este binele de dincolo de ființă (Entkewo tfjg ovotag). Platon 
însuși nu continuă această linie de gândire, ci, în acest punct al 
dialogului, discuţia se oprește brusc, ca în fata unui lucru ce nu 
trebuia rostit. Personajul Socrate protestează deoarece a fost 
obligat să vorbească despre un asemenea lucru inexprimabil!. În 
schimb, vom vedea că neoplatonicii își vor concentra atenţia toc- 
mai asupra unui astfel de punct doctrinar radical, asupra unui 
orizont care depășește spaţiul fiinţei. 

A doua referință platonică preluată de neoplatonici ca indica- 
tie a unui principiu anterior ființei este prima ipoteză asupra 
unului (sau ipoteză henologică, de la termenul grecesc čv: unu) 
din dialogul Parmenide, 137 c 4-142 a 8. Dialogul începe cu o 
apologie a necesităţii existenţei unului, o apologie negativă, de 
fapt, care se bazează pe demonstrarea absurditätii ce rezultă din 
suprimarea unului si din admiterea unei pluralitáti pure, lipsite 
de unitate. Dintre demonstrațiile expuse de Zenon, dialogul nu 
reţine decât una?: anume că, dacă fiinţele (cele ce sunt) sunt plu- 
rale (ei noi oti tà óvto), atunci ele vor fi si asemenea si 
neasemenea, ceea ce este absurd, deoarece lucrurile asemenea nu 
pot fi neasemenea, iar cele neasemenea nu pot fi asemenea’. Partea 


1 În Comentariul la Republica, 274.3—9, Proclus va discuta acest refuz de a 
vorbi despre binele de dincolo de ființă. 

2 Platon, Parmenide, 127 e 1-5. 

? Argumentul lui Zenon este analizat pe larg de Proclus în Comentariul la 
Parmenide II, 721.19-729.38. Lucrurile sunt asemenea deoarece toate au ca- 
racteristica pluralitätii, dar sunt si neasemenea tocmai pentru că, în măsura în 
care sunt plurale, ele sunt si distincte unele față de altele. Argumentul este 

a doua a dialogului (137 c 4-166 c 5) revine la ipoteza parmeni- 
diană a unului, analizând mai multe situaţii privind existenţa 
sau inexistența unului. Prima dintre acestea este ipoteza radicală 
a existenţei unului înţeles ca non-plural: dacă unul însuşi există, 
ce urmează în privinţa lui? Dar admiterea unului în sine presu- 
pune excluderea oricărei forme de pluralitate: dacă este unu, 
atunci unul nu poate fi ceva plural (ei Ev &otw, &AAO «v ook 
àv ein moA Ad tò Év)'. Dialogul desfăşoară în continuare o în- 
treagá serie de negatii ce se dovedesc necesare, o dată ce admitem 
unul non-plural. Nefiind plural, unul nu poate avea părţi, așadar 
nu are început, mijloc sau sfârşit. În consecinţă, el nu poate avea 
o figură (oxyńpa) — precum circular sau drept —, nu poate fi 
nicăieri (căci nu poate fi cuprins nici în ceva diferit, nici în sine) 
şi nu poate fi nici mișcat, nici nemișcat (neavând în ce să se miște 
sau să stea). Dar, dacă nu poate fi situat nici în sine nici în altceva, 
unul nu poate fi nici identic, nici diferit (cu sine sau cu altceva), 
aşadar nu poate fi nici egal, nici inegal. De aceea, unul nu parti- 
cipă nici la timp (căci cele ce participă la timp sunt egale sau 
inegale ca vârstă), așadar el nu este, nu a fost si nu va fi (căci aces- 
tea sunt părţi ale timpului). Astfel, unul nu participă la ființă: el 
nu este si nu este nici măcar unu. În consecință, unul nu poate fi 
numit ca atare, nu poate fi definit, si despre el nu poate exista 
ştiinţă, senzaţie sau opinie. Unul nu poate fi exprimat, cunoscut 
sau perceput. În concluzie, unul pe care îl admitem ca non-plural 
nu are ființă şi nu poate fi cunoscut, numit, gândit (deși în această 
primă ipoteză l-am numit şi l-am gândit deja într-un fel). Unul 
care a fost afirmat în ipoteză se arată a fi dincolo de gândire — fie 
că prin gândire înţelegem definiţie, ştiinţă, opinie sau nume. În 


prezent si în Teologia platonică, Il, 1, p. 6, 3-18: fiinţele plurale (lipsite de unu) 
sunt asemenea deoarece toate sunt non-unu. Pe de altă parte, fiind complet 
lipsite de unu, pluralele nu pot avea un unic caracter comun, de aceea ele nu 
pot fi asemenea în nici o privință, ci vor fi neasemenea. În consecință, plurale- 
le vor fi si asemenea și neasemenea sub același raport (anume ca non-unu), ceea 
ce este absurd. 

! Platon, Parmenide, 137 c 4-5. 

plus, se arată că unul nu are ființă nici măcar atât cât să poată fi 
unu (deși în ipoteză s-a admis că unul esze). Din nou, Platon nu 
continuă această direcție, ci o prezintă ca pe o concluzie greu de 
acceptat, poate chiar imposibilă!, si trece la cea de-a doua ipote- 
ză asupra unului. 

Acestea sunt cele două deschideri platonice privind existența 
a „ceva“ ce depășește spaţiul clasabil al ființei şi al gândirii, în 
reciproca lor apartenenţă. Desigur, la Platon, cele două referinţe 
trebuie văzute în mod distinct: pe de o parte, binele este dincolo 
de ființă, rolul lui fiind acela de a explica faptul că ideile au fiin- 
tá si pot fi cunoscute. Pe de altă parte, unul din prima ipoteză 
este admis ca unu (împotriva ipotezei pluralitätii pure), iar el se 
dovedește a fi dincolo de ființă, în sensul în care toate determi- 
natiile fiinţei sunt plurale, pe când el este absolut unitar. În acest 
al doilea caz, ființa nu este explicată prin ceva de deasupra ei, ci 
gândirea ajunge, de fapt, să descopere că, dacă admitem ca atare 
acest unu — pe care îl gândim într-un fel, care are o oarecare 
prezenţă în gândirea noastră —, atunci se arată că acesta nu poa- 
te avea ființă si nici una dintre caracteristicile ființei, încât el nici 
nu mai poate fi gândit (adică numit, cunoscut, definit). Altfel 
spus, unul — fără de care gândirea se pierde într-o pluralitate 
absurdă — nu poate fi gândit ca atare, ci admiterea lui duce la 
concluzii contradictorii faţă de ceea ce am admis în ipoteză: unul 
nu va avea nici nume, nici știință, si el nu va fi nici măcar unu. 

Observăm astfel că, la Platon, problema acestui „dincolo de 
gândire si de ființă“ apare de fapt din cadrul însuși al gândirii si 
al fiinţei: vrând să explice lucrurile, gândirea ajunge să admită 
ceva pe care ea însăși nu mai poate să îl cuprindă. Ceva din spa- 
tiul însuși al gândirii şi al ființei trimite sau deschide spre un 
dincolo de ființă, respectiv dincolo de gândire: binele care dă fiinţă 
nu mai poate fi el însuși ființă, iar unul — fără de care nu se 
poate gândi nimic — nu mai poate fi el însuși gândit. Pe de o 
parte, lucrurile cognoscibile și existente trebuie să aibă faptul de 


! Vezi Parmenide, 142 a 7-8. 

a fi şi faptul de a fi cognoscibile, de la ceva care nu mai este el 
însuși cognoscibil si existent. Pe de altă parte, nu putem gândi 
lucrurile în lipsa unităţii, deoarece riscăm să cădem în absurdul 
unei pluralitáti nelimitate; totuși, unul de care avem nevoie nu 
poate fi gândit în sine însuși si nu poate fi admis ca existent. 
Ambele cazuri ilustrează o limită a gândirii, dincolo de care Platon 
însuși nu ne spune cum s-ar putea trece, sau cum trebuie să abor- 
dăm această limită si să ne situăm faţă de ea. 


B. Plotin si structura realității 


În schimb, în neoplatonism, accentul se va muta pe acest 
dincolo faţă de fiinţă şi faţă de gândire. În loc să indice o limită 
obiectivă a gândirii, acest dincolo va ajunge tinta propriu-zisă a 
investigației filozofice. În plus, privind înspre restul realităţii, to- 
tul va fi gândit în funcţie de principiul care este dincolo de ființă 
şi dincolo de gândire, iar întreaga gândire filozofică depinde de o 
corectă abordare a acestui principiu. În consecință, aceasta va fi 
problema centrală pe care filozofia neoplatonică o va elabora în 
mod explicit. 

Dacă la Platon problema unui „dincolo“ de ființă si de gân- 
dire rămâne în stadiul ci aporetic, ca o dificultate care nu poate 
fi ocolită și căreia nu îi găsim o rezolvare propriu-zisă, în schimb, 
neoplatonismul debutează printr-o schimbare radicală de per- 
spectivă tocmai asupra acestei probleme. Pentru neoplatonici, 
textul platonic nu anunţă doar problema, ci el indică în mod 
implicit „rezolvarea“; în loc să fie citit doar într-o cheie proble- 
matică, textul platonic este citit într-o cheie doctrinară. Neopla- 
tonicii văd în textul platonic indicatia unui principiu concret, 
care îndeplinește condiţia descrisă de aporiile textului. Aporia pe 
care gândirea nu o mai poate rezolva devine tema explicită a ceva 
de dincolo de fiinţă si de gândire, iar unul care nu își găseşte lo- 
cul în spaţiul fiinţei devine un principiu efectiv, care depășește și 
fundamentează fiinţa. 

Astfel, Plotin, primul autor neoplatonic, consideră că atât bine- 
le de dincolo de ființă (din Republica, 509 b 9), cât si unul (din 
prima ipoteză henologică: Parmenide, 137 c 4-142 a 8) indică 
principiul absolut al tuturor lucrurilor, prima ipostază principială. 
Din această identificare a binelui de dincolo de ființă cu unul abso- 
lut se naște ideea unui „principiu prim“ — care va sta în centrul 
gândirii neoplatonice. Dacă la Platon binele de dincolo de ființă nu 
este niciodată tematizat ca atare, iar unul ce se sustrage ființei este 
prezentat în cadrul unui exerciţiu dialectic, așadar într-o ipoteză, în 
schimb, o dată cu Plotin, unul devine binele însuși, iar unul-bine 
devine ipostaza principială supremă, care sustine o gândire filozo- 
fică foarte bine angrenată, elaborată în cele mai mici detalii. 

Totuși, identificarea celor două referințe platonice nu este cu 
totul surprinzătoare!: observăm o anumită similaritate, în chiar 
textele platonice, între binele de dincolo de fiinţă si unul abso- 
lut: fiecare dintre acestea este adus în discuţie în raport cu plura- 
litatea ființelor, respectiv a gândirii noastre: binele este discutat 
în raport cu pluralitatea lucrurilor inteligibile (tà voovueva: 


! Există câteva indicii care ne-ar putea lăsa să credem că Platon în- 
susi a avut ideea alăturării unului absolut si a binelui de dincolo de fi- 
intá. Astfel, Aristoxenus, teoretician al muzicii si discipol al lui Aristo- 
tel, spune că, după cum povestea Aristotel, expunerea lui Platon despre 
bine nu se referea la nici un bine concret (averi, sănătate, etc.), ci la 
ştiinţă, numere, geometrie, ajungând în cele din urmă să arate că bine- 
le este unu (Gri &ya00v otuv čv) (vezi Aristoxenus, Elementa harmo- 
nica, II, 30) Totuşi, contextul nu ne lasă să înţelegem despre care unu 
sau despre care bine este vorba. În plus, sensul general al pasajului este 
ironic: ascultătorii lui Platon ar fi fost în cele din urmă dezamágiti de 
cele aflate, deoarece ei nu ştiau de la început care este scopul expunerii, 
ci se aşteptau la altceva. Vezi de asemenea Aristotel, Metafizica, 1091 b 
13, care însă nu se referă direct la Platon, ci la „cei care susțin existența 
substanțelor neschimbătoare“: aceștia ar spune că unul este binele însuși 
(orto TÒ Ev tò å&yaBòv atò eivou), iar substanţa acestuia ar consta în 
unitatea lui. Vezi si J. M. Rist, „Ihe Parmenides again", Phoenix 16, 
1962, pp. 13-14. 

Republica, 508 c 1), iar ipoteza unului se opune explicit ipotezei 
pluralitátii lucrurilor. Și într-un caz și în celălalt, pluralitatea nu 
poate fi susținută ca atare, până la capăt, ci ea are nevoie de uni- 
tatea anterioară care să o strângă laolaltă. Pe de altă parte, atât 
unul cât și binele nu mai pot face parte din sfera fiinţei şi a gân- 
dirii: binele este cel care face ca lucrurile să fie și să fie cunoscute, 
dar, în acest caz, el însuși trebuie să fie anterior fiinţei şi anterior 
cunoasterii'; unul, la rândul lui, nu are nici fiinţă, nici cunoaşte- 
re, nume sau știință. Așadar, similaritatea binelui și a unului 
constă în faptul că ele dau sens fiinţei și gândirii, dar nu mai pot 
fi gândite în sine, nici nu pot avea fiinţă. 

Plotin a tras concluziile pe care textele platonice le lăsau des- 
chise. El suprapune cele două aporii platonice: cea a binelui de 
dincolo de ființă si cea a unului care nu este. El suprapune astfel 
refuzul lui Socrate de a vorbi despre binele de dincolo de ființă? 
şi imposibilitatea — observată de personajul Parmenide — de a 
admite unul care nu este?. De acum înainte, neoplatonismul isi 
va alege drept cadru al discuţiei aceste două „locuri“ dificile, ato- 
pice, din gândirea platonică: binele care nu este“ si unul care nu 
este unu’. Filozofii neoplatonici nu vor mai refuza să vorbească 
despre binele de dincolo de ființă, iar pentru ei unul absolut nu 
mai este o simplă ipoteză, imposibil de admis, ci cele două refe- 
rinte platonice vor canaliza întreaga lor gândire. 

Totuși, Plotin nu reia de la Platon numai indicaţiile despre 
un principiu de dincolo de ființă si de gândire, ci si alte indicaţii 


! Vezi Republica, 509 a 7-8: binele dă adevărul și știința (émotipin), însă 
este deasupra acestora (on&p voto). 

? Platon, Republica, 509 c 3-4: „tu eşti de vină, spuse, că m-ai obligat să 
spun ce cred despre el“. După această remarcă, Socrate refuză să continue ex- 
punerea despre binele de dincolo de fiinţă. 

3 Platon, Parmenide, 142 a 6-8: „Este oare posibil ca lucrurile să stea așa în 
privința unului? Eu nu cred". 

“Platon, Republica, 509 b 8-9: „binele nu este ființă“ (oo odoiag óvtog 
to &yo00). 

5 Platon, Parmenide, 141 e 10-11: „nu este nici măcar astfel încât să fie 
unu“ (005 po otc ESTI doce Ev eivou). 

privind nivelurile ulterioare, care compun ansamblul realității. 
El va obţine în felul acesta un sistem complet al realităţii, împăr- 
tit în trei niveluri. 

Schematizând, am putea spune că mesajul general al gândirii 
lui Plotin este următorul: întreaga realitate este o desfășurare de 
niveluri succesive, care se depărtează progresiv față de un princi- 
piu prim, sursă și cauză absolută; această depărtare se manifestă 
prin prezenţa tot mai mare a pluralitätii si a distinctiei între lu- 
cruri. Astfel, dupá principiul prim, care este absolut unitar, Plo- 
tin plasează nivelul inteligibil, apoi sufletul si, în sfârșit, lumea 
sensibilă, care este nivelul cel mai depărtat de principiu. În sens 
invers, ascendent, întreaga realitate are tendinţa de a se reîntoar- 
ce spre principiul ei, tinzând, într-un fel sau altul, să se asemene 
cu acesta. Această tendinţă este cea care conservă lucrurile însele 
în fiinţa lor. Pentru suflet — care unește într-un fel toate nivelu- 
rile realităţii, putând trece de la un nivel altul —, această tendin- 
tá se manifestă printr-o dorință constantă de a redescoperi prin- 
cipiul care guvernează întreaga realitate și de a se identifica cu el. 
În această încercare, sufletul isi găseşte sensul sáu cel mai auten- 
tic: depărtându-se de lucrurile sensibile si trecând apoi dincolo 
de lumea complexă a formelor inteligibile, sufletul se concen- 
trează în sine, pentru a descoperi acolo, în propria unitate cu 
sine însuși, sursa unică și unitară a întregii realități. 

Plotin distinge astfel trei ipostaze principiale, sau trei naturi: 
unul (čv), intelectul (voóg) si sufletul (yox). Prima ipostază 
este cea a unului, care este atât principiul și sursa primă a ființei, 
cât si scopul ei final. Ipostaza secundă este cea a intelectului di- 
vin, veşnic prins în contemplarea principiului prim si în gândi- 
rea de sine (după modelul intelectului divin al lui Aristotel). El 
este astfel ființa inteligibilă, eternă și incoruptibilă, care manifestă 
identitatea dintre fiinţa primă si gândirea pură. Cuprinzând to- 
talitatea formelor inteligibile, intelectul este modelul inteligibil 
al întregii realități. Ultima dintre cele trei ipostaze — anume 
sufletul — guvernează lumea sensibilă, imprimându-i formă și 

ordine. Sufletul nu este insá decát o imagine a modelului inteli- 
gibil!. 

Fiecare dintre cele trei ipostaze se revendică de la câteva refe- 
rinte platonice de maximă importanţă. Textul cel mai elocvent 
— în care Plotin rezumă referintele platonice fundamentale pe 
care se sprijină gândirea sa — este paragraful 8 al tratatului Des- 
pre cele trei realități primordiale (Enneade, V, 1). Unul, intelectul 
şi sufletul corespund celor trei regi din Scrisoarea a I-a, 312 e?. 
De asemenea, cele trei ipostaze principiale corespund primelor 
trei ipoteze din partea a doua a dialogului Parmenide. Acest dia- 
log este de o importanţă capitală pentru gândirea neoplatonică, 
în mod special a doua parte a lui, care începe la 137c 4, în care 
Platon analizează mai multe ipoteze asupra unului, considerând 
posibilele raporturi ce pot fi gândite între unu și fiinţă: dacă unul 
are sau nu ființă, înţeleasă fie în manieră relativă, fie in manieră 
absolută. Pentru neoplatonici, aceste analize platonice nu mai 
sunt niște simple ipoteze, ci ele corespund unei ierarhii complete 
a realităţii, începând de la principiului prim si până la realitatea 
sensibilă”. Plotin este primul gânditor la care descoperim în mod 


! Pentru relaţia dintre suflet și intelect, vezi articolul lui A. H. Armstrong, 
„Aristotle in Plotinus: The Continuity and Discontinuity of Psyche and Nous“, 
in Oxford Studies in Ancient Philosophy, Clarendon Press, Oxford, 1991, in care 
autorul argumentează că, desi distinge foarte clar între intelect și suflet — după 
modelul aristotelic — Plotin nu rupe continuitatea dintre acestea — după 
modelul platonic din Timaios. 

2 Plotin, Enneade, I, 8, 2.27—32; V, 1, 8.1-4; VI, 7, 42.8—11. Scrisoarea a 
Il-a este apocrifă, însă în vremea lui Plotin ea era considerată autentică. Cf. H. 
D. Saffrey si L. G. Westerink, Introduction, in Proclus, Théologie platonicienne, 
II, pp. XX-LIX. 

3 Dialogul Parmenide va fi pentru neoplatonici o chintesentá a gândirii fi- 
lozofice, în acest sens pe care îl dau ei filozofiei, anume acela de a scoate la 
iveală toate nivelurile realităţii în ordinea firească a decurgerii lor de la princi- 
piul prim. Astfel, Proclus va vorbi despre Parmenide ca despre o „ştiinţă a prin- 
cipiilor prime“ (Teologia platonică, I, p. 38.7), sau o „vânătoare a ființei“ (Zéo- 
logia platonică, Y, p. 40.9—10). În acest cadru al ipotezelor, neoplatonicii vor 
„vâna“ ei înşiși nivelurile principiale, dezvăluindu-le pe rând din sensul ascuns 
al textului platonic. 

explicit această identificare!: unul prim (tò npâTov čv) cores- 
punde primei ipoteze (Parmenide, 137 c 4-142 a 8); intelectul, 
sau unul secund (5evrepov ëv) corespunde celei de-a doua ipo- 
teze (Parmenide, 142 b 1-155 e 3), cea a unului-plural (ëv 
TOAG)”, care este ființa unitară, dar cuprinde în același timp 
pluralitatea ideilor; sufletul, sau al treilea unu (tpitov £v), cores- 
punde celei de-a treia ipoteze (Parmenide, 155 e 4-157 b 5), el 
fiind si unu si plural (£v koi Torá)’. 

Aceste trei indicaţii sunt abia schitate în acest context (Enne- 
ade, V, 1, 8), de altfel singurul în care este vorba despre toate 
cele trei ipoteze. Plotin nu oferă un comentariu explicit asupra 
celor trei ipoteze, ci mai degrabă o meditaţie în cadrul oferit de 
cele trei tipuri de unitate corespunzătoare”. 


! Vezi articolul lui E. R. Dodds, , The Parmenides of Plato and the Origin 
of the Neoplatonic One“, The Classical Quarterly, 22, 1928, 3-4, pp. 129- 
142, care indică pentru prima dată această corespondenţă între ipostazele plo- 
tiniene și primele trei ipoteze platonice asupra unului. 

? Vezi de asemenea Enneade, V, 3, 15.11 şi 22; V, 4, 1.21; VI, 2, 15.14-15; 
VI, 7, 14.11-12. 

3 Această manieră de a indica sufletul apare in Enneade, IV, 2, 2.40 si 53; 
V, 1, 8.26; VI, 2, 6.13-14. Singurul loc în care Plotin marchează legătura 
dintre ipostaza sufletului si a treia ipoteză platonică este pasajul din Enneade, 
V, 1,8. 

^ Ştim însă că se referă la dialogul Parmenide deoarece aminteşte de „Parme- 
nide cel de la Platon“ si preia expresiile din dialog care denumesc primele trei 
ipoteze asupra unului: unul, unu-plural (Parmenide, 144 e 5); unu si plurale 
(Parmenide, 155 e 5). Trebuie să remarcăm că Plotin nu pomenește niciodată 
numele dialogului Parmenide, deşi identifică în el schema generală a gândirii sale. 
Porfir, discipolul lui Plotin, este primul care se referă direct la Parmenide, fiind si 
primul care elaborează un comentariu explicit la acest dialog. 

5 Acest lucru poate întări ipoteza — avansată de E. R. Dodds („The Parme- 
nides of Plato and the Origin of the Neoplatonic One“, art. cit., p. 137) — 
conform căreia Plotin ar fi avut deja la îndemână această interpretare a ipote- 
zelor platonice, aceasta fiind formulată de neopitagoricul Moderatus. Textul 
care ar sprijini o asemenea posibilitate aparţine lui Simplicius, /n Aristotelis 
physicorum libros commentaria, 230, 35 sq. În La révélation d'Hermés Trismégis- 
te, cap. II „LUn transcendant aux nombres“, op. cit., p. 22, n. 3, A. J. Festugière 
pune aceste speculaţii in legătură cu cele trei naturi din Scrisoarea a II-a — care 

În afară de dialogul Parmenide, Plotin face apel si la alte 
referinţe platonice, ca sursă pentru cele trei ipostaze principiale 
ale sale. Astfel, unul prim — identificat cu binele de dincolo de 
fiinţă (din Republica, 509 b 9) — mai este numit si „tată al 
cauzei (100 œitiov natépa)“ (din Scrisori, 323 d 4). Unul se- 
cund, sau intelectul, corespunde cauzei (avtov) din Philebos, 
26 e şi 30 c, fiind identificat de asemenea cu demiurgul 
(6nptovpyóc) din Timaios, 41 d'; acesta deţine formele inteli- 
gibile ale lucrurilor’, fiind identificat cu fiinţa eternă, veritabilă 
(temă recurentă la Platon). A treia ipostază corespunde sufletu- 
lui lumii (100 navtòs yoyń) de la Platon (Timaios, 41 d 5 sau 
34 b 3), care conduce tot ceea ce existá in cer si pe pámánt 
(Legi, 896 e), si are grijá de intregul univers (Legi, 897 c). Con- 
form schemei platonice din Timaios, 41 d, intelectul (sau de- 
miurgul) a dat naștere sufletului si l-a însărcinat cu guvernarea 
lumii sensibile. Dacă intelectul este prins în contemplarea 
principiului prim si în auto-contemplarea formelor inteligibi- 
le, în schimb, sufletul este principiul activ care produce între- 
gul univers sensibil și îl ordonează. 

lată o schemă a corespondentelor dintre cele trei niveluri ale 
realităţii la Plotin si referintele platonice: 


pare a fi o apocrifă neopitagorică — pentru a întări ideea că sursa celor trei unu 
ar fi neopitagorică. Totuși, sensul textului pe care se sprijină această ipoteză 
(Simplicius, In phys. 230, 35) este discutabil. În orice caz, originalitatea lui 
Plotin constă mai degrabă în sistemul închegat și unitar pe care l-a elaborat 
pornind de la cei trei unu, indiferent dacă sugestia lor este luată direct de la 
Platon sau prin intermediere neopitagoricä. 

! Vezi Plotin, Enneade, V, 9, 3.26: „intelectul este considerat adevăratul 
creator şi demiurg“ (vodv nownrhv óvvoc xoi ónpovpyóv TBÉHLEVOS); vezi 
şi Enneade, II, 3, 18.15; IV, 4, 10.1—4. 

? Platon, Timaios, 29 a—b. 

Unul Intelectul Sufletul 
Unul Unul-plural Unu si plurale 
(Parmenide, 137 | (Parm., 142 b 1-155 | (Parm., 155 e 4-157 
cÁ-142a8 e 3) b 5) 
Scrisori, 312 e) 
Binele de dincolo Fiinţa veritabilă 
de ființă 


(Svroş ðv: Sof., 240 
(Rep., 509 b 9) b 3, Tim., 52 c 5) 
(ovoto: Rep., 509 b) 


Tatál cauzei Intelectul, cauza Sufletul 
(Scrisori, 323 d 4) (Philebos, 26 e, 28 (Philebos, 30 a—b) 
c, 30c) 
Demiurgul Sufletul lumii 
(Tim., 41 d) (Tim., 34 b 3, 41 d5 


Legi, 896 e, 897 c) 


Această grilă de lectură sistematică a textelor platonice — 
având în centru cei trei unu corespunzând primelor ipoteze din 
Parmenide — este actul instaurator al tradiţiei neoplatonice!. Ele- 
mentul central al acestei lecturi este ideea unei structuri unitare a 
realității — atât a celei sensibile, cát și a celei inteligibile — por- 
nind de la o sursă comună, care transcende realitatea însăși. 


C. Înainte si după Platon 


Trebuie să ne punem în primul rând întrebarea următoare: 
cum ajunge neoplatonismul la o astfel de sistematizare a nivelu- 
rilor realităţii, care în filozofia anterioară nu exista, sau era abia 


1 Vezi J. Trouillard, „Le «Parmenide» de Platon et son interprétation néo- 
P 


platonicienne“, Revue de théologie et de philosophie, XXIII, 1973, p. 83. 

schitatá la Platon? Altfel spus, de ce si cum preiau neoplatonicii 
sugestiile încă nedezvoltate (precum cele ale ipotezelor din Par- 
menide) şi fac din ele un sistem închegat, prin care ei încearcă să 
explice lumea? Răspunsul la această întrebare ar fi că neoplato- 
nismul nu continuă doar niște indicaţii doctrinare prezente în 
platonism, ci încearcă de fapt să rezolve problemele ultime la 
care ajunsese această filozofie, dificultăţile în fata cărora ea se 
oprise. Dar, pentru a face acest lucru, neoplatonismul, începând 
cu Plotin, a trebuit să iasă din termenii stricti ai gândirii platoni- 
ce, si anume să pună accentul tocmai pe acele aspecte doctrinare 
pe care platonismul nu făcea decât să le sugereze. Acolo unde 
Platon vedea deja limitele gândirii sale și punea problema unei 
depásiri a acestei gândiri, tocmai acolo neoplatonicii au găsit un 
loc fertil pentru gândirea lor, intrând pe acele usi pe care Platon 
le lăsa deschise. Neoplatonismul este astfel un nou platonism, 
însă un platonism care se așează la marginea doctrinei platonice 
propriu-zise, aşadar unul care începe tocmai acolo unde Platon 
se oprește. 

În acest sens, neoplatonicii operează o schimbare radicală a 
paradigmei de gândire; viziunea lor despre lume este așezată pe 
alte fundamente decât filozofia anterioară. Intuitia fundamenta- 
là pe care se sprijină reflectia lor va fi aceea a unei origini unice 
şi unitare a întregii realităţi, atât a celei inteligibile, cát si a celei 
sensibile. 

Filozofia tradiţională se sprijinea pe o paradigmă duală a rea- 
litätii; aceasta era împărţită în două niveluri, distincte ca valoare: 
pe de o parte realitatea plurală, schimbătoare, supusă nașterii și 
picirii, iar pe de altă parte o ființă privilegiată, care are rang de 
origine si de principiu!: fie că este vorba despre o fiintare anume, 
„materia primă“ a celorlalte lucruri, fie că este vorba despre fiin- 
ta în sine, modelul inteligibil al tuturor lucrurilor. Realitatea 
sensibilă era astfel explicată printr-o ființă care are stabilitate, 


! În limba greacă, cele două sensuri se suprapun, fiind exprimate prin ace- 
lași cuvânt: Gpyñ. 

care nu devine, ci este permanentă: fiinţa eternă (&ei ðv) sau 
fiinţa veritabilă (Ovrog Ov). Expresia cea mai înaltă a acestei per- 
spective este cea platonică, în care ființa veritabilă, ne-corporală, se 
instituie într-un model anterior al întregii realităţi sensibile. Fieca- 
re lucru corespunde unui model neschimbätor: ideile sau formele 
inteligibile. Privilegiul ideii faţă de lucrurile participante este acela 
că ea este una, mereu aceeași, neputând fi înlocuită de alta, dubla- 
tă, împărțită. Dar această manieră de a explica realitatea dă naștere 
unor probleme greu de depășit: cum se poate trece de la idee — 
care este una singură, unitară și eternă — la lucrurile plurale care 
copiază ideea? Cum se poate ca ideea unică să fie prezentă într-o 
pluralitate de indivizi? Platon este pe deplin conștient de aceste 
probleme, el însuși expunánd dificultăţile perspectivei sale, de pil- 
dă în prima parte a dialogului Parmenide. În plus, fiinţa inteligibi- 
lá constituie ea însăși o lume în sine, la rândul ei plurală (deoarece 
există o pluralitate de idei), iar aceasta are nevoie să fie explicată 
printr-un principiu anterior — ceea ce Platon stia deja, asa cum 
arată în Republica 509 b: aici el se întreabă de unde au ideile înse- 
le ființa si acest fapt de a fi cunoscute? 

Neoplatonismul deschide în mod radical tocmai aceste pro- 
bleme de care se loveşte, la limită, perspectiva platonică. Medita- 
tia fundamentală a neoplatonismului se concentrează asupra 
problemei unităţii care precede și dă sens pluralitätii. Astfel, în- 
cepând cu Plotin, alături de distincţia dintre realitatea sensibilă 
şi cea inteligibilă, gândirea filozofică neoplatonică adaugă o altă 
distincţie, mai fundamentală, anume aceea dintre pluralitatea 
lucrurilor (atât a celor sensibile cát si a celor inteligibile) si o 
unitate anterioară. Distincția dintre realitatea sensibilă si cea in- 
teligibilă se operează în spaţiul pluralitätii (căci fiinţa, atât cea 
sensibilă cát si cea inteligibilă, este totuși plurală). Dar pluralita- 
tea are nevoie de o unitate anterioară care să îi dea consistență, 
care să o împiedice să se disperseze în infinit. Neoplatonicii com- 
bină astfel două puncte de vedere, două distincţii: una ontologi- 
că şi una pe care am putea-o numi henologică. Cea ontologică 

este vechea distincţie dintre cele două tipuri de ființă: sensibilă si 
inteligibilă; a doua distincţie, cea henologică, separă pluralitatea 
fiinţei de o unitate primă, anterioară. Între realitatea sensibilă şi 
cea inteligibilă există deja o diferenţă în privinţa unităţii, anume 
o diferență de grad: ființa inteligibilă este mai unitară decât cea 
sensibilă, deoarece orice idee (din pluralitatea ideilor) este unică 
şi unitară, faţă de lucrurile sensibile ce îi corespund, care sunt 
multe şi compuse. Dar neoplatonicii disting în continuare între 
pluralitatea lucrurilor (fie acestea sensibile sau inteligibile) şi 
unitatea anterioară tuturor lucrurilor. Ei fundamentează astfel 
fiinţa plurală într-un principiu prim, unic și unitar. 

În felul acesta, problema relaţiei dintre lucrurile sensibile şi 
cele inteligibile este pusă pe un alt fundament: ceea ce leagă cele 
două lumi — cea a unităţilor în sine de cea a unităţilor determi- 
nate (problemă discutată de Platon în Philebos, 15 a) — este 
tocmai acest caracter unitar, care în cazul ideii înseamnă stabili- 
tate, eternitate, iar în cazul lucrului determinat înseamnă o na- 
tură proprie. Acest caracter unitar nu îşi poate găsi însă explica- 
tia nici la nivelul lucrurilor sensibile, schimbătoare, nici la 
nivelul ființei inteligibile. Filozofia tradiţională ne pune în fata a 
două seturi de pluralitate: cea a lucrurilor sensibile și cea a ideilor 
inteligibile. În schimb, pentru neoplatonici, unitatea trebuie că- 
utată înaintea fiinţei inteligibile, ca o unitate în sine. Iar acest ĉn 
sine va fi reprezentat de principiul prim, unu, pornind de la care 
neoplatonicii vor gândi atât fiinţa inteligibilă, cát si lucrurile 
sensibile. Astfel, vechea problemă a unului și multiplului din fi- 
lozofia tradiţională primește o nouă perspectivă: nu mai este vor- 
ba doar de a afla cum se poate ca un lucru unitar să fie prezent în 
ceva plural, ci se pune întrebarea cum se poate să existe ceva ce 
este în sine unu; se ridică astfel problema unei unităţi absolute, 
anterioare tuturor unităţilor determinate, fie ele chiar si de ordin 
inteligibil. 

Astfel, neoplatonicii încep meditaţia lor asupra lumii dintr-un 
punct de vedere radical nou: ei nu mai caută doar fiinţa primă, 

inteligibilă, stabilă, care constituie si susţine întregul univers 
sensibil, ci vor căuta ceea ce dă stabilitate acestei ființe prime: 
anume principiul prim, unu!. Faţă de paradigma duală a filozo- 
fiei anterioare, neoplatonismul propune o paradigmă triadică: 
realitatea este împărțită în trei niveluri sau ipostaze principiale: 
unul (care este principiul prim, absolut unitar), intelectul (care 
este ființa unitară, dar conţine deja pluralitatea formelor) şi su- 
fletul (care guvernează universul plural). Această nouă paradig- 
mă reușește să surmonteze anumite probleme din filozofia ante- 
rioară, însă, pe de altă parte, ea ridică la rândul ei noi dificultăţi, 
pe care vom încerca să le evidentiem în această carte. 


D. Percepția neoplatonică asupra tradiției 


În ciuda acestui început radical al neoplatonismului, este sur- 
prinzător să observăm că neoplatonicii înșiși nu percep filozofia lor 
ca pe o inovaţie; ei nu consideră cá au modificat în vreun fel datele 
fundamentale în care se exersa filozofia tradiţională. Din contră, ei 
cred că gândirea lor este în acord cu gândirea filozofică anterioară si 
că ea scoate la suprafață însuși nucleul teoretic al acesteia?. 


! Vezi în acest sens articolul lui P. Aubenque: „Plotin et le dépassement de 
ontologie grecque classique“, in Le Néoplatonisme, CNRS, Paris, 1971, pp. 
101-109. 

? Neoplatonicii considerau că Platon însuși (autoritatea și referința lor cen- 
trală) intră, de fapt, într-o tradiţie de gândire care a conservat adevărul filozofic 
ultim, dând la iveală doar anumite părţi ale acestuia. Astfel, Plotin se înscrie 
singur într-o tradiţie din care fac parte Pitagora, Pherekyde, Heraclit, Parme- 
nide, Anaxagora, Empedocle, Platon (vezi Enneade, V, 1, 8-9). lamblichos 
formulează în mod programatic ideea acordului doctrinar de-a lungul acestei 
linii de gânditori, la care se adaugă si doctrina revelată a Oracolelor caldeene. Tot 
acum apare ideea că Platon și Aristotel (pe care Plotin îi punea în opoziţie) au 
de fapt un acord de fond între ei, că ei spun în esență același lucru, chiar si 
atunci când par să aibă opinii contrare. De la Iamblichos, ideea acordului din- 
tre tradiţii este preluată în școala din Atena, și anume chiar de fondatorul 
acesteia: Plutarh din Atena. O dată cu Syrianus, maestrul lui Proclus, în acest 
acord este integrată si tradiția orfică. Syrianus scrie o carte — care nu s-a päs- 
trat — cu titlul Acord între Orfeu, Pitagora, Platon si Oracolele caldeene. Proclus 

Mai precis, neoplatonicii consideră să filozofii mai vechi 
aveau deja intuiţia unui principiu absolut unitar si, deci, cunos- 
teau într-un fel doctrina celor trei naturi, însă nu au reușit să o 
aducă la o claritate maximă, deși i-au dat diverse expresii. Plotin 
face o scurtă trecere în revistă a sistemelor de gândire ale filozo- 
filor anteriori, considerând că ceea ce spune el însuși „nu sunt 
lucruri originale şi nu sunt de acum |. 

Astfel, doctrina celor trei naturi își găseşte expresia cea mai 
adecvată în gândirea platonică; totuși, Plotin merge și mai de- 
parte, arătând că doctrina este si mai veche; pentru aceasta, el ia 
ca mărturie tocmai dialogurile platonice, și anume faptul că Pla- 
ton expune această teorie prin intermediul filozofului Parmeni- 
de, luat ca personaj. Or, Parmenide este cel care identifica gândi- 
rea cu ființa, considerând-o în sine, fără mișcare exterioară, 
întocmai cum face Plotin atunci când vorbește despre ipostaza 
sau natura secundă a intelectului. Totuși, din punctul de vedere 
al lui Plotin, Parmenide cel istoric pierde din vedere distincţia 
dintre prima și a doua ipostază, deoarece consideră că fiinţa în- 
säsi este unu, identificând astfel — în mod nepermis — ipostaza 
primă (unul) cu cea secundă (fiinţa inteligibilă). În acest sens, 
Plotin, ca și ceilalți autori neoplatonici, consideră că există un 
salt calitativ între filozoful Parmenide și personajul Parmenide 
pe care Platon îl pune în scenă în dialogul omonim?. Dacă Par- 
menide identifică unul si fiinţa, în schimb Platon — prin perso- 
najul Parmenide — distinge unul de fiinţă și încearcă să desco- 


va continua ideea maestrului său, încercând să scoată în evidență acordul din- 
tre tradiţii și dintre manierele de revelaţie utilizate: simbolică (Orfeu), prin 
imagini (Pitagora), dialectică (Platon), prin afirmaţii directe, divin inspirate 
(Oracolele caldeene). C£. Proclus, Teologia platonică, 1, 4, p. 20. Vezi H. D. Saf- 
frey, „Accorder entre elles les traditions théologiques: une caractéristique du 
néoplatonisme athenien“, in E.P. Bos si PA. Meijer (ed.), On Proclus and his 
Influence in Medieval Philosophy, Brill, Leiden/New York/Kóln, 1992, pp. 
35-50, care arată că, în Școala din Atena, metoda predilectă în materie de te- 
ologie a fost aceea a comparärii tradiţiilor si a căutării acordului dintre ele. 

! Plotin, Enneade, V, 1, 8.10—11. 

? Vezi si Enneade, V, 3, 15.10-11. 

pere raportul adecvat dintre acestea!, admițând trei niveluri de 
unitate, trei „unu“: unul propriu-zis, unul secund, care este unu- 
plural si al treilea unu, care este unu și plural. 

Plotin face de asemenea referinţe destul de sumare la alti gân- 
ditori de dinaintea lui Platon, care, în viziunea lui, s-ar fi apropi- 
at mai mult sau mai puţin de doctrina celor trei naturi: este 
vorba despre Anaxagora, Heraclit, Empedocle, Pitagora si Phe- 
rekyde. În schimb, poziţia lui Aristotel este discutată mai pe larg: 
conform lui Plotin, acesta ar fi prezentat în mod corect princi- 
piul prim ca fiind separat”, însă apoi îl face să cadă din demnita- 
tea de principiu prim, deoarece spune că acesta se gândește pe 
sine. Astfel, principiul prim aristotelic ar fi de fapt un principiu 
secund, deoarece este dual; mai mult, Aristotel nu rezolvă foarte 
clar problema pluralitätii inteligibile, ci vorbeşte despre mai 
multe ființe inteligibile, fără să arate dacă acestea vin de la unu 
sau sunt mai multe principii inteligibile. În concluzie, Parmeni- 
de si Aristotel ajung doar până la nivelul principiului secund 
(Parmenide identificând principiul prim cu cel secund, iar Aris- 
totel punând principiul secund în locul celui prim), în timp ce 
Platon ar avea viziunea completă a celor trei niveluri sau ipostaze 
ale realităţii. 

Această încercare de a prezenta propria gândire ca având ră- 
dăcini adânci în istoria filozofiei nu este cu totul departe de ade- 
văr, în măsura în care neoplatonicii reiau probleme deja prezente 
în filozofia anterioară, chiar dacă le dau niște soluţii proprii. To- 
tuși, pe de altă parte, miza acestei încercări este și aceea de a 
oferi filozofiei lor mai multă autoritate, aceasta fiind prezentată 
ca împlinire sau incununare a unor eforturi si a unor probleme 
capitale din istoria filozofiei. Astfel, pretenţia neoplatonică de 
ne-originalitate este în același timp menită să asigure acestei gân- 
diri locul privilegiat al filozofiei autentice, care scoate din umbra 
timpului si a uitării adevărul esenţial și ultim despre fiinţă si 


1 Plotin, Enneade, V, 1, 8.14—27. 
? Plotin, Enneade, V, 1, 9.7—8: x«epvotóv HÈV TÒ TPÔTOV. 

despre lume!. A fi original este un lucru pe care neoplatonicii îl 
repudiazá, insá ei au un argument foarte bine intemeiat pentru 
acest lucru, si anume credinţa lor în tradiţia pe care o continuă, 
credinţa lor în faptul că această tradiţie este purtătoarea adevăru- 
lui — ceea ce face din gândirea lor o eliberare a adevărului din 
istoria uitării lui. În acest sens, o gândire originală, novatoare, ar 
fi o gândire lipsită de tradiţie, lipsită de rădăcini și, astfel, o gân- 
dire lipsită de garantia adevărului. Pretentia de ne-originalitate 
nu este semnul unei modestii a exegetului care se situeazá pe sine 
sub demnitatea autorului pe care îl explică, ci, din contră, este 
semnul unei auto-validări, prin aderenţa la o tradiţie recunoscu- 
tă. La rândul ei, originalitatea nu are sensul pe care i l-am da noi 
astăzi, ca o capacitate de a spune lucruri noi, de a vedea lucrurile 
într-o lumină novatoare, fiind astfel superioară unei ne-origina- 
litáti care repetă lucruri deja stiute; din contră, originalitatea este 
o rătăcire în afara adevărului, iar ne-originalitatea este capacita- 
tea de a înţelege şi de a expune singurul adevăr valid, pe care 
puţini sunt în stare să îl vadă și să îl exprime. 


! Vezi Proclus, Teologia platonică, 1, p. 5, 6-6, 15. 


Capitolul 2 
UNUL DIN LUCRURILE INDIVIDUALE 


Dincolo însă de această problemă a continuității sau discon- 
tinuitätii dintre cele două spatii filozofice, este clar că Plotin nu 
a preluat de la Platon o doctrină deja constituită, închegată, ci a 
pus cap la cap pentru prima dată în mod sistematic diverse ele- 
mente doctrinare prezente într-o formă sau alta înaintea sa’, 
dându-le o expresie unitară, precum si o miză mult mai mare. 

Plotin deschide calea neoplatonismului aducând în prim plan 
problema relaţiei dintre ființă si unu, așadar dintre faptul că un 
lucru este si faptul că lucrul este unitar. Totuşi, el imprimă acestei 
relaţii o direcţie univocă: unul și fiinţa nu stau la același nivel, nu 
sunt în identitate, ci unul precede ființa și o determină”. Fiinţa 
depinde de unu şi nu poate exista în lipsa acestuia; de asemenea, 
nu putem gândi un lucru decât ca unitar. Orice fiinţă are nevoie 
de unu atât pentru a fi, cât şi pentru a fi gândită; în consecință, 
unul este anterior atât fiinţei cát și gândirii. Totuși, întrebarea fun- 
damentală care se ridică — și care va constitui subiectul primei 
părți a cărții de faţă — este cum ajunge Plotin să impună un unu 
absolut, dincolo de orice fiinţă si orice gândire posibilă? Cum face 
el trecerea de la lucrurile determinate — care sunt unitare — la un 
unu absolut, complet separat de ființă, depäsind-o pe aceasta? 


! O întreagă discuţie, pe care nu o putem începe în acest context, este aceea 
a rolului de intermediere jucat de medioplatonism și de neopitagorism în 
această preluare de către Plotin a unor teme platonice. Vezi articolul lui E. R. 
Dodds, „The Parmenides of Plato and the Origin of the Neoplatonic One“, art. 
cit., pp. 129—142. 

? Discutia despre diferenţa de rang dintre fiinţă și unu va traversa întreaga 
istorie a neoplatonismului, vezi, de pildă, Damascius, Despre primele principii, 


R. L 37. 

Deşi admiterea principiului unu este motivată de Plotin prin 
repetatele sale referinţe la tradiţia platonică, totuși, Plotin însuși 
nu acceptă această idee ca atare, fără demonstraţie, ci este nevoit 
să refacă întregul fundal al problemei, argumentând prezenţa ne- 
cesară a unului, atât la fiecare nivel al realității — sensibile sau 
inteligibile — cát si în sine, dincolo de tot ceea ce există. Argu- 
mentului autorității — constând în cele câteva referințe platoni- 
ce — Plotin îi adaugă o gamă de argumente propriu-zise, de 
demonstraţii ale necesităţii acestui principiu. Numai că această 
structură argumentativă nu este concentrată într-o unitate dis- 
cursivă, ci Plotin revine la ea în diverse stadii ale gândirii sale. 
Ceea ce ne propunem noi să facem este să căutăm unitatea aces- 
tor demonstraţii, să le urmărim în decurgerea lor ascendentă. 
Mai precis, vom încerca să arătăm că, pentru a impune princi- 
piul absolut unu, Plotin parcurge întregul registru al realității 
prin prisma unităţii, analizând statutul unităţii la nivelul lucru- 
rilor concrete, apoi la nivelul inteligibil. Totuși, de fiecare dată, 
el se vede obligat să împingă problema mai departe, si să caute 
sursa ultimă a unităţii tot mai sus: el trece astfel de la unitatea 
din lucruri la unul inteligibil, iar de la acesta la unul absolut. În 
analiza noastră, vom reface acest parcurs ascendent, cu cele trei 
niveluri — lucruri, intelect, principiu — pentru a vedea cum 
argumentează Plotin anterioritatea unului faţă de ființă în fieca- 
re dintre aceste cazuri, si pentru a descoperi motivele care îl fac 
pe Plotin să împingă problema unului tot mai sus, până la prin- 
cipiul absolut, de dincolo de fiinţă. 

Această structură argumentativă este singura care poate restitui 
gândirii plotiniene necesitatea și poate îndepărta orice suspiciune 
privind faptul că admiterea unului de dincolo de ființă ar fi doar 
expresia discursivă a unei experienţe personale, supra-discursivă, 
de natură religioasă, pe care gândirea n-ar putea să o cuprindă. 

Plotin porneşte de jos, adică de la lucrurile concrete, indivi- 
duale, si distinge la acest nivel unul lucrului de fiinţa lui, de lu- 
crul însuși. Mai mult, el demonstrează anterioritatea unului față 

de ființă si gândire la acest nivel. Pentru a înţelege poziţia lui 
Plotin, trebuie să avem în vedere disputele implicite pe care el le 
deschide: pe de o parte, cea față de Aristotel, care identifică unul 
lucrului cu lucrul însuși, iar pe de altă parte cea faţă de stoici, 
care consideră că unul oricărui lucru este impus de gândirea care 
se opreşte asupra acestui lucru. Plotin trece aceste două perspec- 
tive prin grila platonică, si impune unul ca diferit si anterior atât 
faţă de lucrul determinat, cát si față de gândire. 


A. Unul este diferit de ființă — polemica anti-aristotelică 


Afirmația radicală de la care porneşte Plotin este aceea că 
unul din fiecare lucru este diferit de simpla ființă a lucrului 
respectiv. Prin această afirmaţie, el răstoarnă poziţia lui Aristotel, 
pentru care fiinţa si unul nu sunt diferite, ci sunt „un singur lu- 
cru şi o singură natură“!. Desi spune mai întâi că ele nu au ace- 
easi definiţie, Aristotel revine apoi si spune că, în fond, am putea 
să le acordăm aceeași definiţie, căci este același lucru a spune 
„om“, „un om“ si „om care este“?. Unul si fiinţa unui lucru nu se 
disting de lucrul însuși si nu se disting nici între ele, ci Aristotel 
spune că fiinţa (odoia) este si unu, si „ceea ce este“ (Onep őv) 


! Aristotel, Merafizica, 1003 b 23 (tò öv xod tò Ev taùtòv koù pía oootc). 
De asemenea, la 1054 a 13, Aristotel spune că, într-un fel, unul înseamnă același 
lucru cu ființa (Todrd onpoiver noc TÒ £v koù tò Ov), deoarece el nu intră în 
nici o categorie anume, ci însoţeşte fiecare categorie, având în fiecare caz un sens 
anume, întocmai ca și ființa. Unul este, ca și ființa, predicatul cel mai universal, 
care se întinde tot atât cât și ființa (Merafizica, 998 b 20). Unul nu poate fi ceva 
în sine, ci el este întotdeauna și altceva, în fiecare clasă de lucruri: de pildă, în 
cazul culorilor, rolul unului este jucat de culoarea alb, iar în cazul figurilor, unul 
este triunghiul, figura cea mai simplă. Astfel, în fiecare caz, a fi unu înseamnă a fi 
ceva anume (1054 a 18-19). Dacă unul aduce totuși ceva în plus față de ființă, 
aceasta este, pe de o parte, sensul lui de indivizibilitate, dar care este asociat întot- 
deauna cu un lucru anume (Merafizica, 1053 b 20), iar, pe de altă parte, sensul 
lui de măsură al celorlalte lucruri, așa cum în aritmetică unul indivizibil este 
măsura celorlalte numere (Merafizica, 1088 a 1-16). 

? Aristotel, Metafizica, 1003 b 26. 

lucrul respectiv!. Unul nu aduce nici un spor de cunoaștere faţă 
de lucrul însuşi pe care îl gândim. În consecinţă, nu există nici o 
diferenţă între unu și ființă în ceea ce privește cunoașterea lor: 
există tot atâtea specii de unu câte specii de ființă, iar ştiinţa 
speciilor de ființă este aceeaşi cu ştiinţa speciilor de unitare. În 
plus, cunoașterea unului cade în sfera aceleiași științe care cu- 
noaste și pluralitatea, deoarece unul și pluralitatea sunt contrarii, 
iar contrariile tin de aceeași știință”. 

Pentru a răsturna această perspectivă, Plotin lărgește planul 
discuţiei si vorbește nu numai despre unitatea fiecărui lucru, ci si 
despre numărul asociat lucrurilor, fie că este vorba despre canti- 
tatea unui lucru, despre numărul părţilor sale, sau despre totali- 
tatea caracteristicilor fără de care un anume lucru nu poate fi 
gândit. Plotin observă că fiecare lucru se manifestă ca o plurali- 
tate specifică. Fiinţa are întotdeauna un număr al ei, care o de- 
termină ca pluralitate. În schimb, pentru ca această pluralitate să 
aibă stabilitate si un sens determinat, o subzistență propriu-zisă, 
este nevoie de o unitate anterioară pluralitätii, anterioară numă- 
rului, anterioară fiinţei plurale. Dar atunci, „unul“ unui lucru 
nu poate fi identic cu lucrul respectiv, ci diferă în mod esenţial 
de fiinţa în care se află. Astfel, dacă fiinţa unui lucru este plurală, 
fiind formată din părţi, în schimb, unul lucrului nu poate fi plu- 
ral, ci el exprimă tocmai contrariul, anume faptul că, în ciuda 
pluralitätii sale, lucrul are o unitare proprie. Astfel, exemplul 
aristotelic al identităţii dintre „om“ si „un om“ este întors de 
Plotin în direcţia opusă: omul este de fapt o pluralitate (el este 
animal, rational, etc.), pe când unul din om este cel care leagă 
toate aceste părţi împreună, dându-le unitate, făcându-le să aibă 
un sens determinat. Dacă omul ca ființă este divizibil, unul 


! Aristotel, Merafizica, 1003 b 32-33. 

? Vezi Metafizica, 1004 a 9-10. 

3 Plotin, Enneade, VI , 9, 2.18 (tò è Ev &ðúvatov nAfj9og £ivou). 

* Vezi Enneade, VI, 9, 2.17—19. 

5 În Philebos, 14 c 11—d 3, este amintită tocmai această opozitie dintre omul 
ca unitate respectiv omul ca pluralitate de contrarii (mic si mare, greu si uşor). 

omului este indivizibil, aşadar „omul este diferit de unu“!. Unul 
este cel care împiedică ființa să se desfășoare într-o pluralitate 
infinită, limitánd-o la o pluralitate numărabilă?. 

Dar care este fundalul teoretic al gândirii plotiniene în acest 
context? În argumentul pe care îl aduce — acela că unul nu 
poate fi o pluralitate —, recunoaștem o referință platonică: anu- 
me la prima ipoteză din Parmenide, 137 c 4-5: „dacă unul este 
unu, atunci el nu poate fi plural“ (ei Ev otuv, &AXo ti ook àv 
ein noAA& tò ëv). Plotin trece afirmaţia aristotelică a identităţii 
dintre unu si ființă prin proba platonică a celor două ipoteze 
prime: în a doua ipoteză, unul apare ca insotind fiinţa în toate 
părţile ei, aşadar el intră în fiecare firidă a pluralitátii acesteia; în 
schimb, în prima ipoteză se arată că unul ca atare, luat în sine, nu 
poate fi plural. În sensul acesta — dar numai în sensul acesta! —, 
logica aristotelică a identităţii dintre fiinţa lucrului și unitatea sa 
s-ar situa mai degrabă la nivelul celei de-a doua aporii din Par- 
menide, aceea în care unul însoțește fiecare parte a fiinţei. Astfel, 
Aristotel însuși afirma, în contextul discutat mai sus’, că există 
atâtea specii de unu câte specii de ființă. În schimb, tinta cea mai 
înaltă a gândirii plotiniene se ridică la nivelul primei ipoteze pla- 
tonice, cea a unului absolut, în care pluralitatea fiinţei nu mai 
are loc. El acceptă de fapt ambele puncte de vedere asupra unu- 
lui, care nu se contrazic deloc, dacă sunt înţelese la niveluri dife- 
rite. Unul însoţeşte într-adevăr fiinţa în fiecare parte a ei — pre- 
cum în a doua ipoteză platonică — deoarece fiecare ființă este 
unu, având o unitate a ei. Pe de altă parte, pentru ca unul să se 
regăsească în fiecare fiinţă, el trebuie să existe si înaintea tuturor, 
în mod absolut, iar ca atare el este anterior ființei — precum în 
ipoteza întâi. 

Totuşi, dacă analizăm lucrurile în amănunt, ne dăm seama 
că există de fapt o diferenţă fundamentală între perspectiva 


! Plotin, Enneade, VI, 9, 2.19-21 (&AXo &po &veponos koi £v). 
? Vezi si Enneade, VI, 6, 3.2. 
? Aristotel, Merafizica, 1003 b 33-34. 

aristotelică si cea a ipotezei platonice secunde, respectiv cea a lui 
Plotin care se reclamă de la această ipoteză, interpretând-o într-o 
manieră specifică. Tocmai de aceea spuneam mai sus că logica lui 
Aristotel ar corespunde ipotezei platonice secunde doar într-un 
anume sens. Astfel, în timp ce la Aristotel un lucru are și unitate 
şi ființă deoarece unul și fiinţa sunt identice, în a doua ipoteză 
platonică, unul însoțește fiinţa în fiecare parte a ei tocmai pentru 
că unul însuși este de fapt diferit de ființă’. Platon spune explicit 
cá, în această a doua ipoteză, „unul este“ înseamnă că „este“ di- 
feră de ,unu“?. Altfel, dacă nu ar fi distincte, nu am putea face 
diferența dintre „unul este“ (čv eivou) din a doua ipoteză si 
„unul este unu“ (£v Év) din prima ipoteză (142 c 1-2). De ase- 
menca, la Plotin — în continuarea ipotezei platonice —, unul 
care se regăseşte în fiecare ființă nu este niciodată identificat cu 
fiinţa însăși’. 

Dar, dacă unul este diferit de ființă si dacă, în plus, unul și 
fiinţa par chiar opuse, cum se pot întâlni ele în fiecare lucru? 
Cum poate o ființă să fie plurală, dar în același timp unitară, fără 
ca unitatea si pluralitatea ei să se contrazică sau să se suprime 
reciproc? Răspunsul la această întrebare pune în evidenţă o altă 
diferență dintre unu și ființă, si anume o diferenţă cu privire la 
raportul dintre ele, la ordinea lor logică. Unul nu contrazice în 
nici un fel pluralitatea unei fiinţe, ci, din contră, o fundamentea- 
ză. Unul precede ființa si o face posibilă; un lucru nu poate avea 
fiinţă decât dacă are o unitate. Pentru a demonstra acest lucru, 
Plotin pornește de la situaţia negativă sau răsturnată, în care un 
lucru şi-ar pierde unitatea. Ce se întâmplă în acest caz în privin- 
ta fiinţei lui? Ni s-a spus mai sus“ că unul este indivizibil, si numai 


! Platon, Parmenide, 142 b 7—c 5. 

? Platon, Parmenide, 142 c 4-5 (ÒG &AXXo tı onpaTvov Tò ESTI 100 ëv). 

? Aşadar, Plotin distinge unul de ființă nu numai în sensul cel mai înalt al 
acestora — ca unu absolut, anterior ființei (precum în ipoteza întâi) —, ci le 
distinge chiar si la nivelul ființei concrete care deţine unitate, așa cum unul care 
deține fiinţă (din a doua ipoteză) era diferit de ființa însăși. 

4 Plotin, Enneade, VI, 9, 2.21. 

lucrul respectiv (omul) poate fi divizat. Asadar, atunci cánd lu- 
crul este divizat, el isi pierde unitatea. Numai că, pierzându-și 
unitatea, lucrul își pierde, în consecinţă, si ființa. Fiinţa divizată, 
aşadar fără unitate, nu mai este aceeași ființă. Desfăcut în părţile 
sale componente, lucrul își pierde fiinţa, iar părţile devin fiinţe 
noi, diferite, având fiecare unitatea sa proprie. „Dacă un lucru îşi 
pierde unul, el nu va mai fi deloc“!. La prima vedere, am putea 
crede că Plotin susţine tocmai identitatea unului cu fiinţa, în 
sensul că, atunci când se pierde unul, se pierde si fiinţa; numai 
că, de fapt, forma de viitor a verbului „a fi^ (Eoeo0ou) ne indică 
adevărata relaţie dintre unu si ființă: lucrul care și-a pierdut unul 
îşi va pierde ființa tocmai ca o consecinţă a pierderii unului, iar 
nu invers. De ce? Tocmai pentru că, asa cum am arătat mai sus, 
fiinţa este plurală și nu poate subzista decât în virtutea unului 
său. Lucrul care își pierde unul își pierde fiinţa nu în sensul că 
fiinţa ar fi identică cu unul, ci, din contră, în sensul că lucrul 
plural nu poate exista fără o unitate care să îl ţină în forma si în 
fiinţa sa proprie. O pluralitate oarecare nu formează neapărat o 
fiinţă unitară; în schimb, o ființă este ființă doar ca întreg al 
părților sale, doar ca unitate a acestora. Altfel spus, orice ființă 
este o pluralitate, însă nu orice pluralitate este o ființă, ci doar 
pluralitatea stăpânită de o unitate. Asa cum unitatea are preemi- 
nentà asupra pluralitätii, tot astfel, unul are preeminentá asupra 
fiinţei. Numai unul poate face ca o pluralitate să fie o ființă anu- 
me, numai unul face ca o fiinţă să fie propriu-zis o ființă’, cu un 
sens determinat, cu o rațiune de a fi, cu o definiţie proprie. 
Aşadar, pentru ca o fiinţă să fie, ea trebuie să fie mai întâi uni- 
tară, să aibă un unu al său. Aici s-ar putea ridica o obiectie: dacă 
unul este diferit de fiinţa unui lucru, rezultă că, pentru Plotin, 


! Plotin, Enneade, VI, 9, 2.15 (ei &nohet Ékootov 10 Ev, ună Eceoou tò 
TOPÜTOV). 

2 În schimb, la Aristotel, ceea ce făcea ca lucrurile (và dvra, cele ce sunt) 
să fie era ființa lor (ovota). Discutând acest context, P. Aubenque traduce 
termenul de ovoto prin ,étantité" (fintitate); vezi „Plotin et le dépassement de 
ontologie grecque classique", art. cit., p. 102. 

„om“, „om care este“ si „un om“ exprimă lucruri diferite. Pe de 
altă parte, ni se spune că un lucru care și-a pierdut unitatea nu 
mai este, ci îşi pierde și fiinţa. Dar atunci, rezultă în mod necesar 
că „om“ şi „om care este“ — în măsura în care exprimă o ființă 
— nu se pot referi decât la omul care are o unitate, așadar la „un 
om“. În consecinţă, „om“ sau „om care este“ înseamnă același 
lucru cu „un om“, ceea ce ne aduce în mod circular la afirmaţia 
lui Aristotel. Faptul că o asemenea obiectie este posibilă ne arată 
că Plotin însuși nu poate distinge în mod efectiv unul de fiinţa 
unui lucru, cel putin nu poate pune în evidență această distincție 
în limbajul si în logica gândirii noastre, în care orice ființă este 
deja o unitate. 

Unul este cel datorită căruia ființa este fiinţă, iar fără unu 
nimic nu poate fi. În Enneade, VI, 9, 1, sunt discutate câteva 
cazuri în care o fiinţă își pierde unitatea: lucrurile constituite din 
mai multi indivizi (armata, corul, turma), lucrurile individuale 
formate din părți (casa, nava), mărimile continue, corpurile vii 
(animale, plante), calităţile (sănătate, frumuseţe). Nici unul din- 
tre aceste lucruri nu poate subzista decât în virtutea unităţii sale. 
Sănătatea și frumuseţea constau tocmai într-un acord si o unita- 
te a părţilor corpului, pe când pierderea unităţii corpului deter- 
mină pierderea celor două calități. În cazul corpului viu — plan- 
tă sau animal —, atunci când acesta își pierde unitatea, fiind 
separat în părţi multiple, el își pierde ființa pe care o avea si se 
transformă în alte ființe, care, la rândul lor, sunt fiecare unu. 
Totuși, argumentatia nu este pe deplin satisfăcătoare, cel puţin la 
acest nivel: căci, dacă este divizat în părți, lucrul respectiv își 
pierde si unitatea, dar și fiinţa pe care o avea — așadar le pierde 
pe amândouă în același timp. Însă lucrul nu piere cu totul, ci el 
se transformă în alte fiinţe, care au fiecare o unitate proprie, aşa- 
dar fiinţa și unitatea nu se pierd de tot, ci ele dispar în același 
timp si reapar în același timp, chiar dacă sunt diferite de ființa si 
unitatea iniţiale. Problema constă de fapt în imposibilitatea de a 
separa propriu-zis unitatea de ființă: atunci când lucrul își pierde 

unitatea inițială, el devine alt lucru, sau alte lucruri; însă aceste 
alte lucruri nu pot exista decât dacă au fiecare unitatea lor proprie. 
Poate că, tocmai din această cauză, adevărata problemă a relației 
dintre unu si pluralitate, dintre unitate si număr, se va discuta la 
nivelul ființei inteligibile, acolo unde Plotin va încerca să explice 
în mod concret cum anume se naște pluralitatea ființei pornind de 
la unitatea anterioară. Plotin va fi obligat apoi să ridice această 
diferență la un nivel superior gândirii, făcând din unu un princi- 
piu în sine, absolut. Totuși, asa cum la acest nivel al lucrurilor nu 
putem gândi propriu-zis unul în distincție față de ființă, nu îl pu- 
tem exprima distinct, tot așa, la nivelul unului absolut, vom vedea 
că nici măcar gândirea cea mai înaltă, adică cea a intelectului, nu 
va putea să surprindă propriu-zis unul. Această observație ne pune 
pe urmele problemei pe care ne-am propus să o urmărim, anume 
cea a unei gândiri care face apel la ceea ce ea însăși nu mai poate 
gândi propriu-zis. Gândirea lui Plotin se vede încă de la început în 
această disjunctie: ființa are nevoie de unul care să îi dea consisten- 
tá şi identitate, însă unul acesta nu poate fi propriu-zis distins de 
ființă, el nu poate fi gândit separat. 

Revenind la pierderea unităţii, un alt exemplu — poate mai 
intuitiv — este acela al armatei sau al corului: atunci când arma- 
ta îşi pierde unitatea, părțile ei nu își pierd propriu-zis fiinţa pe 
care o aveau înainte (așa cum o parte ruptă dintr-un vietuitor își 
pierde viaţa şi suferă o modificare radicală la nivelul fiinţei sale); 
cu toate acestea, armata însăși își pierde fiinţa. Așadar, ceea ce 
face ca o armată să fie armată nu este ceva de ordinul fiinţei, ci 
ceva de ordinul unităţii. Un argument care ar putea întări cele 
spuse de Plotin, dar care nu apare în acest context, este faptul că 
un lucru își poate pierde fiinţa fără a-și pierde unitatea: de pildă 
atunci când lucrul este alterat, dar rămâne unitar. În schimb, 
lucrul nu poate să își piardă unitatea fără să își piardă si fiinţa, 
ceea ce demonstrează anterioritatea unului față de ființă. 

În Enneade, VI, 6, Plotin reia problematica relaţiei dintre fi- 
intà si unitate, în contextul unei discuţii mai amănunțite, în care 

este integrat si numărul. Pentru Plotin, fiinţa nu poate exista ca 
pluralitate pură, infinită. Dacă fiinţa nu ar avea o unitate a păr- 
tilor sale, ci ar înainta numai spre pluralitate, atunci ea s-ar disi- 
pa in cele din urmă și și-ar pierde sensul ei de ființă. Însă ceea ce 
face ca lucrurile să nu se disipeze, ci să aibă o fiinţă stabilă, este 
faptul cá pluralitatea lor este oprită la un moment dat si este 
prinsă într-o unitate. Ceea ce se naște în felul acesta este mări- 
mea lucrului, numărul său. Schema este în esenţă una platonică: 
este vorba despre modul în care fiinţa ia naștere din unirea neli- 
mitatului cu limita!. În orice lucru putem distinge — conform 
lectiei platonice din Philebos, 14 c — între unitatea acestui lucru 
şi pluralitatea lui. Plotin — păstrând opoziţia dintre acestea 
două — le oferă în același timp funcţii si valori specifice: astfel, 
un lucru este plural, însă numai în limita impusă de unitatea lui; 
lucrul există nu dacă devine mare și plural, ci din contră, dacă, 
în această desfășurare plurală a lui, părţile lucrului tind totodată 
spre unitate. Pluralitatea și unitatea coexistă, cu condiţia acestei 
directionári înspre unitate. Astfel, unitatea este anterioară plura- 
litátii deoarece 4 fi nu înseamnă în primul rând z fi plural, ci 
înseamnă 4 fi unu. Tendinta lucrurilor de a se dispersa, de a se 
plurifica, este explicată de Plotin prin incapacitatea lor de a se 
avea pe sine si de a rămâne în sine însuși; a fi înseamnă a fi în sine 
însuși, concentrându-se asupra sa însuși’. Plotin conchide că 
doar atunci când un lucru are unitate, el se are pe sine, ceea ce, 
urmând logica limbii grecești, poate fi tradus și prin: „atunci 


! Platon, Philebos, 16 c 9-10. Vezi si 16 d-17 a, în care Platon vorbeşte 
despre pluralitate ca fiind situată între unitate si infinit. Înteleptii de astăzi 
(sofistii) ignoră această intermediaritate. 

? Enneade, VI, 6, 1.12-13. Plotin demonstrează acest lucru recurgând la 
același argument negativ, al unui lucru desfăcut în părţile componente, argu- 
ment pe care l-am întâlnit si în Enneade, VI, 9, 2.15: atunci când un lucru 
devine multiplu în sensul separării lui în părțile sale, părţile există fiecare în 
parte, însă lucrul însuși nu mai există. Desigur, un fel de existență se păstrează 
si în acest caz, și anume existența fiecărei părţi; însă lucrul însuși nu mai este 
propriu-zis același. 

? Plotin, Enneade, VI, 6, 1.22 (Gu 68 Éyer čv, Éyev 2076). 

când este unu, lucrul este el însuși“. Lucrul este unu atunci când 
îşi aparține sieși. Dacă din punct de vedere logic — la Aristotel 
— a spune „om“ este același lucru cu a spune „un om“, în 
schimb, Plotin propune aici un punct de vedere mai esenţial: 
fiinţa nu poate fi cu adevărat decât în această apartenenţă a lu- 
crului la sine însuși. Nu numai că „un om“ nu este același lucru 
cu „om“, ci, mai mult, omul nu poate fi om decât în măsura în 
care el este „un om“, adică în măsura în care ființa sa îşi aparține 
siesi, în măsura în care îşi găsește unitatea proprie. Așadar, dife- 
renta dintre „om“ și „un om“ nu este neapărat una logică. Con- 
ţinutul de sens al celor două expresii nu este radical diferit. To- 
tusi, diferența apare la nivel ontologic: „unul“ este ceea ce face ca 
„om“ său fie „om“; „unu“ este cel care dă sensul propriu ființei 
„om“. Între cele trei formulări din exemplul aristotelic — anu- 
me „om“, „om care este“ și „un om^ — am putea spune că „om“ 
nu poate fi „om care este“ decât dacă este „un om“, intrând astfel 
într-o gradatie ontologică. 

Pentru Plotin, prezenţa unităţii în lucruri are o relevanță 
mult mai profundă decât în teza aristotelică a identităţii dintre 
fiinţă si unitate. Toate lucrurile au o tendinţă spre multiplicare, 
o tendinţă de a se dispersa în pluralitate si, astfel, în neființă; dar 
ceea ce le face să fie totuși ființe — adică ceea ce le oprește din 
această dispersie si plurificare — este unitatea. O ființă este pro- 
priu-zis ființă numai deoarece, în ciuda pluralitätii sale, ea are un 
număr, așadar o limitare esenţială si o unitate. Astfel, în analiza 
lui Plotin, unul nu mai apare ca simplă unitate numerică a unui 
lucru — care pentru Aristotel nu însemna nimic mai mult decât 
lucrul însuși, fiind deja subînteles sau inclus în acel lucru — ci 
are o valoare suplimentară, si anume este ceea ce face ca un lucru 
să fie determinat și stabil în fiinţa sa, ceea ce dă fiinţei identitate 
şi, fără de care, orice lucru se disipează și își pierde ființa. Plotin 
pătrunde astfel la un nivel mai adânc al problemei, descoperind 
în fiinţa unui lucru „motivul“ pentru care fiinţa este ființă. 


56 PARTEA I: GENEZA PROBLEMATICII PRINCIPIULUI PRIM 


B. Anterioritatea unului fată de gândire. 
Polemica anti-stoică 


Plotin a arătat că fiecare lucru este unu, însă unul însuși nu 
este identic cu lucrul respectiv, cu fiinţa sa, ci este anterior ființei 
si mai fundamental decât ea. Acest unu pe care îl observăm în 
lucruri — care însoţeşte fiinţa fiecărui lucru si fără de care ființa 
nu poate exista — nu este el însuși de natura lucrurilor respecti- 
ve, de natura substratului la care ne referim când spunem că ceva 
este unu. Gândim deci un unu anterior oricărui lucru care este 
unu, un unu anterior determinărilor pe care le poate lua: ca un 
om, un cal, etc. 

Totuși, ce înseamnă această anterioritate a unului faţă de fi- 
intá? Este oare unul ceva în sine, ca o natură anume, anterioară 
fiecărui lucru unitar? Nu cumva anterioritatea unului față de fi- 
intà vine din faptul că gândirea noastră receptează lucrurile ca 
unitare, înainte de a distinge în ele o pluralitate specifică? Nu 
cumva unitatea — ca și numerele din lucruri — se datorează 
actului sufletului de a număra, neavând, în consecinţă, o exis- 
tentá separată de gândirea noastră? Așadar, perspectiva lui Plotin 
nu poate fi validată decât dacă face proba cá nu este o simplă 
manieră de a vorbi, că nu ţine doar de felul în care noi gândim 
lucrurile. Dacă până acum Plotin l-a combătut pe Aristotel, în- 
cercând să instituie anterioritatea unului faţă de ființa concretă 
care este una, în continuare, el va începe un dialog cu stoicii, 
încercând să instituie — împotriva lor — anterioritatea unului 
faţă de gândirea unului, faţă de reprezentarea pe care ne-o facem 
despre el. Adversarii lui, stoicii, nu caută în lucruri unitatea co- 
mună acestora — care leagă lucruri diverse sub aceeași idee — ci 
caută particularul, ceea ce este specific unei ființe determinate, 
ceea ce constituie prezenţa unică şi irepetabilă a acelei fiinţe. În 
acest sens, ei neagă existenţa ideilor, precum si existenţa nume- 
relor în sine; pentru ei, nu există un unu în sine, în virtutea că- 
ruia lucrurile sunt la rândul lor unităţi determinate, ci există 

doar unități determinate, particulare’, respectiv reprezentările 
noastre mentale despre aceste unități. În consecință, nimic nu 
poate fi unu, decât ca un unu particular, ca un unu determinat". 
Mai precis, pentru stoici, unul nu poate fi decát o afectare a su- 
fletului?, în sensul în care sufletul nostru percepe fiecare lucru ca 
unuf. În schimb, Plotin va demonstra că unul există anterior 
gândirii; pentru aceasta, el pornește tocmai de la o idee stoică. 
Pentru stoici, reprezentarea noastră (despre unu sau despre ori- 
care alt lucru) nu poate fi ea însăși unitară, ci este duală, deoare- 
ce presupune un subiect și un obiect. Dar atunci — remarcă 
Plotin —, ideea unului nu poate fi obţinută din reprezentarea pe 
care ne-o facem despre unu, deoarece aceasta nu este unitară. 
Aşadar, unul nu poate fi redus la reprezentarea noastră despre 
unu, ci avem unul în sufletul nostru, dar el nu este simpla repre- 
zentare pe care ne-o facem despre el. 

Totuși, se poate ridica în continuare o obiectie, spunând că 
acea noțiune de unu din noi vine de fapt de la lucrurile a căror 
reprezentare o avem, așadar de la substratul care este unu?; în 
felul acesta, chiar dacă unul nu este o simplă reprezentare, totuşi, 
el nu este nici „anterior“ lucrului însuși, ci unitatea apare o dată 
cu substratul despre care spunem că este unu. Pentru a răspunde 


1 Vezi É. Bréhier, La théorie des incorporels dans l'ancien stoicisme, Paris, 
Vrin, 1980. 

? Vezi Plotin, Enneade, VI, 6, 12.2 (odôÈv yàp £v, Ô un ci ëv). Genul cel 
mai larg admis de stoici este acela al lui ceva (ti). Ín sensul acesta, orice lucru 
este ceva anume: fie ceva care există, fiind astfel corporal, fie un incorporal care 
nu există. În concluzie, în această logică, unitatea fie nu există, fie există si este 
ceva corporal, determinat. 

3 Plotin, Enneade, VI, 6, 12.2-3 (nó8mpa ti tG woxfic). Pentru expresia 
„afectare a sufletului“, vezi Aristotel, Despre interpretare, 1, 16, a 3-5: „cuvin- 
tele rostite sunt simboluri ale afectărilor sufletului“. 

^ Vezi, de pildă, Stoicorum Veterum Fragmenta (SVF) IL, 54, p. 21, 24, unde 
reprezentarea (pavtaoía) este descrisă ca o afectare a sufletului (nó80c év «fi 
vox), ce are loc atunci când percepem un lucru, de pildă, vedem ceva alb; 
vezi de asemenea SVF II, 329, p. 117, 11, pentru unul ca noţiune (évvónpo). 

? Plotin, Enneade, VI, 6, 12.11—13. 

la această obiectie!, Plotin atrage atenţia asupra distinctiei dintre 
noțiunea de „unu“ (Tv vónow x00 &vóg) şi notiunea lucrului 
respectiv, a substratului sau subiectul (tò orokeípievov) în care 
se află acest unu. Noţiunea de unu nu poate veni din substratul 
sau subiectul sensibil — care este un om, un animal sau o piatră 
— deoarece noţiunea acelui subiect este ea însăși diferită de noti- 
unea de unu. De pildă, noţiunea de „om“ nu este aceeași cu noti- 
unea de „unu“. Plotin arată că, dacă „om“ ar fi același lucru cu „un 
om^, iar noţiunea unului ar veni de la cea de om, atunci nu am 
mai putea aplica „unul“ la ceea ce nu este „om“, adică unor lucruri 
a căror noţiune este în mod evident diferită de noţiunea de „om“. 
Altfel spus, a fi om nu înseamnă in mod automat a fi „unu“, ci 
„om“ înseamnă ceva, iar „unu“ înseamnă altceva. În consecință, 
unul nu vine de la lucrul însuși care este unitar, ci este distinct de 
substratul care îl primește și este anterior acestuia. 

În spatele acestui argument descoperim o altă referință plato- 
nică, sau mai degrabă un mod de a gândi specific lui Platon. Ast- 
fel, în Parmenide, 139 d 3-A (aşadar, din nou în prima aporie), se 
arată că unul nu poate fi nici identic, nici diferit, deoarece unu este 
altceva decât identic sau decât diferit. Concluzia radicală a lui Pla- 
ton în acest sens este că unul nu poate fi nici măcar identic cu sine, 
căci natura nului nu este aceeași cu natura identicului. În același 
fel, Plotin distinge aici „a fi unu“ de „a fi om“ sau „a fi piatră“. Asa 
cum „om“ sau „piatră“ înseamnă ceva anume, la fel si „unu“ în- 
seamnă ceva anume. Astfel, argumentul se continuă prin a arăta că 
„unu“ nu este o adăugire inutilă la noţiunea de „om“ — o adăugi- 
re ce nu ar spori cu nimic sensul lui „om“, pentru că nu ar însem- 
na ea însăși nimic — ci că, atunci când afirmă „unul“, gândirea 
vizualizează efectiv ceva anume. Altfel spus, atunci când gândim 
„un om“, gândim ceva mai mult decât dacă am spune doar „om“, 
deoarece „unul“ înseamnă el însuși ceva anume. Gândirea care 
gândește „unul“ nu este o afectare vidă, iar acest „unu“ nu este 


! Plotin, Enneade, VI, 6, 13. 

afirmat despre un nimic'. Plotin vrea astfel să pună în evidență 
faptul că există o natură specifică unului, la care gândirea se rapor- 
tează de fiecare dată, iar această natură a unului nu este reductibi- 
lă la natura lucrurilor care sunt unu. 

Plotin merge însă si mai departe, și arată că orice gândire si orice 
reprezentare pe care o avem despre ceva anume presupune unul. 
Într-adevăr, orice lucru pe care îl gândim ne apare ca o pluralitate 
limitată — așadar ca având un număr — dar si ca o unitate, iar lu- 
crul nu poate fi separat niciodată de unitatea sa. Tocmai de aceea se 
pune întrebarea dacă nu cumva această unitate este introdusă de 
gândirea noastră, dacă ea nu ţine doar de felul în care noi receptăm 
lucrul, atunci când îl gândim. În fond, în exemplul dat de Aristotel, 
„unul“ apare ca o „dublare a cuvintelor“: în loc să spunem „om“, 
spunem „un om^, însă de fapt nu exprimăm nimic nou prin această 
adăugire. Răspunsul lui Plotin constă în a arăta că gândirea nu nu- 
mai că nu poate impune „unul“, ci ea nici nu se poate exercita în 
lipsa unului, astfel încât unul este anterior fiinţei, dar si gândirii 
oricărei ființe. Unul nu poate fi așezat pe același nivel cu celelalte 
lucruri pe care le gândim, ci orice alt lucru pe care îl gândim presu- 
pune unul și se sprijină pe această anterioritate a unului. 

O primă obiectie la această afirmaţie ar fi aceea că unul nu 
face decât să izoleze un lucru gândit față de celelalte, așadar el nu 
ar avea decât o valență negativă. „Unu“ ar însemna „singur“ sau 
„fără un altul“?. Dar Plotin observă că „unu“ nu are aceeași pon- 
dere în gândirea noastră ca „singur“ sau ca „fără un altul“, ci, 
pentru a putea gândi acest „singur“ și acest „altul“, trebuie să 
gândim mai întâi „unul“: astfel, ceva este „altul“ pentru că este 
„un altul“ si este „altul“ față de „unul“ de la care am pornit, iar 
„singur“ (uOvov) înseamnă „unul singur“ (doar unul). Așadar, 
pentru a gândi orice altceva — și chiar și pentru a încerca să ex- 
plicăm ce înseamnă „unu“ (ca în cazul în care spunem că „unu“ 


! Plotin, Enneade, VI, 6, 13.9 (où yàp Où kevóv món. oi ém unâevi 
tò £v AÉYEL). 
? Plotin, Enneade, VI, 6, 13.9—10 (uâvov koi ook ĞAAO). 


60 PARTEA I: GENEZA PROBLEMATICII PRINCIPIULUI PRIM 


înseamnă ,singur^) — avem nevoie să gândim deja „unul“ în- 
suşi. În logica gândirii noastre, oricare „alt lucru“ este posterior 
„unului“. Fără „unu“, nu putem gândi nimic altceva, de vreme 
ce oricare „altul“ este „alt unu“. Astfel, chiar și când gândim o 
pluralitate, aceasta înseamnă „mai mult decât unul“ (nAs&íc 
vóg), aşadar ea este gândită tot faţă de unu. De asemenea, dacă 
gândim un lucru plural, îl gândim din perspectiva unităţii sale, 
de pildă o armată sau o casă. 

Plotin merge mai departe: el analizează situaţia însăși a gân- 
dirii şi observă că aceasta presupune o interacţiune între uzul 
care gândeşte si unul care este gândit. Așadar, înainte de a afirma 
unul, gândirea este ea însăși un unu, iar cel despre care ea afirmă 
unul este deja un unu, înainte de a fi gândit“. Unul nu este doar 
un obiect al gândirii, ci el este presupus de gândire atât înaintea 
obiectelor sale, cât și înaintea ei însăși. Fără unu nu putem gândi 
nimic altceva? si nici măcar gândirea nu are sens. De aici, Plotin 
trage următoarea concluzie: dacă non-existenta unului face im- 
posibilă orice gândire, atunci nu putem spune că unul nu este*. 
Desigur, dacă am spune chiar și acest lucru — anume că unul nu 
este — ar trebui să ne sprijinim tot pe existenţa unului. 


3 Recunoastem aici sursa platonică a problemei, cea din ipotezele negative 
asupra unului (ipotezele 6-9: Parmenide, 160 b 5-166 c 5), în care se arată că, 
dacă unul nu există, atunci nici el și nici celelalte lucruri nu pot fi gândite. 

+ Plotin, Enneade, VI, 6, 13.14—16. 

? Plotin arată cá nu putem spune nimic fără a gândi unul, deoarece atunci 
când spunem orice lucru (tt) spunem deja și unul (čv) (Grav tu, ëv að Aéyet) 
(Enneade, VI, 6, 13.42). Vezi Platon, Sofistul, 237 d-238 c 10, Theaitetos, 188 
e 6—189 a 9: cel ce vede ceva (ti) nu vede un nimic (oùév), ci „un ceva“, iar 
„un ceva“ (Év T1) înseamnă ceva care este. Vezi de asemenea Parmenide, 144 c 
4—5: orice lucru care este este un anume unu (čv t1). În concluzie, unul este 
anterior fiinţei si îi dă naştere, căci nu există nimic care să nu fie unu (0V5tv 
yàp dv, Ô pÀ Ev) (Enneade, VI, 6, 13.50—51). 

6 Plotin, Enneade, VI, 6, 13.45—47 (OO yàp ph vrog jim" óttvobv ðvvatòv 
vofioou À einetv, Aéyew uù eîvou &ðúvatov). Expresia grecească este circula- 
ră şi greu de redat în română: „despre cel care — dacă nu este — face imposibil 
a gândi si a vorbi, nu se poate spune cá nu este“, sau: „nu se poate spune că zu 
este cel fără de care este imposibil a gândi şi a vorbi“. 

Există așadar o dublă implicare între gândirea unului — ca 
anterior oricărei gândiri — si existenţa unului ca o natură speci- 
fică: pe de o parte, fără unu nu putem gândi nimic altceva; pe de 
altă parte, dacă gândirea presupune unul, atunci nu putem gândi 
şi nu putem accepta non-existenta unului. Astfel, trebuie să ţinem 
cont de mai multe aspecte ale problemei: pe de o parte nu putem 
gândi nimic fără unu, pe de altă parte nu putem gândi că unul nu 
există, iar în cele din urmă nici un lucru nu poate fi — nu poate 
avea o ființă proprie — decât dacă are o unitate, un unu al său. 
Această unitate nu este adăugată de gândire, ci subzistă in sine, 
anterior lucrurilor unitare şi anterior gândirii acestora. 

Un alt argument în favoarea acestei idei este următorul: în 
orice lucru există o unitate, într-un grad mai mare sau mai mic 
(precum într-o armată, o casă, sau, în măsură mai mare, în ceea 
ce este continuu sau indivizibil); dar ceva ce are grade nu poate 
fi inexistent! În consecinţă, „unul este o natură determinată, 
subzistentă“?, o natură diferită de lucrurile în care el poate fi în- 
tâlnit?. În plus, există o relaţie direct proporțională între ființa 
unui lucru si unitatea sa: cu cát un lucru are mai multă ființă, cu 
atât el este mai unitar“. Gândirea doar „recunoaşte“ în lucruri 
unitatea, așa cum recunoaște forma inteligibilă sub care stă un 
lucru, dar nu impune ea însăși forma lucrului respectiv. 


1 Aristotel, De philosophia, fr. 16, 9710: „acolo unde există un mai bun, 
trebuie să existe si cel mai bun“. 

2 Plotin, Enneade, VI, 6, 13.26 (6fidov Sri SvTog twóg qóogoc TOÙ vòs 
Koi DPEOTOONG). 

3 În schimb, la Aristotel, natura unului era aceeași cu natura ființei (Meta- 
fizica, 1003 b 23). 

+ Plotin, Enneade, VI, 9, 1.26-28. Relaţia dintre gradul de unitate si gradul 
de ființă nu este întotdeauna foarte bine precizată la Plotin. În alte context, 
raportul dintre cele două nu pare a fi direct proportional: vezi, de pildă, Enneade, 
VI, 2, 11.12-16, unde Plotin spune că unele lucruri au același grad de ființă, 
însă au grade diferite de unitate. Astfel, o armată nu are mai puţină fiinţă decât 
o casă, însă are mai puţină unitate. 

Am văzut că, la nivelul lucrurilor cu care ne întâlnim în mod 
obişnuit, deşi gândim fiecare lucru ca unu, nu putem să expli- 
cám acest unu în termenii obișnuiți ai gândirii, deoarece orice 
lucru pe care l-am gândi presupune deja unul și se sprijină deja 
pe acceptarea unului în gândirea noastră. Unul nu poate fi redus 
la alte lucruri pe care le gândim, el nu poate fi explicat nici ca o 
simplă negatie, nici ca un atribut al substratului, sau ca un lucru 
printre alte lucruri. Astfel, Plotin pune în evidenţă necesitatea 
pentru gândire a unui element pe care gândirea noastră discursi- 
vă nu îl mai poate explica. Unul se impune, încă de la acest nivel, 
ca o natură în sine, care nu poate fi asimilată naturii celorlalte 
lucruri, ci este anterioară acestora, si care nu poate fi prinsă în 
gândirea noastră, ci, din nou, este anterioară. Gândirea noastră 
nu poate decât să recunoască în lucruri unitatea, dar nu poate să 
o impună ea însăși. Unul pe care îl observăm în lucrurile sensi- 
bile nu este de natură sensibilă, ci, așa cum trecem de la lucruri- 
le sensibile la fiinţa lor inteligibilă, la fel se întâmplă si în cazul 
unului: observăm unul în lucrurile sensibile (care sunt unu prin 
participaţie), însă unul însuși este perceput doar ca inteligibil și 
în mod inteligibil!. 

Astfel, în locul perspectivei aristotelice (care identifică unul 
cu lucrul care este unu) și în locul perspectivei stoice (pentru 
care unul este doar reprezentarea pe care ne-o facem noi despre 
un lucru unitar), Plotin pune existenţa unului în sine, anterior 
lucrurilor unitare și anterior gândirii acestor lucruri. 


! Plotin, Enneade, VI, 6, 13.39-40 (vontdv évror xod vorntóg ù 6u&votx 
orto Aopéveu. 


Capitolul 3 
UNUL INTELIGIBIL 


Plotin a demonstrat anterioritatea unului față de ființa concre- 
tă a unui lucru unitar si faţă de gândirea noastră asupra lucrurilor. 
Se pune atunci întrebarea de unde vine această anterioritate, unde 
întâlnim unul pentru prima dată în sine însuși. Răspunsul lui 
Plotin constă în aceea că, înainte de a exista în lucrurile însele, 
unul există în inteligibil, în fiinţa veritabilă, model al întregii 
realități. Pentru a impune această concluzie, el va recurge la o 
analiză foarte amănunţită a relaţiei dintre unu şi numere la nive- 
lul lumii inteligibile. 

Premisa care ghidează analiza lui Plotin este aceea că lumea 
inteligibilă este reală, într-o manieră superioară lucrurilor pe 
care le considerăm reale în lumea vizibilă. Tot ceea ce putem 
gândi în această lume de aici își are modelul său inteligibil, el 
însuși real. Esenţa oricărui lucru există înainte ca ea să fie gândi- 
tă, si nu poate fi instituită prin faptul că cineva o gândește. 
Exemplul pe care îl foloseşte Plotin este acela al dreptăţii: dacă 
aceasta ar exista doar pentru că este gândită ca atare, atunci 
dreptatea nu ar mai fi cu adevărat dreptate, ci ea ar fi identică cu 
propria definiţie. O astfel de concluzie este însă inacceptabilă, 
deoarece ar destructura însuși sensul dreptăţii!. În același fel, 


! Desigur, s-ar putea spune că este drept ceea ce noi definim ca drept, sau 
ceea ce noi stabilim prin convenţie că este drept. Totuşi, chiar si în acest caz, nu 
putem să stabilim că ceva este drept în lipsa totală a ideii de dreptate. Chiar 
dacă putem schimba ceea ce este drept — și putem chiar să instituim ca drept 
un lucru aparent nedrept — totuși, facem aceasta îndepărtându-ne de la un 
model iniţial al dreptăţii. Dar atunci, înseamnă că avem în continuare un sens 
general al dreptăţii, conform căruia decidem ce este drept și ce este nedrept. 

gândirea nu creează ființa inteligibilă, ci acesta există în sine, iar 
gândirea nu face decât să o perceapă. Dar, așa cum ființa inteli- 
gibilă există în sine, necondiționată de faptul că o gândim — iar 
în inteligibil aceasta este simultană cu actul gândirii — la fel, 
numărul din lucruri nu vine din faptul că sufletul numără lucru- 
rile, ci el este anterior actului de a număra, existând în sine, ca o 
natură distinctă, inteligibilă. Aşa cum, la vederea lucrurilor sen- 
sibile, gândirea recunoaște ideea inteligibilă, la fel, atunci când 
numărăm lucrurile sensibile, acestea trezesc în noi ideea numă- 
rului în sine!. Iar anterior numărului inteligibil, Plotin va iden- 
tifica unul inteligibil, care dă unitatea fiinţei inteligibile si este 
anterior acesteia. 

În continuare, vom intra în această analiză amănunțită asu- 
pra numărului si a unului din inteligibil, punând în lumină so- 
lutia surprinzătoare pe care o propune Plotin pentru anteriorita- 
tea unului faţă de ființă la acest nivel. Problema este de o 
importanţă majoră pentru tema noastră. Astfel, la fiecare nivel 
analizat până acum — atât cel sensibil, cát si cel al gândirii noas- 
tre — descoperim un anume sens al unului. În fiecare caz, acel 
unu are o anumită anterioritate față de lucruri și față de gândirea 
lor. Totuși, înfruntarea cea mai mare a gânditorilor neoplatonici 
este aceea cu fiinţa veritabilă, neschimbătoare; ei intră în struc- 
tura însăși a acestei ființe, descriind-o în cele mai mici amánun- 
te. Or tocmai modul în care unul este descoperit la nivelul fiinţei 
inteligibile va determina în continuare problema unui principiu 
absolut, unic și unitar, anterior fiinţei și întregii realități. 


A. Numărul din lumea sensibilă şi 
numărul din lumea inteligibilă 


Orice lucru trebuie să aibă o unitate, respectiv un număr (obti- 
nut ca limitare a pluralitätii prin unitate), iar unitatea este anterioa- 
ră pluralitátii lucrului respectiv. Totuși, această unitate (respectiv 


! Plotin, Enneade, VI, 6, 4.20-25. 

numărul) fiecărui lucru nu are doar un sens strict numeric, ci are 
valoare de fundament al fiinţei. Pentru a demonstra acest lucru, 
Plotin mută discuţia de la nivelul lucrurilor sensibile, la cel al lu- 
crurilor inteligibile. El arată că numărul din lucrurile sensibile, 
numărul așa cum îl gândim noi, nu este decât o reflectare — slabă 
şi derivată — a numărului inteligibil. Același lucru se întâmplă și 
cu unul din gândirea noastră. Dacă la nivelul sensibil anteriorita- 
tea unului este doar schitatá, ea își va găsi sensul și explicaţia pro- 
fundă la nivelul inteligibil. 

Demonstrația acestui lucru poate fi întâlnită în Enneade, VI, 
6, 2!, unde Plotin pune în evidență sensul inteligibil al număru- 
lui. Mai precis, el arată că — anterior sensului aritmetic al nu- 
mărului, cu care lucrăm noi în această lume — există un număr 
inteligibil, determinat de o necesitate internă a fiinţei inteligibi- 
le. Acesta este fix, neschimbător, dar în același timp complet, to- 
tal, nesuferind nici o lipsă si nici un adaos. Acesta este numărul 
„real“ al celor ce sunt, el controlează desfășurarea pluralitätii lu- 
crurilor în lumea inteligibilă, precum si în cea sensibilă. Argu- 
mentul pe care îl dezvoltă Plotin este, pe scurt, următorul: numă- 
rul lucrurilor este finit’; în schimb, gândirea noastră nu reflectă 
acest număr, ci poate concepe mereu un număr mai mare, mer- 
gând spre infinit. În concluzie, numărul din gândirea noastră nu 
este decât o imagine a numărului real; numărul real nu este cel 
stabilit de gândirea noastră, ci este cel asociat ființei veritabile. 

Pentru a pune în evidenţă diferenţa dintre aceste două sen- 
suri ale numărului, Plotin opune? două referinţe platonice: pe de 


! În analiza acestui paragraf, am avut în vedere şi traducerea, precum si 
comentariile adiacente oferite de ]. Bertier, L. Brisson, A. Charles, ]. Pepin, 
H.-D. Saffrey, A.-Ph. Segonds (Plotin, Traité Sur les nombres, Ennéades VI, 6, 
[34], Paris, Vrin, 1980). Vezi si analiza lui J. Pepin, din „Platonisme et antipla- 
tonisme dans le traité de Plotin Sur les nombres (VI 6 [34])*, Phronesis, 24, 
1979, pp. 197-208. 

? Infinitul nu poate exista în act (Aristotel vezi Fizica, III, 6; Merafizica, 
1067 a 20-23). 

3 Vezi Enneade, VI, 6, 4.1 1-24. 

o parte Epinomis, 978 d 1—5!, iar pe de altă parte Republica, 529 
d 2-3. În primul caz, Platon afirmă că oamenii au învățat să nu- 
mere prin observarea alternantei dintre noapte și zi. Această afir- 
matie poate ridica probleme perspectivei lui Plotin, deoarece s-ar 
părea că numărul apare printr-un act al sufletului, atunci când el 
urmăreşte alternanţa lucrurilor, și că, în plus, a gândi „unul“ în- 
seamnă a fixa gândirea noastră asupra unui singur lucru, fără a 
trece la un altul. Totuși, Plotin descoperă soluţia acestei proble- 
me în cel de-al doilea text platonic, în care Platon se referă la un 
„număr veritabil“, conform căruia se desfășoară mișcarea conste- 
latiilor inteligibile. Plotin trage concluzia că numărul nu există 
datorită sufletului care numără lucrurile, ci că el are o existenţa 
în sine, iar sufletul care numără nu face decât să trezească în sine 
noţiunea numărului. 

Să vedem însă cum stabilește Plotin anterioritatea numărului 
real, inteligibil, față de cel din gândirea noastră. Prima premisă 
este aceea că lucrurile sensibile nu pot fi infinite?, ci lumea sensibi- 
là este limitată“: chiar dacă lucrurile pot fi divizate la infinit, totul 
(tò nâv) trebuie să fie limitat, pentru a fi cu adevărat „totul“. În 
paragraful anterior (VI, 6, 1), Plotin vorbea despre tendința lucru- 
rilor de a se depărta de unu, de a-și pierde unitatea originară, dis- 
persându-se înspre infinit. Dar, așa cum se vede în acest paragraf, 
mișcarea aceasta de dispersie nu poate fi urmată până la sfârșit. 
Deşi tind spre pluralitate, lucrurile nu pot ajunge să realizeze o 
pluralitate infinită in act; ele sunt plurale, însă limitate’. 


! Vezi si Platon, Timaios, 47 a 4-6. 

? Plotin, Enneade, VI, 6, 2.2—3. Infinitul există doar ca potentä, dar nu în 
act, vezi Aristotel, Fizica, III, 6, 206 b 16-18, unde cele două feluri de infinit 
— prin diviziune si prin creştere — sunt prezentate ca fiind în potentä, dar 
niciodată realizate în act. 

3 Vezi Enneade, Il, 4, 7.21—22. 

4 Același argument va fi folosit de Damascius, care se referă la totul absolut: 
vezi De principiis, R. I, 1. 

5 Vezi Platon, Philebos, 16 d—17 a, despre trecerea de la unu la infinit igno- 
rând intermediarele (pluralitatea limitată). 

Pentru a întări afirmaţia de mai sus (a limitării lumii sensibi- 
le), Plotin arată că infinitul nu poate fi atins nici măcar printr-un 
efort al gândirii: chiar dacă am aduna la un loc nu numai lucru- 
rile care există în prezent, ci şi cele din trecut, sau cele din viitor, 
totuși, suma lor va rămâne limitată. De asemenea, putem să ne 
imaginăm că acestea toate ar fi de două ori, sau chiar de multe 
ori mai multe decât sunt; dar, chiar si în acest caz, suma va fi li- 
mitată. În ambele cazuri — adică atât în sfera lumii sensibile, cát 
şi în cea a gândirii — rămânem mereu în limitele unui număr 
determinat de lucruri. Infinitul nu poate fi realizat în act nici în 
lumea sensibilă concretă, nici în gândirea care însumează și mul- 
tiplică numărul lucrurilor. Infinitul nu poate avea un sens abso- 
lut (o9, à c &newoc), ci doar unul relativ, în sensul in care 
gândirea noastră poate imagina mereu un număr mai mare, fără 
să ajungă însă vreodată să cuprindă infinitatea însăși. 

Dar, din această observaţie, Plotin trage niște concluzii radi- 
cale despre ce înseamnă numărul în gândirea noastră: numărul 
pe care îl gândim noi nu exprimă cu adevărat numărul fiinţelor; 
gândirea poate crea în mod artificial numere din ce în ce mai 
mari decât numărul real al fiinţelor — mergând astfel înspre un 
infinit relativ — însă fără a schimba numărul efectiv al fiinţelor. 
Acest pseudo-infinit? — care nu este în act, ci doar in potentá 
— ţine de gândirea noastră imaginativă, care iese din cadrul fix 
al celor ce sunt, depăşind limitarea lor inerentă. În consecinţă, 
numărul lucrurilor nu depinde de cel care numără, nu este gene- 
rat de acesta”, ci altceva îl determină, și anume, el este legat de 
existenţa efectivă a lucrurilor. 

Faptul că gândirea noastră are o atât de mare libertate în pri- 
vinta numerelor, putând imagina mai multe decât sunt, arată că 
nu gândirea creează numărul lucrurilor; în privinţa numărului, 


! Astfel, „cel care numără nu numără infinitul“ (Enneade, VI, 6, 2.4). 

? Vezi A. Charles, „Notes sur l'éneipov chez Plotin et Proclus“, in Annales 
de la Faculté des Lettres d'Aix-en-Provence, 43, 1968, pp. 147-161. 

? Plotin, Enneade, VI, 6, 2.8. 

realitatea nu tine cont de gándirea noastrá, nu se supune numáru- 
lui pe care gândirea noastră il concepe. Intrám aici pe terenul unei 
vechi probleme de „aritmetică a ființei“: cum vorbim despre unu ca 
şi cum ar fi plural. Problema este veche, formulată deja de Platon, 
care în Sofistul, 251 a—b, se întreabă cum este posibil ca un lucru 
unitar să fie numit prin mai multe nume; de pildă, omului care este 
unu, îi atribuim culoare, formă, mărime, vicii, virtuţi și alte cali- 
táti'. Platon rezolvă această problemă prin ideea că genurile fiinţei 
comunică. Plotin însă merge mai departe, ducând problema la un 
nivel si mai profund. El însuși acceptă că ființa este plurală?. Dar el 
distinge două niveluri ale problemei: pe de o parte, pluralitatea fi- 
intei în sine — care la Platon lua forma comuniunii genurilor — 
iar, pe de altă parte, pluralitatea pe care gândirea noastră o introdu- 
ce în lucruri — după placul ei —, atribuind omului oricáte calităţi, 
imaginând omul mai mare decât este, sau multiplicând la nesfârșit 
imaginea lui, ca într-o oglindă”. Plotin distinge astfel între ceea ce 
este lucrul însuși — cu numărul corespunzător lucrului respectiv 
— şi reprezentarea pe care ne-o facem noi despre lucru, multipli- 
când la infinit numărul atașat lucrului respectiv — desigur, fără să 
atingem vreodată infinitul“. 

Astfel, numărul din gândirea noastră nu este decât o imagine a 
numărului real, care este limitat și, în plus, determinat. Dar ce anu- 
me determină acest număr al lucrurilor? Cum este el stabilit, limi- 
tat? Răspunsul lui Plotin constă în aceea că numărul realitátilor este 
finit datorită modelului lor inteligibil, datorită faptului că numărul 
ratiunilor care se regăsesc în lucruri este limitat. Desigur, este o 
diferenţă între faptul că numărul lucrurilor este limitat (proton) 


! Vezi de asemenea Legi, 963 c—965 e: cum se poate ca patru virtuti să aibă 
toate același nume, fiind astfel una si totuşi diferite. 

? Plotin, Enneade, VI, 9, 2.17—18 (10 öv 10 Ekdotov nAfj9óg ÉOTL). 

3 Vezi Plotin, Enneade, VI, 6, 2.10-13. 

4 Aristotel (Fizica, III, 8, 208 a 15-16) face diferența — pe care o face si 
Plotin în acest context — între ceea ce este lucrul în sine (tò npõ&ypa) si repre- 
zentarea (ù vóna) pe care ne-o facem despre el, atunci când ne imaginăm că 
un om crește la infinit. 

şi faptul că acest număr este stabil sau fix (Éotnkev)!. Astfel, numă- 
rul este /imizar deoarece infinitul nu este posibil în act; dar, in plus, 
numărul este fx prin faptul că fiecare lucru are o rațiune corespun- 
zătoare (o formă inteligibilă sub care stă), iar numărul total al lucru- 
rilor este determinat de acest număr — stabil — al ratiunilor?. Apoi, 
problema pluralitátii indivizilor este rezolvatá de Plotin in trata- 
tul V, 7 (Dacă există idei ale individualelor), unde se vorbeşte despre 
faptul că există o ratiune a fiecărui individ, iar numărul ratiunilor 
este finit. Numărul determinat își are sursa în lumea inteligibilă, 
unde „numărul, ca si ființa, are limitele sale, și anume el arată câte 
fiinţe există“3. În inteligibil, numărul si fiinţa îşi corespund exact 
— altfel spus, există un număr real al ființelor inteligibile, si tocmai 
acesta determină în continuare numărul fiinţelor sensibile. Dar 
atunci, ne-am putea întreba ce înseamnă numărul inteligibil, ce 
anume „numără“ el, sau care este pluralitatea căreia el îi corespunde. 
Iată problema pe care vom încerca să o clarificăm în continuare. 


B. Numărul inteligibil anterior pluralitátii inteligibile 
a fiintei 


1. Pluralitatea unitară, limitată și perfectă a intelectului 


Plotin nu demonstrează faptul că lumea inteligibilă este o plu- 
ralitate guvernată de număr, ci el ia acest lucru ca indiscutabil, dat 
fiind modul în care este gândită ființa în tradiţia platonică‘. In 


! Plotin, Enneade, VI, 6, 2.9. 

? Plotin, Enneade, V, 7, 1.12-13 (pluralitatea ratiunilor e limitată, deoare- 
ce aceleași fiinţe revin) si V, 7, 3.14-16 (numărul ființelor va fi determinat de 
desfășurarea si explicitarea tuturor ratiunilor). Vezi si Enneade, IV, 3, 8.20—22, 
unde Plotin aduce un argument pentru ideea că numărul fiinţelor din univers 
este determinat. 

3 Plotin, Enneade, VI, 6, 2.9—10. 

^ Sursa acestei teme a pluralitätii ființei se află în dialogul Sofstul, unde ipote- 
za unei fiinţe lipsite de pluralitate este respinsă (vezi 245 b: o ființă absolut unita- 
ră se arată a fi contradictorie), în favoarea descrierii fiinţei ca o structură a genuri- 
lor supreme. Tot în Sofistul, 248 e, se arată cà ființa trebuie să deţină viață si 

schimb, el face efortul de a descrie aceastá lume inteligibilà guver- 
natá de număr. 

Ca si universul sensibil, lumea inteligibilă este o pluralitate si 
are, de asemenea, o unitate proprie. Ea nu este nici pluralitate 
nelimitată, nici unitate absolută, ci este o unitate multiplă, sau o 
pluralitate unitară, așadar ea are un număr propriu. Totuşi, uni- 
tatea, pluralitatea si numărul au alt sens în lumea inteligibilă faţă 
de cea sensibilă, precum și altă relevanţă filozofică. Particularita- 
tea numărului din inteligibil rezultă din faptul că intelectul! este 
o lume ruptă de materie si de orice distincţie spatio-temporalä. 
În plus, el este o lume în care nu se mai regăsesc nici distinctiile 
specifice gândirii noastre discursive. Ne pregătim astfel să discu- 
tăm despre o pluralitate fără distincţii și fără succesiune tempo- 
rală, despre o pluralitate care nu părăseşte — nici un moment și 
sub nici un aspect — unitatea sa. 

În lumea sensibilă, pluralitatea avea un sens mai radical: lu- 
crurile sunt distincte unele față de altele, fiecare având separatia lui 
spaţială care îl face inconfundabil, iar pluralitatea lucrurilor păs- 
trează aceste separatii. Numărul din lumea sensibilă corespunde 
acestui tip de pluralitate, reflectând distinctiile dintre lucruri. Este 
ceea ce Plotin numește „număr monadic“ (novoótwóg ópi9póc), 
adică numărul cantitativ, obţinut prin însumarea mai multor uni- 
táti, aşa cum este numărul cu care lucrăm în operaţii aritmetice. În 
schimb, în lumea inteligibilă, această separație radicală nu își mai 
găsește locul, deoarece fiinţele inteligibile sunt incorporale. Deși 
fiecare ființă inteligibilă are individualitatea ei — în măsura în 
care fiecare este o putere distinctă — totuși, aceste fiinţe nu mai 
sunt rupte si distantate unele față de altele. 

Inteligibilul este o lume în care lucrurile sunt plurale, însă 
pluralitatea lor concură înspre o singură unitate, pluralitatea lor 


intelect, ceea ce pune din nou în evidență natura ci plurală. Plotin preia ideea 
platonică a pluralitátii fiinţei: vezi Enneade, V, 6, 6.20-24 si VI, 9, 2.24—25. 

! În cele ce urmează, ne vom referi la lumea inteligibilă prin acest termen 
de „intelect“ (VOG), care este denumirea cea mai curentă pentru acest nivel al 
realităţii. 

nu poate fi înţeleasă si gândită decât prin prisma unităţii. Lumea 
inteligibilă este o unitate plurală, un întreg format din părţi; to- 
tusi, ceea ce diferă în inteligibil — față de lumea sensibilă — este 
raportul dintre părţile acestei pluralitäti si respectiv raportul din- 
tre această pluralitate si unitatea care o cuprinde. Fiintele din 
lumea inteligibilă nu împart această lume, nu o fragmentează, ci 
fiecare parte a inteligibilului are în același timp aspectul totalită- 
tii; în fiecare parte poate fi regăsit întregul acestei lumi!. O altă 
particularitate a lumii inteligibile — care o individualizează față 
de gândirea noastră discursivă — este aceea că în lumea inteligi- 
bilă nu există distanţă între un lucru și gândirea acelui lucru. 
Fiinţa inteligibilă este în sine o unitate, o natură unică (pío 
(0016) şi unitară, ce cuprinde toate formele inteligibile, asa cum 
universul vizibil este o natură unică, ce cuprinde toate lucrurile vi- 
zibile, numai că sensul acestei „cuprinderi“ este diferit în cele două 
cazuri. Pentru a descrie această natură unitară, Plotin folosește ex- 
presia lui Anaxagora, care spune că „totul este împreună în unu“ 
(duo év évì nâ&vra)?. Totuşi, dacă în universul sensibil fiecare lu- 
cru este la locul lui, despărțit astfel de toate celelalte, natura intelec- 
tului deţine toate inteligibilele împreună, ca și cum ele ar fi „înfă- 
şurate“ (návta Exovoov Ka otov neptiafodoov). Nu trebuie să 
înțelegem că ființele inteligibile ar fi confundate între ele. Din con- 
trá, inteligibilele sunt separate (yæpíç) unele față de altele in másu- 
ra în care fiecare are sensul său, particularitatea sa, si fiecare intro- 
duce un caracter anume, necesar, în ființa inteligibilă. Totuşi, 
această separație nu presupune un act separativ; intelectul care 


! Pentru raportul dintre părţi si întreg în fiinţa inteligibilă, vezi Enneade, 
III, 2, 1.26-32, unde Plotin arată cá în inteligibil părţile nu sunt rupte din 
întreg, partea nu este doar parte, ci este deja întregul, iar ființa trăieşte și gân- 
deste totul împreună, fără separatii. În Enneade, VI, 4, 3.31-35, se arată că 
întregul intelectului este prezent în fiecare parte a intelectului, deoarece el nu 
poate fi împărţit ca un corp. Viaţa, intelectul si fiinţa nu pot fi divizate, deoa- 
rece nu sunt de natură corporală. Vezi si Enneade, V, 8, 4.6-11. 

> Anaxagora, DK 59 B 1. Expresia este recurentă la Plotin: vezi Enneade, 


VI, 6, 7.4; V, 3, 15.21; V, 9, 6.3; VI, 4, 14.4; VI, 5, 5.34; VI, 2, 8.8. 

contine si gândeşte ființele inteligibile nu separă pe fiecare în parte, 
ci acestea sunt deja dintotdeauna separate. Așadar, ele sunt împre- 
ună, însă fără să se confunde; de asemenea, ele sunt separate, însă 
fără a fi distantate unele față de altele. Universul inteligibil ni se 
prezintă astfel într-un echilibru stabil între unitate și pluralitate. 

În lumea inteligibilă, pluralitatea rămâne strânsă în unitate; 
ca nu creează nici o breșă în unitatea care o conţine. Dar cum se 
întâlnesc și cum coexistă unitatea și pluralitatea în acest caz? Cel 
care leagă între ele această unitate și această pluralitate este nu- 
mărul inteligibil; el este modul concret în care unitatea inteligi- 
bilă poate deveni plurală fără a se dispersa, respectiv modul în 
care pluralitatea inteligibilă poate să se desfăşoare fără a părăsi 
unitatea specifică ei. 

Ne amintim că pentru Platon (Philebos, 14 d) faptul că un 
lucru sensibil putea fi gândit atât ca unu cát si ca plural părea un 
lucru contradictoriu, ce dădea naștere disputelor de tip sofistic. 
În schimb, Platon arată că adevărata problemă a relaţiei dintre 
unu si multiplu — care nu mai cade în derizoriul discuţiei sofis- 
tice — este aceea care se ridică la nivel inteligibil, la nivelul uni- 
tátilor în sine, al formelor în sine. În analiza sa asupra lumii in- 
teligibile, Plotin acceptă tocmai această provocare platonică. Dar 
el duce provocarea si mai departe: pentru el, nu doar fiecare for- 
mă, ci lumea inteligibilă în ansamblul ei este unitară si plurală în 
același timp. Inteligibilul însuși este unu-plural'. Dar cum anu- 
me se realizează această pluralitate unitară? 

Pentru a răspunde, trebuie să spunem că inteligibilul este o 
natură perfectă, în care descoperim arhetipul tuturor lucrurilor. 
În inteligibil, totul există într-o formă pură, neschimbätoare, ne- 
amestecată cu materia. În plus, nimic nu poate exista în regimul 


! Expresia £v noré — care desemnează intelectul divin la Plotin — apare 
în multe rânduri de-a lungul Enneadelor (vezi: V, 3, 15.11 si 22; V, 4, 1.21; VI, 
2, 15.14-15; VL 7, 14.11-12). Ea este preluată din Parmenide, 144 e 5: „unul 
care este este plural“ (tò Ov ëv moi otv). Din această formulă, Plotin co- 
masează subiectul (unul care este: tò Ov Év) si predicatul (este plural: no AG 
&ov), obținând formula: unul-plural (Ev t0AA&). 

sensibil, dacă nu are mai întâi modelul său inteligibil; de aceea, inte- 
ligibilul este ființa desăvârșită, completă, care contine ratiunile tutu- 
ror lucrurilor. Astfel, inteligibilul nu este numai o lume unitară, ci și 
o lume totală si perfectă. Pluralitatea inteligibilă este una necesară, iar 
ca atare ea nu poate nici să sporească, nici să se micsoreze. În inteli- 
gibil nu există schimbare, lipsă sau adaos. În această totalitate per- 
fectă, lucrurile (formele, ființele inteligibile) există deja cu necesitate; 
ele nu pot deveni niciodată nici mai multe nici mai puţine decât 
sunt, ci ele sunt deja așa cum trebuie să fie și atâtea câte trebuie să 
fie. În felul acesta, pluralitatea fiinţei veritabile este una limitată și, 
în plus, fixă. Or, tocmai această pluralitate limitată este numărul 
inteligibil, iar el este determinat prin necesitatea ce guvernează aceas- 
tă lume. Numărul din registrul sensibil este limitat datorită faptului 
că numărul ratiunilor inteligibile este limitati; iar numărul ratiuni- 
lor este limitat deoarece pluralitatea fiinţei veritabile nu se poate 
desfășura decât într-un cadrul necesar, foarte bine determinat, acest 
cadru fiind numărul total a tot ceea ce există în mod primordial. 
Desigur, dacă vorbim despre desfășurarea pluralitätii inteligibile, 
aceasta nu înseamnă sporirea efectivă a numărului fiinţelor inteligi- 
bile, ci, din contră, înseamnă expunerea sau manifestarea unui nu- 
măr deja stabilit, care nu poate nici să crească, nici să se micgoreze. 
Totuși, la ce anume se referă acest număr inteligibil? Repre- 
zintă el calculul concret al ființelor, suma precisă a formelor în 
sine? Desigur că nu. Dar atunci, în ce fel poate fi el determinat? 


2. Numărul inteligibil 


Numărul inteligibil va fi tocmai ordinea necesară pe care o 
urmează desfășurarea plurală a fiinţei inteligibile, altfel spus, 
structura dinamică inerentă lumii inteligibile. El nu exprimă o 
sumă a fiinţelor, ci o pluralitate de alt tip. Iar această pluralitate 
poate fi aproape dedusă din însuși faptul că avem a face cu ființa 


! Vezi H. J. Blumenthal, „Did Plotinus believe in Ideas of Individuals?", 
Phronesis, 14, 1969, pp. 77-96 si L. P. Gerson, cap. IV, 2: „Forms of individu- 
als“, in Plotinus, Routledge, London, New York, 1994. 

veritabilă. Pentru aceasta, trebuie să nu pierdem din vedere care 
este natura fiinţei veritabile: ea nu este nici de ordin sensibil, nici 
de ordin conceptual (în sensul în care ea ar fi doar gândită de 
noi, ca un simplu concept), ci este o ființă incorporală, dar reală, 
substanţială!. În plus, caracteristica fundamentală a fiinţei verita- 
bile este aceea cá ea nu este inertă, nu este „un cadavru“ (où 
vekpôv)?, ci este dotată cu viaţă si cu gândire. Recunoastem, desi- 
gur, felul în care fiinţa este descrisă în Sofistul, 248 e: pentru Pla- 
ton, fiinţa veritabilă nu poate fi lipsită de intelect, de viaţă si de 
suflet. La aceeași concluzie ajunge și Aristotel, in Merafizica, XII, 
7, pe o cale mai ocolită. El arată în primul rând că miscätorul ne- 
mișcat este in mod necesar ființă; dar, deoarece el este cu necesita- 
te, modul lui de a fi este bun (KaA@G), necesarul fiind cel fără de 
care binele (tò ed) este imposibil. În consecinţă, „cursul“ lui, acti- 
vitatea lui sau felul său de a petrece (Gvoryovyrj) este cel mai bun, cel 
pe care noi oamenii nu îl gustăm decât pentru scurt timp; zeul este 
mereu (Get) așa cum noi suntem doar uncori. Însă activitatea cea 
mai bună si cea mai înaltă este aceea de a gândi. Această gândire, 
în actualitatea ei, este viața zeului. În consecință, fiinţa supremă 
deţine viaţa cea mai bună, adică gândirea. Din nou vedem reunite 
aceste trei aspecte: ființa, viaţa si gândirea. 

La Plotin, aceste indicaţii platonico-aristotelice sunt dezvol- 
tate într-o structură internă concretă a fiinţei, o structură triadi- 
că: ființă, viaţă si intelect’. Fiinţa inteligibilă este ființa deplină 


! Plotin are mereu in subtext o dispută cu filozofii stoici, pentru care ființa 
este corporală, în timp ce lucrurile incorporale nu sunt considerate ființe pro- 
priu-zise (vezi Plutarch, De communibus notitiis adversus Stoicos, 1073 e 4; şi En- 
neade, VI, 1, 25-27). Vezi, de asemenea, articolul lui P. Hadot, „Être, vie, pensée 
chez Plotin et avant Plotin“ (Les sources de Plotin, Entretiens sur l'Antiquité Clas- 
sique, 5, Vandoeuvres-Geneva, 1960, pp. 108—109), care arată că Plotin a prelu- 
at aceastá idee a substantialitátii incorporalului de la Numenius. 

2 Vezi Enneade, IV, 7, 9.23—24; V, 4, 2.43; VI, 9, 2.24—25. 

? Sufletul — pe care Platon il menţiona printre caracteristicile necesare ale 
fiinţei veritabile (Sofistul, 248 e 6-a 2) — nu apare la acest nivel, ci el devine la 
Plotin o a treia ipostază, imagine a intelectului divin, a cărui parte cea mai in- 
altă rămâne însă în inteligibil. 

şi, de aceea, ea trebuie să aibă în mod arhetipal toate formele de 
realitate: atât viaţa cát si intelectul!. 

Dar această structură fiintá-viatá-intelect nu este nici ea una 
statică, precum o grilă fixă si strâmtă aplicată fiinţei inteligibile. 
Din contră, ea este o structură dinamică. Ea este, de fapt, mode- 
lul conform căruia fiinţa se expune pe sine, exprimându-și plu- 
ralitatea sa inerentă. Cum anume? În primul rând, trebuie să 
precizăm că cele trei aspecte (fiinţa, viaţa si intelectul) nu sunt 
nişte părţi distincte ale lumii inteligibile, ele nu fragmentează 
această natură unică, ci ele sunt mai degrabă trei puteri care in- 
teractioneazá și se determină una pe alta. Fiecare dintre ele este 
prezentă în întreaga sferă a ființei, ceea ce înseamnă că fiecare 
dintre ele este în același timp prezentă în fiecare dintre celelalte 
două. Fiinţa inteligibilă nu este statică, precum o imagine idea- 
lizată si purificată a lumii sensibile, ci ea este în mod esenţial 
activă, ea se exprimă ca o dinamică permanentă a acestor trei 
aspecte ale sale: fiinţa, viaţa şi intelectul?. În această dinamică, 
fiinţa expune ea însăși pluralitatea care îi este constitutivă, ea 
manifestă numărul esenţial, sau substanţial, adică numărul com- 
plet al celor ce sunt în mod veritabil. 

Dar în ce fel? Fiinţa veritabilă — inteligibilă si dotată cu in- 
telect — se gândește pe sine ca pluralitate a inteligibilelor. Astfel, 
triada fiintá-viatá-intelect pune în evidenţă această dinamică 
prin care fiinţa se manifestă ca pluralitate: ființa este primul mo- 
ment, al unităţii inteligibilului. Al doilea moment este cel al vie- 
tii, sau al actului intelectiv, în care fiinţa se pune pe sine in mis- 
care, se dedublează, am putea spune. Actul presupune o detaşare 
față de sine însuşi, o ieșire din sine înspre altceva. De aceea, având 
viaţă, fiinţa intră într-un fel de dualitate faţă de sine însăși. Viaţa 
este astfel primul moment al plurificării fiinţei, al înaintării ei de 


! Vezi Enneade, III, 6, 6.10—32, care are în subtext o dispută anti-stoică. 

? În neoplatonismul de după Plotin, această structură triadică a fiinţei pri- 
mordiale devine regula generală conform căreia se constituie orice ființă în 
genere. 

la unitate la pluralitate. Dar viaţa ființei, actul sáu propriu, con- 
stă de fapt in gândire. De aceea, al treilea moment va fi acela în 
care ființa, după ce s-a detașat de sine prin actul său propriu, 
întoarce asupra sa acest act, gândindu-se pe sine. În acest proces, 
fiinţa este si obiect al intelectiei, și agentul care realizează intelec- 
tia (adică intelectul propriu-zis), dar si actul care leagă „obiectul“ 
de „agent“. În această mişcare internă, ființa porneşte de la sine 
printr-un act de gândire, apoi se întoarce la sine pentru a se re- 
cunoaște pe sine ca lume inteligibilă. 

Acest al treilea moment — anume intelectul — este cel care 
definitivează dinamica internă a fiinţei, într-o viaţă intelectivă 
propriu-zisă". Intelectul vede în sine însuși pluralitatea lui carac- 
teristică, „obiectul“ viziunii sale; el se vede pe sine însuși plural. 
Totuşi, ceea ce vede intelectul în sine sunt trei momente (fiinţă, 
viaţă, intelect) dintre care fiecare contine atât ființă, viaţă, cát si 
intelect. În fiecare dintre cele trei momente (sau aspecte) se dis- 
ting în continuare toate cele trei aspecte, si așa mai departe, pen- 
tru fiecare aspect nou care apare — după modelul #nului care 
este din ipoteza a doua a dialogului Parmenide. Fiinţa se multi- 
plică pe sine prin acest act de auto-constientizare, de gândire de 
sine. Astfel se instituie în mod efectiv pluralitatea inteligibilă, 
completitudinea lumii inteligibile. Mai precis, intelectul vede în 
sine numărul total al ființelor inteligibile, care sunt la rândul lor 
vieţuitoare inteligibile, deoarece nu sunt niște obiecte statice, 
inerte, ci sunt de natura gândirii. Fiecare dintre aceste fiinţe in- 
teligibile are aceeași structură triadică, fiind așadar, la rândul ei, 
o fiinţă, un intelect si un vietuitor. Împreună, ele alcătuiesc vie- 
tuitorul inteligibil desăvârşit. Lumea inteligibilă este vietuitorul 
prim (ov npóxvoc), care cuprinde în sine toate vietuitoarele 


! Vezi P. Hadot, „Être, vie, pensée chez Plotin et avant Plotin“, art. cit., mai 
ales pp. 112-113, care prezintă diversele interpretări ale lui Plotin asupra rela- 
tiei dintre fiinţă, viaţă şi intelect, în acord cu cele două concepţii — platonică 
si aristotelică — asupra fiinţei prime care deţine viaţă si intelect: viața apare ca 
act al ființei, urmând pasajul din Sofistul, fie ca act al inteligenţei, urmând re- 
ferinta aristotelică. 

inteligibile!, adică numărul total al fiinţelor inteligibile?. Acesta 
este ,vietuitorul desăvârșit“, din care nici o ființă inteligibilă nu 
poate lipsi. 

În felul acesta, fiinţa inteligibilă isi descoperă pluralitatea ei 
inerentă; ea să naștere fiinţelor plurale, mișcându-se conform 
numărului“. Acest număr esenţial corespunde esentelor inteligi- 
bile în desfășurarea lor de la unitate la pluralitate; el exprimă 
astfel echilibrul strict dintre unitate și pluralitate în inteligibil. 

O altă manieră în care putem înţelege ce înseamnă numărul 
esenţial ne este oferită de analiza lui Plotin asupra genurilor su- 
preme*. Plotin arată că fiinţa nu poate fi gândită în sine, izolată 
de orice altceva, ci ea trebuie gândită din start ca având mișcare 
(deoarece fiinţa are viaţă) si repaus (deoarece ființa este eternă si 
nu iese niciodată din ceea ce îi este propriu ei), si astfel, ca având 
în sine diferenţa (care se instituie între primele trei genuri şi care 
este necesară gândirii, actului inteligibil), dar si identitatea (în 
măsura în care fiinţa rămâne identică cu sine, iar gândirea nu se 
poate realiza fără identitatea obiectului său). Fiinţa este o plura- 
litate, o comuniune a genurilor; ea are astfel un număr cores- 
punzător. Nu este vorba de numărul strict al genurilor — așa 


! După modelul din Timaios, 30 c 9-31 b 2, unde intelectul este prezentat 
ca vietuitor perfect, care cuprinde toate vietuitoarele, asa cum universul vizibil 
cuprinde în sine toate lucrurile vizibile. 

2 Plotin, Enneade, VI, 6, 8.1—2; VI, 6, 15.6-7. 

3 Sursa doctrinară a acestui moment al vietuitorului inteligibil este Platon, 
Timaios, 39 e 7—9. Vezi de asemenea Timaios, 31 b 1: „prin unitatea ei, această 
lume trebuie să semene cu vietuitorul desăvârșit“ (và navteket Cow). 

+ Plotin, Enneade, VI, 6, 15.24—29. 

5 Plotin, Enneade, VI, 2, 6-8. La Plotin, genurile supreme nu mai sunt consi- 
derate în echilibrul opozitiv pe care îl aveau la Platon — care explica pe baza lor 
posibilitatea nefüintei și chiar a falsului din discursul uman — ci ele devin niște 
aspecte indispensabile si inseparabile ale fiinţei, manifestând caracterul plural al 
acesteia. Ele se completează unele pe altele si sunt deduse unele din altele, pornind 
de la ideea că fiinţa este inteligibilă dar si inteligentă în același timp. Pentru aceas- 
tă schimbare de perspectivă, vezi articolul lui L. Brisson, „De quelle facon Plotin 
interprète-t-il les cinq genres du Sophiste? (Ennéades, VI, 2 [43], 8)“, în Études sur 
le Sophiste de Platon, Bibliopolis, Napoli, 1991, p. 472. 

cum spunem că există cinci genuri supreme — ci numărul se 
referă la structura complexă obţinută din interacţiunea acestor 
genuri. Fiecare gen implică existenţa celorlalte genuri. De la un 
gen putem trece la altul, parcurgând în diverse maniere rețeaua 
care le unește si care formează fiinţa însăși. Numărul este astfel 
tocmai acest cadru în care genurile se întâlnesc și se implică reci- 
proc, într-o manieră necesară. El se constituie prin faptul că genu- 
rile comunică, iar intelectul — care le conţine și le gândește pe 
toate — le poate parcurge în varii feluri, determinând de fiecare 
dată noi relaţii între diversele părţi ale fiinţei. Pentru a vorbi într-o 
manieră sugestivă, am putea spune că numărul inteligibil nu este 
un număr strict aritmetic, numărabil, ci este mai degrabă un nu- 
măr geometric, adică unul care se constituie prin relaţiile reciproce 
care apar între genurile fiinţei, ca între niște fațete necesare ale 
acestei lumi unitare, care este intelectul divin, ființa veritabilă. Fi- 
inta este astfel și unitatea genurilor, dar și pluralitatea lor, o plura- 
litate cu un profil aparte, cu o arhitectură proprie, cu un „cifru“ al 
ei. Acesta este numărul esenţial; el constituie structura necesară a 
fiinţei si oferă ordinea internă a inteligibilului. 

Intelectul este astfel si unu, dar si pluralitate a fiinţelor, iar 
această pluralitate nu este una întâmplătoare, ci una care se desfă- 
şoară în limita unui număr total, a unui număr necesar si perfect!. 


! Vezi si Enneade, VL, 6, 18: în inteligibil nu se poate concepe un număr 
mai mare, căci inteligibilul este deja totul, așadar din inteligibil nu lipsește nici 
un număr. Astfel se configurează soluţia numărului infinit: numărul inteligibil 
este infinit pentru că din el nu poate lipsi nimic. El este un număr limitat, în 
sensul în care nimic nu i se mai poate adăuga, însă el este și infinit, în sensul în 
care nimic nu se poate sustrage din el, iar delimitarea lui nu înseamnă o lipsă 
sau o îngrădire a acestui număr, ci o indicare a perfecțiunii sale, a totalitätii 
sale. Asa cum în Parmenide, 144 a, se arăta că de la unu si ființă se obţine în- 
tregul număr, orice număr, până la cel infinit si, corespunzător, se obţin ființe- 
le plurale, la fel Plotin gândește inteligibilul ca pe un număr complet si ca pe o 
lume completă a fiinţei veritabile. 

Totuşi, acest număr inteligibil — care guvernează si coordo- 
neazá desfășurarea plurală a ființelor inteligibile — nu doar înso- 
teste ființele în desfășurarea lor, ci, în mod fundamental, el este 
anterior acestor ființe, anterior pluralitätii lor. Pentru a demonstra 
acest lucru, Plotin formulează trei ipoteze': fie numărul se adau- 
gă formelor inteligibile, alăturându-se ulterior, fie numărul se 
naşte o dată cu formele, fie numărul este gândit în sine, așadar 
anterior formelor, anterior pluralitátii inteligibile. 

Dar numărul nu poate fi doar un aspect exterior, care se adaugă 
în mod accidental fiecărei fiinţe inteligibile în parte. În acest caz, fie- 
care ființă ar fi una, însă ele nu ar mai putea alcătui numărul total al 
fiinţelor. Am avea o pluralitate de ființe, o pluralitate de unităţi, însă 
aceste unităţi nu ar avea nici o legătură între ele, prin care să poată fi 
strânse într-un număr”. În plus, ceea ce există ca un accident ce înso- 
teste lucrurile trebuie să existe si în sine, înaintea acestei prezenţe ac- 
cidentale. În consecință, numărul nu poate exista ca un simplu as- 
pect ce însoțește ființele inteligibile; așadar, prima ipoteză trebuie 
respinsă. De asemenea — urmând a doua ipoteză — dacă numărul 
s-ar naște odată cu fiinţa, atunci el ar fi sau un accident, sau un ele- 
ment dintr-un compus. Dar, în ambele cazuri, ceea ce există în mod 
accidental — fie într-un compus —, trebuie să existe mai întâi în 
sine însuși. Astfel, singura ipoteză care rămâne acceptabilă este a treia: 
anume că numărul trebuie să existe în sine, anterior ființelor plurale. 

În concluzie, ființa inreligibilă este gândită de Plotin ca o 
unitate-plurală, o unitate care se poate desfășura într-o pluralita- 
te specifică, fără însă a pierde unitatea sa. Numărul intelectiv sau 
esenţial este tocmai cel care face această trecere de la unitatea fi- 
intei inteligibile la pluralitatea fiinţelor inteligibile; in acest sens, 
numărul este anterior pluralitätii inteligibile. Totuşi, miza ulti- 
mă a gândirii lui Plotin este şi mai înaltă. De fapt, el instituie 
această anterioritate a numărului, în virtutea unei simetrii: așa 


! Vezi Plotin, Enneade, VI, 6, 4. 
? Vezi Enneade, VI, 6, 5.1—10. 

cum numărul este anterior pluralitätii fiinţei, la fel unul este an- 
terior ființei inteligibile însăși. Or, problema majoră a lui Plotin 
în acest context este tocmai aceea a anterioritätii unului faţă de 
pluralitatea fiinţelor si faţă de ființa însăși. Pluralitatea fiinţelor 
inteligibile nu este una haotică, întâmplătoare, ci este o plurali- 
tate guvernată de număr. Dar, dacă mergem si mai departe, fiin- 
ta inteligibilă se poate desfășura într-o pluralitate guvernată de 
număr, tocmai pentru că, în mod fundamental, ea stă sub sem- 
nul unităţii, pentru că unul este anterior ființei. 


C. Unul anterior ființei în inteligibil 


Plotin lărgește lumea inteligibilă, adăugându-i ceea ce pare a fi 
elementul ei esenţial: numărul inteligibil. Acesta exprimă o coexis- 
tentá a pluralitátii in unitate. Totuşi, unitatea însăși este anterioară 
acestei pluralitäti, în măsura în care ea restrânge și limitează plura- 
litatea, fixând cadrul desfășurării sale. Fiinţa inteligibilă este con- 
cepută de Plotin ca „unu-plural“, ca „unu care este“. Dar acest 
unu, din „unul care este“, are preeminentá asupra fiinţei si asupra 
pluralitátii ei. Să ne apropiem, așadar, mai mult de acest unu care 
guvernează fiinţa inteligibilă, pentru a vedea ce sens îi acordă Plo- 
tin. Care este rolul unului în constituirea fiinţei? 

Unul nu are un sens strict numeric, ci el exprimă faptul că 
fiinţa are o coeziune în sine, care îi permite să fie şi să se desfă- 
şoare conform numărului inteligibil. Unul devine astfel condiţia 
însăși a existenţei ființei: pentru a exista, fiinţa trebuie să aibă 
mai întâi o unitate, la care se poate adăuga orice determinatie 
ulterioară, care face din fiinţă o pluralitate. Dar atunci, unul nu 
este un simplu atribut al fiinţei — precum în exemplul aristote- 
lic al omului care este „un om“ —, ci el precede însăși posibilita- 
tea ca un atribut oarecare să poată surveni. 

Ca simplu atribut, ca unitate numerică, unul conduce la niște 
concluzii contradictorii. Astfel, Plotin arată în Enneade, VI, 6, 
5.45, că unul — alăturat oricărui lucru — face ca acel lucru să fie 

de fapt doi, iar nu unu. Aceasta este o veche problemă platonică: 
în Sofistul, 244 b, Platon se întreabă dacă întregul ființei poate fi 
unu, observând că, dacă unul este un atribut ce se alătură ființei, 
toate împreună vor fi mai mult decât unu. Astfel, dacă spunem că 
fiinţa este una, iar unul și fiinţa sunt același lucru, atunci admitem 
de fapt două nume pentru un singur lucru, deși am spus că nu 
există decât unul. În plus, însuși numele de „unu“ va fi diferit de 
ceea ce el denumește, încât împreună vor fi două (numele unului 
şi unul însuși). Platon arată chiar că, pentru a ieși din această apo- 
rie, ar trebui să admitem că unul nu este decât un nume al lui în- 
suși, adică un nume al unui nume, respectiv unitatea unui nume. 
Dar, dacă admitem așa ceva, ajungem într-o aporie si mai mare. 
În schimb, atunci când reia această problemă a prezenţei unu- 
lui în fiinţa inteligibilă, Plotin o discută la un alt nivel, scăpând de 
aporiile de mai sus. Pentru Plotin, problema unității este mai fun- 
damentală decât o simplă problemă de atribuire. Fiinţa este unita- 
ră, înainte chiar de a fi o pluralitate. Unul dintr-o fiinţă este „plu- 
ralitatea ei luată împreună“); el este cel care face ca pluralitatea 
fiinţei să nu se disperseze, ci să constituie cu adevărat o ființă. 
Astfel, unul nu se adaugă peste ființă, ca un atribut ulterior, ca 
„altceva“ faţă de fiinţa însăși, ci unul este condiţia fundamentală a 
fiinţei, în care aceasta poate să apară și să se desfășoare într-o plu- 
ralitate necesară, conform numărului esenţial. Unul este astfel cel 
fără de care nici un alt lucru (așadar nici o ființă) nu poate exista. 
Astfel, Plotin nu pornește de la fiinţă, pentru a se întreba 
dacă aceasta poate fi unitară, ci el observă că ființa nu poate exis- 
ta deloc, dacă nu este deja unitară. Iar aceasta deoarece unul (din 
inteligibil) îi oferă fiinţei caracterul stabilităţii: „prin unul din ea, 
pluralitatea s-a întors înspre unu si și-a găsit stabilitatea (Euewev) 2. 
Prin unu, fiinţa veritabilă (vto) își strânge pluralitatea sa într-o 


! Plotin, Enneade, VI, 6, 10.18 (oto n0AAà fiv tò Ev). 

? Plotin, Enneade, VI, 6, 3.9. Vezi si Enneade, VI, 6, 1.4-8: orice lucru 
multiplu tinde să se disperseze; dar, dacă dispersia pluralitätii este oprită la un 
moment dat, atunci lucrul respectiv devine ceva stabil (m pévov). 

structură neschimbătoare, care poate să stea, sau să rămână sta- 
bilă, şi să nu se disperseze. 

Astfel, Plotin descoperă ce anume face ca ființa platonică să 
fie veritabilă: ea este veritabilă (Svrog Ov) tocmai prin caracterul 
unităţii, si deci al stabilităţii, pe care îl primeşte de la unu. Astfel, 
în Enneade, VI, 6, 15.29-31, aflăm că fiinţa se plurifică, însă 
unul ei rămâne același, fără să se dividă el însuși. Plotin explică 
de fapt cum se poate ca fiinţa, chiar și cea veritabilă, să fie plura- 
là, să se dividă în sine însăși si să fie într-o mișcare sau o dinami- 
că interioară, să aibă o evoluţie internă a ei, si totuși să nu piardă 
caracterul stabilităţii ei, al identităţii în același, care o deosebeşte 
de simpla devenire. Fiinţa primește caracterul stabilităţii sale de 
la unul său; chiar dacă ea se divide în sine, unul său nu se divide, 
ci rămâne unu. Fiinţa se poate mișca în conformitate cu numă- 
rul, însă fără a ieși din ea însăși; ea poate să urmeze o desfășurare 
plurală, însă fără ca în acest fel ea să își piardă unitatea. Ceea ce 
o face fiinţă veritabilă, stabilă, este tocmai acest unu care rămâne 
stabil. Fiinţa poate fi astfel si număr și unitate în același timp: ea 
este și unu și pluralitate, fără ca aceste două aspecte să se anuleze 
reciproc. Ea este astfel și sursă a pluralitätii inteligibile — așadar 
a ființelor care o compun — dar și o natură unică și unitară — 
datorită unului ei, care nu poate fi scindat. Ea îndeplineşte în cel 
mai înalt grad condiţia la care se gândea Platon (în Philebos, 14 
c-d), anume aceea ca în inteligibil unul să fie plural și invers. 
Fiinţa veritabilă este lumea inteligibilă, care este în ansamblul ei 
atât plurală, cât si unitară. 

Astfel, anterioritatea unului față de fiintarea sensibilă (respec- 
tiv faţă de felul în care gândim această fiintare) îşi găsește sursa si 
explicaţia la acest nivel inteligibil, prin această anterioritate ne- 
cesară a unului faţă de fiinţa inteligibilă. Dacă în filozofia anteri- 
oară realitatea era explicată printr-o fiinţă privilegiată, veritabilă, 
eternă, Plotin analizează această ființă veritabilă în structura ei si 
descoperă — ca fundamentală pentru ființă — anterioritatea unu- 
lui faţă de ființă, față de pluralitatea acesteia. Fiinţa inteligibilă nu 

se poate constitui în absenţa unului inteligibil, aşadar nici reali- 
tatea sensibilă nu ar putea exista fără fiinţa inteligibilă şi fără 
unul care se află la originea acesteia. 

Totuși, până în acest moment! Plotin a încercat să identifice 
unul în ceea ce este plural, vrând să scoată în evidenţă anteriori- 
tatea logică a unităţii față de pluralitate. În acest sens, chiar si la 
nivelul intelectului, gândirea este nevoită să oscileze de la plura- 
litate la unitate și invers, deoarece fiinţa inteligibilă este o plura- 
litate restrânsă în unitate, sau o unitate care contine pluralitatea 
şi îi dă naștere. 

Dar gândirea lui Plotin are în continuare o miză și mai înaltă, 
şi anume aceea de a impune necesitatea unei unităţi absolute, a 
unului ca principiu prim, în care nici o pluralitate nu mai poate 
să apară. În felul acesta, el va depăşi filozofia tradiţională, in- 
trând pe terenul unei gândiri care se vede nevoită să renunţe la 
spaţiul ei vital: anume la pluralitate. Totuși, scopul acestei pără- 
siri a pluralitätii este tocmai acela de a descoperi principiul nece- 
sar al oricărei gândiri și, astfel, al oricărei pluralităţi. Vom urmări 
în continuare care sunt articulațiile gândirii lui Plotin în această 
încercare de a trece de la fiinţa veritabilă (cu unul specific ei) la 
principiul absolut unitar, anterior ființei și gândirii. Două între- 
bări se impun în această analiză a noastră: de ce este nevoie de 
această trecere, şi cum anume se realizează ea. 


! Nu ne referim la o ordine cronologică sau sistematică a scrierilor lui Plotin, 
ci la ordinea doctrinară pe care am ales să o urmăm aici, parcurgând gândirea lui 
Plotin de la lucrurile sensibile înspre principiul prim al întregii realități. 

DE LA UNUL INTELECTULUI 
LA UNUL ABSOLUT: CRITICA LUI 
PLOTIN LA ARISTOTEL 


În acest capitol, ne vom opri asupra manierei în care Plotin 
depășește perspectiva de sorginte aristotelică, conform căreia prin- 
cipiul prim este gândirea care se gândește pe sine, adică intelectul 
divin. Pentru Plotin, acest intelect nu poate fi principiul cel mai 
simplu, ci înaintea lui trebuie să gândim un principiu absolut uni- 
tar si absolut simplu. După cum am văzut până acum, intelectul 
este descris de Plotin ca o unitate, ca un unu care instituie plurali- 
tatea ființei. În felul acesta, unul este anterior pluralitátii inteligibi- 
le. În acest caz, ne putem întreba de ce Plotin merge si mai departe, 
înspre un unu încă și mai fundamental, anterior chiar si intelectu- 
lui, care este ființa supremă, cea mai unitară? De ce intelectul — 
așadar ființa primă si unitară — nu este sursa ultimă a unităţii, ci 
are nevoie el însuși de un principiu anterior? 

Această ultimă întrebare contine răspunsul în ea însăși: inte- 
lectul, lumea inteligibilă sau fiinţa primă denumesc într-adevăr 
unitatea cea mai înaltă a fiinţei; totuși, ființa este unitară, însă nu 
este doar unu, așadar ea nu este unul însuși. Acest moment al 
gândirii lui Plotin este cu adevărat surprinzător: pe de o parte, el 
face un efort atât de mare pentru a descrie intelectul divin cât 
mai adecvat cu putință — pornind de la niște date din istoria 
filozofiei, însă depäsindu-le ca precizie a descrierii — dar, pe de 
altă parte, el va face în continuare efortul de a „critica“ acest in- 
telect pe care el însuși l-a gândit și l-a rafinat, pentru a-l depăși 
înspre un principiu și mai înalt. 

Intelectul plotinian, fiinţa veritabilă, are la bază câteva modele 
filozofice: modelul aristotelic al intelectului care se gândește pe 

sine si care este identic cu obiectele gândirii sale!; din direcţia pla- 
tonică, Plotin preia modelul ființei veritabile dotată cu viață si 
intelect?, problema formelor inteligibile, precum și cadrul general 
al celei de-a doua ipoteze asupra wnului care este. Totuşi, Plotin va 
arăta că nici gândirea unitară (după modelul aristotelic al intelec- 
tului), nici fiinţa veritabilă (din modelul platonic) nu sunt absolut 
simple, ci fiecare dintre ele presupune o anumită dualitate, sau 
chiar pluralitate, iar în acest sens ele trimit spre un principiu ante- 
rior, absolut unitar. Plotin acceptă că intelectul — ca gândire su- 
premă şi ca ființă inteligibilă — este unitar, însă nu acceptă că 
această unitate ar fi ea însăși absolută. Vom vedea în continuare 
cum anume argumentează Plotin fiecare dintre aceste teze. 

De fapt, Plotin accentuează în același timp unitatea și plura- 
litatea intelectului divin: pe de o parte, el vrea să arate că unita- 
tea lui este mai mare decât lasă să se înţeleagă textele aristotelice; 
pe de altă parte, el însuși insistă asupra elementului pluralitätii 
intelectului, introducând în intelect pluralitatea formelor inteli- 
gibile — ceea ce Aristotel însuși nu accepta. Dar, dacă sporeşte 
în același timp aspectul unităţii intelectului, precum și pe acela 
al pluralitätii acestuia, intenţia ultimă a lui Plotin este aceea de a 
arăta că unitatea și pluralitatea intelectului nu se contrazic și nu 
se anulează reciproc. El spune că în inteligibil „pluralitatea nu 
este în conflict cu unul“ (ote uoxeror tò nAfj9og éket t 
ví)‘. Așadar, nici pluralitatea intelectului nu suprimă unitatea 
lui, dar nici unitatea intelectului nu suprimă pluralitatea lui. În 
cele ce urmează, ne vom opri asupra acestor două aspecte: unita- 
tea și pluralitatea intelectului. 


! Aristotel, Metafizica, 1072 b 19-20; 1074 b 34; Despre suflet 430 a 2-5; 
431 b 17. La Aristotel, cele două modele nu se suprapun, ci primul este inte- 
lectul divin, iar al doilea rămâne la nivelul sufletului uman. În schimb, aga cum 
vom vedea în continuare, Plotin va suprapune cele două modele, tocmai pen- 
tru a accentua identitatea si unitatea intelectului divin. 

? Platon, Sofistul, 248 e 6-249 a 2. 

3 Platon, Parmenide, 142 b 1—155 e 3. 

+ Plotin, Enneade, VI, 4, 4.35—36. 

A. Unitatea intelectului la Plotin 


Plotin abordeazá unitatea intelectului divin din mai multe di- 
rectii care se suprapun sau se completeazá una pe alta. Pe de o 
parte, este vorba despre unitatea intelectului ca gándire, de faptul 
cá gándirea intelectului este in identitate cu obiectul acestei gándiri 
înseși. Pe de altă parte, intelectul este o unitate a formelor inteligibi- 
le, a fiinţelor veritabile. În al treilea rând, aceste două aspecte deja 
enunțate — intelectul divin ca ființă veritabilă, respectiv ca gândi- 
re primă — pot fi privite împreună, observând că, de fapt, intelec- 
tul este unitatea și identitatea dintre gândire si ființă. Acestea nu 
pot fi distinse propriu-zis, ci numai gândirea noastră discursivă pare 
să le distingă, deoarece ea însăși nu poate funcţiona decât prin dis- 
tinctii. Vom analiza în continuare unitatea intelectului ca gândire 
si ca ființă, având mereu în vedere faptul că aceste două aspecte nu 
sunt separabile decât într-o ordine didactică, a expunerii. 


1. Unitatea intelectului ca gândire 


Plotin se sprijină în analiza sa pe câteva indicaţii aristotelice, 
pe care le preia în propria sa descriere asupra intelectului, însă 
apoi le rafineazá si le depăşeşte. Este vorba despre acele pasaje în 
care Aristotel descrie intelectul ca pe o gândire ce se gândește pe 
sine, arătând că, în cazul lucrurilor lipsite de materie, cunoaste- 
rea este identică cu obiectul cunoscuti. 

Pentru a completa fundalul doctrinar de la care pornește Plo- 
tin, trebuie să adăugăm, alături de aceste idei aristotelice, modul 
în care ele au fost preluate de comentatorii săi. Alexandru din 
Afrodisia — despre care Porfir ne spune că era citit si analizat în 
şcoala lui Plotin? — identifica intelectul activ cu cauza primă?. 


! Vezi Aristotel, Despre suflet, IV, 430 a 2-5; V, 430 a 19-20; VII, 431 b 17 
(deşi, în aceste contexte, Aristotel se referă la intelectul uman, iar nu la cel di- 
vin). Vezi si Metafizica, 1074 b 33-1075 a 5. 

? Vezi Porfir, Viaţa lui Plotin, 14, 13. În articolul „The Background of the 
Doctrine «That the Intelligibles are not Outside the Intellect»* (Les Sources de 
Plotin, op. cit., p. 406), A. H. Armstrong sugerează că Plotin a citit chiar acest 
comentariu al lui Alexandru din Afrodisia la Despre suflet. 

? Alexandru din Afrodisia, Despre suflet, p. 89, 22-23, ed. Bruns. 

Fiind simplu, [intelectul se gândeşte] doar pe sine. Căci 
intelectul care este simplu (&nAo0g) gândește ceva simplu, si 
nimic altceva nu este un inteligibil simplu, în afară de el însuși. 
Căci este neamestecat și imaterial, neavând în sine nimic în 
potentä. Așadar, el se va gândi doar pe sine. Astfel, în măsura în 
care este intelect, se va gândi pe sine ca inteligibil; în măsura în 
care este si intelect si inteligibil în act, se va gândi pe sine veșnic; 
în măsura în care doar el este simplu, se va gândi doar pe sine. 
Căci, fiind singurul simplu, este capabil să gândească ceva 
simplu, si el este singurul simplu dintre inteligibile.! 


Deşi acceptă ideea aristotelică a intelectului divin care se gân- 
deste pe sine — precum și explicaţia lui Aristotel, care spune că 
pentru lucrurile imateriale cunoașterea lucrului nu este diferită 
de lucrul însuși? — totuși, Plotin o preia pentru a-i da un sens și 
mai radical. Astfel, el arată că identitatea dintre ştiinţă şi obiectul 
ei — în cazul lucrurilor imateriale — nu înseamnă că obiectul 
acestei ştiinţe este știința însăși, ci înseamnă că obiectul este el 
însuși capabil de a cunoaște. Altfel, dacă știința ar avea ca obiect 
ştiinţa însăși, s-ar ajunge la un fel de subiectivitate a cunoașterii 
inteligibile, care nu ar cunoaște fiinţa veritabilă, ci ar cunoaște 
doar propriul ei act de a cunoaște; în plus, intelectul însuși nu ar 
mai fi unul veritabil, ci ar fi doar ceea ce el însuși gândește despre 
sine că este. Astfel, ar însemna că formele inteligibile nu sunt 
altceva decât propria lor definiţie: dreptatea nu ar mai exista în 


! Vezi Alexandru din Afrodisia, De anima liber mantissa, pp. 109, 28-110, 
3 (vezi şi traducerea engleză a lui R. W. Sharples: Supplement to „On the Soul“, 
Cornell University Press, Ithaca, New York, 2004, p. 32). 

? Atunci când gândim un lucru material, gândim de fapt doar forma lui, iar 
nu lucrul însuși, în schimb, atunci când gândim un lucru lipsit de materie, nu 
gândim altceva decât lucrul însuși, care este pur inteligibil. Vezi Enneade, VI, 2, 
8.3—5: „Lucrurilor care sunt împreună cu materia nu le revine a fi în intelect; in 
schimb, cele care sunt imateriale, dacă sunt gândite, atunci aceasta este ființa lor". 
Vezi de asemenea Enneade, VI, 6, 6.19—26: „în lucrurile fără materie, ştiinţa este 
identică cu obiectul «stiintei»^. Observăm că Plotin suprapune teza aristotelică 
amintită, respectiv teza lui Parmenide asupra identităţii dintre ființă si gândire. 

sine, ci ar fi doar o definiţie a dreptăţii. Plotin exclude această 
posibilitate și arată că, de fapt, fiinţa veritabilă, în măsura în care 
este inteligibilă, este ea însăși inteligență și știință. 

Astfel, Plotin respinge orice consecutivitate între obiectul și 
ştiinţa inteligibilă: obiectul nu precede inteligenţa (caz în care el 
ar fi non-inteligibil, atâta timp cât nu ar exista o inteligenţă a 
lui), iar inteligenţa — ca act al cunoașterii intelective — nu pre- 
cede obiectul cunoașterii (caz în care obiectul nu ar avea o exis- 
tentá reală, ci doar una convenţională). Obiectul inteligenței 
este deja inteligent si, în sensul acesta, el este deja inteligenţă si 
cunoaștere, așadar cunoaștere de sine. 

Într-un articol dedicat acestui subiecti, P. Hadot arată că la 
Aristotel intelectul divin este prima ființă, așadar el nu poate 
gândi decât ceva ulterior lui?, pe când Plotin însuși sustine o 
anterioritate conceptuală a formelor faţă de intelect”. Conside- 
răm însă că Plotin atacă formula aristotelică nu pentru a sublinia 
anterioritatea formelor față de intelect, ci pentru a exclude orice 
urmă de succesiune din cadrul intelectului. Intelectul nu este un 
„obiect“ lipsit de cunoaștere, de gândire, dar nici doar o gândire 
lipsită de obiect, ci, în cazul lui, această diferență obiect-subiect 
nu mai funcționează. „Obiectul“ intelectului nu este ceva de altă 
natură, care s-ar prezenta în faţa intelectului, ca un lucru străin. 
Din contră, acest „obiect“ este deja inteligibil și gândire. Acest 
„amendament“ pe care îl face Plotin formulei aristotelice subli- 
niază si mai mult identitatea intelectului cu obiectele gândirii 
sale, adică unitatea intelectului divin. 

Un alt aspect al unităţii intelectului este acela al relației dintre 
cel care gândeşte si ceea ce el gândeşte. În logica gândirii umane 
discursive, cel care gândește — adică sufletul nostru — se referă la 


! P. Hadot, „La conception plotinienne de l'identité entre l’intellect et son 
objet. Plotin et le De anima d'Aristote", în Corps et âme. Sur le De anima 
d'Aristote, Vrin, Paris, 1996, pp. 367-376, reluat in P. Hadot, Plotin, Porphyre: 
Études néoplatoniciennes, Les Belles Lettres, Paris, 1999, pp. 267—278. 

? Idem, p. 370. 

? Idem, pp. 372-373. 

altceva decât propria sa gândire, si chiar la altceva decât el însuși, 
deoarece fie primește impresii din partea percepţiei sensibile, fie 
este iluminat de intelectul superior. Sufletul poate fi în acord cu 
intelectul, dar rămâne el însuși între aceste două puteri: cea per- 
ceptivă și cea inteligibilă!, iar dacă se gândește pe sine, el gândește 
atât pe cel gândit, cât și pe cel care gândește, fiind astfel împărțit 
în sine însuși; el gândește o parte a sa (pe cel gândit) cu o altă par- 
te a sa (anume cu cea care gândeşte). În schimb, în cazul intelectu- 
lui, această distincţie dispare: cel gândit este în același timp cel care 
gândește, iar cel care gândește este în același tip cel gândit, astfel 
încât actul intelectiei nu împarte fiinţa intelectului. Gándindu-se 
pe sine, intelectul este în același timp inteligibil si intelectiv, iar nu 
o parte intelectiv și altă parte inteligibil. 

La originea acestei probleme — a unei gândiri de sine unita- 
re — se află un argument formulat de Sextus Empiricus?: inte- 
lectul nu se poate cunoaște pe sine nici ca întreg, nici ca parte. 
Astfel, dacă o parte a intelectului ar cunoaște o altă parte, atunci 
cum ar putea partea care cunoaște să se cunoască pe sine? Ea ar 
cunoaște doar o parte diferită, însă nu s-ar cunoaște pe sine, ci ea 
însăși ar avea nevoie de o altă parte care să o cunoască, si așa la 
infinit. De asemenea, dacă intelectul s-ar cunoaște pe sine ca 
întreg, atunci el ar fi în întregul său cunoscător, aşadar nu ar mai 
rămâne nimic altceva care să fie cunoscut, încât intelectul nu ar 
mai avea nici un obiect pe care să îl cunoască. 

Prin felul în care concepe intelectul divin — mai precis prin 
relaţia dintre părţi si întreg în intelect —, Plotin răspunde acestei 
problemes. În cazul intelectului divin, o parte nu este desprinsă de 


! Plotin, Enneade, V, 3, 3. 

? Sextus Empiricus, Adversus matbematicos, VIL, 310-312. Vezi articolul lui I. 
Crystal, „Plotinus on the Structure of Self-Intellection“, Phronesis, 43, 1998, pp. 
264-286. Pentru relaţia lui Plotin cu gândirea sceptică, vezi Dominic O'Meara, 
„Scepticism and Ineffability in Plotinus", Phronesis, 45, 3, 2000, pp. 240—251. 

3 În articolul citat mai sus („Plotinus on Self-Intellection“, p. 265), I. Crystal 
argumentează că, la Plotin, intelectul s-ar cunoaște pe sine doar ca întreg, iar nu 
ca parte. Consider că această opinie nu este întru totul corectă. Într-adevăr, în 

celelalte părţi, iar întregul nu este divizat de părțile sale, ci fieca- 
re parte reflectă întregul intelectului, iar întregul reflectă fiecare 
parte. În felul acesta, intelectul se cunoaşte pe sine atât ca întreg, 
cât si ca parte, într-o reciprocă fuzionare a părților si a întregu- 
lui, într-o perfectă unitate a gândirii sale. 

Un alt aspect care individualizează intelectul divin, accentu- 
ând tipul său de unitate, este faptul că în el nu se poate distinge 
un act de o potentä; intelectul divin nu este niciodată în poten- 
tá! — așa cum afirmă Aristotel despre intelectul uman? — ci el 
este mereu intelect si mereu în act, aşadar el deţine si gândeşte 


Enneade, V, 3, 1, 9-13, Plotin arată că o ființă compusă nu se poate cunoaște pe 
sine, deoarece o parte a sa ar cunoaște restul părților, iar nu pe sine si nu întregul. 
Totuşi, intelectul nu este o ființă compusă, așa cum omul este compus din trup si 
suflet, ci, în cazul intelectului, relaţia dintre parte și întreg este una aparte, diferită 
de cazul discutat in V, 3, 1. Astfel, părțile intelectului nu se individualizează si nu 
se separă de celelalte și de întreg, ci în fiecare parte a intelectului se regăseşte între- 
gul intelectului; fiecare parte vede toate celelalte părţi, vede întregul si se vede pe 
sine însăși în acest întreg. Vezi de pildă Enneade, III, 2, 1, 27-37. 

! Füntele inteligibile nu sunt în potentä, deoarece nu au materie si nu sunt 
nici în timp; inteligibilul este formă desăvârșită, aşadar nu are nevoie să devină 
altceva, nu are nevoie să primească o formă din afara sa (ceea ce ar echivala cu 
o trecere de la potentä la act), inteligibilul este deja totul, în eternitate (Ennea- 
de, IL, 5, 3). Vezi de asemenea Enneade, V, 9, 4.7-8. Totuşi, în alt context, 
Enneade, III, 8, 11.1—2, Plotin spune că intelectul este o potent care ajunge la 
act (vezi și articolul lui A. H. Armstrong, „Eternity, Life and Movement in 
Plotinus Account of the Nous“, in Le Néoplatonisme, op. cit., p. 71). Trebuie 
observat însă că gândirea lui Plotin se desfășoară pe straturi care se reflectă di- 
ferit unele în altele, astfel încât, faţă de unul anterior, intelectul poate părea o 
potentä, dar în sine însuși el nu are nici o potentä, căci gândirea lui gândeşte în 
mod etern același lucru, fără să treacă vreodată la altceva. 

? Desigur, nici Aristotel nu sustine că intelectul divin ar fi mai întâi doar în 
potentä, ajungând ulterior in act. În Metafizica, 1074 b 18-20, el respinge 
această posibilitate: un intelect care nu ar gândi decât în mod potenţial nu ar 
putea fi ființa supremă. În schimb, în analiza sa asupra intelectului divin, Plo- 
tin preia şi afirmaţii care la Aristotel se refereau la intelectul uman, pe care de- 
sigur, le respinge. În plus, chiar si textul din Despre suflet, 429 b 30 trebuie citit 
cu prudenţă: Aristotel spune că intelectul este „într-un fel“ (ro) inteligibilele 
în potentä, însă că de fapt el nu este nimic înainte de a gândi propriu-zis. 


3 Plotin, Enneade, V, 9, 5.1-4. 

dintotdeauna obiectele sale. El nu devine intelect datoritá unui 
obiect pe care l-ar primi din afară — și care ar fi astfel diferit de 
sine — ci el este mereu deja intelect, iar obiectele pe care el le 
gândeşte alcătuiesc însăși fiinţa sa!. Intelectul divin nu este altce- 
va decât ceea ce el însuși gândește, iar „obiectele“ gândirii sale nu 
sunt diferite de ceea ce el însuși este. Astfel, intelectul este ceea ce 
el gândește, si gândeşte ceea ce este. Pe de altă parte, privind din 
direcţia „obiectului“ gândirii sale, al inteligibilului (tò vontóv), 
acesta este tocmai pentru că este gândit de intelect si este așa cum 
intelectul il gândește. El nu diferă de intelect, ci este însăși fiinţa 
lui. Fiinţa lui nu constă în altceva decât în faptul însuși că el este 
gândit de intelect. Așa cum intelectul este veșnic în act, tot aga si 
obiectul său este veșnic, neschimbător. 

În consecință, intelectul se gândeşte pe sine si este el însuşi 
această gândire care se gândește pe sine. El este si cel gândit de 
propria sa gândire, dar si cel care gândește fiinţa sa inteligibilă. 
Desigur, cele două aspecte nu sunt separabile decât în gândirea 
noastră, pe când Plotin vrea să arate că nu există nici o diferență 
între intelectul ca gândire şi intelectul ca inteligibil’, între inte- 
lectul ca ființă inteligibilă si intelectul ca act de gândire. 

Din faptul că inteligibilul este veșnic prezent ca obiect al gândi- 
rii intelectului, Plotin deduce faptul că intelectul este fiinţa primă: 
„Dar, dacă gândirea și inteligibilul sunt unul si același lucru — 
pentru că inteligibilul este act, căci el nu este nici potentä, nici ne- 
inteligibil, nici fără viaţă, iar viaţa si gândirea nu sunt adăugate unei 
fiinţe diferite, precum unei pietre sau unui lucru neînsuflețit — 
atunci inteligibilul este fiinţa primă.“ 


1 Vezi Plotin, Enneade, II, 5, 3.25—32. Altfel, dacă intelectul ar avea aceas- 
tă potentä de a gândi, ar avea nevoie de un alt intelect anterior, care să îl facă să 
gândească în mod actual. 

? Aceasta va fi principala obiectie a lui Proclus la adresa lui Plotin: anume 
că a identificat atât de mult cele două aspecte ale intelectului, încât a ajuns să 
le confunde. Proclus, urmându-l pe Iamblichos, va separa nivelurile intelectu- 
lui si le va analiza in mod distinct. 


3 Plotin, Enneade, V, 3, 5.31—35. 

Astfel, inteligibilul nu este niciodată non-inteligibil, el nu devi- 
ne inteligibil ulterior, ci este deja dintotdeauna inteligibil, fiind 
mereu în act. El nu mai are o altă ființă înaintea lui, de la care să își 
primească fiinţa, de aceea, el însuși este ființa primă, o fiinţă inteli- 
gibilă si incoruptibilă!, veșnic în acest act de a gândi si de a fi gân- 
dită. Trebuie să accentuám acest aspect al gândirii lui Plotin: unita- 
tea intelectului înseamnă identitatea dintre gândirea intelectului și 
obiectul acestei gândiri; însă această identitate revine de fapt la o 
identitate între gândire si fiinţă, mai precis, o identitate între gân- 
direa supremă și fiinţa veritabilă. Este vorba, în fond, despre unita- 
tea și identitatea gândirii care se gândeşte pe sine ca fiind. 

În consecinţă, intelectul este ființa veritabilă, el gândește fiin- 
ta veritabilă, si instituie fiinţa veritabilă prin însăși gândirea sa?. 


2. Unitatea intelectului ca ființă: ca unitate a formelor 


Dar această fiinţă veritabilă si primă are ea însăși o structură 
aparte si o unitate specifică, asupra căreia se cuvine să ne oprim. 
Așa cum am arătat deja, intelectul plotinian este identic cu 
obiectul gândirii sale — urmând teza aristotelică. Dar Plotin 
îmbogățește această teză, trecând-o printr-o lectură platonică: 
el identifică în inteligibil formele platonice, dându-i intelectu- 
lui divin un conţinut concret, spre deosebire de Aristotel, care 
nu accepta existenţa formelor în intelectul divin. Astfel, obiec- 
tul intelectului (vontév) are un profil aparte, şi anume, el este 
alcătuit din forme inteligibile (vont&). Totuşi, desi introduce 
formele în intelect, părând astfel să plurifice lumea inteligibilă, 
Plotin argumentează că aceste forme nu anulează unitatea inte- 
lectului. El argumentează că formele sunt în intelectul divin si 
în unitate cu acesta”, opunându-se astfel ipotezelor care circulau 


! În Enneade, V, 9, 4.7-8, Plotin accentuează faptul că „realităţile prime 
sunt în act, fără nici o lipsă si perfecte“. 

? Plotin, Enneade, V, 9, 5.12—13. 

? Plotin, Enneade, V, 9, 5.26-28: „Așadar, intelectul este ființele veritabile, pe 
care nu le gândește ca fiind în altă parte: căci ele nu sunt nici înaintea lui, nici 

în vremea lui, cum că formele ar fi anterioare intelectului, sau 
posterioare lui!. 

Formele sunt ratiunile întregii realități, modelul după care 
lumea este creată. În universul sensibil ne întâlnim cu imaginea 
acestor rațiuni, percepând pe fiecare în mod distinct. În schimb, 
în lumea inteligibilă, Plotin arată că formele există în unitate, 
toate Împreună, fără distincție reală. Comuniunea formelor este 
aceea a unui model inteligibil, în care separatia nu își poate găsi 
loc. Așa cum intelectul nu se poate înstrăina de sine, gândind 
ceva diferit de sine, ci se gândește numai pe sine însuși, la fel se 
întâmplă si între forme. Acestea păstrează natura inteligentă a 
intelectului, si în fiecare dintre ele se regăsește aceeași schemă a 
fiinţei care se gândește pe sine, gândind însă în același timp pe 
fiecare dintre celelalte forme. Formele sunt întrepătrunse total“; 
ele sunt prezente unele faţă de altele, fiecare se reflectă în actul de 
gândire al celeilalte, iar în fiecare dintre ele poate fi regăsit între- 
gul lumii inteligibile. Relaţiile dintre forme refac — într-un 
mod mai aplicat si mai complicat, în același timp — relaţia inte- 
lectului cu sine însuși: o relaţie de completă auto-reflectare, care 
creează efectul unei lumini inteligibile, transparentă si vizibilă 
pentru ea însăși: „Căci toate sunt transparente și nimic nu este 


după el“. Aceeași idee este întâlnită și la Alcinous, Didaskalikos, 9710, care sustine 
teza de sorginte aristotelică a zeului ce se gândește pe sine și aplică acesteia ideea 
platonică a formelor care sunt gânduri ale zeului (Parmenide, 134 b—c: ideile sunt 
obiectul cunoaşterii absolute, care aparţine zeului). În felul acesta, gândirea ce se 
gândește pe sine ajunge o gândire a formelor inteligibile. Alcinous ar putea fi 
sursa lui Plotin, vezi A. H. Armstrong, „The Background of the Doctrine «That 
the Intelligibles are not Outside the Intellect»", art. cit., pp. 404—409. 

! Aceste ipotezele circulau în vremea lui Plotin, prima fiind susținută de Porfir 
însuși, înainte de a fi convins de către Amelius, celălalt discipol al lui Plotin (vezi 
Porfir, Viața lui Plotin, 18, 10-19), iar a doua aparţine lui Longinus (vezi Proclus, 
Comentariul la Timaios, 1, 322, 24). Pentru mai multe detalii legate de relaţia dintre 
intelect si formele inteligibile, vezi A. H. Armstrong, , The Background of the Doc- 
trine «That the Intelligibles are not Outside the Intellect»", art. cir. 

? Ele sunt „toate împreună: nâv ópto0* (vezi Enneade, VI, 4, 4.25 ), după 
expresia lui Anaxagora: „toate sunt împreună în unu“ (po év vì návta) 


(DK 59 B 1). 

nici întunecat, nici opac, ci fiecare îi este în interiorul său vizibil 
celuilalt și toate sunt, căci sunt lumină <vizibilă> luminii. Fieca- 
re le are în sine pe celelalte si într-un altul le vede pe toate, încât 
toate sunt peste tot, totul este totul și fiecare este totul.“! 

Poate că maniera cea mai elocventă în care Plotin descrie lumea 
inteligibilă — ca unitate a formelor — este prin comparaţie cu lu- 
mea sensibilă?. Într-un exercițiu mental, Plotin suprimá toate carac- 
teristicile pe care materia le introduce în lumea noastră, făcând ca 
lucrurile să fie iremediabil distinse. El propune să vedem toate lucru- 
rile acestei lumi la un loc, într-o sferă transparentă, din care exclu- 
dem masa (6ykoç)”, locul si materia. Numai într-o astfel de predis- 
punere mentală putem înţelege în ce constă unitatea formelor 
inteligibile. Astfel, dacă nu mai sunt distinse între ele, formele sunt 
toate împreună, „strângându-se în unu“ (nóávteg ovvóvteg Es 
Év)^, iar fiecare dintre ele este în același timp toate celelalte. Dacă în 
lumea sensibilă fiecare lucru este o parte a întregului, complet distins 
de celelalte lucruri, așadar de celelalte părţi, în schimb, în inteligibil 
părţile nu mai sunt limitate între ele. Fiecare fiinţă inteligibilă devine 
parte a celorlalte ființe inteligibile, iar toate împreună realizează un 
organism unic și unitar, nefragmentat, fără graniţe și fără distincţii. 


B. Pluralitatea intelectului 


În ciuda analizelor sale foarte elaborate, prin care vrea să im- 
pună unitatea intelectului, Plotin remarcă în același timp că 
acesta păstrează o dualitate — și chiar o pluralitate — care nu îi 
permite să fie principiu prim. 

Astfel, căutând principiul prim, Plotin depășește în două 
sensuri poziţia aristotelică: pe de o parte, el pornește de la ideea 


! Plotin, Enneade, V, 8, 4.4—8. 

? Vezi Enneade, V, 8, 9. 

? Pentru masă — sau greutatea asociată cu întinderea — vezi articolul lui 
L. Brisson, „Entre physique et métaphysique. Le terme óykoc chez Plotin, 
dans ses rapports avec la matière (Am) et le corps (oôpa)“, in Études sur Plotin, 
L'Harmattan, Paris, Montréal, 2000, pp. 87-111. 

+ Plotin, Enneade, V, 8, 9.16. 

aristotelică asupra intelectului divin, însă vrea să impună o uni- 
tate mai mare decât avea intelectul lui Aristotel. Pe de altă parte, 
el observă că, nici măcar această unitate (a fiinţei celei mai înalte) 
nu poate fi unul absolut. 

Gândirea lui Plotin urmează aici aceeași manieră caracteristi- 
că, de a relua probleme aristotelice și de a le trece prin „sita“ 
critică a platonismului. Or, la Platon’, fiinţa este inferioară unu- 
lui; ea stă sub condiţia unului, sau este afectată de acesta (nó80g 
èv 700 Evo ÉYELV), însă rămâne ea însăși doar o unitate, așadar 
un unu determinat, iar nu absolut. În schimb, unul este diferit 
de ființă, el îi oferă acesteia unitate și este, în consecință, anteri- 
or. Astfel, unitatea atât de strânsă a gândirii și a fiinţei, a intelec- 
tului care se gândește pe sine, nu este — în viziunea lui Plotin 
— unitatea absolută, ci ea rămâne în continuare o unitate a unei 
pluralitáti, iar aceasta din două motive. În primul rând, chiar 
dacă este vorba despre gândirea supremă, gândirea nu se poate 
desfășura decât în dualitate. În al doilea rând, „obiectul“ gândirii 
supreme este el însuși plural. Astfel, intelectul prim este plural 
atât ca gândire (căci gândirea presupune o dualitate între cel ce 
gândeşte si obiectul gândirii), cát si ca ființă. 

În continuare, vom discuta despre pluralitatea ființei si a gân- 
dirii prime, pentru a putea pune apoi în mod adecvat problema 
principiului de dincolo de ființă şi de dincolo de gândire. 


1. Pluralitatea intelectului ca gândire 


Intelectul este gândirea cea mai unitară, în care nu poate in- 
tra nici o distincţie; totuși, intelectul însuși este gândire, iar gân- 
direa — chiar și cea mai unitară — nu se poate desfășura decât 
în cadrul unei dualitáti. 

Pentru a pune în evidenţă acest lucru, Plotin descompune for- 
mula aristotelicá a „gândirii care se gândește pe sine“ si surprinde 
două aspecte. Pe de o parte, dacă aceasta este gândirea primă, 


! Platon, Sofistul, 245 a—b. 

autentică, ea nu poate fi gândire a unui lucru diferit — căci aceasta 
ar fi o gândire inferioară — ci ea trebuie să deţină propriul ei obiect, 
identificându-se cu el. Pe de altă parte, pentru ca gândirea să poată 
gândi în mod real, ea trebuie totuși să deţină obiectul ei, însă ca 
obiect, așadar într-o dualitate. Gândirea și obiectul ei vor fi, de 
aceea, două. Altfel, dacă această gândire ar fi doar unu, ea nu ar 
avea ce să gândească și deci, nu ar mai fi cu adevărat gândire. 
Așadar, în gândirea care se gândește pe sine, putem distinge 
două aspecte: pe de o parte aceasta este gândire, iar pe de altă 
parte, ea este gândire de sine. În măsura în care se gândeşte pe 
sine, gândirea primă este unitară; dar, în măsura în care este 
totuși gândire, ea trebuie să aibă un obiect al său, si astfel, ea 
este duală!. Plotin distinge cele două aspecte necesare ale gân- 
dirii care se gândește pe sine: aceasta este și obiectul gândit — 
inteligibilul (vontôv) — însă este si cel care gândește (voóv), 
fiind astfel duală?. 

Gândirea însăși, chiar și cea mai simplă formă a ei, nu poate 
fi absolut simplă, nu se poate desfășura în unitate. Astfel, Plotin 
arată că gândirea (specifică intelectului prim, divin) trebuie să fie 
în diferență, dar și în identitate, iar obiectul intelectului trebuie 
să fie, de asemenea, și identic si diferit faţă de intelectul însuşi’. 
Recunoaștem aici maniera în care este descris unul din a doua 
ipoteză platonică, anume ca fiind în același timp identic si dife- 
rit. Mai mult, ne amintim că acest unul are caracterul fiinţei, iar 
unul și fiinţa sunt aici despărțite tocmai prin diferit (tô &tépo) 
(Parmenide, 143 b 5). De asemenea, ființa din Sofistul, 254 d-e 
are în același timp caracterul identităţii si pe cel al diferenței 
(9&repov); or intelectul plotinian este el însuși fiinţa supremă, 
păstrând toate caracteristicile fiinţei descrise de Platon, precum 
şi pe cele ale unului secund din Parmenide. 

! Plotin, Enneade, V, 6, 1.23 (1GA Nov è Ov, Su voet, 600, xoi OTL TO, 


FA 


Év). 

? Plotin, Enneade, V, 4, 2.10—11 ("Eo èv ov Kai adtTdG VONTOV, AAA 
Koi voóv- 610 000 Ton). 
? Plotin, Enneade, V, 3, 10.24-28. 

Gândirea are nevoie de dualitate. Altfel, o gândire absolut 
simplă nu ar putea fi, la limită, o gândire; ea nu s-ar putea afirma 
nici măcar pe sine ca gândire, fără a introduce pluralitatea!. Ast- 
fel, dacă o gândire încearcă să se afirme pe sine ca gândire, ea 
trebuie să spună „eu sunt aceasta“ (eipi 108€). Dar, dacă ea spu- 
ne „eu sunt aceasta“, atunci, fie „aceasta“ este ceva diferit de gân- 
direa însăși, și atunci gândirea spune despre ea ceea ce nu este, 
mintind, fie „aceasta“ este ea însăși, iar gândirea are în sine o 
pluralitate (fiind si cea care spune, dar si ceea ce spune ea însăși 
despre sine). Altfel, dacă nu ar avea nici o pluralitate, gândirea ar 
fi constrânsă să spună doar atât: fie „eu eu“, fie „sunt sunt“, în- 
cetând astfel să mai afirme ceva, așadar încetând să fie o gândire. 

Gândirea care se gândește pe sine poate fi privită si ca unitate, 
dar si ca dualitate; ea „devine două, deși este una“?. În consecin- 
tá, această gândire de tip aristotelic nu poate ajunge la unitatea 
absolută şi, tocmai de aceea, ea trebuie depăşită înspre un prin- 
cipiu absolut unitar’. 

Trebuie totuşi să observăm că există o dualitate în însăși gân- 
direa lui Plotin: pe de o parte, el descrie fiinţa intelectului astfel 
încât în ea să nu mai incapá distincţia dintre „obiectul“ gândirii 
şi „subiectul“ gândirii. Pe de altă parte, Plotin arată că, la limită, 
o gândire care nu mai are nici un „obiect“ nu mai este o gândire. 
Așadar, pe de o parte Plotin suprimă diferența dintre „obiect“ si 
„subiect“ în gândirea inteligibilă, dar pe de altă parte el arată că 
gândirea are nevoie de această distincţie, sau, mai precis, are nevoie 
de dualitatea subiect-obiect, chiar dacă cei doi termeni ai dualității 
nu mai pot fi distinși în mod propriu-zis. Atunci când suprimă 
distanţa dintre „subiect“ si „obiect“, Plotin este nevoit să suprime 
însăși gândirea noastră obișnuită, înălțându-se deasupra raţiunii 
discursive. În schimb, atunci când arată că gândirea — chiar si cea 


! Plotin Enneade, V, 3, 10.34—39. 
? Plotin, Enneade, V, 6, 1.5—6 (Aupo ov Yiverou Èv dv). 
? Pentru mai multe implicaţii ale acestei depășiri, vezi J. M. Rist, , The One of 


Plotinus and the God of Aristotle“, Review of Metaphysics, 27, 1973, pp. 75-87. 

a intelectului — este totuși duală, Plotin revine la maniera spe- 
cifică gândirii noastre duale. Astfel, în exemplul anterior — al 
gândirii care trebuie să spună „eu sunt“ — Plotin urmărește toc- 
mai felul în care funcţionează gândirea noastră, o gândire inse- 
parabilă de discurs, deși în repetate rânduri Plotin afirmă că în 
intelectul divin nu mai are loc nici un discurs și nici o decurgere 
temporală a unui obiect gándit'. Plotin este astfel prins între 
două condiţii greu de unificat: pe de o parte, intelectul divin 
trebuie descris ca unitar; însă aici intervine dificultatea de a descrie 
ceva unitar într-un limbaj inevitabil plural (în limbajul specific 
uman). Pe de altă parte, intelectul trebuie să fie el însuși plural 
într-un fel, anume în măsura în care el este totuși o gândire acti- 
vă; dar aici intervine o altă dificultate, şi anume faptul că gândi- 
rea intelectului divin nu este de același fel cu cea umană, așadar 
ea nu se desfășoară în mod discursiv, asa cum se desfășoară gán- 
direa noastră, ci pluralitatea ei este una mult mai unificată decât 
puralitatea gândirii noastre. Astfel, se pare că atât unitatea cât și 
pluralitatea intelectului divin sunt imposibil de surprins în ter- 
menii gândirii noastre. 

Gândirea discursivă are ca obiect lucruri diferite de ea însăși, 
care intră în această gândire, însă isi au ele însele fiinţa lor, distinc- 
tá de a gândirii care le gândeşte. În schimb, gândirea cea mai uni- 
tară, cea a intelectului divin, nu mai face apel la altceva decât ea 
însăși, ci ea are în sine totul, iar obiectul acestei gândiri își are fiin- 
ta din însăși această gândire, din însuși faptul că este cuprins de 
această gândire. Totuși, nici chiar această suprimare a distanţei on- 
tologice dintre cel ce gândește și cel gândit nu poate suprima dis- 
tantarea necesară gândirii. Menirea gândirii este aceea de a unifica; 
or, pentru a unifica, gândirea are nevoie de o anterioară distantare, 
chiar si una minimă, așa cum se întâmplă în cazul intelectului di- 
vin. Acesta este în același timp gândire și obiect al gândirii, însă în 


! Vezi, de pildă, Plotin, Enneade, V, 8, 6.1—9, unde se arată că în intelect 
gândirea nu este propriu-zis un discurs sau o deliberare asupra obiectului aces- 
tei gândiri (où 8tavómnotg 0068 fovevoq). 

același timp, aceste două aspecte ale lui se diferenţiază și se identi- 
fică, păstrând astfel si unitatea, dar și dualitatea lor. 


2. Intelectul ca pluralitate a fiinţei 


Deşi intelectul plotinian este conceput pornind de la mode- 
lul intelectului suprem care la Aristotel se gândea pe sine, într-o 
unitate foarte strânsă, într-o identitate a celui gândit și a celui ce 
gândeşte, totuși, Plotin lărgește foarte mult sfera acestui intelect, 
dându-i un conţinut concret (formele inteligibile), în virtutea 
căruia intelectul devine plural si, în consecinţă, nu mai poate fi 
— ca la Aristotel — principiul prim!. 

În acest context, intelectul — ca sumă a formelor platonice 
— apare ca o pluralitate completă, deoarece el cuprinde totul 
(n&vco), adică toate ființele posibile, însă le contine pe toate în 
manieră inteligibilă. El contine modelele inteligibile ale tuturor 
lucrurilor, iar aceste modele sunt de fapt — în viziunea lui Plo- 
tin — mai reale decât lumea sensibilă însăși, ele alcătuiesc reali- 
tatea propriu-zisă, faţă de care universul sensibil nu este decât o 
copie, ontologic ulterioară. 

Dar atunci, fiinţele inteligibile — forme ale tuturor lucruri- 
lor — diferă prin puterile lor”, adică prin capacitatea lor paradig- 
matică, prin putinţa de a produce lucrurile corespunzătoare. În 
Enneade, V, 3, 12, aflám că intelectul nu este o pluralitate în sen- 
sul unui lucru compus, ci că pluralitatea lui se datorează activită- 
tilor (Évépyeo) sale’. Plotin compară puterile intelectului cu gân- 
durile din suflet, pentru a arăta cum poate fi acesta plural si unitar 
în același timp“. Astfel, gândurile sufletului sunt distincte si nu se 


! Problema pluralitätii intelectului si a constituirii sale pornind de la unul 
absolut este discutată si de S. Vianu, în Merafizica spiritului de la Aristotel la 
Hegel, Humanitas, Bucureşti, 2005, capitolul „Lumea inteligibilă în metafizica 
lui Plotin“, pp. 34-69. 

? Plotin, Enneade, V, 8, 9.17. 

3 Vezi şi Enneade, V, 8, 9.20, unde se arată că fiinţele inteligibile sunt dife- 
rite prin forma lor inteligibilă (Hopp voepâ). 

+ Plotin, Enneade, V, 9, 6. 

amestecă, și fiecare poate acţiona separat faţă de celelalte. Ele sunt 
împreună, însă fără a se confunda, fără a pierde pluralitatea lor. 

Plotin este foarte preocupat să arate că diferenţa dintre forme 
nu este o diferenţă de ordin sensibil, care distanțează, punând fie- 
care lucru într-un loc separat, şi care întrerupe astfel comunicarea 
dintre fiinţe. Soluţia pe care o găsește Plotin constă în a spune că 
formele diferă nu în mod spaţial, ci doar prin alteritate!. Totuși, 
nu este foarte ușor să înțelegem ce înseamnă această alteritate 
(&xvepótno) care desparte formele?; am putea spune chiar că ea nu 
are un rol explicativ (ea nu lămureşte de ce formele inteligibile 
sunt diferite) ci mai degrabă unul descriptiv: ea indică acea dife- 
rentá minimă, între lucruri care nu se separă, dar care au totuși un 
profil diferit, putând fi astfel văzute în pluralitate. 

În această alteritate, care are aici rolul de a diferenţia formele 
inteligibile, recunoaștem acea alteritate care diferenţia gândirea 
intelectului de obiectul ei, făcând astfel posibilă gândirea însăși’. 
Există chiar un pasaj în Enneade care pune în relaţie cele două 
aspecte ale alteritätii. Astfel, spre deosebire de diferența spaţială 
— care separă lucrurile sensibile, împiedicându-le să gândească 
şi să comunice deplin —, alteritatea dintre fiinţele inteligibile 
este cea care le face plurale, fiind în același timp condiţia necesa- 
ră pentru ca aceste ființe să poată gândi. 

Un alt aspect al pluralitätii fiinţei inteligibile constă în aceea 
că, pentru Plotin, fiinţa nu are unitatea unui gen unic’. Plotin 
respinge existenţa unui gen comun, opunându-se astfel concep- 
tiei stoice. El arată, în schimb, că există mai multe genuri ale 


! Vezi Enneade, VI, 4, 4.23-26 si VL, 9, 8.29—33. 

? J, M. Rist („The Problem of the «Otherness» in the Enneads", in Le Néo- 
platonisme, op. cit., p. 79) remarcă faptul că această explicaţie — a diferenţei 
dintre forme prin alteritate — este oarecum circulară. Articolul arată în conti- 
nuare că alteritatea (Évepótng) este asociată cu mișcarea sau tendința originară 
de îndepărtare faţă de principiul unu, tendință specifică tuturor lucrurilor. 

3 Plotin, Enneade, V, 1, 4.41. 

^ Plotin, Enneade, VI, 9, 8.24-33. 

5 Plotin, Enneade, VI, 2, 2. 

fiinţei, care au o unitate între ele, însă această unitate rămâne 
totuși multiplă. Desi fiecare dintre genuri subîntinde întregul 
fiinţei inteligibile, totuși, ele diferă între ele prin accentul dis- 
tinct pe care îl pune fiecare dintre ele asupra întregului, prin 
perspectiva din care fiecare parcurge întregul!. 


C. Intelectul nu este unul absolut, 
ci doar priveşte spre acesta 


Unul intelectului este într-adevăr unitatea? cea mai înaltă, a 
fiinţei care se gândește pe sine; aceasta nu iese din sine prin nici 
un act al ei, ci toată activitatea ei de a fi si de a gândi se reflectă 
asupra sa; în plus, „conţinutul“ acestei ființe — asupra căruia se 
îndreaptă actul celei mai înalte gândiri — este o pluralitate com- 
pactă, în care nu există distincţii, nu există ruptură si opoziţie, ci 
toate lucrurile (adică formele ineligibile) sunt împreună. Dacă în 
cazul lucrurilor sensibile unitatea era atribuită unei pluralitäti si 
intra astfel în conflict cu pluralitatea însăși”, în schimb, în inte- 
lect, unitatea nu mai este contrazisă de pluralitate. Din contră, 
unul din intelect este fundament al pluralitätii, el generează plu- 
ralitatea, însă poate în același timp să o restrângă din nou la 
unitate, fără să o lase să se disperseze în afară. Prin concepţia sa 
despre intelectul divin, Plotin oferă cea mai echilibrată descriere 
a întâlnirii dintre unu si pluralitate, suprimând contradictia dintre 


! Se vorbește despre cele cinci genuri ale ființei ca si cum ființa ar fi unitatea 
acestor genuri. Însă unul dintre cele cinci genuri este ființa însăși, ceea ce ar duce la 
concluzia stranie că ființa este un gen al ființei. De fapt, există cinci genuri supreme, 
cinci genuri inteligibile, iar acestea sunt în comuniune, astfel încât fiecare este, aşa- 
dar fiecare dintre ele este un gen de ființă. Dar, în același fel, fiecare dintre ele are 
identitate sau mișcare, încât am putea spune că sunt cinci genuri ale identității. 
Cele cinci genuri supreme existente nu sunt subordonate unui alt gen suprem, deci 
nu intră toate în genul fiinţei, de pildă, căci nu există un gen unic al lor. 

? Prin unitate înțelegem aici un unu determinat; intelectul, ca unitate a 
ființei, este un unu determinat, iar nu unul absolut, care nu va mai fi unu a 
ceva anume, ci doar unu în sine. 

? Aşa cum remarcă Platon în Philebos, 14 d 4-e 4. 

ele și obținând un fundament ontologic pentru întreaga sferă a 
realităţii, în care — așa cum am văzut — unitatea și pluralitatea 
se însoțesc la fiecare nivel. 

Totuși, fundamentul ontologic nu poate fi fundamentul ul- 
tim, absolut. Desi intelectul este mai unitar decât orice alt lu- 
cru!, el nu este unul însuși, ci doar un unu determinat, un unu 
însoţit de o pluralitate specifică. Chiar si expresia lui Anaxagora, 
„toate sunt împreună“ (n&vra 0400), prin care Plotin a indicat 
unitatea indestructibilă a intelectului, păstrează de fapt această 
urmă a pluralitätii, care face ca intelectul să nu fie primul, să nu 
fie unul absolut. Astfel, intelectul este „toate lucrurile împreună“ 
(névro oð), el tine pluralitatea sa împreună, într-o unitate. 
Însă, dacă „împreună“ (0100) indică unitatea, „toate“ (návta) 
indică totuşi pluralitatea. Încercarea de a surprinde intelectul di- 
vin nu poate decât să „jongleze“ între unitate și pluralitate, fără 
a lăsa unitatea să se desfacă într-o pluralitate de părți, dar fără a 
lăsa pluralitatea să se confunde într-o unitate prea strâmtă pen- 
tru totalitatea, pentru deplinătatea fiinţei inteligibile. 

Dar, pentru a putea gândi o unitate plurală, pentru ca unul 
să poată fi cu celelalte, adică cu pluralitatea ființei (așa cum se 
întâmplă în lumea inteligibilă), trebuie să existe mai întâi unul 
însuși, în sine, anterior pluralitätii, anterior celorlalte lucruri. 
Acesta este argumentul pe care Plotin l-a folosit deja pentru a 
trece de la nivelul sensibil la cel inteligibil, precum si pentru a 
trece de la nivelul pluralitätii inteligibile la cel al unului inteligi- 
bil’. Odată ajuns la acest nivel, Plotin observă că, în măsura în 
care intelectul păstrează un fel de pluralitate, în măsura în care el 
este si unu și plural, el însuși presupune un unu anterior plurali- 
tátii inteligibile. Pentru ca intelectul însuși să fie plural, trebuie 


! Plotin, Enneade, V, 5, 4.5-7. 

? Anaxagora, DK 59 B 1. Vezi si Plotin, Enneade, VI, 4, 14.4, precum si IV, 
4, 2.11; VI, 9, 5.20—24 (tò ôo rAf90c). 

? Plotin, Enneade, VI, 6, 5.43—45: „dacă unul se află într-un compus, tre- 
buie să existe mai întâi în sine însuși“. 

să existe mai întâi un unu în sine, anterior!. Dar acest unu nu 
mai poate fi unul inteligibil, unul intelectului, care există alături 
de celelalte, nedespártit de pluralitatea sa, ci trebuie să fie „unul 
singur“ (&V70 póvov), luat „în sine însuși“ (AUTO KAY EovTO). 
Plotin demonstrează anterioritatea unului în sine faţă de in- 
telectul unu-plural, spunând că, dacă nu ar exista unul în sine, 
atunci nimic nu ar putea fi unu, așadar nu ar putea exista nici un 
compus din mai multe unități, aşadar nu poate exista nici plura- 
litatea?. În concluzie, intelectul există în funcţie si în dependență 
față de unul anterior, care este doar unu, iar nu unu-plural. 
Această dependenţă a intelectului fata de unul anterior poate 
fi înţeleasă si din altă perspectivă, si anume dacă pornim de la 
faptul că intelectul este gândire. Intelectul divin, ca gândire su- 
premă ce se gândește pe sine, are nevoie de unul anterior. Astfel, 
dacă gândirea lucrurilor exterioare tinde spre pluralitate — mul- 
tiplicând la infinit numărul lucrurilor — în schimb, gândirea de 
sine tinde înspre unitate. Gândirea intelectului nu este una care 
despică lucrurile, care mai întâi divide lucrurile pentru ca apoi să 
le poată reuni — așa cum face gândirea noastră discursivă. Inte- 
lectul nu are nevoie de acest ocol discursiv, ci este mai degrabă o 
încercare constantă de a se surprinde pe sine, în modul cel mai 
unitar cu putință. Gândirea însăși, care se gândește pe sine, cau- 
tă de fapt unitatea“. Dar, desi tinde spre unitate, nu o poate 
atinge niciodată în sine însăşi, deoarece condiţia gândirii este 
dualitatea. Gândirea poate fi unitară — intelectul gândește ceea 
ce el însuși este, iar ceea ce el este are gândire — însă nu poate fi 


! Vezi Enneade, V, 6, 3.20—21: „dacă există ceva plural, trebuie să existe unul 
anterior pluralelor* (Ei &po noii ti &ovt, Et npó Tv noAAGv ëv eivou). 

? Plotin, Enneade, V, 6, 3.8—10. 

3 Plotin, Enneade, V, 6, 3. În lipsa unului, lucrurile nu pot fi nici măcar 
plurale. Aceeași demonstraţie este reluată de Porfir în Comentariul la Parmeni- 
de, 1, 91, 10-17, precum si de Proclus in Teologia platonică, 1L, 1, p. 4, 8-21. 

4 Vezi Enneade, V, 6, 1, unde se arată cà, chiar si cel care gândeşte altceva 
decât pe sine încearcă de fapt să obțină unitatea, însă intelectul — ca gândire 
de sine — se apropie cel mai mult de unu. 

doar un singur lucru (&v u6vov), deoarece atunci, gândirea însăși 
nu ar mai căuta nimic altceva, ci ar înceta să mai gândească!. 
Gândirea nu poate fi prima, nu poate fi actul prim, ci ea este 
o dualitate, așadar ea este secundă, fiind situată după cel în care 
nu mai există nici o dualitate?. Dar atunci — într-un sens mai 
fundamental — gândirea este o înaintare spre acest principiu 
anterior dualității, precum si o dorire a acestuia“. Gândirea de 
sine caută de fapt unul, însă nu îl poate cuprinde. Plotin merge 
şi mai departe, si priveşte gândirea de sine din perspectiva prin- 
cipiului anterior: astfel, el arată că intelectul vrea să gândească de 
fapt unul anterior, însă neputând să il cuprindă, el ajunge să se 
gândească pe sine în mod incidental. Intelectul se gândește pe 
sine — adică ajunge la cea mai înaltă și mai unitară formă de 
gândire — deoarece el priveşte, de fapt, spre binele anterior‘, 
spre principiul în care nu mai există dualitate, spre unul absolut. 


! Vezi Plotin, Enneade, VI, 7, 41.21. În acelaşi context, Plotin arată că în- 
sági ideea cunoașterii de sine din preceptul delfic se adresează fiinţelor multiple, 
deoarece numai acestea au nevoie să cunoască părţile din care sunt alcătuite. În 
schimb, un lucru care ar fi doar unu (Èv u6vov) — aşa cum va fi unul absolut 
— nu se poate cunoaște pe sine deoarece în el nu există „altceva“ pe care să îl 
cunoască, și nici „altcineva“ care să cunoască. 

? Plotin, Enneade, V, 6, 5.5—10. 

3 Plotin, Enneade, V, 6, 5.8—9 (10010 £o vogiv, kivnoig npóg &yaðòv 
&piéuevov &keívov). Vezi de asemenea Enneade, V, 3, 10.48—49, unde se arată 
că cunoașterea este ca o „dorire si descoperire a celui ce caută“, ceea ce indică 
absenţa celui căutat, dar și tendinţa celui ce caută de a se apropia de acela. 

* Plotin, Enneade, V, 6, 5.17. Orice gândire — chiar și gândirea de sine a 
intelectului — este o activitate, iar activitatea tuturor lucrurilor este îndreptată 
spre bine (conform unui principiu aristotelic preluat de Plotin, vezi Aristotel, 
Etica Nicomahicä, 1094 a 1-2), aşadar, chiar şi gândirea intelectului tinde spre 
principiul anterior. 


Capitolul 5 
UNUL ABSOLUT 


A. Plotin si „dublul paricid" 


În acest capitol vom atinge tinta cea mai înaltă a gândirii lui 
Plotin: principiul anterior intelectului divin, adică anterior fiin- 
tei veritabile. Aici vom vedea cum s-a constituit propriu-zis pro- 
blematica filozofică a unei transcendente absolute. Această trece- 
re — de la pluralitatea cea mai unitară la unul absolut, de 
dincolo de realitatea plurală — se va dovedi extrem de provoca- 
toare pentru o întreagă tradiţie de gândire, pentru seria de autori 
de după Plotin, care vor încerca să tragă concluziile ultime asu- 
pra transcendentei principiului prim si asupra structurii realită- 
tii. Tocmai de aceea se cuvine să ne oprim asupra manierei con- 
crete în care Plotin gândește trecerea înspre un principiu anterior 
intelectului, suprimând de fapt tot ceea ce era specific lumii in- 
teligibile si încercând să gândească — sau să intuiască — un 
astfel de principiu care nu mai poate fi obiectul concret al vreu- 
nei gândiri, fie aceasta umană sau divină. 

Înainte de a începe analiza propriu-zisă, să ne oprim asupra 
acestui mod, aparent straniu, de a gândi făcând apel la ceva care 
nu mai poate fi gândit. Mai precis, mă întreb care poate fi sursa 
acestei probleme. Iar răspunsul pe care am să încerc să il argu- 
mentez este acela că, în fundalul acestei probleme se află mai 
multe tipuri de raportare la enunţul parmenidian al identităţii 
dintre fiinţă si gândire!, cuplat cu enunţul unităţii acestei ființe’. 


! Parmenide, fr. B 3 (tò yàp adtd voetv éotiv te koi eivou). 

? Parmenide, fr. B 8, 5-6: „nici nu a fost cândva, nici nu va fi [cândva], de 
vreme ce este acum, totul împreună, unu, continuu“ (odôé rot’ fv 000’ Éotou, 
Eni VOV ÉOTLV ôo n&v, Ev, ovveyéc). 

În termenii fixati de Parmenide, problema unui „dincolo de fiin- 
tă“ sau „dincolo de gândire“ nu poate apărea. Gândirea însăși, în 
identitate cu fiinţa, nu ar putea să ridice problema unui „dinco- 
lo“, deoarece, prin acest enunţ al identităţii dintre fiinţă si gân- 
dire, graniţele oricărei problematizări sunt deja restrânse la spa- 
tiul fiinţei. Fiinţa unitară si în identitate cu gândirea deţine în 
sine însăși cognoscibilitatea (deoarece ea este deja gândire), iar 
existenţa ei nu mai poate fi explicată prin altceva anterior, deoa- 
rece, fiind unitară, fără început si fără sfârșit, ea nu poate accep- 
ta statutul de „cauzat“, statutul secund al unei realităţi care de- 
pinde de un principiu anterior. 

În schimb, Platon este primul care desface această unitate a 
fiinţei si a gândirii!, încercând să explice posibilitatea nefiintei si 
a falsului. Dar, prin acest „paricid“ la adresa lui Parmenide, el 
transformă fiinţa într-un domeniu cu o structură complexă si 
plurală; fiinţa nu mai este unitatea absolută, iar gândirea nu mai 
este în strictă identitate cu ființa, ci gândirea se autonomizează și 
se vede nevoită să iasă din spaţiul fiinţei, pentru a căuta o „sursă“ 
a acestei fiinţe plurale. Astfel, dacă fiinţa este spaţiul cognoscibi- 
lului (al ideilor, prin care orice alt lucru poate fi cunoscut), se 
poate pune problema unei surse a acestui cognoscibil. Platon 
ajunge astfel la problema binelui de dincolo de ființă, care dà 
obiectelor cunoașterii acest fapt de a fi cunoscute. De asemenea, 
unitatea — desprinsă de ființă — devine problematizabilă în 
sine însăși. Astfel, unul din prima ipoteză, gândit în sine însuși, 
se arată a nu avea nimic în comun cu lucrurile plurale, așadar, în 
ultimă instanţă, el nu are nimic în comun nici măcar cu fiinţa 
(care are si ea o structură plurală), şi el nu mai intră deloc în ca- 
drele gândirii care îl problematizează. În felul acesta începe să se 
configureze distincţia dintre unu și fiinţă respectiv gândire, care 
în neoplatonism va fi accentuată din ce în ce mai mult. 

Plotin încearcă de fapt o reconciliere a perspectivei parmeni- 
diene și a celei platonice. Astfel, el elaborează în cele mai mici 


! Vezi Platon, Sofistul, 241 d 3-7. 

detalii această identitate a gândirii și fiinţei, în unitatea intelec- 
tului divin. Altfel spus, în „vârful“ cel mai înalt al fiinţei si al 
gândirii, acestea două coincid; fiinţa veritabilă este gândire, iar 
gândirea veritabilă este ființă, conform perspectivei lui Parmeni- 
de. Totuşi, pe de altă parte, deși Plotin revine la afirmaţia parme- 
nidiană a unităţii fiintá-gándire (în intelect), el operează, în linia 
lui Platon, un nou „paricid“, însă la un alt nivel. Mai precis, 
analizând enunţul parmenidian al „fiinţei care este identică cu 
gândirea“, Plotin observă că, în însuși acest enunţ care afirmă 
identitatea celor două, este prezentă si distincţia lor, dualitatea 
lor: fiinţa şi gândirea sunt identice, însă ele se identifică tocmai 
pentru că, de fapt, ele sunt două, așadar ele formează o unitate 
duală. Dar aceasta nu poate fi unitatea absolută, a unului non-plu- 
ral. Consecința acestei observaţii va fi dublă: pe de o parte, fiinţa 
primă se întemeiază în unul absolut, iar nu în sine (ceea ce în- 
seamnă depășirea tezei aristotelice a ființei inteligibile ca princi- 
piu prim), iar, pe de altă parte, acest unu absolut se sustrage în 
mod radical spaţiului fiinţei şi oricărui acces al gândirii. Unul va 
fi astfel dincolo de fiinţă si de gândire, într-o variantă mult ac- 
centuată faţă de sugestiile platonice. 

Ne-am putea întreba care este miza concretă a acestei depäsiri 
a lumii inteligibile înspre un principiu absolut unitar. De ce este 
nevoie, în fond, de această ieșire din spaţiul fiinţei și mai ales din 
spaţiul gândirii, singurul care ne este accesibil în mod obișnuit? 
Pentru a răspunde, trebuie să facem apel la ,exigenta realismu- 
lui“ care funcţionează în scrierile lui Plotin si ale tuturor celor- 
lalti gânditori neoplatonici. Astfel, lumea inteligibilă, ca si acest 
principiu prim — si ultim în ordinea ascensiunii — nu sunt 
niște simple obiecte conceptuale, care răspund în mod docil in- 
tentiei autorului de a construi un sistem filozofic, ci ele pun în 
evidenţă o parte a realităţii, mai precis cea mai „reală“ parte a 
realităţii, pe care Plotin încearcă să o sistematizeze şi să o urmă- 
rească până la ultimele sale consecinţe. Astfel, tot ceea ce spu- 
nem si gândim noi face apel la un nivel inteligibil al realităţii, 

chiar dacă poate reflecta în același timp lumea concretă, sensibi- 
là, în care trăim acum. Pentru a gândi, nu este suficient accesul 
la lumea sensibilă, ci avem nevoie de acest nivel non-sensibil, 
graţie căruia lumea prinde sens. Dar miza lui Plotin este aceea de 
a vedea cum arată această lume inteligibilă în ea însăși, cum 
funcţionează acest nivel non-corporal al realităţii, care răspunde 
unor alte reguli decât lucrurile sensibile. Este o lume la care noi 
avem acces într-o anumită măsură, de vreme ce facem mereu 
apel la ea, în tot ceea ce gândim. Totuși, gândirea noastră este 
mai degrabă o „aplicare“ a acestei lumi, o particularizare a ei: 
întotdeauna gândim un lucru sau altul în funcţie de interesul 
imediat al gândirii noastre. În schimb, nu putem sti cum functi- 
onează în ea însăși o lume pur inteligibilă. În loc să „aplice“ ceva 
din lumea inteligibilă la lumea concretă în care trăim — aga cum 
face gândirea noastră obişnuită — Plotin se întreabă cum arată 
această lume în sine, ne-aplicatá la altceva. Aceasta este ființa 
veritabilă, „locul inteligibil“, despre care vorbea Platon’, si în 
care neoplatonicii își propun să „locuiască“. Plotin descrie lumea 
inteligibilă, ascultând exigenţele interne ale acesteia: lipsa mate- 
rialitátii, a diviziunii spatiale, a devenirii, a coruperii; de aseme- 
nea, exigenta totalitátii, a existenţei paradigmatice, a unicitátii, a 
diversităţii unitare si a unităţii care cuprinde totalitatea, a pre- 
zentei gândirii în această lume la care, de fapt, numai gândirea 
poate avea acces, a tipului aparte de gândire care se poate aplica 
unor obiecte pur intelectuale, care sunt ele însele capabile să 
gândească. Astfel, Plotin realizează o panoramă a lumii inteligi- 
bile, dându-i „carnaţie“, descoperind conţinutul ei propriu. Dacă 
stoicii excludeau incorporalul într-o zonă incertă a subzistentei 
non-existente, Plotin recuperează tocmai existența concretă a aces- 
tei părți a realităţii, anume partea inteligibilă, necorporală. 
Totuși, urmând până la capăt aceste exigente ale lumii inteli- 
gibile, Plotin ajunge să caute un principiu al acestei lumi: tot 
ceea ce există în această lume — întreaga pluralitate a ființelor 


! Platon, Republica, 517 b 5 (6 vontóg 1ónoc). 

inteligibile sau a genurilor acestora — se îndreaptă în cele din 
urmă spre o unitate anterioară, depinde de această unitate si nu 
poate subzista în lipsa ei. De asemenea, lumea inteligibilă este o 
lume vie, cu o activitate proprie (aceea de a gândi), însă această 
activitate este din nou îndreptată înspre ceva superior, înspre un 
bine propriu acestei lumi. În plus, chiar si aspectul auto-referen- 
tialitätii (al gândiri care se gândește pe sine) tinde înspre o uni- 
tate care depășește această dedublare intelectivă. Astfel, Plotin 
observă de fapt că, din toate punctele de vedere, fiinţa inteligibi- 
là depinde de o unitate anterioară, care este o unitate absolută. 
Dacă nici o pluralitate nu poate exista în lipsa unei unităţi ante- 
rioare, atunci această pluralitate a ființei veritabile — care este 
fiinţa cea mai unitară cu putinţă! — nu poate exista nici ea, de- 
cât datorită unului anterior, care nu mai este o altă unitate plu- 
rală, ci este unul absolut, adică doar unu. Acesta este singurul 
care poate genera pluralitatea unitară a intelectului, a ființei ve- 
ritabile. În plus — de vreme ce gândirea noastră are ca model 
ultim această lume pur inteligibilă, așadar ea tinde într-un fel 
înspre fiinţa veritabilă, inteligibilă — înseamnă că, în ultimă in- 
stantá, însăși gândirea noastră caută acest ultim fundament al 
lumii inteligibile, adică unul absolut. Astfel, trecerea înspre unul 
absolut nu este un exerciţiu filozofic gratuit, ci el reprezintă ur- 
marea cerinţelor ultime ale gândirii. 

Tocmai în acest sens, după ce a reconstruit profilul lumii in- 
teligibile, al ființei veritabile în sine, despărțită de orice corpora- 
litate, Plotin va porni într-o încercare și mai provocatoare, anu- 
me aceea de a surprinde unul absolut, complet eliberat de orice 
pluralitate, chiar și de aceea a ființei inteligibile. 


B. Dincolo de ființă — Énékeiva tfjg OVOLAG 


Dacă intelectul este o lume inteligibilă în toată complexitatea 
ei, unul este punctul-reper în jurul căruia se poate constitui 


! Plotin, Enneade, V, 5, 4.5 (0 vodg pâdiov Ev Tv Gov). 

această lume inteligibilă. Dar, în felul acesta, unul însuși va fi 
surprins — printr-un efect răsturnat — tocmai ca o suprimare a 
ceea ce intelectul desfășoară. Astfel, dacă intelectul este ființă — 
şi anume ființa în sensul cel mai înalt —, unul absolut va fi 
dincolo de ființă (Entxewa tig odoiag); dacă intelectul este gân- 
direa cea mai unitară, atunci unul este dincolo de intelect si de 
gândire (Entxewa vod xoà vorjogco); dacă intelectul este lumea 
totală, care cuprinde în mod paradigmatic întreaga realitate, toa- 
te lucrurile, atunci unul va fi dincolo de toate (&néxevvot nóávtœv). 

La Plotin, indicaţiile transcendentei principiului unitar ur- 
mează referintele platonice fundamentale, discutate mai sus!, 
însă ele se vor inmulti, iar sensul lor se va diversifica. În plus, 
dacă la Platon „dincolo de ființă“ era înţeles într-o relativitate 
faţă de obiectele cunoașterii (cărora le oferea fiinţă), în schimb, 
vom vedea că la Plotin sensul lui „dincolo de ființă“, cuplat cu 
acela al lui „dincolo de gândire“ se radicalizează: principiul va fi 
„dincolo“ într-un sens total: el este „dincolo“ faţă de orice aspect 
al ființei si al gândirii. El devine astfel în sine însuşi un „dincolo“ 
sau „cel de dincolo (tò énékewo) 2. 

În continuare, ne vom opri tocmai asupra acestor indicaţii 
trans-noetice și trans-ontologice asupra principiului prim, încer- 
când să vedem ce sens au ele în gândirea lui Plotin, care este 
structura care le leagă între ele și cum reușesc ele împreună să 
susţină această gândire filozofică paradoxală, care își depășește 
propriile limite. 


! Este vorba despre binele de dincolo de ființă din Republica, 509 b 9, si de 
unul care nu este nici măcar unu din concluzia primei ipoteze asupra unului 
(Parmenide, 137 c 4-142 a 8). 

? Vezi, de pildă, Enneade, 1, 2, 3.31. Luc Brisson notează că, la Plotin, 
Entkewo nu apare niciodată ca substantiv separat, fără complement, așa cum 
apare el la Porfir (vezi Porphyre, Sentences, Vrin, Paris, 2005, propoziţia 10, 4 
si nota lui L. Brisson din vol. II, p. 403). Totuși, această afirmaţie nu este co- 
rectă, deoarece, în acest context, Plotin însuși se referă la principiul prim ca 
fiind „cel de dincolo“. Aici, expresia apare la genitiv: virtuțile nu aparţin inte- 
lectului, nici „celui de dincolo“ (700 &nékewo). 

1. Sensul lui énékewvo 


Înainte de a începe această analiză, se impune să facem o 
scurtă cercetare asupra expresiei transcendentei principiului, al 
cărei sens dorim să îl aprofundăm: mai precis, în formula plato- 
nică „dincolo de ființă“ (Entkewo odotag), trebuie să ne între- 
băm ce înseamnă „dincolo“ si ce înseamnă „ființă“. De aseme- 
nea, trebuie să vedem ce sens avea această expresie la Platon, si 
cum s-a transformat sensul ei odată ce a fost preluată în gândirea 
lui Plotin. 

În primul rând, ce înseamnă énékewo? Cuvântul este com- 
pus din prepozitia má si pronumele demonstrativ (neutru plu- 
ral) Exetvo (acelea, cele de acolo), care provine din adverbul de 
loc Ekeî (acolo, în acel loc). La Platon, Exeîvo desemnează lumea 
ideilor, sau lucrurile din lumea inteligibilà'. Platon foloseşte 
chiar și expresia tà éxeî (cele de acolo), pe care o vom întâlni 
apoi şi la Plotin, pentru a desemna lumea inteligibilă”. Sensul 
primar al termenului Entkewvo ar fi „în cele de acolo“ (opus lui 
Eni táðe: „în cele de aici“). Ca un cuvânt compus, el poate fi 
tradus prin dincolo de, deasupra, de cealaltă parte de, mai departe 
dé, fiind utilizat cu un genitiv care indică lucrul sau locul față de 
care se face această trecere dincolo’. 


! Platon, Phaidros, 250 a 1-6. 

? Vezi Plotin, Enneade, V, 8, 4.31; VI, 1, 1.23; VI, 3, 16.29. 

3 Vezi Platon, Phaidon, 112 b 5: termenul este folosit în expresia ,Eig tÒ 
En ékeîvo ti VAS‘ (înspre cealaltă parte a pământului), în opoziţie cu ,éri 
táðe“ (această parte a pământului). La Platon însuși, termenul este foarte rar; 
singura altă referință cu sensul de „dincolo de“ este cea din Republica, 509 b 9. 

4 Vezi, de pildă, Plutarh, Zezez, unde tà Entxewwvo. este folosit cu sens local: 
„cele de dincolo“ de marginea cunoscută a lumii (1, 1, 4), dar si cu sens tem- 
poral: „cele de dincolo“ de timpul istoric cunoscut (1, 3, 1). 

5 Acest amănunt se va dovedi de o mare importanţă în cadrul problemei 
principiului de dincolo de ființă, deoarece neoplatonicii ulteriori vor observa 
că „dincolo de“ nu exprimă o transcendentä absolută, așa cum ar trebui să aibă 
principiul prim, ci doar o transcendenta în raport cu ceva anume. Vezi, de 
pildă, Damascius, De principiis, R. I, 4.8: pentru a fi cu adevărat principiul 
prim, acesta nu trebuie numit nici măcar „dincolo de totul“. 

Să mai menţionăm o ocurentá aristotelică a termenului, foarte 
interesată din perspectiva pe care o urmărim: în Comentariul la Des- 
pre cer, VIL, p. 485, Simplicius notează că, în cartea Despre rugäciu- 
ne, Aristotel spune că „zeul este fie un intelect, fie ceva de dincolo de 
intelect“ (0 Beòç À vod ÉOTLV À koi &néxewá vv 100 vod)! 


2. Sensul lui ovoto 


Pentru a înţelege ce sens acordă Plotin principiului de dinco- 
lo de ființă, trebuie să pornim de la sensul cuvântului ovota la 
Platon, mai ales în contextul din Republica. 

Dacă Ov desemnează lucrul care există în realitate, în schimb, 
atunci când se pune întrebarea ce este (ti otuv) acel lucru, acel 
öv, dorim de fapt să aflăm ovoto lui, adică esenţa acelui lucru, 
ceea ce îl determină ca acel lucru anume si îl diferenţiază de alte 
lucruri’. Ovota individualizează lucrul respectiv, arătând ce în- 
seamnă acel lucru, ce gândim atunci când spunem că ceva este; 
ovdoio se distinge astfel de lucrul însuși (Óv)^, care nu este gândit 
el însuși, în sine, ci este înţeles prin oooía lui. Astfel, oVOtO ar 
fi intermedierea noetică a lucrului care este (tò Ov), esenţa aces- 
tuia, care îi conferă un mod concret de a fi, care îl face să fie 
(eîvar). Ceva este (ðv), deoarece are o esenţă, o anume 00010. 


! Vezi Aristotel, Fragmente, fr. 49. Cartea Despre rugăciune, din care nu s-a 
păstrat decât acest fragment, aparţinea unei perioade „platonice“ a lui Aristotel. 

? C. H. Kahn (The Verb, Be“ and its Synonyms, vol. 6: The Verb „Be“ in An- 
cient Greek, D. Reidel Publishing Company, Dordrecht, Boston, 1973, p. 460) 
arată cá oùoía este o substantivizare a lui tt otuv; vezi Euthyphron, 11 a 7, în 
care Platon suprapune odoia si ti ouv („ceea ce este un lucru“). 

3 În L'Érre et l'Essence, Vrin, Paris, 1972, p. 28, É. Gilson spune că odoia ar 
fi caracterul de identitate cu sine al ființei veritabile („cette permanence dans 
l'identité à soi-même“). Totuşi, considerăm că oboío are si un caracter explicativ 
mai determinat: ea arată ce anume este un lucru, dând concretetea a ceea ce este; 
tocmai de aceea obcí constituie obiectul principal al analizelor dialectice. 

1 Atunci când Socrate întreabă ce este X, el nu poate accepta un răspuns de 
felul X este x, de pildă, „virtutea este curajul“. De asemenea, nu putem spune 
ce este omul indicând un om anume, căci între omul respectiv și ceea ce îl face 
să fie om există o diferenţă de nivel, o diferență ontologică. 

Astfel, tò Ov este ființa determinată, ca particularizare a lui 
obocia; TÒ OV reprezintă fiintarea concretă, ceea ce ființează, iar 
ovoto reprezintă fiinţa lucrului, ceea ce este acel lucru! și ceea ce 
poate fi cunoscut din el. Remarcăm de pildă cà, în Republica, 509 
b, binele care dă ovoto dă în același timp și faptul de a fi cunos- 
cut, ceea ce este o indicație a faptului că ovota este obiectul pro- 
priu-zis al cunoașterii, ceea ce cunoaștem dintr-un lucru. 

În logica platonică, odoia este ideea (et80ç) lucrului, la care 
acesta participă?. Totuși, ideile nu au o existență pur conceptuală, 
așa cum am tinde să le gândim astăzi, ci ele alcătuiesc de fapt sfera 
fiinţei veritabile, ele există cu adevărat, chiar dacă nu într-o mani- 
eră sensibilă. Altfel, ar fi absurd să spunem ce este un lucru, făcând 
apel la ceva care nu este, sau care este într-o măsură mai mică decât 
acel lucru însuși. Din contră, ceea ce face ca un lucru să fie, aşadar 
ovoto lui, este ființă in mod veritabil, adică o ființă neschimbă- 
toare, care rămâne identică cu sine. Așadar, ideile au si ele caracte- 
rul fiintärii (őv), însă ele nu sunt ca orice alt fel de fiintare, ci ele 
alcătuiesc fiinţa veritabilă (Svrog őv)’, faţă de care lucrurile din 


1 În Phaidon, forma este numită ,odota“ (76 d 9, 77 a 2) dar şi 0010 O 
Éow" (ceea ce este) (74 b 2, d 6, 75 b 1, d 2). 

? Vezi Parmenide, 133 c 4: ideea este odota fiecărui lucru; de asemenea la 
135 a 8: pentru fiecare lucru există un gen si o oooía. în sine (Ùt) KO OTV). 
La 141 e 11 se spune că unul nu este $i nu este nici măcar unu, căci atunci el ar 
fi Ov si ar participa la oVot&. Așadar, din nou se observă diferenţa dintre cei doi 
termeni: Óv este ceva anume, un lucru concret, iar obot arată ce anume este 
lucrul respectiv. Desigur, un lucru nu poate să fie o ființă anume (őv) si să nu aibă 
o ovota, ci diferenţa dintre cei doi termeni este mai degrabă una de ordin logic. 
Toate lucrurile sunt fiinţe (Óvto), însă nu toate sunt în același fel, ci fiecare are un 
alt fel de a fi, fiecare are o altă ovoto, aceasta din urmă introducând identitatea 
fiecărui lucru precum si distincţia dintre lucruri. Vezi de asemenea Republica, 
507 b, pentru identitatea dintre iðéa și Ó £oTIwv („ceea ce este un lucru“). 

3 Tò Óv are sensul primar de „ceea ce este cu adevărat, starea de fapt, reală“ 
(vezi C. H. Kahn, The Verb Be in Ancient Greek, op. cit., p. 455 si cele două 
exemple: Tucidide, Războiului peloponesiac, VII, 8, 2: tà vro = faptele, situa- 
tia reală, felul in care stau lucrurile; Herodot, Zstorii, V, 50, 7: Aéyew tò &óv = 
a spune adevărul, a spune cum stau lucrurile). La Platon, acest sens este prelu- 
at şi întărit: fiinţa veritabilă, adică cea neschimbätoare si eternă, este numită 

lumea sensibilă ajung să fie privite mai degrabă ca devenire, decât 
ca ființă!. Dar, în felul acesta, odoio se arată a fi ceea ce este cu 
adevărat, iar sensul lui ovota se suprapune în mare măsură peste 
sensul lui Svrog Ov: odoia arată ceea ce este un lucru; însă ceea ce 
este un lucru este fiinţă în mod veritabil (Ovros óv)?. 

În acest sens, „dincolo de ovota“ ar însemna dincolo de idei, 
care sunt precum nişte esențe ale lucrurilor. De ce este nevoie de 
acest „dincolo de odoia“? Pentru că, la Platon, problema ideilor 
ajunge într-o dificultate majoră: ideile arată ce sunt lucrurile, ele 
explică ce anume gândim atunci când spunem că ceva este. To- 
tusi, se pune întrebarea ce sunt ideile însele, sau de ce ele reușesc 
să explice ce sunt lucrurile. Altfel spus, dacă atunci când cunoas- 
tem un lucru cunoaștem de fapt ideea acelui lucru, atunci ce face 
ca ideile însele să fie cognoscibile? Ideile însele au astfel nevoie de 
o sursă a lor, care să le facă să fie, și care să le facă cunoscute; iar 
această sursă este dincolo de obocia. O problemă care subzistă 
însă la Platon este cea a statutului acestui bine de dincolo de fiin- 
ză. Mai precis, binele însuși este descris, într-o primă etapă, ca o 
idee. Rămâne astfel neclar ce ar însemna o idee (a binelui) dincolo 
de spaţiul ideilor. 


ÖVTOG Ov: „ceea ce este cu adevărat, fiinţa reală, veritabilă“ (vezi Sofistul, 240 b 
3: „adevărul este o ființă veritabilă“, Timaios, 52 c 5: „discursul adevărat vine 
în ajutorul ființei veritabile“). Expresia este formată din participiul óv (find), 
întărit de un adverb format tot de la verbul 4 f£: Svroş (în mod real, actual, în 
mod veritabil). Limba greacă leagă astfel sensul fiinţei de sensul adevărului unui 
lucru. O traducere mai apropiată de expresia grecească ar fi „ființa care fiintea- 
ză cu adevărat“, pentru a nu pierde nici nuanța realității acestei fiinţe. De ase- 
menea, ÖVTOG Öv poate fi înțeles drept „ceea ce este așa cum este“, așadar ceea 
ce nu se schimbă, ceea ce rămâne identic. A fi cu adevărat înseamnă a rămâne 
identic cu sine, a nu se abate de la ceea ce acel lucru este, adică de la ovota lui. 

! Această perspectivă se regăseşte și la Plotin: vezi Enneade, VI, 2, 1.20. 

? La Aristotel, relația dintre cei doi termeni se schimbă: dacă Ov se spune în 
multe sensuri (Metafizica, 1003, a 33), punctul în jurul căruia gravitează toate 
aceste sensuri este reprezentat de categoria 00610, care însă indică în primul rând 
individualul concret, si apoi, într-un sens derivat, genul din care acesta face parte. 

3 Plotin va depăși această dificultate, făcând ca binele de dincolo de fiinţă să 
fie un principiu non-formal, anterior ideilor. 

La Plotin, diferenţa dintre Ov şi odoia se șterge complet in 
lumea inteligibilă. Aceasta nu este o abstracţie conceptuală, ide- 
ile nu sunt niște universale, ci sunt individuale, sunt fiinţe pro- 
priu-zise. În plus, în cazul fiinţelor inteligibile nu mai există o 
distanţă între existenţa lucrului respectiv si ce anume este el, ci 
orice ființă inteligibilă este ea însăși o esenţă, o ovoto. Plotin 
arată chiar că Ov este un nume potrivit pentru ovota!. Astfel, óv, 
OVO1A si OVTHG Ov ajung să se identifice. 

Trebuie să insistăm mai mult asupra acestei diferențe dintre „a 
fi“ în lumea sensibilă și „a fi“ în lumea inteligibilă. Într-un anumit 
context’, Plotin vorbește despre două feluri de „a fi^ (eîvou). El 
spune că, dintre lucrurile despre care spunem că „sunt“, unele 
sunt identice cu acest fapt însuși de a fi, iar altele sunt diferite de 
propriul lor 4 fi. De pildă, un om concret nu este identic cu 
umanitatea însăși, care îl face să fie om; în schimb, sufletul sim- 
plu, esenţial, care nu se predică despre altceva, este prin sine în- 
susi, iar nu prin ceva anterior lui. Așadar, în lumea sensibilă, desi 
spunem că lucrurile de aici sunt (si le numim Ovra), totuși, ele 
sunt doar într-o manieră derivată, deoarece ele însele sunt dis- 
tincte de propriul lor fapt de a fi, care le vine din altă parte. 
Tocmai de aceea, atunci când se trece la lumea inteligibilă, lu- 
crurile de acolo vor fi numite fiinţe veritabile (tà övtæç óvto), 
deoarece ele sunt identice cu propriul lor fapt de a fi, așadar ele 
sunt cu adevărat, adică în mod direct, iar nu derivat. Mai precis, 
în lumea inteligibilă nu mai există această diferenţă dintre lucrul 
care este (tò öv) si fiinţa lui (ovoto), care îl face să fie, care îi 


1 Vezi Enneade, Ill, 7, 6.27—29: Plotin se întreabă de unde vine nevoia de 
a preciza că ființa veritabilă este o ființă veşnică (Grei ðv). De fapt, spune Plotin, 
termenul cel mai adecvat ar fi acela de óv. Însă, deoarece acest termen este fo- 
losit pentru a indica OVO1O, iar unii au atribuit ovota lucrurilor schimbátoa- 
re, a fost nevoie să se precizeze că ființa însăși (Óv) este de fapt eternă. Plotin 
arată chiar că, în mod real, öv desemnează fiinţa inteligibilă, pe când lucrurile 
sensibile nu sunt propriu-zis „fiinţe“, ci ele tin de domeniul devenirii (vezi 
Enneade, Vl, 2, 1.16—21). 

2 Plotin, Enneade, VI, 8, 14.14. 

conferă un 4 fi (etvor). Ovoto, care arată ce este lucrul si care 
devine obiect al gândirii, se identifică cu fiinţa (őv) respectivă 
care gândește. Altfel spus, la acest nivel, nu mai avem o ooía 
separată de cel care gândește această obocia, așadar nu mai avem 
o OVOLO pe care altcineva să o poată gândi, ci fiinţa inteligibilă igi 
gândeşte propria oooía, iar această OVOLO este ea însăși cea care 
gândeşte. Plotin expune în mod detaliat tocmai această unitate 
dintre lucrul care este și ceea ce este acel lucru, respectiv cum este 
el gândit. El realizează astfel unitatea cea mai strânsă, dar si cea 
mai largă a fiinţei, suprapunând diversele aspecte ale fiinţei: ca 
Ov, ca OVOtO, ca obiect al gândirii, dar si ca agent al gândirii. 

Tocmai de aceea, vom vedea că pentru Plotin dincolo de 
odoio va fi si dincolo de Ov, adică dincolo de fiinţa veritabilă 
(óvvog őv), precum si dincolo de această gândire a intelectului 
care se gândeşte pe sine. Plotin folosește toate cele trei expresii, 
în echivalență: énéketva óvtoc!, Entkeivo. oboíac?, precum si 
ÉTÉKELVO VOD xoà VOOEWG?. 


3. Expresia „dincolo de ființă“ de la Platon la neoplatonici 


După aceste minime precizări privind sensul lui ovoto la 
Platon si apoi la Plotin, se cuvine să analizăm însăși expresia 
„fondatoare“ a neoplatonismului: „dincolo de ființă“, pornind 
de la rădăcina ei platonică si până la bogăţia de sensuri pe care o 
va cunoaște în neoplatonism. 

La Platon, expresia „dincolo de ființă“ este singulară; ea nu 
reapare în nici un alt context afară de cel din Republica, 509 b 9. 
Iar in acest context statului binelui de dincolo de ființă este dis- 
cutabil. Pe de o parte, Platon vorbește despre ideea de bine, care ar 
intra în mod normal în spaţiul ființei, ca una dintre idei, iar pe de 
altă parte aflăm că acest bine este dincolo de ființă, sau deasupra 


! Vezi Plotin, Enneade, III, 9, 9.1; IV, 4, 16.27; V, 1, 10.2; V, 5, 6.11; VI, 
8, 9.27. 

2 Vezi Plotin, Enneade, I, 7, 1.19; V, 1, 8.8; VL 8, 16.34; VI, 9, 11.42. 

3 Vezi Plotin, Enneade, I, 7, 1.20; V, 1, 8.7; V, 8, 1.3. 

ființei, depäsind-o în privința puterii si a vârstei. Totuşi, maniera 
acestei depäsiri nu este aprofundată și explicată mai mult. Putem 
înţelege că binele este superior ideilor distincte, lucrurilor cognos- 
cibile pe care le face să fie și pe care le face să fie cunoscute: astfel, 
binele nu ar mai fi doar o anumită OVOLO, așa cum soarele, prin 
care putem vedea celelalte lucruri, nu mai este el însuși un lucru 
anume, vizibil, ci este însăși lumina, adică condiţia oricărei vizibili- 
täti. În același fel, binele nu ar fi doar o anume otoío, așadar un 
lucru cunoscut ca atare, ci el este cel care face ca fiecare obiect cu- 
noscut să fie și să aibă o ovOtOL, aceasta fiind de fapt ceea ce cunoas- 
tem, atunci când cunoaștem un lucru. Dar, deși nu poate fi un lu- 
cru anume, cu o OVOtO determinată, totuși, nu este deloc clar ce 
statut îi rămâne acestui bine. 

În lectura lor la acest pasaj despre binele de dincolo de ființă, 
neoplatonicii extrag, din textul respectiv o indicație concretă a 
unui principiu anterior fiinţei, pe care îl identifică cu unul non- 
plural (din Parmenide, 137 c 4-142 a 8). Mai mult decât atât, ei 
operează un fel de reductie a textului platonic, citindu-l într-o 
grilă mai radicală. Astfel, dacă la Platon binele era o idee!, Plotin 
si ceilalți neoplatonici nu mai înțeleg binele ca o idee, ci ca ante- 
rior sferei ideilor, adică anterior lumii inteligibile în întregul ei. 
Pe de altă parte, în pasajul din Republica, Platon arată în ce sens 
este binele dincolo de fiinţă: el stă dincolo de fiinţă (rfjg odoias 
[...] bnepExovroc) prin vârsta? si prin puterea lui (npeopeta «od 
õvvápuet). O altă traducere mai precisă ar fi aceasta: „unul este 
deasupra ființei, prin vârsta si puterea lui“, așadar el este de fapt 
mai vârstnic si mai puternic. El depășește fiinţa sub aceste două 
aspecte. În schimb, la autorii neoplatonici — începând cu Plotin 
— sensul lui Entkewva devine absolut: unul-bine va fi dincolo 
de ființă si de intelect sub toate aspectele; el nu mai este o idee si 
nu mai are nici una dintre determinatiile fiinţei, de aceea nici nu 


! Platon, Republica, 508 e 4 (to órya800 i5&av). 
? Cuvântul npeofeío, tradus aici prin „vârstă“, are şi sensul de rang sau 
demnitate, de drept al celui mai vârstnic. 

mai este nevoie sá se precizeze sub ce aspect este unul-bine din- 
colo de ființă’. Acest lucru se reflectă si la nivel terminologic: din 
explicaţia mai largă a lui Platon, neoplatonicii vor păstra doar 
această expresie: „dincolo de ființă“ (énékewa: tig odotag), 
eliminând precizarea „în privinţa vârstei si a puterii“ (npeofeiq 
KO ÊUVÉLLEL). 

În plus, trebuie să mai remarcăm o nuanţă a textului plato- 
nic, pe care autorii neoplatonici tind să o absolutizeze: binele 
este dincolo de ființă, deoarece el dă fiinţă obiectelor cunoașterii. 
Așadar, la Platon, problema are trei niveluri: obiectele cognosci- 
bile, fiinţa lor, pe care o primesc de la bine, și binele care este 
astfel dincolo de fiinţa acestor obiecte cognoscibile. Binele este 
superior ființei (ovota) deoarece el oferă ființă lucrurilor cog- 
noscibile. În loc să fie el însuși o ființă (odoia), el este precum 
cauza ființei’, dar nu iese total din spaţiul lui „a fi“, așa cum 
soarele care este sursa luminii si a vizibilităţii rămâne totuși în 
sfera luminii si a vizibilului. În schimb, pentru neoplatonici, 
principiul unu-bine este dincolo de fiinţă într-un sens absolut al 
fiinţei, adică dincolo de întreaga sferă a fiinţei veritabile și com- 
plet distins de natura fiinţei. 

Să vedem însă ce înseamnă pentru Plotin expresia platonică: 
„dincolo de fiinţă” si de ce aceasta devine pentru el maniera cea 
mai adecvată de a indica principiul prim. 


! Vezi si analiza lui L. Brisson (,Présupposés et conséquences d'une inter- 
prétation ésotériste de Platon“, in Lectures de Platon, Vrin, Paris, 2000, Anexa 
3, pp. 83-87), care insistă asupra importanţei acestor două precizări din textul 
platonic. 

? Tot astfel, în Republica, 508 e, se spune că binele este cauza științei si a 
adevărului, și tocmai de aceea el este superior ştiinţei și adevărului. 

3 Astfel, în Republica, 507 b, Platon vorbește despre „binele în sine“ (œdTd 
&ya@6v), care este anterior lucrurilor multiple ce au caracterul binelui; binele 
în sine este ideea unică, aceasta fiind numită „ô Éotiv", adică „ceea ce este“. 

Expresia „dincolo de ființa“ presupune doi „termeni“: ființa, 
respectiv principiul de dincolo de fiinţă. În consecinţă, „dincolo 
de ființă“ poate fi explicat fie din perspectiva principiului, fie din 
perspectiva fiinţei. Ambele perspective sunt la fel de indreptátite, 
iar la limită ele nu pot fi despărțite propriu-zis, ci diferă doar 
printr-un accent superior pus asupra unui termen sau asupra 
celuilalt. De aceea, vom încerca să le abordăm pe amândouă, 
discutând atât despre principiul care este „dincolo de ființă“, cát 
şi despre ființa care rămâne „dincoace“ de principiu. În primul 
rând, vom discuta despre „identitatea“ principiului de dincolo 
de ființă, şi anume, ne vom referi la cele două aspecte prin care 
el este definit: principiul este „unu“ si „bine“ în același timp. 
După această primă analiză, vom trece la a doua parte a proble- 
mei, oprindu-ne asupra ocurentelor textuale ale expresiei „din- 
colo de ființă“ şi discutând în mod aplicat care sunt „aspectele“ 
fiinţei faţă de care principiul se arată a fi „dincolo“. 


1. „Dincolo de fiinţă“ din perspectiva principiului unu-bine 


Sensurile transcendentei principiului faţă de fiinţă sunt ex- 
puse de Plotin pornind fie de la aspectul de unitate al principiu- 
lui, fie de la aspectul său de bine absolut. Tocmai de aceea trebu- 
ie să precizăm prin ce anume se disting aceste două aspecte ale 
principiului, dar și cum ajung ele să fie identificate de gândirea 
neoplatonică. În plus, această bivalentá a principiului poate să 
surprindă. Astfel, dacă privim cele două aspecte ale principiului 
în distincţia lor, am putea avea impresia că acestea sugerează o 
dualitate a principiului. Totuși, așa cum vom încerca să explicăm 
în continuare, unul și binele nu se disting decât din perspectiva 
gândirii care încearcă să surprindă principiul, așadar din per- 
spectiva fiinţei care urmează după principiu, fără însă a afecta 
natura unitară a principiului absolut, fără a împărţi această natu- 
ră. Să vedem așadar ce înseamnă principiul ca unu si cum anume 

acest unu este în același timp binele absolut, fără ca binele prim 
să fie „altceva“ decât unul absolut. 


Principiul ca unu. Preluând expresia platonică dincolo de fi- 
intä şi făcând din ea țelul ultim al gândirii sale, Plotin iese din 
termenii ontologiei tradiţionale: ființa lucrurilor nu mai este 
gândită prin apel la o ființă primă, ci fiinţa — cu ambele sale 
caractere, atât cel de unitate cât si cel de pluralitate — este expli- 
cată prin ceea ce o face să fie unitară, înainte chiar ca ea să poată 
desfășura o pluralitate specifică. 

Plotin își dă seama de faptul că o unitate plurală nu poate 
exista decât printr-o unitate pură, printr-un unu absolut, deoa- 
rece într-o pluralitate unul este primit din altă parte, adică de la 
unul anterior; totuși, unitatea nu poate fi primită mereu din afa- 
ră, de la o unitate anterioară, ci înaintea acestei serii de plurali- 
táti unitare trebuie să existe unul însuși, non-plural. Acesta este 
cel de la care fiecare dintre celelalte lucruri își primește unitatea, 
ajungând să fie un „unu“ determinat!. Unul absolut generează 
fiinţa, impunându-i o unitate specifică, făcând-o să fie ea însăși 
un unu. Diferenţa dintre cele două feluri de unu constă în aceea 
că unul fiinţei este un unu primit, pe când unul absolut este cel 
care dă unitatea, care dă acest unu al fiinţei. 

Unul dă ființei condiţia fundamentală în care aceasta poate 
apărea: anume unitatea; în felul acesta el generează ființa, făcând-o 
să fie ceea ce este. Considerăm că acesta reprezintă punctul cen- 
tral al superiorității unului absolut faţă de ființă, si că doar por- 
nind de aici putem înţelege ce înseamnă că unul este „dincolo de 
fiinţă“. Este adevărat că Plotin însuși nu prezintă transcendenta 
unului față de ființă într-o anumită ordine sistematică, de aceea 
este foarte greu să identificăm un sens fundamental al acestei 
transcendente, pornind de la care să putem ordona toate celelalte 
sensuri. De fapt, unul este transcendent ființei în toate sensurile 


! Plotin, Enneade, V, 3, 15.17: „cel de la care, într-un fel, celelalte [lucruri] 
sunt si ele [unu]“ (nap” où nos koù tà GAL). 

acesteia, iar analiza acestei transcendente poate începe cu orice 
aspect. Totuși, toate sensurile lui „dincolo de ființă“ sunt legate 
de faptul că ființa, ca unu-plural, este instituită de unul absolut 
care îi dă unitatea. 


Principiul ca bine. Totuși, am văzut deja că fiinţa veritabilă 
nu este una inertă, lipsită de viaţă. Dar atunci, această unitate — 
pe care o primește si în jurul căreia se constituie — nu îi poate 
rămâne indiferentă, şi nu poate fi ceva de care fiinţa să nu „știe“ 
într-un fel. Din contră, ființa veritabilă este o ființă gânditoare, iar 
gândirea ei este îndreptată tocmai spre această unitate a fiinţei si, 
mai precis, spre cel de la care ea primește unitatea sa, adică spre 
unul absolut, pe care încearcă în mod constant să îl surprindă. 
Fiinţa însăşi nu poate exista în lipsa unului absolut; în plus, activi- 
tatea ei nu vizează altceva decât acest principiu absolut unitar. 

Dar, conform unui principiu aristotelic!, orice activitate se 
îndreaptă spre un bine propriu. Plotin aplică si el acest princi- 
piu, însă într-o formă ușor diferită: pentru el, cel spre care se 
îndreaptă activitatea unui lucru este binele acelui lucru; în con- 
secintá, cel spre care se îndreaptă activitatea fiinţei veritabile este 
binele ei, iar acesta este binele absolut, deoarece el nu mai este 
binele unei fiinţe anume, ci este binele întregii fiinţe, și anume al 
fiinţei veritabile. El nu este doar „ceva bun“, un bine determinat, 
ci este binele suprem?, dincolo de care nu mai poate exista un alt 
bine. Dar atunci, binele fiinţei este însuşi unul spre care se în- 
dreaptă activitatea sa. În felul acesta, unul absolut este identificat 
cu binele absolut. 


Unul este identic cu binele. Totuşi, nu trebuie să înțelegem 
că unul și binele ar fi două lucruri diferite, pe care Plotin — și 
întreaga tradiție neoplatonică — le suprapune. Din contră, cele 


1 Aristotel, Etica Nicomabică, 1094 a 1-2. 
2 Vezi Plotin, Enneade, V, 5, 13.1-2: „el este Binele, iar nu un bine“ 
(Tăya80v adTov 6vro koù [ur] &yabóv). 

două aspecte ale principiului prim — acela de unu absolut si 
acela de bine prim — funcţionează în același timp, iar între ele 
nu există o diferență decât dacă privim relaţia principiului cu 
fiinţa, așadar cu realitatea pe care acest principiu o generează. 
Astfel, ca sursă a întregii realităţi plurale, principiul ne apare ca 
unu; în schimb, ca scop final al întregii realităţi, așadar ca acela 
spre care tinde întreaga realitate, principiul ne apare ca bine. 
Principiul „prim“ este astfel si principiul „ultim“ al întregii rea- 
litáti. El are două aspecte indisociabile: atât acela de sursă, origi- 
ne si început al realității, cát și acela de ţintă, de scop si de fina- 
litate a întregii realități’. Totuşi, cei doi termeni — începutul si 
sfârșitul — au sens numai în relaţie cu ceea ce începe, respectiv 
cu ceea ce se îndreaptă spre un sfârșit, așadar ei au sens numai în 
relaţie cu ceea ce vine după principiu, cu ceea ce este diferit de 
principiu, şi care îşi are în principiu atât sursa, cât si țelul exis- 
tentei sale. De aceea, cele două aspecte ale principiului nu intro- 
duc nici o dualitate în principiul însuși si nu împart unitatea lui. 
Principiul este și cel care fundamentează întreaga realitate, cel care 
face posibilă ființa veritabilă — si, în consecinţă, chiar și spaţiul 
devenirii —, dar el este în același timp cel spre care întreaga fiinţă 
îşi concentrează activitatea ei specifică. De aceea, Plotin poate să 
vorbească despre principiu sprijinindu-se atât pe analiza platonică 
asupra unului, cât si pe analiza platonică privind binele — de aici 
decurgând bogăţia de sens a Enneadelor. 

Să vedem însă, și mai concret, cum anume coexistă cele două 
aspecte ale principiului si de ce fiinţa este generată tocmai de cel 
spre care ea însăși se îndreaptă. Actul prin care ia naștere ființa 
este un act de contemplatie a unului absolut: fiinţa încearcă să 
cuprindă această unitate, însă nu obţine decât imaginea duală a 
propriei sale existente, care se depărtează de unu tocmai în timp 
ce vrea să il cuprindă. Dar atunci, acest act de contemplatie este 
în același timp un act de dorire a unului anterior, iar în această 


! Pentru identitatea începutului (principiul) cu sfârșitul (scopul final), vezi 


Enneade, MI, 8, 7.17; V, 8, 7.45-47. 

dorire fiinţa se reîntoarce constant spre principiul ei, adică spre 
cel de la care ea provine, spre cel de la care, într-un fel, ea se de- 
părtează. 

Desigur, nu trebuie înţeles că ar exista o distincţie între aces- 
te două aspecte ale principiului şi că principiul ca sursă a realită- 
tii ar fi diferit de principiul ca scop. Scopul final nu este un 
moment ulterior, la care realitatea ar ajunge în urma desfășurării 
sale. Din contră, Plotin concepe relaţia de întemeiere a realităţii 
în principiu astfel încât această producere a realităţii să fie în 
același timp un act de dorire a principiului, o tensiune care reîn- 
toarce lucrurile spre principiul lor. Altfel spus, lucrurile tind spre 
principiu în același timp în care ele sunt produse; ele vor să se 
întoarcă la principiul lor tocmai în măsura în care acesta le insti- 
tuie ca diferite. În măsura în care ființa doreşte principiul si tin- 
de să îl cuprindă în gândirea ei, tocmai în această măsură ea este 
instituită ca diferită de principiu, pe care nu îl poate cuprinde, 
deoarece gândirea fiinţei rămâne plurală. 

Unul este astfel și cel de la care începe activitatea de contem- 
platie proprie ființei, dar si cel spre care se întoarce dorinţa con- 
stantă a acesteia. Totuși, el nu este niciodată un „obiect“ pro- 
priu-zis al contemplatiei și al dorinţei fiinţei, ci acestea indică în 
direcţia principiului, fără însă a indica „ceva“ anume!. Principiul 
este unu faţă de fiinţa plurală care provine de la ea, si este bine 
faţă de fiinţa care îşi îndreaptă întreaga sa activitate spre el; to- 
tusi, el nu este un „unu“ determinat si nici un „bine“ determi- 
nat. Observăm astfel că cele două aspecte ale principiului, acela 
de „unu“ si acela de „bine“, nu au un sens static: ele nu sunt niște 
proprietáti care ar reveni unui lucru anume, unei realitáti precise. 
Ele au mai degrabă un sens „funcţional“: ființa se instituie por- 
nind de la unitatea absolută, care este in același timp binele ei cel 
mai înalt. Astfel, structura realității — de la principiul prim până 


! Ideea va fi preluată si accentuată de Damascius, care vorbește despre „pre- 
sentimentul“ principiului absolut, căruia nu-i corespunde, însă, un obiect con- 
cret, determinat (vezi De principiis, R. I, 4.6-8). 

la ultimele derivate — poate fi citită în două direcţii: pe de o 
parte, de la principiu la derivatele sale, vedem cum principiul 
întemeiază întreaga realitate, întreaga pluralitate a fiinţelor, care 
nu poate exista fără simplitatea anterioară a principiului unu. Pe 
de altă parte, de la derivate înspre principiu, principiul apare ca 
acela înspre care se îndreaptă dorința tuturor fiinţelor, el este scopul 
final al întregii realităţi, binele comun al tuturor ființelor. Astfel, 
principiul face ca desfășurarea realităţii să fie una circulară: realita- 
tea începe de la principiu ca unitate absolută si anterioară, dar, în 
același timp, realitatea isi are finalitatea în același principiu, ca bine 
absolut. Principiul este cel de la care începe desfășurarea — inevi- 
tabil plurală — a fiinţei, iar în acest sens el este unul absolut, necesar 
acestei desfășurări; în același timp, principiul este si cel în jurul că- 
ruia gravitează fiinţa, cel pe care ființa tinde să îl cuprindă, să îl 
atingă, iar în acest sens el este binele ei absolut. Cele două aspecte 
ale principiului se „reflectă“ unul în celălalt, constituind două la- 
turi necesare ale relaţiei ființei cu principiul său: ființa se „depărtea- 
ză“ de la principiul care rămâne absolut unu, dar în același timp ea 
tinde să reducă această depărtare față de principiu, ea tinde spre 
unul absolut ca spre binele ei propriu. Dacă între principiu si ființă 
există o dinamică dublă (în sensul în care ființa se depărtează con- 
stant de principiu, dar revine si tinde mereu spre el, rămânând to- 
tusi în distincția ei față de el), atunci „unul“ și „binele“ nu sunt 
decât cele două capete perfect simetrice ale acestei dinamici!. În 
ambele cazuri, principiul are o existenţa și o funcţie extra-ontolo- 
gică, adică el fie precede fiinţa (ca unul care o face posibilă), fie 


! Imaginea intuitivă a acestei duble dinamici nu trebuie să fie aceea a unei 
linii, al cărei „început“ imaginar este întotdeauna diferit de „sfârșitul“ ei, ci 
metafora cea mai elocventă care sugerează această dinamică este cea a centrului 
unui cerc: punctele cercului se depărtează de centru, deoarece ele există tocmai 
în această depărtare față de centru, însă ele tind în același timp spre centru, si 
numai această con-centrare a lor spre centru este cea care le ţine împreună și 
care face din ele figura concretă a cercului. Este o metaforă pe care Plotin o 
foloseşte în repetate rânduri: de pildă, Enneade, I, 7, 1.24; IV, 2, 1.24; V, 1, 
11.10; VI, 5, 5.13. 


Capitolul 5: Unul absolut 125 


directioneazá sfera fiinţei spre scopul ei cel mai propriu, rămânând 
însă în afara ci, într-o constantă „posteritate“, ca un tel mereu tin- 
tit, însă niciodată atins în mod efectiv. Principiul rămâne astfel 
„dincolo de ființă“, în două sensuri ale acestui „dincolo“: atât ca un 
„început“ care niciodată nu a fost materializat, cât si ca un „sfârșit 
sau scop“, care niciodată nu va fi concretizat, atins. Principiul unes- 
te astfel sensul originii cu sensul finalitätii întregii realități. Totuși, 
aceste două aspecte nu individualizează principiul însuși, nu fac din 
el o origine propriu-zisă si un scop propriu-zis. Altfel spus, princi- 
piul nu este „un unu absolut“ și „un bine absolut“, adică un unu și 
un bine determinat, ci el își exercită aceste două „funcţii“ ale sale, 
fără însă a deveni el însuși „o fiinţă anume“, ci rămânând în afara 
sferei ființei pe care o generează și care tinde spre el. Principiul va fi 
astfel „dincolo de ființă“. 

Tocmai acest caracter nedeterminat al principiului este cel 
care explică identitatea unului și a binelui. Unul absolut este 
identic cu binele absolut deoarece principiul nu este „ceva anu- 
me“, la care să se adauge apoi proprietatea binelui, sau cea a 
unităţii, ca şi cum unul ar fi diferit de bine. Să dăm un exemplu 
intuitiv, pentru a înţelege acest lucru: dacă Socrate și Platon sunt 
doi indivizi, ei sunt în primul rând oameni, sau ființe, iar faptul 
că unul este Socrate iar celălalt este Platon vine să îi departajeze, 
să îi distingă, făcând din ei două entități diferite. În schimb, în 
cazul principiului nu mai funcţionează această logică a fiinţei: 
principiul nu este „ceva anume“, caz în care „a fi unu“ și „a fi 
bine“ s-ar aplica acestui „ceva“ ca două proprietăţi distincte. Din 
contră, binele şi unul indică această natură primă și simplă a 
principiului, fără să o determine. Prin „unu“ şi „bine“ nu spu- 
nem ceva despre principiu, „nu predicăm ceva despre el, ci ni-l 
indicäm nou înşine, pe cát posibil"!. 

Astfel, am putea spune că, la limită, unul este identic cu bi- 
nele tocmai pentru că unul și binele nu mai au sensuri determi- 
nate — și astfel, sensuri distincte — ci „unul“ si „binele“ nu sunt 


1 Plotin, Enneade, II, 9, 1.7-8. 

decât maniere de a indica principiul prim, această natură unică 
şi identică, în care nu există nici o dualitate. Așadar, la drept 
vorbind, este impropriu a spune că „unul“ este identic cu „bine- 
le“, pentru că unul și binele nu înseamnă două lucruri anume, 
care să se identifice. Nu putem spune că principiul ca unu este 
identic cu principiul ca bine, deoarece unul şi binele nu se află 
propriu-zis în principiu, ci ele sunt doar două maniere prin care 
gândirea noastră duală încearcă să-și arate siesi principiul!. În 
articolul „Plotinos“, H.-R. Schwyzer consideră că fragmentul 
din Enneade II, 9, 1.5 arată că unul si binele sunt identice?. Dar, 
de fapt, dacă analizăm textul respectiv, observăm că Plotin însuși 
nu spune că unul ca atare ar fi identic cu binele ca atare, ci doar 
că, atunci când spunem unu si atunci când spunem bine, vorbim 
de fapt despre o aceeași natură. În concluzie, unul si binele nu 
sunt identice ca două principii, sau ca două aspecte concrete ale 
principiului, ci ca două maniere în care gândirea noastră indică 
un unic principiu. Mai precis, identitatea unului cu binele este 
afirmată ca o precauţie, în sensul că, atunci când numim princi- 
piul unu și bine, aceste două indicaţii nu trebuie înţelese ca dis- 
tincte, nici ca o dualitate care ar afecta principiul însuși. Astfel, 
identitatea uzului si a binelui are sens doar din perspectiva fiin- 
tei, care se reclamă de la o unitate primă şi care tinde spre un bine 
propriu; în schimb, din perspectiva principiului, unul si binele 
nu mai funcţionează propriu-zis, nu mai sunt prezente ca atare, 
deci, nici nu mai are sens să ne întrebăm dacă ele sunt identice. 
La limită, principiul este transcendent fiinţei tocmai pentru că el 
însuși nu mai este propriu-zis nici „unu“, nici „bine“. 


! Astfel, întreaga gândire a lui Plotin stă sub această condiţie: discursul 
despre principiu nu descrie principiul, ci încearcă doar să indice înspre el și să 
apropie pe cât posibil sufletul de principiul prim. 

? H.-R. Schwyzer, „Plotinos“, în Paulys Realencyclopádie der classischen Al- 
tertumswissenschaft, XXI.1, 1951, col. 552, 48-52: „Doch mus man sich Ploti- 
nos Gleichung vor Augen halten: 6rav Aéyopiev tò Ev, koi tav AÉyoypev 
1&yo06v, Tv atv óet vouíGew tv qóoiw xoi piav Aéyew II 9, 1, 5, 
d. h. čv und &yoóv sind identisch." 

Am analizat transcendenta principiului prim atât ca unu, cât 
şi ca bine. În continuare, vom aborda cealaltă perspectivă a lui 
„dincolo de ființă“, si anume pornind de la ființă: mai precis, 
vom analiza caracteristicile fiinţei, pornind de la care Plotin in- 
stituie necesitatea unui „dincolo de ființă“. Sprijinindu-ne pe 
ocurentele lui „dincolo“ (&néxeo) în opera lui Plotin, vom ve- 
dea că există trei sensuri ale transcendentei, corespunzătoare 
structurii triadice a intelectului divin, care este în același timp 
ființă, viaţă si gândire. Astfel, dacă intelectul a fost descris ca o 
fiinţă cu o structură plurală complexă, unul este dincolo de 
această structură; dacă intelectul are o viaţă proprie, o activitate 
internă, unul este anterior oricărei activităţi; de asemenea, dacă 
intelectul este o gândire de sine unitară, unul este dincolo de 
gândirea cea mai unitară. La fiecare dintre aceste niveluri, prin- 
cipiul este transcendent fie ca unu, fie ca bine absolut. Totuși, în 
măsura în care cele două sensuri se suprapun, ca două nuanţe 
inseparabile ale principiului, principiul nu este niciodată unul 
prim, fără a fi si binele absolut, si invers. De aceea, în analiza care 
urmează ne vom referi la principiu ca fiind „unul-bine“, reunind 
astfel cele două aspecte ale principiului pe care gândirea neopla- 
tonică le suprapune. 


Dincolo de structura fiinţei. Un prim sens al transcenden- 
tei unului — foarte strâns legat de ideea că unul generează fiinţa 
— constă în aceea că unul absolut este non-plural. Dacă ființa 
este o unitate plurală, ceea ce o face posibilă este un unu anteri- 
or; dar atunci, acest unu nu poate fi la rândul său plural, ci el este 
doar unu, așadar este non-plural. 

Pluralitatea fiinţei are un statut aparte: ea nu poate fi infinită 
(deoarece nu poate exista un infinit în act, ci doar în potentá'); 
dar, pentru a fi limitată, pluralitatea are nevoie de o unitate. Dar 


! Vezi partea întâi, capitolul 3, A. 

aceastá unitate nu poate veni de la ceva care ar fi la rándul lui 
plural, ci numai de la ceva care este doar unu. Acest unu va fi 
însă dincolo de ființă, adică dincolo de pluralitatea fiinţei; el va 
avea, în consecinţă, toate „caracteristicile“! răsturnate ale fiinţei: 
el nu mai este plural, nu mai este limitat, nu mai este compus, 
nu mai este determinat în nici un fel. Dincolo de ființă va insem- 
na așadar dincolo de structura plurală a fiinţei. 

Plotin pune în mod explicit expresia „dincolo de ființă“ în 
legătură cu structura ființei’. El arată că „dincolo de ființă vine de 
la faptul că fiinţa nu poate să nu fie plurală“3. În schimb — aga 
cum se arată în alt context! — „cel care nu are în sine multe 
[părţi] (tò pă Toà Éyov év EavT6) este unul însuși, care nu 
mai participă la un alt unu. Faţă de acest unu în sine, absolut, 
orice altceva este inferior (7eîpov), deoarece orice altceva este 
plural şi aspiră spre unu. Astfel, anterioritatea unului faţă de fi- 
intá — ca anterioritate faţă de pluralitate — capătă la Plotin un 
sens absolut: unul este dincolo de ființă si nimic altceva nu poa- 
te fi dincolo de unu’. Anterioritatea unului față de pluralitate 
este anterioritatea principiului față de derivatele sale. 


! Punem „caracteristici“ între ghilimele tocmai pentru că, de fapt, acest 
unu de dincolo de ființă nu va avea nici o caracteristică, el fiind dincolo de 
suma caracteristicilor posibile în sfera fiinţei. „Caracteristica“ lui fundamentală 
este aceea că el nu mai poate fi determinat si că nimic nu îl mai poate caracte- 
riza, iar tot ceea ce a fost spus despre ființă devine inadecvat unului însuși. 

? Plotin, Enneade, VI, 2, 17.2225. 

3 Plotin, Enneade, VI, 2, 17.23. 

+ Plotin, Enneade, V, 3, 15.15-18. 

5 Plotin, Enneade, V, 3, 15.8—9: „Căci ce poate fi dincolo de unu? (ti yàp 
àv 709 vg [...] &néxewo)". Acesta este un context foarte fructuos din punct 
de vedere al problematizării neoplatonice asupra primului principiu. Astfel, la 
Plotin, faptul că principiul prim este dincolo de ființă si dincolo de toate are si 
sensul că nimic nu poate fi dincolo de unu, dincolo de principiu. În schimb, aga 
cum vom vedea în continuare, Damascius va observa că, dacă unul este dinco- 
lo de fiinţă si dincolo de toate, atunci el păstrează o relaţie cu acest „totul“, 
nefiind, în consecinţă, absolut transcendent. Tocmai de aceea, Damascius va 
pune problema unui principiu dincolo de unu, depăşind astfel interdicţia lui 
Plotin în acest sens. 

Explicând transcendenta față de fiinţă prin transcendenta 
faţă de pluralitate, Plotin unește de fapt cele două referinţe pla- 
tonice: din Republica si din Parmenide. A fi dincolo de ființă în- 
seamnă a fi non-plural: în felul acesta, binele de dincolo de ființă 
din Republica! este învestit cu caracteristica non-pluralitätii a 
unul din prima ipoteză a dialogului Parmenide. 

De la acest prim sens al lui „dincolo de ființă“ ca „non plu- 
ral“, se desprind alte câteva aspecte ale transcendentei unului, 
luând în considerare diversele aspecte ce determină pluralitatea 
fiinţei. În ipoteza unului absolut, Platon însuși pornea de la fap- 
tul că unul este non-plural, iar apoi nega de la el celelalte mani- 
ere ale pluralitätii (părţi, întreg, figură, mișcare, etc.). La rândul 
lui, Plotin va nega de la principiul prim toate manierele plurale 
în care funcționează fiinţa. Astfel, în același context invocat mai 
sus?, se arată că ființa contine mai multe genuri prime, fiind, in 
felul acesta, un unu-plural (v 10AA6)*. În schimb, principiul 
nu poate avea pluralitatea generică a fiinţei”, această împărţire a 
ei pe mai multe linii de forță: mișcare, repaus, identitate, alteri- 
tate. În plus, dacă fiinţa este o pluralitate determinată, iar fiecare 
„element“ al ei are un caracter propriu, o putere paradigmatică si 
o formă proprie, în schimb, unul care depășește pluralitatea de- 
päseste si această determinare intrinsecă ființei. Unul-bine va fi 
lipsit de formă (&vet6eov). Plotin explică acest lucru făcând din 
nou apel la faptul că ființa a fost generată pornind de la unu: 
fiinţa (odoia) care a fost generată de la unu contine formele tu- 
turor lucrurilor, deoarece nimic nu poate lipsi din ceea ce a fost 


! Platon, Republica, 509 b 9 (énékewa tig odoiaig). 

? Platon, Parmenide, 137 c 4-5 (ei Ev &ow, GA AO Ti ook àv eim NOAA 
tò čv). 

3 Plotin, Enneade, VI, 2, 17.22-25. 

^ După expresia din dialogul Parmenide, 144 e 5. 

5 Vezi, de asemenea, Enneade, VI, 2, 13, unde se arată că unul anterior fi- 
intei nu poate fi el însuși gen, ci este anterior genurilor, fiind cel care produce 
pluralitatea genurilor. 


* Plotin, Enneade, V, 5, 6.3—4. 

generat de la unu. Dar, unul nu poate fi nimic din lucrurile — 
sau dintre formele — pe care le-a generat, ci el este dincolo de 
acestea (EnEKeivo, TOÙTOV). 

Dar atunci, un alt sens al transcendentei unului față de ființă 
este acela că unul-bine nu este „ceva anume“, el nu poate fi de- 
terminat drept „acesta“ (tò 100€), așa cum era fiecare dintre fiin- 
te, precum și ființa în ansamblul ei?. Atât ca pluralitate a genuri- 
lor, cât si ca pluralitate a formelor, ființa este in mod necesar ceva 
determinat: fiecare parte a fiinţei este ceva anume, adică o formă 
anume (e1506 tı). În schimb, unul nu mai este determinat în 
nici un fel. El nu poate fi înţeles ca un lucru anume (c TOGE)* si 
nu poate fi numărat alături de lucrurile pe care le-a generat. 
Unul absolut nu este „un unu anume“ (čv tU), aşa cum este orice 
lucru determinat, ci el este „unu fără ceva anume“ (vev 100 
«ti» Év), adică unul însuși (tò «abtó»)’. El nu este mai întâi 
„ceva“, căruia i-ar reveni apoi caracterul unităţii. De aceea, Plotin 


! Plotin, Enneade, V, 3, 16.35. Desigur, această manieră non-formală a unului 
nu indică o inferioritate a lui faţă de formă. El nu are nevoie de formă (Enneade, 
VI, 7, 32.10) ci, din contră, el este sursa formei și este superior formei: el este cel 
în care sunt fundamentate toate formele și intelectul însuși, ca sumă a formelor, 
sau ca „formă a formelor prime“, după cum îl numea Aristotel (Despre suflet, 432 
a 2). Plotin preia această expresie aristotelică tocmai pentru a arăta că unul este 
superior intelectului si formelor sale (vezi Enneade, VI, 7, 17.35-36). 

? Plotin, Enneade, V, 5, 6.5—6: „Căci ființa trebuie să fie ceva anume (tóðe 11). 

? Plotin, Enneade, V, 5, 6.7. 

+ Plotin, Enneade, V, 5, 6. 

5 Plotin, Enneade, V, 3, 12.47—52. Recunoastem în fundalul acestei probleme 
o referinţă la stoici, pentru care genul suprem al tuturor lucrurilor era „ceva“ (tt), 
în acesta intrând si fiinţa, şi nefiinta. În schimb, Plotin, care critică pe larg această 
idee stoică, arată că principiul suprem nu mai intră în nici un gen, el nu mai este 
nimic anume, și tocmai de aceea toate lucrurile pot veni de la el. 

6 Vezi Plotin, Enneade, V, 4, 1.5-10: „el nu este altceva, si apoi unu“ (00x, 
Évepov Ov, eîta čv). Se observă aici, ca si în multe alte pasaje ale Enneadelor, 
că Plotin vorbește despre unu utilizând vocabularul fiinţei (unul este prin el 
însuși si este cu adevărat unu), chiar dacă vrea să transmită de fapt transcenden- 
ta unului față de ființă. Acesta va fi un aspect pe care Damascius îl va specula 
foarte mult, arătând că limbajul nostru, discursul nostru, este cel care ne înde- 
părtează de fapt de principiu, afirmând despre el lucruri care nu i se potrivesc. 


Capitolul 5: Unul absolut 131 


trage concluzia că este fals chiar si a spune că el este unu (tò èv 
eîvou). Desigur, în felul acesta reintroducem în el fiinţa si duali- 
tatea, spunând în mod implicit că unul esze ceva, desi el nu are în 
nici un fel ființă, ci este dincolo de ființă. Aşadar, unul nu poate 
fi determinat nici măcar ca uzu!, dacă prin unu înţelegem ceva 
unitar, adică un unu anume. Unul absolut este liber de orice 
determinatie, chiar și de cea mai înaltă, a unităţii. 

În consecinţă, el nu mai poate fi indicat drept „acesta“ sau 
„acela“, deoarece el nu mai este ceva anume. Dar atunci, înseam- 
nă că, chiar și dacă spunem că unul este „dincolo de ființă“, acest 
„dincolo de ființă“ nu mai indică nici el „ceva anume“?, ci din 
contră, indică pe cel care nu mai este „acesta“ (tò où 10070). 
Așadar, dincolo de ființă nu indică o zonă determinată a realităţii, 
precum un lucru concret, situat deasupra ființei, ci indică ceea ce 
nu mai poate fi determinat, ceea ce, într-un fel, nici nu mai poa- 
te fi indicat, deoarece nu mai este „ceva anume“. În măsura în 
care ființa este ceva anume si este ceva determinat, dincolo de 
ființă este tocmai dincolo de această condiţie a ființei. 

Dacă universul inteligibil este foarte bine determinat și struc- 
turat ca esenţă și ca număr, deasupra intelectului avem o indeter- 
minare absolută, însă nu în sensul unei instabilitáti ontologice, 
ci în sensul depășirii oricărei determinatii: unul nu mai are nevoie 
să fie „ceva anume“. El este absolut liber, pentru că în cazul lui 
nu mai funcţionează nici o determinatie si nici o necesitate. 

Dacă unul absolut este dincolo de orice determinatie, fiinţa 
este un fel de urmă a unului*, deoarece el îi dă unitatea, ca o 


! Plotin reia analiza platonică asupra unului din prima ipoteză (Parmenide, 
141 e 10-11), care, nefiind plural, nu putea avea nici o determinatie a ființei 
— inevitabil plurală — , astfel încât, în cele din urmă, el nu putea fi nici măcar 
unu, deoarece chiar si în acest caz ar fi fost ceva anume si ar fi participat la ființă. 

? Plotin, Enneade, V, 5, 6.11—12 (TO yàp &nékewa. óvtog où TOÛE AÉYEL). 

? Plotin, Enneade, V, 5, 6.13. 

+ Plotin, Enneade, VI, 7, 17. De asemenea V, 5, 5: ființa ca urmă a unului, 
de la care derivă. La Damascius, întreaga realitate va fi gândită ca o urmă a 
inefabilului. 

primă determinatie a fiinţei. Formele inteligibile nu pot fi forme 
decât pentru că sunt precizate, fixate în ceea ce sunt ele, iar 
această fixare o primesc prin prezenţa unului care le dă unitate, 
rămânând el însuși dincolo de orice determinatie, chiar și de cea 
concretă a unităţii. Astfel, principiul indeterminat dă naștere de- 
terminatiei esenţiale a fiinţei: determinatia unităţii. Cel care este 
unitar fără a fi „ceva anume“ determină prin prezenţa lui fiinţa 
unitară, cea care nu mai este unu absolut, ci este un prim unu 
determinat, un prim „ceva anume“ unitar. Unul absolut este astfel 
sursa indeterminată a tuturor fiinţelor pe care le determină și le 
generează. 

Unul este „puterea tuturor [lucrurilor]^ (óva n&vrov). 
Venind de la cea mai mare putere, activitatea lui prinde existență 
reală şi devine astfel ființă. Dar, în felul acesta, principiul însuși 
este dincolo de ființă şi dincolo de toate (ENEKEwOa vv rnévrov), 
adică dincolo de toate lucrurile pe care el însuși le produce!. 

În concluzie, un prim nivel de sens al expresiei dincolo de ființă 
este acela al unei depășiri a structurii fiinţei: unul este dincolo de 
pluralitatea unitară a ființei (el este unu non-plural: i] noii); el 
este dincolo de pluralitatea genurilor fiintei; de asemenea, el este 
dincolo de totalitatea ființei, adică de suma celor care intră in aceas- 
tă pluralitate (Entkewo Todtov); unul este dincolo de determina- 
tia specifică fiecărui lucru din această pluralitate, deoarece el nu 
mai este „ceva anume“ (où 100€); în plus, pentru a închide cercul, 
unul este dincolo de această structură complexă a ființei ca întreg 
(En&kewa t&v. n&vrov), el fiind puterea care dă naștere acestei 
totalitäti a fiinţei. Plotin nu scapă din vedere nici unul dintre aspec- 
tele fiinţei, ci pe toate le suprimă, atunci când încearcă să treacă la 
principiul de dincolo de ființă. 


! Plotin, Enneade, V, 4, 2.38. Trebuie să remarcăm că, în acest context, 
Plotin urmează îndeaproape referința platonică din Republica 509 b 9, în care 
Platon însuși spunea că binele este „superior ființei, depăşind-o în putere 
(Swvâpuev)“. Dar, dacă la Platon dincolo de ființă trimite spre ceva superior în 
putere față de ființă, la Plotin unul-bine de dincolo de fiinţă este el însuși pute- 
rea tuturor lucrurilor, puterea care instituie ființa. 

Tocmai de aceea, transcendenta unului-bine faţă de ființă tre- 
buie înţeleasă cu toate aceste aspecte ale ei, iar nu redusă la un as- 
pect sau altul. Astfel, în cartea sa Plotinus. The Road to Reality, 
J. M. Rist arată că unul de dincolo de ființă ar însemna unul de 
dincolo de fiinţa limitată, în sensul în care, în filozofia greacă fiin- 
ta trebuie să fie limitată. Unul de dincolo de fiinţă ar însemna 
„fiinţa infinită“. Considerăm însă că o astfel de interpretare este 
parţială. De altfel, ea este contrazisă de un aspect al gândirii lui 
Plotin, și anume acela că intelectul divin este el însuși deja fiinta 
infinită, în sensul in care din ființa lui nu poate lipsi nimic?. În 
intelectul divin, limitarea și infinitul concordă, exprimând împre- 
ună perfecțiunea ființei prime, care este si unitară, și astfel limita- 
tă, însă este și totală, și astfel nelimitată. Dar atunci, unul de din- 
colo de ființă trebuie să fie dincolo chiar si faţă de ființa infinită a 
intelectului divin. Mai precis, unul este dincolo de orice manieră 
pe care o îmbracă fiinţa: în măsura în care fiinţa are o limitare 
inerentă (neputând fi un infinit în act), unul absolut nu mai este 
limitat în nici un fel; pe de altă parte, în măsura în care ființa este 
nelimitată ca potentá, conţinând întreaga realitate în mod para- 
digmatic, unul este dincolo de această totalitate, de această com- 
pletitudine pe care nimic nu o limitează, sau din care nimic nu 
lipseşte; în acest sens, el este „dincolo de toate“ (Entkevo t&v 
nävtov), nefiind nici ceva anume din cele ce compun această 
totalitate, nici totalitatea însăși. Faptul că unul nu mai este limitat 
este doar unul dintre aspectele transcendentei sale față de ființă. 
Dar transcendenta unului are două laturi: el depăşeşte ambele 


! J.M. Rist, Plotinus. The Road to Reality, Cambridge University Press, 
Cambridge, 1967, capitolul 3: „The Plotinian One“, pp. 21-37, mai ales pp. 
24—30. 

? Vezi Enneade, VI, 6, 18. 

3 Sensul infinitului pe care Plotin l-a elaborat în tratatul VI, 6, 18 este singurul 
care poate fi acceptat în lumea inteligibilă, singurul care nu contrazice unitatea 
acesteia. Dar atunci, ce alt sens ar mai putea primi „ființa infinită“ în contextul 
Enneadelor, ce alt sens superior chiar și „fiinţei infinite“ a intelectului divin? 


4 Plotin, Enneade, V, 4, 2.39—40. 

aspecte ale fiinţei inteligibile: atât acela de unitate, cât si acela de 
totalitate; altfel spus, unul este dincolo de limitarea inerentá fiin- 
tei, dar si dincolo de această infinitate a fiinţei. 

În plus, unul nu poate fi în continuare tot o ființă. Faptul că 
unul este absolut nedeterminat nu înseamnă că el ar fi o fiinţă 
lipsită de determinatii (în fond, fiinţa însăși este deja o determi- 
nație), ci el este cel față de care poate fi gândită orice determina- 
tie în genere. Prin unu, Plotin nu vrea să indice un tip superior 
de ființă, ci vrea mai degrabă să arate că ființa supremă, inteligi- 
bilă, infinită în potenta ei, este constituită în funcţie de un prin- 
cipiu superior, care nu mai are nevoie de structura — duală și 
auto-reflexivă — a fiinţei. Prin principiul unu, Plotin vrea să 
descrie unitatea absolută: aceasta nu mai poate fi nici măcar unu, 
adică nu mai poate avea determinatia unităţii; in plus, aceasta nu 
mai poate avea nici măcar determinatia totalitätii, a infinitätii 
intelectului divin. Așadar, unul nu trebuie înţeles din nou în 
logica ființei, ca o fiinţă infinită — care rămâne totuși ființă — 
ci ca ieșind din termenii ființei. Unul trebuie să fie dincolo de 
orice aspect al fiinţei, chiar dacă această depăşire a ființei aduce 
şi o dificultate suplimentară în a preciza ce anume înseamnă 
unul. Principiul este dincolo de toate determinatiile fiinţei, chiar 
si față de cele reciproc opuse, precum limita si nelimitatul. 


Dincolo de activitatea fiinţei. Unul este dincolo de întreaga 
sferă a fiinţei, de întreaga sa pluralitate, deoarece el este puterea 
care a generat această pluralitate. Dar de aici se naște o proble- 
mă: dacă unul a generat întreaga sferă a fiinţei, atunci el însuși 
are o activitate proprie. Totuși — după expresia lui Aristotel pe 
care Plotin o acceptă —, orice activitate se îndreaptă spre binele 
propriu celui care realizează acea activitate!. Dar atunci, dacă 
principiul prim are si el o activitate proprie, oare aceasta nu se 
îndreaptă la rândul ei spre altceva, spre un „bine“ care ar situa 
principiul într-o poziţie de inferioritate? 


! Aristotel, Etica nicomahicä, 1094 a 1—2. 

Răspunsul lui Plotin pornește tocmai de la afirmaţia aristotelică 
(anume că orice activitate tinde spre un bine propriu), însă depă- 
seste cadrul aristotelic al problemei!. El acceptă că fiecare lucru 
tinde spre bine; mai mult, el strânge relaţia dintre activitatea unui 
lucru și binele lui, spunând că binele unui lucru constă tocmai în 
activitatea celei mai bune părţi a lucrului respectiv’: de pildă, în 
cazul omului, partea sa cea mai bună este sufletul, așadar binele lui 
constă în activitatea sufletului. Dar din această suprapunere, Plotin 
trage o concluzie care depășește fundalul propriu-zis al problemei. 
El spune că, dacă partea cea mai bună a unui lucru (în exemplul 
său este vorba despre suflet) își îndreaptă activitatea înspre ceea ce 
este cel mai bun, atunci acest cel mai bun nu mai este un bine relativ 
(adică doar al sufletului), ci este binele însuși, absolut. Altfel spus, 
în fiecare lucru există o parte care este „cea mai bună“, așadar fieca- 
re lucru posedă un bine relativ, un bine al lui; dar, dacă această 
parte (care este cea mai bună în raport cu lucrul respectiv) tinde 
spre un alt bine, atunci acest a% bine este anterior binelui relativ, 
așadar el este un bine absolut. Dar acest bine nu mai poate căuta un 
bine si mai înalt, de vreme ce el însuşi nu mai este partial. În con- 
cluzie, fiecărei fiinţe îi corespunde un bine propriu, parţial, însă, în 
plus, ființa ca întreg tinde spre acest bine absolut, care nu mai tinde 
la rândul lui spre un alt bine anterior. În acest sens, binele absolut 
este dincolo de ființă“. 


1 Plotin, Enneade, I, 7, 1. 

? Vezi Enneade, |, 7, 1.1—5. Plotin pare astfel să accepte atât ideea aristote- 
Lică despre tendinţa tuturor lucrurilor spre bine, cát si ideea stoică despre bine- 
le care constă în activitatea proprie fiecărei ființe. Totuși, unind aceste două 
idei, Plotin va trage concluzia existenţei unui bine suprem, spre care tind toate 
ființele, şi care nu se mai manifestă ca activitate, ci este punctul final spre care 
se îndreaptă activitatea tuturor fiinţelor. 

3 Aşadar, binele propriu sufletului ar consta în activitatea părţii lui celei mai 
bune (anume activitatea de a gândi). Însă, dacă însuși acest bine propriu sufle- 
tului se îndreaptă la rândul lui spre un alt bine, atunci acel bine nu mai poate 
fi doar un bine propriu sufletului, ci este binele absolut, este binele pur și sim- 
plu (&rAóg toto &yo6v). 

4 Plotin, Enneade, I, 7, 1.7—10. 

Toate lucrurile tind spre acest bine absolut, însă el însuși nu 
mai tinde spre nimic altceva. În plus, el nu este bine printr-o 
activitate sau printr-o gândire a sa. Căci activitatea — ca si gân- 
direa — este o căutare a unui bine superior, pe când binele abso- 
lut nu mai caută nimic anterior lui. Binele suprem nu este bine 
aşa cum poate fi o ființă bună (adică prin activitatea sa cea mai 
bună), ci el este binele în sine, adică prin simplul fapt de a rămâ- 
ne sau de a sta în sine însuși!. Așadar, el este „dincolo de ființă“, 
fiind dincolo de activitatea fiintei?. 

Dar ce înseamnă că acest principiu nu mai tinde spre altceva 
şi nu mai are nevoie de altceva? Putem înţelege acest lucru în trei 
sensuri. Astfel, dacă toată fiinţa aspiră spre un principiu anterior 
şi mai unitar decât ea, având nevoie de el, în schimb, acest prin- 
cipiu nu mai are nevoie de nimic: el nu are nevoie nici de ființa 
pe care a generat-o, nici de ceva superior lui și, la limită, nici de 
sine însuşi?. În fiecare din aceste trei cazuri, principiul se va arăta 
a fi „dincolo de ființă“. 

În primul rând, unul-bine nu are nevoie de ceva superior lui, 
căci nu mai poate exista nimic superior lui: altfel, el însuși nu ar 
mai fi binele, ci ar fi doar o altă ființă care aspiră spre un bine 
superior. Observăm că sensul ascendent al realităţii — înspre un 
bine suprem — este aici întrerupt. Dacă toată realitatea își 


! Enneade, 1, 7, 1.18 (avrfi povi). Descoperim aici termenul Hovi, care 
indică stabilitatea principiului în el însuşi, caracteristică pe care o oferă și fiinţei 
(vezi partea întâi, capitolul 3, C). De asemenea, în Enneade, V, 3, 12, 35-39, 
Plotin arată că „pentru ca altceva să existe după unu, acesta nu trebuie decât să 
stea în liniște în sine însuși (novyxtav Gyew ép avto); altfel, ar însemna că 
el se mișcă înaintea mișcării şi gândeşte înaintea gândirii“, ceea ce este absurd. 

? Enneade, |, 7, 1.19—20. Plotin leagă în acest context cele trei sensuri fun- 
damentale ale transcendentei principiului prim: el este dincolo de ființă, dinco- 
lo de activitate si dincolo de intelect si de gândire. Dacă fiinţa are o structură tri- 
adică (fiinţă, viaţă [adică activitate proprie] si intelect), principiul este dincolo 
de fiecare dintre aceste ramuri ale fiinţei. 

? Plotin (Enneade, VI, 7, 24.15-16) arată că unul-bine este bine nu pentru 
el însuşi, ci pentru celelalte; în schimb, el însuși nu mai tinde spre bine, ci este 
binele însuși, aşadar nu are nevoie de sine însuși. 

îndreaptă activitatea spre acest principiu și bine prim, în schimb, 
binele însuși nu mai caută ceva dincolo de el. Tocmai în acest 
sens, unul-bine va fi „dincolo de ființă“. 

În al doilea rând, el nu are nevoie de ființă. El generează ființa 
nu ca pe un lucru superior lui, de care ar avea nevoie, ci o creează 
ca pe ceva inferior și pe care, odată generată, o lasă în afara sa. Or 
tocmai acest lucru indică expresia „dincolo de ființă“. Astfel, în 
Enneade, VI, 8, 19.13, Plotin reia această expresie platonică — pe 
care o pune de data aceasta pe seama „celor din vechime“ (totg 
no oo) — încercând să elibereze total unul de relaţia lui cu fi- 
inta. „Dincolo de ființă“ ar avea un sens ascuns, anume: nu numai 
că unul a generat ființa, ci, in plus, el este liber faţă de această fiin- 
tá pe care a generat-o. El nu este supus fiinţei, ci toate lucrurile îi 
sunt supuse lui’, el fiind astfel „dincolo de ființă“. 

În al treilea rând, binele absolut este liber si în sine însuși, 
căci el își dă sie însuși realitate (dbnootnooç aùdtôv)? dar, pentru 
aceasta, el nu are nevoie să facă ceva anume; activitatea prin care 
el își dă siesi realitate nu mai este o activitate propriu-zisă, ci este 
una care stă în sine, sau stă pe loc (Évépyewx HEvovoo). Aşa- 
dar, deși vorbim despre el ca si cum ar fi si ca si cum ar avea o 
activitate, de fapt, „ceea ce pare a fi fiinţa lui“ (tò otov etvou) 
constă în faptul că el însuși „pare să se producă pe sine“ (oiov 
notot OVTOV), prin „ceea ce pare a fi activitate lui“ (oiov 
évépyera)“. Plotin foloseşte intenţionat acest limbaj al „aparen- 
tei^, sau al lui „ca si cum ar fi^, pentru a arăta că, deşi vorbim 


! Vezi şi Enneade, VI, 8, 16.10 „toate sunt supuse lui“. 

2 Plotin, Enneade, VI, 8, 16.15. 

3 Vezi şi Enneade, I, 7, 1.15, în care se spune că principiul nu își mai în- 
dreaptă activitatea sa spre altceva, ci „stă în linişte ca o sursă și principiu“ (Ev 
hoúxo obcav rnyv koù Gpynv). Acest tip de activitate, care nu iese din sine 
înspre altceva, anunţă într-un fel perspectiva lui Porfir, care va gândi principiul 
ca pe un act pur de a fi, care nu se mai împarte în agent și obiect, care nu se mai 
îndreaptă spre ceva diferit de sine. Vom discuta această perspectivă în primul 
capitol al părții secunde din această carte. 


4 Vezi Enneade, VI, 8, 16.20—27. 

despre el în acești termeni specifici ființei (spunând că principiul 
este, produce şi acționează), de fapt, el este dincolo de toate acestea. 
El pare să fie, sau este ca și cum ar fi, ca și cum s-ar produce pe sine 
si ca şi cum ar avea o activitate specifică, însă, de fapt, el nu mai are 
nevoie de această condiţionare internă specifică ființei (care are o 
activitate propriu-zisă, prin care se manifestă ca ființă). 

Dacă fiinţa presupune o manifestare duală (intelect — inteligi- 
bil) sau triadică (fiinţă — viaţă — intelect), iar în cele din urmă ea 
are forma unei pluralitáti totale (ca număr total), în schimb, acti- 
vitatea unului nu mai este o activitate reflectată asupra sa (în care 
cel ce acţionează devine plural), ci o activitate pură, care stă pe loc. 
El este „ca si cum ar privi spre sine“!, însă această privire spre sine 
nu mai este realizată în dualitate, si tocmai de aceea Plotin îi dă 
acest caracter ipotetic: „ca și cum“, pentru a sugera că asemănarea 
cu fiinţa nu se mai realizează propriu-zis. El pare să acţioneze, însă 
este de fapt anterior oricărui act, oricărei activități. Astfel, dacă fi- 
inta este în mod fundamental o activitate îndreptată spre bine, 
principiul este dincolo de activitatea ființei. 


Dincolo de gândirea fiinţei. Unul-bine este astfel dincolo de 
ființă, în acest sens în care el nu mai acţionează propriu-zis, ci 
produce toate lucrurile fiind anterior activităţii de producere și 
oricărei activităţi în genere. Dar atunci, el este dincolo chiar și de 
cea mai înaltă dintre activităţi, anume cea specifică fiinţei: acti- 
vitatea de a gândi. Așa cum am văzut, fiinţa deplină nu poate fi 
lipsită de viața si de activitatea de a gândi; fiinţa veritabilă este un 
intelect care tinde spre unitate și atinge cea mai mare unitate 
posibilă pentru o ființă. Totuşi, acest intelect nu poate atinge 
unitatea absolută: deși încearcă mereu să o cuprindă, el recade în 
dualitate, neputând cuprinde unul absolut. În schimb, unul 
anterior este dincolo de intelect si dincolo de gândirea? specificá 


! Plotin, Enneade, VI, 8, 16.19-20 (otov npóg otov BAéneu. 
? [n greceste, gândire (vónorç) are același radical cu verbul 4 gándi, a intele- 
ge (voeiv), si cu substantivul znzelect (votc). In româneşte este greu să păstrăm 

intelectului, adică dincolo de gândirea cea mai unitară. Acesta 
este al treilea sens major al transcendentei unului-bine. 

Plotin pune de multe ori în egalitate faptul de a fi dincolo de 
ființă şi faptul de a fi dincolo de intelect si de gândire... Astfel, în 
Enneade, V, 1, 8.8, Plotin arată că unul este tatăl intelectului, 
tatăl cauzeÿ, sau binele de dincolo de intelect si de ființă. Dar, 
dacă expresia dincolo de ființă se regăseşte la Platon ca atare, în 
schimb, expresia dincolo de intelect nu există în textele platonice; 
totuși, Plotin o prezintă ca fiind o formulare platonică. De fapt, 
el suprapune sensul câtorva zopos-uri platonice. În primul rând, 
este vorba de binele de dincolo de ființă (din Republica, 509 b 9) 
si de fiinţa care nu poate fi lipsită de intelect (din Sofstul, 248 e 
6—249 a 2). Din aceste idei platonice, Plotin deduce faptul că 
unul-bine este dincolo nu numai față de ființă, ci si dincolo de 
intelect. Pentru a înţelege mai bine fundalul acestei suprapuneri, 
am putea să amintim faptul că, în pasajul din Republica 509 b, 
binele este cel care dă obiectelor cunoașterii fiinţa, dar și acest 
fapt însuşi de a fi cunoscute (tò Ywyvooreo8ou). Dar atunci — 
desi Platon nu spune acest lucru explicit — se subîntelege că 
binele însuși este superior cunoașterii și faptului de a fi cunoscut. 
În al doilea rând, în concluzia primei aporii asupra unului (zr- 
menide, 142 a 5), Platon arată că unul nu are ființă si, în conse- 
cintá, el nu poate fi cunoscut (0088 ywyvookerou). Pornind de 
aici, Plotin — urmat de întreaga tradiţie neoplatonică — poate 
identifica binele de dincolo de fiinţă și de cunoaștere, cu unul care 
nu este (si nici nu poate fi) cunoscut. Unul-bine va fi astfel dincolo 
de ființă, dar si dincolo de intelect, adică dincolo de gândirea cea 
mai înaltă și de cunoașterea cea mai unitară care caracterizează 


această unitate între termeni, redând vâno prin întelegere. Totuşi, trebuie să 
avem în vedere această înrudire semantică. 

! Vezi, de pildă, Plotin, Enneade, I, 7, 1.19-20, precum si V, 3, 1.21-28. 

? Vezi Platon, Scrisori, 323 d 4. 

3 Vezi de asemenea Platon, Timaios, 30 b 2-c 1, în care se spune că universul 
sensibil este un vietuitor dotat cu gândire și este făcut după un model inteligibil, 
care la rândul lui trebuie să fie un vietuitor perfect, adică dotat el însuși cu gândire. 

intelectul divin sau fiinţa veritabilă. Unul-bine este dincolo de 
gândirea primă, a fiinţei prime, care se cunoaște pe sine și cu- 
noaste tot ceea ce este inteligibil!. 

Intelectul și gândirea specifică lui sunt plurale, pe când prin- 
cipiul anterior nu mai este plural. Este adevărat că Plotin a acor- 
dat foarte multă atenţie descrierii intelectului ca unitate a fiinţei 
şi gândirii. Totuși, deși este o gândire în unitate, gândirea însăși 
rămâne duală, pe când principiul tuturor lucrurilor nu poate fi 
dual, ci dincolo de această dualitate a gândirii. Astfel, în Ennea- 
de, V, 6, 6.29, expresia dincolo de intelect este explicată pornind 
tocmai de la teza platonică (din Sofistul, 248 e 6—249 a 2) a ne- 
cesitätii ca fiinţa să aibă intelect. Plotin observă însă că această 
dublă condiţionare între ființă si intelect (în sensul în care fiinţa 
este intelect, iar intelectul este ființă) indică, de fapt, pluralitatea 
intelectului. „A gândi este împreună cu a fi^, așadar „a gândi nu 
este unu, ci plural“. Mai mult decât atât, gândirea dedublează ea 
însăși lucrurile: avem pe de o parte omul și pe de altă parte gân- 
direa omului; avem dreptatea si gândirea dreptăţii. Gândirea 
desface astfel orice unitate în două, pentru ca apoi să reunească 
din nou cele două părţi într-un întreg. În gândire, unul devine 
doi, iar doi devin unu. Gândirea este tocmai această dublă 


! O altă referință platonică — pornind de la care Plotin construiește ideea 
unui „dincolo de gândire“ — este aceea din Philebos, 64 c, în care Platon spune 
că viaţa cea mai bună — anume cea a intelectului — se află „în vestibulul bi- 
nelui“. Plotin preia această expresie, însă o aplică intelectului divin, care este în 
același timp fiinţa primă și viaţa cea mai înaltă, asociată acesteia. El arată că 
acest intelect nu este în sine primul, ci el stă „ca într-un vestibul al binelui“, pe 
care îl exprimă, fiind ca o amprentă a binelui în pluralitate. Plotin însă arată că, 
în căutarea principiului prim, nu trebuie să ne oprim la acest „vestibul“, ci 
trebuie să trecem la binele însuși, care este astfel „dincolo de intelect“. 

? Observăm că Plotin recurge în acest context la teza parmenidiană a iden- 
titätii fiinţei cu gândirea (tò yàp OVTO voetv E0Tiv te xod £ivou) (teză a cărei 
sursă textuală se află chiar în Enneade, V, 1, 8.17), însă el accentuează mai de- 
grabă aspectul plural al acestei identități: fiinţa este însoţită de gândire si invers, 
gândirea este însoţită de fiinţă, aşadar gândirea este, de fapt, plurală. 

3 Plotin, Enneade, V, 6, 6.27 (tò Ev 600, koi að tà 000 giç Ev EpyeTou). 

mișcare, de dedublare și apoi de reunire, care nu poate funcţiona 
în lipsa dualitátii'. Intelectul, precum si gândirea cea mai unitară 
care îi este specifică, rămân în cele din urmă duale. 

În schimb, cel care este dincolo de ființă trebuie să fie şi din- 
colo de gândire (100 voetv Entkewva)”: el nu se va gândi pe sine, 
şi nici nu va putea fi gândit de către altceva. Pe de o parte, el nu 
se gândește pe sine, deoarece nu are nimic în sine pe care să il 
gândească. În plus, el nu poate fi gândit sau cunoscut nici măcar 
de către altceva; desigur, așa cum am văzut, gândirea dedublează 
orice lucru, făcându-l să fie doi în loc de unu; în schimb, unul 
nu poate fi doi, aşadar nu poate fi dedublat. În consecință, el nu 
mai poate fi gândit ca atare, ci este dincolo de intelect, dincolo 
de gândirea cea mai înaltă’. 

Gândirea intelectului este unitară, iar cel ce gândește nu este 
diferit de obiectul său ca două lucruri distincte, ci doar prin ratiu- 
nea lor distinctă (fj Aóyo)*, în sensul în care orice gândire are 
nevoie de un obiect al gândirii, si orice obiect al gândirii are nevoie 
de o gândire corespunzătoare, chiar și atunci când acestea ajung să 
coincidă, ca în cazul intelectului. Dar atunci, o altă gândire mai 
unitară nu poate exista. De aceea, Plotin arată că, „dacă trecem 
deasupra acestei gândiri, nu ajungem la altă gândire și la altă ființă, 
ci ajungem dincolo de ființă si de gândire (Entkewo oooío xod 
vorjoeoo), la ceva minunat, care nu are în sine nici ființă, nici 


! Dar nu numai că gândirea funcţionează în dualitate ci, in plus, faptul de 
a gândi sau de a cunoaște este el însuși „un lucru anume“ (čv tt), iar prezența 
lui face ca însuși acela care cunoaște să fie dublu şi determinat în sine. În 
schimb, unul absolut nu mai este „un lucru anume“, ci el este unu fără „ceva 
anume“ (&vev 109 «ti» ëv); unul este absolut (tò «aÜtO»). Vezi Enneade, V, 3, 
12.49-52. 

? Plotin, Enneade, V, 6, 6.30. 

3 Vezi, de asemenea, Enneade, V, 3, 11.28; V, 6, 2.2. 

4 Plotin, Enneade, VI, 7, 40.17. 

5 Acest „ceva minunat“ (tt BovuoGTOv) este obiectul celei mai înalte vizi- 
uni platonice (Bancherul, 210 e). El este minunat sau surprinzător, deoarece 
indică o ruptură de nivel față de toate celelalte obiecte ale contemplatiei, care 
sunt doar frumoase. Viziunea lui apare „deodată“ (é&aipvng), așadar în mod 

gândire, ci este singur cu el însuși“!. El nu mai are nici măcar o 
gândire asupra lui însuși, așa cum avea intelectul. 

Totuși, absenţa gândirii nu trebuie înţeleasă ca o lipsă a unu- 
lui, ca și cum principiul prim nu ar fi în stare să gândească, ci ar 
fi inconștient de propriul său rang în ierarhia realităţii. Trebuie 
să remarcăm că, în fiecare dintre cele trei niveluri pe care le-am 
analizat, transcendenta principiului nu aduce cu sine o „lipsă“ 
ci, din contră, un prea-plin al principiului. Astfel, dacă unul nu 
este plural, nu înseamnă că el este mai puţin sau mai mic decât 
fiinţa plurală; din contră, el este puterea care instituia întreaga 
fiinţă. De asemenea, dacă principiul nu are o activitate, precum 
fiinţa, nu înseamnă că el este lipsit de activitate — într-un fel de 
inertie, precum cea a materiei —, ci înseamnă că el instituie fi- 
inta fără să facă ceva în acest sens, așadar prezenţa lui este, de 
fapt, superioară activităţii. În acelaşi sens trebuie să înțelegem în 
contextul de față faptul că principiul nu gândește. Unul nu poa- 
te avea despre sine o cunoaștere intermediată de gândire, căci 
gândirea ar însemna deja o pluralitate obiect-subiect și o plurali- 
tate a obiectului gândit. De aceea, în loc de gândire, Plotin vor- 
beste în cazul unului despre „un fel de contact éndicibil şi fără 
gândire“?. Dacă unul este indicibil, nu înseamnă că el însuși nu 
se cunoaște pe sine, ci, din contră, el se cunoaște pe sine în mod 
indicibil, adică fără ca această cunoaștere să producă o „expresie“ 
anume a celui cunoscut, expresie diferită de acesta din urmă. 

Astfel, lipsa gândirii este de fapt superioară gândirii înseși. 
De aceea, Plotin rafinează această afirmaţie, spunând, în alte 
context ale Enneadelor, că totuși, unul ar avea un fel de cunoaștere 


neașteptat, ieșind din parcursul obișnuit al cunoașterii care descoperă lucrurile 
unul după altul. Același lucru este sugerat și de Plotin, aici sau în alte contexte: 
binele de deasupra ființei nu mai este el însuși o altă ființă si o altă gândire, ci 
ceva de altă natură, „ceva surprinzător“, pe care îl putem indica doar printr-o 
altă expresie platonică, si anume aceea de „dincolo de ființă“. Plotin leagă in 
felul acesta cele două referințe platonice, din Bancherul şi din Republica. 

! Plotin, Enneade, VI, 7, 40.24—28. 

? Plotin, Enneade, V, 3, 10.42. 

de sine, însă una nemijlocită, care nu mai este duală si nu mai are 
structura subiect-obiect, cunoscător-cunoscut!. Gândirea unului 
ar fi astfel o gândire pură, act pur de a gândi, în care nimic altce- 
va nu se mai instituie ca un obiect distinct, așa cum se întâmpla 
în cazul intelectului’. Astfel, unul „gândește altfel“ decât intelec- 
tul: el are o gândire intensă (kovvavómoig), sau are o gândire 
superioară (oómepvómoig).. Unul este „transparent lui însuși“ 
(Sokpuukdv avto)’. Cunoașterea de la nivelul unului nu se 
mai realizează pe modelul vederii (precum în cazul intelectului 
care are o viziune a unului), ci pe modelul atingerii: unul are un 
contact (£rifoA) cu sine însuși, ca formă de cunoaștere. Totuşi, 
această conștiință de sine a unului nu mai poate fi descrisă în 
termenii gândirii noastre. Plotin vrea numai să arate că aceasta 
nu mai are structura duală a gândirii, fie că ne referim la gândi- 
rea discursivă, fie la cea intelectivă. 

În schimb, gândirea însăşi nu poate exista fără acest „dincolo 
de gândire“. Astfel, gândirea cea mai înaltă, deși rămâne duală, 
caută o unitate anterioară dualității. Ea tinde spre unul absolut, 
deși nu îl poate cuprinde. Gândirea propriu-zisă, a intelectului 
divin, se naște tocmai din această încercare — niciodată realizată 
— de a gândi principiul prim; neputând cuprinde acest princi- 
piu (care rămâne unu absolut, așadar sustras gândirii și dualită- 
tii), intelectul ajunge să se gândească pe sine ca provenind de la 
acest prim principiu, ca fiind un reflex al acestuia. 

Astfel, Plotin descrie un proces foarte complicat de generare 
a fiinţei si a gândirii, pornind de la cel care nu este nici ființă, 
nici gândire. Ceea ce este surprinzător este că gândirea intelectu- 
lui se generează în primă instanţă ca o neputinţă de a gândi pe 
cel de dincolo de fiinţă și de gândire. În primă instanță (desigur, 
nu în ordine temporală), principiul este în potentá toate lucrurile 


! Vezi, de pildă, Enneade, V, 4, 2 sau VI, 8, 16. 
2 Plotin, Enneade, VI, 9, 6.52—55; VI, 7, 37. 

? Plotin, Enneade, V, 4, 2.17; VI, 8.16 si 33. 

+ Plotin, Enneade, VI, 8, 16.32. 

? Plotin, Enneade, V, 4, 2.16. 

(Enneade, V, 4, 2.38). Ca atare, el nu este nimic anume, nu este 
determinat în nici un fel, ci este unu absolut simplu. În conse- 
cintá, el nu poate fi cuprins, nu poate fi gândit în această simpli- 
tate a lui. Prima activitate care se desprinde de la el este aceea a 
intelectului care încearcă (dar nu poate) să cuprindă și să gân- 
dească unul, tocmai pentru că intelectul (fiind secund) cade 
într-un soi de dualitate, fie aceasta și minimă. Totuși, acest inte- 
lect desprins de unu, acest prim act al primei gândiri propriu-zise, 
unitare, are capacitatea de a se constientiza pe sine, de a se gândi 
pe sine. Iar actul acesta de auto-gândire este un act total, com- 
plet, tocmai pentru că el provine de la puterea absolută a unului 
anterior. De aceea, intelectul se constituie ca o lume inteligibilă 
completă, din care nimic nu lipsește. Această lume inteligibilă va 
fi tocmai fiinţa primă, veritabilă, care se gândește pe sine ca un 
reflex al neputinței iniţiale de a gândi unul absolut. În felul aces- 
ta, fără a face nimic anume — ci doar prin simplul fapt de a fi 
aşa cum este el, inaccesibil gândirii —, unul absolut dă naștere 
fiinţei inteligibile veritabile (paradigmă a întregii realități cunos- 
cute) și gândirii celei mai înalte. Dar atunci, unul însuși nu poa- 
te să gândească înaintea gândirii, adică înainte să existe gândirea 
pe care el însuși o generează. Așadar, el însuși este anterior gân- 


dirii, fiind astfel dincolo de ființă si de gândire. 


3. Unul ca transcendentá absolută 


Tripla anterioritate a unului faţă de fiinţă. Cele trei niveluri 
ale transcendentei principiului pe care le-am pus în evidenţă trebuie 
înţelese în complementaritatea lor. Așa cum ființa se desfășoară pe 
trei niveluri distincte, însă complementare, tot astfel unul este ante- 
rior ființei în fiecare dintre aceste trei acceptiuni și nuanţe ale ei. 

Faptul că unul este dincolo de ființă pune de fapt în evidenţă 
un tip special de relaţie între unu și ființă, și anume o relaţie 
nesimetrică, nereciprocă. Astfel, unul-bine de dincolo de ființă 
este cel spre care tind toate fiinţele, cel pe care îl doresc toate 
ființele, dar el însuși nu mai doreşte ceva anterior lui si nici nu 

are nevoie de ceva din cele care îl doresc. Unul-bine este cel spre 
care se îndreaptă activitatea fiinţei, adică gândirea ei, însă el în- 
suşi nu mai intră în cadrele gândirii: el nu poate fi gândit ca 
atare și nici el nu gândește altceva, nici măcar pe sine însuși. 
Unul-bine dă intelectului (așadar fiinţei veritabile) tot ceea ce 
este acesta, însă el însuși nu este ceea ce dă, sau dă ceea ce nu are 
şi ceea ce el însuși nu este, fiind superior față de ceea ce dă!. 

Fiinţa este o pluralitate unitară si completă, care aspiră spre 
binele ei, spre unu, iar această aspirație este un act de dorire si de 
cunoaştere a principiului anterior, chiar dacă unul însuși nu e 
prins în această gândire, ci fiinţa primă ajunge astfel să se gân- 
dească pe sine. În schimb, principiul unu-bine, de dincolo de 
fiinţă, are tocmai caracterele opuse: el nu este o pluralitate (de 
genuri sau de forme), nu este unitar, adică nu este un unu anu- 
me, determinat. El este puterea generatoare a tuturor, dar nu are 
nevoie de ceea ce a generat. Unul nu aspiră spre nimic, nici mă- 
car în maniera gândirii, care este actul cel mai bun. 

Anterioritatea unului faţă de fiinţă are, în concluzie, trei ni- 
veluri se sens, strâns legate între ele: 

1. unul-bine este doar unu, iar nu plural și determinat, 

2. el este binele absolut, dorit de întreaga ființă, dar care nu 

mai tinde, la rândul lui, spre nimic altceva, 

3. unul-bine este tinta gândirii, dar el însuși nu mai are nevoie 

de gândire. 

După analiza sensurilor lui Entkewo odoiag, putem trage 
următoarea concluzie: pe de o parte, unul este dincolo de fiinţă 
în sensul în care el nu mai este de natura fiinţei (el nu este plural, 
nu mai tinde spre altceva si nu se mai gândește pe sine); pe de 
altă parte, unul este dincolo de fiinţă în sensul în care unul este 
cel care generează ființă, si de aceea nu poate fi ceva dintre cele 
pe care le generează, nici nu poate avea caracteristicile a ceea ce 
el însuși generează; de asemenea, unul este dincolo de ființă în 
sensul că fiinţa tinde spre unul-bine, pe când unul-bine nu tinde 


! Plotin, Enneade, VI, 7, 17.8—9. 

spre nimic altceva. Avem așadar trei aspecte ale acestei transcen- 
dente: 1). o diferenţă de natură între principiu şi ființă; 2). o pre- 
cedentá a principiului care a generat ființă; si 3). o directionare a 
fiinţei înspre principiul sáu, pe care tinde să îl gândească si pe 
care îl dorește ca pe propriul ei bine. 

În concluzie, dincolo de fiinţă indică o diferenţă de nivel între 
cel ontologic (în care lumea inteligibilă funcţionează într-o struc- 
tură complexă, care se auto-determină, care se desfășoară într-o 
pluralitate proprie, care instituie o lume totală, care are o viaţă si o 
gândire auto-reflexivă, care este unitate a propriei pluralitáti si plu- 
ralitate a propriei unităţi), respectiv nivelul anterior, al principiu- 
lui care nu se mai manifestă într-o pluralitate, care generează fără 
a intra într-o relaţie oarecare cu cel generat și a cărui prezenţă nu 
se mai reflectă în sine însuși (el nu se mai gândește pe sine). 

În continuarea analizei noastre, vom vedea că, în neoplato- 
nismul de după Plotin, problema principiului prim a fost deter- 
minată — sau adâncită — tocmai de întâlnirea acestor două as- 
pecte: cauzalitatea principiului, respectiv transcendenta sa faţă 
de realitatea pe care a generat-o. 


Singurătatea unului absolut. Tocmai acest unu-bine răs- 
punde acelei nevoi iniţiale a lui Plotin de a descoperi unitatea 
absolută, care instituie fiinţa. El răspunde acelei căutări care nu 
se putea opri nici la nivelul lucrurilor sensibile (deoarece unita- 
tea acestora nu era una absolută, ci ea putea fi pierdută, odată cu 
sensul însuși al lucrului respectiv), nici la nivelul unităţii din 
lumea inteligibilă (deoarece aceasta nu era total desprinsă de 
pluralitate, ci era mereu directionatá spre o unitate superioară). 
Astfel, dacă intelectul este simplu, totuși, el nu era „absolut sim- 
plu“ (tò mâ&vrn &nAoOv)! si „cel mai simplu“ (ONAEVOTATOV)?. 
Altfel spus, dacă intelectul era într-un fel unu, el era unu-plural 


! Plotin, Enneade, V, 3, 11.27 „cel care este absolut simplu și primul dintre 
toate trebuie să fie dincolo de intelect“. 


? Plotin, Enneade, V, 3, 13.34. 

şi era împreună cu pluralele; în schimb, unul absolut este unu în 
mod simplu, si el este singur (uOvov): el nu este împreună cu 
altceva, ci este lipsit de orice pluralitate. 

Astfel, după ce Plotin s-a oprit la fiecare nivel al realităţii si a ob- 
servat că fiecare lucru are o unitate inerentă, fără de care nu poate 
exista, odată ajuns în vârful fiinţei, el vede că aceasta rămâne duală, 
şi de aceea are nevoie de o unitate care să nu mai însoţească ființa 
— dând astfel naștere unei dualitäti și, în consecință, unei pluralitäti 
întregi, fie aceasta și inteligibilă —, de o unitate singură (uóvov), de 
un unu care nu mai este în altceva şi nu mai este „ceva“. Altfel, dacă 
ar fi „unu“ și „ceva anume“, acest unu ar reinstitui dualitatea. Orice 
unitate este „ceva“ si este „unu“; dar, în felul acesta, orice unitate este 
de fapt doi: unul si lucrul însuși. Ne amintim că Platon observase 
deja acest lucru!: dacă spunem că fiinţa sau totul (tò ÓAov) este unu, 
atunci acel totul deja nu mai este unu, deoarece unul este un al doi- 
lea element faţă de totul, instituind o dualitate. Plotin încearcă să 
rezolve tocmai această problemă: cum este posibilă unitatea absolu- 
tă, unitatea în sine, care să nu mai fie „ceva“ unitar — și astfel, o 
unitate duală —, ci să fie doar unu. Iar răspunsul la această problemă 
este găsit de Plotin tot în textele platonice, şi anume în această depă- 
sire a ființei și în indicarea acelui unu care nu mai este un unu deter- 
minat, care nu mai este o ființă determinată, ci suprimá în mod sis- 
tematic orice manieră determinată în care ni se arată ființa, rămânând 
în cele din urmă singur (uOvov), fără nimic altceva. Depásirea fiinţei 
înseamnă tocmai această eliberare de orice determinatie care ar adu- 
ce în unu orice „altceva“. Pentru a fi cu adevărat unu — fără nici o 
dualitate, fără nici o alteritate în sine însuși sau în afara sa — unul 
trebuie să fie dincolo de logica duală a ființei, în care funcţionează 
alteritatea, așadar el trebuie să fie singur. Dar ce înseamnă singur? 

În alt context, Plotin spunea că „unul“, alăturat altor lucruri, 
nu înseamnă că acel lucru este singur, fără altceva. Din contră, 
atunci când spunem că „ceva“ este „unu“, acest „unu“ este el 


! Platon, Sofistul, 245 b. 
? Plotin, Enneade, VI, 6, 13.9—10. 

însuși „ceva anume“, așadar alăturarea unului face ca lucrul însuși 
care este unu să nu mai fie singur. În schimb, atunci când ajunge 
la unul absolut, Plotin arată că acest unu este el însuși singur 
(u6vov), tocmai pentru că, dacă ar fi împreună cu altceva, el nu ar 
mai fi unu în mod absolut. Așadar, când „ceva este unu“, el nu 
poate fi singur, ci este împreună cu acest unu determinat care i se 
alătură. În schimb, singurul care poate fi cu adevărat unu si „sin- 
gur“ (uOvov) este unul absolut, care nu mai are nimic altceva în el 
însuși. Dar, pentru a fi așa, pentru a fi cu adevărat singur, unul 
absolut nu mai este „ceva anume“, ci este dincolo de ființă. 
„Singurătatea“ principiului absolut unește astfel toate sensu- 
rile depásirii fiinţei: principiul nu are o pluralitate în sine însuși, 
nici nu intră în relaţie cu ceva plural, diferit de sine, și nimic 
altceva nu poate să aibă nici un raport faţă de el: de pildă, nimic 
altceva nu poate să îl gândească. Astfel, el este „singur și izolat“ 
(uOvov xoi épnov)! deoarece el nu este în sine însuși nimic 
altceva? si nu are nevoie de nimic altceva’. El este binele prim, 
care, pentru a fi, nu are nevoie nici măcar de a fi bine. El nu este 
ceva anume, și astfel, nu este nici un bine determinat, ci, dacă 
este bine, el este într-un sens mai înaltf. De asemenea, el este 
„singur si izolat“ deoarece, neavând nimic altceva în sine, nu are 


! Expresia este recurentă la Plotin, care o atribuie lui Platon, însă este vorba, 
de fapt, despre o interpretare a unui context platonic: Philebos, 63 b 7-8, unde se 
spune că nici unul dintre genuri (plăcerea sau intelectul) nu poate fi neamestecat, 
„singur si izolat“. Pentru Plotin, acest amestec despre care vorbește aici Platon este 
binele uman, un bine determinat, iar nu cel absolut (vezi Enneade, VI, 7, 25.12— 
14). De aceea, dacă binele determinat trebuie să fie amestecat, Plotin deduce că 
binele absolut trebuie să fie „singur si izolat“. Expresia „singur și izolat“ apare şi în 
alt context platonic, anume în Timaios, 34 b 5, unde este vorba despre cer ca fiind 
„unul singur și izolat“, un zeu fericit, care nu are nevoie de nimic altceva. 

? Plotin, Enneade, V, 5, 13.6. Vezi, de asemenea, VI, 8, 21.32—33, unde se 
arată că „unul este doar el însuși (16VOv ardt) si este cu adevărat el însuși, pe 
când fiecare dintre celelalte lucruri este si el însuși, dar si altceva“. 

? Plotin, Enneade, VI, 7, 40.28. 

+ Plotin, Enneade, VI, 7, 25.15. 

5 Sensul celor două cuvinte grecești (uóvov koi čpnpov) este foarte apro- 
piat. Expresia ar însemna: singur și fără nimic altceva. 

spre ce să îşi îndrepte activitatea sa!. În consecință, el nu poate fi 
gândit nici măcar de către sine însuși, așa cum se gândește inte- 
lectul. Dar atunci, cel care vrea să ajungă la acest principiu abso- 
lut simplu și absolut singur, nu trebuie să întreprindă un efort de 
gândire?, ci, din contră, trebuie să se elibereze pe sine de orice 
altceva si să înainteze „singur înspre cel singur“. Înaintarea spre 
principiu va fi astfel o „fugă a celui singur înspre cel singur *. 
Singurătatea principiului, izolarea lui faţă de toate celelalte lu- 
cruri, nu contrazice însă faptul că el susţine în același timp întrea- 
ga realitate, ca un fundament al ei. Faptul că principiul este dinco- 
lo de ființă nu înseamnă o simplă negare a ființei — așa cum ar fi 
materia, la capătul celălalt al ierarhiei realităţii. Din contră, depă- 
şirea fiinţei si izolarea principiului față de orice formă de dualitate 
este singurul fundament al fiinţei înseși si al logicii duale a acesteia. 
Astfel, am văzut că principiul rămâne singur, lipsit de orice altce- 
va, si el nu se îndreaptă spre nimic altceva, ci stă nemișcat”. Dar, 
prin faptul că principiul stă nemișcat, el este cel în care fiinţa însăși 


! Vezi Enneade, V, 3, 10.17-18. Orice activitate se îndreaptă spre ceva 
anume: fie spre un alt lucru, fie spre o altă parte din sine. Intelectul divin are 
nevoie să se gândească pe sine, de aceea el are o asemenea activitate îndreptată 
spre sine. În schimb, principiul prim este absolut unu (tò ëv nâvrn) (Enneade, 
V, 3, 10.16-17); în consecinţă, el nu are spre ce să îşi îndrepte activitatea, ci el 
este „singur si izolat“, stând absolut imobil (nâvrn oticetou) (Enneade, V, 3, 
10.17-18). 

? Plotin, Enneade, V, 3, 13.33. Gândirea este plurală, de aceea nu poate 
ajunge la cel „izolat si singur“. 

3 Plotin, Enneade, VI, 7, 34.7: „sufletul nu trebuie să aibă nimic altceva în 
sine, pentru a putea ca singur să primească pe cel singur“. 

* Plotin, Enneade, VI, 9, 11.51 (puyn póvou npóg póvov): acestea sunt 
cuvintele care încheie ultimul tratat al Enneadelor, în ordinea dată de Porfir. 
Vezi de asemenea Enneade, I, 6, 7.9, unde Plotin compară înaintarea spre prin- 
cipiu cu riturile sacre, în care initiatul vede „prin sine singur pe cel singur“. 
Vezi articolul lui E. Peterson, „uóvov mpóg póvov-Formel bei Plotinos“, în 
Philologus, 88, 1933, pp. 30-41. 

5 Plotin, Enneade, V, 3, 10.17-18 (n&vrn otüjoetou). Vezi de asemenea 
Enneade, VI, 7, 39.29-35: „unul stă nemișcat“ (oeuvòv éotnéetou), fiind ast- 
fel mai venerabil decât ființa, care nu poate fi nemișcată. 

își găseşte stabilitate (Euewev)!. Fiinţa poate deveni stabilă (HÉvov) 
tocmai datorită acestui principiu absolut, care este singur (póvov). 
Fiinţa nu poate avea prin sine însăși stabilitate, pentru că în sine 
însăşi ea este duală, iar activitatea ei este mereu îndreptată spre 
sine, încât ființa nu poată să rămână nemiscatä. În schimb, ceea ce 
îi dă stabilitate, împiedicând-o de la o dispersie în pluralitate, este 
cel care rămâne nemișcat și singur. 


Interdictia plotinianá de a trece dincolo de unu. Principiul 
fiinţei si al gândirii se arată a fi dincolo de gândire. Plotin isi in- 
stalează gândirea sa filozofică tocmai în acest paradox. În același 
timp, el impune o limită gândirii care caută principiul, desigur, 
o limită care nu poate fi atinsă ca atare, însă o limită care prote- 
jează anterioritatea absolută a principiului unu-bine, interzicând 
gândirii noastre să mai caute ceva „dincolo“ de el. 

Pentru aceasta, Plotin pornește tocmai de la faptul că unul- 
bine nu este un unu determinat și nu poate fi gândit ca atare, ca 
şi cum ar fi „ceva“ determinat. Principiul nu are nimic în comun 
cu lucrurile al căror principiu este. El nu poate fi pus alături de 
celelalte lucruri despre care spunem că sunt „unu“. Altfel, dacă 
am număra unul absolut alături de celelalte lucruri — dintre 
care fiecare este un „unu“ determinat —, atunci am putea gândi 
ceea ce este comun între unul absolut și unul determinat, iar 
acest element comun ar fi anterior unului absolut. Dar atunci, 
unul absolut nu ar mai fi cu adevărat absolut, nu ar mai fi pri- 
mu. Astfel, anterioritatea absolută a unului este legată de faptul 
că el se sustrage cu totul gândirii si că el nu este un unu determi- 
nat, faţă de care să mai poată exista un unu anterior, mai simplu. 


! Plotin, Enneade, VI, 6, 3.9. Vezi partea întâi, capitolul 3, C. 

? Totuși, gândirea filozofică ulterioară — cu Iamblichos și Damascius — va 
încerca să depășească chiar şi această limită impusă de Plotin. Acesta va fi su- 
biectul celei de a doua părți a acestei lucrări. 

? Plotin, Enneade, V, 5, 4.15-16: „Altfel, ar exista ceva comun între el si cele 
numărate alături de el, iar acela ar fi anterior lui; dar [înaintea lui] nu trebuie să 
fie nimic“ (ei 8& uh, KowOv tt EOTOL ET or0t00 xoi TOV GVVOPIONOLUEvOV, 
KOKETVO npó OVToV. Get OË unõév). 

Mai mult, Plotin arată că orice gândire și orice cercetare caută de 
fapt principiul si înaintează doar până la principiu, iar la acesta se 
oprește“. Dar orice cercetare caută să explice un lucru sau altul, cau- 
tă să înțeleagă „ce este“ lucru respectiv şi „de ce“. În schimb, despre 
principiu nu ne mai putem pune în continuare alte întrebări, nu 
mai putem căuta „ce este“ (ti &ov) el si „de ce“ (Ou ti) este el așa, 
deoarece nu mai există un alt principiu înaintea principiului tutu- 
ror". Principiul însuși nu mai poate fi gândit, nu mai poate fi cunos- 
cut. Așadar, înaintea principiului prim — unu absolut și bine su- 
prem în același timp — nu mai poate exista un alt principiu, prin 
care să explicăm mai departe acest principiu însuși. Plotin limitează 
înaintarea sufletului la nivelul binelui absolut: dincolo de acesta nu 
se poate trece, pentru că dincolo de el nu mai este nimic*. 


D. Paradoxul lui „dincolo de ființă si de gândire“ 


1. Limitele expresiei „dincolo de gândire“ 


Cel de-al treilea nivel al transcendentei pe care l-am descris 
pune în echivalență faptul că principiul este „dincolo de ființă“ 
cu faptul că el este „dincolo de gândire“. Există însă un dublu 
paradox între aceste două expresii: pe de o parte, cum putem 
lămuri ce înseamnă „dincolo de ființă“, spunând că acesta este 
„dincolo de gândire“? Căci cum putem gândi ceva care ar fi din- 
colo de gândire? Pe de altă parte, dacă este dincolo de gândire, 
cum putem continua să spunem despre el că este „dincolo de 
fiinţă“ si dincolo de pluralitatea fiinţei? Căci a spune acest lucru 
înseamnă, într-un fel, a-l gândi. 


+ Plotin, Enneade, VI, 8, 11.1—5. 

5 Plotin, Enneade, VI, 8, 11.8—9: „Întrebarea «de ce» caută un alt principiu; 
însă pentru principiul tuturor lucrurilor nu mai există un alt principiu“ (Tò 88 
Să ti &pxhv GO v Entet &pyfic 6E TAG n&ons ook ÉOTLV Gp). 

* Plotin, Enneade, VI, 7, 22.19-21: „[Sufletul] se poate ridica deasupra 
intelectului, însă nu poate alerga deasupra binelui, deoarece nu este nimic care 
să stea deasupra.“ (Koi vod èv brepoiper, où Súvatar è onàp tò &yaðòv 
OPOLETV, ÔTL unâtv ÉOTL 10 DTEPKEULEVOV). 

Astfel, problema cea mai profundă care se pune la acest nivel 
este aceea că, deși spunem că este dincolo de gândire, totuși, sun- 
tem în continuare nevoiţi să spunem ceva despre el, să îl gândim și 
să îl numim într-un fel. De pildă, spunem chiar acest lucru: anume 
că el este dincolo de ființă. Dacă până acum am discutat problema 
transcendentei principiului față de intelectul divin, așadar față de 
gândirea cea mai înaltă și mai unitară, se pune acum problema 
statutului lui „dincolo de ființă“ în însăși gândirea noastră discursi- 
vă, în care orice negatie pare să transmită ceva, ajungând astfel — 
printr-un efect paradoxal — să afirme ceva prin însuși actul de a 
nega. Astfel, dacă spunem că principiul este dincolo de ființă, spu- 
nem deja că „este“ într-un fel, iar dacă spunem că este dincolo de 
gândire, spunem deja ceva despre el, așadar îl gândim deja. 

Plotin anticipează această dificultate și încearcă să iasă din 
paradox, stabilind limitele și valabilitatea expresiilor de tipul 
„dincolo de ...“. Astfel, el arată în repetate rânduri cum anume 
putem accepta că principiul prim nu poate fi gândit, fără a ne 
contrazice prin ceea ce spunem despre el (de pildă, prin faptul că 
spunem că el este dincolo de ființă si de gândire). Mai precis, pro- 
blema care se ridică priveşte statutul însuși al expresiei „dincolo 
de fiinţă“, cu toate variantele sale: „dincolo de toate“, „dincolo de 
gândire“, „cel de dincolo“. Această expresie nu mai are — la 
Plotin si la toti ceilalți neoplatonici — o aplicare directă, descrip- 
tivă. În loc să descrie, in loc să afirma ceva, expresia impune, de 
fapt, o limită și interzice un acces direct la ceea ce numim „prin- 
cipiul prim*!. Soluţia paradoxului formular mai sus va fi urmă- 
toarea: „dincolo de ființă“ poate fi pus în echivalență cu a fi „din- 
colo de gândire“, deoarece a spune că principiul este „dincolo de 
fiinţă“ nu înseamnă a-l gândi, ci înseamnă a suprima orice gân- 
dire asupra lui. Dincolo de ființă nu este un nume, o afirmaţie, 


! De remarcat faptul că Damascius își începe tratatul său Despre principii 
(R. I, 1.5) într-o manieră foarte precaută: el nu vorbeşte în mod direct despre 
principiu, ci despre „ceea ce numim principiu“. 

un enunţ, o descriere!. Din contră, dincolo de ființă sugerează ab- 
senta numelui, in-descriptibilul si in-exprimabilul absolut. Ea este 
o „expresie“ a inexprimabilului. În Enneade, V, 3, 13.2, Plotin 
leagă anterioritatea unului-bine față de fiinţă si intelect de faptul 
că unul este „realmente inexprimabil“ (&ppnrov tf Gâneeigy. 
De data aceasta, el se referă în mod explicit la gândirea umană și 
la incapacitatea acesteia de a cuprinde unul absolut’. Astfel, orice 
am spune noi, spunem mereu „ceva anume“ (xi). În schimb, 
unul însuși nu mai este „ceva anume“, astfel încât să poată deve- 
ni subiectul unui discurs despre el, ci el este „unu“ fără a fi 
„ceva“. El este unul însuși, unul în sine sau unul absolut 
(adtoév), iar cel ce este în sine sau absolut este anterior celui 
care este „ceva anume“. În consecință, unul este indicibil, iar 
singura manieră adecvată în care mai putem totuși să ne referim 
la el este prin a spune că el este „dincolo de toate și dincolo de 
intelectul cel mai venerabil“ (Entkewo nâvrov xoi énékerva 
100 oeuvotátov voo). Iar această expresie nu este un nume, ci, 
din contrá, ea aratá cá unul ,nu are nume, nici discurs, nici 
stiintá ^. În consecinţă, expresia platonică dincolo de ființă nu 
este o descriere a principiului ci, din contrá, este o expresie a 
faptului că acesta nu are nume si că nu poate fi gândit. Dar, în 


! Plotin, Enneade, V, 5, 6.11—12 (Tò yàp Entkewa óvtog ov 160€ Aéyev— 
où yàp c1(8nctw—o968 Svoua ato Aye). Plotin leagă astfel referința din 
Republica, 509 b 9 (privind binele de dincolo de ființă), de referinţa din Parmeni- 
de, 142 a 3 („nu există nume al lui [al unului]*). 

?'Termenul &ppnrov poate fi tradus prin „inexprimabil“ sau „indicibil“. În 
unele traduceri — precum cea engleză realizată de A. H. Armstrong, cuvântul 
este tradus prin „inefabil“. Totuși, preferám să rezervăm această traducere pen- 
tru TÒ &n6ppnrov, termen foarte important în neoplatonismul de după Plotin, 
mai ales la Damascius. Termenul „indicibil“ (&ppnrov) este cel pe care Platon 
îl aplică nefüintei (Sofistu/, 238 c 10, 238 e 6, 239 a 5). De asemenea, el apare 
în Scrisori, VII, 341 c 5. 

3 Desigur, numai în gândirea noastră discursivă are sens problema expri- 
mării, pe când gândirea superioară, a intelectului divin, se realizează în manie- 
ră identitară, unitară, fără distanță faţă de obiectul gândit. 

+ Plotin, Enneade, V, 3, 13.1. 

? Vezi în acest sens Platon, Parmenide, 142 a 3-4. 

acest caz, unul nu este ceva anume, care ar fi ulterior numit 
„unu“, ci chiar și numele este altceva decât el, de aceea este ina- 
decvat a spune chiar și că el este „unu“. Plotin reia aici concluzia 
deja cunoscută a primei ipoteze asupra unului din dialogul Par- 
menide: unului care este unu nu îi revine nici discurs (/ogos), nici 
ştiinţă. Principiul prim al lui Plotin va prelua această condiţie a 
unului platonic: „Este fals a spune chiar și că este unul, despre 
cel căruia nu îi revine pici discurs, nici ştiinţă, si despre care se 
spune că este dincolo de ființă“. 

Totuşi, ce statut mai pot avea niște expresii care nu exprimă 
nimic? Ce pot însemna aceste nume care nu sunt nume, ci care 
numesc doar absenţa totală a numelui? Plotin răspunde la aceas- 
tă întrebare spunând că, de fapt, atunci când vorbim astfel des- 
pre principiu, nu îl numim, ci doar „ne facem nouă înşine sem- 
ne despre el". Numele unului are un rol propedeutic: cel care 
caută principiul trebuie să pornească de la unu deoarece acesta 
indică simplitatea, iar apoi, el trebuie să nege chiar și acest nume, 
deoarece nici el nu descrie natura principiului. Astfel, numele 
unului are o valoare intermediară, o valabilitate limitată: el indi- 
că simplitatea, însă o simplitate care este mai simplă decât însuși 
acest nume al unului. De aceea, numele unului folosește gândirii 
filozofice numai în măsura în care el însuși este depășit. 

Astfel, Plotin preia într-o manieră proprie afirmaţia platonică din 
Parmenide, 142 a, unde se spune că „unul nu are nume“ (OdÔ’ pot 
Svoua EoTwv OV): pentru el, această concluzie are o valoare doctri- 
nară:. Totuși, la Platon concluzia avea o anumită doză problematică, 
în măsura în care unul a fost propus ca ipoteză, așadar cu un nume, 
dacă nu cu o știință explicită, apoi numele si știința i-au fost retrase. 
În plus, imediat după afirmarea acestei concluzii, Platon se întreabă 


6 Plotin, Enneade, V, 4, 1.9—10. 

7 Plotin, Enneade, V, 3, 13.5-6 (fitv adtoîc onpoáívei &rvyeiobpev 
nepi oc0100). De asemenea, in Enneade, V, 5, 6.23-37, se arată că nu știm ce 
să spunem despre unu, ci îi dăm un nume pentru a ni-l indica nouă înșine, deși 
el însuși nu are nume. 


8 Vezi Plotin, Enneade, VI, 41, 37. 

— prin intermediul personajului Parmenide — dacă este posibil ca 
lucrurile să stea așa în privinţa unului, iar răspunsul este negativ. 
Plotin însă, nu numai că preia concluzia negativă a argumentării ca 
atare, dar „rezolvă“ în același timp partea problematică a acestei con- 
cluzii. Pentru el, „unul“ nu este un nume propriu-zis, desi ne folosim 
e el. Mai mult, nu numai că este posibil ca unul să fie asa cum se 
de el. Mai mult t bil ul să fie aș 
prezintă în concluzia platonică, ci doar aceste negatii (ale numelui, 
ştiinţei, etc.) sunt adecvate unului, care transcende orice dualitate, 
aşadar si pe cea implicată de gândire, de ştiinţă, de nume. 


În felul acesta, deşi nu numeşte si nu descrie transcendenta, 
expresia „dincolo de ființă“ — ca și toate celelalte depäsiri si 
negatii care o însoțesc — ne indică maniera însăși în care sufletul 
poate atinge această transcendenţă!: anume suprimánd si pără- 
sind tot ceea ce ţine de ființă și rămânând în sine însuși, iar nu 
în altceva?. Cel care merge nu înspre lucruri, ci în sens opus, nu 
va ajunge la o ființă, ci la sine însuși, iar cel ce este astfel fn sine nu 
este în altceva, nu este în ființă, ci în acela (de dincolo de ființă), 
deoarece sufletul însuși devine nu o ființă, ci dincolo de ființă. 
„Dincolo de ființă“ descrie astfel o stare accesibilă sufletului care 
se uneşte cu principiul. Această stare constă în a fi în sine, iar nu 
în altceva, adică nu în ceea ce este. „Cel care nu este în altceva nu 
este în nimic anume, ci doar în sine“, într-un mod autentic al 
acestui în sine, un în sine ne-dedublat. Iar cel care este £7 sine în 
acest fel este în cel care depășește dualitatea, adică în unu, deve- 
nind el însuși dincolo de ființă. 

Tocmai de aceea, dincolo de ființă nu trebuie înţeles ca refe- 
rindu-se la o regiune determinată a realităţii, la un lucru anume, 
pe care l-am numi unu si care ar avea altă natură decât fiinţa. Ci 
dincolo de ființă indică această unificare totală, înspre care ființa 


! Despre cum putem noi să cunoaștem unul, vezi Enneade, VI, 8, 11.23; 
III, 8, 9.20. 

? Vezi Enneade, VI, 9, 11.41—42. 

3 Plotin, Enneade, VI, 9, 11.39—40. Într-adevăr, alteritatea este o caracte- 
ristică a ființei; doar ea poate fi „în altceva“, într-o dualitate cu acest „altceva“. 

însăși tinde, dar care nu mai poate fi o altă ființă. Dincolo de ființă 
nu mai este ceva anume, iar a ajunge dincolo de ființă — în 
identitate cu acest principiu transcendent — înseamnă a se des- 
prinde de logica duală a ființei, a nu mai fi o ființă anume. 

Astfel, dacă „dincolo de ființă“ descrie în primă instanţă trans- 
cendenta principiului față de ființă, totuși, într-un sens mai pro- 
fund, expresia nu transmite ceva despre principiul însuși, ci ea 
indică inadecvarea fundamentală faţă de principiu a oricărui nume 
şi a oricărei expresii concrete — de vreme ce principiul rămâne 
in-exprimabil. În plus, funcţia acestei expresii este aceea de a indi- 
ca sufletului uman „direcţia“ principiului: renunțând pe rând la 
orice prezenţă de natura ființei, rămânând în cele din urmă în sine 
însuși iar nu în altceva, sufletul ajunge în unitate cu cel care nu 
este în altceva, şi căruia nimic altceva nu îi este potrivit. Așadar, în 
loc să fie o expresie a unei naturi anume, „dincolo de ființă“ are 
rolul de a suprima orice expresie si de a ne îndepărta de orice natu- 
ră determinată, îndreptându-ne spre cel care este străin oricărei 
naturi, spre cel care nu mai este nimic anume!. 


2. Principiul negândit al gândirii 


Am urmărit, până acum, modul în care Plotin înţelege trans- 
cendenta principiului faţă de ființă, punând în evidenţă diferite- 
le niveluri la care această anterioritate poate fi identificată: faţă 
de pluralitate, faţă de activitatea ființei si faţă de gândirea specifică 
ei. În urma acestei analize, se ridică însă o problemă de fond pri- 
vind gândirea lui Plotin, și anume: cum putem admite un princi- 
piu la care gândirea nu are un acces direct, si care este relevanta 
acestui principiu; de ce gândirea ar avea nevoie de un astfel de prin- 
cipiu, pe care nu îl poate nici măcar numi? Astfel de întrebări ating 
statutul cu totul aparte a ceea ce numim „principiu“. Trebuie să 
înțelegem că există o dinamică a principiului în gândirea noastră, o 
dinamică din care nu ne putem opri niciodată: pe de o parte, 


! Damascius va vorbi despre principiu ca despre un „nimic“ propriu-zis, 
însă într-un sens superior ființei. Vezi De principiis, R. I, 6.22-26. 

principiul se impune gândirii, sau gândirea însăși își caută un punct 
de reper absolut, dar, pe de altă parte, acest principiu, acest punct 
de reper absolut, nu poate fi identificat ca atare, ci el se retrage 
constant din gândire, iar gândirea se instituie de fapt tocmai faţă de 
această contantă retragere a principiului. 

Acest lucru creează efectul unor retractări constante: gândi- 
rea filozofică neagă ceea ce ea însăși a admis la un moment dat. 
Un exemplu de acest fel il întâlnim la Plotin, a cărui gândire 
trebuie înţeleasă în stratificarea ei inerentă, în acest joc în care 
perspectiva se schimbă de fiecare dată. Gândirea lui Plotin se 
rafinează ea însăși pe măsură ce înaintează spre principiul prim. 
De pildă, dacă la un anumit nivel al analizei Plotin însuși propu- 
ne anumite denumiri ale principiului (precum cea de „unu“ și 
cea de „bine“), în schimb, la alt nivel al discuţiei, aceste denu- 
miri sunt ele însele suspendate, Plotin arătând că nici ele nu sunt 
întru totul adecvate principiului, ci rolul lor este limitat: ele răs- 
pund unei nevoi a analizei, dar sunt apoi depășite, din aceeași 
nevoie a gândirii de a sugera principiul. Astfel, gândirea lui Plo- 
tin nu este una statică și descriptivă, ci este una care înaintează și 
se reformează ea însăși pe măsură ce înaintează. Acest lucru poa- 
te da impresia că Plotin însuși contrazice ceea ce a admis în alte 
părți ale operei sale. De fapt, ceea ce răspundea exigenţelor gân- 
dirii sale la un anumit nivel al acesteia, nu mai răspunde exigen- 
telor unui nivel ulterior. 

Astfel, fiind dincolo de ființă, principiul prim nu poate fi 
nimic anume, așadar el nu poate fi nici bine, nici unu, ci acestea 
sunt doar două maniere în care noi indicăm principiul prim. În 
schimb, el însuși nu este bine pentru sine însuși, ci doar pentru 
celelalte lucruri, așadar pentru ființă’, iar el nu este un bine pro- 
priu-zis, un bine determinat. De asemenea, principiul nu este 
unu în mod propriu-zis, ca o caracteristică a lui, ci „unul“ este 
modul cel mai simplu în care noi putem indica simplitatea abso- 
lută a principiului și depărtarea lui faţă de orice „lucru“ pe care 


! Plotin, Enneade, VI, 7, 24.15-16. 

îl putem gândi. „Unul“ nu este, în ultimă instanţă, decát o indi- 
catie negativă asupra principiului, iar nu o descriere a acestuia!. 
Numele „unului“ nu este dat decât în manieră indicativă, pentru 
a arăta simplitatea principiului, în așa fel încât acela care caută 
principiul să suprime chiar și această indicație; astfel, este chiar 
mai potrivit a nu folosi nici un nume pentru unu, decât să inte- 
legem că acest nume ar exprima ceva pozitiv despre principiu. 

În concluzie, termenii „unu“ şi „bine“ nu descriu propriu-zis 
principiul, nu au o referentialitate directă, ci ei ghidează mintea 
înspre principiul, protejând, în același timp, principiul de orice 
descriere inadecvată lui?. 

În felul acesta, aporia platonică a principiului — care este admis 
ca unu, dar care se arată a nu avea ființă si a nu fi, la limită, nici 
măcar unu — se păstrează şi în termenii lui Plotin. Într-adevăr, 
Plotin afirmă un principiu unu, care este în același timp bine, dar 
el nu acceptă cá la acest principiu putem avea vreun acces în terme- 
nii gândirii. Singurul acces ar fi unul deasupra gândirii, într-o vizi- 
une privilegiată, care poate avea loc în mod cu totul excepţional. 
Dar atunci, revenind la problema enunțată mai sus, ne putem 


! Astfel, numele „unu“ este explicat ca o negatie a pluralitätii (Enneade, V, 
5, 6.26), explicaţia trimițând la ipoteza primei aporii din Parmenide, cea în 
care unul este admis ca non-plural. Mai mult, Plotin leagă ideea unului non- 
plural de obiceiul pitagoric de a sugera principiul prin numele zeului Apollo, 
care exprimă de asemenea negația pluralității (AnóAJ«ov — ómnóqooic tv 
noM6v). Pentru Apollo ca nume al unui număr la pitagorici, vezi Porfir, De 
abstinentia, 2, 36 şi E. Robbins, „Ihe Tradition of Greek arithmology“, 
Classical Philology, 16, 1921, pp. 97-123. 
2 „[...] One and Good, though not proper names, descriptions or definiti- 
ons, remain to some extent privileged terms for the Neoplatonists. «One» su- 
ggests the absence of the articulation or organisation, division or boundary, 
which would make description or definition possible. And «Good», still more 
importantly, keeps our mind pointed in the right direction, and helps us to 
remember that we experience him primarily as the source of value and the goal 
of desire, and that he is more, not less, than anything we can describe or defi- 
ne." (A. H. Armstrong, , The Escape of the One. An Investigation of Some 
Possibilities of Apophatic Theology Imperfectly Realised in the West", in 
Studia Patristica, XIII, Berlin, 1975, pp. 77-89). 

întreba: cum admitem acest unu în gândirea noastră? În ce termeni 
putem vorbi despre el, dacă el nu poate fi propriu-zis gândit? Pe de 
o parte, cum îl admitem, de vreme ce spunem că nu putem gândi 
așa ceva, iar, pe de altă parte, ce admitem, atunci când vorbim to- 
tusi despre unu? Cum putem gândi așa ceva, pe de o parte, si pe de 
altă parte, nu cumva, ceea ce gândim este absurd și cu totul contra- 
dictoriu faţă de ceea ce însăși gândirea noastră poate accepta? 
Plotin are o soluţie la această aporie. Astfel, trebuie să întele- 
gem că gândirea, în termenii lui Plotin, înseamnă o depărtare de 
la unitatea absolută, deoarece gândirea necesită o dualitate (aceea 
între un obiect gândit si actul însuși de a gândi), aşadar, gândirea 
noastră nu poate fi propriu-zis despre unu; orice gândire a noastră 
— oricât am încerca să ne apropiem de principiu — păstrează 
într-un fel distanţa faţă de unu. În plus, gândirea este în același 
timp dorinţă de a cunoaște si de a cuprinde unitatea absolută, iar 
această dorință este cea care ne atrage spre principiul prim. Așadar, 
într-un același act, se suprapun contemplatia și dorinţa: pe de o 
parte, ne îndreptăm tot timpul spre principiu, dorind să îl cunoas- 
tem, dar, în însăși această dorire și în această tendinţă de a ne 
apropia de el, de fapt, noi ne depărtăm de principiu, sau rămânem 
tot timpul la o anumită distanţă de el, indiferent cât de mult am 
vrea să ne apropiem, pentru că dorinţa de a-l cunoaște este în ace- 
lași timp cea care ne depărtează de el!. Așadar, felul în care Plotin 
gândește principiul prim ca unu si bine — ca obiectul suprem al 
contemplatiei, dar dincolo de gândire, ca obiectul suprem al dori- 
rii, dar dincolo de orice obiect propriu-zis — reușește să impună 
în același timp si distanţa faţă de principiu, dar și faptul că orice 
gândire este referentialá, în cele din urmă, la acest principiu. 
Plotin iese astfel din aporia platonică, din contradictia care ar pă- 
rea să amenințe gândirea principiului. Astfel, atunci când admi- 
tem principiul în gândirea noastră, nu admitem propriu-zis un 


! Plotin vorbește, de pildă, despre curiozitate ca sursă sau cauză a depărtării 
de principiu. Vezi N. Baladi, „Origine et signification de l'audace chez Plotin“, 
în Le Néoplatonisme, op. cit., pp. 89-99. 

obiect, astfel încât gândirea lui să devină contradictorie, ci, vorbim 
despre principiu, dar niciodată nu îl exprimăm pe el, adică vorbim 
despre el, dar întotdeauna suntem la o distanţă faţă de el. Vorbim 
despre principiu incluzând în același timp această distanţă, sau 
incluzând conștiința acestei distantäri faţă de el. Principiul se im- 
pune astfel nu ca „obiect“ (contradictoriu și paradoxal) al gândirii, 
ci ca o necesitate de ordinul gândirii. Mai precis, gândirea noastră 
este dublu condiționată de acest principiu unitar: pe de o parte, 
gândirea duală are nevoie de o unitate anterioară, iar pe de altă 
parte gândirea este definită de Plotin tocmai ca un act de apropie- 
re — si distantare implicită — faţă de principiul prim. A vrea să 
cunosti înseamnă a dori să cunosti; dar gândirea se naște tocmai ca 
această dorință de a prinde unul într-un obiect al gândirii, institu- 
indu-l astfel în diferență faţă de cel care vrea să cunoască. Unul 
este astfel, în cele din urmă, obiectul unic al gândirii, însă nu al 
unei gândiri care distinge unul faţă de alte obiecte — ceea ce ar fi 
imposibil — ci al unei gândiri care se mișcă în jurul unului, depăr- 
tându-se și apropiindu-se în același timp de el. Apropierea de unu 
este în același timp o depărtare. Unul este referința absolută a gân- 
dirii, precum centrul unui cerc, faţă de care punctele de pe cerc 
tind să se apropie, desi ele sunt departe, în acelaşi timp. În ea în- 
säsi, gândirea nu este suficientă deoarece este mereu duală, mereu 
despărțită de obiectul ei; în schimb, unitatea anterioară dă sens 
gândirii tocmai rămânând în afara acesteia, nedevenind obiectul ei 
propriu-zis — pentru a nu reinstitui astfel dualitatea gândirii. 
Gândirea se desfășoară față de o unitate, ea este mereu în jurul 
acestei unități anterioare. 

Observăm astfel că tocmai ceea ce nu mai putem gândi pro- 
priu-zis sustine gândirea noastră, nu devenind un obiect al ei, nu 
subsumându-se gândirii, ci tocmai rămânând în afara ei. Același 
lucru se întâmplă şi în cazul intelectului divin: unul susţine gân- 
direa intelectului si îi dă sens, deși el însuși rămâne negândit. 

Gândirea depinde astfel de ne-gândirea principiului, de fap- 
tul că acesta nu mai poate fi gândit; altfel, o gândire care ar 

cuprinde unul nu ar mai fi o gândire, căci ar pierde însăși dispu- 
nerea ei de gândire, inevitabil duală. În mod paradoxal, intelec- 
tul se constituie ca gândire tocmai prin depărtarea sa față de 
unu, obiectul doririi sale, cel spre care se îndreaptă gândirea sa, 
chiar dacă nu ajunge niciodată la el. Intelectul se întoarce spre 
unu in contemplatie, însă această contemplatie, această vedere 
este în același timp o depărtare față de unu si, în consecinţă, o 
instituire a intelectului în dualitatea sa specifică. Vrând să cu- 
prindă unitatea absolută, intelectul ajunge la pluralitate forme- 
lor. El ajunge astfel să gândească nu unul însuși — inconceptibil 
— ci pe sine, formele fiind conţinutul său intelectiv. Gândirea se 
constituie astfel pe sine, pornind de la un efort primar de a cu- 
prinde unitatea cea de necuprins. Unul absolut (al primei ipote- 
ze) este astfel surprins nu în mod direct, într-un act intelectual, 
ci indirect, ca unul-plural (din cea de-a doua ipoteză). Gândirea 
primă devine astfel manifestarea în pluralitate a ceea ce se sustra- 
ge pluralitätii si gândirii. 

Structura duală a gândirii ia astfel forma doririi: gândirea ca- 
ută în permanenţă obiectul gândirii ei, însă nu poate ajunge ni- 
ciodată la el — ca gândire — deoarece ea însăși este diferită de 
el, deoarece gândirea însăși presupune această diferenţă. Totuși, 
desi nu îl atinge, gândirea continuă să se îndrepte spre el, conti- 
nuă să îl dorească. Tocmai această dorinţă — ca raportare con- 
stantă la principiul prim — este cea care constituie gândirea: 


„dorinţa a dat naștere gândirii si a produs-o odată cu sine". 


! Plotin, Enneade, V, 6, 5.8-10. În plus, tot dorinţa este cea care poate face 
drumul invers, acela al regăsirii principiului. Dacă gândirea nu mai ajunge la 
principiul ei, pe care îl dorește, în schimb, tocmai această dorință este cea care 
poate conduce la o uniune cu principiul. Accesul cu totul privilegiat la princi- 
piul unitar nu mai este găsit în direcția gândirii, ci în cea a dorinţei, atunci 
când gândirea însăși este depășită, când gândirea însăși încetează. Uniunea mis- 
tică nu poate fi atinsă decât într-o schimbare de registru, care iese din scheme- 
le gândirii (Enneade, III, 8, 11.23-24). „Cunoașterea“ cea mai înaltă nu poate 
fi cea a gândirii, ci cea a lui Eros din Bancherul, care se realizează într-o stare de 
„iubire, nebunie, beţie“ (Enneade, VI, 7, 35.19-30). 

Dacă Aristotel remarca, la începutul Merafizicii, că toti oame- 
nii au dorinţa de a cunoaste!, în schimb, la Plotin, relaţia dintre 
cunoaștere și dorință devine mult mai concretă, cele două fiind 
— în punctul lor cel mai înalt — identice. Cunoașterea cea mai 
înaltă devine de fapt o dorinţă, o veșnică dorinţă îndreptată spre 
cel care nu se actualizează niciodată într-o cunoaștere determinată. 

Neoplatonicii aduc astfel, în gândirea noastră, elementul 
non-gândirii, a ceea ce depășește gândirea, dar care este totuși 
presupus de gândire. În sistemul lor, gândirea propriu-zisă va fi 
pusă pe o treaptă inferioară în ordinea realităţii. Dacă pentru 
Parmenide z fi este tot una cu 4 gândi, iar fiinţa este cea mai în- 
altă treaptă a realităţii, pentru neoplatonici, realitatea se consti- 
tuie pornind de la un principiu anterior fiinţei; de asemenea, 
gândirea își pierde primatul său; ea nu mai este posibilă decât 
pornind de la un principiu care scapă cu totul gândirii. 


! Aristotel, Merafizica, 980 a 21 (II&vxec &vEponoi 100 eióévoa ópéyovrou 
PÜOEL). 


PARTEA A DOUA 


EVOLUȚIA PROBLEMEI 
PRINCIPIULUI PRIM DUPA PLOTIN: 
PORFIR, IAMBLICHOS SI PROCLUS 


Capitolul 1 


PROBLEMA UNUI PRINCIPIU DE 
DINCOLO DE FIINŢĂ LA PORFIR 


Evoluţia problemei principiului de dincolo de ființă este o 
istorie cu multe amănunte și răsturnări de situaţie. Linia doctri- 
nară impusă de Plotin nu a fost urmată întotdeauna foarte strict. 
Astfel, pentru Porfir, principiul prim este actul însuși de a fi. 
Odată cu Iamblichos, asistăm la o dedublare a primului princi- 
piu, sau la introducerea unui principiu suplimentar, anterior 
chiar si unului absolut — iar aceasta va fi prima încercare de a 
depăși structura realităţii expusă si impusă de Plotin. Proclus re- 
vine la perspectiva plotiniană, introducând însă noi dificultăți 
privind eficienţa unului ca principiu prim al realităţii, așadar 
asupra statutului său de cauză primă. Vârful acestei evoluţii îl va 
constitui Damascius, care vorbeşte despre un principiu absolut 
transcendent: inefabilul. 

În privinţa lui Porfir, sursele de care dispunem pentru eluci- 
darea perspectivei sale asupra principiului prim sunt distincte și 
uncori contradictorii. Pe de o parte, este vorba de mărturii indi- 
recte, venind din partea lui Proclus și a lui Damascius. Pe de altă 
parte, dispunem de fragmentele unei scrieri a lui Porfir (Apoppoi 
npóg tà VONT4)!, în care acesta încearca să expună într-o mani- 
eră sumară tratatele Enneadelor lui Plotin. De asemenea, dispu- 
nem de fragmente ale unui comentariu anonim la dialogul Par- 
menide, care a fost atribuit lui Porfir”. Comparând cele două 


! Porphyre, Sentences, études d introduction, texte grec et traduction françai- 
se, commentaire par UPR 76, CNRS, avec une traduction anglaise par J. Dillon, 
Vrin, Paris, 2005, vol. I si IL, travaux édités sous la responsabilité de L. Brisson. 

2 Vezi P. Hadot, „Fragments d'un commentaire de Porphyre sur le Parmé- 


nide“, Revue des Études Grecques, 74, 1961, pp. 410—438 si P. Hadot, Porphyre 

texte — dintre care unul ne-a parvenit anonim, iar celălalt se 
referă de fapt la Enneadele lui Plotin — cu mărturiile lui Proclus 
şi Damascius, observăm o anumită neconcordantä, cel putin de 
suprafaţă, care pune în lumină un fragment foarte interesant din 
istoria evoluţiei ideilor filozofice. Tocmai despre această necon- 
cordantá vom vorbi in continuare. Vom începe cu mărturiile 
amintite mai sus, pentru a scoate în evidenţă dintru început ne- 
claritatea care planeazá asupra perspectivei lui Porfir. 

Este surprinzător — în primă instanţă — să observăm cum a 
fost receptat Porfir de către neoplatonicii ulteriori. Prima recep- 
tie este cea a lui Proclus, care, într-un fragment al propriului său 
Comentariului la Parmenide, se referá la doctrina lui Porfir — 
deși fără să îl numească explicit pe acesta. El spune: „în nici un 
caz nu vom spune că vârful inteligibilului este zeul prim, așa 
cum aud despre unii dintre cei mai de seamă teologi, făcând pe 
tatăl de acolo [din inteligibil] identic cu cauza tuturor"'. Con- 
form acestei mărturii, s-ar părea că Porfir pune principiul prim 
la nivelul inteligibilului, ceea ce este cu totul neașteptat, dacă ne 
gândim la stringentele pe care Plotin — maestrul lui Porfir — 
le-a impus asupra principiului prim. 

Trebuie remarcat că, în alt context, Proclus îl așează pe Porfir in 
rândul filozofilor care — precum Plotin — au înţeles că, la Platon, 
„cauza primă este dincolo de intelect si transcende toate ființele“. 
Acest lucru complică problema, făcând să apară un echivoc. Totuși, 
nu putem presupune că prima afirmaţie (legată de identificarea 
zeului prim cu vârful inteligibil) nu ar aparţine lui Porfir, si cá Pro- 
clus s-ar referi la altcineva, deoarece opinia pe care Proclus o amin- 
teste fără să numească autorul ei este menţionată si de Damascius, 
de data aceasta legată in mod explicit de numele lui Porfir. 


et Victorinus, Études Augustiniennes, Paris, 1968, vol. I, pp. 102-143 si vol. II, 
pp. 59-113. 

! Proclus, Comentariul la Parmenide, 1070.15—19. 

? Proclus, Teologia platonică, Il, 31, 25-28. În acest context, Proclus critică 
doar pe Origen platonicianul, care, deși a primit o educaţie filozofică similară 
cu a lui Plotin, neglijează existenţa unului de dincolo de ființă si de intelect. 

Damascius discută perspectiva lui Porfir într-un context în 
care el însuși își pune întrebarea câte si care sunt principiile situate 
înaintea triadei inteligibile, adică principiile anterioare intelectului 
divin, fiinţei veritabile şi inteligibile’. Înainte de a răspunde el în- 
suși la această întrebare, Damascius enumeră trei opinii aparti- 
nând filozofilor neoplatonici anteriori. Una dintre opiniile amin- 
tite este cea a lui Porfir: „sau poate [...] vom spune împreună cu 
Porfir că tatăl triadei inteligibile? este principiul unic al totului?“ 
Damascius arată că această perspectivă nu poate fi acceptată, deoa- 
rece cauza unică a tuturor lucrurilor nu poate fi inclusă între lu- 
crurile a căror cauză este. De asemenea, principiul este indicibil 
(&ppntoc), aşadar el nu poate fi inteligibil si nu poate fi numit 
„tată al triadei“ inteligibile. Triada — având un intelect al ei — 
este inteligibilă într-un anumit fel (Oros Sinore vont), pe când 
principiul absolut este complet indicibil (náprav &ppnroc). În 
plus, el trebuie să fie principiu al întregii realităţi, iar nu doar al 
unei singure triade. Astfel, Damascius face foarte clar diferența 
dintre „vârful fiinţelor“ (Kopvph t&v óvtov)* si ceea ce transcen- 
de toate fiinţele (tà néávta &fépnkev)". 

Dacă acceptăm ca atare mărturia lui Damascius, s-ar părea că 
Porfir „regresează“ față de poziţia lui Plotin, că se întoarce la un 
nivel inferior în raport cu ţinta cea mai înaltă a gândirii maestru- 
lui său, punând ca principiu al întregii realităţi partea cea mai 
înaltă a acestei realități însăși. S-ar părea că, pentru Porfir, prin- 
cipiul realităţii inteligibile — și, în consecinţă, al întregii realități 
— este partea cea mai înaltă a inteligibilului. Însă Plotin a insis- 
tat foarte mult asupra faptului că intelectul divin nu poate fi 
principiu prim. Întrebarea pe care ne-o punem este cum se explică 


! Damascius, De principiis, R. I, 86.3-10. 

? „Tatăl triadei inteligibile“ (Tov natépa tig vonriis vpté8oc) este o expre- 
sie inspirată din Oracolele caldeene; ea indică nivelul cel mai înalt al inteligibi- 
lului. 

? Damascius, De principiis, R. I, 86.3—10. 

4 Idem, R. I, 86.14. 

5 Idem, R. I, 86.14-15. 

acest „regres“, dacă este vorba de un regres propriu-zis, sau doar 
de unul aparent. 


A. Textele lui Porfir 


Totuși, mărturia lui Damascius (si cea a lui Proclus) pare a fi 
contrazisă de anumite afirmaţii ale lui Porfir însuși. Astfel, în 
'Aqopuai, Porfir afirmă in mai multe rânduri transcendenta prin- 
cipiului prim faţă de fiinţă. Principiul este dincolo de intelect, 
deasupra fiinţei, sau pur si simplu „cel de dincolo“!. De asemenea, 
într-un fragment (fr. 18) păstrat din lucrarea sa Istoria filozofică’, 
Porfir vorbește despre un prim zeu, anterior intelectului, pornind 
de la care intelectul se generează pe sine însuși. Această generare a 
intelectului pornind de la zeul prim nu necesită o mișcare a zeului 
prim înspre ceea ce îi este inferior, ci zeul rămâne veşnic în sine, 
deoarece este imposibil ca acesta să fie numărat alături de lucrurile 
ce vin de la el si să fie pus în serie cu acestea. El este ,nenumárabil 
şi necoordonat (UnôÈ ovykoror&rreo0oL)“ față de celelalte lu- 
cruri. Porfir distinge așadar între intelect si un zeu anterior, por- 
nind de la care intelectul se autogenerează?, ceea ce contrazice 
afirmaţia lui Damascius, conform căreia Porfir nu ar mai admite 
nici un alt principiu dincolo de vârful intelectului. 

Dar poate că mărturia cea mai elocventă pentru a descoperi 
în ce constă doctrina lui Porfir este Comentariul la Parmenide. 
Pentru istoria neoplatonismului, faptul că Porfir a scris un co- 
mentariu la dialogul Parmenide este un lucru remarcabil. Astfel, 
se știe că Plotin nu a realizat niciodată un comentariu aplicat 
asupra vreunei scrieri platonice. Chiar și interpretarea primelor 
trei ipoteze din Parmenide este formulată în treacăt, fără o analiză 


! Vezi Porfir, Sentences, 10; 12; 25.1—2; 26; 30.5—6. 

? Vezi Cyrillus, Contra Iulian, I 45, 10-27, 552 BC, p. 196, Burguière- 
Evieux (XVIII, p. 15, Nauck). 

3 Vezi de asemenea Proclus, Teologia platonică, |, 11, p. 51, 4-8, în care se 
spune că Porfir distingea între intelect, care este etern, si o parte a intelectului care 
este pre-eternă (npoouóvtov), prin care intelectul se identifică de fapt cu unul. 

mai largă a textului de bază, fără o contextualizare a acestor ipo- 
teze. Plotin urmărea liniile de forţă ale dialogului platonic, însă 
nu se simţea obligat să explice și amănuntele textuale și să le in- 
tegreze în interpretarea generală pe care el o oferea — anume în 
această omologare a ipotezelor platonice cu cele trei ipostaze 
(unu, intelect, suflet). În schimb, după Plotin începe marea tra- 
ditie a comentariilor platonice aplicate. Dialogul Parmenide va fi 
citit ca un tratat concentrat de ontologie; el este preluat in deta- 
lii de comentatori, care încearcă să desprindă din el o perspectivă 
coerentă si amănunţită asupra întregii realităţi. 

Unul dintre primii autori care comentează dialogul Parmenide 
este Porfir, discipolul lui Plotin!. Desi acest comentariu nu s-a păs- 
trat integral, știm că el cuprindea analize concrete asupra tuturor 
ipotezelor din a doua parte a dialogului?. Porfir este primul care a 
împărţit textul platonic în nouă ipoteze; dintre acestea, prima ipo- 
teză vorbește despre zeul prim (nepi 000 to mpotiotov), iar a 
doua despre nivelul inteligibil (nepi toû vontod nov). 

Ceea ce ne interesează în acest context este diferența pe care 
o făcea Porfir între unul suprem, absolut simplu, și unul celei 
de-a doua ipoteze, pe care Plotin îl identificase deja cu intelectul 
divin. Pentru aceasta, fragmentele păstrate din Comentariul lui 
Porfir sunt foarte relevante, deoarece ele poartă asupra unor 
amănunte din primele două ipoteze. 

Analizând textele păstrate, observăm în primul rând că Porfir 
distinge foarte clar zeul suprem faţă de toate celelalte lucruri. 


! Se pare că si celălalt discipol al lui Porfir — anume Amelius — a comen- 
tat dialogul Parmenide, însă comentariul său nu s-a păstrat. 

? Proclus (Comentariul la Parmenide, 1051.34—1064.12) prezintă în mod 
sistematic interpretările neoplatonice anterioare asupra ipotezelor platonice 
privind unul. Primii trei filozofi care au oferit o interpretare asupra tuturor 
ipotezelor (fie că identificau opt sau nouă ipoteze) sunt Amelius, Porfir si 
Iamblichos. Proclus însuși nu îi numește direct, însă numele lor sunt precizate 
în scoliile marginale. 

? Proclus, Comentariul la Parmenide, 1053.36—1055.25. Pentru motivele 
atribuirii acestei interpretări lui Porfir, vezi H. D. Saffrey si L. G. Westerink, 
Introduction, în Proclus, Théologie platonicienne, |, nota 1, p. LXXXI. 

Acesta nu este descris ca un „vârf al inteligibilului“ (precum in 
márturia lui Proclus si a lui Damascius despre Porfir), ci este net 
distins de inteligibil si de toate lucrurile de după el. Astfel, Porfir 
înaintează ipoteza că zeul prim este „neasemenca si diferit faţă de 
intelect“!, și anume „prin simplul fapt că zeul nu este intelect“ 
(oc ye 1 j| eivoa O voto). El afirmă așadar ceea ce Proclus 
şi Damascius nu se grăbesc să îi conceadă, anume existenţa unui 
principiu anterior intelectului si diferit de intelect. Mai mult 
decât atât, nu numai că zeul prim al lui Porfir nu este intelect, ci 
el nici nu poate fi comparat cu intelectul, asemănat sau distins 
de acesta, deoarece zeul prim nu poate intra în nici o alteritate 
(nici faţă de intelect, nici față de altceva), ci el este incomparabil 
cu orice altceva: „Nu alteritatea este cea care îl distinge de cele- 
alte lucruri, deoarece el nu poate fi comparat, nici circumscris în 
raport cu lucrurile de după el“. Fiind incomparabil cu orice 
altceva, nimic din sfera ființei nu poate exprima ce este zeul. 
Despre el nu putem vorbi decât prin negatii, anume tocmai prin 
acele negatii care — în prima ipoteză platonică — distingeau 
unul de sfera ființei. Astfel, zeul „nu poate fi exprimat si numit 
(àppńtov «od. &KOTOVOHL&GTOV óvvoc) ^; el este dincolo de no- 
tiunea de pluralitate, dar, mai mult decát atát, el este dincolo 
chiar si de noţiunea de unu‘, neavând, așadar, nici o noţiune pro- 
prie, care să îl poată exprima. Nimic din ceea ce sunt celelalte lu- 
cruri nu se poate aplica zeului prim, căci el este „deasupra tuturor 
lucrurilor“ (mì now)”, „superior tuturor lucrurilor“ (on&prepov 


! Porfir, Comentariul la Parmenide, WI, 1 ( Ap” oov &vóptotog ó 0806 tÂ và 
Kor ÉTEPOG;) 

2 Porfir, Comentariul la Parmenide, NI, 10—12. Vezi de asemenea VI, 20 
despre caracterul incomparabil al ipostazei unului prim (tò &ovuBânrov tis 
OVTEV orootóosoc). 

3 Porfir, Comentariul la Parmenide, I, 3—4. Cf. Platon, Parmenide, 142 a 
3-4: „unul nu poate fi numit, nici exprimat“ (005 ovoué£etor &po 0088 
Aéyexou). 

^ Porfir, Comentariul la Parmenide, II, 1-14. Cf. Platon, Parmenide, 141 e 
12: „unul nu este nici măcar unu“ (tò êv oÙte ëv otuv). 

5 Porfir, Comentariul la Parmenide, 1, 4. 

adt®v)'. Astfel, dacă toate lucrurile sunt fiinţe determinate, zeul 
prim este „supra-fiinţial“ (n&vrov bnepobotoc)? sau „înaintea fi- 
intei^ (npoovotov)”, după modelul binelui din Republica. 

Dar atunci, cum se face că autorii de după Porfir i-au atribu- 
it acestuia o perspectivă diferită, în care principiul prim nu mai 
este propriu-zis dincolo de fiinţă, ci se identifică cu parte cea mai 
înaltă a fiinţei? Pentru a elucida această problemă, va trebui să 
intrăm si mai adânc în amănuntele textului lui Porfir, si să obser- 
văm care este elementul de originalitate ce intervine în privinţa 
principiului prim de dincolo de ființă. Porfir încearcă să explice 
în ce constă această superioritate a zeului (a unul prim) față de 
celelalte lucruri, faţă de sfera fiinţelor determinate, si care este 
motivul real pentru care acest zeu prim nu poate fi cunoscut și 
nici exprimat în termenii obișnuiți ai gândirii noastre. Problema 
care se pune priveşte statutul acestei ,supra-fintialitäti" 
(bnepovoog) a principiului prim: dacă principiul este dincolo 
de fiinţă, oare trebuie să înţelegem că el este un fel de ne-fiintà? 
Ne amintim că Plotin însuși era foarte precaut în a vorbi despre 
principiul prim atribuindu-i ființă, iar într-un anumit context, 
el suprimá însuși faptul de a fi al principiului. Totuşi, Plotin în- 
suşi nu afirmă că principiul prim ar fi o neființă”. 

În schimb, Porfir operează o răsturnare de sens, tocmai pen- 


1 Porfir, Comentariul la Parmenide, I], 1. 

2 Porfir, Comentariul la Parmenide, V, 11. 

3 Porfir, Comentariul la Parmenide, X, 25. 

^ Vezi, de pildă, Plotin, Enneade, VI, 8, 8.13-15: „căci dăm la o parte acest 
este, precum si orice alt fel de relaţie faţă de cele ce sunt“. De asemenea, în 
Enneade, VI, 8, 11.25-26, Plotin spune că unul este „așa cum este“ (à oti), 
însă precizează imediat că acest „cum este“ este spus numai dintr-o necesitate a 
expunerii, iar nu pentru că unul însuși ar f/ cu adevărat, nu pentru că lui i-ar 
reveni ființa. Vezi de asemenea VI, 8, 16, 20, unde se spune că 4 fr-ul unului 
este aparent, căci el este ca și cum ar fi (otov eivou). 

? Este ceea ce vor face abia neoplatonicii tardivi, precum Proclus si Damas- 
cius. Așa cum vom vedea în continuare, acești autori vor prefera să se refere la 
principiul de dincolo de ființă ca la o neființă, dar, desigur, în sensul superiori- 
tátii faţă de fiinţă. 

tru a nu lăsa să se înţeleagă că principiul ar fi o neființă, în sensul 
inferioritátii față de ființă. El vrea să pună în evidenţă anteriori- 
tatea si superioritatea zeului prim, fără ca această anterioritate să 
fie aceea a unei nefiinte, a unui neant. Astfel, dacă zeul este in- 
comparabil cu orice lucru dintre cele care sunt, şi nimic dintre 
acestea nu îl poate exprima, aceasta nu înseamnă că zeul însuși ar 
fi „ne-fiinţă“, ca si cum ar avea o lipsă si ar fi mai putin decât 
fiinţa. Din contră, dacă privim lucrurile din perspectiva demni- 
tätii lor ontologice, zeul este singurul care are fiinţă într-un sens 
veritabil, anume o ființă autentică, în cel mai înalt sens al terme- 
nului; în schimb, faţă de acest unu prim, celelalte lucruri par a fi, 
ele de fapt, neant’. Ele sunt, de fapt, lipsite de ființă, faţă de 
principiul care este cauza anterioară şi neafectată a tuturor lucru- 
rilor: „căci nu el este neființă (Hu Ov) si de neînțeles pentru cei 
care vor să îl cunoască, ci noi, împreună cu toate fiinţele, suntem 
nimic (UNÔÉV) faţă el*?. 

Tocmai de aceea, explică Porfir, nu putem cunoaște princi- 
piul, tocmai de aceea el ne apare ca inexprimabil si exclus din 
sfera fiinţei: nu pentru că el ar fi ne-fiintä, ci pentru că, de fapt, 
fiinţa lui depășește fiinţa noastră, el este de necuprins în sfera 
prea strâmtă a ceea ce noi numim fiinţă, în sfera a ceea ce suntem 
noi si a ceea ce sunt celelalte lucruri pe care le numim fringe. 
Acesta este și motivul pentru care zeul rămâne fără relaţie cu tot 
ceea ce vine după el: nu pentru că toate celelalte lucruri sunt, în 
timp ce el însuși nu ar fi nimic, ci, din contră, pentru că el singur 
este, într-un mod preeminent față de toate celelalte lucruri. 

Porfir unește astfel faptul de a fi dincolo de ființă (sau dincolo 
de lucrurile determinate, care există) si faptul de a poseda fiinţă 
în sensul cel mai veritabil. Astfel se explică afirmaţia lui că: „Zeul 


! Vezi Porfir, Comentariul la Parmenide, III, 94, 5—9, unde se arată că unul 
prim rămâne același, într-o preexcelentä (bnepoxn) incomensurabilă față de 
orice altceva, iar aceasta indiferent dacă lucrurile care vin de la el ar exista sau 
nu; in consecinţă, totul care vine după el este ca și cum nu ar fi, față de această 
preexcelentá a unului. 

? Porfir, Comentariul la Parmenide, IV, 94, 19-22. 

posedă, ca pe ceva inseparabil, faptul de a fi, singur si dincolo de 
tot (Tò £ivoa póvov xoi nep tò nàv)*!. Zeul are faptul de a fi 
(tò eivou), însă acest fapt al său de a fi este dincolo de totul 
(dnèp tò nâv), mai presus de ființă (bnepovoiog) — chiar dacă, 
în primă instanță, cele două enunturi par contradictorii. Prin 
această afirmaţie atât de surprinzătoare, Porfir introduce o dis- 
tinctie foarte fină între „tipurile“ de a fi; el „desfoliază“ faptul 
însuși de a fi, distingând în el mai multe niveluri: el nu distinge 
doar fiinţa veritabilă de fiinţa „neveritabilă“ — așa cum făcea 
Plotin, urmându-l pe Platon —, ci distinge nivelurile fiinţei ve- 
ritabile, nivelurile necesare în constituirea fiinţei înseși, în sensul 
ei de fiinţă inteligibilă, de ființă a intelectului divin. 

Totuși, dacă zeul prim este ființa în sens preeminent, ne în- 
trebăm ce statut oferă Porfir fiinţei inteligibile, adică acelei „fiin- 
te“ care a constituit interogatia constantă a filozofiei, încă de la 
Platon. De aceea, ceea ce ne interesează în continuare este modul 
în care Porfir gândește unul secund (intelectul): cum anume se 
constituie acesta după zeul prim (unul absolut) şi ce fel de „fiinţă“ 
îi revine lui. Altfel spus, cum se face trecerea de la z fr-ul zeului 
prim, la a f7-ul intelectului divin. Se pare că tocmai aceasta ar fi 
problema care i-a făcut pe Proclus și pe Damascius să spună că, 
pentru Porfir, principiul prim ar fi vârful intelectului, în ciuda 
faptului că Porfir insistă asupra anterioritätii zeului prim faţă de 
intelectul divin. 

Așadar, cum se constituie intelectul divin în urma zeului 
prim, sau — în termenii ipotezelor platonice reluate de neopla- 
tonici — cum trebuie înţeles unul secund față de unul prim, 
absolut? Pentru a răspunde la această întrebare, Porfir porneşte 
tocmai de la textul platonic al celei de-a doua ipoteze, încercând 
să il analizeze în amănunt. Ceea ce caracterizează scrierea lui Por- 
fir este, în primul rând, faptul că aceasta intră în detaliile textului 
platonic, ridicând probleme foarte punctuale şi încercând să le 
dea o explicaţie „neoplatonică“, așadar în acord cu doctrina ge- 


! Porfir, Comentariul la Parmenide, IV, 94, 8—9. 

neralá a maestrului sáu, Plotin. Astfel, in cazul care ne intereseazá 
acum, Porfir crede cá gáseste in textul platonic o indicatie privind 
relatia concretá dintre intelect (sau unul secund) si unul suprem, 
mai precis o indicatie asupra modului specific de a fi al intelectu- 
lui. La drept vorbind, dacă respectám termenii lui Porfir, nu pu- 
tem vorbi despre o relaţie propriu-zisă între intelect și unul prim, 
în măsura în care acesta din urmă nu poate intra în nici o relaţie şi 
nu poate fi comparat cu intelectul sau cu orice altceva de după el. 
Totuşi, deși în primă instanţă el afirmă non-relationarea unului cu 
intelectul, în cele din urmă el ajunge să acorde unului un rol con- 
cret în raport cu intelectul. Tocmai de aici va decurge ambiguita- 
tea lui Porfir; de asemenea, de aici decurge modul aparte în care 
Porfir a fost receptat de neoplatonicii ulteriori. 

Astfel, în contextul celei de-a doua ipoteze din Parmenide, 
Platon afirmă că „unul participă la fiintá^!. Aceasta este o afirma- 
tie care, în primă instanţă, pare destul de spinoasă si la limită 
inacceptabilă în contextul general al gândirii neoplatonice, care 
privilegiază unul faţă de ființă. Cum ar putea unul să participe la 
fiinţă, dacă unul este cel care precede fiinţa și o face posibilă, iar 
nu invers? După cum am arătat în prima parte a analizei noastre, 
Plotin a pus mereu în evidență anterioritatea unului faţă de fiin- 
tà, atât la nivel sensibil, la nivel inteligibil, cát si ca anterioritate 
a unului absolut față de întreaga realitate. Totuşi, Plotin însuși 
nu ia în calcul o asemenea afirmaţie, cum că unul ar participa la 
fiinţă. Pentru el, această afirmaţie ar constitui într-adevăr o mare 
problemă. În schimb, Porfir este primul care încearcă să integre- 
ze şi acest amănunt platonic în gândirea neoplatonică. 

El încearcă să dea o soluţie acestei probleme. În acest sens, 
el formulează mai multe ipoteze. O primă explicaţie a acestei 
participări a unului secund la ființă este următoarea: „unul [se- 


! Platon, Parmenide, 142 b 5-6: „Dacă unul este, oare este posibil ca el să fie, 
fără a participa la fiinţă? Nu este posibil.“ CEv ei Eoriwv, ópot oióv te orótó eivou 
pév, odotag 5E uh petéyetv; — Oùy otóv 1€.). De asemenea, Parmenide, 143 a 
4: „spunem că unul participă la ființă“ (Ovotog papèv nerexew tò Ev). 

cund] nu mai este unul pur, ci proprietatea de a fi se alterează 
împreună cu el*!. Așadar, unul secund este unu, însă nu în mod 
pur, ci el este unu în mod derivat, ca o proprietate a lui, deținând 
în același timp proprietatea de a fi. Unul secund rezultă astfel 
din întâlnirea „unului“ si a „faptului de a fi“ (etvou) care, tocmai 
pentru că nu mai sunt pure, ci se amestecă una cu alta, creează o 
alterare față de unul prim, absolut. În acest caz, „unul [secund] 
participă la ființă (0ovoto)“ tocmai în sensul că are acest fapt de- 
terminat de a fi: el este unu, însă un unu determinat, care are, în 
consecinţă, un fapt de a fi determinat. Unul gi faptul de a fi care 
se întâlnesc în unul secund determină o reciprocă relativizare, 
atât a unului cât si a faptului de a fi: unul nu mai este pur, iar 
faptul de a fi (nici el pur) este doar o proprietate a unului se- 
cund, care participă astfel la ființă. 

Totuși, Porfir nu se opreşte la această interpretare, ci merge și 
mai departe, pentru a explica participarea unului secund la fiin- 
tá. Pista pe care va merge va fi aceea de a căuta de unde vine 
această „proprietate de a fi“ a unului secund, de unde primește el 
faptul de a fi. În unul secund, faptul de a fi se află deja într-un 
mod derivat, amestecat într-un fel cu unul. Însă unde se află 
faptul de a fi pur, la care, participând, unul secund devine un 
unu-ființă? Ipoteza pe care o înaintează Porfir va fi aceea că unul 
secund primește fiinţa sa derivată prin participare la unul prim, 
aşadar că, dacă „unul [secund] participă la fiinţă“, această partici- 
pare este o participare la unul prim anterior: „Dar poate că, de- 
oarece [unul] secund vine de la [unul] prim, tocmai de aceea 
spunem că cel secund participă la primul, întregul unu-care-este 
(£v eivou) fiind generat prin participare la unul [prim].*? Dar 
aici, Porfir isi ia o precauţie: dacă unul secund ar participa la 
unul prim, de ce textul platonic nu spune chiar asta, anume că 
unul secund participă la unul [prim]? Răspunsul lui Porfir este 


1 Porfir, Comentariul la Parmenide, XI, 7—9 (o608 tò ÉV éouv tò 
GkpoupvEc, ouvqAAototou GE aùtT® 1] Tod eîvor LÔL0TNG). 
2 Porfir, Comentariul la Parmenide, XII, 10-14. 

urmátorul: dacá s-ar fi spus cá unul [secund] participá la unul 
[prim], atunci s-ar fi înţeles că unul secund este mai întâi generat 
ca atare, ca unu secund, și abia apoi participă la unul prim. Dar 
acest lucru nu poate fi acceptat, ci tocmai participatia unului 
secund la unul prim este cea prin care unul secund este generat: 
unul secund este unu (precum unul prim), însă el este în același 
timp diferit de unul prim, iar „această diferență îl conduce spre 
faptul-de-a-fi-unu (&nà 100 &vóg ETEPOTNG NEPUTVOYEV ocóxo eig 
tò £v eivou)!. Așadar, unul secund este constituit prin participa- 
re la unul prim, iar participarea sa la unul prim constă in aceea 
că unul secund isi adaugă siesi acest fapt de a fi unu (npoosí 
Ange tò etvou Év)?, participând astfel la ființă. 

Dar aici se ridică o problemă pentru analiza porfiriană. Unul 
secund deţine fiinţa, participând de fapt la unul prim; totuși, 
unul prim nu este el însuși fiintare (în sensul de óv, de ființă 
determinată), ci el este — în bună tradiţie platonică — dincolo 
de ființă (Entxewo ovotog)”. Dar atunci, ce este acest unu 
prim, la care, participând, unul secund ajunge să deţină ființă? 
Răspunsul lui Porfir este acela că: „unul [prim], care este dincolo 
de ființă si de fiintare (En€kewvo odoiag koi OvToG), nu este 
nici fiintare, nici ființă, nici act, ci mai degrabă el „acţionează și 
este act pur“ (tò évepyeiv Kaðapóv), astfel încât este si „faptul 
însuși de a fi^ (add TÒ etvou), cel care este înaintea fiintärii"*. 
Astfel, dacă mai înainte (IV, 94, 8-9) Porfir admitea că, faţă de 
fiinţările determinate, unul prim are pe 4 fi într-un mod superi- 
or, acum, el merge si mai departe, si spune că unul prim este 
însuși faptul de a fi, cel anterior fiinţei şi fiintárii determinate. 

Din această perspectivă, participarea unului secund la ființă 


! Porfir, Comentariul la Parmenide, XII, 18-19. 

? Porfir, Comentariul la Parmenide, XII, 21-22. 

3 Desigur, Porfir a spus că unul prim ar fi „singura ființă adevărată“ (Porfir, 
Comentariul la Parmenide, IV, 94, 27), însă aceasta nu înseamnă că unul prim 
poate fi considerat alături de celelalte fiintári, ca una dintre ele, ci, din contră, 
înseamnă că doar unul este cu adevărat, separându-se astfel de mulţimea fiin- 


țărilor determinate. 
4 Porfir, Comentariul la Parmenide, XII, 23-27. 

este același lucru cu participarea lui la unul prim. Unul secund 
participă la fiinţă si participă la unul prim deoarece, în fond, 
unul prim este tocmai faptul pur de a fi. Unul secund este un 
unu determinat si are o ființă determinată, deoarece el participă 
la unul pur, care este faptul pur de a fi. 

În această soluţie a lui Porfir recunoaștem mai multe surse doc- 
trinare. Pe de o parte, Porfir însuși prezintă această afirmaţie a sa ca 
fiind o interpretare sau o lămurire a „manierei ascunse“ în care 
Platon vorbește despre unul prim, de dincolo de ființă". Porfir unes- 
te astfel — după maniera tipic neoplatonică — cele două referințe 
platonice fundamentale: cea privind unul prim din Parmenide si 
cea privind binele de dincolo de ființă din Republica. Pentru el, 
acest dincolo de fiinţă — la care unul secund participă pentru a 
primi fiinţă — reprezintă însuși faptul de a fi, actul pur de a fi. Dar 
în această a doua indicație recunoaștem o altă sursă doctrinară, si 
anume una plotiniană, la care se cuvine să ne referim în continuare. 
Vom vedea că interpretarea lui Porfir la formula platonică este in- 
termediată de analiza lui Plotin asupra aceleiași formule. 


B. Sursa plotiniană a problemei 


Este vorba despre două pasaje în care Plotin însuși discută 
expresia „dincolo de ființă“, prezentând-o, de asemenea, ca 
având „un sens ascuns“?. „Dincolo de ființă“ ar indica indepen- 
denta absolută a unului față de ființă; unul a generat ființa, dar 
el însuși nu are nevoie de ființă, ci o lasă în afara sa: „cel care l-a 
făcut [pe z fi] nu are nevoie de 4 f; (o96&v 100 eivou 8eópevoc). 
De aceea, unul nici măcar nu face pe este în măsura în care [el în- 


1 Porfir, Comentariul la Parmenide, XII, 22-23: „Vezi dacă nu cumva Pla- 
ton pare să spună în mod ascuns [sau să vorbească în enigme, într-un mod alu- 
ziv], despre unul de dincolo de ființă ...“ ("Opa GÈ uù xoi oiviocopévo 
£owev O IIAGTHV, ÖT TÒ Ev 10 énékewa ovoíag [...]). 

? Plotin, Enneade, VI, 8, 19.13-14: „cei vechi au vorbit despre dincolo de 
ființă într-un mod ascuns [sau în enigme, în aluzii] (tò énéxewa otoíag [...] 
Totg nararoîg Aeyópnevov ÔL’QLViÉERG). 

susi] este [sau conform cu faptul că el însuși esze]"!. Plotin distinge 
astfel între ceea ce este principiul însuși si ființa pe care el o gene- 
rează (spunând că principiul nu creează pe este conform cu ceea ce 
el însuși este). Dar atunci, ce „este“ acest principiu anterior fiinţei, 
care a făcut pe „este“? În ce constă el? Plotin va spune că principiul 
este „un act prim, lipsit de ființă (Evepyeov tv npornv [...] &vev 
oboíac)" ?, deoarece „actul este superior fiinţei“ ?. Într-adevăr, 
principiul nu poate fi produs de altceva (și, deci, nu poate avea un 
act anterior lui), ci el se produce pe sine. Totuși, în el nu există 
relaţia (si dualitatea) dintre produs şi producător. El nu poate fi nici 
producător, nici produs, căci el nu poate nici să preceadă actul său 
propriu, nici să apară abia în urma acestui act — în ambele cazuri, 
principiul ar avea în sine însuși o dualitate. 

Principiul este doar actul de a produce, un act pur, indepen- 
dent atât de un „agent“ care l-ar precede, cât și de un „rezultat“ 
care i-ar urma. Principiul nu are o ființă a sa, diferită de actul său 
(fie că aceasta ar precede actul, fie că ar rezulta din acel act), ci 
principiul este însuși actul, însuși acest fapt de a se crea pe sine 
însuși ca act pur, anterior ființei. Şi tocmai acesta consideră Plo- 
tin că ar fi sensul „ascuns“ al expresiei dincolo de ființă. În conse- 
cintá, principiul se produce pe sine ca act, iar faptul lui de a 
produce este deja ceea ce el este: „căci a fi este una cu producerea 
şi cu această așa-zisă generare eternă“. 

Contextul pe care l-am analizat se apropie foarte mult de 
interpretarea lui Porfir. Astfel, ca si Plotin, Porfir arată că unul 
prim nu este ceva de ordinul fiinţei (odoia), ci este faptul pur de 
a fi (tò £ivou), anterior ființei (odoia)’. Desigur, observăm că, 


! Plotin, Enneade, VI, 8, 19, 13-20. 

? Plotin, Enneade, VI, 8, 20.9—10. 

3 Plotin, Enneade, VI, 8, 20.14 (xeAeióvepov n évépyew Tfjg oùciac). 
Ín aceastá expresie recunoaștem o trimitere la doctrina aristotelică — acceptată 
de Plotin — privind anterioritatea actului faţă de potentà. 

+ Plotin, Enneade, VI, 8, 20.27. 

5 Porfir, Comentariul la Parmenide, XII, 23-27: „Unul care este dincolo de 
ființă si de fiintare nu este nici fiinţare, nici ființă, nici act, ci mai degrabă el 
acţionează și este el însuși faptul pur de a acţiona, astfel încât el este şi faptul 

faţă de Plotin, Porfir schimbă într-un fel perspectiva, aducând în 
prim-plan acest fapt de a fi al principiului. Astfel, dacă Plotin 
spunea că, pentru principiu, 4 fi constă în actul anterior fiinţei, 
Porfir merge mai departe si spune că unul prim este însuși faptul 
pur de a fi anterior fiinţei, la care fiinţa însăşi trebuie să participe, 
pentru a se constitui ca ființă determinată. În plus, el încearcă să 
explice şi felul în care se constituie fiinţa veritabilă (adică intelec- 
tul) pornind de la acest fapt pur de a fi (care este unul prim) — 
iar aceasta va fi în același timp explicaţia dată de Porfir expresiei 
platonice: „unul [secund] participă la ființă“! Astfel, el arată că: 
„participând la acesta [la faptul de 4 fi anterior fiinţei], unul [se- 
cund] primește un 4 fi derivat, şi tocmai aceasta înseamnă 4 par- 
ticipa la fiinţă ?. Astfel, Porfir face diferenţa dintre a f-ul pur al 
principiului, şi proprietatea de a fi care revine unului secund. Avem 
pe de o parte unul prim, care este „doar unu“ (v póvov)? si este 
în același timp „doar a fi^ (tò eivou uóvov)ź‘, aşadar în el nu există 
nici o distanţă între „a fi“ si „unu“. Pe de altă parte, avem unul 
secund, care participă la unul prim, adică la acest fapt pur de a fr; 
însă, în felul acesta, unul secund este un unu determinat și are un 
fapt de a fi derivat. Unul secund nu mai este „doar unu“, ci este 
„unu-ființă“ (£v 6v)5; de asemenea, el nu este „doar a fi^, adică 
doar faptul de a fi, ci el este o ființă determinată, el este prima fiin- 
tá propriu-zisă. Astfel se constituie unul secund: el primeşte ambe- 
le „caracteristici“ ale unului prim (aceea de unu si aceea de z fi), 
însă le primește pe amândouă nu pure, ci determinate; acestea 
sunt derivate si distinse una de alta, ele se adaugă una celeilalte, 


însuși de 4 fi, acela care este anterior ființării. 

! Platon, Parmenide, 142 b 5-6; 143 a 4. 

2 Porfir, Comentariul la Parmenide, XII, 27-29 (où petaoyòv tò <E>v 
&AAXo && AVTOD Éyev ÉKKALVOHLEVOV tò EÎVOL, ónep EOTi HETÉYELV OVTOG). 

3 Porfir, Comentariul la Parmenide, XI], 4. 

^ Porfir, Comentariul la Parmenide, IV, 8. Unul prim este „doar a fi“ (tò 
eîvou pôvov), fără ca acest „a fi pur“ să se aplice la ceva sau să se însoţească cu 
ceva (deoarece unul prim nu este nimic din cele ce sunt, ci este anterior fiinţei). 

5 Porfir, Comentariul la Parmenide, Xl, 30. 

alterándu-se una prin cealaltă!. În unul secund, faptul de a fi unu 
este adăugat”, iar faptul de a fi este derivati. El participă astfel la 
fiinţă, participând la acest fapt pur de a fi. 

Porfir distinge astfel două feluri de a fit. Pe de o parte, este 
vorba despre acest 4 fi care preexistă fiinţei (adică intelectului) 
(npoomnápxet toO óvtoc), adică de unul de dincolo de ființă 
(Entkewo Tod óvtoc). Acesta este a fi absolut (eivor TO 
An6AVTOv) şi este „ca o idee a ființei“ (Gonep 1560 ToÙ óvtoc). 
Pe de altă parte, este vorba de un z f derivat, corespunzător unu- 
lui secund, de un a fi produs de unul prim. Așadar, avem un 4 f 
absolut si transcendent, si un alt æ fi derivat si produs. 

Interpretarea lui Porfir la expresia platonică „unul participă la 
fiinţă“ se apropie destul de mult de textul platonic, dacă ne gân- 
dim că, atât in prima aporie, cât si în cea de-a doua, Platon por- 
neste de la ipoteza că „unul este“. Desigur, în prima ipoteză, „unul 
este“ (ei čv éotiv) are sensul că „unul este unu“, adică unul este 
în sine însuși, iar in cea de-a doua, „unul este“ (£v ei ÉoTtv)f are 
sensul că „unul participă la ființă“, așadar că unul are o ființă a sa. 
Porfir privilegiază tocmai acest aspect al textului platonic, anume 
similaritatea dintre cele două ipoteze. Fiecare dintre ele pornește 
de la faptul că unul este (Év otuv), deși prima ipoteză pune accen- 
tul pe unu (Év) şi izolează unul în sine, separându-l în cele din 
urmă chiar si de ovota, pe când cea de-a doua pune accentul pe 4 
fi (Éow) si caută modul în care unul participă la fiinţă. Am putea 
spune astfel că, dacă la Plotin unul de dincolo de ființă este unul 
din „concluzia“ aporiei platonice — anume unul care nici măcar 


! Porfir, Comentariul la Parmenide, XL, 15-17: „Aşa si aici, în cazul unului 
[secund]: unul se alterează împreună cu fiinţa, iar fiinţa împreună cu unul“ 
(Oro yàp xoi &ri vo0«10v» TO t£ Ev tf OVOLA GVVNAACLOTOL Ñ TE OVOLO 
TA ví). 

? Porfir, Comentariul la Parmenide, XII, 21 (npocetAnpe tò £ivou £v). 

3 Porfir, Comentariul la Parmenide, XII, 28 (Exx)uvOuevov TÒ £ivou). 

+ Porfir, Comentariul la Parmenide, XII, 29-35. 

? Platon, Parmenide, 137 c 4. 

6 Platon, Parmenide, 142 b 3. 

nu este —, în schimb, Porfir revalorifică ¿poteza de la care pornes- 
te aporia, anume faptul că, la începutul primei aporii, unul prim 
este anunţat ca fiind (Ev otuv), iar în cea de-a doua aporie, unul 
secund este enunțat ca participând la ființă. 

Prin această interpretare a sa, Porfir leagă anterioritatea abso- 
lută a unului prim față de cele de după el (el este dincolo de 
toate tocmai pentru că doar el are fiinţa în mod real, pe când, 
față de el, celelalte sunt neant), cu faptul că unul secund partici- 
pă la a fi (şi anume, el participă tocmai la faptul pur de a fi, care 
este unul prim, dincolo de toate celelalte lucruri, dincolo de fi- 
inta determinată). El pune astfel în acord textul Republicii, 509 
b 9 (despre binele de dincolo de fiinţă), cu textul celei de-a doua 
ipoteze din Parmenide, în care unul [secund] participă la ființă. 
Pentru Porfir, unul [secund] participă la ființă deoarece participă 
la ceea ce este dincolo de ființă, la ceea ce fundamentează ființa: 
iar acesta este unul prim, identic cu faptul pur de a fi. Faptul pur 
de a fi este dincolo de ființă, adică dincolo de fiinţa determinată. 
Maniera lui de a fi este însă preeminentă, superioară manierei 
determinate în care sunt celelalte lucruri. 


C. „Nemultumirea “ lui Damascius 


Dar atunci, pentru a continua parcursul nostru, se ridică o 
întrebare: de unde venea „nemulţumirea“ lui Damascius faţă de 
Porfir, respingerea fără drept de apel a opiniei acestuia? De ce 
spune Damascius — ca și Proclus, de altfel — că primul princi- 
piu al lui Porfir ar fi doar vârful inteligibilului, deși Porfir însuși 
insistă asupra anterioritátii unului prim (care este faptul pur de 
a fi) faţă de unul secund (care este prima ființă determinată)? De 
care parte stă adevărul: de cea a lui Porfir (conform cu ceea ce ne 
arată Comentariul la Parmenide), sau de cea a lui Damascius? 
Pentru a rezolva această dilemă, Pierre Hadot arată că poziţia lui 
Porfir este de fapt mai nuanțată: pe de o parte, unul prim este 
anterior si necoordonat intelectului, iar pe de altă parte, unul 

prim este primul moment al constituirii intelectului, de aceea el 
este — în același timp, dar sub alt aspect — coordonat cu cele- 
lalte „momente“ ale intelectului, adică cu viaţa si gândirea!. To- 
tusi, această clarificare nu poate explica până la capăt nemultu- 
mirea lui Damascius. Ar părea că Damascius ia în seamă doar o 
parte a gândirii lui Porfir, fie că nu ar fi înţeles si cealaltă parte a 
acesteia, fie că ar trece-o — în mod intenţionat — sub tăcere?. 
Să vedem însă, în amănunt, textele lui Porfir în care apare 
această problemă a coordonării sau necoordonării principiului 
față de intelect. Ne vom opri, mai precis, asupra ultimei părţi 
păstrate din Comentariului la Parmenide, unde Porfir discută 
rolul principiului prim în constituirea intelectului. El observă, 
în primul rând, că intelectul rămâne divizat în două părți care 
nu se pot confunda: este vorba despre o parte intelectivă (tò 
vooOv) si o parte inteligibilă (tò vooópievov)^. Cu alte cuvinte, 
intelectul este în același timp act al gândirii, dar și obiect al gân- 
dirii, el are mereu o „parte“ intelectivă, diferită de „partea“ sa in- 
teligibilă. Dar această distincție — necesară intelectului — arată 
în același timp că intelectul rămâne într-un fel în afara sa, „nepu- 
tând intra în sine“ (LA Svvâ&uevov eig éavtòv eioe)0eîv)”, de 


! P. Hadot, „La métaphysique de Porphyre“, art. cit., p. 147: „[...] conform 
primului sáu aspect, Unul este absolut si necoordonat, conform celui de-al 
doilea aspect al sáu, Unul este coordonat cu viata si gándirea, deoarece atunci 
el este considerat drept primul moment al intelectului, drept existența pornind 
de la care intelectul se desfășoară, drept Unul izolat din Unul-care-este“. 

2 În articolul »Porphyry's Doctrine of the One“ (SOPHIES MAIETORES, 
« Chercheurs de sagesse » : Hommage à Jean Pepin, Institut d'études augustinien- 
nes, Paris, 1992, pp. 357-366), J. Dillon, sustine chiar că succesorii lui Porfir 
(Proclus și Damascius) prezintă doctrina acestuia într-o manieră foarte simpli- 
ficatoare, din interese polemice. 

3 Porfir, Comentariul la Parmenide, XII-XIV. 

^ La Plotin, cele două părţi ale intelectului sunt indicate ca atare, însă Plo- 
tin pune accentul pe identitatea lor, arătând că orice ființă inteligibilă este deja 
intelectivă, și invers. 

5 Porfir, Comentariul la Parmenide, XIII, 1. Altfel, dacă intelectul ar intra 
complet în sine, atunci distincţia dintre inteligibil și intelectiv ar fi suprimată. 
Dar atunci ar fi suprimată însăși condiţia duală a cunoașterii, iar, în consecinţă, 

vreme ce aceste două părți ale sale rămân distincte una de alta, 
atâta timp cât nimic altceva nu vine să realizeze unirea lor!. Por- 
nind de la această observaţie, Porfir ridică o problemă foarte sub- 
tilă: dacă intelectul nu poate intra în sine, ci rămâne mereu divi- 
zat în inteligibil și intelectiv, atunci cum se face că, totuși, 
intelectul se vede pe sine însuși? 

Porfir scoate astfel în evidență condiţia paradoxală a cunoașterii, 
în ipostaza ei cea mai înaltă, anume aceea a cunoașterii de sine: pe 
de o parte, pentru a se cunoaște pe sine, intelectul trebuie să fie în 
același timp și inteligibil si intelectiv. Pe de altă parte, dacă intelectul 
are această situare duală, el nu poate intra în sine (ci intelectivul ră- 
mâne în afara inteligibilului), așadar, la limită, el nu se poate cunoaș- 
te pe sine, deoarece „partea“ care cunoaște rămâne în afara celei care 
trebuie cunoscută. Această problemă ne amintește de dificultatea 
ridicată de Sextus Empiricus privind cunoașterea de sine: dacă o 
parte cunoaște, iar alta este cunoscută, atunci intelectul nu ajunge 
niciodată să se cunoască pe sine însuși”. Plotin încercase să rezolve 
această dificultate, arătând că, în intelect, inteligibilul este în același 
timp intelectiv. Plotin punea accentul pe identitatea celor două as- 
pecte ale intelectului, rezolvând astfel problema cunoașterii de sine. 
"Totuși, intelectul presupune identitatea celor două aspecte ale sale 
(inteligibil si intelectiv), dar si distincţia dintre ele. Porfir va pune 
accentul nu pe identitatea, ci pe distincţia lor. El duce astfel mai 
departe această problemă de origine sceptică, întrebându-se cum se 
poate cunoaște intelectul pe sine însuși, tocmai în condiţia acestei 
distincții din el însuși, a acestei distante faţă de sine însuși. 

Așadar, Porfir porneşte de la faptul că intelectul nu poate in- 


intelectul nu s-ar mai putea cunoaște pe sine. 

! Dacă altul este intelectivul și altul este inteligibilul, atunci inteligibilul nu 
se poate cunoaște pe sine ca inteligibil (aşadar nici nu poate fi inteligibil) pen- 
tru că cel care ar putea cunoaște acest lucru (adică intelectivul) rămâne diferit 
şi „în afară“. De asemenea, intelectivul (aşadar cel care cunoaşte) nu poate fi 
intelectiv, pentru că nu mai poate cunoaște nimic, deoarece inteligibilul (pe 
care l-ar putea cunoaşte) îi rămâne străin, exterior. 

? Vezi partea I, capitolul 4, al lucrării noastre. 

tra în sine, deoarece el însuși nu poate suprima dualitatea din 
sine. Dar atunci, se ridică trei întrebări. În primul rând, „cum 
poate [intelectul] să se vadă pe sine, dacă nu poate intra în 
sine?“!. Așadar, cum se cunoaște intelectul pe sine, dacă „sinele“ 
său (inteligibil) rămâne „în afara“ sa? În al doilea rând, dacă nu 
se poate vedea pe sine, se pune întrebarea: „cum [se poate vedea] 
pe sine [ca fiind] acela în care nu poate intra?"?. Așadar, cum 
poate intelectul să stie că el este tocmai acela în care, de fapt, nu 
poate intra? În al treilea rând, cum poate intelectul să ştie chiar 
şi acest fapt, anume că nu poate intra în sine? Altfel spus, de unde 
stie inteligibilul că el însuși este diferit de sine, dacă nu a ajuns 
încă la acest sine din „afara“ sa, pentru a-l cunoaște ca diferit? 
Cum ajunge intelectul să cunoască chiar și această distincţie din 
sine însuși? 

Așadar, Porfir observă că, dacă intelectul rămâne în această 
distanţă sau diviziune față de sine însuși, atunci el nu poate sur- 
prinde nici măcar această diviziune a sa, ci „altcineva“ ar trebui 
să identifice această distanţă. „Altcineva“ trebuie să fie în contact 
atât cu inteligibilul, cât și cu intelectivul, atât pentru ca acestea 
să se poată identifica, cât și pentru a vedea că „cel ce gândește“ 
este altul decât „cel gândit“. Dacă diferența (dintre inteligibil si 
intelectiv) împiedică intelectul să surprindă atât identitatea celor 
două, cât si diferenţa lor, atunci cel care le va putea surprinde va 
fi cel în care nu mai există nici o diferenţă, nici o diviziune. lar 
acest punct de reper absolut va fi, pentru Porfir, principiul ante- 
rior intelectului, adică unul prim, care este actul pur de a fi. 

Pentru a explica în ce fel unul prim devine punctul de reper 
al intelectului — prin care acesta însuși se poate vedea pe sine 
— Porfir recurge la un exemplu din sfera biologică: într-un orga- 
nism există mai multe puteri sau acte distincte, care nu se ating 
unele pe altele și nu se pot cunoaște unele pe altele în mod direct 
(de pildă, vederea, auzul, gustul). Pentru ca acestea să poată intra 


! Porfir, Comentariul la Parmenide, XIII, 1—2. 
? Porfir, Comentariul la Parmenide, XIII, 3—4. 

în contact si să „știe“ că sunt diferite între ele, este nevoie de o 
putere sau de un act care le transcende pe toate — pe care am 
putea-o numi conștiință internă — care nu este nici auz, nici 
văz, nici gust, dar care le cunoaște pe fiecare în parte, le distinge 
şi le unifică, servindu-se de ele ca de niște instrumente!. 

În același fel, dacă intelectul este divizat în două părţi distinc- 
te, cărora le corespund două acte distincte (și tocmai de aceea nu 
se poate unifica pe sine într-un singur act de cunoaștere, ci rămâ- 
ne mereu „în afara sa“), în schimb, unul anterior este un act pur 
şi unic, în care nu există nici o distinctie”. El nu este un act anu- 
me, determinat — pentru a fi astfel separat de toate celelalte acte 
determinate la rândul lor, astfel incát celelalte acte să fie în afara 
lui si să îi rămână inaccesibile. Din contră, toate celelalte acte îi 
sunt accesibile, tocmai pentru că el nu mai este un act determi- 
nat și distinct, ci este un act pur. Unul prim este astfel „acel act 
de dincolo de celelalte [acte], care le transcende pe toate, [...] 
care este în contact cu toate în mod identic, fără a fi [cuprins] în 
nici unul dintre acestea“*. 

Actul pur (așadar unul prim) este în contact cu toate celelalte 
acte de după el, garantând legătura dintre acestea. El devine ast- 
fel „acea putere (5Yvapug) prin care intelectul vede că nu poate 
intra în sine însuși“, dar și acea putere prin care intelectivul ajun- 
ge totuşi să se identifice cu inteligibilul. În actul pur al unului 
absolut este astfel suprimată acea diferenţă dintre inteligibil și 


! Porfir, Comentariul la Parmenide, XIII, 24-35. 

? Actul pur nu corespunde nici unui lucru anume. În consecinţă, el este un 
act fără formă, fără nume şi fără fiinţă, căci orice alt act își ia forma de la lucrul 
căruia în corespunde, pe când el este anterior fiinţei. În el nu există nimic alt- 
ceva (formă sau ființă), si tocmai de aceea el este lipsit de orice diferență. El este 
actul pur de a fi, anterior fiinţei și anterior oricărei distincţii, precum aceea 
dintre inteligibil si intelectiv. 

3 Porfir, Comentariul la Parmenide, XIII, 9-13 (ù évépyeux nap’ éxetvag 
À enavapeBnkvîa n&oouc, n návtov ÉPOATTOLÉVN KA KOTĂ TÒ orto Kod EV 
ov5evi 0500). 

4 Porfir, Comentariul la Parmenide, XIII, 34-35 (ñ 86voqug xo" ñv ópà ô 
vob ph Svvâ&uevoc eioeietv eic &ootóv). 

intelectiv care făcea ca intelectul să nu se poată cunoaște pe sine, 
care ameninţa unitatea intelectului. Porfir rezolvă astfel — pe o 
altă cale decât Plotin — problema cunoașterii de sine a intelec- 
tului: atât diferenţa, cât şi identitatea dintre intelectiv și inteligi- 
bil devin vizibile numai din perspectiva unului prim, care, ca act 
pur de a fi, nu se mai divide, ci transcende distincția însăşi. El 
este „dincolo de acestea ca vârstă si ca putere“!, Porfir reluând 
aici tocmai expresia din Republica, 509 b 9, privind binele de 
dincolo de ființa. 

Pornind de la această explicaţie a modului în care intelectul se 
cunoaște pe sine prin intermediul unului anterior, Porfir se vede 
nevoit să admită că, la originea sa, intelectul este tocmai acest act 
pur care transcende distincţia, această putere (óbvoquc) prin care 
intelectul se vede pe sine — atât ca distincţie, cât şi ca unitate. În 
primă instanță — anterior distinctiei propriu-zise, dintre intelectiv 
si inteligibil — intelectul este „unu și simplu“ (£v xoà GrAodv). 
Intelectul, la originea sa, ajunge să se identifice cu unul prim. 

Mai mult decât atât, Porfir descoperă o sursă doctrinară pen- 
tru această explicaţie a sa, tocmai în textul platonic al dialogului 
Parmenide. Astfel, în cea de-a doua ipoteză, așadar în ipoteza 
unului secund, a intelectului, înainte de a desfășura însotirea 
constantă dintre unu și ființă, Platon se întreabă cum este acest 
„unu în sine“ (0V7O tò Ev). Unul din a doua ipoteză participă, 
într-adevăr, la ființă, si devine astfel plural’, fiind descoperit în 
fiecare colt al fiinţei; totuși, dacă gândim acest unu „în el însuși“, 
separat de ființa la care participă, el ne va apărea a fi doar unu, 
iar nu plural“. 

Sprijinindu-se pe această indicație platonică, Porfir arată că, 


! Porfir, Comentariul la Parmenide, XIV, 3-4 (Entrewo tovtov oco 
npeoBeta xoà 8vvópeu. „Dincolo de acestea“ înseamnă dincolo de inteligibil 
şi intelectiv, care sunt distinse în cadrul intelectului. 

2 Porfir, Comentariul la Parmenide, XIV, 5. 

? Platon, Parmenide, 143 a 4-6: „spunem că unul participă la fiinţă [...] şi 
că de aceea el s-a arătat a fi plural“. 

“Platon, Parmenide, 143 a 6-9. 

înainte de a fi distins în sine însuși — așadar înainte de a se ma- 
nifesta ca atare, ca act de a se gândi pe sine însuși — intelectul 
(acest „unu în sine“ din ipoteza platonică) este „unu și simplu“, 
şi anume, el este tocmai acea „putere“ prin care intelectul se vede 
pe sine, adică el este tocmai unul absolut: „în același fel, am pu- 
tea spune că puterea prin care vede intelectul care nu poate intra 
în sine este diferită si superioară distinctiei dintre intelectiv si 
inteligibil, fiind dincolo de acestea ca vârstă si putere, iar în felul 
acesta, acest [unu] în sine!, care este unu si simplu, diferă totuși 
de sine ca act şi existență; așadar, el este într-un sens unu și sim- 
plu, iar în alt sens el diferă de sine“. Observăm astfel că Porfir 
identifică de fapt unul din prima ipoteză (această putere de din- 
colo de ființă, care este „dincolo de tot si este cauză necoordona- 
tă a totului“$, prin care intelectul se vede pe sine), cu acest unu 
din a doua ipoteză, care, înainte de a participa la fiinţă, este con- 
siderat in sine însuși și apare a fi unu şi simplu, non-plural. El 
identifică astfel binele de dincolo de fiinţă (din Republica 509 b 9), 
cu unul din prima ipoteză platonică, dar și cu unul din expresia 
„unu-care-este“ (£v ðv)‘ (din cea de-a doua ipoteză platonică) ce 
corespunde primului moment al constituirii intelectului divin”. 
Unul din a doua ipoteză (adică intelectul) este astfel dublu: pe de 
o parte, considerat ca unu în sine, separat de ființă, el este „unu 
şi simplu“, identificându-se cu unul absolut din prima ipoteză; 
pe de altă parte, dacă îl considerăm împreună cu fiinţa, așadar ca 
unul-care-este, el devine plural, fiind intelectul desfășurat, mani- 


! „Acest [unu] în sine“ (tò OVTĂ toto) reia întocmai expresia din textul 
platonic Parmenide, 143 a 9. 

?Porfir, Comentariul la Parmenide, XIII, 34—XIV, 8. 

3 Porfir, Comentariul la Parmenide, XIII, 22-23. 

4 Platon, Parmenide, 142 d 4. 

5 P. Hadot, „La métaphysique de Porphyre“, art. cit., p. 144: „Selon le Com- 
mentaire sur le Parmenide, YIntelligence en son premier état, identifiée à «Un» 
de P«Un-qui-esb», coincide donc avec le premier Un lui-même“. Interpretarea 
este reluată de Steven K. Strange, în articolul „Porphyry and Plotinus Metaphy- 
sics“, in G. Karamanolis si A. Sheppard (ed.), Studies in Porphyry, Bulletin of the 
Institute of Classical Studies, 98, 2007, pp. 17-34. 

fest, pe care Porfir il va descrie ca triadă (după modelul deja 
prezent la Plotin). 

Unul simplu constituie în același timp primul aspect al inte- 
lectului, acela in care intelectul nu este încă desfășurat. El este 
actul pur de a fi sau existenţa (Ünapéig), care transcende orice 
determinatie si distincţie. Mai precis, în primul rând, existenţa 
(ca act pur de a fi) pre-există ființei (ca fiinţă determinată, ca 
óv)!. În al doilea rând, acest act pur de a fi este un act ce rămâne 
în sine, deoarece el nu are nevoie să se îndrepte spre altceva, așa 
cum intelectivul s-ar îndrepta spre inteligibil. La acest nivel, ac- 
tul nu iese din sine, nu are o viață a sa, ci el este un act imobil 
(201060). În al treilea rând, acest act pur de a fi (numit exis- 
tentá — Ünop&ic) nu este determinat încă drept inteligibil sau 
intelectiv, ci el transcende această diferenţă, si tocmai de aceea 
poate face legătura dintre cele două, constituind astfel o cunoas- 
tere anterioară distinctiei dintre subiectul si obiectul cunoașterii. 
Porfir spune chiar că, la acest nivel al existenţei, al unului prim, 
intelectivul coincide cu inteligibiluP. 

Pornind de la acest prim aspect, în care nu există încă nici o 
distincţie, intelectul se poate apoi desfășura: el iese din această 
pură existență, separându-se în intelectiv și inteligibil; el devine 
astfel o ființă determinată, cu un act determinat (actul de a gândi), 
îndreptat spre sine însuși (ca obiect al acestei gândiri). Intelectul 
instituie astfel toate distinctiile care în unul prim nu funcționau. 
Astfel, intelectul porfirian se desfășoară si se manifestă, el fiind 


! Porfir, Comentariul la Parmenide, XII, 29-30: „A fi (eîvon) este dublu: pe 
de o parte, cel care preexistă ființei (tò àv. npoünópxev 100 ôvroc)“. Într- 
adevăr, acest 4 fi al unului prim nu este a fi-ul unui lucru anume, el nu deter- 
mină o ființă concretă, ci este doar actul de a fi, care nu se particularizează 
într-o ființă determinată si distinctă de alte fiinţe. 

? Porfir, Comentariul la Parmenide, XIV, 22-23: „conform existenţei, actul 
ar fi imobil“ (xoà pèv rhv Ürapéiv otoa àv ein f] &vépyewx). Acest act 
imobil a fost întâlnit deja la Plotin, care in Enneade, V, 3, 10.17-18 spune că 
unul nu are spre ce să își îndrepte activitatea, ci el rămâne „absolut imobil“ 
(n&vtn OTHGETAL). 

? Porfir, Comentariul la Parmenide, XIV, 16-17. 

constituit ca o triadă: existentä-viatä-gândire. 

Intelectul lui Porfir are astfel două „aspecte“: pe de o parte un 
prim aspect de imobilitate, în care intelectul coincide cu unul 
prim şi rămâne în sine, cunoscându-se pe sine fără să se distingă 
în sine însuși, iar, pe de altă parte, acest al doilea aspect, cel des- 
fágurat, în care intelectul capătă o viaţă a sa: el iese din sine ca 
intelectiv, pentru a se întoarcere apoi la sine ca inteligibil. 


D. Coordonat sau necoordonat? 


Să ne întoarcem însă la problema de la care am pornit, si 
anume dacă la Porfir principiul prim este coordonat (așa cum 
spune Damascius) sau necoordonat cu cele de după el. În expli- 
catia lui P. Hadot amintită mai sus, aceste două aspecte coexistă: 
principiul prim este pe de o parte absolut, transcendent, așadar 
necoordonat, dar, pe de altă parte, el este coordonat celorlalte 
„momente“ ale intelectului, ca vârf al intelectului. 

Totuşi, în această interpretare subzistă o echivocitate. Hadot 
afirmă, pe de o parte, că „Tatăl din Oracole, identificat de Porfir 
cu Unul lui Plotin, este primul moment al mişcării prin care In- 
telectul se pune pe sine“ si cà „Intelectul este la origine identic cu 
Unul prim*'. Pe de altă parte, după ce distinge cele două aspecte 
ale intelectului (momentul său prim, identic cu unul prim, re- 
spectiv intelectul desfășurat ca triadă) Hadot deduce că unul are 
şi el două aspecte: „Dacă există un dublu aspect al intelectului, 
rezultă că există și un dublu aspect al Unului: conform primului 
său aspect, Unul este absolut și necoordonat, iar conform celui 
de-al doilea aspect Unul este coordonat cu viaţa și gândirea, de- 


oarece îl considerăm ca fiind primul moment al intelectului“?. 


! P. Hadot, „La métaphysique de Porphyre", art. cit., p. 135. 

? P. Hadot, „La métaphysique de Porphyre", art. cit., p. 147. Vezi de ase- 
menea p. 142: „această afirmaţie [a dualității intelectului] înseamnă în același 
timp că Unul sau Zeul suprem are și el un dublu aspect: un prim aspect, conform 
căruia el este Unul absolut și necoordonat, un al doilea aspect, conform căruia 
el este intelectul redus la momentul său prim“. 

Cele două afirmaţii par însă să se contrazică: din prima afirmaţie 
rezultă că primul moment al intelectului ar fi unul prim (unul 
lui Plotin); în schimb, din cea de-a doua afirmaţie rezultă că 
primul moment al intelectului este „aspectul“ coordonat al unu- 
lui, așadar diferit de unul prim, absolut. 

Conform explicatiei lui P Hadot — privind cele două aspecte 
ale unului — ar însemna că avem trei niveluri distincte: 

1. Unul absolut, necoordonat 

2. Unul ca prim moment al intelectului, care este deci coor- 

donat (acesta ar corespunde unului din unul-care-este) 

3. Intelectul însuși, desfășurat (care ar corespunde unului- 

care-este, respectiv triadei existentä-viatä-gândire) 

Dar în felul acesta intelectul (în primul său moment) nu s-ar 
mai identifica cu unul absolut însuși, ci doar cu unul din unul- 
care-este, care ar fi considerat ca diferit, într-un fel, de unul ab- 
solut. Totuşi, această interpretare ar merge împotriva a ceea ce 
vrea să spună Porfir, anume că unul absolut (1.) este faptul pur de 
4 fi, anterior distinctiei dintre intelectiv si inteligibil, si este acela 
prin care intelectul se vede pe sine (adică primul moment al in- 
telectului: (2.). De fapt, Porfir şterge diferența dintre (1.) si 
(2.), adică dintre unul absolut și unul din unul-care-este (sau 
primul moment al intelectului). Pentru Porfir, unul absolut esze 
primul moment al intelectului, și el rămâne anterior — și neco- 
ordonat — distinctiei ulterioare între inteligibil si intelectiv. 

De fapt, la ce se referă coordonarea sau necoordonarea princi- 
piului? În Broria filozofică, ocurenta termenului necordonat 
(ovykoror&rreo00u) se referă la faptul că zeul nu poate fi pus 
alături de celelalte lucruri în privinţa demnităţii (unà Tv ó&tov 
OVYKATATATTEOOOL), așadar el depășește ca demnitate toate cele- 
lalte lucruri. În Comentariul la Parmenide, problema coordonării 
(în acest sens al lui ovykoror&rTe6801) apare o singură dată: Por- 
fir spune că orice act determinat este ordonat (tétoxtot) unui 
lucru, atât în privinţa formei sale, cát si în privinţa numelui!. 


! Porfir, Comentariul la Parmenide, XIII, 13-16 (Exáotn uév oov t&v 

Altfel spus, fiecare act determinat corespunde unui lucru (de 
pildă, tăierea este actul cutitului, iar gândirea este actul intelec- 
tului). În schimb, unul absolut, care este actul pur de a fi, nu este 
actul nici unui lucru. Întelegem astfel că unul absolut nu are nici 
un alt lucru co-ordonat lui, căci „el nu este act al nimic anume“ 
(aÜtn 6E ovâevog ot)". 

Observăm astfel că necoordonarea aparţine principiului prim, 
actului pur, în timp ce coordonarea apare la nivelul intelectului 
plural, diferențiat în sine însuși. În interpretarea lui P. Hadot, co- 
ordonarea (principiului prim al lui Porfir — coordonare pe care o 
afirma Damascius) este explicată prin faptul că unul, ca prim mo- 
ment al intelectului, ar fi coordonat „celorlalte“ momente. Totuși, 
oare chiar avem a face cu mai multe momente? Prin „moment“ nu 
trebuie să înţelegem că intelectul ar apărea în scenă treptat, mo- 
ment după moment, și că ar exista o decurgere între „momentele“ 
sale. În acest caz, unul absolut (ca prim moment al intelectului) ar 
fi într-adevăr coordonat celorlalte momente ale intelectului. Ne 
întrebăm însă dacă nu cumva este vorba mai degrabă de două 
„aspecte“ sau „faze“ ale intelectului, care rămân însă necoordonate 
între ele. Astfel, într-o primă „fază“, avem un intelect „total“, 
adică deja prezent, însă fără a fi distins în el însuși. Mai precis, el 
este deja existenţă (care este unul absolut); de asemenea, el este act 
(actul pur de a fi), însă nu este un act aplicat în afara sa, asupra 
altui lucru, așadar nu este coordonat cu nimic altceva. De aseme- 


GAV TPÓG TL ném]ye Kod KATÒ TÒ ei6og NÁVTOG ont xoi KOTĂ TÒ OVOHLO 
TETOKTOL). Acest TÉTOKTOL este aoristul 2, perfect, persoana a 3-a, singular, al 
verbului 166060 (a aranja, a ordona), de la care sunt formati termenii ce desem- 
nează coordonarea: oóvto&tG (coordonare), ovvtóctew (a coordona). 

! Porfir, Comentariul la Parmenide, XIII, 16-17. Există totuşi si un al doi- 
lea concept care descrie coordonarea (sau cuplarea) dintre doi termeni. Este 
vorba despre adjectivul oóGvyov. Acesta apare de două ori în textul Comenta- 
riului: prima ocurentà (XII, 34) se referă la faptul că, la nivelul intelectului 
propriu-zis (adică cel descris în a doua ipoteză platonică), unul este coordonat 
cu fiinţa. A doua ocurentá (XIII, 23) vine să întărească faptul că unul prim, 
acest act pur de a fi, nu este coordonat cu nimic altceva, deoarece el nu cores- 
punde nici unui lucru anume. 

nea, la acest nivel, Porfir afirmă cá inteligibilul este identic cu in- 
telectivul, așadar ele sunt deja prezente într-un fel (căci si unul 
absolut are cunoaștere de sine), însă ele nu sunt propriu-zis dis- 
tincte. Totuși, putem afirma că tot ceea ce va fi intelectul ca triadă 
(adică existența, actul și gândirea) este deja prezent în această pri- 
mă fază, însă nu în mod distinct. Într-o a doua fază, intelectul iese 
din această unitate absolută, se depărtează de sine și se diferenţiază 
in intelectiv si inteligibil. Aici, triada existentä-viatä-gândire este 
manifestă, s-a desprins din unitatea anterioară. Dar această a doua 
fază nu este coordonată cu prima, nu avem a face cu un prim mo- 
ment, urmat de un al doilea moment, ci prima fază rămâne neco- 
ordonată (pentru că este actul pur, care nu corespunde nici unui 
lucru și nu se îndreaptă spre nimic altceva, nu intră în relație cu 
nimic altceva), iar a doua fază este cea la nivelul căreia apare coor- 
donarea — deoarece aici intelectivul este coordonat inteligibilu- 
lui, iar unul este cuplat (oóGvyov) cu ființa. Intelectul se poate 
vedea pe sine — în ciuda distinctiei sale — tocmai pentru că, în 
primă instanță, el însuși este unu absolut, necoordonat cu nimic 
altceva. Așadar, coordonarea nu apare de sus în jos, pe verticală, 
(de la unul absolut, la unul secund al intelectului), ci apare „pe 
orizontală“: termenii deja distinși ai intelectului sunt coordonati 
între ei (asa cum intelectivul e coordonat inteligibilului, iar unul- 
care-este este coordonat fiinţei). În schimb, „pe verticală“ nu exis- 
tă nici o coordonare, ci unul absolut (care este în același timp „unu 
luat în sine“, intelectul încă nedistins în sine, actul pur de a fi, re- 
spectiv existenţa) nu este coordonat cu nimic altceva. Tocmai de 
aceea „elementele“ distincte ale intelectului (adică intelectivul si 
inteligibilul) pot fi coordonate între ele (adică intelectivul poate 
vedea inteligibilul, desi este diferit de el și în afara lui): anume 
pentru că unul absolut nu este coordonat cu nimic (pentru că el 
este act pur, care nu se distinge de nimic altceva și deci nu se dife- 
rentiazä de nimic altceva, ci rămâne în contact atât cu inteligibilul 
cât si cu intelectivul). Necoordonarea principiului prim (cu orice 
altceva) garantează astfel coordonarea ulterioară a termenilor dis- 

tincti ai intelectului (termeni care, altfel, ar rămâne complet sepa- 
rati, aşa cum avertiza Sextus Empiricus). 

Intelectul nu se constituie pornind de la actul pur, ca de la un 
prim moment al său, ci el se diferențiază faţă de acesta (faţă de 
actul pur, nediferentiat şi necoordonat). În schimb, intelectul 
este deja prezent în întregime la nivelul unului absolut, însă este 
prezent în mod nedistins. Unul absolut este astfel cel care supri- 
mă diferenţa dintre intelect si inteligibil, înainte chiar ca această 
diferenţă să fi apărut. El rămâne însă necoordonat cu orice altce- 
va dintre cele care sunt distinse și coordonate după el. 


E. Proclus si Damascius despre Porfir 


Dar atunci, cum putem înţelege mărturia lui Proclus și a lui 
Damascius despre Porfir? De ce aceștia lasă cu totul la o parte 
necoordonarea principiului prim al lui Porfir, spunând că prin- 
cipiul prim al lui Porfir este, de fapt, coordonat cu cele de după 
el, fiind doar vârful inteligibilului, doar vârful triadei? 

Considerăm că răspunsul la această întrebare poate fi desco- 
perit dacă ne gândim ce s-a întâmplat între timp, între Porfir și 
Damascius. Mai precis, este vorba despre faptul că linia de inter- 
pretare a lui Porfir nu a fost urmată. În schimb, analiza neopla- 
tonică asupra nivelurilor realităţii a înaintat foarte mult, apărând 
distincţii tot mai amănunțite în cadrul ierarhiei principiilor. Re- 
zultatul acestei nuantári este că descrierea pe care o dă Porfir 
principiului prim (ca existenţă anterioară distinctiei dintre inte- 
ligibil si intelectiv) a fost „depășită“, ajungând să fie situată la un 
nivel inferior principiului prim. Pentru Proclus și Damascius, 
acest prim aspect al intelectului (ca anterior distinctiei dintre 
inteligibil și intelectiv) nu mai poate fi principiu prim, necoor- 
donat, ci el va fi doar un vârf al intelectului, așadar coordonat cu 
celelalte niveluri ale acestuia. 

Astfel, atunci când Damascius se întreabă dacă „principiul 
unic al totului este tatăl triadei“, așa cum afirmă Porfir, nu trebuie 

să credem că Damascius ignora „aspectul“ necoordonat, absolut, 
al principiului prim descris de Porfir. Ceea ce se întreabă Damas- 
cius este dacă acest principiu — pe care Porfir îl descrie ca necoor- 
donat (ca principiu absolut al totului) — este într-adevăr princi- 
piul prim, necoordonat, al totului. Răspunsul lui Damascius este 
negativ: principiul lui Porfir nu poate fi principiul prim — chiar 
dacă Porfir îl descrie ca necoordonat si ca absolut — ci el se opreş- 
te la nivelul cel mai înalt al intelectului, al triadei inteligibile. 

De asemenea, ne amintim că Proclus dădea două mărturii 
despre Porfir: pe de o parte, Porfir ar fi spus că principiul prim 
transcende fiinta!, dar, pe de altă parte, el ar fi identificat princi- 
piul prim cu vârful intelectului”. Din aceste două afirmaţii tre- 
buie să înţelegem că Porfir admitea existenţa unui principiu an- 
terior fiinţei, însă, prin felul în care descria acest principiu, el 
identifica, de fapt, principiul prim cu ceea ce Proclus și Damas- 
cius vor numi „vârful inteligibilului“ sau „vârful ființelor“ (Ko- 
pupà tàv 6vrov). Altfel spus — privind din perspectiva lui 
Proclus —, perspectiva lui Porfir cuprinde o contradicţie: el vrea 
să vorbească despre principiul de dincolo de ființă, însă descrie 
doar punctul cel mai înalt al inteligibilului. 

De ce? Tocmai pentru că Porfir identifică unul prim cu unul 
din a doua ipoteză — desigur, considerat în sine, fără fiinţă. În 
schimb, pentru Proclus și Damascius, acest unu din expresia 
„unu-care-este“ — din a doua ipoteză platonică — nu poate fi 
principiul prim, ci reprezintă doar punctul cel mai înalt al lumii 
inteligibile, unitatea pornind de la care se constituie lumea inteli- 
gibilă. În neoplatonismul de după Porfir — mai ales la Proclus și 
Damascius — „obiectele“ primelor două ipoteze sunt foarte clar 
separate. 

Astfel, Proclus distingea unul absolut de unul din a doua ipote- 


! Proclus, Teologia platonică, IL, 31, 25-28. 
? Proclus, Comentariul la Parmenide, 1070, 18. 
? Damascius, De principiis, R. I, 86.14. 

ză, spunând că „unul-care-este nu poate fi același cu unul absolut*!. 
Pentru el, intelectul divin (sau unul-care-este) reprezintă o plurali- 
tate inteligibilă?, care depinde de unul prim (deoarece își primește 
unitatea sa de la acesta), însă nu se identifică niciodată cu acesta, ci 
rămâne — prin însăși natura sa plurală —, diferit de unul absolut. 
Unul absolut este „dincolo de ființă si nu se amestecă cu nimic 
dintre cele ce există“. După acest unu absolut — subiect al primei 
aporii din Parmenide — Proclus așează lumea inteligibilă, sau ordi- 
nea ființelor veritabile (x&v Svrog Svrov f| vóSw)^, care se des- 
făşoară — conform celei de-a doua ipoteze platonice — începând 
cu fiinţele cele mai simple și mai apropiate de unu, și până la plu- 
ralitatea inteligibilă propriu-zisă. A doua ipoteză expune așadar 
generarea ființelor divine, inteligibile, „începând de la unitatea su- 
premă a inteligibilelor, până la fiinţa divină“. Această lume sau 
ordine (1ó&ic) a fiinţelor inteligibile este o pluralitate, dar ea are în 
același timp unitatea sa proprie, diferită de unul absolut. Cum se 
explică această diferență? Proclus face apel la un alt text platonic, și 
anume Sofistul, 245 a 1-b 9. În acest pasaj, Platon arată că ființa 
(care este o pluralitate), are totuși și condiţia unităţii, ca o afectare 
a sa, ca un efect pe care aceasta îl resimte. Din această indicație, 
Proclus deduce faptul că fiinţa (așadar lumea inteligibilă) nu este 


! Proclus, Teologia platonică, I, 68, 9-10. Vezi de asemenea Comentariul la 
Parmenide, VII, 34 K, unde Proclus vorbește despre cele două sensuri ale unului: 
unul transcendent fiinţei, despre care nu se poate spune nici măcar că este unu, 
respectiv cel coordonat fiinţei, adică unul care este, din a doua ipoteză platonică. 

? Vezi Proclus, Zéologia platonică, ITI, 68, 1-2, unde se arată că existenţa 
pluralitätii inteligibile (din a doua ipoteză) este foarte importantă, deoarece, 
punând în evidenţă această pluralitate, Platon se opune tezei parmenidiene 
conform căreia „totul este unu“. 

3 Proclus, Teologia platonică, III, 84, 4-5. Dacă, pentru Porfir, unul absolut 
era existența (Wnop&ig), faptul pur de a fi, pentru Proclus unul absolut este 
neamestecat cu existența. 

^ Proclus, Teologia platonică, I, 55, 16. 

? Proclus, Teologia platonică, VI, 82, 2—4. 

5 Platon, Sofistul, 245 b 7-8: „fiinţa este afectată de unu“ (renov6óc te yàp 
tò Ov Ev eîvoi). 

unul însuși, absolut, ci este doar o unitate impusă de unul anterior: 
ea este unificată. Pornind de la această observaţie, neoplatonicii vor 
desemna intelectul divin ca „unificat“ (tò nvœouévov)!. 

Astfel, dacă Porfir identifica unitatea originară a intelectului 
cu unul anterior, în schimb, pentru Proclus, unitatea intelectului 
este resimţită mai degrabă ca un efect al unului prim, ca o afec- 
tare din partea lui, dar distinctă de unul prim însuși. Mai precis, 
lumea inteligibilă (fiinţa, unificatul, sau intelectul plotinian) va 
fi descrisă ca o structură piramidală: ea pornește de la o unitate 
primordială, de la un vârf unitar, si se desfășoară până la plurali- 
tatea inteligibilă completă. Iar această unitate a lumii inteligibile 
este strict distinsă de unul absolut, anterior, tocmai pentru că 
aceasta este unitatea unei pluralitäti si este inseparabilă de plura- 
litatea inteligibilă, pe când unul absolut transcende pluralitatea: 
„căci nu era permis să coordoneze (ovvtéttetv) pluralitatea zei- 
lor cu zeul-unu, nici zeul-unu cu pluralitatea zeilor, deoarece 
zeul prim transcende totul în mod desăvârșit ?. Așadar, dacă ipo- 
teza a doua prezintă o lume în desfăşurarea sa, o ordine (1651), 
în schimb, prima ipoteză este ipoteza unului absolut, care nu 
poate intra în această ordine a inteligibilelor si nu poate fi co- 
ordonat (ovvtétteiv) cu pluralitatea ființelor inteligibile. Ast- 
fel, dacă Porfir identifica intelectul — la originea sa — cu unul 
absolut, în schimb, Proclus separă în mod radical cele două ni- 
veluri, respectiv ipotezele platonice care le corespund. 

Universul inteligibil (acest unu-care-este) are forma unei triade 
(prima triadă inteligibilă): el reprezintă de fapt o mișcare prin care 
unul — din a doua ipoteză, așadar diferit de unul absolut? — se 


! Vezi Proclus, Teologia platonică, I, 18, 17-20 sau I, 115, 24-25, unde se 
arată că unificatul este inferior unului (absolut); unificatul (ființa inteligibilă) este 
doar cel care primește efectul unificator al unului însuși, dar nu este unul însuși. 

? Proclus, Teologia platonică, UL, 82, 5-7. 

3 Căci, așa cum observă Proclus (Teologia platonică, III, 82, 8-10), despre 
unul din prima ipoteză se neagă chiar si faptul că el ar fi unu — desigur, pentru 
a sublinia transcendenta sa —, ceea ce nu se întâmplă cu unul din a doua ipoteză. 

îndreaptă spre fiintà!, sau, altfel spus, o mișcare prin care unita- 
tea primă (acest „efect“ al unului absolut) ajunge să instituie plu- 
ralitatea propriu-zisă a fiinţei inteligibile. Acest unu din a doua 
ipoteză nu este unul absolut (care este descris de Proclus ca din- 
colo de ființă si neamestecat cu existența’), ci este o henadă (o 
unitate) la care ființa participă’. El păstrează caracterul unitar al 
unului prim (de aceea este numit henadä: &vóc), însă intră deja 
într-o relaţie cu ființa. Mai precis, el face să se constituie ființa, 
care participă la el. El este astfel baza pornind de la care se con- 
stituie fiinţa, însă, în felul acesta, el este totuși anterior fiinţei. 
Desigur, el nu este absolut anterior fiinţei (precum unul prim), 
ci este anterior fiinţei, intrând totuși în relaţie cu aceasta, consti- 
tuind-o. El este momentul prim, de la care începe să se constitu- 
ie lumea inteligibilă, ordinea fiinţelor veritabile. Proclus afirmă 
că acest unu secund este „o existență superioară fiinţei, şi <vâr- 
ful» primei triade inteligibile“. Așadar, unul secund este într-un 
fel anterior fiinţei (mai precis pluralitátii fiinţei), însă anteriori- 
tatea lui este una relativă. 

Observăm astfel că Proclus distinge ceea ce Porfir identifica: 
dacă la Porfir, unul absolut era existența (ÜnapË1G), pornind de la 
care intelectul se distingea în sine însuși, în schimb, pentru Pro- 
clus unul absolut este dincolo de existenţă, neamestecat cu 
aceasta, „pre-existând dincolo de toate“, iar unul secund este 
— el, abia — existența pornind de la care se constituie fiinţa. 
Pornind de aici, Proclus dă cu totul altă interpretare expresiei 


! Triada este de fapt constituită din unul (ëv) secund, ființa (tò öv) care 
participă la acest unu și puterea (6Óvoquo) prin care unul generează ființa — 
dar care, în a doua ipoteză, este trecută sub tăcere (vezi Proclus, Teologia plato- 
nică, III, 84, 9-23), sau, mai precis, este prezentă într-un mod ascuns (Teologia 
platonică, III, 85, 28). De asemenea, triada este descrisă ca fiind alcătuită din 
unu, ființă şi relaţia dintre acestea două (Tprăg ov aÜtn mpotn vont, Tò čv, 
TÒ dv, Kai oxéoic óqupotv), vezi Teologia platonică, MI, 85, 17-18. 

? Proclus, Teologia platonică, III, 84, 4—5. 

? Proclus, Teologia platonică, III, 84, 5-6. 

^ Proclus, Teologia platonică, II, 84, 9-10. 

? Proclus, Teologia platonică, III, 83, 23—24 (&néxewot vv čov npoonópxov). 

platonice din a doua ipoteză, conform căreia „unul participă la 
fiinţă“S. Ne amintim că aceasta era tocmai expresia de la care 
pleca interpretarea lui Porfir, care făcea din unul prim faptul pur 
de a fi, la care unul secund participa în sensul că își primea el 
însuși fiinţa, o ființă deja determinată. Ca act pur de a fi, unul 
prim era cel pornind de la care intelectul se putea diviza în inte- 
ligibil si intelectiv, de aceea, unul prim ajungea să se identifice cu 
originea intelectului însuși. Proclus nu mai acceptă această iden- 
tificare, ci el rezolvă problema „participării unului la ființă“ la un 
alt nivel, şi anume strict la nivelul ipotezei secunde. El valorifică 
în acest sens un alt pasaj din Parmenide”, în care se arată că, în a 
doua ipoteză, atât ființa este predicată despre unu, cât si unul 
este predicat despre fiinţă. Pornind de aici, Proclus vorbeşte des- 
pre o dublă participaţie: atât a unului la fiinţă, cât si a fiinţei la 
unu; însă el situează cele două feluri de participaţie la nivelul 
primei triade inteligibile, adică la nivelul acestui unu-care-este. 
El arată că, în relaţia dintre unu și ființă din prima triadă inteli- 
gibilă, ființa participă la unu deoarece ea depinde de acesta, pri- 
mind de la el caracterul de ființă divină, iar unul participă la fi- 
intá în sensul că el iluminează ființa si îi dă caracterul divin?. 
Dacă la Porfir participarea unului la ființă se făcea în direcţie 
ascendentă (adică unul secund participa la faptul pur de a fi al 
unului prim), în schimb, la Proclus, această participare se face 
„descendent“: unul secund, considerat în sine, participă la fiinţa 
pe care el însuși o constituie. 

O altă diferenţă de interpretare între Proclus si Porfir intervine 
în privinţa percepţiei triadei caldeene tatä-potentä-intelect. Pen- 
tru Porfir, unul absolut corespunde tatălui din triada caldeeaná, 
respectiv originii intelectului. În schimb, după acest prim mo- 
ment de identitate cu unul absolut, intelectul iese din sine, devi- 
ne potentá (având un act propriu, o viaţă proprie) si astfel el 


Platon, Parmenide, 142 b 5-6. 
7 Platon, Parmenide, 142 d 1—2. 
8 Proclus, Teologia platonică, VI, 85, 1-4. 

devine intelect propriu-zis, adică un intelect care se gândește pe 
sine, un intelect atât inteligibil cât și intelectiv. 

În schimb, Proclus situează triada caldeeaná strict la nivelul 
inteligibilului, identificând-o cu acea triadă inteligibilă pe care el 
o decriptează în cea de-a doua ipoteză platonică!. Astfel, tatăl 
triadei este identificat cu unul secund, din expresia „unul-care- 
este“, dar acesta din urmă este strict distins de unul absolut. 
Dacă Porfir identifica unul din „unul-care-este“ cu unul absolut, 
această identificare revine — în termenii lui Proclus, de data 
aceasta — la a identifica pe „tatăl de acolo [din inteligibil] cu 
cauza tuturor“. Dar Proclus nu poate accepta această identificare, 
de aceea el respinge perspectiva porfiriană. 

Tabloul principiilor prime ar arăta astfel, conform lui Proclus: 


Unul absolut, cauza tuturor, transcendent fiinţei 


Prima triadă inteligibilă: Triada caldeeană: 


Unul secund, existenţa superioară ființei | Tatăl 


Puterea, relaţia (oxéoic) Potenta 


Fiinta Intelectul 


În concluzie, dacă pentru Porfir principiul prim este actul 
pur de a fi, de dincolo de fiinţele determinate și de actele deter- 
minate de a fi, iar acesta este în același timp „originea“ intelectu- 
lui divin, sursa pornind de la care el se constituie, în schimb, 
pentru Proclus, ca și pentru Damascius, intelectul divin este o 
lume și o ordine inteligibilă triadică, ce se constituie pornind de 
la o unitate proprie, care este vârful intelectului, punctul său cel 
mai înalt. În schimb, principiul prim este anterior triadei inteli- 
gibile, complet distins de termenii acesteia. 

S-a spus despre Porfir că încerca să „salveze“ abordarea specifi- 
că filozofiei, apáránd-o de imixtiunile non-rationale ce începeau 


! Proclus, 7eologia platonică, ML, 85, 17-21. 
? Proclus, Comentariul la Parmenide, 1070, 18. 

să îşi facă apariţia — deja odată cu lamblichos'. Într-adevăr, 
chiar și în această privinţă, a principiului prim, deşi acceptă an- 
terioritatea principiului față de ființă, Porfir încearcă să gândeas- 
că această anterioritate, să îi găsească o soluţie în termenii ființei, 
în termenii obișnuiți ai gândirii. În schimb, vom vedea că, după 
Porfir, problema principiului prim anterior fiinţei nu mai poate 
fi o problemă propriu-zisă de filozofie, ci ea devine (la Iambli- 
chos, apoi la Proclus), o problemă de intuiţie non-rationalä, in- 
trând în domeniul teologiei și al teurgiei. 

În continuarea analizei noastre, vom vedea cum au gândit 
autorii neoplatonici de după Porfir anterioritatea principiului 
faţă de fiinţă si care sunt soluţiile lor pentru această transcendență 
absolută. Neoplatonismul de după Porfir se caracterizează prin 
două aspecte: pe de o parte, spaţiul intelectului este împărţit în 
zone din ce în ce mai clar delimitate, așadar se realizează o carto- 
grafiere amănunțită a intelectului divin (fiinţa veritabilă sau uni- 
ficatul), pornind de la indicaţiile platonice asupra relaţiei dintre 
fiinţă şi gândire si asupra unului din a doua ipoteză. O a doua 
caracteristică va fi tocmai adâncirea distanţei dintre principiul 
prim şi spaţiul intelectului, în care se întâlnesc fiinţa, respectiv 
gândirea cea mai înaltă. Dacă la Porfir intelectul se identifica 
într-un fel cu unul absolut, în schimb, după Porfir, acest lucru 
devine imposibil. Principiul prim este separat foarte strict de re- 
alitatea de după el. Ca atare, principiul trebuie să îndeplinească 
două condiţii, care în primă instanţă par contradictorii: pe de o 


! Vezi în acest sens articolul lui H. D. Saffrey: „Pourquoi Porphyre a-t-il 
édité Plotin?“, în Porphyre, La vie de Plotin, vol. II, Vrin, Paris, 1992, pp. 
31-64. De asemenea, articolul lui Andrew Smith, „Porphyry and the Platonic 
Theology" (în A. Ph., Segonds si C. Steel (ed.), Proclus et la Théologie platonici- 
enne, Les Belles Lettres, Leuven University Press, Paris, Louvain, 2000), care 
arată că lamblichos îi reproşa lui Porfir faptul cà nu distingea foarte clar între 
metoda filozofică și cea teologică, pe care el o considera superioară. De aseme- 
nea, îl putem invoca pe Damascius, care în Comentariul la Phaidon, 1, $ 172, 
1-3, distingea gânditorii neoplatonici, impártindu-i în două grupe, după cum 
aceștia au favorizat filozofia sau teurgia. Porfir şi Plotin, sunt consideraţi mai 
degrabă filozofi, spre deosebire de Iamblichos, Syrianus și Proclus. 

parte, el este cauza primă a întregii realităţi, dar, pe de altă parte, 
el trebuie să fie transcendent întregii realităţi, tocmai pentru că, 
fiind cauza primă, principiul nu poate fi pus pe același nivel cu 
celelalte realități, nu poate fi considerat în vreun fel alături de 
ele. Există așadar o tensiune și chiar o contradicţie între functio- 
nalitatea principiului prim în ierarhia realităţii (el fiind cauza 
primă) si preeminenta lui faţă de întreaga realitate (adică trans- 
cendenta lui absolută). 

Dacă ne gândim la poziţia lui Porfir, remarcăm că el încerca 
de fapt să unească cele două condiţii: pe de o parte, principiul 
prim este descris ca transcendent ființei, ca un act pur, anterior 
oricărui act determinat; pe de altă parte, acest act pur, tocmai 
pentru că este transcendent și nedeterminat, poate fi punctul de 
reper pornind de la care intelectul se determină pe sine ca inteli- 
gibil si intelectiv, așadar el este originea pornind de la care se 
constituie prima fiinţă (intelectul prim, desfășurat) si, în conti- 
nuare, toate celelalte fiinţe. Totuși, această soluţie a lui Porfir a 
fost respinsă si depășită de neoplatonicii care i-au urmat. 

Astfel, lamblichos este primul care se opune interpretării lui 
Porfir. Pentru el! există un principiu anterior triadei inteligibile 
şi necoordonat cu aceasta. Totusi, anterior acestui principiu ne- 
coordonat, lamblichos pune încă un principiu, anume un prin- 
cipiu absolut indicibil. În felul acesta, Iamblichos întărește 
transcendenta principiului prim față de ființă, însă desparte, în 
același timp, aspectul transcendent de cel cauzal al principiului. 
Proclus va încerca să împace cele două aspecte, unindu-le din 
nou. El admite ca principiu prim unul inefabil. Acest unu abso- 
lut (descris de prima ipoteză platonică) generează întreaga sferă 
a fiinţei inteligibile (descrisă de a doua ipoteză platonică) tocmai 
prin transcendenta sa, tocmai prin faptul că el nu intră în sfera 
fiinţei, ci o lasă, într-un fel, în afara sa, negatiile primei ipoteze 
dând astfel naștere afirmațiilor din a doua ipoteză. Damascius va 


! Aşa cum decurge din mărturia lui Damascius, De principiis, R. I, 86.11— 
87.18. 

merge si mai departe decât Proclus. Pentru el, unul descris în 
prima ipoteză — acest unu care este cauza a orice altceva, si fără 
de care nimic nu poate exista — este, de fapt, doar o indicație a 
principiului inefabil, anterior. Unul rămâne într-un fel în relaţie 
cu totul, cu sfera fiinţei, și nu poate exprima transcendenta ab- 
solută. Tocmai de aceea, Platon însuși suprima unul: anume 
pentru a sugera principiul cu adevărat prim, adică inefabilul. 
Acesta produce întreaga realitate într-un mod inefabil, iar toate 
celelalte principii pe care le distingem după el nu sunt decât 
maniere de a sugera acest principiu inefabil. Pentru Damascius, 
aga cum vom vedea, „cauza primă“ nu mai are nici o relaţie cu 
cele cauzate, iar „principiul transcendent“ nu este nici măcar 
transcendent. Damascius duce cele două condiţii ale principiu- 
lui la antipodul lor: principiul prim nu este nici măcar transcen- 
dent, iar felul lui de a cauza nu este o relaţie cu cele cauzate. În 
cele ce urmează vom continua firul acestor problematizări asu- 
pra principiului de dincolo de ființă, punând în evidenţă dificul- 
tátile ce au survenit. 


Capitolul 2 


IAMBLICHOS SI PROBLEMA 
PRINCIPIILOR DE DINCOLO DE FIINTÁ 


În acest capitol, vom atinge una dintre cele mai acute probleme 
ale gândirii neoplatonice, privind statutul principiului prim de 
dincolo de ființă. În tradiţia filozofică inaugurată de Plotin, prin- 
cipiul prim este acea cauză pornind de la care se constituie întreaga 
realitate, însă care rămâne ea însăși dincolo de realitatea pe care o 
fundamentează, dincolo de ființă. Astfel, principiul se prezintă în 
mod diferit dacă îl considerăm în sine, respectiv în raport cu 
realitatea pe care o generează: el este și principiu al ființei, dar si 
dincolo de ființă. Totuși, aceste două „condiţii“ ale principiului nu 
sunt foarte ușor de pus în acord; în primă instanţă, ele par, de fapt, 
contradictorii. Gândirea noastră se vede în faţa unui paradox, 
deoarece ea nu poate prinde într-un singur concept atât relația de 
cauzalitate a principiului față de realitate, cât și suprimarea oricărei 
relaţii, în transcendenra absolută a principiului. În cele ce urmează, 
vom vedea cum a apărut această problemă — în gândirea lui 
Iamblichos — si care este soluţia oferită de el. 

Dacă la Plotin problema nu este foarte stringent formulată!, 
dificultatea se face simțită abia în gândirea lui Porfir. Acesta 


! Pentru Plotin, cele două aspecte ale principiului sunt inseparabile și necon- 
tradictorii: principiul dă naștere intelectului divin fără a fi el însuși afectat în vreun 
fel. El nu creează intelectul printr-un efort special în acest sens, ci tocmai prin a-și 
păstra starea lui, rămânând în liniște, în sine însuși. Asemenea unui izvor originar, 
care nu are nici o altă sursă, principiul dă naștere unei pluralitäti de izvoare, fără a 
pierde ceva din sine, ci păstrând într-un fel în sine tot ceea ce a produs (Enneade, 
III, 8, 10.1—10). O altă imagine a acestei cauze transcendente este aceea a soarelui, 
care dă naștere luminii fără ca lumina să se despartă de el și fără ca el însuși să ră- 
mână cu „mai puţină“ lumină (Enneade, V, 3, 12.39-47). Totuşi, Plotin acceptă 
ca atare acest paradox al unei surse care dă fără să piardă ceva din sine. În schimb, 
gândirea post-plotiniană va intra în mod concret în firele acestui paradox, încer- 
când să explice filozofic posibilitatea unei cauze transcendente. 

încearcă să precizeze în ce constă funcţia cauzală a principiului, 
explicând modul în care se constituie intelectul divin pornind de 
la unul anterior; în același timp, Porfir accentuează transcendenta 
principiului, negând orice relaţie a acestuia faţă de lucrurile de 
după el, față de intelect. În felul acesta devine evidentă tensiunea 
dintre cele două aspecte ale principiului — transcendenta si cau- 
zalitatea —, deși Porfir însuși încearcă să le îmbine, sau chiar să le 
suprapună!. După Porfir, Iamblichos este cel care va identifica 
această tensiune si va pune sub semnul întrebării coincidenta din- 
tre cele două aspecte sau funcţii ale principiului prim. El va aduce 
astfel problema în prim-planul meditatiei filozofice, făcând pen- 
tru prima dată o distincţie clară între principiul ca fundament al 
ființei si principiul ca absolut transcendent, care nu mai intră în 
nici o relaţie cu fiinţa. El va ajunge să vorbească despre două prin- 
cipii anterioare fiinţei: principiul-cauză a fiinţei respectiv princi- 
piul-transcendent, indicibil. În consecință, Iamblichos va propu- 
ne o altă structură a ierarhiei principiilor — decât cea transmisă de 
Plotin si reluată de Porfir — si respectiv o altă interpretare a ipo- 
tezelor platonice din partea a doua a dialogului Parmenide, un alt 
fel de a integra nivelurile realităţii în cadrul oferit de ipoteze. Este 
un pas interpretativ surprinzător, o depărtare de la linia de inter- 
pretare plotiniană, însă una care încearcă să răspundă unor proble- 
me intrinseci tradiţiei, sau pe care aceasta le lăsa deschise. 

În cele ce urmează, ne propunem să elucidăm această schim- 
bare intervenită odată cu lamblichos, să descoperim care sunt 
dificultăţile de ordin interpretativ din tradiţie care au făcut cu 
putinţă interpretarea lui lamblichos?. Analiza noastră va urmări 


! Pentru Porfir, principiul prim iese în afara distinctiilor specifice ființei, in 
afara manierei triadice în care se desfășoară aceasta, oferind în același timp fiin- 
tei un punct de reper absolut, pornind de la care ea se poate desfășura. El este 
astfel si dincolo de ființă, dar si la originea ființei si a intelectului. 

? Pentru contextul filozofic mai larg în care se situează Iamblichos, vezi 
B. Dalsgaard Larsen, „La place de Jamblique dans la philosophie antique tardi- 
ve“, in De Jamblique à Proclus, Entretiens sur l'antiquité classique, 21, Fonda- 
tion Hardt, Vandoeuvres-Genéve, 1975, pp. 1-34. 

două niveluri problematice. Primul este reprezentat de relaţia 
dintre inteligibil şi unul anterior. În acest sens, vom încerca să 
arătăm că perspectiva lui lamblichos reprezintă un răspuns critic 
la adresa perspectivei lui Porfir. Al doilea nivel este acela al prin- 
cipiului absolut. Vom încerca să arătăm că tocmai felul în care 
gândeşte relaţia dintre intelect și unu îl determină pe Iamblichos 
să considere încă un principiu anterior, absolut indicibil. Dacă 
unul unit inteligibilului joacă rolul cauzei, principiul indicibil va 
juca rol de transcendentá absolută. Problema este una de maxi- 
mă importanţă în istoria neoplatonismului, deoarece, chiar dacă 
gânditorii neoplatonici ulteriori nu au acceptat întotdeauna — 
sau nu întocmai — perspectiva lui lamblichos, totuși, analiza 
neoplatonică ulterioară a fost suscitată tocmai de problemele ri- 
dicate de Iamblichos: „criticii“ lui Iamblichos! au fost nevoiţi să 
ţină cont de dificultăţile surprinse de el, iar rezultatele gândirii 
lui vor fi revalorificate şi adâncite în gândirea lui Damascius. 

Analiza noastră se lovește în mod inevitabil de lipsa surselor 
prime: textele principale in care lamblichos expunea viziunea sa 
asupra ierarhiei principiilor nu s-au păstrat’. Singurul mod de ac- 
ces care ne rămâne este cel mediat de mărturiile filozofilor ulteriori 
asupra lui Iamblichos. Acestea vin, de fapt, din două direcții dife- 
rite: pe de o parte, Proclus prezintă perspectiva lui lamblichos de- 
oarece el însuși nu este de acord cu ea, ci o respinge; pe de altă 
parte, Damascius prezintă această perspectivă deoarece, într-o oa- 
recare măsură, el o acceptă şi o preia în propria sa interpretare. În 
cele ce urmează, vom discuta aceste două mărturii — procleană și 
damasciană —, precum și câteva fragmente din opera păstrată a 
lui lamblichos care ne pot ajuta să descoperim ratiunile ce stau în 
spatele perspectivei sale asupra principiilor prime. 

Cele două mărturii pe care ne sprijinim ne pun însă în faţa 
unei contradicții, sau mai degrabă în fata unui echivoc în ceea ce 
priveşte perspectiva lui Iamblichos. După cum vom vedea, Proclus 


! Vezi, de pildă, Proclus, a cărui critică o vom discuta în cele ce urmează. 
? De pildă Teologia caldeeană, pe care o menţionează Damascius in De 


principiis, R. I, 86.6. 

respinge perspectiva acestuia, ca o abatere de la interpretarea tradi- 
tionalá asupra principiilor prime. În schimb, Damascius vede în 
interpretarea lui Iamblichos un punct de profunzime în înţelegerea 
principiilor prime și a relaţiei dintre ele. Tocmai de aceea, Damas- 
cius va păstra anumite amănunte ale perspectivei lui lamblichos și 
le va exploata în propria lui interpretare. Așadar, în primă instanţă, 
se ridică întrebarea: unde stă de fapt adevărul privind interpretarea 
lui Iamblichos? Este ea o abatere de la tradiţie, pe care interpretarea 
ulterioară a trebuit să o corecteze (așa cum pare să facă Proclus), sau 
este ea mai degrabă o adâncire a datelor fundamentale ale tradiţiei, 
o reevaluare și o repunere în discuţie a problemelor de fond pe care 
tradiţia le-a purtat cu sine nerezolvate? În cele ce urmează, vom 
încerca să răspundem la această întrebare, arătând că, de fapt, chiar 
dacă lamblichos s-a abătut de la litera interpretativă a tradiţiei, el a 
adus în centrul discuţiei o problemă de fond a gândirii neoplatoni- 
ce, anume problema relaţiei dintre principiul-cauză primă şi prin- 
cipiul-transcendentá absolută. 


A. Perspectiva lui lamblichos 


1. Mărturia lui Proclus 


Proclus discută perspectiva lui Iamblichos într-un context în 
care se referă la felul în care au fost interpretate ipotezele din 
dialogul Parmenide de către gânditorii neoplatonici anteriori. 
Astfel, în Comentariul la Parmenide, 1054.37—1055.17!, el ex- 
pune o interpretare a celor nouă ipoteze platonice, care va fi 
identificată ca aparţinând lui lamblichos?: 1. zeul si zeii; 2. zeii 


! Pasajul este menţionat de J. Dillon între fragmentele comentariilor lui 
Iamblichos la dialogurile platonice (Jamblichi Chalcidensis in Platonis Dialogos 
Commentariorum Fragmenta, Brill, Leiden, 1973, pp. 206-209). 

? Proclus însuși nu menţionează cine este autorul acestei interpretări. Iden- 
tificarea autorului ca fiind Iamblichos se sprijină pe o însemnare din scolii, 
precum si pe compararea mărturiei cu anumite texte în care Damascius se re- 
feră direct la Iamblichos. 

intelectivi; 3. îngeri, demoni, eroi; 4. suflete raţionale; 5. suflete 
inferioare; 6. formele unite cu materia; 7. materia; 8. corpurile 
cerești; 9. corpurile sublunare. 

Dintre aceste ipoteze, pe noi ne va interesa aici numai prima, 
cea referitoare la „zeu si zei“ (nepi 0£00 xod 0e0v). Încă de la 
această primă ipoteză intervine o netă diferenţă faţă de tradiţia 
plotiniană. Proclus însuși, înainte de a prezenta această perspec- 
tivă, remarcă faptul că ea urmează o altă linie interpretativă decât 
autorii anteriori (Plotin si Porfir)?. Astfel, pentru Porfir — ca si 
pentru Plotin — prima ipoteză era cea a zeului prim (sau a unului 
absolut, identic cu binele de dincolo de ființă), urmând ca a 
doua ipoteză să se refere la planul inteligibil. În schimb, pentru 
Iamblichos, prima ipoteză se referă nu numai la zeul prim, ci si 
la o întreagă pluralitate de zei. 

Despre ce pluralitate este vorba? După cum demonstrează 
H. D. Saffrey si L. G. Westerink’, prin „zeul si zeii“, lamblichos 
înţelege unul prim (unul lui Plotin), respectiv zeii inteligibili. 
Urmând mărturia lui Proclus, s-ar părea că lamblichos nu vedea 
în prima ipoteză numai „unul“ însuși. Pentru el, proprietăţile 
care în prima ipoteză sunt negate de la unul revin de fapt zeilor 
inteligibili și îi indică pe aceşti zei. Mai precis, având în vedere că 
toate lucrurile negate în această ipoteză tin de sfera ființei (de la 
parte-intreg, mișcare, timp, până la ființa însăși), lamblichos con- 
sideră că aceste negatii descriu nivelul cel mai înalt al fiinţei divine, 
anume nivelul inteligibil, si că acestor negatii le corespund zeii 


! Asupra acestei prime ipoteze, Proclus însuși revine si în alte contexte, dis- 
cutând-o si respingând-o. Vezi, de pildă, Comentariul la Parmenide, VI, 1064.21— 
1071.3 şi VII, 36.8—18, precum si Teologia platonică, III, 23, p. 82. Toate aceste 
texte sunt reunite și analizate de H. D. Saffrey si L. G. Westerink în Proclus. 
Théologie platonicienne, vol. TII, „Introduction, 3: Exégése de la première 
hypothèse du Parmenide par Jamblique selon Proclus“, pp. xxxi-xxxii. 

? Proclus, Comentariul la Parmenide, VI, 1054.38: „Cei de după aceştia [de 
după Plotin și Porfir] dispun realităţile în altă manieră“. 

3 Vezi H. D. Saffrey si L. G. Westerink, „Introduction“, pp. xxix—xxxi, în 
Proclus, Théologie platonicienne, vol. III. 

inteligibili. În concluzie, el consideră că ipoteza se referă nu nu- 
mai la zeul prim (de dincolo de fiinţă), ci si la zeii inteligibili, 
adică la nivelul cel mai înalt al fiinţei. În felul acesta, zeii inteli- 
gibili — care sunt cei mai simpli şi mai unitari — „sunt uniti cu 
unul“! (din prima ipoteză). Proclus nu poate fi de acord cu per- 
spectiva lui lamblichos, ci o respinge în mod sistematic. El arată 
că prima ipoteză este cea a principiului unu, transcendent, care 
nu poate fi asociat cu pluralitatea?. Pentru Proclus, negatiile din 
prima ipoteză se pot aplica numai principiului prim, iar nu şi 
nivelului inteligibil. Astfel, în prima ipoteză, Platon neagă chiar 
si faptul de a fi unu, iar această negatie nu se potrivește decât 
unului prim, iar nu si unului determinat; doar unul prim 
transcende chiar și faptul de a fi unu, pe când celorlalți zei in- 
feriori le revine faptul de a fi unu?. Într-adevăr, pentru Proclus, 
după unul absolut urmează henadele, iar fiecare dintre acestea 
este un „un“ determinat. Ele sunt vârfuri ale claselor de ființe, 
fiind anterioare pluralitátii propriu-zise a fiinţei, iar fiinţa par- 
ticipă la ele; în schimb, unul prim este anterior fiinţei, rămâ- 
nând imparticipabil. 

Totuși, explicaţiile critice ale lui Proclus la adresa acestei in- 
terpretări — atribuită lui lamblichos — sunt făcute din perspec- 
tiva noii soluţii pe care o dădea Proclus însuși problemei prime- 
lor principii. Proclus rezolvă în felul său problema diferenţei 
dintre transcendenta absolută a principiului si cauzalitatea prin- 
cipiului faţă de întreaga realitate (funcţie ce revine mai degrabă 
henadelor, acestor „unu“ determinati). Dar respingerea lui Iam- 
blichos dintr-o perspectivă care îi este străină nu ne poate ajuta 
prea mult să înțelegem miza veritabilă a gândirii sale. În plus, 
critica lui Proclus este fragmentară si preferenţială, deoarece 


! Vezi Proclus, Teologia platonică, III, 82, 13 (ovvâvovrou tô &vt). 

? Proclus, Teologia platonică, VI, 82, 5-7. 

3 Acelaşi argument este oferit de Proclus si în Comentariul la Parmenide, 
VII, 36 K: prima ipoteză platonică se referă doar la unul transcendent ființei, 
singurul despre care nu se poate spune nici măcar că este unu; în schimb, toate 
celelalte henade coexistă cu ființa. 

doctrinele criticate nu sunt prezentate cu întregul context pe 
care îl aveau acestea la Iamblichos. 


2. Mărturia lui Damascius despre Iamblichos 


Damascius întregeste imaginea pe care o avem despre felul în 
care lamblichos ordona principiile prime. Dacă din mărturia lui 
Proclus pare să rezulte că principiul prim ar fi fost pentru Iambli- 
chos doar acest unu care devine subiect al primei ipoteze, alături 
de ceilalți zei inteligibili, în schimb, de la Damascius aflăm că, 
dincolo de triada inteligibilă (așadar dincolo de ființă), Iambli- 
chos nu punea un singur principiu, ci două principii: 


După acestea, să cercetăm dacă principiile prime, anterioare 
primei triade inteligibile, sunt două, adică cel absolut indicibil si 
cel necoordonat triadei — așa cum considera marele Iamblichos 
în a douăzeci si opta carte a prea-perfectei Teologii caldeene.! 


Damascius precizează de asemenea că Iamblichos este singurul 
care a susținut această doctrină a existenţei a două principii an- 
terioare ființei’. 

Dacă ţinem cont de mărturia lui Damascius, rezultă că 
Iamblichos împărțea spaţiul de dincolo de ființă în două nive- 
luri. Pe de o parte, el admitea existenţa principiului necoordonat 
faţă de triada fiinţei (N GOVVTAKTOG npóg Tv 1pt&ó0), asezánd 
acest principiu în prima ipoteză din Parmenide, alături de vârful 
inteligibil al fiinţei. Pe de altă parte, dincolo de acest vârf al fiinţei 
si dincolo de principiul necoordonat cu fiinţa (așadar „dincolo“ 
chiar si de prima ipoteză platonică), Iamblichos concepea încă 
un principiu, si anume un principiu complet indicibil (ù n&vtn 
óppntoc). Observăm așadar că asocierea unului cu inteligibilul 


! Vezi Damascius, De principiis, R. I, 86.3-6. Pentru a întări această per- 
spectivă, pe care el însuși o va relua și o va adânci, Damascius o așează alături 
de alte câteva doctrine a căror autoritate era incontestabilă pentru gânditorii 
neoplatonici: cea pitagorică, cea platonică şi cea a Oracolelor caldeene. 

? Damascius, De principiis, R. I, 89.7-8. 

(adicá a zeului cu zeii) nu insemna neapárat o pierdere a statutu- 
lui preeminent al principiului prim (așa cum pare să sugereze 
Proclus în critica sa), deoarece pentru lamblichos ierarhia prin- 
cipiilor nu se oprea aici, ci mergea mai departe, stabilind încă un 
principiu dincolo de unu, si anume un principiu care iese chiar si 
din schema ipotezelor platonice. Altfel spus, lamblichos pare, pe 
de o parte, să coboare statutul „unului“, asociindu-l cu inteligibi- 
lul, însă, pe de altă parte, el pare să ridice şi mai mult statutul 
principiului prim, deoarece îl situează dincolo de unul din prima 
ipoteză. Așa cum vom încerca să arătăm în continuare, cele două 
mișcări sunt legate între ele, una determinând-o pe cealaltă, în 
sensul în care asocierea unului cu inteligibilul îl face pe Iamblichos 
să considere că acest unu din prima ipoteză nu este principiul ab- 
solut, ci că înaintea acestui unu se află încă un principiu, pe care 
Damascius în mărturia sa îl numește „indicibil“. 

Dar atunci, întrebarea care se ridică este următoarea: de ce 
„unul“ tradiţiei nu mai poate juca pentru lamblichos rolul de 
principiu prim, părând să coboare din demnitatea lui, ajungând 
a fi asociat cu inteligibilul? 


B. Interpretarea primei ipoteze platonice 
1. Zeul și zeii la lamblichos 


Pentru a răspunde la această întrebare, va trebui să urmărim 
mai departe mărturia lui Damascius despre lamblichos. Această 
mărturie nu se limitează la existenţa acestui principiu indicibil, ci 
ea ne va lămuri și felul în care gândea lamblichos „zeul“ situat în 
prima ipoteză platonică, alături de ceilalți „zei“. Dacă în acest sens 
mărturia lui Proclus este profund negativă, scopul ei fiind în esen- 
tà unul critic, în schimb, Damascius preia perspectiva lui lambli- 
chos si încearcă să găsească motivul adânc al asocierii dintre „zeu“ 
si „zei“. Mărturia lui Damascius întărește convingerea că, prin 
„zeul si zeii“, Iamblichos înţelegea unul de dincolo de ființă, re- 
spectiv zeii inteligibili, deoarece Damascius însuși aminteşte în 

repetate rânduri faptul că, pentru lamblichos, inteligibilul este 
inseparabil de unu!. Damascius va relua el însuși această idee, 
aplicând-o asupra relaţiei dintre unu si unificat (numele pe care 
Damascius, urmându-l pe Proclus, îl acorda inteligibilului sau 
primei triade a fiinţei). Totuşi, cum înţelegea Damascius această 
imposibilitate de a separa inteligibilul de unu, si de ce vedea el în 
această idee unul dintre punctele „tari“ ale gândirii lui lamblichos? 
Pentru a înţelege explicaţia lui Damascius, trebuie să amintim fe- 
lul în care gândește el însuși relația dintre unul anterior fiinţei si 
ființă, respectiv felul în care gândește el trecerea de la unu la ființa 
propriu-zisă, care este în același timp unitară și plurală. 

Pentru acesta, va trebui să facem o scurtă trecere în revistă a 
ierarhiei principiilor, aşa cum o gândeşte Damascius. Ierarhia 
principiilor este de fapt maniera gradată si descendentă în care 
ajungem de la o sursă unică a întregii realități — sursă inexpri- 
mabilă si indeterminabilă — la ceea ce numim ființă, care este 
spaţiul predilect al gândirii, al determinărilor si al distinctiilor. 
Damascius consideră că principiul absolut este inefabil, cu totul 
imposibil de prins în vreo expresie discursivă. De asemenea, el 
consideră că ceea ce tradiţia neoplatonică numește „unul abso- 
lut“ este prima și cea mai înaltă manieră de a indica (fie și într-o 
manieră imperfectă, aproximativă) principiul prim. Unul abso- 
lut trebuie înţeles atât ca simplitate absolută, cât și ca totalitate; 
deși în el nu poate intra nici o dualitate, totuși, el nu are sensul 
minimalitätii, ci, din contră, el este unu în sensul unei puteri 
absolute, nelimitate și nedivizate. De aceea, Damascius numește 
acest principiu „unul-tot dincolo de totul“ (£v m&vra mpó 
návtæv)’. Pornind de aici, el observă că gândirea noastră nu 
poate să exprime în mod adecvat nici măcar acest unu absolut, ci 
îl reduce de fapt la două aspecte: simplitatea și totalitatea. De 


! Vezi, de pildă, De principiis, R. I, 255.27: „inteligibilul este nediferentiat 
(&Su&purov) faţă de unu“, precum si R. I, 127.13; 145.6; 147.22; 273.17; 
191.7, pe care le vom analiza în continuare. 


? Damascius, De principiis, R. I, 53.5. 

aceea, după unul absolut urmează alte două principii, care mo- 
dulează unul absolut, adică oglindesc un aspect sau altul al prin- 
cipiului. Urmând o tradiţie deja foarte veche — pitagorică si 
apoi platonică — Damascius pune după unul absolut „cele două 
principii“, pe care pitagoricii le numeau monadă și diadă, iar 
Platon le numea limită si nelimitat. Damascius le va numi unul 
si pluralele (tò 8v xoà tà noAA). Dar aceste „două principii“ 
pierd ceva din unitatea absolută a principiului, în care nu există 
nici o diferenţă si nici o distincţie între unitate și pluralitate. 
Într-adevăr, unul absolut este unul-tot anterior totului, adică el 
este totul, fără însă a pierde unitatea sa absolută, și este unu fără 
ca din el să lipsească ceva. În schimb, cele două principii creează 
impresia unei distincţii intervenite în principiu — chiar dacă 
Damascius însuși insistă foarte mult asupra faptului că între cele 
două principii nu există nici o contradicţie, nici o opoziţie, nici 
o distincţie, ci ele sunt doar două aspecte ale unului absolut, 
principiu în care unitatea nu se opune pluralitätii. Totuşi, de 
vreme ce gândirea noastră care încearcă să surprindă principiul 
introduce această pseudo-distinctie între cele două principii, ierar- 
hia principiilor (sau mai degrabă ierarhia manierelor în care su- 
gerăm principiul inefabil) nu se poate opri aici, ci este nevoie de 
încă un principiu, care să „corecteze“ distincţia astfel introdusă 
între cele „două principii“. Acest al treilea principiu va fi „unifi- 
catul“ (tò fivopiévov). El este cel care exprimă tocmai identitatea 
— în unul absolut — a unităţii si a pluralitátii. După cum suge- 
rează si numele lui, unificatul exprimă faptul că pluralele sunt 
restrânse sub unitate. Damascius precizează că unificarea pe care 
o exprimă unificatul nu este una posterioară desfășurării plurale- 
lor, ci una anterioară. Mai precis, unificatul nu reuneşte niște 
plurale deja distinse, ci el indică tocmai faptul că, înainte de a se 
distinge între ele, pluralele sunt unite, adică totalitatea lor este 
restrânsă în simplitatea cea mai unitară. 

În plus, această restrângere a pluralelor sub unitate, această 
întâlnire a pluralelor si a unităţii, este prima manifestare a fiinţei, 


Capitolul 2: lamblichos si problema principiilor 213 


deoarece ființa este tocmai cea în care pluralitatea și unitatea 
sunt în echilibru, prezente deopotrivă!. Primul moment al apa- 
ritiei ființei este acela în care pluralitatea absolută este convertită 
spre unu, adică pluralele sunt restrânse sub unitate. Tocmai de 
aceea unificatul este numit si prima triadă a ființei, deoarece în 
el unitatea si pluralitatea se întâlnesc pentru a forma o natură 
distinctă. Odată cu acest al treilea principiu — pe care pitagori- 
cii îl numeau „triadă“, Platon îl numea „mixt“, lamblichos îl 
numea „inteligibil“, iar Damascius îl numeşte „unificat“ — în- 
cepem să intrăm în tărâmul fiinţei. 

Totuși, trecerea de la unu la ființa propriu-zisă nu se face di- 
rect. Acest prim moment, deși se apropie de natura ființei, nu 
este încă ființa propriu-zisă, deoarece acest principiu păstrează 
încă foarte mult din natura unului absolut, pe care îl exprimă. El 
este un fel de vârf al fiinţei, însă se află într-un fel tot „înaintea“ 
fiinţei, adică înaintea fiinţei desfășurate ca pluralitate, deoarece 
unificatul manifestă de fapt strângerea pluralelor absolute sub 
unitatea absolută, așadar o coincidenţă a pluralelor cu unitatea, 
iar nu o pluralitate deja desfăşurată, precum cea care caracteri- 
zează fiinţa propriu-zisă. El ocupă astfel un loc median între unu 
şi fiinţa desfășurată, fiind o natură intermediară, după sugestia 
„unului-ființă“, despre care vorbea Platon în cea de-a doua ipo- 
teză din Parmenide. El este punctul cel mai înalt al fiinţei, numit 
„inteligibil“, însă în el pluralitatea nu este încă distinsă de unita- 
te. Condiţia proprie ființei este aceea a distinctiei, a dualității în 
care gândirea îşi poate găsi locul. În schimb, în acest vârf inteli- 
gibil, gândirea nu poate fi încă prezentă, pentru că nici dualita- 
tea nu este încă prezentă, ci pluralitatea este complet restrânsă în 
unitate. Abia într-un moment ulterior (numit inteligibil-intelec- 
tiv) vom descoperi o primă încercare de infiltrare a dualității, 
care va apărea în mod concret abia într-un al treilea nivel, numit 


! Desigur, ele sunt prezente în altă manieră decât la nivelul principiului 
unu absolut, care era totul și unu în același timp, fără însă ca pluralitatea sau 
unitatea să poată fi distinse în sine, să se poată pune în evidenţă. 

„intelectiv“. În schimb, la nivelul la care ne situăm acum, nu 
avem a face cu o dualitate, si de aceea unificatul (sau acest nivel 
inteligibil) nu este incá fiinta propriu-zisá, ci este intr-o anteriori- 
tate față de aceasta. În consecință, Damascius va accentua foarte 
mult faptul că unificatul (sau inteligibilul) este aproape insepa- 
rabil de unul anterior, că el se constituie pornind de la unul ab- 
solut și că, de fapt, nici nu părăsește propriu-zis acest unu. 
Metafora cea mai elocventă prin care Damascius ilustrează 
această relaţie dintre unu și unificat (sau inteligibil) este cea a 
centrului unui cerc: unul este înţeles prin analogie cu centrul 
cercului care, neavând nici o dimensiune, este imposibil de de- 
terminat, rămânând astfel „dincolo“ de pluralitatea pe care o 
determină (adică cercul propriu-zis, care sugerează pluralitatea 
fiinţei). Această pluralitate a ființei se desfăşoară pornind de la 
centrul cercului. Totuși, înainte de a deveni efectiv o pluralitate, 
fiinţa este prinsă într-o unitate anterioară, pe care ne-o putem 
imagina dacă ne reprezentăm întâlnirea într-un singur punct a 
tuturor razelor cercului. Fiecărui punct de pe cerc îi corespunde 
în centrul cercului un astfel de punct, care este capătul razei ce 
porneşte de la cerc înspre centru. Aici, Damascius face o diferen- 
tá între centrul cercului, ca punct absolut indeterminabil si sus- 
tras pluralitátii, respectiv această coincidență a unui număr infi- 
nit de raze. Această coincidență corespunde „unificatului“ (tò 
fivopévov), care este vârful cel mai înalt al fiinţei, pornind de la 
care se desfășoară aceasta. Unificatul corespunde nivelului inteli- 
gibil al ființei (în împărţirea triadicá pe care o face deja Iambli- 
chos), adică acelui moment în care pluralitatea ființei nu este 
încă desfășurată, ci mai degrabă „stă să apară“. Astfel, acest uni- 
ficat este o pluralitate compactă, încă nedivizată, o pluralitate 
unificată. Ea nu poate fi propriu-zis distinsă de unul anterior, așa 
cum intersecţia pluralitátii razelor nu poate fi distinsă de centrul 
unic al cercului'. Desi cuprinde ca potentá întreaga pluralitate 


! Damascius accentuează acest aspect al ierarhiei principiilor, anume faptul 
că între principii nu există nici o ruptură, ci fiecare își are originea în cel ante- 

ulterioară a ființei, unificatul rămâne inseparabil de unul anterior. 
Altfel spus, in mod originar, fiinţa inteligibilă este înrădăcinată 
în unul absolut și este inseparabilă de acesta. 

"Tocmai de aceea, pentru a întări această perspectivă a sa, Da- 
mascius face apel la autoritatea lui Iamblichos', care a pus un 
accent deosebit pe relaţia foarte strânsă dintre unu si unificat (pe 
care Iamblichos il numește „inteligibil“): 


Cum anume, interpretând inteligibilul, lamblichos spune că 
acesta subzistă în jurul unului (nepi tò Ev aûté VNOOTIIVOL) si 
nu se îndepărtează de unu? Desigur, deoarece el însuși concepe 
ceea ce noi numim unificat sau unu-fiintá (ëv ðv)? ca nefiind 
încă ființa propriu-zisă, dar nefiind nici unul însuși, ci fiind 
situat la mijloc între acestea.’ 


Tocmai de aceea Iamblichos a declarat că inteligibilul rămâne 
(uévev) în unu, deoarece el este unit mai degrabă cu unul si este 
specificat (eiSomoteîrou) mai degrabă conform unului decât 
conform fiinţei.“ 


Dacă luăm în considerare si ceea ce spune lamblichos, anume 
că inteligibilul subzistă în jurul unului (nepi tò ëv onéotn tò 
vontôv), că este de aceeași natură cu binele [...], atunci este clar 
că acesta rămâne împreună cu unul, fără să se diferentieze de el 
şi fără să proceadă de la el.5 


lamblichos, în repetate rânduri, ne îndeamnă să restrângem 
gândurile noastre multiple, sprijinindu-le ca într-un centru 


rior, de care este, la limită, indisociabil, diferenţa venind mai degrabă din gân- 
direa noastre care, încercând să înţeleagă principiile, le determină si astfel le 
distinge între ele. 

! Damascius vorbeşte despre Iamblichos numindu-l „divinul Iamblichos* 
şi precizează că el este „cel mai bun interpret al lucrurilor divine, mai ales în 
ceea ce privește inteligibilul.“ (Damascius, De principiis, R. I, 291.23-24). 

? Expresia „unu-ființă“ urmează, desigur, indicatia lui Platon din a doua 
ipoteză din Parmenide, 142 c 9. 

? Damascius, De principiis, R. I, 145.6—9. 

^ Damascius, De principiis, R. I, 147.22-23. 

? Damascius, De principiis, R I, 255.24—27. 

unic, să facem din circumferință un centru si să aplicăm inte- 
ligibilului şi unificatului, într-un mod inteligibil si unificat, o 
gândire mare si unică, nediferentiatá si inteligibilă.! 


Explicatia lui Damascius despre felul in care Iamblichos unea 
inteligibilul cu unul ne permite să răspundem criticii pe care 
Proclus i-o aducea lui Iamblichos, privind faptul că el ar fi pus pe 
același nivel unul absolut și pluralitatea zeilor — pierzând astfel 
unitatea absolută a principiului ce corespunde primei ipoteze 
din Parmenide. Asttel, urmând mărturia lui Damascius, se pare 
că „zeii“ inteligibili, pe care Iamblichos îi considera alături de 
zeul din prima ipoteză nu introduc o pluralitate desfășurată, 
propriu-zisă — ceea ce ar fi dat dreptate criticii lui Proclus la 
adresa lui Iamblichos. Din contră, nivelul inteligibil (sau unifi- 
cat) este nivelul cel mai înalt și cel mai unitar al fiinţei, care la 
limită nu poate fi distins de unul absolut. Damascius însuși de- 
scrie acest nivel ca pe o unitate a pluralelor, însă o unitate ante- 
rioară desfășurării pluralelor. Unificatul restrânge pluralele nu 
după ce acestea s-au diferențiat deja, ci înainte ca ele să se dife- 
rentieze. Ele se diferenţiază abia pornind de la această iniţială 
strángere-impreuná (ovvoipeotg) a lor”. 

Așadar, dacă unea inteligibilul cu unul absolut, Iamblichos 
voia de fapt să pună în evidenţă unitatea indivizibilă a inteligibi- 
lului și faptul că, la originea ei, fiinţa este inseparabilă faţă de 
principiul ei, adică față de unul anterior. 


2. lamblichos contra lui Porfir 


Totuși, de ce insistă lamblichos asupra acestor aspecte și care 
sunt „provocările“ interpretative cărora el le răspunde? Iambli- 
chos, fost discipol al lui Porfir’, a purtat faţă de acesta din urmă 


! Damascius, De principiis, R. I, 273.17—21. 

? Vezi, de pildă, Damascius, De principiis, R. L, 37.1, unde unificatul este 
descris ca o strángere-impreuná a pluralelor, anterioară pluralelor propriu-zise. 

? Maestrul si discipolul erau apropiaţi ca vârstă, însă Porfir purta în spate 
autoritatea şcolii filozofice a lui Plotin, pe care o va apăra ulterior în fata atacu- 

o îndelungă polemică, făcându-se reprezentantul mai noilor cu- 
rente extra-filozofice, integrate de gândirea neoplatonică. Întreba- 
rea pe care ne-o punem în continuare este dacă nu cumva opoziţia 
dintre cei doi gânditori se referă și la ierarhia primelor principii, și 
în ce constă această opoziţie. Mai precis, ne întrebăm dacă nu 
cumva perspectiva lui Iamblichos răspunde tocmai interpretării 
lui Porfir, pe care am discutat-o în capitolul anterior. 

Într-adevăr, mărturia lui Damascius ne pune pe urmele unei 
polemici între Iamblichos și Porfir, privind statutul inteligibilului si 
al principiului anterior. Astfel, într-un fragment în care amintește 
poziţia lui Iamblichos, Damascius menţionează faptul că această 
perspectivă se opunea în mod direct celei a lui Porfir: 


Toţi cei care spun aceste lucruri au pus lumea inteligibilă în 
uniunea nediferentiatä a totului si nimeni nu contestă acest lucru. 
Iamblichos însuși este martor, deoarece acordă inteligibilului al 
doilea grad de unire după principiul unu al tuturor lucrurilor. El 
sustine peste tot că inteligibilul subzistă în jurul unului (nepi 70 
ëv Dpeorăvou) si că în nici un caz nu poate fi smuls 
(àvanóonaotov) unului; el refuză orice separație (Sroipeo1g), 
dualitate (6unA6n) sau distantare (6t&o1otoi6) «ín inteligibil>, si 
face Bătrânului! multe obiecţii în acest sens.? 


Să vedem însă, mai în amănunt, în ce constă diferența dintre 
perspectivele celor doi filozofi si în ce constau obiecțiile lui Iam- 
blichos la adresa lui Porfir. Pentru aceasta, vom analiza mai întâi 


rilor „moderniste“ ale discipolului Iamblichos. Cei doi aveau o divergență fun- 
damentală în privinţa scopului ultim al filozofiei; vezi articolul lui H. D. Saf- 
frey, „Pourquoi Porphyre a-t-il édité Plotin?“, in Porphyre, La vie de Plotin, op. 
cit., vol. IL pp. 31-64. 

1 „Bătrânul“ este apelativul prin care neoplatonicii tardivi îl numeau pe 
Porfir (vezi P. Thillet, „Indices porphyriens dans la Théologie d'Aristote“, in Le 
Néoplatonisme, op. cit., p. 294, notele 6 şi 7 si H. D. Saffrey & L. G. Westerink, 
„Introduction“ în Proclus. Théologie platonicienne, vol. IL, p. xxxviii). 

> Damascius, De principiis, R. I, 292.5-11. Ín De mysteriis, I, 9, 58, lambli- 
chos neagă în mod explicit distantarea (6t&ototoi6) spaţială, referindu-se la 
prezența indivizibilă a zeilor în întreaga realitate. 

fragmentele din Comentariul la Parmenide al lui Porfir, pentru a 
vedea cum gândea acesta relaţia dintre intelect și unu, criticată 
ulterior de Iamblichos. În acest sens, există două pasaje asupra 
cărora ne-am putea opri: primul dintre ele se referă la anteriori- 
tatea unului absolut faţă intelectul divin si faţă de toate lucrurile 
de după el, iar al doilea se referă la rolul pe care îl are unul în 
constituirea intelectului divin (cu cele două părți ale sale: inteli- 
gibil şi intelectiv). Aceste două probleme discutate corespund 
tocmai celor două funcţii ale principiului — aceea a transcen- 
dentei si aceea a cauzalitátii — pe care Porfir încearcă să le iden- 
tifice, pe când Iamblichos le va separa. 

Primul fragment asupra căruia ne vom opri se află în Comen- 
tariul la Parmenide, NI, unde Porfir îşi pune problema relaţiei din- 
tre intelect si unul anterior. Referinta de la care porneşte Porfir 
— şi prin care va explica el raportul dintre unu și intelect — este 
aceea din dialogul Parmenide, în care aflăm că unul din prima 
ipoteză nu este nici asemenea, nici neasemenea (0008 [uv GHOLOV 
«wt EoTou 008" &vâuotov)!. În primă instanţă, Porfir se întreabă 
in mod retoric dacă nu cumva zeul, adică unul prim, este totuși 
diferit (Erepog) si neasemenea (&vópiovoc) faţă de intelect, de vre- 
me ce unul nu este intelect. Totuși, urmând linia textului platonic, 
el va spune că unul nu poate fi nici diferit, nici neasemenea cu cele 
de după el, datorită superiorității (bnepoxn) sale față de ele. Argu- 
mentul invocat este acela că diferența nu poate exista decât între 
lucruri ce sunt comparabile între ele, pe când unul este dincolo de 
toate, așadar el nu poate fi cuprins în nici un alt lucru si nici un alt 
lucru nu se poate compara cu el. În consecință, unul nu poate fi 
diferit față de nimic altceva. Mai precis, „el este lipsit de relaţie 
(&oxerov) cu oricare dintre lucrurile care există după el si de la 
el^. Diferenţa aparţine numai lucrurilor produse de unu, care 


! Platon, Parmenide, 139 e 7. 

2 Porfir, Comentariul la Parmenide, III, 11-12. 

3 Porfir, Comentariul la Parmenide, IV, 11-12. Observăm aici că Porfir, 
urmându-l pe Plotin, suprapune aspectul cauzal al principiului, cu cel al trans- 
cendentei sale: lucrurile de după principiu există prin principiu, însă fără ca 

„au devenit diferite (&vonovovueva)“! față de unu, însă această 
diferenţă este non-reciprocá, deoarece ea vizează numai lucrurile 
de după unul, dar nu şi unul însuși. În schimb, ceea ce distinge 
unul de celelalte lucruri nu este o relaţie, o diferenţă propriu-zi- 
să, ci este tocmai faptul că unul nu intră în nici o relaţie cu nimic 
altceva, astfel încât el nu poate fi nici măcar diferențiat față de 
celelalte lucruri. Astfel, pentru a păstra statutul principiului 
prim, Porfir îl desparte de toate lucrurile pe care acesta le produ- 
ce şi îl așează dincolo de orice relaţie cu acestea. 

Observăm că, pe de o parte, Porfir nu introduce o diferență 
propriu-zisă între unu si intelect; din contră, în primă instanţă, 
el exclude posibilitatea unei diferenţe concrete între principiul 
prim si orice altceva. Totuşi, pe de altă parte, observăm că Porfir 
introduce o separație si mai radicală, despártind în mod absolut 
unul de tot ceea ce urmează după el — așadar și față de intelect 
— excluzând posibilitatea oricărei relaţii a unului faţă de altceva. 
Pentru Porfir, „cele de după unul trebuie înţelese ca și cum ar fi 
aruncate în afara unului și ca si cum ar fi neant faţă de el“?. Toc- 
mai la această separație fundamentală între unu si intelectul ce 
urmează după el se referă critica lui lamblichos, așa cum ne-a fost 
ea transmisă de Damascius. lamblichos nu critică faptul că Porfir 
ar fi diferențiat inteligibilul de unu, ci faptul că le-a separat, că 
le-a distanțat, că a „smuls“? intelectul în afara unului. Separatia 
pe care a introdus-o Porfir este una anterioară și mai radicală de- 
cât diferenţa dintre două lucruri: unul și lucrurile de după el (în- 
tre care putem număra și intelectul divin) sunt incomparabile 


acesta să intre în relaţie cu ele, fără ca ele să se poată compara în vreun fel cu 
principiul însuşi. 

! Porfir, Comentariul la Parmenide, IV, 1. 

2 Porfir, Comentariul la Parmenide, IV, 17-19. În relatarea lui Damascius 
despre critica lui Iamblichos la Porfir, se arată că, dacă pentru Porfir lucrurile 
sunt „ca aruncate în afara unului^ (œg &nofeBinuevov &r’ adto), pentru 
Iamblichos, inteligibilul nu putea fi smuls (ävarnéonactov) unului. 

3 Conform lui Damascius, Iamblichos consideră că „intelectul nu poate fi 
smuls (&voóono1ov) unului* (De principiis, R. I, 292.8). 

între ele, de aceea este imposibil a stabili dacă între ele există 
asemănare sau deosebire, identitate sau diferență. 

Totuși, faptul că Porfir separă în acest fel principiul prim faţă 
de restul realităţii ridică o problemă fundamentală: principiul 
este cauza primă a întregii realităţi, de aceea, am putea spune că 
există cel puţin o relaţie între principiu și realitate, anume aceea 
de cauzare. Cum poate principiul să fie cauză, dacă el nu poate 
în genere să aibă nici un raport cu cele de după el? Cum rezolvă 
Porfir această problemă a unei cauze absolut separate, si de ce 
Iamblichos nu va accepta soluţia lui Porfir? Pentru a răspunde la 
această întrebare, ne vom întoarce spre un alt fragment din 
Comentariul la Parmenide, XIII, în care este discutată maniera în 
care ia naștere intelectul divin. Ne amintim că problema de la 
care pornea Porfir era aceea că cunoaşterea de sine a intelectului 
divin presupune identificarea celor două părţi ale sale (cea inte- 
ligibilä si cea intelectivă), care în primă instanţă sunt distincte, 
prin însăși natura lor. Pornind de la această observaţie, Porfir se 
întreabă cum ajunge această dualitate la unitate, și cine este ace- 
la care oferă intelectului divin unitate, făcându-l să se constituie 
ca atare. lar răspunsul său la această întrebare este că unul abso- 
lut suprimă diferenţa dintre inteligibil si intelectiv, dând naștere 
intelectului propriu-zis, in care cele două părţi se identifică. Dar 
atunci, unul este anterior celor două părţi ale intelectului, pre- 
cum și distinctiei dintre ele. Ca act pur de a fi, unul este anterior 
actelor determinate ale celor douá párti ale intelectului divin: 


Cine este cel care vede când se unește intelectivul cu inteligibilul? 
Bineînţeles cá este acel act din afara lor (nap ékeivag) care le 
transcende pe toate (f] Enavopenkvîo néoouc) [...] si care nu 
este în nici unul dintre ele (v odôevi o960).! 


Pe de o parte, inteligibilul depinde de faptul că intelectivul îl 
cunoaște, iar unitatea ce se naște din inteligibil și din intelectiv este 
în același timp condiţionată de diferența dintre acestea, deoarece 


! Porfir, Comentariul la Parmenide, XIII, 7-13. 


Capitolul 2: lamblichos si problema principiilor 221 


cunoașterea, ca unitate a inteligibilului si a intelectivului, presu- 
pune o anterioară diferenţă a lor. Pe de altă parte, punctul de 
reper absolut, în care diferenţa aceasta este suprimată, este unul 
anterior inteligibilului, fără de care inteligibilul si intelectivul nu 
ar depăşi niciodată diferenţa lor esenţială. Dar, pentru a îndepli- 
ni această funcţie de mediere între inteligibil și intelectiv, pentru 
a fi în contact cu fiecare dintre ele și a restabili unitatea dintre 
ele, unul anterior nu mai poate fi el însuși ceva determinat, dife- 
rit la rândul lui de inteligibil și de intelectiv. Diviziunea si dis- 
tinctia se instituie abia între cele două părți ale intelectului!, pe 
când unul este anterior acestora si anterior distinctiei. 

Porfir gândea schema principiilor în felul următor: 

Unul absolut— anterior distinctiei 

Inteligibilul — intelectivul— ca două părți distincte ale inte- 
lectului divin 

Unul absolut este „o putere diferită (£tépo) si superioară 
(Svoptpovoo) faţă de distincţia (Entvoo) dintre inteligibil si 
intelectiv?. Distincția (Entvora) dintre inteligibil si intelectiv 
este diferenţa necesară cunoașterii; în schimb, această „puterea“ 
este diferită (Er&pa) nu pentru că ar intra într-o relaţie faţă de un 
alt termen, ci tocmai pentru că este superioară (Otopépovoo) 
distinctiei dintre cei doi termeni. Așadar, pentru Porfir, unul nu 
poate fi unit cu inteligibilul (așa cum va sustine Iamblichos), ci 
el este anterior celor douá párti ale intelectului si distinctiei din- 
tre acestea două. 

În fiecare dintre cele două fragmente discutate — fie că se 
referă la statutul unului absolut față de intelect, fie la rolul lui 
cauzal, de sursă pornind de la care se constituie intelectul —, 
Porfir subliniază separarea unului față de intelect. Pe de o parte, 
unul este transcendent intelectului, neavând nici o relaţie cu aces- 
ta; pe de altă parte, intelectul (cu diferenţa lui specifică între inte- 
ligibil si intelectiv) se poate constitui pornind de la unu tocmai 


! Porfir, Comentariul la Parmenide, XIII, 5-6; XIV, 1-3. 
2 Porfir, Comentariul la Parmenide, XIV, 1-4. 

pentru cá acesta rămâne în afara oricărei determinatii și a orică- 
rei diferente!. 

Mai mult, observăm că Porfir reușește în felul acesta să lege foar- 
te strâns transcendenta unului prim de cauzalitatea lui. Astfel, el 
merge mult mai departe decât Plotin în accentuarea statutului cau- 
zal la unului față de intelect: mai precis, el face din unu o primă 
„fază“ a intelectului?. În același timp, Porfir încearcă să păstreze 
transcendenta principiului, arătând că acest prim moment nu este 
nici inteligibil, nici intelectiv, ci el este anterior acestora și tocmai de 
aceea el poate avea un rol de mediere între cele două părţi ale inte- 
lectului. Mai mult decât atât, nașterea intelectului propriu-zis — 
adică a intelectului divizat în inteligibil si intelectiv, respectiv în tri- 
ada fiintä-viatä-gândire — este descrisă ca o ieșire a intelectului din 
starea sa iniţială“: aceea de identitate cu unul prim. Porfir descrie în 
mod distinct cele două momente ale intelectului: în primul dintre 
ele, intelectul este „unu și simplu“; în al doilea moment, intelectul 
este deja desfășurat si „diferă de sine". Mai precis, unul absolut, de 
la care se constituie intelectul, rămâne „unu si simplu“, iar în el nu 
există diferență; diferența apare abia la nivelul intelectului desfășu- 
rat, care „diferă de sine însuşi“ (070 éavtod ÓvopépeuU*. Altfel 
spus, prima instanţă este cea a unului prim, care este primul mo- 
ment al intelectului, însă nu este nici identic nici diferit (conform 
indicatiei din prima ipoteză platonică), iar a doua instanţă este cea a 
intelectului propriu-zis, a unului din a doua ipoteză, iar acesta se 
diferenţiază pe sine faţă de acel prim moment al său. Porfir descrie 


! Porfir ne spune chiar că unul este „în contact cu amândouă [cu intelecti- 
vul si cu inteligibilul], într-un mod al identităţii (xatà tò 0576), fără a fi în 
nici unul dintre acestea“ (Comentariul la Parmenide, XIII, 12-13). Aşadar, 
unul nu preia diferenţa specifică a celor două părţi ale intelectului si nici nu 
intră el însuși în diferenţă față de ele. 

2 Porfir, Comentariul la Parmenide, XIV, 30-33: „[...] conform cu ceea ce 
în el este unul simplu si, într-un fel, unul prim și veritabil, intelectul nu este 
nici în repaus, nici în mișcare, nici același, nici altul [...]." 

3 Porfir, Comentariul la Parmenide, XIV, 18-19. 

4 Porfir, Comentariul la Parmenide, XIV, 8. 


Capitolul 2: lamblichos si problema principiilor 223 


astfel o relaţie nereciprocă de diferenţă: intelectul desfășurat se dife- 
rentiazá față de unul prim (faţă de acest prim moment al intelectu- 
lui), însă unul prim nu se diferenţiază faţă de intelectul desfäsurat!. 
În felul acesta, perspectiva lui Porfir accentuează ambele la- 
turi ale problemei: pe de o parte, el pune în evidenţă transcen- 
denta unului absolut, despärtindu-l complet de intelect (iar 
acesta va fi aspectul criticat de Iamblichos); pe de altă parte, el 
admite unul absolut ca sursá a intelectului, sau ca un prim mo- 
ment pornind de la care intelectul ajunge să se determine și să se 
dezvolte (iar acesta va fi aspectul criticat de Proclus si Damas- 
cius, care considerá cá acest principiu al lui Porfir este mai degra- 
bă vârful triadei inteligibile, decât principiul absolut). Porfir 
pare astfel a cădea în două extreme în același timp: pe de o parte, 
el operează o separație drastică între unu si intelect, vrând să 
impună unului o transcendentä absolută, fără nici o relaţie cu 
cele de după el; pe de altă parte, având în vedere că unul trebuie 
totuși să îndeplinească un rol față de cele de după el, anume ro- 
lul de cauză primă, Porfir ajunge să considere unul drept un 
prim moment al intelectului, părând astfel să coboare statutul 
unului, apropiindu-l foarte mult de lumea inteligibilă, de lumea 
fiinţei supreme. Deși Porfir a încercat să îmbine cele două extre- 
me, si să gândească un principiu-cauză ce rămâne transcendent 
celor cauzate, totuși, ambele extreme, ambele laturi ale perspec- 
tivei sale vor cădea pradă criticilor gânditorilor ulteriori, care, 
prin structura pe care o vor oferi ierarhiei principiilor, vor răs- 
punde, direct sau indirect, acestor probleme ridicate de Porfir. 
Iamblichos, primul critic al lui Porfir, nu poate accepta nici 
separatia radicală a principiului față de ceea ce instituie acest 
principiu, adică faţă de lumea inteligibilă, nici opoziţia directă 
dintre inteligibil si intelectiv. Din contră, Iamblichos va gândi o 
trecere treptată de la principiu la intelect, precum și, în cadrul 
intelectului, de la inteligibil la intelectiv, de la unitatea intelectului 


1 Aceeași perspectivă este expusă în Comentariul la Parmenide, IV, 1: cele 
de după unu sunt diferite de unu, însă unul nu este diferit față de acestea. 

la diferenţa propriu-zisă, la pluralitatea specifică ființei. Astfel, 
după unu nu urmează imediat distincţia dintre inteligibil si inte- 
lectiv, faţă de care unul însuși ar rămâne suspendat într-o trans- 
cendentá absolută, ci inteligibilul — partea cea mai înaltă a inte- 
lectului — este unit cu unul anterior, cu sursa sa, și este el însuși 
mai apropiat ca natură față de unu, decât față de fiinţa propriu- 
zisă, desfășurată!. Inteligibilul este o pluralitate, însă o pluralitate 
unitară, a cărei unitate provine din stránsa lui legătură cu unul 
anterior". Chiar dacă nu este identic cu unul, inteligibilul este to- 
tusi unit unului, imposibil de separat de acesta. El „rămâne în unu 
(Ev TÔ vì pévetv)® si se constituie „în jurul unului (mepi tò êv 
ató onoo1fjvou)" 5, ca de la un centru unic, pornind de la care se 
constituie întregul cerc?, cu pluralitatea specifică lui. 

Mărturia lui Damascius asupra inteligibilului la Iamblichos 
este întărită de câteva pasaje din De mysteriis, in care lamblichos 
încearcă să pună în evidenţă tocmai unitatea inseparabilă a lumii 
inteligibile, în ciuda manifestărilor plurale și diverse ale acesteia 
în realitate (prin diferitele clase divine). El arată că diversele clase 
ale ființelor superioare nu trebuie să fie reduse la una, pentru a 
nu pierde diversitatea specifică fiecăreia, dar nu trebuie nici 


! Este ceea ce notează Damascius, redând perspectiva lui Iamblichos: inte- 
ligibilul este de aceeași natură cu binele (Damascius, De principiis, R. I, 
255.24—27); el are mai degrabă caracterul unului, decât caracterul plural al fi- 
intei (De principiis, R. I, 147.22-23). 

? Desigur, trebuie să avem în vedere faptul că unitatea inteligibilului cu 
unul nu înseamnă lipsa oricărei pluralitäti din inteligibilul însuşi, ci doar restrân- 
gerea pluralitátii sub unitate. Pluralitatea (sau mai precis totalitatea) este prezen- 
tă la orice nivel al principiilor, chiar si la nivelul unului, deoarece puterea princi- 
piului constă tocmai în cuprinderea lui. Problema neoplatonicä a trecerii de la 
unitate la pluralitate este mai degrabă problema trecerii de la o totalitate unitară 
la o totalitate diferențiată, desfășurată într-o pluralitate propriu-zisă. 

3 Vezi Damascius, De principiis, R. I, 147.22-23. 

4 Vezi Damascius, De principiis, R. I, 145.6-7. 

5 Metafora cercului este prezentă deja la Plotin (vezi, de pildă, Enneade, VI, 
8, 18.8-37); din mărturia lui Damascius (De principiis, R. I, 273.17-21) pu- 
tem deduce cà Iamblichos o folosea de asemenea, iar Damascius însuși va me- 
dita indelung pe marginea ei. 

diferenţiate pe specii, astfel încât să se piardă ceea ce este comun 
între ele. De aceea, el preferă să vorbească despre o „identitate 
analogică“ între clasele divine!. Această identitate analogică constă 
în aceea că toate clasele divine pornesc de la unitate și toate con- 
verg în același timp înspre unitate. Unitatea domină întreaga rea- 
litate si desfășurare a ei, făcând ca, în mod originar, toate clasele 
divine să coincidă. În felul acesta, manifestarea plurală a zeilor în 
realitate nu suprimă unitatea lor anterioară. Zeii sunt prezenţi în 
realitate așa cum este prezentă lumina soarelui, care luminează în- 
treaga lume divizibilă, fără a fi ea însăși divizată, ci rămânând sta- 
bilă, în sine însăși. În același fel, lumina indivizibilă a zeilor 


este pretutindeni, totală și identică, prezentă în mod indivizibil 
pentru tot ceea ce poate participa la ea. Ea umple totul cu 
puterea sa perfectă; ea conţine totul în sine, printr-o infinită 
superioritate cauzală, și este pretutindeni unită cu sine însăși 
(ovvivototi TE NOVTOXOV npóg EAVTO), punând în contact pe 
cele ultime cu cele prime.? 


Iamblichos nu acceptă în inteligibil nici o diferenţă, nici o sepa- 
ratie: zeii inteligibili sunt „în ei înșiși toti împreună in unu, conform 
eternei lor preeminente ?. „Esenţa imaterială si incorporală [a zeilor 
inteligibili] nu este divizată nici după loc, nici după substrat, nici 
împărțită conform unor circumscrieri parţiale ale părţilor, ci coinci- 
de in mod direct și concură în identitate". Astfel, lumea inteligibilă 
este o pluralitate care subzistă în unitate, în unu și în jurul unului: 


Deoarece ordinea (vó&ig) există în unitatea tuturor zeilor, iar 
speciile lor prime si secunde precum si tot ceea ce se naște în 
jurul lor subzistă împreună în unu (év évì tà ča 6'vvogéotnks), 
în ele unul este totul (tó te nâv Ev adtotc EGTL tò Ev), iar 
începutul, mijlocul și sfârșitul coexistă în unu. Astfel, nu trebuie 
să ne întrebăm de unde vine unul în toti, căci unul lor este 


! [amblichos, De mysteriis, I, 4, 76-77. 

? [amblichos, De mysteriis, 1, 9, 35—40. 

? [amblichos, De mysteriis, I, 19, 23-24 (xa0' Eavră &vi OHod návta 
KOTĂ TV óuuoviav otv onxepBoATv). 

4 lamblichos, De mysteriis, 1,19,28-35. 

insusi faptul lor de a fi — orice ar fi acesta. In acelasi fel, cei 
secunzi subzistă în unul celor primi, iar cei primi conferă celor 
secunzi unitatea (Évooio) lor.! 


În mod originar, zeii inteligibili sunt tocmai acest unu care fi 
cuprinde și în jurul căruia se desfășoară apoi întreaga ordine a 
zeilor, în care unitatea originară este comunicată claselor ulteri- 
oare de zei. Observăm că Iamblichos descrie lumea inteligibilă 
după modelul cercului, în care unitatea primă — cea a unului 
însuși — este transmisă claselor divine succesive, de la inteligibil, 
care este inseparabil de unu, până la nivelurile ulterioare. Prin 
acest model al cercului, lamblichos nici nu suprimă unitatea 
unului însuși, nu introduce nici o diferenţă în acesta, dar nici nu 
separă unul în mod radical față de ceea ce este după el. 

Porfir pornea de la o distantare între inteligibil și intelectiv, 
pentru a se întreba apoi cum poate fi surmontată această distan- 
tá, cum ajung, cele două părţi ale intelectului să se identifice. 
Răspunsul lui este că cele două se identifică în unul anterior, care 
este în contact cu fiecare, rămânând de fapt dincolo de fiecare, 
necuprins în nici unul. Astfel, condiţia intelectului pare a fi de 
fapt cea a dualității, a distinctiei, iar identitatea și unificarea este 
atinsă dincolo de intelect, în unul anterior. Tocmai din această 
cauză unul anterior ajunge să fie considerat un prim moment al 
intelectului, anume momentul identităţii de la care porneşte 
apoi distincţia propriu-zisă. Şi tocmai de aici decurge statutul 
paradoxal al unului, care, deși este dincolo de intelect, joacă si 
rolul unui prim moment al intelectului. 

În schimb, pentru lamblichos, lucrurile stau altfel. În primul 
rând, problema de la care pornea Porfir — și anume cum ajung 
inteligibilul şi intelectivul la unitate — nu se mai poate pune, 
deoarece intelectul nu se prezintă sub forma unei opoziții între 
inteligibil şi intelectiv, ci el are o structură ierarhică, de la inteli- 
gibil înspre intelectiv, de la unitatea originară a inteligibilului, 
înspre pluralitate. Astfel, intelectul nu atinge unitatea la un nivel 


! Iamblichos, De mysteriis, 1, 19, 50-60. 

de dincolo de intelect, ci el deţine unitatea în sine însuși, deoa- 
rece primul său moment (cel inteligibil) este unit (deși nu iden- 
tic) cu unul anterior. Toate nivelurile ulterioare ale intelectului 
sunt co-originate în această unitate primă, care se transmite 
după modelul expansiunii cercului. Chiar dacă desfășurarea in- 
telectului ajunge până la pluralitatea propriu-zisă, el este în mod 
esenţial unitar, graţie legăturii indestructibile a inteligibilului cu 
unul anterior. În felul acesta, intelectul se poate desfășura în 
mod triadic pornind de la unitate, iar unul poate rămâne cu 
adevărat dincolo de intelect, fără a fi considerat un prim mo- 
ment al intelectului (precum la Porfir)’. Inteligibilul este unit cu 
unul anterior așa cum razele unui cerc sunt unite cu centrul cer- 
cului; totuși, așa cum centrul însuși nu poate fi precizat, ci rămâ- 
ne într-un fel dincolo de pluralitatea razelor, la fel și unul de 
dincolo de intelect rămâne dincolo de intelectul însuși. 

Astfel, la Porfir inteligibilul si intelectivul sunt net distinse, de 
aceea, pentru a restabili unitatea lor, unul anterior trebuie să fie 
complet sustras atât inteligibilului cát si intelectivului, respectiv di- 
ferentei dintre ele. El poate realiza contactul dintre cele două toc- 
mai pentru că el însuşi este sustras lor si le transcende. În schimb, 
pentru lamblichos, unul anterior intelectului este unit cu intelectul 
şi tocmai de aceea el dă naștere intelectului, pentru cá îi transmite 
unitatea. În schimb, acest unu nu mai poate fi absolut transcen- 
dent; de aici decurge nevoia încă unui principiu anterior. 


! Tocmai de aceea, Damascius (De principiis, R. I, 86.3—10), atunci când se 
referă la Porfir, spune că pentru acesta principiul prim era „tată al triadei“, care 
este coordonat triadei, iar când se referă la Iamblichos spune cá pentru acesta 
dincolo de triada inteligibilă se afla „principiul necoordonat triadei“ (ñ &OVv- 
TAKTOG mpog Tv Tpráða). Pentru Iamblichos, inteligibilul este imposibil de 
desprins de unul în jurul căruia el se constituie; totuși, pe de altă parte, unul 
însuși nu se confundă cu inteligibilul, ci rămâne anterior triadei inteligibile, 
necoordonat ei. În schimb, Porfir separa prea tare unul de inteligibilul propriu- 
zis (opus intelectivului), iar pe de altă parte ajungea să identifice unul cu pri- 
mul moment al intelectului. Astfel, Iamblichos răstoarnă perspectiva lui Profir. 

C. lamblichos şi principiul indicibil 


Tocmai această relaţie specială între unu si intelect este cea care 
îl face pe Iamblichos să depășească ierarhia tradiţională a principii- 
lor, în încercarea lui de a răspunde unei probleme fundamentale: 
anume cum poate același principiu să fie si cauză si transcendentà 
absolută? El va observa, de fapt, că acest unu, cauză a inteligibilu- 
lui, nu este absolut transcendent, si de aceea el va considera că 
dincolo de principiul-cauză trebuie stabilit un principiu transcen- 
dent, despärtind astfel cele două aspecte ale principiului prim. Ast- 
fel, deşi concepe acest principiu unu, care este sursa intelectului, a 
fiinţei inteligibile, lamblichos merge si mai departe în reinterpreta- 
rea lui asupra principiilor prime. Distantarea lui Iamblichos față de 
Porfir (si faţă de tradiţia însăși inaugurată de Plotin) se face simțită 
mai ales în privința problemei principiului absolut. Reluând măr- 
turia lui Damascius invocată mai sus, aflăm că, pentru lamblichos, 
„principiile prime, anterioare primei triade inteligibile, sunt două, 
adică cel absolut indicibil (fj n&vrn &ppnros) si cel necoordonat 
triadei“. Dacă „principiu necoordonat triadei“ este acest unu în 
jurul căruia se constituie inteligibilul, atunci ce este acel principiu 
„indicibil“, plasat mai sus chiar și decât unul tradiţiei? De ce unul 
„tradiţiei“ este devansat de un alt principiu? De ce unul — pe care 
Porfir il descria el însuși ca fiind indicibil” — nu mai este principiul 
absolut, ci trece în urma unui alt principiu „indicibil“? 

Pentru a înţelege diferența dintre cele două principii propuse de 
Iamblichos, vom face apel la un fragment din De mysteriis), singurul 
din opera păstrată a lui lamblichos, în care apare această diferență. 
Vom reda acest pasaj, pentru a intra apoi într-o analiză amănunțită. 


! Damascius, De principiis, R. I, 86.3-6. 

? Porfir însuși spune în mod explicit că „zeul care este dincolo de totul este 
indicibil si de nenumit (&pprivov yàp «oi &KOTOVOHGOTOV 81 noAAÓ TOP 
Eni nào óvtoc Oeod)“ (Comentariul la Parmenide, I, 3-5). Faptul că prin- 
cipiul este totuși indicat prin noţiunea de „unu“ este explicat de Porfir prin 
aceea că „unul“ suprimă ideea multiplicitátii si indică simplitatea lui. 

? [amblichos, De mysteriis, VIII, 2, 1-14. 

Înaintea fiinţelor veritabile și a principiilor claselor universale 
de ființă este un zeu unu, superior chiar si faţă de primul zeu si 
rege!, rămânând imuabil în singularitatea unităţii? sale. Căci 
nici un inteligibil si nimic altceva nu se unește cu el; el se 
instituie ca model al zeului care este propriul său tată, care se 
generează pe sine însuși şi care este singurul său tată, adică al 
binelui veritabil: căci el? este ceva superior si este primul si sursă 
a tuturor si fundament al primelor gândite, care sunt ideile. De 
la acest unu, s-a manifestat zeul cel suficient siesi, si de aceea el 
este propriul său tată si suficient siesi: deoarece el este principiu 
şi zeu al zeilor, monadă «care vine» din unu, anterior fiinţei si 
principiu al fiinţei. Căci de la el este fiintialitatea si ființa, si de 
aceea este numit tată al ființei; căci el este ființa anterioară 
fiinţei, principiul inteligibilelor, si de aceea este numit principiu 
al inteligibilelor.* 


Pasajul redat confirmă mărturia lui Damascius despre faptul 
că lamblichos distinge două principii: cel anterior fiinţei, pe care 
tradiţia (Plotin şi Porfir) îl consideră primul principiu, şi acest alt 
principiu, încă şi mai înalt, prin care Iamblichos depășește schema 
tradiţională a principiilor. Vom analiza în continuare ce caracte- 
rizează fiecare dintre aceste două principii, pentru a vedea care 
este sensul depásirii unului tradiţiei. 


! În Scrisoarea a II-a, 312 e 1-4, Platon vorbeşte despre „cei trei regi“ pe 
care tradiţia neoplatonică, începând cu Plotin, îi va interpreta ca indicând cele 
trei niveluri principiale (unul, intelectul si sufletul). Pentru Iamblichos, în 
acest context, „primul-zeu“ corespunde unului tradiției, aşadar corespunde și 
primului dintre cei trei regi platonici. 

2 „În singularitatea unităţii sale“ (Ev povótnt fj; $orot00 évótrtoc), mai 
precis, in singularitatea caracterului său de a fi unu. Iamblichos vrea să sublini- 
eze unicitatea acestui zeu unu. Felul sáu de a fi unu nu mai poate fi regăsit la 
nici un principiu inferior. 

3 Textul grecesc poartă aici o urmă de echivoc: nu este foarte clar dacă acest 
„ceva superior, fundament al ideilor“ se referă la zeul-unu, sau la bine. Totuși, 
având în vedere că mai jos binele veritabil este caracterizat ca „principiu al in- 
teligibilelor“, considerăm că și aici este vorba tot despre binele veritabil. 

^ Singura ocurentä a termenului „principiu al inteligibilelor“ (vonvépymo). 
Este posibil ca termenul să provină din Oracolele caldeene. 

Zeul unu (004 eic) — anterior fiinţelor veritabile (npó t&v 
óvvoG Óvtov) 

— anterior primului zeu si rege 
(NPOTLOTOG 100 npóou Beo xoi BoouU oc) 

— imuabil în singularitatea unităţii sale 
(GKkivnTog £v HOVOTNTL tG EAVTOD EVOTNTOG) 

— modelul binelui veritabil (nop&5ewypua Tod 
OvTog &ya800) 

— nici un inteligibil nu se unește cu el 
(OTE vontóv AVTE ETUTAĂEKETOL) 

Primul zeu si rege (ô np@tog Bed «oi DoU.eóc) 

— propriul său tată (OVTEN&TEP). 

— suficient siesi (OVTEPXNG) 

— se generează pe sine însuși (O0VTOYOVEŞ) 

— binele veritabil (tò Svros &yaðóv) 

— ceva superior (ueiGov 71) 

— primul si sursă a tuturor (npôtov koi Any 
TGV TÜVTOV) 

— fundament al ideilor (rouă? «àv i5e6v) 

— s-a manifestat de la unul anterior (EE£Aopuye 
nd 100 EvOG) 

— principiu si zeu al zeilor (&py xoà Beòç Bev) 

— monadă «care vine» de la unul (uovàg éx 
100 évóc) 

— anterior fiinţei si principiu al fiinţei (npoo- 
otog Koi &px1 TS 0OVO1AG) 

— tată al fiinţei (obotonócop) 

— fiinţa anterioară fiinţei (tò npoóvvag ðv) 

— principiu (sau conducător) al inteligibilelor 
(t&v vontóv &pxń / vontéápyno) 


Observăm în primul rând că zeul-prim (conducător al inteligi- 
bilelor) este descris ca principiu al fiinţei, anterior față de ființă, si 


! Termenul owron&rep provine din /mnurile orfice, 10, 10. Termenul este 
prezent si în descrierea pe care Porfir o face intelectului, în storia filozofică, 18, 10. 

? Termenul „fundament“ (nv8unv) este de origine orfică (vezi Damascius, 
Comentariul la Parmenide, R. YI, 177.16). În matematică, cuvântul se referă la 
primul termen al unei serii. 

ca auto-generat, el preluând astfel o parte din sensul ,traditio- 
nal“ al principiului prim. În schimb, zeul-unu este descris ca 
anterior faţă de „zeul-prim“, așadar ca anterior faţă de principiul 
prim al tradiţiei: zeul-unu este anterior fiinţei inteligibile (care 
nu se mai unește cu el) si anterior zeului-prim, adică binelui ve- 
ritabil, instituindu-se într-un model al acestuia. 


Zeul-unu anterior zeului-prim. Totusi, încă de la început 
identificăm un aspect aparent paradoxal în perspectiva propusă de 
Iamblichos: pe de o parte, el gândeşte un principiu sau „zeu prim“, 
sursă a fiinţei, așa cum făceau și Plotin sau Porfir; pe de altă parte, 
dincolo de acest „zeu prim“, lamblichos pune încă un principiu, și 
anume zeul-unu (80g eic). În felul acesta, intervine un echivoc, 
deoarece zeul numit „primul“ — atât de Iamblichos cât si de Por- 
fir — nu mai este cu adevărat primul, ci dincolo de „primul zeu“ 
se mai află încă un zeu, „mai primul decât primul zeu“ (nPÓTLOTOG 
Kod toO npótov 0e00). Expresia care indică principiul cel mai 
înalt este una paradoxală. Autoritatea zeului pe care lamblichos 
însuși îl numește „zeul prim“ pare astfel a fi subminată de existen- 
ta acestui alt zeu, numit zeul-unu. În plus, maniera în care apare 
acest zeu-unu pare contradictorie: el va fi un principiu dincolo de 
principiul prim. Din această cauză, indicatia „primul zeu“ trebuie 
luată cu prudenţă. Astfel, deși păstrează anumite aspecte ale prin- 
cipiului prim descris de Porfir — de pildă chiar această indicație: 
„primul zeu“! —, lamblichos schimbă cu totul schema porfiriană 
a principiilor. Dar atunci, ce vrea să spună Iamblichos prin această 
perspectivă pe care o propune, ce înseamnă „zeul prim“ în acest 
caz, si, mai ales, ce înseamnă zeul de dincolo de zeul prim, adică 
zeul „mai prim decât primul zeu“ însuşi? 

„Zeul prim“ este primul faţă de ceilalți zei inteligibili, adică 
faţă de întregul spaţiu inteligibil. Știm deja — din mărturiile 
invocate mai sus — că lamblichos considera inteligibilul (zeii 
inteligibili) în strânsă unitate cu principiul lor, așadar cu acest 


! Vezi Porfir, Istoria filozofică, fr. 18. 

prim-zeu. În pasajul din De mysteriis, acest zeu si principiu al 
inteligibilului este prezentat ca „sursă a tuturor“, ca „fundament 
al ideilor“, „principiu si zeu al zeilor“, „principiu si tată al fiin- 
ţei“, „principiu al inteligibilelor“. Toate aceste formule indică de 
fapt relaţia pe care „zeul prim“ o întreţine cu cele al căror princi- 
piu este!. Principiul acesta îndeplinește o funcţie faţă de ființa 
inteligibilă: el o fundamentează, el o generează. El este centrul 
pornind de la care se desfășoară întreaga sferă inteligibilă, iar 
această relaţie de întemeiere se răsfrânge si asupra principiului 
însuși, care este numit „principiu al inteligibilelor“ sau „condu- 
cátor al inteligibilelor^ (vontépynç)?, cu un termen ce sugerează 
strânsa relaţie a principiului cu inteligibilul. În orice caz, dacă în 
alte contexte lamblichos sublinia unitatea inteligibilului cu prin- 
cipiul său, aici el pune în evidenţă relaţia principiului cu inteli- 
gibilul pe care il generează. 

În schimb, deasupra acestui principiu al inteligibilului, Iam- 
blichos vorbeşte despre un principiu și zeu-unu (8eùç eic). lar 
ceea ce caracterizează acest principiu este faptul că el nu mai are 
nici o relaţie cu inteligibilul: „nici un inteligibil și nimic altceva 
nu se unește cu el“. El este singur, într-o anterioritate absolută. 
În ordinea expunerii, acest principiu ar fi trebuit să fie numit 
„primul“, de vreme ce el este deasupra principiului ce conduce 
inteligibilul (vontépyng). Totuși, el nu este numit primul, toc- 
mai pentru că el nu intră în relaţie cu celelalte niveluri ale reali- 
tätii, faţă de care să poată fi numit primul. El nu mai are nici o 


! Tema relaţiei principiului cu cele produse de el va fi analizată în amănunt 
de către Damascius, care observă dificultatea inerentă conceptului de „princi- 
piu“: acesta ar trebui să fie transcendent întregii realități produse de el, însă, pe 
de altă parte, el este principiu tocmai datorită acelei realităţi produse şi este 
numit „principiu“ æl acelei realităţi, aşadar pornind de la relaţia cu ea (vezi De 
principiis, R. I, 2.1—3). 

? Termenul vontópyng nu mai apare în nici un alt context în filozofia 
greacă, iar faptul că fragmentul în care apare acest termen este prezentat ca re- 
dând o veche învăţătură revelată ne face să credem că proveniența lui este una 
oraculară. Termenul este alcătuit după modelul cuvântului teñetóépyng (con- 
ducător al riturilor secrete), care apare in Oracolele caldeene, fr. 86,1. 

relație de primordialitate, în raport cu ceva ulterior, ci este din- 
colo de nivelul la care se poate stabili o ordine si o succesiune. 
Tocmai astfel se poate înţelege paradoxul unui principiu „mai 
primul decât primul (npéxtiotog 100 npótov)“. Dacă „conducă- 
torul zeilor“ poate fi înţeles ca primul dintre zei, in schimb, acest 
»zeu-unu* este izolat — prin însăși unicitatea sa — de ceilalți 
zei, așadar el nu mai poate fi nici măcar „primul“. 

Trebuie să remarcăm că, într-o anumită măsură, modul lui 
Iamblichos de a gândi principiul cel mai înalt era deja prezent la 
Porfir: pentru acesta, principiului absolut era considerat a nu avea 
nici o relaţie cu cele de după el — așadar cu intelectul divin — 
desi, într-o a doua fază a analizei, el ajungea să joace rolul unui 
vârf pornind de la care inteligibilul se constituie. În schimb, obser- 
văm că lamblichos desparte acele caracteristici ale principiului pe 
care Porfir încerca să le identifice: este vorba despre caracterul ab- 
solut, anterior și lipsit de orice relaţie cu cele de după el, adică cu 
lumea inteligibilă, respectiv de caracterul de vârf sau moment 
prim, pornind de la care intelectul se constituie. Dacă la Porfir, 
unul sau „zeul prim“ avea ambele funcţii — a căror identificare 
ridica destule probleme — la Iamblichos, ele sunt net distinse. 

Principiul prim si singur al lui Porfir devine la Iamblichos 
două principii: zeul-unu (complet desprins de orice inteligibil) și 
zeul-prim (sursă unică a inteligibilului). În plus, între aceste două 
principii, aşa cum le vede Iamblichos, intervine un fel de ierarhi- 
zare, evidentă în termenii înșiși prin care sunt descrise aceste prin- 
cipii. În continuare vom analiza pe rând aceşti termeni ce diferen- 
tiazá si ierarhizeazá cele două principii ale lui lamblichos. 


Unul anterior monadei. Astfel, o primă problemă ţine de 
faptul că principiul cel mai înalt al lui Iamblichos este numit el 
însuși „unu”. Numai că, din mărturia lui Damascius știm că 
Iamblichos considera unul împreună cu inteligibilele. Aceasta 
înseamnă că „unu“ ar fi trebuit să se numească principiul ulteri- 
or, cel numit „conducător al inteligibilelor“. Dar atunci, de ce 

Iamblichos numește „unu“ chiar si acest principiu anterior „con- 
ducátorului inteligibilelor”, adică acest principiu care pare mai 
degrabă a fi dincolo de unu? De fapt, Iamblichos distinge în 
acest context între „unul“ care este „imuabil în singularitatea 
unităţii sale“ si „monada «care vine» de la unul“, care „s-a mani- 
festat de la unul anterior (£&&Aoguye &nó x00 vc) |. „Unul“ 
indică principiul cel mai înalt, cel care nu este unit cu nici un 
inteligibil, iar „monada“ se referă la principiul „conducător al 
inteligibilelor“. Dar în ce constă diferenţa dintre cele două noti- 
uni? Dacă monada are deja sensul unei anterioritäti determinate, 
faţă de ceva anume (adică faţă de triada intelectului), în schimb, 
„zeul-unul“ indică tocmai faptul că acest principiu nu se mai 
instituie într-o anterioritate relativă, ci anterioritatea lui este ab- 
solutà^: unitatea lui este una „singulară“, așadar una care trebuie 
înţeleasă în sine, iar nu în raport cu alte tipuri de unitate ulteri- 
oare. În fond, „zeul prim“ are si el o unitate (iar conform mărtu- 
riei lui Proclus despre Iamblichos, acest zeu ar corespunde unu- 
lui din prima ipoteză platonică), așa cum și intelectul însuși are 
sau este o unitate, însă nu o unitate absolută, ci una derivată. 
Dacă „zeul prim“, adică „conducătorul inteligibilului“ ţine în 
unitatea sa întregul inteligibil, în schimb, unitatea ,zeului-unu* 
este una anterioară, singulară si imuabilă, căreia nici un inteligi- 
bil nu i se mai poate uni. 

Din nou putem compara această particularitate a gândirii lui 
Iamblichos cu gândirea lui Porfir: la acesta din urmă, principiul 


! Această manifestare a monadei de la unul anterior implică și faptul că unul 
însuşi (adică zeul-unu) nu a trebuit să intervină în nici un fel pentru ca monada 
să apară. Altfel spus, el însuși nu trebuie să își părăsească unitatea sa imuabilă 
pentru a genera ceva în afara sa. Tocmai de aceea, monada, adică zeul-prim, va fi 
numit „propriul său tată“, „suficient sieși“ și „care se generează pe sine“. 

? Proclus si Damascius vor numi monadă vârful intelectului, unificatul sau 
unul-fiintá din a doua ipoteză platonică, așadar unul care este deja coordonat 
cu fiinţa, fiind astfel inferior unului absolut. Vezi Proclus, Comentariul la Par- 
menide, VII, 34 K („unul-fiinţă este monada fiinţelor“) si Damascius, De prin- 
cipiis, R. I, 2.20 („monada celor distinse este unificatul; în plus, unul este mai 
simplu decât monada“). 

prim era unu în cel mai înalt grad, iar la limită Porfir arată că 
nici măcar noţiunea de „unu“ nu i se potrivește; totuși, pe de altă 
parte, Porfir gândește principiul prim ca o primă unitate indivi- 
zibilă, pornind de la care se constituie intelectul, cu diviziunea 
lui caracteristică, aceea între inteligibil şi intelectiv. În schimb, 
Iamblichos distinge foarte clar unul singur, în sine însuși, de 
unul pornind de la care se constituie inteligibilul. 


Unul anterior fiinţei veritabile. Un alt aspect care diferenti- 
ază cele două principii tine de relaţia lor cu fiinţa. Observăm că 
Iamblichos spune despre „conducătorul inteligibilelor^ că este 
„anterior fiinţei si principiu al fiinţei” (npoovorog xod &pxù fic 
0V010G), sau tată al fiinţei (obotonóop), însă această anteriori- 
tate a sa față de fiinţă nu este una absolută, ci ni se spune de 
asemenea că el este „ființă într-o manieră anterioară fiinţei (tò 
npoôvto őv)“. Desi are si o anterioritate faţă de fiinţă (ca sursă 
a acesteia), zeul-prim, „conducător al inteligibilelor“, păstrează 
totuși o relaţie cu fiinţa, si chiar ceva din caracterul fiinţei, el fiind 
numit „o ființă anterioară fiinţei“. De asemenea, deși titlul de 
„conducător al inteligibilelor“ îl plasează într-o anterioritate faţă 
de inteligibil, ştim totuși că această anterioritate a sa nu este ab- 
solută, de vreme ce inteligibilul îi este totuși unit. În schimb, 
despre zeul-unu Iamblichos ne spune că este „înaintea fiinţei ve- 
ritabile“ (npò t&v Ovros Svrov); de asemenea, ni se spune că 
inteligibilul nu se poate uni cu el. Așadar, el nu mai are nimic 
din caracterul fiinţei, ci anterioritatea lui este absolută. 

Dacă revenim la perspectiva lui Porfir, descoperim într-un fel 
aceste două laturi ale anterioritätii principiului: anume cea abso- 
lută si cea care mai păstrează o urmă de relaţie cu ființa sau ceva 
din natura fiinţei. Astfel, pentru Porfir, principiul prim este fiinţă 
în sensul cel mai propriu, superior modului de a fi al celor pe 
care le numim în mod normal „fiinţe”!, iar, la limită, doar el 
este ființă veritabilă. Pe de altă parte, Porfir însuși accentuează 


1 Vezi Porfir, Comentariul la Parmenide, III. 5-9. 

anterioritatea principiului faţă de ființă!. În cele din urmă, Porfir 
încearcă să „împace“ aceste două afirmaţii, spunând că principiul 
este însuși faptul pur de a fi, anterior fiinţei determinate. În schimb, 
Iamblichos desparte foarte clar cele două aspecte pe care Porfir le 
identifica: anume principiul ca ființă în sensul cel mai înalt și prin- 
cipiul ca dincolo de ființă într-un sens absolut. Dacă „zeul prim“ 
este dincolo de fiinţă în sensul unei superioritäti relative — deoare- 
ce el este cel pornind de la care fiinţa se constituie propriu-zis — în 
schimb, principiul anterior „primului principiu“ (așadar zeul-unu) 
este dincolo de ființă într-un sens absolut, si anume, el este dinco- 
lo de orice relaţie de fundamentare, dincolo de orice relaţie în 
genere; acestui principiu nu i se poate adăuga nici o ființă inteli- 
gibilă si nimic în genere. 


Unul anterior binelui. O altă problemă ridicată de fragmen- 
tul din De mysteriis redat mai sus este aceea că lamblichos pare să 
opereze o schimbare radicală faţă de interpretarea neoplatonică 
obişnuită, distingând unul de bine. Ştim că Plotin a insistat asu- 
pra identităţii dintre unul din prima ipoteză platonică și binele 
de dincolo de ființă, si că aceasta a fost linia urmată de filozofii 
ulteriori. Dar atunci, de ce Iamblichos se sustrage acestei linii de 
interpretare, punând zeul-unu ca „model al binelui veritabil” 
(napáðerypa 10% Svr 6ya800)? De fapt — dacă analizăm cu 
atenţie perspectiva lui Iamblichos, punând acest text alături de 
celelalte mărturii despre Iamblichos — ar trebui să spunem că 
Iamblichos așează încă un „unu“ sau un „zeu-unu“ dincolo de 
ceea ce tradiţia considera a fi unul-bine, adică unul prim, identic 
cu binele prim. Iamblichos păstrează determinatiile principiului 
prim tradiţional (acelea de „bine“, „prim“, „unu“, „sursă a fiinţei”) 
dar le rezervă pentru acest principiu numit de el „zeul prim“, con- 
ducător al inteligibilelor, care — conform mărturiei lui Proclus 
— este identificat cu unul din prima ipoteză platonică si asociat 
cu inteligibilele. În schimb, dincolo de acest principiu, Iamblichos 


! Vezi Porfir, Comentariul la Parmenide, |. 11. 

așează încă un principiu, sau încă un „unu“. Acest alt unu va fi 
considerat indicibil (după mărturia lui Damascius). 

Altfel spus, Iamblichos nu desparte unul de bine — așa cum ar 
părea la prima vedere — ci el nu mai consideră că acest unu iden- 
tificat cu binele poate fi unul cel mai înalt, principiul absolut, ci 
acesta va fi devansat de principiul numit „zeul-unu” sau „indicibil“. 

În urma analizei de mai sus, observăm că toate caracteristici- 
le „pozitive“ ale principiului prim — prezente deja în tradiţia 
neoplatonică — se regăsesc în acest principiu pe care lamblichos 
îl numește „conducător al inteligibilelor”. El este zeul prim auto- 
suficient, sursă a tuturor lucrurilor și fundament al ideilor, bine- 
le veritabil anterior fiinţei, tată al ființei si principiu al inteligibi- 
lelor. Totuşi, observăm în același timp că aceste caracteristici 
„pozitive“ sunt prezentate ca păstrând într-un fel o relaţie cu fiinţa 
inteligibilă. În schimb, caracteristicile „negative“ ale principiu- 
lui — cele care îl prezintă ca neavând nici o relaţie cu realitatea 
de după el — sunt rezervate principiului anterior, cel numit 
,zeul-unu". 


Capitolul 3 


PROCLUS SI PRINCIPIUL 
DE DINCOLO DE FIINTÁ 
CA TRANSCENDENTÁ 
SI CAUZALITATE 


Ín capitolele anterioare am discutat felul in care s-a constituit 
problema principiului de dincolo de ființă (începând cu Plotin) si 
felul în care au fost separate cele două aspecte ale principiului, 
mai ales la Iamblichos, care distinge un principiu-cauză de un 
principiu absolut transcendent. Totuşi, paradoxul celor două 
funcţii îndeplinite de principiul prim nu a fost rezolvat în felul 
acesta, ci el a continuat să fie adâncit de către autorii neoplato- 
nici ulteriori. În acest capitol vom discuta soluţia lui Proclus, 
care revine la perspectiva „tradiţională“ a unui principiu unic de 
dincolo de ființă și încearcă să împace cele două aspecte ale princi- 
piului prim (ca transcendentá si cauzalitate), subliniind în același 
timp caracterul indicibil si indescriptibil al principiului. Proclus 
depășește astfel problema lui Porfir (pentru care principiul trans- 
cendent intra într-un fel în structura intelectului pe care îl cau- 
za), precum si pe cea a lui lamblichos (pentru care transcenden- 
ta principiului trebuia separată radical de aspectul cauzal al 
acestuia). Pentru Proclus, principiul va fi cauză a întregii reali- 
táti, însă fără a-și pierde statutul transcendent si fără a intra în 
nici un fel de relaţie cu inteligibilul, rămânând complet inacce- 
sibil şi inexprimabil. Proclus pare astfel să depășească dificultățile 
inerente celor două perspective anterioare. 

A. Necesitatea principiului de dincolo de ființă 
1. Fiinţa inteligibilă și nivelurile ei 


Pentru a înţelege statutul acordat principiului prim de către 
Proclus, trebuie să vedem mai întâi cum înţelege și cum structu- 
rează el fiinţa însăși, în sensul ei cel mai înalt, de fiinţă inteligibilă. 
Proclus este gânditorul care a dezvoltat foarte mult partea siste- 
matică a neoplatonismului, elaborând până în cele mai mici 
amănunte structura realităţii: el distinge, cu mijloacele raţiunii, 
niveluri din ce în ce mai fine ale lumii inteligibile. Vom prezenta 
pe scurt această perspectivă, pentru a vedea apoi cum unește 
Proclus întreaga ierarhie a realităţii sub un principiu de dincolo 
de ființă si care este rolul atribuit acestui principiu. 

La Proclus, sfera intelectului divin (sau a fiinţei veritabile) pri- 
meste o structură proprie, ordonată ierarhic, care depășește tradi- 
tionala identitate indistinctă dintre fiinţă si gândire. De altfel, 
Proclus — urmându-l pe maestrul sáu, Syrianus — reproşa lui 
Plotin faptul că a confundat toate fiinţele inteligibile într-o singură 
unitate, fără să le diferentieze unele de altele!. El își va lua ca 
sarcină tocmai expunerea în mod distinct a claselor de fiinţe in- 
teligibile, considerând că descrierea ipostazei secunde, ca fiind în 
același timp fiinţă, act și gândire, nu este întru totul adecvată, 
deoarece aceste trei aspecte nu au aceeași relevanţă, aceeași func- 
tie şi nici aceeași cauzalitate în sfera realului. Cele trei aspecte nu 
pot fi confundate, ci, chiar și în lumea sensibilă, ele sunt distincte. 
De pildă, nu orice lucru care este are în mod automat si un act al 
său (despre o piatră spunem că este, dar ea nu are nici un act 
propriu); de asemenea, nu orice lucru care acționează are şi gân- 
dire (de pildă, o plantă are viaţă, dar nu si gândire). Dintre cele 
trei caracteristici ale ipostazei secunde, se pare că ființa iradiază 


! Vezi Teologia platonică, 1, 10, p. 42, 4-20; IV, 36, pp. 105.16-107.12. 
Pentru o analizá mai detaliatà a diferentelor dintre gándirea lui Plotin si cea a 
lui Proclus, vezi H. Blumenthal, „Plotinus and the Platonic Theology of Proclus“, 
in Proclus et la Théologie platonicienne, op. cit., pp. 163—176. 

cel mai mult în real (deoarece ea se află in toate lucrurile, fie cá 
acestea au sau nu viaţă sau gândire); urmează actul sau viaţa (căci, 
dintre lucrurile care sunt, doar unele au viaţă și acţionează), apoi 
gândirea (căci, dintre cele care acționează, doar unele au actul spe- 
cific al gândirii). Pornind de la această observaţie, ierarhia realităţii 
inteligibile va fi constituită ţinând cont de puterea de iradiere sau 
de cuprindere a principiilor. Astfel, triada ființă-viaţă-gândire! — 
care era prezentă deja la Plotin, fiind reluată apoi de Porfir — va 
căpăta la Proclus o structură etajată: fiinţa, urmată de viaţă, urma- 
tă de gândire. Proclus observă de asemenea că puterea mai mare de 
iradiere este însoţită și de o mai mare unitate. Astfel, actul (sau 
viaţa) este mai putin unitar decât fiinţa, deoarece el presupune o 
dualitate, o ieşire din sine înspre altceva, o părăsire a identității 
sinelui. De asemenea, gândirea este mai puţin unitară decât actul, 
deoarece ea presupune nu numai o dualitate, ci chiar o triplicitate: 
ea presupune un obiect, un act si un agent al gândirii. 

Totuși, Proclus își ia precautiile necesare pentru a nu separa 
complet fiinţa inteligibilă de viaţa si de gândirea inteligibilă. 
Dacă în lumea sensibilă distingem foarte clar între un lucru care 
doar este (o piatră) respectiv un lucru care este dar are si viață (o 
plantă) si unul care, în plus, gândește (un om), în schimb, în 
lumea inteligibilă, deși cele trei aspecte sunt distincte ca putere 
de cauzare, ca eficienţă, totuși, ele nu sunt distincte în mod ab- 
solut, ele nu sunt separate, deoarece nu putem întâlni ființa 
complet lipsită de viaţă sau de gândire. De aceea, pentru a con- 
serva distincţia dintre cele trei principii, dar pentru a nu le separa 
în mod nepermis, Proclus arată că, în fiecare dintre cele trei ni- 
veluri deja distinse (ființă, viață, gândire), se regăsesc, de fapt, 
toate cele trei aspecte, însă de fiecare dată într-un alt mod. În 
felul acesta, lumea inteligibilă va fi concepută sub forma unei 
triade de triade, adică sub forma unei enneade (de la termenul 
grecesc évvéa: nouă). Fiinţa, viaţa si gândirea vor fi constituite 


! Inspirația acestei structuri a fiinţei vine de la Platon, care spunea că ființa 
nu poate fi lipsită de viață si de gândire (Sofstul, 248 e 6-a 2). 

ca niște triade de fiintä-viatä-gândire, iar ceea ce distinge o triadă 
de alta este accentul pus pe un aspect sau altul, respectiv gradul 
de unitate din fiecare triadă. 


I Triada fiinţei Fiinţă Viață Gândire 
II Triada vieţii Fiinţă Viatá Gándire 
III Triada gándirii Fiintá Viaţă Gândire 


Structura celor trei triade este identică, însă în prima triadă 
elementele sunt indistincte, având cea mai mare unitate, în cea 
de-a doua elementele încep să se distingă între ele, iar în cea de-a 
treia ele sunt deja distinse, constituind astfel pluralitatea inteligi- 
bilă propriu-zisă, desfășurată. Ființa din prima triadă este în ace- 
lași timp viață şi gândire, deoarece ea este „sursa“ acestora. Altfel 
spus, actul si gândirea sunt prezente deja în ființă, deoarece, îna- 
inte de a se desfășura în dualitatea specifică lui, actul esze deja 
ceva, iar înainte de a se desfășura in forma ei proprie, gândire este 
deja. Actul si gândirea au în ele însele ființă, iar în acest sens, ele 
sunt deja prezente la nivelul triadei fiinţei. Astfel, fiinţa (din pri- 
ma triadă) este deja act si gândire, însă nu în sensul concret al 
actului si al gândirii, ci doar în sensul că fiinţa este punctul por- 
nind de la care se constituie acestea din urmä!. În al doilea rând, 
la nivelul triadei vieții, fiinţa este deja prezentă, deoarece viaţa 
însăși este deja, iar gândirea este prezentă sub forma condiţiei (o 
a doua condiţie) care precede gândirea însăși, cea desfășurată ca 
gândire. Desigur, gândirea este în primă instanţă un act. În al 
treilea rând, la nivelul triadei gândirii, fiinţa și viaţa sunt deja 
prezente, pentru că gândirea este deja fiinţă si act (sau viață). 

În felul acesta, cele trei momente ale lumii inteligibile nu 
există niciodată în mod separat unele de altele, ci ele se implică 
reciproc, păstrând însă rangul distinct al fiecăruia: ființa are 


! Un exemplu intuitiv ar fi următorul: în genul animal există deja individul 
Socrate, chiar dacă animalul ca atare, luat în sine, nu este Socrate. 

preeminentá faţă de celelalte două elemente, ea având în același 
timp si unitatea cea mai mare. Ea este astfel „dincolo de viaţă și 
de gândire“!, deoarece ea este cea mai unitară dintre ele, are cea 
mai mare putere de cuprindere, cea mai mare extindere cauzală 
şi este astfel „mai venerabilă decât ele”?. 


2. „Inaintea fiinţei nu mai este decât unul“? 


Pornind de la structura fiinţei expusă mai sus, putem înţelege 
cum face Proclus trecerea spre principiul absolut. Dacă, în ca- 
drul fiinţei, fiecare nivel „ulterior“ presupunea și deţinea într-un 
fel nivelul mai fundamental, Proclus observă că toate cele trei 
niveluri ale ființei presupun și deţin unitatea, indicând astfel un 
nivel principial anterior fiinţei în totalitatea ei. Fiinţa, desi este 
cea mai unitară dintre nivelurile lumii inteligibile, rămâne totuși 
în relaţie cu pluralitatea inteligibilă, cu viaţa si gândirea inteligi- 
bilă; ea este unitatea (cea mai înaltă) a unei pluralitáti. De aceea, 
ea nu este principiul prim, ci anterior ei se află unul absolut, cel 
care poate da naștere pluralitátii unitare. Proclus continuă si la 
acest nivel argumentul său privind puterea de iradiere a unui 
principiu: el observă că singurul care are o putere de iradiere mai 
mare decât ființa este unul însuși. Astfel, ceea ce încă nu are ființă 
decât în mod potential, are totuși, deja, o unitate. Pentru a intele- 
ge acest argument, ne-am putea folosi de următorul exemplu: ziua 


! Vezi Proclus, Elemente de teologie, propoziţia 138.3 (Tod vod xod tig 
twf Entkewa tò Ov). 

? Proclus, Elemente de teologie, propoziţia 138.5—6 (Kod Stà 10070 návvoc 
ceu vóxepov). Recunoastem aici tema venerabilitätii fiinţei, pe care, aşa cum 
am văzut mai sus (partea I, capitolul 3, C), Plotin o lega de caracterul unitar 
primit de fiinţă de la unul anterior ei. Același lucru face si Proclus, pentru care 
venerabilitatea este dată de apropierea de unul absolut. 

? Proclus, Elemente de teologie, propoziţia 138.6 (GAXo 6& npó adtod ook 
tou niv 100 ÉVOG). 

+ Proclus, Elemente de teologie, 138. Dacă pentru Aristotel, „toate lucrurile 
sunt și ființă si unu“ (Merafizica, 1059, b 31), în schimb, Proclus, în linia lui 
Plotin, distinge si subordonează fiinţa față de unu. 

de mâine încă nu există, dar ea are totuși deja o unitate, fără de 
care nici nu am putea înţelege ce înseamnă „ziua de mâine“; de 
asemenea, rezultatul unei acţiuni care este încă în desfășurare nu 
este prezent, nu există încă, si nici nu putem sti care va fi el. 
Totuși, îi atribuim deja o unitate, rezultatul nu poate fi decât 
unul singur, si tocmai în virtutea acestei unități aşteptăm rezul- 
tatul, ne predispunem înspre el. Exemplul dat de Proclus însuși 
în acest sens este acela al materiei, care, deși participă la unu 
(cauza primă a tuturor lucrurilor), totuși, este lipsită de formă, 
aşadar ea nu are, propriu-zis, ființă’. 

Ierarhia principiilor se instituie astfel într-o simetrie inversă 
faţă de lucrurile pe care aceste principii le produc, față de lucru- 
rile asupra cărora se resimte eficiența unui principiu sau a altuia. 
Astfel, avem ca principii: 

a). Unul (care este doar unu) 

b). Fiinţa (care este unu și fiinţă) 

c). Viaţa (care este unu, ființă si viaţă) 

d). Gândirea (care este unu, ființă, viaţă si gândire) 

Iar ca realităţi corespunzătoare, avem: 

d). Fiintele rationale (care participă la unu, ființă, viaţă si 

gândire) 

c). Fiintele vii dar nu rationale (care participă doar la unu, 

fiinţă şi viaţă) 

b). Fiintele lipsite de viaţă (care participă doar la unu si fiinţă) 

a). Materia, lipsită de formă (care participă doar la unu, dar 

nu si la fiinţă) 

În concluzie, unul este principiul cel mai cuprinzător, sau cel 
a cărui eficienţă este simțită în cuprinsul întregii realități. El este 
astfel mai cuprinzător decât ființa. Unul este dincolo de ființă, iar 
aceasta în două sensuri: pe de o parte, el este dincolo de fiinţa cea 
mai înaltă și mai unitară, așadar el este „deasupra“ sau „înaintea“ 
fiinţei veritabile; pe de altă parte, puterea lui de cuprindere si de 
iluminare trece dincolo de cuprinderea si de iluminarea ființei, 


! Proclus, Elemente de teologie, 72.8—9. 

adică „sub“ ceea ce participă la ființă. Așadar, in ambele „direcţii“ 
ale realității, unul depășește ființa: el o precede ca principiu si o 
depășește ca putere de cuprindere și de cauzare, ca eficienţă. Proclus 
unește astfel aspectul transcendentei principiului prim, cu cel al 
cauzalitätii sale față de întreaga realitate. Principiul prim trans- 
cende fiinţa, tocmai pentru că el „ajunge“ mai departe decât ea, 
pentru că sfera lui de cauzalitate se întinde mai mult decât cea a 
fiinţei, pentru că nu există nimic care să nu participe, într-un fel, la 
unul absolut, deși există „lucruri“! care nu participă la ființă’. 


B. Transcendenta principiului fată de ființă 


Principiul de dincolo de ființă depășește ființa atât ca anteriori- 
tate (prin unitatea lui superioară, prin suprimarea oricărei plurali- 
táti), cât si ca „posterioritate” (prin puterea lui de radiere, de cauza- 
re, care se întinde dincolo de pragul de jos al ființei). Totusi, 
problema relaţiei dintre transcendentä si cauzalitate — problemă 
de la care porneşte analiza noastră — subzistă, deoarece această 
extindere cauzală a principiului pare să afecteze statutul anteriorită- 
tii sale faţă de realitate. Altfel spus, se pune problema: cum poate 
principiul să producă în genere ceva, fără a intra în relaţie cu cele 
produse? Nu cumva, producând aceste lucruri, principiul dă 
ceva din sine, devenind imanent celor produse, pierzându-și ast- 
fel transcendenta? 

Dacă analiza anterioară pornește de la sensul unităţii — care 
este mai larg, decât sensul fiinţei —, în continuare, va trebui să 
intrăm în esenţa însăși a transcendentei si a cauzalitátii, pentru a 


! Desigur, este impropriu să vorbim despre „lucruri“, deoarece materia — 
care nu participă la ființă, dar participă la unu — nu este propriu-zis un lucru 
anume. 

? Aceeași concluzie — a existenţei unului anterior ființei si cauză a ființei 
— este stabilită în Teologia platonică, II, 1-3. De data aceasta, Proclus se spri- 
jină pe o analiză detaliată a posibilelor relaţii dintre pluralitate şi unitate, apli- 
când metoda sa favorită, aceea a cernerii şi a discernerii ipotezei corecte dintre 
mai multe ipoteze posibile. 

vedea cum înţelege Proclus aceste două aspecte ale principiului 
si cum reușește el să le armonizeze și să suprime antinomia dintre 
ele. Pentru început, vom pune în evidenţă transcendenta radicală 
pe care o acordă Proclus principiului, pentru a discuta apoi pro- 
blema cauzalitátii. 


1. Unul ca neființă superioară ființei. Republica, 476 e 7-477 a7 


Pentru întreaga tradiţie neoplatonică, principiul unic şi unitar 
al întregii realități este anterior sferei ființei inteligibile; mergând 
însă si mai departe, Proclus insistă asupra faptului că principiul 
este anterior chiar si faţă de faptul însuși de a fi; în consecinţă, el va 
fi gândit ca negare a ființei. Este prima dată în istoria filozofiei 
când sursa transcendentă a fiinţei este descrisă în termenii nefrin- 
fei. Acest lucru reprezintă o schimbare de perspectivă majoră faţă 
de gândirea anterioară. Să ne amintim de pildă „respingerea“ pe 
care o exprima Parmenide față de neființă. Platon observă că, 
într-un sens, nefiinta nu poate fi suprimată cu totul si nu poate fi 
exclusă în afara fiinţei; el va vorbi despre o neființă relativă, ca al- 
teritate reciprocă a genurilor fiinţei. Totuși, acest sens relativ este 
„demnitatea“ cea mai înaltă până la care Platon ridică neființa. 
Plotin, deși vorbește despre principiul de dincolo de ființă, nu îl 
înțelege în termeni de neființă’. Porfir, tocmai pentru a nu lăsa 
ca principiul să cadă într-o neființă absolută, îi acordă sensul de 
ființă prin excelență, ca fapt pur de a fi. În schimb, pentru Pro- 
clus, apropierea principiului de faptul de a fi reprezintă o relati- 
vizare a transcendentei sale. De aceea, Proclus va considera că 
principiul se sustrage în mod total ființei, trecând într-o neființă 
absolută. Dar cum face Proclus această decizie de a transgresa 
limita fiinţei, pásind în neființă, și anume in zefrinfa principiului 
absolut? 


! Vezi în acest sens articolul lui Denis O'Brien: „Le non-étre dans la philo- 
sophie grecque: Parmenide, Platon, Plotin“, în Etudes sur le Sophiste de Platon, 
op. cit., pp. 317—364, care pune în evidenţă sensurile nefiintei la Plotin: ca 
neființă relativă a formelor, ca neființă a materiei și ca neființă absolută. 

După cum am văzut in analiza anterioară, Proclus imparte 
domeniul ,realitátii" în trei niveluri, distingând foarte strict fiin- 
ta atât faţă de ceea ce îi este inferior, cât si faţă de ceea ce trece 
dincolo de ea. Fiinţa ocupă poziţia de mijloc, fiind încadrată de 
două tipuri de neființă: nefiinta inferioară ființei, respectiv nefi- 
inta superioară ființei, aceasta din urmă reprezentând tocmai 
principiul suprem, binele de dincolo de ființă, unul transcen- 
dent fiinţei. În felul acesta, principiul prim capătă statutul unui 
nefiinte prin excelenţă. Pentru a fundamenta această împărțire a 
realităţii, Proclus se întoarce la textul Republicii si încearcă să 
arate că Platon însuși întrevedea o astfel de structurare a realității 
şi că, prin această neființă superioară fiinţei, Platon ar fi avut în 
vedere unul absolut, respectiv binele de dincolo de ființă. Textul 
la care recurge Proclus este Republica, 476 e 7—477 a 7, pe care il 
vom analiza în continuare pentru a pune apoi în evidenţă fina 
interpretare dată de Proclus. În acest pasaj al cărţii a V-a, Platon 
discută diferenţa dintre opinie (care vede doar lucrurile frumoa- 
se, dar ignoră ideea însăși de frumos) și cunoaștere (care cunoas- 
te atât lucrurile frumoase, cât și ideea de frumos corespunzătoa- 
re, fără să confunde lucrurile cu ideea însăşi). Întrebarea care se 
pune este ce înseamnă de fapt a cunoaște sau, mai precis, ce cu- 
noaste cel care cunoaște. Analiza platonică pornește de la două 
întrebări: „cel care cunoaște cunoaște ceva sau nimic? [...] Ceva 
ce este, sau ceva ce nu este?“!. Răspunsurile — oferite de perso- 
najul Glaucon — sunt: cel ce cunoaște cunoaște ceva, şi anume 
ceva care este. De aici, Platon deduce împărţirea realităţii în: fiin- 
ta absolută (căreia îi corespunde cunoașterea), lucrurile care, în- 
tr-un fel, sunt si nu sunt (cărora le corespunde opinia) si nefiinta 
(căreia îi corespunde ignoranta). 

În schimb, Proclus interpretează pasajul într-o altă manieră, 
punându-l în legătură cu pasajul despre binele de dincolo de ființă 
din Republica, 509 b. El descoperă încă un aspect sau un nivel, 


! Platon, Republica, 476 e 7-10 (ò yw véoxov yryvooKet mi À oùõév; [...] 
IIóxepov ðv fj oùk óv;). 


Capitolul 3: Proclus şi principiul de dincolo de fiinţă 247 


pe care textul însuși nu îl indică în mod explicit. Astfel, în Comen- 
tariul la Republica, 264.21-266.1', Proclus accentuează faptul 
că textul platonic pune nu una, ci două întrebări, pentru a loca- 
liza obiectul cunoașterii: prima întrebare este dacă „cel ce cu- 
noaste cunoaşte ceva sau nimic“. Această întrebare este urmată de 
o a doua, și anume dacă cel ce cunoaște „cunoaște ceva ce este, sau 
ceva ce nu este“. Dar atunci, remarcă Proclus, înseamnă că acest 
„ceva“ (TÒ Ti) nu este același lucru cu „ceea ce este“ (tò Ov), si nici 
„nimic“ (tò oùõév) nu este același lucru cu „ceea ce nu este“ (tò 
uÀ óv) — pentru că altfel a doua întrebare nu ar mai avea nici un 
rost. Dacă cele două întrebări sunt puse în mod distinct, înseamnă 
că și „obiectul“ lor este distinct, aşadar a doua întrebare se referă la 
altceva decât prima. Astfel, prima întrebare („dacă cel ce cunoaște 
cunoaște ceva sau nimic”) distinge între două niveluri ale realităţii: 
ceva şi nimic. „Nimicul“ este inferior lui „ceva”, indicând, de fapt, 
nefiinta pură, sau neantul. În schimb, a doua întrebare se situează 
la nivelul lui „ceva“ și distinge între „ceva care este” și „ceva care nu 
este“. Dacă „ceva care este” indică fiinţa, atunci „ceva care nu este“ 
ar indica — după lectura lui Proclus — ceva superior fiinţei, aşa- 
dar ceva care „nu este”, însă nu pentru că ar fi inferior ființei, ci 
pentru că depășește fiinţa. Proclus sprijină această concluzie pe 
faptul că, în pasajul despre bine (din Republica, 509 b), se vorbeş- 
te despre „ceva“ care nu are ființă, dar care nu este pur neant, in- 
ferior fiinţei. În concluzie, Proclus — pornind de la textul plato- 
nic — împarte „realitatea“ în: 


ceva ce nu este unul (£v) sau binele de dincolo de 
, dn dv fiinţă (énékeiva tfjg oboío 
een) (ri p óv) ta ( fic C) 
ceva ce este = Ap 
dă fiinta (tò öv) 
(ri óv 2 
m ceea ce nu 
(ope | ie aloe (3 nefiinga (tò pì dv) 
9D0EV). | limBogiác öv) 


! Vezi Proclus, Commentaire sur la République, trad. fr. A. J. Festugière, 
Vrin, Paris, 1970. 

Mai mult, Proclus observă că „nimic“ (o00€v) este o negatie a 
„unului“ (Év)!, ceea ce ar indica faptul că unul, chiar dacă este el 
însuși neființă, totuși, el nu este același lucru cu „nimicul“ inferior 
ființei. Unul nu poate fi el însuși nimic, de vreme ce nimicul este 
de fapt o negatie a unului însuși. Din contră, nimicul este cel mai 
depărtat faţă de unul însuși, fiind situat la celălalt capăt al ierarhi- 
ei realului. Acest unu, care nu este ființă, este totuși „ceva“, pe 
când nimicul inferior ființei nu poate fi descris nici măcar ca fiind 
„ceva“ anume. În concluzie, unul este neființă, însă nu în sensul 
nimicului, ci într-un sens care depășește ființa însăși. 


2. Binele de dincolo de a fi 


În plus, aşa cum spuneam mai sus, această depășire a fiinţei 
de către unu este gândită de Proclus într-o manieră absolută: 
unul nu este dincolo doar faţă de lucrurile care sunt, şi nici doar 
față de fiinţă în ansamblul ei, ci el este dincolo faţă de faptul însuşi 
de a fi. În această perspectivă radicală a lui Proclus identificăm o 
critică implicită la adresa lui Porfir, critică ce se sprijină pe o 
lectură aparte a textului platonic al Republicii. 

Astfel, dacă pentru Porfir unul prim era identificabil cu fap- 
tul pur de a fi (tò eivou), în schimb, pentru Proclus, principiul 
prim este neființă, desigur, într-un sens al superiorității față de 
fiinţă. Ne amintim că, pentru Porfir, principiul prim nu putea fi 
„ceva anume”, însă nu putea fi nici „nimic“, ca simplă neființă, 
ca neant. Pentru a ieşi din această dilemă, Porfir acordă princi- 
piului prim statutul de „act pur de a fi“. Acesta nu este nici „ceva 


! Într-adevăr, cuvântul grecesc care desemnează nimicul (o08Év) este de 
fapt forma de neutru a pronumelui negativ nici unul (oddeig). Aceeași conclu- 
zie este formulată de Proclus şi în Teologia platonică, ll, 3, p. 25.13-19: unul si 
nimicul sunt contrarele extreme, iar ceea ce nu este unu nu este nimic. În 
schimb, ceea ce nu este ființă nu este, totuşi, neant. De pildă, unul însuși care 
este dincolo de ființă, dar şi lucrurile care sunt prinse în devenire: despre toate 
acestea nu se poate spune că sunt (In Tim., I, p. 233.31—32, trad. Festugière). 
Vezi de asemenea, Comentariul la Parmenide, VII, 46 K: „nimicul — adică nici 
unu — este negația unului și a orice altceva“. 

anume“ — deoarece nu este un act determinat și nu aparține 
unui subiect determinat — dar nu este nici „nimic“, ci el este 
sursa pornind de la care ia naștere fiinţa inteligibilă, care se dis- 
tinge faţă de acest act prim, nedeterminat. 

Proclus nu poate accepta această soluţie a principiului prim 
ca act pur de a fi. El nu ezită să afirme — cel puţin în acest con- 
text al Comentariului la Republica, 264-266 — că principiul 
este, de fapt, o ne-fiintá'. El nu este un 4 fi privilegiat, un a fi 
pur, nedeterminat — așa cum îl înţelege Porfir — ci el trece 
dincolo de faptul însuși de a fi. Din Republica, 509 b, aflăm că 
binele dă ideilor (ca obiecte ale cunoașterii) faptul de a fi si fiin- 
ta; totuși, atunci când Platon afirmă transcendenta binelui față 
de fiinţă, el nu precizează dacă binele este si dincolo de faptul de 
a fi. În schimb, Proclus citează pasajul respectiv spunând că Platon 
vorbeşte despre „binele de dincolo de fiinţă si de a fi ?. El adaugă 
așadar acest „dincolo de a fi”, care nu există în textul platonic. În 
continuare, vom vorbi tocmai despre acest „dincolo de a fi“, prin 
care Proclus radicalizează transcendenta principiului prim, depă- 
sind perspectiva lui Porfir. Pentru a intelege de ce afirmá Proclus 
această transcendentá față de faptul de a fi — vom vedea mai 
întâi cum distinge el între: lucrurile care sunt (tà 6vta), ființa 
(ovota) si ideile care configureazá spaţiul ființei, respectiv faptul 
de a fi (tò eîvav). 

Cunoastem deja distincţia pe care o face Platon între lucrurile 
plurale si ideea unică sub care stau acestea, si care arată „ce este“ 
(8 Eomwv) fiecare dintre aceste lucruri”. Dacă despre lucruri spu- 
nem cá sunt (eivoi popev), într-un fel sau altul, ideea precizează 
acest „a fi“ al lucrurilor si în dă un sens propriu. Ea este în mod 
deplin ceea ce spuneam mai înainte despre lucrul respectiv că ar 


! În alt context (Comentariul la Republica, Y, 282.25), Proclus rafinează 
această afirmaţie, arătând că principiul nu este nici fiinţă, nici neființă. Desi- 
gur, ambele afirmaţii sunt valide, dacă înțelegem că principiul este ne-fiintä nu 
ca inferior faţă de ființă, ci ca superior fiinţei. 

? Proclus, Comentariul la Republica, 1, 270.8; 271.19; 280.12; 286.20-21. 

3 Platon, Republica, 507 b 5-7. 

fi. Astfel, dacá un lucru este frumos, ideea nu este doar frumoa- 
să, ci este frumosul însuși, prin care lucrul însuși putea fi numit 
frumos. Tocmai de aceea ideile sunt într-un mod superior lucru- 
rilor de sub idee: ideile sunt „cele care sunt cu adevărat” (và 
óvvoc 6vra)!; ele sunt fiinţări reale sau veritabile, care alcătuiesc 
astfel spaţiul propriu-zis al fiinţei (odota). Proclus spune chiar 
că ființa (ovota) este „genul tuturor ideilor“?, sau „genul tuturor 
celor ce sunt”*, de vreme ce tot ceea ce este (tò ÖV) participă la 
ființă (0ovota)“. Iar ceea ce le face să fie idei, adică fiinţe propriu- 
zise, este tocmai „faptul de a fi“ care revine fiecărei idei’. 

În concluzie, ideile sunt „Rinţări“ (Ovro) si anume „fiinţări 
adevărate“ (tà Ovrog óvto); există un singur caracter comun 
tuturor ideilor, și anume faptul de a fi (eîvov), sau faptul de a fi 
cu adevărat (5vrog eîvou). În măsura în care au acest fapt de a 
fi, ideile participă la genul comun numit ființă (odota). Dar 
acest fapt de a fi — caracteristic ideilor, adică fiinţelor veritabile 
— este primit tocmai de la binele de dincolo de ființă, conform 
afirmației din Republica, 509 b 7-8. Dar atunci, Proclus arată că, 
dacă dă faptul de a fi, binelui însuși nu îi mai rămâne nici un „alt 
fel de a fi“, conform căruia el să fie. Nu există decât un singur fel 
de „a fi“, iar acesta este cel care aparţine ideilor (adică obiectelor 
inteligibile). În schimb, binele este dincolo de ființă (sau supra- 
fintial: bnepovoov), el este dincolo de spaţiul ideilor, al celor ce 
sunt. Dar atunci, înseamnă că el este și dincolo de „a fi“, adică 
dincolo de singurul „a fi” care există, și anume cel asociat ideilor. 


! Platon, Sofistul, 240 b 3: „adevărul este o fiinţă veritabilă“, Timaios, 52 c 5: 
„discursul adevărat vine în ajutorul ființei veritabile“. 

? Proclus, Comentariul la Republica, 1, 271.3; 278.27. 

3 Proclus, Comentariul la Republica, 1, 270.31. 

* Proclus, Comentariul la Republica, 1, 270.21—22 (nâv yàp tò öv odoiag 
&v&ykn pexéyew). Proclus spune că aceste cuvinte ar aparține chiar lui Socra- 
te. Totuşi, deși afirmaţia aceasta nu poate fi găsită ca atare în Republica, ea 
apare în Parmenide, unde, la începutul celei de-a doua ipoteze asupra unului, 
se spune că ar fi imposibil să existe ceva, fără a participa la ființă (Parmenide, 
142 b 6). 

? Proclus, Comentariul la Republica, 282.15—17. 

Concluzia lui Proclus este aceea că „Socrate a spus că binele este 
nu numai dincolo de fiinţă, ci si dincolo de a fi*'. Desigur, 
Socrate nu spune acest lucru în mod textual, însă Proclus se vede 
îndreptăţit să deducá faptul că transcendenta binelui faţă de ființă 
înseamnă si transcendentá față de faptul de a fi. 

În felul acesta, Proclus impune principiului prim o transcen- 
dent absolută, faţă de orice mod de a înţelege fiinţa. Dacă la Plotin 
am analizat pe straturi transcendenta principiului față de fiecare 
dintre nivelurile fiinţei (forme si genuri, viaţă si activitate, gân- 
dire), în schimb, la Proclus, accentul este pus pe depăşirea totală a 
fiinţei de către principiu: acesta nu mai este gândit ca anterior față 
de un aspect sau altul al ființei, ci ca sustrăgându-se în mod abso- 
lut din sfera ființei si a faptului de a fi. El este „dincolo de fiinţă si 
de a fi°?, „dincolo de intelect“? si „dincolo de toate”. 


C. Transcendenta devine cauzalitate 


Dar atunci, revenind la problema pe care am anuntat-o la 
începutul acestui capitol, se pune întrebarea cum rezolvă Proclus 
a doua parte, si anume cea legată de cauzalitatea principiului de 
dincolo de ființă? 

După cum am văzut mai sus, Porfir admite unul absolut ca 
un prim moment în procesul de constituire a intelectului. În 
schimb, Proclus nu acceptă această perspectivă, deoarece ea nu 
păstrează acea izolare absolută a principiului faţă de cele ce vin 
după el. Vrând să facă din principiul prim cauza primă, Porfir 


! Proclus, Comentariul la Republica, 282.20—21 (vóryoóv 8& ooyi póvng 
tiG ovotac eînev O Zoxkpótng ÉTÉKELVO, &AAà koi toô eivou). 

? Vezi Proclus, Comentariul la Republica, 271.19; 280.12; 282.2021; 
284.9; 292.21; Comentariul la Parmenide, 653.28; 904.34; 1032.33; 1073.11— 
12; 1086.5; 1087.8-10; 1097.12—13; Teologia platonică, 1, 16.23—24; I, 42.2; 
I, 45.4—5; II, 21.8; II, 31.11; II, 31.26; II, 35.4; II, 38.27; II, 47.26; II, 73.7. 

3 Vezi Proclus, Comentariul la Republica, 1, 277.10. 

^ Vezi Proclus, Comentariul la Republica, 1, 274.7; Comentariul la Parmenide, 
1065.29; 1143.15; 1200.7; Teologia platonică, Il, 73.14. 

pierde — in opinia lui Proclus — transcendenta principiului. Pe 
de altă parte, Iamblichos — care contracara si el perspectiva lui 
Porfir — admite un principiu-cauză a fiinţei, care rămâne în strân- 
să legătură cu fiinţa, cu nivelurile inteligibile pe care le generează; 
el consideră acest principiu ca subiect al primei ipoteze platonice, 
alături de toate nivelurile inteligibile ce corespund negatiilor din 
această ipoteză. În plus, lamblichos stabileşte încă un principiu, s 
mai anterior, care nu mai are decât rolul unei transcendente pure, 
fiind complet izolat de fiinţă; acest principiu nu mai este cuprins 
în nici una dintre ipotezele platonice, deoarece nimic inteligibil 
nu mai poate avea legătură cu el. Proclus — după cum am văzut 
mai sus — nu acceptă nici această perspectivă, ci separă foarte clar 
unul din prima ipoteză platonică faţă de toate nivelurile inteligibile 
pe care acesta le generează. El vrea să păstreze — într-un același 
principiu prim — atât cauzalitatea, cát si transcendenta, rezolvând 
astfel aparentul conflict dintre acestea, gândindu-le în așa fel încât 
ele să nu se mai suprime una pe alta. 

Vom discuta în continuare soluţia lui Proclus, punând în evi- 
denţă dublul sens pe care îl acordă el expresiei „dincolo de fiin- 
tá": atât ca transcendentá față de ființă (dacă punem accentul pe 
dincolo), cât si ca sursă a fiinţei (dacă punem accentul pe ființă). 
Trebuie să observăm mai întâi că problema disjunctiei dintre 
transcendenta si cauzalitatea principiului pornea de fapt de la 
modul în care erau înţelese aceste două roluri ale principiului. 
Astfel, dacă transcendenta înseamnă suprimare si negare a orică- 
rui atribut de ordinul fiinţei, în schimb, cauzalitatea este înţeleasă 
ca o relaţie cu fiinţa. Astfel, la Porfir, deși principiul este descris 
ca transcendent ființei, totuși, cauzalitatea lui revine în cele din 
urmă la o relaţie cu cele două „părţi“ ale fiinţei (unul pune în 
legătură inteligibilul cu intelectivul). Astfel, cele două funcţii ale 
principiului par să se suprapună într-un mod nepermis. La 
Iamblichos, principiul absolut transcendent este complet izolat 
de ființă, pe când principiul care generează fiinţa este inseparabil 
de ființă. Altfel spus, cele două funcţii ale principiului sunt net 


Capitolul 3: Proclus şi principiul de dincolo de fiinţă 253 


separate. În schimb, Proclus nu mai păstrează această înțelegere 
opozitivă a transcendentei si a cauzalitätii, ci el concepe cauzalitatea 
ca decurgând din transcendentä, sau ca având același sens cu trans- 
cendenta. Cauzalitatea principiului nu mai este o „abatere“ de la 
transcendentà si nici nu este distinctă de aceasta, ci cauzalitatea 
este cea care dă adevăratul sens al transcendentei. În continuare, 
vom discuta contextele în care Proclus atinge această problematică 
şi modul în care el identifică transcendenta cu cauzalitatea. 

Astfel, în Comentariul la Parmenide', Proclus analizează sta- 
tutul negatiilor prin care exprimăm transcendenta. Întelegem 
transcendenta ca negatie, ca suprimare a tuturor atributelor fiin- 
tei. Dar negația însăşi are mai multe sensuri, de aceea trebuie 
precizat care este sensul ce revine negatiilor specifice transcen- 
dentei. Proclus distinge două tipuri de negatii: de la un lucru 
negăm ceva atunci când, dintr-o gamă de proprietăţi, alegem pe 
cele ce îi revin lucrului respectiv și le respingem pe celelalte (de 
pildă când spunem că un lucru colorat are o anume culoare, dar 
nu le are pe toate celelalte); de asemenea, putem nega de la un 
lucru tot ceea ce nu intră în contact cu el, tot ceea ce îi este străin 
prin natură (de pildă când spunem că linia nu are culoare). 

În schimb, în cazul unului absolut, negatiile au cu totul alt 
statut si relevanță. Proclus răstoarnă, de fapt, acceptiunile de mai 
sus ale negatiei, pentru a explica negatiile ce corespund unului 
prim. Ín primul ránd, toate aceste negatii pe care i le aplicám 
principiului prim nu indică o lipsă a lui, ci o superioritate a 
unului fatá de toate celelalte lucruri. Faptul cá suprimám de la 
principiu orice urmá de pluralitate si de manifestare de ordinul 
fiinţei nu înseamnă pur si simplu că principiul ar fi privat de 
toate acestea pe care le suprimăm, si că ar avea într-un fel nevoie 
să le primească. Proclus distinge foarte clar între ne-fiinta unului 
si negatiile specifice lui, respectiv ne-fiinta și negatiile specifice 
materiei, la celălalt capăt al ierarhiei realităţii”. Unul este o neființă 


1 Proclus, Comentariul la Parmenide, 1074.22—1075.16. 
? Proclus, Teologia platonică, I, 12.21—22. 

prin exces (Ko9' bnepoxv), iar orice adăugire de ordinul ființei 
l-ar limita si l-ar micșora, pe când materia este o neființă prin 
lipsă (koT& ÉAAEULV), care tinde să primească o formă, să de- 
vină o ființă determinată. Negatiile materiei indică privatiunea 
de ființă, pe când negatiile unului indică depășirea ființei. În 
concluzie, deși este el însuși o ne-fiintá, unul absolut nu este un 
neant pur, ci este o neființă superioară ființei. 

În al doilea rând, ceea ce negăm de la unu nu sunt lucruri 
care rămân în afara lui — ca si cum nu ar exista nici o legătură 
între natura lor si unul anterior (așa cum obiectele matematice și 
culorile se exclud reciproc) — ci, din contră, sunt lucruri care îşi 
au cauza în unul anterior (nopăyerou Exe10ev), si sunt aduse la 
fiinţă de către unul anterior (bpornke Eke10ev)!. Principiul nu 
este doar o negatie și o suprimare absolută, care ar rămâne fără nici 
o relevanţă pentru cele suprimate”. Din contră, el este cel care are 
puterea de a aduce la fiinţă toate lucrurile pe care le transcende, 
aşadar tot ceea ce negăm de la el. Proclus spune că „principiul nu 
este non-plurale ca pură privatie, ci drept cauză $. 

În felul acesta, negatiile unului au, pe de o parte, sensul trans- 
cendentei unului față de toate lucrurile, iar, pe de altă parte, ele 
restituie unului sensul său de cauză a tuturor lucrurilor care în 
primă instanţă sunt negate de la unu. Urmând intuiţia maestrului 
său, Syrianus, Proclus stabileşte un raport de corespondenţă pre- 
cisă între negatiile din prima ipoteză, a unului prim, si afirmaţiile 


! Proclus, Comentariul la Parmenide, 1074.35—1075.1. 

? Proclus insistă asupra diferenței dintre unu şi nimic: chiar dacă amândouă 
sunt o negatie si o suprimare a ființei, unul nu este o simplă non-existentà. În 
Comentariul la Parmenide, VIL, 46 K, Proclus observă similaritatea dintre ni- 
mic (o96Év), definit ca „nici măcar unu“ (0688 Ev) si unul absolut, despre care, 
în prima ipoteză platonică, se spune că nu este „nici măcar unu“. Pentru a di- 
ferentia între cele două, Proclus arată că, dacă nimicul este o suprimare com- 
pletă, a orice, chiar si a unului, în schimb, unul prim nu este o suprimare ab- 
solută a unului, ci doar a unului care însoțește ființa, a unului care intră în 
dualitate cu fiinţa. 

? Proclus, Teologia platonică, 1l, 12, p. 66.16-17 (Tò yàp ov noAAX 
o1épnoig ook ÉOTLV, Gnep £AÉyonev, 60.0. aitia TOV TOA AV). 

din cea de-a doua ipoteză, arătând că, „aşa cum unul este cauza 
tuturor lucrurilor, la fel, negatiile aplicate unului sunt cauza afir- 
matiilor corespunzătoare“!. Negaţiile nu exprimă o lipsă în unul 
absolut, o privatiune a acestuia, ci indică de fapt transcendenta 
cauzei faţă de ceea ce ea produce?. Negatiile sunt cauza lucrurilor 
negate, adică sunt cauza fiecărui nivel de ființă corespunzător. 

Astfel, afirmaţiile din ipoteza secundă sunt făcute posibile 
tocmai de către aceste negatii din prima ipoteză. Toate cele afir- 
mate în a doua ipoteză proced de la ceea ce a fost negat în prima 
ipoteză. Proclus concepe generarea ființei de către unu ca un 
proces complementar transcendentei unului. Avem a face cu o 
dublă „desprindere” a unului față de fiinţă (si faţă de fiecare din- 
tre clasele sau ordinele acesteia): astfel, desprinderea unului ca 
transcendent dincolo de ființă se face prin negarea ordinelor de 
fiinţă; pe de altă parte, instaurarea sau producerea tuturor ordi- 
nelor de fiinţă se face prin desprinderea față de unul anterior, 
care rămâne inaccesibil, prins în această rețea de negatii succesive. 
Unul se impune ca transcendent prin negarea tuturor claselor de 
fiinţă; dar, în același timp, într-o mișcare complementară dar de 
sens opus, aceste clase de ființă apar tocmai prin intermediul 
negatiei si suprimării initiale; ele se desfăşoară una câte una, pe 
măsură ce sunt negate de la unul care se ridică dincolo de ele. 
Prima lor intrare în scenă este una negativă; ele sunt „lăsate în 
urmă“ de către unul care se sustrage lor. 

De fapt, avem a face cu un dublu proces de negatie, de rapor- 
tare opozitivă: dacă unul aduce negarea ființei, în schimb, fiinţa 
nu este posibilă decât pornind de la ceea ce o transcende, de la 
unul care este el însuși o negativitate. Instaurarea unului de din- 
colo de ființă se face prin negarea tuturor ordinelor fiinţei; în 


! Proclus, Comentariul la Parmenide, 1075.16—22; vezi si 1061.23-31 şi 
1085.12-17. Conform mărturie lui Proclus, Syrianus este primul care a obser- 
vat că tot ceea ce este afirmat în a doua ipoteză este negat în prima. 

? Vezi Proclus, Teologia platonică, |, 12, p. 57.21—22: ,negatiile [materiei] 
sunt privatiuni, pe când negatiile [unului] sunt cauze transcendente ale tuturor 
efectelor“. 

sens invers — însă corespunzător acestor negatii —, afirmarea 
tuturor ordinelor de fiinţă se face tocmai ca o contraparte a acestei 
negativitáti fundamentale a unului absolut. Desigur, negativita- 
tea unului absolut — descris el însuși ca ne-fiintá — este una 
superioară ființei. 

Proclus vorbește despre trei tipuri de negatii: superioară afir- 
matiei, coordonată cu afirmaţia și inferioară afirmației — după 
cum si nefinta poate fi superioară, inferioară sau la același rang 
cu ființa’. Dar, dacă orice negatie presupune doi termeni — cel 
negat și cel de la care se negă — aceeași optică se poate aplica și 
negatiilor din prima ipoteză. Această negatie superioară afirma- 
tiei — care corespunde nefiintei superioare ființei — are ea în- 
săşi două părţi, sau doi termeni: pe de o parte cel de la care se 
neagă (adică unul prim), care rămâne astfel neafectat de ceea ce 
se neagă, iar pe de altă parte ceea ce se neagă (adică ordinele fiin- 
tei), dar care, deși este negat, este într-un fel afirmat tocmai ca 
neavând contact cu primul termen, tocmai ca rămânând într-un 
fel în afara lui. Nivelurile ființei proced de la principiul prim 
tocmai ca negate de la acesta?: ele se depărtează astfel de el, pro- 
vin de la el si se desfășoară în afara lui în mod gradat, de la cel 
mai asemănător unului (dar care, totuși, nu este unul) și până la 
cel mai depărtat și mai neasemenea unului prim (precum este 
materia). Astfel, negația superioară ființei capătă si sensul trans- 
cendentei, dar si sensul cauzalitätii. 

Desigur, nu este prima dată când cele două aspecte ale prin- 
cipiului sunt puse împreună si înţelese ca inseparabile. Plotin 
însuși spunea că „cel care este cauză a tuturor lucrurilor nu este 
nimic dintre cele a căror cauză este“. Totuși, ceea ce face Proclus 
în plus este să explice cauzalitatea prin transcendentä; schim- 
bând puţin perspectiva, el arată că cel de la care negăm toate 


! Proclus, Comentariul la Parmenide, 1073.2-8, precum si 1076.4—12. 

? Proclus, Teologia platonică, Il, 10, p. 63.11—12: „căci, prin faptul că pri- 
mul nu este plural, pluralele proced de la el, iar prin faptul cà el nu este un tot, 
totalitatea procede de la el si la fel toate celelalte“. 


3 Plotin, Enneade, VI, 9, 6.55. 

celelalte lucruri este cauza acestor lucruri tocmai prin această 
transcendentá a sa. Așadar, nu numai că, pentru a fi cauză, prin- 
cipiul nu trebuie să fie nimic din celelalte lucruri, ci, în plus, 
unul este cauză tocmai prin această sustragere a sa din celelalte 
lucruri, prin această negatie a tuturor lucrurilor. Cauzalitatea 
unului ajunge să aibă același statut ca și transcendenta sa, fără ca 
acestea două să se mai contrazică în vreun fel: „deoarece unul 
este cauză a tuturor zeilor, el transcende pe toti, iar deoarece el 
transcende pe toti prin superioritatea lui, el dă tuturor fiinţă“!. 
Asa cum a nega ceva de la un lucru lasă acel lucru în afara celui 
de la care el a fost negat, la fel, principiul prim lasă si instituie în 
afara sa lucrurile pe care le depășește prin superioritatea sa. „Prin 
faptul că se simplifică deasupra (bnepnnio80uw)? tuturor, 
[unul] le face pe toate să subziste (dbpiornoiv)“. Proclus exprimă 
această depășire generatoare a principiului prin opoziţia si com- 
plementaritatea dintre cele două verbe: cel care este dea-supra 
(onep- nnA 60001) face să sub-ziste (bp- tornow) pe cele ce sunt 
sub el, pe cele care îi sunt inferioare. Negaţiile prin care unul iese 
în afara tuturor celorlalte lucruri fac loc apariţiei lucrurilor însele, 
care vor fi tocmai ceea ce principiul nu este, și vor ocupa locurile 
rămase libere prin sustragerea principiului în afara tuturor. 

În felul acesta, „relaţia“ principiului cu gradele de ființă pe 
care le generează nu mai este una directă — în sensul în care 
Iamblichos considera inteligibilul inseparabil de unul anterior — 
ci este o relaţie negativă: generarea fiinţei este de fapt o excludere 
a fiinţei din proximitatea principiului, o excludere care păstrează 


! Proclus, Zeologia platonică, IL, 10, 62.2—4. 

? Urmăm aici traducerea engleză a verbului, anume „a depăși în simplitate“ 
(cf. Elements of theology, trad. E. R. Dodds, pp. 248—249), bazându-ne si pe 
pasajul ulterior (Teologia platonică, Il, 10, p. 63.18—20), în care Proclus spune 
că unul „depăşeşte întregul univers prin superioritatea simplităţii sale“. În 
schimb, în traducerea pasajului anterior, H. D. Saffrey si L. G. Westerink redau 
verbul onepnniâo80u prin „a se desfășura deasupra“, ceea ce contravine sen- 
sului non-multiplu al unului prim. 

? Proclus, Teologia platonică, VM, 10, 62.5-6. 

transcendenta principiului. Fiinţa inteligibilă nu numai cá nu 
are un acces direct la principiu, ci, în plus, ea este generată con- 
comitent cu aceastá sustragere a principiului dincolo de spatiul 
inteligibil, dincolo de fiinţă. 

Totuşi, deși Proclus a încercat să îmbine transcendenta si cau- 
zalitatea principiului si să rezolve aparenta neconcordantá dintre 
ele, se ridică o problemă privind statutul însuși al transcendentei 
si al cauzalitätii principiului prim. Pe de o parte, ne putem întreba 
cum reuşeşte Proclus să păstreze statutul transcendent al princi- 
piului prim, dacă acest principiu trebuie să fie descris într-un fel 
sau altul, fie chiar și printr-un discurs negativ; altfel spus, cum 
poate fi cu adevărat transcendent un principiu care este, într-un 
fel, accesibil gândirii, fie si ca negatie absolută. Pe de altă parte, 
se poate ridica problema complementară: cum anume este prin- 
cipiul prim cauză a întregii sfere a ființei, dacă el însuși nu intră 
într-o relaţie directă cu fiinţa, ci se instituie într-o negatie deplină 
a acesteia; altfel spus, cum poate principiul absolut transcendent 
să aibă ca „efect” o realitate cu care nu mai are nici o legătură, si 
a cărei natură îi este complet străină. În continuare, vom aborda 
pe rând aceste două probleme „de fineţe“, a căror rezolvare nece- 
sită o pătrundere si mai adâncă în gândirea lui Proclus. Dacă 
până acum am vorbit despre raportul dintre transcendentä si cau- 
zalitate, în continuare vom analiza transcendenta respectiv cauza- 
litatea principiului, pentru a vedea cum rezolvă Proclus aceste 
probleme și dacă nu cumva, odată cu aceste probleme, apar în 
gândirea lui Proclus noi aporii privind principiul de dincolo de 
ființă, aporii care vor deschide calea spre meditaţia neoplatonică 
ulterioară, în speţă spre gândirea lui Damascius. 


D. Principiul inexprimabil 


Prima chestiune pe care o vom aborda este statutul discursu- 
lui prin care se impune transcendenta principiului de dincolo de 
fiinţă. Astfel, expresia cea mai adecvată a transcendentei — dar 

şi a cauzalitátii — principiului este aceea a negatiilor sistematice 
din prima ipoteză din Parmenide’. Totuşi, cum poate această „ne- 
gativitate“ a principiului să fie coerentă cu celelalte expresii pe care 
principiul le primește în mod tradițional, precum cele două nume 
platonice ale principiului (unu si bine), sau toate atributele ce 
exprimă superioritatea lui (principiu absolut, cauză, primul)? În 
plus, chiar si descrierea principiul ca dincolo de ființă este în primă 
instanţă o indicație de ordinul gândirii — așadar de ordinul ființei 
— fie şi sub o formă negativă. De asemenea, expresiile negative 
(non-plural, ne-fiintá, etc.) pot avea un sens afirmativ în logica 
minţii noastre, încât, la limită, discursul negativ din Parmenide 
poate fi înțeles ca o serie de indicaţii despre principiul prim. Astfel, 
problema antinomiei dintre principiul-transcendent și principiul- 
cauză revine sub forma unei antinomii între un principiu trans- 
cendent și un principiu pe care trebuie totuși să îl descriem drept 
„transcendent“, precum si drept „cauză primă”. 

Această problemă, pe care o vom discuta în continuare, nu se 
mai situează la un nivel strict doctrinar — așadar nu se mai referă 
la modul concret în care Proclus înţelege si structurează ierarhia 
realităţii faţă de principiul ei — ci se situează mai degrabă la in- 
terfata dintre chestiunile doctrinare expuse până acum si modul 
discursiv în care aceste chestiuni sunt formulate și expuse. Avem 
a face cu o problemă foarte adânc infiltrată în gândirea neopla- 
tonică, deoarece toti autorii neoplatonici s-au lovit de această 
inadecvare a discursului lor la realităţile principiale despre care 
vorbeau. Totuşi, problema devine foarte acută în neoplatonis- 
mul tardiv. La Plotin, inadecvarea discursului — inevitabil plu- 
ral — era un lucru de la sine înţeles, pe care Plotin îl depășea 
printr-un constant exerciţiul mental de a imagina felul unitar în 
care funcţionează intelectul divin, şi apoi depășirea acestui nivel 
însuşi, prin renunțarea la orice determinatii de ordinul intelectului. 


! Pentru Proclus, aceste negatii alcătuiesc un adevărat imn înălțat zeului 
suprem, principiului absolut; vezi Comentariul la Parmenide, VII, 1191, 34-35, 
sau Teologia platonică, Il, 11, p. 65.5—15. 

Discursivitatea umană era astfel „ţinută la distanţă”, izolată 
într-un nivel inferior al realităţii, iar miza cercetărilor plotinie- 
ne se situa mai degrabă la nivelul acelei părți a sufletului nostru 
care nu a părăsit intelectul divin. În schimb, după Iamblichos, 
situaţia se schimbă, odată ce acesta afirmă că sufletul uman este 
cu totul desprins din intelectul divin!. Problema se va accentua 
odată cu Proclus și va atinge apogeul odată cu Damascius. Dacă 
la Plotin, dincolo de ființă însemna în mod esenţial dincolo de 
fiinţa cea mai înaltă și de gândirea cea mai unitară, a intelectu- 
lui, odată cu Proclus si mai ales cu Damascius, problema mai 
acută va fi aceea de a gândi și de a vorbi despre un principiu pe 
care îl recunoaștem a fi dincolo de tot ceea ce spunem noi des- 
pre el. 

În esență, problema este dublă: pe de o parte, cum facem ca tot 
ceea ce spunem despre principiu să nu aducă nici un prejudiciu 
statutului său de principiu inexprimabil, iar, pe de altă parte, cum 
se realizează fie si un minim acces la principiu, în virtutea căruia să 
putem vorbi despre el. În continuare, vom urmări aceste două fire 
problematice în gândirea lui Proclus, punând în evidenţă statutul 
special pe care îl acordă el discursului despre principiu. 

Ideea centrală a analizei procleene în acest sens este aceea că 
tot ceea ce spunem despre principiu (de pildă că el este unu, 
bine, dincolo de fiinţă) este spus de fapt din perspectiva lucruri- 
lor care sunt după principiu, iar nu din perspectiva principiului 
însuși. Altfel spus, atunci când vorbim despre principiu, ne refe- 
rim de fapt la fiinţa de după el, singura pe care putem să o gân- 
dim, iar nu la principiul însuși, care nu poate fi exprimat în nici 
un fel. Indicatiile privind principiul sunt doar moduri de a su- 
prima tot ceea ce urmează după principiu si de a situa principiul 
dincolo de tot ceea ce este exprimabil în vreun fel. Vom intra în 
amănuntele gândirii lui Proclus, pentru a vedea cum înţelege el 


! Despre această idee a lui lamblichos, vezi C. Steel, The Changing Self. A 
Study on the Soul in Later Neoplatonism: lamblichus, Damascius and Priscianus, 
Bruxelles, 1978, mai ales pp. 38—51. 

acest mod paradoxal de a vorbi despre ceva referindu-ne de fapt 
la ceea ce el nu este. 


1. Numele principiului de dincolo de fiintá 


În mod traditional, urmând moştenirea platonică, principiul 
prim este desemnat prin două nume: unul non-plural, anterior 
pluralitätii si binele de dincolo de ființă. Totuși, Proclus — ca si 
Plotin, Porfir sau Iamblichos, de altfel — explică maniera nuanta- 
tă în care trebuie înţelese și folosite aceste nume ale principiului 
prim. În primă instanţă, principiul prim nu poate avea nici un 
nume și nici o descriere, de vreme ce Platon însuși — în ipoteza 
întâi, a principiului prim — neagă de la unu numele și descrie- 
rea!. Numele pe care le folosim pentru a indica principiul prim 
nu mai sunt niște nume propriu-zise, de vreme ce ele se referă la 
ceva care, de fapt, nu are nume. Astfel, urmând concluzia primei 
ipoteze platonice, Proclus arată că cel pe care îl numim unu în 
sens absolut „nu este nici măcar unu“?: altfel, dacă ar fi adevărat 
că unul „este unu“, el însuși ar deţine si ființa implicată de acest 
„este unu“, încât el nu ar mai fi doar un?. Numai unul secund 
„este unu”, deoarece el este și unu și ființă. De aici decurg două 
concluzii paradoxale: pe de o parte, despre cel ce este unul abso- 
lut sau „unul însuși“ nu putem spune că „este unu“; pe de altă 
parte, cel despre care Platon spune că „este unu“ — adică unul 
secund, din a doua ipoteză — deţine deja fiinţă si, ca atare, el nu 
mai este „unul însuși“, adică doar unu. Astfel, despre „unul însuși“ 
nu putem spune că „este unu“, iar cel despre care spunem cá 
„este unu” nu este „unul însuși“. Numele însuși, adăugat unului 
absolut, ar duce la pierderea naturii absolut unitare a principiului 
prim. Ne aflăm în fata unui principiu pe care, dacă îl numim 
„unu“, nu îl mai putem înţelege ca unu. El este în așa măsură 
unu încât, chiar și dacă spunem că „este unu“, aducem în el o 


! Proclus, 7eologia platonică, |, 29, 123.22-25. 
? Platon, Parmenide, 141 e 10-11 (Où ğpa otto Éotww bote Ev eivou). 
3 Proclus, Comentariul la Parmenide, VII, 36 K. 

dualitate ce îi este străină. De aceea, unul absolut este incognosci- 
bil şi inexprimabil!, el neputând fi gândit şi numit nici măcar ca 
„unu“. 

Dar atunci, ce înseamnă numele și descrierea unui lucru care 
nu poate fi numit și nici descris? Proclus arată că cele două nume 
ale principiului — acela de unu si acela de bine — exprimă mai 
degrabă cele două mișcări ale fiinţei faţă de principiu. Pe de o 
parte, prin unu indicăm faptul că întreaga fiinţă — plurală prin 
natura sa — este produsă pornind de la un principiu care nu mai 
este el însuși plural. Pe de altă parte, prin bine indicám faptul că 
întreaga ființă tinde spre principiul prim ca spre binele ei abso- 
lut. Așadar, unul si binele indică aceste două funcţii ale princi- 
piului: de a genera întreaga realitate și apoi de a o concentra în- 
spre sine. Cele două nume corespund procesiunii de la principiu 
şi respectiv conversiunii care se îndreaptă spre principiu”. Prin 
unu exprimăm funcţia generativă (ÙrootatiKkóv) a principiului, 
iar prin bine exprimăm funcţia sa conversivă (ETLOTPEnTIKOv). 
Dar, de fapt, principiul însuși rămâne inexprimabil (&ppntov), 
căci cele două nume se referă la ceea ce procede de la principiu, 
respectiv la ceea ce se convertește spre el. Cu alte cuvinte, cele 
două nume exprimă efectivitatea pe care o are principiul însuși 
în realitate, însă nu exprimă principiul însuși, care este dincolo 
de ceea ce generează el. Spunând că el este cel de la care se desfă- 
şoară întreaga realitate și înspre care se concentrează întreaga re- 
alitate, nu descriem principiul însuși, ci spunem de fapt că el este 
dincolo de tot ceea ce el generează. Unul si binele nu sunt două 
nume prin care cunoaștem principiu, două nume care i s-ar atri- 
bui în mod propriu-zis. Noi nu cunoaștem principiul însuși ca 
unu şi ca bine, pornind de la el ca de la un obiect propriu-zis al 
gândirii noastre, ci, din contră, îl numim wnu si bine pornind de 
la modul în care întreaga realitate tinde spre el. Mai mult, îl 
numim unu si bine pornind de la felul in care gândirea noastră 


! Proclus, Comentariul la Parmenide, VII, 40 K. 
? Vezi, de pildă, Teologia platonică, I, 6, 40.9—10. 

percepe acest dublu raport dintre realitate și principiu, gândirea 
având ea însăși o mișcare proprie de procesiune respectiv de con- 
versiune înspre principiu. 

De aceea, sensul celor două nume ale principiului primeşte 
încă o precizare si astfel o limitare: numele nu se referă în mod 
direct la principiul însuși, ci la modul în care noi percepem pre- 
zenta principiului!. ÎI numim „unu“, nu pentru că el ar fi unu, 
nu pentru că ar corespunde acestui nume, ci pentru că, în ten- 
dinta ei de a descoperi principiul, gândirea noastră are nevoie de 
un nume pentru a indica pe cel înspre care se îndreaptă, dar pe 
care, de fapt, nu îl poate atinge și, deci, nu îl poate nici numi. 
Avem a face cu un înţeles aparte al „numelui”: este vorba despre 
un nume care nu mai poate avea un corespondent concret la care 
să se refere, ci indică doar calea înspre cel la care se referă, mer- 
gând astfel doar până la jumătatea întâlnirii cu acela, fără să 
ajungă să îl cuprindă in mod concret si să îl redea ca pe un obiect 
propriu-zis al gândirii și al numirii. 

Principiul pe care îl numim „unu“ nu este propriu-zis „unu“ 
— conform demonstraţiei aporetice din prima ipoteză platonică. 
Ceea ce corespunde numelui „unu“ este, de fapt, propria noastră 
tendinţă spre principiul prim, propriul nostru efort de a ajunge 
la principiu şi imaginea pe care ne-o facem despre el, în efortul 
şi tendinţa noastră de a-l cuprinde. Această imagine a principiu- 
lui în noi este numită de neoplatonici „unul din noi“ (tò év 
quiv £v). Ajungem astfel la o manieră paradoxală de a numi: ea 
nu numește „obiectul“ ei (care rămâne de neatins), ci numește 
propriul ei fapt de a numi, propria imagine pe care ne-o facem în 
noi înșine, atunci când încercăm să numim pe cel pe care nu pu- 
tem să îl numim?. Nu este o numire a ceva anume, corespunzător 


! Proclus, Comentariul la Parmenide, VII, 54 K. 

? Vezi Proclus, Comentariul la Parmenide, VII, 54 K: „Unul în sine însuși 
nu poate fi numit, ci doar unul din noi înşine <poate fi numit>.* 

3 Plotin însuși (Enneade, V, 3, 14.2—3) spunea că putem vorbi despre prin- 
cipiu, însă nu putem să îl exprimăm pe el însuşi. În plus, vorbind despre el, 
vorbim de fapt despre noi, despre propriile afectări (n&0n) pe care le avem în 

actului de a numi, ci este o numire a propriei noastre tendinte de a 
numi si de a cunoaşte pe cel care nu poate fi numit. De aceea, în 
această tendinţă a noastră spre unu, nu mai avem a face propriu-zis 
cu un act cognitiv. „Acest concept [de „unu”] nu este cognitiv și nu 
cuprinde unul, ci este în mod esenţial o lucrare a naturii si o dorire 
naturală a unului“!. Proclus observă că nu numai fiinţele dotate cu 
cunoaștere tind spre principiul unu, ci si ființele lipsite de cunoas- 
tere si chiar lipsite de viaţă. În consecinţă, unul nu este un obiect al 
cunoașterii și nu corespunde cunoașterii, ci corespunde acelei ten- 
dinte universale înspre unitate, care, în cazul fiinţelor dotate cu 
intelect, ia forma cunoașterii. El corespunde unei tendințe mai 
fundamentale decât cunoașterea, fiind el însuși anterior și mai fun- 
damental decât orice obiect al cunoașterii”, încât nici o cunoaștere 
nu îl poate atinge în mod propriu-zis. 


2. Suprimarea discursului negativ din Parmenide 


Dar atunci, cum putem înţelege un discurs despre principiu 
precum cel din prima ipoteză din Parmenide, care înaintează în 
manieră deductivă, de la o concluzie la alta, părând să se refere 
constant la unu? Oare un astfel de discurs nu oferă o cunoaștere 
a principiului? De fapt, Proclus arată că acest tip de discurs are 
tocmai rolul de a păstra statutul inaccesibil al transcendentei 
principiului: el este un discurs negativ, apofatic?, care suprimă pe 


privința lui (Enneade, VI, 9, 3.49-54). Proclus accentuează această idee: nu 
putem exprima principiul si nu putem nici măcar să vorbim despre el, ci vor- 
bim doar despre noi, adică despre acea imagine a principiului pe care ne-o fa- 
cem, dar care nu este principiul însuși. 

! Proclus, Comentariul la Parmenide, VII, 56 K. De aici, Proclus trage con- 
cluzia identității dintre unu si binele absolut al tuturor lucrurilor. 

? Vezi, de pildă, Comentariul la Parmenide, 58 K: „el este un obiect al do- 
rintei, mai înainte de orice cunoaștere“. 

3 Pentru metoda apofatică și pentru prezenţa ei în spaţiul neoplatonic, vezi 
P. Hadot, „Apophatisme et théologie négative", in Exercices spirituels et philoso- 
phie antique, Bibliothèque de l'Évolution de l'Humanité, Albin Michel, 2002, 
pp. 239—252. 

rând toate nivelurile de fiinţă cu care lucrează gândirea noastră, 
mergând chiar până la propria lui suprimare, pentru a lăsa astfel 
de înţeles că nici măcar maniera negativă a gândirii nu poate 
avea un acces direct la principiul de dincolo de ființă. Pentru a 
stabili această concluzie, Proclus pornește de la un amănunt sur- 
prinzátor şi bulversant al textului primei ipoteze din Parmenide. 
Este vorba despre faptul că, în urma tuturor întrebărilor din ipo- 
teză — care ajung, de fiecare dată la câte o negatie în privinţa 
unului — este formulată încă o întrebare care pare să pună sub 
semnul îndoielii tot ceea ce s-a spus până atunci. La 142 a 7, 
personajul Parmenide întreabă: „Dar oare este cu putinţă ca aces- 
tea să fie adevărate în privinţa unului? (CH 8vvoctóv ov nepi tò 
êv rada oùtos Éxew;)". Răspunsul personajului Aristotel la 
această întrebare este unul negativ: „Nu mi se pare <că e cu pu- 
tință> (Owkovv Éporye 8oket)". Proclus se opreşte îndelung 
asupra acestor două ultime replici din ipoteza unului absolut!, 
extrăgând din ele miza cea mai subtilă a întregului dialog. 

Proclus observă că, deși argumentatia pornește de la ipoteza că 
„unul este“ (137 c 4), se ajunge să se nege unului fiinţa (141 e 
9-12), iar prin ultima întrebare se sugerează că nici măcar negarea 
fiinţei de la unu nu este adecvată principiului prim, deoarece nici 
măcar această suprimare nu exprimă nimic despre unu’. Totuşi, 
această suprimare a fiinţei de la unul absolut corespunde, în inter- 
pretarea neoplatonică, tocmai principiului de dincolo de ființă din 
Republica, 509 b 9. De aceea, s-ar părea că, în acest final al primei 
ipoteze din Parmenide, este suprimat însuși faptul de a fi dincolo de 
ființă. „Expresia“ ultimă a principiului de dincolo de fiinţă pare a 
fi aceea că el nu este nici măcar dincolo de ființă. 

Există astfel trei niveluri ale suprimării discursului despre 
principiul de dincolo de ființă: în primul rând, principiul este 
numit unu, știind însă că unul este doar o suprimare a pluralită- 
tii şi că nu se referă în mod direct la principiu; în al doilea rând, 


! Vezi Proclus, Comentariul la Parmenide, VII, 64-76 K. 
2 Vezi Proclus, Comentariul la Parmenide, VII, 70 K. 

suprimám ființa unului (Parmenide, 137 c 4), ajungând a spune 
că „unul nu este nici măcar unu“, iar apoi, prin întrebarea finală 
a ipotezei, spunem că nici măcar negația (faptul că „unul nu este 
unu“) nu este adecvată principiului. 

Totuși, cheia de boltă a interpretării procleene la discursul 
apofatic din Parmenide depăşeşte în subtilitate chiar si această 
necesară suprimare a negatiilor. Astfel, Proclus pune în joc pro- 
pria sa interpretare, conform căreia negatiile din prima ipoteză 
generează afirmaţiile din cea de-a doua ipoteză. Astfel, spune el, 
dacă negatiile exprimă puterea unului de a genera afirmaţiile din 
a doua ipoteză (corespunzătoare întregului nivel al fiinţei), 
atunci ultima întrebare din prima ipoteză neagă chiar și faptul că 
unul are această putere de a genera toate lucrurile, asezánd astfel 
unul dincolo de putere, asa cum el este dincolo de existenţă (adi- 
că dincolo de lucrurile care există, dincolo de lucrurile generate). 
Proclus leagă astfel transcendenta principiului faţă de orice dis- 
curs cu transcendenta lui față de ființa cauzată. Putem distinge 
două niveluri ale relaţiei dintre cauzalitate si transcendentä: pe 
de o parte, unul generează toate lucrurile, însă rămâne transcen- 
dent față de lucrurile pe care le generează; pe de altă parte, nici 
măcar puterea de a genera toate lucrurile nu i se poate atribui în 
mod propriu-zis, ci el rămâne inexprimabil, si nimic nu poate 
afecta transcendenta sa: nici faptul că el generează lucrurile, nici 
faptul că spunem că el generează lucrurile. Unul generează lu- 
crurile, însă le generează negându-le (adică rămânând transcen- 
dent lor), iar, în ultimă instanţă, trebuie negat chiar și faptul că 
el le generează (pentru ca nici măcar acest lucru să nu fie înţeles 
ca o caracteristică pozitivă a unului). 

Proclus rezolvă astfel — pe o altă cale — antonimia dintre 
cauzalitate și transcendentá, dintre faptul că, pe de o parte, spu- 
nem că principiul este transcendent (așadar inexprimabil), iar, 
pe de altă parte, trebuie să îl descriem ca generator al tuturor 
lucrurilor, ca principiu si cauză primă a întregii realităţi. Astfel, 
în primă instanţă, negatiile exprimă cauzalitatea principiului și 

condiţia sa transcendentă; totuși, ulterior, negatiile trebuie sus- 
pendate, pentru a păstra condiţia in-exprimabilă a principiului. 
De asemenea, dacă în însăși expresia „dincolo de ființă” am pu- 
tea simţi o tensiune între transcendenta exprimată de dincolo si 
relația cauzală cu ființa (căci dincolo este totuși fază de ființă), 
Proclus oferă ieşirea din aporie: în primă instanță, metoda dia- 
lectică suprimă fiinţa unului — impunând faptul că unul este 
dincolo de ființă — însă apoi, dialectica însăși trebuie abandona- 
tă, iar negația fiinţei trebuie ea însăși negată, pentru ca expresia 
dincolo de ființă să nu determine principiul prim, pierzând carac- 
terul lui inexprimabil. 

Dacă, în primă instanță, negatiile sunt mai adecvate decât 
afirmaţiile pentru a fi aplicate principiului prim, deoarece favo- 
rizează accesul spre principiu, ulterior, chiar și ele trebuie supri- 
mate. Apropiindu-se de principiul prim, sufletul „nu trebuie să 
mai întrebe nici ce nu este principiul si nici ce este el“!, ci trebuie 
să rămână în liniște, unificat cu principiul absolut simplu. Este 
ceea ce face Platon — conform interpretării lui Proclus — la 
sfârșitul acestei prime ipoteze: anume, renunțând atât la afirma- 
tii cât si la negatii, el „conclude discursul despre unu cu inexpri- 
mabilul“, astfel încât „sfârșitul argumentelor despre faptul că 
[principiul] este inexprimabil este unificarea“?, iar „sfârșitul stu- 
diului despre unu este tăcerea”. 


E. Unul imparticipabil si benadele 


Principiul de dincolo de ființă este astfel sustras oricărei relaţii 
cu ființa pe care el o generează. Nimic de ordinul fiinţei nu i se 
poate aplica, nici în manieră afirmativă, nici în manieră negativă. 


! Vezi Proclus, Comentariul la Parmenide, VII, 74 K. Proclus face referință 
la un pasaj platonic (Scrisori, IL, 312 e) citat mai sus (66 K), în care se spune că 
întrebarea „ce este principiul“ nu se poate pune. 

2 Proclus, Comentariul la Parmenide, VII, 74 K. 

3 Proclus, Comentariul la Parmenide, VII, 76 K. 

Totuși, această depășire a principiului faţă de întreaga ființă ne 
pune în fata unei noi probleme: cum este cu putinţă ca princi- 
piul să genereze ființa ca pe ceva cu care nu are absolut nici o 
comuniune de natură. În ce constă efectul principiului în ființă, 
dacă nimic de ordinul fiinţei nu se regăsește în principiu? Aceasta 
este de altfel cea de-a doua parte a problemei pe care am anuntat-o 
mai sus, si care reprezintă reversul problemei transcendentei, dis- 
cutată până acum. Astfel, dificultatea vine din faptul că, o accen- 
tuare puternică a transcendentei principiului face foarte dificil să 
înţelegem maniera concretä în care principiul generează întreaga 
realitate. În acest ultim paragraf al capitolului de faţă, vom discuta 
soluţia oferită de Proclus privind maniera în care unul, ca princi- 
piu absolut, generează întreaga sferă a fiinţei, în ciuda faptului că 
el însuși rămâne inaccesibil fiinţei, dincolo de ființă. 

Proclus preia și dezvoltă o teorie a maestrului său, Syrianus, 
anume teoria henadelor divine’. Acestea sunt niște unităţi pri- 
mordiale (de la termenul grecesc Ev&g, Ev&5og = unitate)”, care 
vor fi introduse în schema generală a realităţii, între unul trans- 
cendent și fiinţele propriu-zise. Henadele vin să rezolve proble- 
ma trecerii de la unul absolut transcendent — cu care fiinţa nu 
poate avea un contact direct —, la pluralitatea propriu-zisă a fi- 
intei generate, care deţine caracterul de unitate într-un mod de- 
rivat. Astfel, chiar dacă unul absolut trebuie considerat dincolo 
de ființă, totuşi, ceea ce face ca un lucru să fie si să îşi conserve 
fiinţa este caracterului lui de unitate, fără de care orice lucru s-ar 


! Se pare că Iamblichus ar fi fost cel care a introdus în neoplatonism terme- 
nul de „henadă“. În acest sens, vezi J. Dillon, ,Iamblichus and the Origin of 
the Doctrine of Henads“, Phronesis, 17, 2, 1972, pp. 102-106. 

2 Termenul este folosit de Platon (Philebos, 15 a 6) în sinonimie cu terme- 
nul „monadă“ (uovác), pentru a indica ideile, ca unităţi ce restrâng pluralitatea 
corespunzătoare (de pildă, omul-unu, frumosul-unu). 

3 O expunere clarificatoare a problemei henadelor este făcută de H. D. 
Saffrey si L. G. Westerink in Proclus, Théologie platonicienne, vol. IL, Introduc- 
tion, pp. IX-LXXVII. Textele pe care Proclus le dedică în mod special henade- 
lor sunt: Elemente de teologie, 113—165 si Teologia platonică, WI, 1—6. 

dispersa. Dar această unitate din fiecare lucru nu poate veni în 
mod direct de la unul absolut — care este dincolo chiar și de ca- 
racterul de unu, după cum am văzut mai sus!. De aceea, Proclus va 
considera că între unul absolut şi pluralitatea fiinţelor există o plu- 
ralitate unitară (tò £vtotov nA figoc), o pluralitate de unităţi, sau 
de henade?. Acestea manifestă caracterul unitar al unului absolut 
si îl transmit fiinţelor subordonate; în schimb, ele nu mai au sta- 
tutul transcendent al unului, care făcea cu neputinţă o relaţie di- 
rectă cu fiinţele. În felul acesta, unul absolut îşi păstrează statutul 
de cauză primă absolută, iar faptul concret de a cauza este „dele- 
gat“ henadelor, care fac propriu-zis legătura cu ființa’. 

Textul platonic pe care se sprijină Proclus pentru introduce- 
rea henadelor este ipoteza a doua din Parmenide. Aceasta pornes- 
te de la afirmaţia că „dacă unul este“, atunci el participă la ființă, 
iar ființa participă la unu. Ipoteza arată că unitatea însoțește fiin- 
ta în fiecare parte a acesteia si că există, în consecință, un număr 
egal (si infinit) de fiinţe, respectiv de unităţi corespunzătoare. 
Proclus vede în acest text o indicație a faptului că unitatea care 
face cu putinţă fiinţa (impiedicánd-o să se disperseze) însoţeşte 


! Unul însuși nu este decât un nume inadecvat principiului, pe care Platon 
însuși îl neagă în prima ipoteză din Parmenide. 

? Proclus, Teologia platonică, MI, 3, 13.27. Traducerea prin „henade“ este 
mult mai apropiată de intenţia lui Proclus: „unitate“ se poate referi la o unitate 
realizată din mai multe elemente, așadar la reunirea mai multor părți. În 
schimb, henada nu are părţi, nu este divizibilă, ci este o unitate pură, care 
manifestă unitatea unului absolut şi care guvernează pluralitatea de fiinţe ce iau 
naștere după ea. Aşadar henada nu este orice fel de unitate, ci doar o unitate 
apriori, care precede pluralitatea ființei și o face posibilă. 

3 În articolul ,Lidée de causalité dans la Théologie platonicienne de Pro- 
clus“, in Proclus et la Théologie platonicienne, op. cit., pp. 325-337, Francesco 
Romano arată că există chiar și la nivel semantic o diferență între unul absolut, 
considerat drept cauză primă ce transcende realitatea cauzată (caz în care Proclus 
folosește termenul œitic) şi cauzalitatea secundară, specifică termenilor inter- 
mediari, considerati într-o relație de cauză-efect față de realitatea subordonată 
lor (în acest caz, este vorba în principal de cauzalitatea henadelor, iar termenul 
folosit de Proclus este aïtiov). Unul însuși este numit aïtov doar în sensul în 
care cauzalitatea lui se manifestă prin intermediul henadelor. 

de fapt fiinţa la fiecare nivel al desfășurării acesteia, ca un fel de 
prezență — din ce în ce mai îndepărtată — a unului absolut. 
Acesta, deși nu părăsește niciodată statutul său inaccesibil, inso- 
teste totuși întreaga procesiune a fiinţei, prin această manifestare 
a sa. „lată ce arată Parmenide prin intermediul celei de-a doua 
ipoteze, atunci când combină unul cu fiinţa [...] si declară că 
ceea ce procede până la limita de jos a fiinţelor este unul. Căci 
trebuia să facă să existe henadele înaintea ființelor veritabile.” 

Henadele sunt niște ,existente unitare“, fiind cele mai apro- 
piate de unul primordial; ele nu sunt produse de unul absolut, 
ca niste efecte ale principiului, ci ele sunt de fapt o primá mani- 
festare a acestuia?. El le face să existe ca fiind cele mai asemănă- 
toare si mai apropiate lui, si le face să existe prin pura sa bunăta- 
te^. Ca manifestári ale unului absolut, henadele au rolul de a 
conferi ființelor caracterul unitar al principiului, precum si pro- 
videnta lui: caracterul lui de bine absolut. În plus, ele convertesc 
toate ființele înspre unu. Fiecare henadă este cauza unei anumite 
zone a fiinţei, iar fiinţele participă la henada corespunzătoare. În 
schimb, unul rămâne imparticipabil, dincolo de ființă. Lui îi re- 
vine o cauzalitate absolută, care nu intră în relaţie directă cu cele 
cauzate. Proclus va vorbi în acest sens despre o „cauzalitate care 
transcende toate cauzalităţile “5. 

Proclus imaginează un sistem ierarhic de transmitere a unităţii, 
de la unul absolut până la limita inferioară a procesiunii fiinţei: de 
la unul absolut, unitatea trece la henade, de la henade ea trece la 
ființele prime, inteligibile — care sunt monade sau idei —, iar de 
la idei, ea trece la fiinţele determinate, subsumate unei idei sau al- 
teia. Fiecare henadă și apoi fiecare monadă (sau idee) este principiu 
pentru zona de ființă care îi este subordonată, ceea ce face ca terme- 
nul însuși de „principiu“ să fie relativizat și să nu se mai refere doar 


! Proclus, Teologia platonică, III, 3, 13.19—23. 
? Proclus, Teologia platonică, I, 3, 13.12. 

? Proclus, Teologia platonică, VL, 9, 36.13-15. 
^ Proclus, Teologia platonică, III, 9, 14.1—3. 

? Proclus, 7eologia platonică, ML, 4, 15.4. 

la principiul absolut. De asemenea, dacă privim dinspre ființă în- 
spre principiul prim, observăm că fiecare lucru participă la unitate 
prin intermediul clasei de ființă care îi este imediat superioară, 
apoi, clasele de ființă participă la henade; deasupra henadelor, nu 
mai este decât principiul absolut, care guvernează întreaga realitate, 
fiind el însuși considerat o „henadă a henadelor“!. 

În urma acestei analize, ne putem întreba dacă nu cumva 
aporia subzistă — într-o formă și mai subtilă — în soluţia oferi- 
tă de Proclus. Astfel, pe de o parte, Proclus insistă asupra trans- 
cendentei principiului si asupra faptului că generarea fiinţelor 
nu afectează cu nimic transcendenta sa; pe de altă parte, atunci 
când își pune în mod concret problema cum ajunge unitatea în 
fiinţe, sau cum se face trecerea de la unul inaccesibil la fiinţele 
plurale, el recurge la pluralitatea unitară a henadelor, pe care o 
interpune între unu și fiinţe. Dacă ființele nu participă direct la 
unu, în schimb, henadele sunt inseparabile de unu. Dar, în felul 
acesta, unului însuși i se atribuie un soi de pluralitate care îi este 
inseparabilă, el însuși este o „henadă a henadelor“. 

În plus, henadele sunt unite atât cu unul absolut? (ca mani- 
festări ale acestuia și ca fiind cele mai apropiate de el), cât și cu 
fiinţele (ca vârfuri ale acestora și ca acel nivel care în fiecare fiin- 
tá este cel mai unitar). Totuși, în felul acesta — deși vrea să păs- 
treze caracterul inaccesibil si imparticipabil al unului absolut —, 
Proclus ajunge să admită un acces indirect al ființei la principiul 
de dincolo de ființă; el arată că, prin intermediul henadelor, fiin- 
tele sunt unite cu unul absolut’. 

Observăm, de fapt, că problema cea mai radicală a neoplatonis- 
mului — spre care se concentrează toate eforturile filozofilor deja 


! Vezi Teologia platonică, V, 65, 12. 

> Vezi Teologia platonică, I, 3, 14.2—3: „prin natura lor, [henadele] sunt 
unite unului“. 

? Vezi Comentariul la Parmenide, 1043.26—29: „apoi, chiar si în monade, 
considerăm această demnitate [de principiu] în ceea ce au ele mai înalt și mai 
unitar [adică henadele], în măsura în care si acestea sunt unite cu unul, deifi- 
cate si inseparabile de acest principiu sublim“. 

discutati si pentru care orice soluționare este doar parțială — con- 
stă în aceea că, pe de o parte, gândirea este nevoită să afirme inac- 
cesibilitatea principiului prim (atât pentru gândirea care ar încerca 
să-l descrie, cât si pentru ființa care tinde spre o legătură concretă 
cu acesta) dar, pe de altă parte, gândirea trebuie să acorde princi- 
piului un rol concret în constituirea realităţii, si astfel ea ajunge atât 
să îi dea principiului o descriere (fie și recunoscută ca neadecvată), 
cât si să accepte o legătură, sau un contact (fie si mediat) între prin- 
cipiu si fiinţa de după el. Problema este concentrată în expresia 
„dincolo de ființă“, prin care ne referim la principiul prim, expresie 
care indică în același timp — și în mod paradoxal — atât depășirea 
fiinţei de către principiu, cât si faptul că acest principiu ce depäses- 
te ființa este totuși principiu al ființei, dând fiinţei ceea ce îi este 
propriu’. Expresia „dincolo de ființă“ are astfel o dublă directiona- 
re, sau un dublu sens în care poate fi citită: atât dinspre fiinţă înspre 
ceea ce o depășește, cât si invers, de la principiu înspre fiinţa al cărei 
principiu este. lar cele două sensuri ale expresiei ajung să se contra- 
zică, într-o anumită măsură, sau, cel puţin, echilibrul dintre ele este 
foarte greu de stabilit. 

Dar această situaţie atât de problematică este cea care a îm- 
pins mai departe meditaţia neoplatonică asupra primului princi- 
piu, asupra formulării acestui echilibru atât de fragil între ante- 
rioritatea principiului si statutul sáu de sursă a întregii realități. 
În ultima parte a lucrării noastre, vom analiza felul în care se 
continuă această meditaţie în opera lui Damascius, ultimul filo- 
zof neoplatonic care a acordat o importanţă deosebită gândirii 
unui principiu absolut și felului în care se structurează întreaga 
realitate pornind de la un principiu de dincolo de fiinţă. Vom 
vedea cum se constituie gândirea lui Damascius pornind #ocmai 
de la această dificultate radicală de a pune în același principiu 
atât cauzalitatea, cât si transcendenta absolută. 


! Ne amintim că, în textul Republicii, 509 b, unde apare această expresie, 
„binele de dincolo de ființă“ este cel ce dă ființa, fără a fi el însuși fiinţă, ci 
dincolo de ființă. 

Capitolul 1 


APORIA PRINCIPIULUI 
DE DINCOLO DE TOTUL 


Descoperit relativ recent!, Damascius a fost un autor destul 
de controversat în literatura de specialitate, care oscilează între 
a-i acorda un loc de primă importanţă în istoria neoplatonismu- 
lui? si a trece în grabă peste analizele lui foarte fine, în care 
limbajul și obisnuintele gândirii noastre sunt puse de multe ori 
în încurcătură. Este adevărat că gândirea lui Damascius urmează 
niște reguli nu tocmai lesne de înţeles si nu se lasă ușor sistema- 
tizată şi redată. Acest lucru se datorează faptului că Damascius 
încearcă o abordare radicală a principiului prim, una care nu mai 
face nici o concesie manierei duale în care gândim noi. În căuta- 
rea primului principiu, Damascius forează în singura „materie“ 
pe care o are la îndemână, anume în gândirea însăși — fie cea 
deja fixată în textele tradiţiei, fie propria sa gândire, propriul său 


! Tratatul Despre primele principii a fost editat pentru prima dată — într-o 
variantă foarte restrânsă — în 1722-1724 de către J. Chr. Wolf; o primă ediţie 
completă a tratatului De principiis apare în 1826, fiind realizată de Joseph 
Kopp, iar ediţia care cuprinde atât tratatul De principiis cât si tratatul Jn Par- 
menidem este oferită abia în 1889-1899 de către Charles E. Ruelle. Prima 
traducere apare în limba franceză în 1898, aparţinând lui A. Ed. Chaignet. 
Traducerea în limba română, pe care o vom folosi în continuare, este Damas- 
cius, Despre primele principii: aporii si soluţii, vol. I, trad., introducere si note 
de M. Vlad, Humanitas, 2006. 

? Vezi, de pildă, J. Dillon („Damascius on the Ineffable“, Archiv für die 
Geschichte der Philosophie, 78, 1996, p. 124), care îl consideră pe Damascius un 
filozof de talia lui Plotin. 

? Vezi, de pildă, R. T. Wallis, 7he Neoplatonists, Duckworth, London, 
1972, p. 158, care îl consideră pe Damascius prea obscur, pretinzând că el nu 
face decât „să pună în evidență implicaţiile învățăturii tradiționale“ si cà, in 
felul acesta, el ajunge aproape „să anihileze întreaga ierarhie neoplatonică“. 

discurs — care caută principiul si care se vede in neputinta de a-l 
exprima. Damascius încearcă să descopere motivele ascunse ale 
acestei neputinte, forțând la maxim limitele exprimabilului si 
identificând de fiecare dată „distanţa“ ce separă orice afirmaţie 
despre principiu de principiul însuși, de natura lui transcenden- 
tă. În cele din urmă, tocmai prin această analiză detaliată a ne- 
putintei de a gândi principiul, Damascius va ajunge să ofere o 
ultimă perspectivă asupra principiului prim de dincolo de ființă. 

Gândirea lui Damascius este în cea mai mare măsură critică, în 
sensul că el reevalueazá punct cu punct ,indreptátirea" fiecărui con- 
cept prin care tradiţia neoplatonică a încercat să sugereze principiul 
prim. În felul acesta, gândirea lui devine o ultimă privire de ansam- 
blu asupra tradiţiei, însă nu o privire care repetă lucrurile spuse de 
tradiţie, ci una care repune în discuţie principiul prim şi încearcă să 
obţină o situare originară, „de la început“ ($E ópyfic în grecește, 
expresia are ambele sensuri: de la început și de la principiu). 

Interesul studierii lui Damascius este, de aceea, unul dublu. 
Pe de o parte, din punct de vedere istoric, vom vedea că gândirea 
neoplatonică despre primul principiu se încheie cu această criti- 
că generală care o radicalizează si, într-o anumită măsură, o de- 
päseste. Pe de altă parte, gândirea lui Damascius comportă un 
aspect foarte actual, în măsura în care el practică un discurs au- 
to-referential, care „descoase“ propriile sale supozitii si concluzii, 
pe măsură ce înaintează. Vom asista la un exerciţiu foarte amă- 
nuntit de dedublare în limbaj si metalimbaj, în discurs și meta- 
discurs, Damascius punând de fiecare dată în evidenţă faptul că 
discursul însuși — prin natura sa — introduce o serie de „aluvi- 
uni” în această încercare fundamentală de a gândi principiul. 
Gândirea lui va fi astfel una care nu se mai constituie pornind de 
la niște presupozitii admise necritic, ci de la sesizarea aporiei fun- 
damentale a gándirii: aceea care tine de tentativa de a concepe 
totalitatea gândirii si principiul acestei totalitäti. 

Ceea ce ne propunem în această ultimă parte a analizei noas- 
tre este să clarificăm: 

l. aporia principiului prim, pe care Damascius o pune ca 

început al gândirii sale, 

2. semnificaţia principiului prim pe care îl propune el, anu- 

me inefabilul (tò &nOppnTov), 

3. modul în care gândirea noastră se poate raporta la un prin- 

cipiu inaccesibil. 

Intenţia acestei analize este aceea de a arăta că Damascius reu- 
geste să pună în acord ideea unui principiu absolut inaccesibil, cu 
practica unei gândiri care — departe de a abdica de la statutul și 
menirea ei — se raportează neîncetat la un astfel de principiu: este 
vorba despre un tip de gândire pe care am putea-o numi aporeticä. 
Mai precis, gândirea aporetică este cea care pune în evidență — 
prin însuși exerciţiul ei susținut — prezenţa inefabilă a principiu- 
lui; in sens invers, prezența si provocarea constantă a principiului 
inefabil este cea care stimulează această gândire ultimă, extrem de 
lucidă, care nu mai lucrează cu presupozitii admise necritic, ci se 
auto-deconstruieste, se are constant pe sine în vedere, într-o mani- 
eră auto-reflexivă. Dacă în mod tradiţional ființa era spaţiul pre- 
ponderent al gândirii, am putea spune că la Damascius acest „din- 
colo de ființă” al principiului absolut devine spaţiul preponderent 
al unei gândiri aparte, care nu mai descrie si nu mai afirmă, ci îşi 
încearcă neîncetat propriile limite. 


A. Situația problemei înainte de Damascius 


Înainte de a trece la discutarea perspectivei lui Damascius, se 
cuvine să precizăm fundalul problematic în care se instalează 
această gândire. După ce Plotin stabilește ierarhia generală a re- 
alitátii, cu cele trei ipostaze ale sale (suflet, intelect, unu) si în- 
cearcă să impună anterioritatea absolută a unului față de ființa 
inteligibilă, Porfir — desi păstrează dezideratul unui principiu de 
dincolo de fiinţă — încearcă să găsească o funcţie concretă a 

principiului faţă de ființă; el consideră că principiul prim este actul 
pur de a fi, absolut nedeterminat, pornind de la care se poate con- 
stitui fiinţa veritabilă, determinată ca inteligibilă respectiv ca inte- 
lectivă. Criticând această perspectivă, lamblichos distinge cele 
două aspecte ale principiului, gândind un principiu-cauză și sursă 
a fiinţei, respectiv un principiu absolut transcendent ființei. Pro- 
clus revine la perspectiva plotiniană a unui principiu unic și indi- 
cibil, dincolo de totalitatea fiinţei. Totuși, în același timp, el spo- 
reste numărul entităţilor si „extinde“ spaţiul de dincolo de ființă, 
prin introducerea henadelor, care fac trecerea de la principiul abso- 
lut la ființa determinată. El introduce astfel ceva determinat si un 
fel de pluralitate înaintea pluralitätii propriu-zise a fiinţei. „Spa- 
ţiul“ supra-fiintial devine astfel ,populat” de o lume de zeități. 

Observăm că toti gânditorii dinaintea lui Damascius își canali- 
zează atenţia în două mari direcţii: fie aceea de a gândi anteriorita- 
tea absolută a principiului faţă de ființă, fie invers, aceea de a gândi 
felul în care fiinţa poate lua naștere pornind de la un astfel de prin- 
cipiu. Este vorba, de fapt, de cele două direcţii de analiză care încep 
să fie distinse în mod explicit o dată cu Iamblichos: principiul ca 
transcendentá absolută și principiul ca o cauză universală. Cu alte 
cuvinte, este vorba despre cele două sensuri ale lui „dincolo“ din 
expresia „dincolo de ființă“, care indică în mod traditional princi- 
piul prim: dincolo ca anterioritate absolută, sau dincolo ca relaţie de 
cauzare. Aceste două aspecte fundamentale ale principiului prim 
— respectiv două probleme radicale ale neoplatonismului — au 
întreţinut întotdeauna o relaţie problematică între ele, iar fiecare 
gânditor a înţeles în mod diferit paradoxul întâlnirii lor. Așa cum 
am văzut, după Plotin — care păstrează echilibrul dintre cele două 
aspecte, fără să discute opoziţia lor — Porfir este primul care atacă 
frontal problema, încercând să îmbine cele două aspecte; Iambli- 
chos le distinge radical, iar Proclus încearcă să le identifice din nou 
şi să rezolve contradictia dintre ele. 

Totuși, asa cum am văzut în capitolele anterioare, fiecare so- 
lutie oferită păstra anumite dificultăţi sau aporii inerente. Astfel, 

la Porfir, principiului de dincolo de ființă ajungea să fie gândit 
într-o legătură prea strânsă cu ființa, intrând aproape în spațiul 
acesteia. La Iamblichos, cele două funcţii ajung de fapt două 
principii, iar relația dintre ele este greu de precizat’. Proclus, care 
face toate eforturile pentru a identifica aceste două aspecte ale 
principiului, ajunge în cele din urmă să introducă pluralitatea 
henadelor, deoarece nu poate explica altfel trecerea de la un prin- 
cipiul absolut transcendent la o realitate plurală. 

Înscriindu-se în această tradiție de gândire, Damascius avea 
în față o sarcină foarte grea: aceea de a dezlega (şi respectiv de a 
relega) itele aporetice care alcătuiesc problema principiului de 
dincolo de ființă. 


B. Damascius si dubla aporie a principiului unic 
1. Prima aporie 


La sfârșitul unei tradiţii de nuantate meditații asupra princi- 
piului prim, Damascius pare să fie pe deplin conștient de toate 
aceste dificultăți care, o dată rezolvate, survin în altă formă si cu 
subtilitáti și mai adânci. Totuși, aruncându-se la rândul lui în 
această dispută, el isi asumă în mod categoric dificultatea. Astfel, 
în tratatul său cel mai important — Despre primele principii —, 
Damascius deschide discuţia tocmai cu această dublă problemă 
a principiului prim ca transcendentá si cauză absolută, dându-i 
o formulare sistematică, interogativă si exclusivă?. Aceasta va 


! Desigur, în cazul lui Iamblichos trebuie avută mereu în vedere dificulta- 
tea de a înțelege până la capăt gândirea lui, dată fiind lipsa aproape totală a 
textelor în care aceste chestiuni sunt discutate. 

? Problema „începutului“ scrierilor neoplatonice — pe care, din motive de 
transmitere a textelor, nu o putem discuta decát in douá cazuri (anume la Pro- 
clus si la Damascius) — nu este deloc lipsità de interes. Astfel, am putea com- 
para stilul celor doi filozofi de a „deschide discuţia“. Pe de o parte, avem în față 
modul foarte prevenitor si profund îndatorat tradiţiei, în care Proclus începe 
Teologia platonică (1, 1, pp. 5-6), făcând apel la zeii depozitari ai adevărului, 
referindu-se apoi la filozofia lui Platon şi la modul în care aceasta a parvenit 

constitui prima aporie a tratatului Despre principii, aporie care va 
trasa directia intregului tratat. Iatá aceastá aporie: 


Ceea ce numim principiul unic al totului este oare dincolo de 
totul, sau este ceva ce apartine totului, fiind várful celor ce 
proced de la el? Iar despre totul vom spune oare că este împreună 
cu principiul, sau cá este după principiu si «procede» de la el? 
(Damascius, De principiis, ed. Ruelle [R], vol. I, p.1, 4-6) 


Întrebarea lui Damascius este întrebarea fundamentală a neo- 
platonismului, anume aceea privind situarea principiului faţă de 
lucrurile derivate de la el: este principiul total suspendat faţă de 
realitate, într-un „dincolo“ absolut, lipsit de orice relaţie cu to- 
tul, sau este el acel vârf pornind de la care se constituie totul, dar 
care, ca atare, păstrează o legătură concretă cu totul si joacă un 
rol precis în structura pe care o numim sotul? Damascius radica- 
lizează această întrebare prin aceea că el gândește realitatea ca un 
tot (xà TÁVTO) si se întreabă unde își are locul principiul acestui 
tot: în interiorul totului, sau în afara lui? În locul expresiei „din- 
colo de fiinţă”, Damascius vorbește despre principiul de „dinco- 
lo de totul“. Desigur, în tradiţia neoplatonică, cele două expresii 
sunt de mult sinonime: principiul este dincolo de ființă, dincolo 
de toate ființele, sau pur şi simplu dincolo de toate. Totuşi, aşa 
cum vom vedea în continuare, Damascius reia această problemă 
— a unui principiu de dincolo de ființă sau de dincolo de totul 
— tocmai pentru a proba această expresie, pentru a vedea dacă 
ea rezistă în fata unei analize mai aplicate a ideii înseși de „tot“ si 


până la maestrul sáu, Syrianus, pe care îl numește „ghid al misterelor veritabi- 
le“. Pe de altă parte, îl vedem pe Damascius care, fără să facă apel la vreo tradi- 
tie anterioară, pune direct problema spinoasă a principiului prim si observă că 
această problemă, cu care întreaga tradiţie şi-a măsurat forţele, este, în fond, 
una irezolvabilă, imposibil de trangat într-o parte sau alta: înspre principiul- 
cauzá sau inspre principiul-transcendentà. 

! Vezi de pildă Plotin, Enneade, V, 4, 2.39; Proclus, Comentariul la Repu- 
blica, 1, 274.7; Comentariul la Parmenide, 1065.29; 1143.15; 1200.7; Teologia 
platonică, IL, 73.14. 

a sensului de roralitate pe care il introduce aceasta. În felul acesta, 
Damascius este primul care pune sub semnul întrebării tocmai 
afirmaţia fundamentală, autoritară — a unui principiu de dinco- 
lo de ființă, respectiv dincolo de tot —, încercând să vadă dacă ea 
poate fi acceptată până la capăt, dacă ea este coerentă cu ideea de 
„principiu al totului“ si, în cele din urmă, dacă nu cumva ea in- 
troduce în mod neexplicit ceea ce ea vrea să suprime în primă 
instanță, adică o relaţie directă între principiu si lucrurile al căror 
principiu este. Damascius va descoperi că, într-un anume sens, 
această formulă nu este adecvată principiului absolut al lucruri- 
lor. Mai precis, Damascius va analiza pe rând mai multe sensuri 
posibile ale expresiei dincolo de totul (Entrewo návtov), încer- 
când să o rafineze si să depășească acele sensuri care sunt inadec- 
vate principiului. În cele din urmă, Damascius va renunţa la 
expresia dincolo de totul, arătând că despre principiu nu se poate 
spune nici măcar aceasta, ci si această expresie trebuie suprimată. 

Să vedem însă cum ajunge Damascius la această concluzie. În 
primul rând, să analizăm modul în care el formulează întrebarea 
capitală a tratatului Despre primele principii. El pune față în faţă 
două concepte fundamentale ale gândirii neoplatonice — totul 
(tà návta, faţă de care nimic nu poate fi mai cuprinzător) si prin- 
cipiul totului (A x&v rnévrov &pxń, faţă de care nimic nu poate fi 
superior, care pretinde anterioritate absolută faţă de orice altceva) 
— şi se întreabă cum se situează acestea unul față de celălalt. 

Pornind de aici, Damascius propune patru alternative: 

a). principiul este dincolo de tot (Énékeuvo t&v n&vrov) 

b). principiul este ceva din totul, ca vârf al totului (vt t&v 

TOVTOV, oiov KOPVPII) 
b’). totul este împreună cu principiul (tà n&vro oov OVTf)) 
a). totul este după principiu si procede de la el (tà n&vro 
ET atv xoi GT” AVTĂIG). 

Întrebarea, asa cum o formulează Damascius, are structura 
unui chiasm: cele 4 posibilităţi propuse își corespund două câte 
două: dacă principiul ar fi dincolo de totul (a), atunci totul ar fi 

după principiu si de la principiu (a); în schimb, dacă principiul 
ar fi ceva din totul (b), atunci totul ar fi cu principiul (b'). Într-un 
fel, acesta este chiasmul problematic fundamental al gândirii ne- 
oplatonice. În capitolele anterioare am văzut cá nici unul dintre 
filozofii neoplatonici nu a putut ieși din cadrul acestui chiasm, ci 
fiecare a discutat o direcţie sau alta a lui. Însă, asa cum vom ve- 
dea în continuare, Damascius arată că nu se poate ieși din acest 
chiasm preferând o direcţie a lui si suspendánd-o pe cealaltă. El 
analizează ambele laturi ale problemei — dintre care fiecare poa- 
te fi privită atât dinspre principiu, cât şi dinspre totul — şi arată 
că fiecare dintre ele ajunge să se blocheze, neputând fi acceptată 
ca soluţie ultimă pentru raportul dintre principiu și totul. Pen- 
tru aceasta, Damascius face apel tocmai la sensul ultim al sorului, 
respectiv al principiului, la felul în care aceste două concepte 
funcţionează în gândirea noastră. 

În primul rând, ce înseamnă totul? Damascius va preciza sensul 
totului într-o manieră gradată, identificând mai multe caracteris- 
tici ale lui: pluralitatea, completitudinea si limitarea. Prima defini- 
tie pe care o dă este aceea că: „în sens absolut, totul este cel din care 
nimic nu lipseste'". Ín plus, „totul este o pluralitate limitată (1022. 
nenepaopéva), căci cele nelimitate n-ar putea fi propriu-zis totul. 
Aşadar, nimic nu se manifestă în afara totului?. Totul absolut tre- 
buie să fie limitat, însă nu limitat de ceva din afara sa, ci limitat de 
faptul că nimic nu i se mai poate adăuga, pentru că nimic nu i se 
sustrage și nimic nu rămâne în afara sa. Acest totul cuprinde deja 
toate lucrurile, într-o pluralitate limitată. El este definit ca o totali- 
tate (RavtÉTNG)* care presupune limitare si cuprindere. 


! De principiis, R. I, 1.7-8. O definiţie asemănătoare regăsim la Platon, 
Theaitetos, 205 a. 

? De principiis, R. I, 1.10—11. Damascius se sprijină aici pe problema cla- 
sică a infinitului: vezi Aristotel, Fizica, III, 6; Metafizica, 1067 a 20-23, pre- 
cum și Plotin, Enneade, VI, 6, 3.1-3. 

3 Termenul este forjat de Proclus, la care apare pentru prima dată, în expre- 
sia „totalitate inteligibilă“, care desemnează completitudinea paradigmatică a 
lumii inteligibile, a fiinţei veritabile, descrisă în ipoteza a doua din Parmenide 

Dar atunci, Damascius observă că, faţă de acest sens al totu- 
lui, nici măcar principiul nu se mai poate individualiza; princi- 
piul însuşi nu se mai poate sustrage acestui sr. Căci, dacă ar 
exista ceva care nu intră în totul, ci rămâne în afară, atunci totul 
însuși nu ar mai avea sensul lui absolut, ci ar fi un zoz incomplet, 
un zor din care lipseşte ceva. Dar un of din care lipseşte ceva este 
o contradicţie în termeni, este absurd. În concluzie, dacă luăm 
în calcul ce înţelegem prin totul, principiul nu poate să fie „din- 
colo de tot“, iar totul nu poate fi „după principiu“. Principiul nu 
poate ocupa decât locul cel mai înalt din #otul, adică locul limitei 
superioare — însă nu poate ieşi dincolo de totul. În consecință, 
Damascius va spune că: 


principiul este limita superioară, iar ultimul <lucru care procede> 
de la principiu este limita inferioară; aşadar totul este cu limitele 
sale (De principiis, R. I, 1.12-2.1) 


Damascius merge însă si mai departe, analizând problema si 
din perspectiva principiului. El observá cà nici sensul prim al 
principiului — așa cum îl înţelegem în primă instanţă — nu ne 
îndreptățește să separăm principiul de totul. Astfel, principiul 
este înţeles în raport cu lucrurile pe care le produce, cu lucrurile 
care vin de la el: „principiul este coordonat cu cele ce vin de la el, 
căci in raport cu acestea el se numește si este principiu“ (De 
principiis, R. I, 2.1—2). Într-adevăr, chiar si în formularea aporiei 
initiale, principiul era numit principiu unic al totului, aşadar sen- 
sul lui era legat de cel al totului. Există astfel o dublă conditiona- 
re între principiu si totul: pe de o parte, principiul este înţeles in 
relaţie cu totul pe care îl guvernează, așadar el este principiu toc- 
mai prin coordonarea sa cu totul. Pe de altă parte, totul însuși 
este propriu-zis totul — adică această pluralitate limitată și cu- 
prinzătoare — tocmai datorită prezenţei principiului, care îi oferă 
unitate și ordine. Astfel, s-ar părea că totul nu lasă principiul în 


(cf. Proclus, Teologia platonică, III, 95.15; V, 138.4; In Timaeum, 1, 390.21; 
426.24). Damascius preia acest termen pentru a indica totul in sensul lui cel 
mai larg, absolut. 

afara sa si nici principiul nu poate fi principiu in mod indepen- 
dent de cele ce vin de la el, pe care le guvernează și le ordonează. 
De aceea, Damascius va spune cá: 


prin „totul“ înţelegem cele ce sunt plurale si au o coordonare 
unică, astfel încât în totul se află și principiul (De principiis, R. 


I, 2.3-4) 


Principiul nu poate fi separat de totul — pentru a nu pierde 
sensul însuși al totului — și, în plus, tocmai prezenţa principiu- 
lui este cea care dă sensul propriu totului. Astfel, prin prezența 
principiului, totul este limitat si complet (căci nici măcar princi- 
piul nu este în afara lui), este ordonat si primește o structură si o 
unitate proprie, care îi permit să fie propriu-zis totul. Prin pre- 
zenta principiului, totul este o coordonare unică". 

Pentru a întări cele spuse, Damascius face încă o precizare, 
care vine să răspundă unor posibile obiecţii. Astfel — din per- 
spectiva comună a tradiţiei neoplatonice — s-ar putea obiecta că 
principiul care este dincolo de totul nu este ceva anume, care să 
poată fi inclus în totul, respectiv care să rămână într-un fel în 
afara totului. În al doilea rând, se poate obiecta că dincolo nu are 
sensul lui în afară, deoarece anterioritatea principiului nu este 
anterioritatea unui obiect care să rămână pe dinafară, ci este o 
anterioritate ce ţine de o ordine ontologică diferită: mai precis, 
principiul nu este de natura totului și, de aceea, nu poate fi inclus 


! Expresia „coordonare unică“ (io obvraëig) se regăsește în Republica, 
462 c 10. Preluată de Plotin, expresia se referă la unitatea și acordul tuturor 
lucrurilor din univers, chiar și al celor care în primă instanță par contrare. În- 
treaga realitate este o coordonare unică — datorită principiului unic care o gu- 
vernează, oferindu-i unitate, ordine și armonie (vezi Plotin, Enneade, IL, 3, 
7.14; III, 2, 2.31; IL, 3, 1.11; V, 1, 9.14). La Damascius, expresia este recuren- 
tă: R. I, 2.3; 2.9; 13.1; 52.29. Ceea ce observă Damascius — față de Plotin 
— este faptul că această coordonare unică a totului și-ar pierde sensul dacă am 
sustrage din ca principiul însuși, care dă totului sensul său deplin de pluralitate 
completă și limitată. În consecinţă, prima variantă propusă — aceea a unui 
principiu în afara totului — nu poate fi acceptată. 


Capitolul 1: Aporia principiului de dincolo de totul 285 


în totul. Damascius răspunde acestor posibile obiecţii, oferind 
încă o definiţie a totului: 


numim totul în sens absolut <toate> cele pe care le concepem 
într-un fel sau altul (De principiis, R.I, 2.5: koi AOG návta 
Aéyopiev TAG 660 kal OTHOOÛV Evvooduev) 


Prin această definiţie, Damascius lărgeşte sfera totului si îi dă 
un alt mod de constituire. În primul rând, totul nu se mai referă 
doar la suma lucrurilor care există în lumea fizică!. În al doilea 
rând, totul definit de Damascius depășește pe cel definit de Plo- 
tin si ajuns deja „tradiţional“. Astfel, la Plotin, totul era sfera in- 
telectului divin, care gândea toate lucrurile existente și le făcea să 
existe concomitent cu acest act de a le gândi. El cuprindea astfel 
toate lucrurile în manieră paradigmatică. 

În schimb, Damascius aduce lucrurile la un alt nivel, şi de 
aceea totul devine mai cuprinzător si mai strict, nelăsând nimic 
în afara sa. Astfel, pentru Damascius, totul nu mai este determi- 
nat de o gândire divină, în care lucrurile sunt prezente în mani- 
eră inteligibilă, ca ființe propriu-zise. Din contră, Damascius 
coboară la sensul concret al gândirii noastre si la ceea ce inseam- 
nă totul în această gândire’. Totul nu mai este tot ceea ce este 
prezent în gândirea intelectului divin, ci tot ceea ce este prezent 
în gândirea noastră. În această analiză, Damascius va fructifica 
modul „comun“, am putea spune, în care gândim noi totul, re- 
spectiv principiul. Altfel spus, el nu porneşte de la definirea unui 


! De pildă, în analiza lui Aristotel asupra diferenței dintre infinit si tot, 
totul era până la urmă universul, lumea aceasta, dincolo de care nu mai există 
nimic altceva. Infinitul nu poate fi mai mare decât cerul, ceea ce înseamnă că 
cerul este limita maximă până unde se poate înainta. În schimb, Damascius nu 
se mai opreşte la o astfel de limită. 

? Această schimbare de perspectivă trebuie înţeleasă în contextul mai larg 
în care, începând cu lamblichos, se consideră că sufletul uman a coborât total 
din intelectul divin. În consecință, punctul reper al analizei filozofice nu mai 
este intelectul divin, ci sufletul uman, acest nod al întregii realităţi, situat între 
natura divină si cea fizică. 

principiu absolut, pe care gándirea nu il poate cuprinde, respec- 
tiv de la definirea unui tot absolut la care gándirea noastrá are un 
acces mediat, niciodată total. Din contră, el porneşte de la ceea 
ce înseamnă „pentru noi” principiul şi totul. În loc să pornească 
de sus în jos, Damascius pornește de la acest „jos” în care ne 
aflăm în primă instanţă, de la această atitudine iniţial bulversată 
în care se descoperă gândirea noastră față de concepte precum 
principiul şi totul, pe care, în primă instanţă nu ştie cum să le 
situeze unul față de celălalt. El va „amenda“ ulterior această ati- 
tudine iniţială, încercând să o rafineze, să o înalțe spre contem- 
plarea principiilor prime. În același timp, însă, el va tine mereu 
cont de aceste aporii reiterate, în care gândirea noastră continuă 
să cadă, la fiecare nivel al înaintării. 

Aşadar, în primă instanță, totul înseamnă „toate lucrurile pe 
care le gândim, într-un fel sau altul (onmooÿv)*. Această ultimă 
precizare este foarte importantă: desigur, gândirea noastră nu 
poate cuprinde în sens adecvat anumite lucruri. De pildă, chiar 
principiul: desi vorbim despre el si il gândim într-un fel, nu în- 
seamnă că putem să îl definim, sau că putem să îl gândim în 
mod direct. De fapt, gândim principiul într-o manieră inferioară 
şi inadecvată lui. Totuși, Damascius arată că sotul cuprinde chiar si 
ceea ce gândim în acest fel incomplet sau nu complet adecvat. 
Simplul fapt că principiul este prezent — chiar și într-o formă 
imprecisă — în gândirea noastră, îl face să intre în ceea ce nu- 
mim totul. Mai precis, orice am gândi noi că este principiul intră 
în totul a ceea ce gândim. În acest caz, este evident că principiul 
sau ceea ce numim principiu nu poate fi dincolo de totul, de 
vreme ce deja îl gândim într-un fel. 

Observăm că, pe de o parte, totul este cel dincolo de care nu 
mai putem gândi nimic, iar pe de altă parte totul este tot ceea ce 
gândim. Altfel spus, totul este spaţiul cel mai larg pe care îl poa- 
te subintinde gândirea. Dar, faţă de acest sens absolut al totului, 
principiul nu mai poate fi dincolo, din două motive: fie pentru a 
nu pierde sensul sotului, care nu lasă nimic în afara sa, fie pentru 

că, dacă îl gândim ca „dincolo de totul“, principiul va fi un lucru 
gândit, devenind un element din totul, din tor ceea ce gândim. În 
concluzie, principiul prim şi unic al totului nu poate fi dincolo 
de totul — cel puţin nu în această manieră care separă principiul 
si îl instituie în afara totului!. Astfel, prima parte a chiasmului 
problematic se arată a fi impracticabil. 

În acest caz, va trebui încercată cea de-a doua variantă, anu- 
me ideea că principiul este în totul, respectiv totul este cu princi- 
piul? (b si b’). Această a doua variantă pare să decurgă în mod 
direct din respingerea primei variante. Astfel, dacă totul trebuie 
să fie o coordonare unică a pluralelor, principiul intră si el în 
aceasta, ca limită superioară a totului. Este ceea ce Damascius 
spunea — cu titlul de ipoteză — în aporia iniţială: anume că prin- 
cipiul ar putea fi „vârful“? totului, cel de la care procede totul. 
Așadar, dacă principiul ar fi inclus în totul, el nu ar putea ocupa 


! Desigur, așa cum vom vedea în continuare, Damascius însuși va reveni la 
expresia „dincolo de totul“, însă îi va da un alt sens, încercând să rezolve astfel 
aporia iniţială a principiului. 

? În aporia iniţială, Damascius formulase această a doua variantă spunând 
că totul este „cu principiul“ (oov aÿtf); atunci când reia propriu-zis această 
variantă, Damascius preferă expresia N&VTO HETă TS ópxfio, cu prepozitia 
ueTă în loc de ov. 

3 Vârful (Kopve]) totului nu trebuie înţeles doar ca punctul cel mai înalt la 
totului, însă care ar rămâne distinct si departe față de părţile „de jos“ ale totului, 
fără nici o legătură cu acestea. Kopvgń este într-adevăr punctul cel mai înalt, însă 
în sensul de punct initial, sau cap de la care pornesc toate celelalte, care le generea- 
ză pe toate si le guvernează, rămânând astfel în legătură cu ele. În felul acesta, ceea 
ce in exterior este plural, în interior este unitar, iar pluralitatea este determinată 
tocmai de unitatea anterioară. Ideea unui cap comun pentru lucruri distincte, sau 
chiar opuse, trimite la Platon, Phaidon, 60 b 8: durerea şi plăcerea sunt legate, ca 
şi cum ar avea un cap unic. În neoplatonism ideea este des întâlnită, cu referire la 
principiul unu, care precede și determină pluralitatea lucrurilor ce compun totul 
şi care pot fi uncori chiar contradictorii. O imagine sugestivă în acest sens o întâl- 
nim la Plotin (Enneade, VI 5, 7.7—11): faţă de unul anterior, fiinţele sunt precum 
feţele multiple ale unui singur cap (Kopv); acestea toate privesc în afară si de 
aceea sunt incapabile să perceapă unitatea simplă de care ele depind. Proclus folo- 
seste si el această idee a unului ca un cap unic anterior contrariilor (vezi, de pildă, 
Comentariul la Parmenide, 741.4). 

decât locul cel mai înalt, al cauzei generatoare, al limitei superi- 
oare a totului. 

Totuși, Damascius respinge si această alternativă, iar explica- 
tia lui în acest sens este una foarte scurtă: 


Dar dacă totul este împreună cu principiul, principiul totului 
nu poate fi ceva anume, căci atunci <principiul> ar fi inclus în 
totul; de aceea, coordonarea unică a tuturor, pe care o numim 
totul, rămâne fără principiu si fără cauză, pentru a nu înainta la 


infinit. (De principiis, R.I, 2.8-10) 


El preia, de fapt, opinia comună gânditorilor neoplatonici, 
conform căreia principiul totului nu poate fi el însuși ceva din 
totul!. Argumentul său este că, dacă principiul ar fi ceva din to- 
tul, atunci am obţine un nou ##, care include principiul, iar 
acestui of ar trebui să îi căutăm în continuare un alt principiu, 
înaintând astfel la infinit — dacă fiecare nou principiu obţinut 
ar intra din nou în alcătuirea totului. 

Observăm o tensiune între cele două direcţii ale gândiri: pe 
de o parte, sensul sotului ne obligă să includem si principiul in 
totul; pe de altă parte, includerea principiului în soul si gândirea 
lui ca atare, drept ceva din totul, ne face să pierdem sensul prin- 
cipiului. Dacă separăm principiul de totul, pierdem totul; în 
schimb, dacă includem principiul în totul, pierdem principiul. 
În concluzie, ambele situări propuse pentru principiul totului 
— atât ca dincolo de totul (a) cât și ca inclus în totul (b) — sunt 
respinse. Principiul totului nu poate fi stabilit în raport cu totul: 
nici în afara, nici înăuntrul lui. De asemenea, totul nu poate fi 


! Vezi Plotin (Enneade, III, 8, 9.39—42), care arată că principiul nu poate fi 
ceva din totul, pentru că atunci el nu ar mai putea da naștere totului însuși. 
Vezi de asemenea Enneade, V, 3, 13.2-5, unde Plotin pune în legătură expresia 
„dincolo de toate si dincolo de intelect“ cu faptul că principiul nu este ceva din 
totul. Vezi de asemenea Enneade, V, 5, 13.20-21: „principiul nu este nici toate, 
nici ceva dintre toate“. Proclus preia această idee in Teologia platonică, TI, 
37.24—25: principiul unu nu poate fi ceva din toate, de vreme ce toate provin 


de la el. 

înţeles nici ca fiind după principiu (a) — lăsând principiul în 
afara sa — nici ca incluzând principiul (b`). 


2. A doua aporie 


Damascius merge însă si mai departe, pentru a pune în evi- 
dentá dificultăţile implicate de conceptul de „principiu al totu- 
lui“. De data aceasta, el pornește de la rorul si se întreabă cum 
este situat acesta față de principiu. În acest sens, Damascius for- 
muleazá o aporie pornind de la o afirmaţie a lui Aristotel: „orice 
lucru trebuie sau să fie principiu, sau <să provină> de la un 
principiu“!. Din expresia lui Aristotel deducem că, o dată admi- 
să existenţa principiului, realitatea se împarte în două: în princi- 
piu si în ceea ce vine de la principiu. Damascius, însă, va aplica 
această afirmaţie la cazul totului: ce este totul însuși? Este el 
principiu, sau provine de la principiu? Damascius va observa că, 
în cazul totului, nici una dintre alternativele formulate de Aris- 
totel nu este acceptabilă. 

În primul rând, dacă totul ar proveni de la principiu, am 
ajunge din nou la ipoteza (a), pe care Damascius a combătut-o 
deja: anume aceea că principiul ar fi în afara totului. Dar, așa 
cum s-a arătat mai sus, în afara totului nu poate fi nimic. În al 
doilea rând, totul nu poate fi el însuși principiu, căci ar însemna 
că totul produce la rândul lui ceva, care rămâne, din nou, în 
afara totului, ca un efect al totului. Dar în afara totului nu poate 
fi nimic, nici măcar în sensul a ceva inferior față de totul. 

În consecinţă, totul nu poate fi nici principiu, nici nu poate 
proveni de la principiu, si nici nu poate să conţină principiul, ca 


! Aristotel, Fizica, III, 203 b 6. În acest context, Aristotel arată de ce unii 
filozofi au făcut din infinit un principiu: orice lucru trebuie sau să fie principiu, 
sau să provină de la principiu; dar infinitul nu poate avea un principiu înaintea 
sa (căci acest principiu ar limita infinitul, făcându-l să nu mai fie infinit); în 
concluzie, el trebuie să fie principiu. În schimb, Damascius aplică afirmaţia lui 
Aristotel tocmai asupra totului, pe care, în linia analizelor aristotelice, l-a defi- 
nit mai înainte ca având limite. 

pe unul dintre elementele sale. La rándul sáu, principiul nu poate 
fi nici înaintea totului, nici inclus în totul, si nici totul însuși. 

Cele două aporii cu care începe tratatul lui Damascius vizea- 
ză de fapt posibilitatea de a gândi totul si principiul într-un ra- 
port oarecare. Damascius arată însă că este imposibil — cel pu- 
tin în primă instanţă — să stabilim un astfel de raport direct, 
deoarece felul însuși în care noi gândim /oru/ nu poate fi în acord 
cu felul în care gândim principiul. La nivelul gândirii noastre 
obişnuite, la nivelul a ceea ce înțelegem noi prin principiu, res- 
pectiv prin totul, este imposibil să stabilim ce ar însemna cu ade- 
vărat un principiu unic al totului. Aceasta este situaţia în care ne 
aflăm în mod obișnuit: anume în imposibilitatea de a gândi 
principiul totului. Aceasta este situaţia de la care pornim, și pe 
care Damascius a ţinut să o evidentieze încă de la început. 

Totuși, consecința acestei imposibilitäti, a acestei aporii fun- 
damentale în care ne aflăm, nu este în nici un caz suprimarea 
acestei probleme (a principiului totului), nici renunţarea la ţinta 
cea mai înaltă a gândirii neoplatonice. Din contră, Damascius va 
face un pas surprinzător, anume el va încerca să gândească prin- 
cipiul pornind tocmai de la aceste aporii iniţiale, care arată că 
principiul nu poate fi gândit nici ca un lucru anume (care ar 
intra în totul), nici ca o entitate exterioară totului (care din nou 
ar intra în totul, prin simplul fapt că e gândită într-un fel), nici 
ca fiind totul însuși. 


C. „Unul-tot anterior totului “şi ieşirea partială din aporie 
1. Unul și unificatul ca principii 


După această primă parte aporetică — ce pare să „traseze te- 
renul“ analizei prin marcarea dublei imposibilitáti! de a gândi 
principiul totului —, Damascius trece la o discuţie mai amánun- 
titá a felului în care totul și principiul au fost deja gândite în 


! Imposibilitatea este dublă, desigur, pentru că este privită si din perspecti- 
va principiului, dar şi din perspectiva totului. 

tradiţia neoplatonică. Intenţia acestei analize este una dublă: pe 
de o parte, aceea de a identifica în continuare aporiile recurente ale 
principiului totului, iar pe de altă parte aceea de a identifica — 
pornind de la aceste aporii — maniera ultimă în care trebuie inte- 
les principiul absolut, cel care ar depăși dificultăţile de până acum. 

Damascius pune mai întâi în evidenţă acele caracteristici ale 
totului pornind de la care putem face trecerea înspre principiu. 
El arată că „totul este văzut în pluralitate şi, în același timp, intr- 
o anumită distincţie“ (De principiis, R. I, 2.17). Altfel spus, totul 
este o pluralitate, însă nu o pluralitate de lucruri identice — așa 
cum ar fi de pildă un număr format din unităţi identice — ci o 
pluralitate de lucruri care se disting între ele, care intră sub ge- 
nuri si specii diferite. Pluralitatea si distincţia ies în evidenţă la 
prima privire pe care o acordăm realităţii în care trăim. Totul 
este, în fond, pluralitatea diversă a ființei, atât a celei sensibile, 
cât si a celei gândite. Dar tocmai aceste caracteristici ale totului 
ne fac să căutăm un principiu al totului. Ele sunt cele care ne 
„intrigă“ si ne fac să ne punem întrebarea: de unde si cum au 
apărut toate acestea? Este întrebarea pe care și-o pune si Damas- 
cius: „cum se face că a apărut imediat o anume distincţie și plura- 
litate?“ (De principiis, R.I. 2.18-19). Urmând doctrina comună 
neoplatonică, el va spune: 


Poate că totul nu este în distincţie şi în pluralitate sub toate 
aspectele, ci vârful celor plurale este unul, iar monada celor 
distinse este unificatul (De principiis, R.I, 2.19-20) 


Totul s-a arătat a fi plural si distinct, însă zz sub toate aspecte- 
le, sau nu complet, nu peste tot, nu întru totul!. Lotul nu poate fi 
doar plural, căci, asa cum arătase deja Plotin, o pluralitate pură, 
infinită, ar fi absurdă: ea n-ar putea fi gândită si n-ar putea nici 
măcar să se constituie ca pluralitate. Același argument se poate 
face şi pentru distincţie. În concluzie, totul este plural si în 


! Termenul novroxfi contine rădăcina n&vra, totul, exprimarea lui Da- 
mascius este într-un fel circulară: żotu/ este in pluralitate și distincţie, însă nu 
întru totul. 

distincţie, însă el nu poate fi doar plural si nu poate fi doar în 
distincţie, ci trebuie să existe ceva care unifică totul, restrángánd 
pe cele distincte, respectiv pe cele plurale. Totul se constituie mai 
degrabă din întâlnirea pluralitátii cu unitatea care restrânge plu- 
ralitatea, respectiv din întâlnirea distinctiei cu unificarea ce re- 
strânge pe cele distincte. 

Totul nu poate fi gândit ca totul decât dintr-o perspectivă 
înglobatoare, din care el nu mai apare ca plural si distins, ci ca 
unificat, respectiv unitar. Această perspectivă înglobatoare este 
dată de unu, respectiv de unificat: acestea restrâng pluralitatea, 
respectiv distincţia totului, făcând din el un zo propriu-zis. Dar 
ce sunt acest unu, vârf al pluralelor, respectiv acest unificat, mo- 
nadă a celor distinse? 

La prima vedere, răspunsul pare de la sine înţeles: unul și 
unificatul sunt tocmai ipostazele prime din schema generală a 
realităţii neoplatonice, aşa cum a fost ea alcătuită deja de Plotin. 
Unul este principiul prim, non-plural, unul primei ipoteze din 
Parmenide, descris ca acela care suprimă orice aspect plural al 
fiinţei (părţi, întreg, început, sfârșit, formă, timp, etc.). El este 
aşadar opus pluralitátii. În schimb, unificatul este a doua iposta- 
ză principialà, pe care Plotin o numea intelect!, iar filozofii ante- 
riori o numeau ființă. El este acela pe care ipoteza secundă din 
Parmenide îl descrie ca pe un unu-plural ce traversează întreaga 


! Termenul însuși de „unificat“ nu apare la Plotin; totuși, în Enneade, VI, 
6, 9.29-31, se face diferenţa între fiinţele distincte si ființa în sensul ei cel mai 
înalt, anterioară distinctiei: ființa în sine (tò Ov) este numărul unificat (&p181ds 
ñvopévos), pe când fiinţele plurale (tà vta) reprezintă numărul desfășurat. 
După Plotin, termenul apare din nou la Porfir: vezi Sententiae, 37.24, Vita 
Pythagorae, 49.15. Iamblichos foloseşte termenul de unificat (De mysteriis, I, 
5.61; L, 9.50) pentru a indica unitatea zeilor, anterioară diviziunii lor pe clase; 
lumea unificată a zeilor umple toate fiinţele, rămânând însă unitară, așadar 
anterioară distinctiilor specifice fiinţelor. Proclus este primul care dă termenu- 
lui de unificat un sens „tehnic“. Unificatul este ființa veritabilă, inteligibilă, mai 
precis primul ei moment, cel mai înalt si mai unitar (vezi Teologia platonică, 1, 
4, 18.17—20, unde Proclus se referă la pasajul din Sofstul, 245 b). După unul 
absolut, procesiunea fiinţei începe tocmai de la acest prim moment unificat. 

sferă a fiinţei, unificánd astfel toate părţile ființei, dar insotind 
fiinţa în toată pluralitatea în care aceasta se desfășoară. De ase- 
menea, unificatul corespunde ființei din Sofistul, 245 b: aceasta 
are o unitate proprie, însă nu este unul însuși, anterior. Fiinţa stă 
sub condiţia unului sau este afectată de unu, însă rămâne totuși 
diferită de el, deoarece, în esența ei, ea este plurală. 

Dacă unul este opus pluralitátii, fiind cel care restrânge plura- 
litatea totului, unificatul este ființa veritabilă, inteligibilă si unita- 
ră, care restrânge distinctiile dintre fiinţe. Ştim că Plotin considera 
că în intelectul divin (ființa cea mai unificată) nu mai există dis- 
tinctiile proprii fiinţelor determinate, ci toate formele sunt pre- 
zente în manieră unitară, fără a mai fi separate propriu-zis. 


2. „Unul-tot anterior totului“ 


Totuși, ceea ce este nou în contextul de față al analizei lui 
Damascius este faptul că, pentru el, nu numai unificatul este 
totul, ci și unul este totul. La Plotin, intelectul divin era totul: 
într-o manieră paradigmatică, el conţinea ratiunile de a fi ale 
tuturor lucrurilor. În schimb, unul nu mai era totul, ci dincolo de 
tot, fiind dincolo de intelect; unul era doar puterea totului', acea 
putere de a genera totul conţinut de intelect, însă rămânea el 
însuși dincolo de totul. În schimb, Damascius consideră că, atât 
unificatul, cât și unul anterior, sunt maniere din ce în ce mai 
unitare ale totului însuși. Trecerea de la totul propriu-zis (ca plu- 
ralitate în care funcţionează deja distincţia) la unificat și apoi la 
unu se face prin simplificarea și „concentrarea“ totului într-o 


! Plotin, Enneade, V, 1, 7.9-10 (tò Ev dv návtov). De asemenea 
Enneade, V, 4, 2.39—40: „acela [unul] este puterea tuturor, pe când celălalt 
[intelectul] este deja totul“ (éketvo u&v 5Vvopug mévvov, tò 6E ôn cà 
névta). Totuşi, această indicație, conform căreia unul ar fi puterea totului, este 
cea care deschide calea înţelegerii principiului prim ca fiind deja totul. Astfel, 
Porfir va spune că toate lucrurile sunt în toate: în intelect, totul este în mod 
inteligibil, iar în cel de dincolo de intelect (așadar în principiul de dincolo de fi- 
intà), totul este într-o manieră non-inteligibilă si supra-esentialà (sau supra-fi- 
intialà) (vezi Porfir, Sententiae, 10). 

unitate din ce in ce mai strânsă, reducând mai întâi distinctiile 
din cadrul totului, unificându-le, apoi reducând la unitate însăși 
pluralitatea specifică totului. 

Atunci când spune că unul însuși este totul, Damascius ur- 
mează de fapt stringentele — sau avertismentele — celor două 
aporii cu care a început tratatul Despre primele principii. Astfel, 
prima aporie arăta că principiul nu poate fi nici în afara totului, 
nici în totul. În consecință, Damascius nu va include unul în 
totul, dar nici nu-l va izola de totul. Unul nu este nici în totul, 
nici în afara totului, ci unul este chiar totul. În acest sens, Damas- 
cius aduce un argument deja clasic, pe care îl întâlnim și la Plotin 
şi Porfir: „el nu este unu în sensul de minim, așa cum se pare că 
a spus Speusip“ (R.I, 2.25—3.1). Dacă totul este o pluralitate 
completă, desăvârșită, atunci principiul totului — adică unul 
— nu poate fi inferior totului. Dacă totul este maximul posibil 
pe care îl putem gândi, unul nu poate avea sensul unui minim. 
El nu neagă si nu suprimă totul; din contră, el este chiar totul, el 
cuprinde totul!. 

Dar aici intervine ,corectia" sau stringenta impusă de cea 
de-a doua aporie cu care începe tratatul De principiis. Aceasta 
arată că totul însuși nu poate fi principiu. De aceea, unul însuși 
nu se identifică pur si simplu cu totul, în sensul cel mai de jos al 
totului — anume ca pluralitate și distincţie. Unul este totul, însă 
într-o manieră anterioară desfășurării plurale a totului: 


acest unu este tot ceea ce sunt pluralele în procesul diviziunii 
lor, numai cá el este toate acestea anterior diviziunii, prin in- 


divizibilitatea lui absolută (De principiis, R.I, 2.24-25) 


! Ideea că unul nu poate fi un minim apare si la Plotin (Enneade, VI, 9, 
6.4), care însă nu îl aminteşte pe Speusip, si la Porfir (Comentariul la Parmeni- 
de, cf. P. Hadot, 1968, vol. IL, pp. 65-113), care, ca si Damascius, critică pozi- 
tia lui Speusip. Desi oferă același argument, Plotin și Porfir ajung la o soluţie 
întrucâtva diferită de cea a lui Damascius. Cei doi arată că unul este indivizibil, 
nu pentru că ar fi lucrul cel mai mic cu putinţă, ci, din contră, pentru că este 
o putere nelimitată. Totuși, pentru Plotin — urmat de Porfir — această putere 
nelimitată nu este ea însăși totul, ci este dincolo de totul. 

În consecință, ţinând cont de aporiile initiale ale principiului 
— mai precis, de aporiile relaţiei dintre principiu si totul — Da- 
mascius descrie unul (acest principiu prim al tradiţiei neoplatoni- 
ce!) printr-o relaţie foarte nuanţată între unitate si totalitate, între 
unu și totul: „unul însuși este totul, anterior totului“ (R.I, 3.3). 

„Unul-tot anterior totului^ (£v n&vro npó návtæv) pare a fi 
un compromis între stringentele si imposibilitätile expuse în 
aporiile iniţiale ale principiului prim. EI este acel punct de mij- 
loc care reușește să nu cadă nici într-o extremă, nici în cealaltă, 
din cele asupra cărora avertizează aporia. lată cum gândeşte Da- 
mascius această soluţie extremă. În primul rând, „unul-tot ante- 
rior totului“ nu este separat de totul, izolat {7 afara totului (pre- 
cum în varianta (a) din prima aporie), în acel spaţiu care — din 
perspectiva totului — este imposibil de gándit si chiar absurd. 
Între unu și totul nu mai este o relație de excludere; din contră, 
,unul-tot anterior totului“ este chiar totul. El este „unul care a 
absorbit totul'?. În al doilea rând, „unul-tot anterior totului“ nu 
este ceva din totul (precum în varianta (b) din prima aporie) si 
nici totul însuși, ca pluralitate limitată (precum în a doua apo- 
rie), ci el este anterior pluralitätii totului, fiind cel care — prin 


! Desigur, ne referim la linia predominantă a tradiţiei, care a păstrat unul 
ca principiu prim, având însă în vedere că există și cazuri — precum cel al lui 
Iamblichos — care par să se abată de la această linie. 

? Damascius, De principiis, R.I, 3.1 (WAX Ev Os návta KOTONIOV). Este 
interesant de observat cá Damascius preia aici o expresie pe care Plotin o folo- 
sea pentru intelectul divin, care contine si el totul, în manieră paradigmatică. 
Este vorba de termenul katanivo, care înseamnă propriu-zis 4 înghiţi; acesta 
apare în mitul zeului Cronos, care își înghite propriii fii (vezi Hesiod, Teogonia, 
459, precum si Fragmentele orfice, fr. 82, 129, 146, 167). La Plotin (Enneade, 
V, 1, 7.31), această imagine devine o metaforă pentru intelectul divin, care 
înghite din nou ființele pe care le-a generat, păstrându-le astfel mereu în sine. 
Plotin vrea să indice astfel plenitudinea si perfecțiunea fără nici o lipsă a inte- 
lectului divin. Aceeași idee este reluată de Proclus (Comentariul la Timaios, IL, 
p. 93.18-19). În schimb, observăm că la Damascius metafora nu se mai referă 
la ipostaza secundă (intelect sau unificat), ci la unul anterior. Acest lucru se 
datorează faptului că, pentru Damascius, nu numai unificatul (așadar intelec- 
tul divin) este zotul, ci si unul anterior este totul. 

anterioritatea sa față de pluralitate — face cu putinţă pluralitatea 
însăşi: 


Unul a strâns totul laolaltă în simplitatea sa și a făcut ca totul să 
fie unu. Tocmai de aceea totul procede de la unu: pentru că 
unul însuși este totul, anterior totului (De principiis, R.I, 3.2) 


Unul nu se identifică cu nimic din totul; din contră, în el, totul 
însuși se identifică cu unul. La acest nivel, totul nu mai are funcţia 
de a îngloba lucrurile (caz în care principiul însuși ar fi cuprins în 
totul si subsumat acestuia), ci pluralitatea totului este simplificată 
şi subsumată unului. Unul este totul înainte de desfășurarea plu- 
rală a totului, în sensul că totul însuși nu se poate desfășura decât 
pornind de la această iniţială unitate a lui în unul anterior. 

În concluzie, „unul-tot anterior totului“ pare să fie ieșirea din 
aporiile principiului: astfel, el este împreună cu totul, însă fără a se 
identifica cu ceva din totul si nici cu totul în ansamblu; de aseme- 
nea, el este dincolo de totul, însă fără a fi în afara totului. ,Unul-tot 
anterior totului“ este cauză a totului — fiind cel de la care procede 
totul — tocmai pentru că el însuși este totul; totuși, el este in ace- 
lași timp anterior totului, fiind anterior pluralitätii totului. El este 
dincolo nu pentru că iese în afara pluralitätii totului, ci pentru cá 
reduce această pluralitate la unitate. Observăm că Damascius a 
trecut de la un prim sens al anterioritätii principiului — care pre- 
supunea excluderea principiului în afara totului — la un al doilea 
sens, anume acela în care principiul este anterior față de pluralita- 
tea totului și restrânge totul în unitate. 


D. Recurenta aporiei 


Totuși, această ieșire din aporie nu este decât una parțială, 
deoarece Damascius va descoperi în continuare alte dificultăţi 
ale admiterii propriei sale soluţii. El însuși va observa cá princi- 
piul propus de el reintră — pe altă cale — în aporiile care au fost 
expuse la începutul tratatului și că, din această cauză, trebuie 

depășit. Concluzia lui se sprijină pe felul în care înţelegem noi 
acest principiu numit „unul-tot anterior totului“. Analiza lui 
Damascius va juca tocmai în spaţiul foarte îngust dintre princi- 
piu şi gândirea principiului, dintre admiterea unui principiu al 
totului și felul în care principiul admis își pierde demnitatea sa 
de principiu prim atunci când intră în angrenajul gândirii noas- 
tre totalizatoare. Pentru a înţelege acest lucru, trebuie să remar- 
cám care este relaţia dintre cele trei maniere ale sotului deja dis- 
cutate: unul-tot-anterior-totului, unificatul şi totul plural. 


1. Cele trei maniere ale totului 


Damascius observă faptul că: „atunci când vom desface gân- 
direa noastră pentru a cuprinde totul, nu vom predica totul în- 
tr-o singură manieră, ci în cel putin trei moduri: unitar, unificat 
si plurificat“ (R.I, 3.5-7). Trebuie să observăm că cele trei mo- 
duri ale totului sunt enunțate în mod intenţionat în această or- 
dine — de la cel unitar la cel plural — pentru că, din punct de 
vedere „ontologic“, maniera unitară nu este obținută din cea 
plurală ci, din contră, o precede pe aceasta si o face posibilă. Ie- 
rarhizarea celor trei feluri de zor rezultă si din indicatia lui Da- 
mascius, cum că acestea trei sunt: „de la unu si în raport cu unul, 
după cum obisnuim a spune“ (De principiis, R.I, 3.8). 

Damascius reia aici două expresii prin care Aristotel descria 
unitatea fiinţei, anume ca dependenţă față de o categorie unică 
(Gp EvO) si ca raportare a semnificatiilor la un termen unic 
(npóg Év)". Aristotel vorbește în aceiași termeni despre bine (în 
sensul că toate bunurile provin de la o origine comună și converg 


! Desigur, totul-unitar, care corespunde „unului-tot anterior totului“ este 
anterior ființei propriu-zise (care se situează la nivelul unificatului). De aceea, 
termenul „ontologic“ este impropriu în acest context; dacă îl folosim, ne referim 
doar la rangul pe care îl au cele trei feluri de zor în ierarhia generală a realităţii. 

? Vezi Aristotel, Metafizica, 1003 a 33. Vezi, de asemenea, P. Aubenque, 
„Les origines néoplatoniciennes de la doctrine de l'analogie de Petre“, în Méo- 
platonisme. Mélanges offerts à Jean Trouillard, Les Chiers de Fontenay, 19-22, 
ENS, 1981, pp. 63-76. 

spre un același bine) !, precum si despre unu: acesta se spune in mai 
multe feluri, dar de fiecare dată faţă de unul prim". În acelaşi fel, 
cele trei tipuri de zor ale lui Damascius sunt „de la unu si în raport 
cu unul (Gp £vóg Koi npóg čv)“. Aici, textul comportă o echivo- 
citate, poate nu întâmplătoare, legată de interpretarea cuvântului 
čv. Astfel, s-ar putea înţelege că cele trei sensuri ale zotului sunt în 
raport cu zz singur termen (care ar putea fi totul), dar se poate inte- 
lege si că sensurile sunt în raport cu unul însuși. Pentru a găsi inter- 
pretarea corectă a textului, trebuie să ne amintim că Damascius a 
spus mai înainte că totul subzistă tocmai prin aceea că el provine de 
la unu. Așadar, żotul plurificat (ca si cel unificat) este un sens derivat 
de la cel prim, de la unul care este totul. 

În consecinţă, termenul „de referință“ (în raport cu care sunt 
înţelese celelalte) nu este zotul cel mai de jos, cel văzut în pluralita- 
te si în distincţie, ci, din contră, este totul în sensul lui unitar. 
Acesta este „unul-tot anterior totului“, pornind de la care își pri- 
mesc sensul si „realitatea“ celelalte două tipuri de zoz, derivate, 
subsumate. Unitatea dintre cele trei feluri de zoz este dată de rapor- 
tarea lor comună la termenul cel mai unitar. În plus, ceea ce nu- 
mim în mod obișnuit totul — adică totul în pluralitate si în dis- 
tinctie — isi primește sensul tocmai de la acest unu primordial, 
care este unul-tot anterior totului. 

Ceea ce vrea sá sublinieze Damascius este cà, desi cele trei 
înţelesuri ale totului sunt distincte si fiecare are ceva specific, to- 
tusi ele nu sunt independente, nu sunt lipsite de legătură. Ele 
sunt într-o unitate organică, pe de o parte (Gup' &vóg) deoarece ele 
provin de la un termen prim, pe de altă parte (pds £v) deoarece 
fiecare dintre ele este zoz4/, deși într-un mod specific. Deoarece 
sunt Gp' £vóc, adică provin de la același termen prim (unul-tot), 
înseamnă că există o coordonare (oóvta&ic) între cele trei nive- 
luri (unu, unificat, totul). Pe de altă parte, deoarece fiecare are o 
relaţie cu același termen prim comun (unul-tot), înseamnă că au 
între ele un raport, o relaţie (0X£016). 


! Aristotel, Etica nicomahicä, 1096 b 27. 
? Aristotel, Merafizica, 1005, a 7. 

Această desprindere gradată a pluralitátii pornind de la un 
principiu unitar este, de altfel, maniera comună de a gândi a 
tradiţiei neoplatonice. Ceea ce aduce Damascius în plus este fap- 
tul că el nu gândește principiul ca o unitate absolută, anterioară 
— si la limită opusă totului — ci ca o unitate care este deja totul, 
într-o manieră simplă, anterioară pluralitátii. Totul este astfel 
prezent — in maniere diferite — la fiecare nivel: si la cel comun, 
al realităţii plurale, si la cel al fiinţei veritabile (numită unificat) 
care cuprinde forul în manieră unificată (analogic unui gen, care 
cuprinde tot ceea ce sunt speciile sale, însă precede distinctiile 
propriu-zise dintre specii), și la cel al principiului unitar, anterior 
oricărei pluralitäti, chiar si celei a fiinţei unificare. Astfel, pri- 
mordial si dătător de sens este tocmai acest ultim /o£, anume cel 
unitar, cel al uzului-tot anterior totului. 


2. Dualitatea „unului-tot anterior totului“ 
şi reintegrarea principiului în totul 


Damascius gândește ca principiu această identitate unitară 
dintre unu și totul, tocmai pentru a ieși din aporia reciprocei 
excluderi a principiului și totului, respectiv din aceea a reinclu- 
derii principiului în totul. Dar atunci, de ce nu rămâne Damas- 
cius la această soluţie? De ce merge analiza lui si mai departe? 
Tocmai pentru că există o diferenţă sau o ne-suprapunere între 
soluţia oferită de Damascius și felul în care gândirea noastră pre- 
ia această soluţie, astfel încât soluţia nu poate fi acceptată până la 
capăt. lată ce spune Damascius: 


Dacă, în modul cel mai firesc, am numi totul cele ce subzistă în 
pluralitate si distincţie, atunci vom stabili drept principii ale 
acestora unificatul si, mai ales, unul. Însă, dacă si pe acestea le 
gândim ca fiind totul si le reunim cu totul celălalt, conform relaţiei 
şi coordonării în care se află față de el, atunci, așa cum am spus si 
mai înainte, raţionamentul ne va cere un alt principiu anterior 
totului, pe care nu se mai cuvine să îl gândim ca totul, nici să îl 
punem în coordonare cu cele ce proced de la el. (De princiipiis, 


R.I, 3.8-13) 


300 PARTEA III: DAMASCIUS ȘI PRINCIPIUL INEFABIL 


Damascius observă că principiile propuse de el ajung să fie 
reintegrate în „totul“, întocmai cum se întâmpla în prima aporie 
formulată la începutul tratatului. Mai precis, deși Damascius a 
propus ca principiu prim wnul-tot anterior totului, totuşi, gândi- 
rea noastră nu poate ieși din sfera totului-plural. Ea lucrează în 
continuare doar la nivelul al treilea al totului — cel care implică 
pluralitatea și distincţia. lar ceea ce este specific acestui nivel nu 
este unificarea, ci este mai degrabă totalizarea. Desigur, în primă 
instanţă noi distingem cele trei tipuri de totul si ştim că unul este 
totul într-o manieră unitară; totuși, gândirea noastră le reunește, 
le pune pe toate în comun (6vAAópouev)!, obținând din nou 
un zor comun, înglobator. Dar, în felul acesta, principiul nu mai 
este propriu-zis principiu, pentru că este reintegrat în totul. În 
plus, obținem un nou ##, virtual, pentru care vom avea nevoie 
de încă un principiu, așa cum s-a arătat în prima aporie a prin- 
cipiului?. Mai mult decât atât, nimic nu garantează că acel nou 
principiu, o dată găsit, nu va fi la rândul lui reintegrat în totul și 
deci, că el nu-și va pierde din nou statutul de principiu, si aga la 
infinit. Gândirea noastră face aceeași mișcare pe care Damascius 
o punea în evidenţă in prima aporie: anume, gândirea reintrodu- 
ce principiul în numărul celor al căror principiu este, tocmai 
pentru că el este gândit ca principiu, așadar într-o „coordonare 
unică“ (io oùvtroëis) cu cele ce vin după eP si în relaţie cu cele 
de după el (Kat tijv npóg aùtà oxéow). Dar, dacă unul intră în 


! Verbul ovAXoqiBévo are sensul de a pune împreună, a reuni, dar si sensul 
de 4 concepe, de a gândi. Așadar, unul și unificatul ajung din nou să fie gândite ca 
fiind totul si să fie reintegrate în ceea ce numim totul. Însă acest lucru nu poate 
fi admis în privinţa principiului. Damascius trimite la un pasaj anterior (De prin- 
cipiis, R. I, 2.8—9), în care era folosit același verb, ouAAoqiBévo, la forma lui de 
participiu pasiv (owveUmpjiévno), pentru a arăta că principiul nu poate fi ceva 
anume, integrat în totul, căci atunci ar trebui să căutăm un alt principiu al totu- 
lui astfel format, și fie am înainta la infinit, fie totul ar rămâne fără principiu. 

? Damascius, De principiis, R. I, 2.7-10. 

5 Într-adevăr, unul a fost propus ca „vârf al celor plurale“ (De principiis, R. 
L, 2.19-20). El este sursa non-plurală a totului, însă rămâne într-o anumită 
relaţie cu lucrurile plurale al căror vârf este. 

această coordonare cu totul, el este reintegrat în totul și își pierde 
calitatea de principiu. Așa cum am văzut, prezenţa principiului 
coordonat cu totul este cea care dă sens totului, conferindu-i o 
unitate proprie, o structură, niște limite constitutive. Numai că, 
tocmai în măsura în care guvernează această coordonare unică a 
totului, unul însuși ajunge să își piardă statutul de principiu, fi- 
ind înglobat de acest zor coordonat. Tocmai în măsura în care 
este principiu al totului, uzul-tot anterior totului ajunge să nu 
mai fie propriu-zis principiu prim. 


Capitolul 2 


DE LA APORIA PRINCIPIULUI 
LA PRINCIPIUL NECOORDONAT 


Unul-tot-anterior-totului nu poate fi acceptat ca principiu 
absolut, ci el însuși reiterează aporia principiului. Totuşi, acest 
aparent eşec va da un nou impuls gândirii lui Damascius. De- 
parte de a renunţa la căutarea principiului, Damascius vede în 
aporie tocmai semnul principiului, indicatia superioară despre 
cum trebuie să fie principiul, despre cum trebuie păstrat acesta 
în gândire, sau despre cum gândirea însăși trebuie să se situeze în 
preajma principiului. Astfel, dacă unul-tot-anterior-totului sfâr- 
seste prin a fi reintegrat în totul, pierzându-și statutul de princi- 
piu, înseamnă că principiul veritabil trebuie să fie sustras totului, 
complet zecoordonat cu acesta. Pornind de aici, Damascius va 
urmări ce se întâmplă cu gândirea noastră în faţa unui asemenea 
principiu. Vom vedea că din aporia iniţială se nasc o serie de fe- 
nomene care vor deschide drumul înspre principiul absolut, sau, 
mai precis, înspre „expresia“ cea mai înaltă a acestui principiu 
absolut necoordonat. Aceste fenomene, pe care le vom analiza în 
capitolul de faţă, sunt: divinatia, suprimarea discursului, inain- 
tarea în vid înspre nimicul superior fiinţei, travaliile gândirii. 
Toate acestea ne vor conduce înspre soluţia ultimă pe care o dà 
Damascius problemei principiului prim: anume spre principiul 
inefabil, despre care vom discuta în capitolul următor. 


A. Divinatia unui principiu necoordonat 


Văzând că „unul-tot anterior totului^ nu poate evita aporia, 
Damascius vrea să se ferească de posibilitatea de a regresa la infinit, 

căutând mereu alte și alte principii, unul mai anterior decât al- 
tul. El își dă seama cà wzul-tot anterior totului nu poate fi accep- 
tat ca principiu ultim — ci trimite spre un alt principiu — toc- 
mai din cauză că el rămâne coordonat cu totul al cărui principiu 
este. În consecință, dacă discursul nostru ajunge să caute încă un 
principiu, anterior chiar și unului-tot anterior totului, atunci în- 
seamnă că, de fapt, principiul pe care îl căutăm trebuie să fie 
necoordonat totului!: 


Aşadar, sufletul nostru are divinatia faptului că totul, oricum ar 
fi conceput, are un principiu dincolo de tot, necoordonat faţă 


de totul. (De principiis, R.I, 4.6-7) 


Damascius valorizează tocmai neputinta gândirii de a obține 
un principiu absolut?. Gândirea caută in continuare un alt prin- 
cipiu, deoarece unul însuși a fost gândit în același timp ca fiind 
totul, într-o anumită manieră. Dar atunci, înseamnă că gândirea 
noastră tinde spre un principiu absolut al totului, însă nu doar al 
totului gândit ca plural sau al totului gândit ca unificat, ci al 
totului pur si simplu, în orice manieră l-am gândi’. lar condiţia 
pentru ca acel principiu să fie cu adevărat principiu al totului 
— în sensul absolut al totului — este aceea ca acest principiu să 
nu mai fie coordonat cu totul; altfel spus, trebuie ca acest prin- 
cipiu să nu mai poată fi pus alături de totul, pentru a forma 


1 Altfel, atâta timp cât am avea un principiu coordonat totului, am reinte- 
gra acest principiu în totul, făcându-l să nu mai fie principiu absolut. 

2 În fata acestei prime neputinte de a exprima principiul, Damascius se 
sprijină tocmai pe aceste aporii si imposibilitäti, pentru a propune perspectiva 
cea mai radicală din istoria neoplatonismului. Neputinta de a gândi principiul 
nu este una acceptată cu resemnare, ci devine o metodă foarte puternică de a 
îndepărta din faţa principiului însuși chiar și ultimele maniere — inevitabil 
inferioare si inadecvate — prin care acesta era indicat. Damascius descoperă 
prezenţa principiului absolut în însăși ascunderea sa, în însăşi imposibilitatea 
de a-l exprima. Gândirea noastră, chiar dacă nu poate exprima principiului, 
descoperă propria sa înrădăcinare în acest principiu. 

3 Vezi explicaţia lui Damascius despre faptul că totul absolut înseamnă 
„toate cele pe care le putem gândi“ (De principiis, R. I, 2.5). 

astfel un nou zor comun. Acest principiu trebuie să fie complet 
inaccesibil manierei totalizante a totului — respectiv a gândirii 
noastre, care corespunde totului. Observăm că Damascius ajun- 
ge în felul acesta la un al treilea sens al anterioritátii principiului 
faţă de totul': principiul căutat trebuie să fie „dincolo de totul si 
necoordonat totului“. 

Totuși, cum putem înţelege faptul că, după ce a respins ipo- 
teza unui principiu care este ,ÊTÉKELVO TV n&vrov“ — în chiar 
primele rânduri ale tratatului — Damascius revine acum si spu- 
ne că sufletul nostru are totuși divinatia unui principiu anterior 
totului (érékeuvo n&vrov)? Cum se poate ca ipoteza respinsă 
mai sus să fie acum readmisă? De fapt, trebuie să distingem între 
cele două maniere de a fi dincolo (ënékeiva) de totul. În aporia 
iniţială a totului, era vorba despre un principiu dincolo de totul, 
dar în raport cu totul, în coordonare cu totul (Entkewa t&v 
TĂVTOV), într-un dincolo ce se definește relativ la totul. În 
schimb, acum este vorba de a fi dincolo de totul, însă nu relativ 
la totul, ci dincolo in mod absolut (énékewo: návtæv), adică fără 
a mai fi coordonat totului. 

Dintre cele două sensuri complementare ale expresiei „dinco- 
lo de ființă“, Damascius păstrează aici numai un sens, anume 
acela al transcendentei absolute, care nu mai are nici o relaţie cu 
lucrurile pe care le transcende, tocmai pentru ca nu cumva rela- 
tia să relativizeze transcendenta. De asemenea, remarcăm că, 
dacă principiul anterior — identic cu principiul absolut al întregii 


! Un prim sens al anterioritätii este cel din aporia iniţială a tratatului De 
principiis, unde era vorba despre un principiu din afara totului (tv névrov 
&k1óc). Damascius a respins acest prim sens. Al doilea sens este acela din expre- 
sia „unul-tot anterior totului^ (£v n&vro npó nóvtov), care însă rămâne o 
anterioritate parţială. Acest al treilea sens al anterioritätii pe care Damascius îl 
propune acum este unul radical, în care principiul nu mai are nici o coordona- 
re cu totul. 

? Este vorba de sensul cauzalitätii, respectiv de sensul transcendentei. Pri- 
mul sens este relativ: principiul este dincolo față de fiinţa pe care o cauzează, 
având astfel o relaţie cu aceasta. În schimb, sensul transcendent este absolut: 
principiul este dincolo de ființă, pentru că iese în afara oricărei relaţii cu aceasta. 

tradiţii — este descris ca fiind „unul-tot anterior totului“, acest 
principiu de acum este descris printr-o dublă suprimare a celor 
două aspecte ale principiului anterior: astfel, el nu mai este „to- 
tul“, ci este „dincolo de totul“ si, în plus, el nu mai este „anterior 
totului“ — păstrând o relaţie de anterioritate cu totul — ci este 
,necoordonat totului“!. 

Totuşi, întrebarea care se ridică este următoarea: dacă avem 
în vedere prima aporie formulată de Damascius însuși la începu- 
tul tratatului, atunci nu cumva chiar și acest principiu — care 
este dincolo de tot si necoordonat totului — rămâne în afara 
totului, contrazicând astfel totalitatea totului? Sau, dacă luăm 
sensul celălalt al aporiei, se poate întreba dacă nu cumva acest 
principiu de acum intră din nou în totul, de vreme ce gândim 
chiar si despre el că este principiu, iar totul înseamnă „tot ceea ce 
gândim, într-un fel sau altul“. 

Pentru a răspunde la această întrebare — si pentru a înţelege 
cum depășește Damascius însuși această problemă — trebuie să 
observăm modul în care Damascius introduce acest principiu în 
discursul sáu: el nu spune că acest principiu este gândit, ci că 
sufletul nostru „are divinatia^ unui astfel de principiu. Ce în- 
seamnă acest lucru? 

Dacă principiile de până acum au fost obţinute pornind de la 
totul şi de la necesitatea de a restrânge totul sub o unitate anteri- 
oară, în schimb, la acest principiu de acum se ajunge altfel, si 
anume pornind de la faptul că gândirea însăși — care a obţinut 
principiile anterioare — rămâne în aporie față de principiile pe 
care le-a obţinut deja. Gândirea nu mai ajunge propriu-zis la 
acest principiu necoordonat. Din contră, tot ceea ce poate gândi 
gândirea noastră este un lung sir de aporii, în care totul include 
principiul sáu si are apoi nevoie de încă un principiu. Aceasta 
este limita maximă la care poate ajunge gândirea, cu maniera ei 


! Să remarcăm că si „unul-tot anterior totului“ a fost obţinut tot printr-o 
dublă negatie: el nu era unul în sensul de minim, ci era unu-tot si, în plus, el 
nu era totul, într-o manieră imanentă, ci „anterior totului“. 

totalizantă — desigur, o limită foarte imprecisă, foarte instabilă, 
mai degrabă o ne-limită. În schimb, faptul că șirul aporiilor ar fi 
infinit ne arată că această gândire, care nu își mai poate atinge 
principiul, tinde de fapt spre un principiu pe care ea însăși să nu 
îl mai poată include din nou în totul, adică spre un principiu 
necoordonat totului. Dar la acel principiu gândirea nu poate 
ajunge niciodată, ci ea doar indică spre el, prin propriile sale 
eşecuri repetate. Așadar, principiul prim nu apare propriu-zis în 
discursul despre primele principii, nu îl gândim, nu îl cunoas- 
tem, dar știm că el trebuie să fie anterior tuturor manierelor 
noastre de gândire. 

Acest mod de acces — în care știm de existenţa unui princi- 
piu, fără să ştim propriu-zis ce este el, ci doar indicând spre el 
— este descris prin termenul de divinatie: sufletul nostru are 
divinatia (uovreveror) unui astfel de principiu. Este un termen 
greu de tradus în mod unitar; el înseamnă a avea presentimentul 
a ceva, a ghici sau a avea divinatia a ceva. Este un termen cu o 
lungă istorie, pe care trebuie să o reamintim pentru a putea inte- 
lege cum intră el într-un context de filozofie speculativă si ce 
exprimă acest termen la Damascius. 

La origine, divinatia sau arta divinatiei (Mavticń) este arta 
prezicátorului, arta oraculará. Este vorba despre un mod de cu- 
noastere non-rationalä, care ajunge la opinia adevărată, însă nu 
prin mijloacele obișnuite ale cunoașterii, anume prin cele de- 
ductive, demonstrative, ci prin inspiraţie divină sau prin inter- 
pretarea unor semne și simboluri. Pentru a înţelege care este sen- 
sul filozofic al divinatiei, ne vom întoarce la Platon. Acesta 
distinge două registre ale acestei practici: primul, inferior, este în 
vederea obţinerii anumitor avantaje imediate ale individului (de 
pildă aflarea viitorului); al doilea registru este acela în care se 
urmărește aflarea voii divine, aflarea lucrurilor pe care divinitatea 
vrea să le transmită oamenilor!. Aceasta este divinatia inspirată, 


! Platon, Phaidros, 244 d—e. Pentru Platon, sufletul însuși are capacitatea 
divinatiei (Lavtuxôv yé tv xoà "| wy) vezi Phaidros, 242 c 7: expunând 

superioară oricărei intelepciuni (6oppoovvn) umane. Dar al lui 
Apollo, divinatia inspirată este o formă de nebunie divină, pe 
care Platon o pune alături de arta initiaticä, de poezie si de iubire. 
În Banchetul, 202 e, Platon face legătura dintre acest tip de cu- 
noastere non-rationalà si filozofie. El vorbeşte despre un tip de 
divinatie care este arta specifică filozofului. Este vorba despre o 
cunoaștere care leagă două niveluri ontologice distincte: cel di- 
vin si cel uman, realizând astfel o comuniune (Koivovia) si o 
mijlocire între oameni și zei, anume prin intervenţia naturii in- 
termediare a daimonului!. Această divinatie superioară este cea 
care însoţeşte iubirea supremă, cea îndreptată spre divinitate. În 
această iubire, sufletul nu poate ști dinainte și în mod exact ce 
caută, spre ce se îndreaptă iubirea si dorinţa lui. Totuși, căutarea 
lui nu este vidă, ci el „ghiceşte“ într-un fel spre ce anume se în- 
dreaptă. Sufletul are un fel de intuiţie sau presentiment al scopu- 
lui iubirii sale?. Aceasta nu este o cunoaștere împlinită, completă, 


primul discurs despre iubire, Socrate presimte sau are divinatia faptului cà a 
greşit faţă de zei în cele spuse. Prezenţa semnului daimonic însoțitor face ca 
Socrate să apară ca un prezicátor (u&vuc). 

! Cel care realizează această intermediere este Eros, natură daimonică, ce 
participă atât la natura divină cât și la cea umană. Eros transmite zeilor cererile 
oamenilor, iar oamenilor le transmite mesajele zeilor. Divinatia este așadar un 
tip de cunoaştere ce se instituie între două lumi care prin natura lor nu pot 
intra în contact, este o cunoaștere ce leagă două niveluri ontologice distincte. 
Eros unește cele două lumi într-un același întreg. El este o natură filozofică prin 
excelenţă (el caută înţelepciunea), deoarece în natura lui se întâlnesc atât lipsa 
unei cunoașteri superioare (rezervată zeilor), cât si dorinţa înaintării spre aceas- 
tă cunoaștere. 

? Vezi Platon, Bancherul 192 c 7-d 2. Același sens al divinatiei apare în 
Republica, 505 e 1; de data aceasta, Platon pune divinatia sau presentimentul 
binelui în legătură cu aporia în care se află sufletul, din cauză că nu știe exact 
ce este binele pe care îl caută. La Damascius, divinatia și aporia vor fi de aseme- 
nea legate între ele. O altă ocurentä relevantă a divinatiei este cea din Republi- 
ca, 516 d 2, referitoare la capacitatea de a intui sau ghici mișcările lucrurilor 
însele, pornind de la umbrele lor. Așadar, divinatia se referă în general la capa- 
citatea de a surprinde un nivel superior al realităţii, chiar și atunci când, în 
cazul principiului prim, o cunoaștere propriu-zisă nu mai este posibilă. 

pe care am putea-o exprima în mod explicit, ci este mai degrabă 
o cunoaștere difuză, care se completează pe parcurs, pe măsura 
apropierii de lucrul căutat. Totuși, doar prin această cunoaștere 
specială, sufletul stie să păstreze direcţia corectă a căutării sale. 
Nu este o cunoaștere care porneşte de la un obiect prezent „în 
faţa ochilor“, a unui lucru deja întâlnit, deja descoperit, ci este 
cunoașterea specifică actului însuși al căutării. Pentru a căuta, 
avem nevoie de o direcţie a căutării. Mai mult, avem nevoie de 
acea atracţie spre „altceva“, spre ceva pe care nu îl detinem încă 
în manieră raţională si pe care poate că nici nu îl vom întâlni 
vreodată în acest fel, dar care, totuși, nu încetează să ne provoace 
din acea retragere a sa. Astfel, presentimentul este în același timp 
cel care trezește căutarea. 

Acest tip de divinatie va avea o evoluţie foarte interesantă în 
istoria neoplatonismului. Plotin preia ideea că sufletul, desi nu își 
cunoaște binele propriu, are totuși un presentiment al lui, pornind 
de la o imagine slabă pe care o deţine despre bine!. În felul acesta, 
deși binele rămâne în cele din urmă inaccesibil cunoașterii noastre 
imperfecte, totuși tindem spre el, ne îndreptăm spre el prin aceas- 
tă cunoaștere non-rationalä, prin acest presentiment sau divinatie. 
Pentru Plotin?, nu numai sufletul are acest presentiment, ci întrea- 
ga realitate tinde spre binele suprem, dorindu-l în mod spontan, 
ca şi cum ar ghici că nu poate exista fără el. Proclus preia și el 
această tematică a doririi unui principiu prim pe care nu îl cunoas- 
tem, dar a cărui prezenţă o presimtim?; necunoasterea principiului, 


! Vezi Plotin, Enneade III, 5, 7.7, context in care este discutat mitul naște- 
rii lui Eros, prezentat în Bancherul 203 b—e. 

? Plotin, Enneade, V, 5, 12.8. 

3 Vezi Proclus, Teologia platonică, I, 22, 102.15—22: „Astfel, tensiunea si 
dorința fiinţelor pentru unu este insatiabilä, căci acest obiect al dorinței pe care 
îl caută fiinţele este incognoscibil si insesizabil. Neputând nici să cunoască nici 
să sesizeze ceea ce caută, toate stau împrejurul lui ca într-un cortegiu și sunt în 
durerile facerii din cauza lui, părând să aibă doar un presentiment despre el 
(oiov &nouavreverou)“. În Comentariul la Republica, I, 287.2, se arată că, 
prin ideea binelui ca scop al tuturor lucrurilor, avem presentimentul faptului 
că binele este dincolo de ființă. În Comentariul la Parmenide, VII, 58.9, Proclus 

respectiv dorirea si divinatia lui, sunt puse în corespondenţă cu 
cele două denumiri tradiţionale ale principiului: unul, respectiv 
binele. Ca unu, principiul ne este necunoscut, dar ca bine, avem 
dorința si divinatia lui. 

Dacă la Platon divinatia era o artă a mijlocirii între zei si oa- 
meni — în condiţia în care oamenii nu pot avea acces direct la 
cele divine și nici zeii nu se amestecă direct în cele umane —, în 
schimb, pentru neoplatonici, începând deja cu Plotin, sufletul 
uman capătă el însuși o funcţie ontologică de mediere, el aparti- 
nând prin însăși natura sa atât lumii inteligibile, cât și lumii sen- 
sibile, anume ca suflet întrupat. Astfel putem înţelege de ce Da- 
mascius atribuie sufletului divinatia unui principiu necoordonat. 

Reluánd tema divinatiei unui principiu absolut, Damascius 
îi dă un sens mai tehnic. La el nu mai este vorba doar de faptul 
că ne îndreptăm spre un principiu pe care il dorim, însă fără să 
detinem o cunoaștere propriu-zisă a lui. Divinatia capătă un sens 
„tare“, anume acela al unei demonstraţii indirecte a existenţei 
unui principiu absolut necoordonat. Prin intermediul aporiilor, 
Damascius arată că gândirea tinde spre un principiu care nu mai 
poate fi inclus în totul si nu mai poate fi gândit în vreo relație 
oarecare cu totul însuși, dar spre care, totuși, sufletul nostru tin- 
de mereu. Astfel, divinatia nu mai este doar un sentiment — 
mai mult sau mai puţin vag — al sufletului în căutarea princi- 
piului, ci este acest fenomen pe care îl resimte gândirea noastră 
atunci când încearcă să se apropie de principiu: gândirea nu se 
poate opri la un principiu anume, pe care să îl gândească alături 
de totul, sau să îl integreze în totul, ci ea caută un principiu pe 
care să nu îl mai poată situa în nici un fel față de totul, un prin- 
cipiu necoordonat totului. 

Astfel, dacă divinatia înseamnă a ghici sau a intui caracterul 
unui lucru absent, pornind de la anumite semne vizibile care 
trimit spre acela, în cazul principiului, aporiile funcţionează ca 


arată că însuși numele de „unu“ al principiului produce în noi divinatia a ceea 
ce depășește acest concept. 

niste semne: din faptul cá nu putem surprinde principiul, ci cidem 
din nou în aporie, „ghicim“ prezenţa neexplicitä, nemanifestă si in- 
accesibilă a unui alt principiu. Aporiile sunt cele care, prin recurenta 
lor — care tinde să meargă spre infinit —, ne indică faptul cà prin- 
cipiul trebuie să fie necoordonat totului. Însăși neputinta noastră de 
a concepe principiul ne dá presentimentul sau divinatia unui prin- 
cipiu de dincolo de tot, pe care totul însuși să nu il mai poată rein- 
tegra. În felul acesta, gândirea nu ajunge propriu-zis la principiu, ci 
doar descoperă necesitatea existenţei unui astfel de principiu, spre 
care ea însăși se îndreaptă neîncetat’. În articolul său, „Damascius 
on the Ineffable?, J. Dillon, spune că principiul absolut al lui Da- 
mascius (anume inefabilul) ar fi ceva pe care gândirea il postulează 
(povtedetou) pentru a face explicabile alte fenomene pe care le ob- 
servăm. În acest sens, Dillon compară inefabilul cu găurile negre si 
cu ceea ce M. Heidegger numește „Ereignis“ sau „Es gibt Zeit”. 
Divinatia ar fi aşadar o postulare a principiului absolut. Totuși, prin- 
cipiul absolut al lui Damascius nu este un postulat al gândirii și nu 
este admis pentru a explica altceva. Mai degrabă, admiterea lui se 
face din cauza acestei dorinţe a sufletului nostru, care nu se poate 
opri la nici un principiu si la nici un sens al totalitátii realităţii. Dacă 
postulare înseamnă admitere fără demonstraţie, în schimb, princi- 
piul absolut al lui Damascius este într-un fel dedus în umbra apo- 
riilor, necesitatea lui fiind „demonstrată“ de prezenţa constantă a 


! Presentimentul sau divinatia indică mai degrabă nevoia de acel lucru su- 
perior spre care ne îndreptăm. lar Damascius însuși va vorbi ulterior despre 
faptul că, urcând treptele realităţii, există o astfel de nevoie — de nedesăvârșire 
dar si de dorinţă şi aspirație — spre ceva superior. Această nevoie este resimțită 
la fiecare treaptă a realităţii, până la principiul cel mai înalt, de dincolo de ulti- 
ma noastră supozitie, de dincolo de unu. 

? J. Dillon, „Damascius on the Ineffable“, art. cit., p. 127. 

? M. Heidegger, Despre miza gándirii, trad. de C. Cioabà, G. Cercel si 
G. Lepădatu, Humanitas, Bucureşti, 2007, pp. 42—43. Aceeași interpretare 
— care apropie principiul prim neoplatonic (mai precis unul plotinian) de 
conceptul de Ereignis la Heidegger — este susținută de J. M. Narbonne în La 
métaphysique de Plotin, suivi de Henosis et Ereignis: remarques sur une interpréta- 
tion heideggérienne de l'Un plotinien, Paris, Vrin, 2001. 

paradoxurilor ce însoțesc gândirea principiului!. Principiul absolut 
al lui Damascius — numit inefabil — nu este un postulat absolut, 
de la care începe gândirea, ci este mai degrabă „punctul de fugă“ 
spre care se îndreaptă gândirea, fără însă a-l atinge vreodată. 

Cu aceste precizări, putem reveni la întrebarea pe care am 
pus-o mai sus: anume dacă nu cumva principiul absolut necoor- 
donat intră și el în aporia iniţială a principiului, instituindu-se ca 
un lucru din afara totului, sau fiind el însuși reintegrat în totul, 
prin însăși gândirea noastră totalizantă. Totuși, devine acum clar 
în ce fel principiul necoordonat iese din această aporie: princi- 
piul necoordonat nu mai este gândit în nici un fel, ci, din contră, 
din ceea ce gândim noi, putem trage concluzia că ne îndreptăm 
spre principiul absolut, ca spre ceva pe care nu putem niciodată 
să îl atingem. Divinatia, ca manieră de raportare la principiu, 
fereşte principiul însuși de orice interferență a gândirii: el nu este 
gândit nici ca un lucru din afara totului, nici ca un lucru pe care 
gândirea ar putea să îl reintegreze în totul, deoarece, de fapt, nu 
îl gândim deloc. Ceea ce gândim este mai degrabă tendinţa gân- 
dirii noastre de a se îndrepta spre principiu, dar spre un princi- 
piu pe care nici un oz posibil nu îl va putea integra, sau, într-un 
cuvânt, spre un principiu necoordonat (GG ÜVTOKTOV). 

Totuși, oare nu tot despre un principiu necoordonat vorbeau 
şi filozofii dinaintea lui Damascius? Ce anume este nou și speci- 
al în analiza sa? Într-adevăr, ideea unui principiu necoordonat 
realității de după el nu este străină neoplatonismului anterior. 
Totuși, Damascius merge mai departe decât tradiţia care îl pre- 
cede: el va gândi o manieră radicală de necoordonare a princi- 
piului faţă de cele de după el, iar din această perspectivă radicală 
a sa el va critica în mod indirect tradiţia, în sensul că va observa 


! În plus, asa cum se va vedea din primele două metode de ascensiune spre 
principiu (De principiis, R. I, 18-38), gândirea nu poate găsi nici un lucru 
suficient în sine, la care să se oprească. Astfel, nici măcar unul — principiul 
admis de tradiţie — nu poate fi punctul cel mai înalt, la care gândirea să se 
poată opri, ci şi el suscită alte aporii, făcându-ne să căutăm mai departe. Gân- 
direa însăși este obligată să „alunece în sus“, înspre un principiu superior. 


312 PARTEA III: DAMASCIUS SI PRINCIPIUL INEFABIL 


că principiul prim al tradiţiei (anume unul absolut) nu îndepli- 
neste acest criteriu al necoordonării, ci, într-un fel, rămâne încă 
într-o relaţie de coordonare cu totul. În schimb, pentru Damas- 
cius însuși, această necoordonare absolută va constitui „trambu- 
lina“ pornind de la care va reuși să treacă spre principiul cu ade- 
vărat absolut, de dincolo de ființă si de dincolo de întreaga 
ierarhie de principii propusă de tradiţia neoplatonică anterioară: 
acesta va fi principiul inefabil. Vom vedea în continuare ce în- 
seamná pentru Damascius principiul necoordonat si cum poate 
acesta să depășească aporia fundamentală a principiului. 

Coordonarea (oÓvta&ic) indică includerea mai multor lucruri 
într-un întreg, într-o unitate comună. În coordonare intră toate 
lucrurile care au ceva în comun!, care pot fi așezate împreună, în- 
tr-o aceeași structură sau ordine (1%51G). Coordonarea cea mai 
largă, care cuprinde toate lucrurile, este descrisă de Damascius — 
în linia întregii tradiţii neoplatonice — drept acel „suflu comun“ 
(ouOnvoa)? care unește toate părțile realității, făcând ca pluralita- 
tea lor să fie unitară. În plus, această coordonare generală a tuturor 
lucrurilor nu are numai sensul de a uni între ele diversele părți ale 
realităţii, făcând din ele o realitate închegată, întreagă, ci, în plus, 
fiecare parte a realităţii isi primeşte sensul său cel mai propriu toc- 
mai în cadrul coordonării tuturor lucrurilor’. 

În schimb, principiul prim este singurul „lucru“ care — pen- 
tru a rămâne cu adevărat ceea ce este — nu poate și nu trebuie să 


! Damascius, De principiis, R. I, 13.1-3; 14.9-10. 

? Damascius, De principiis, R. I, 5.12-13. Cuvânt foarte rar, ónónvotx desem- 
nează unitatea pe care o imprimă principiul asupra realității pe care o guvernează. 
Aceeași idee este exprimată de termenul oúunvow, de origine stoică, utilizat de 
Plotin în expresia 6vunvoLo pia (Enneade, II, 3, 7.17). Faptul că toate lucrurile au 
aceeași cauză primă face ca ele să alcătuiască un întreg organic. Nici un lucru din 
lume nu este izolat, ci toate sunt legate între ele, într-un suflu comun; un lucru ce 
are loc într-o parte a universului se repercutează asupra celorlalte lucruri. Lucrurile 
sunt în legătură unele cu altele: „totul conspiră“, după cum traduce E. Brehier. 
Ideea unui suflu unitar prezent în întreaga realitate apare si la Proclus: Teologia 
platonică, 1, 66.12; Comentariul la Parmenide, IL, 762.12; IV, 916.27. 

? Damascius, De principiis, R. I, 52.28—29. 

fie inclus într-o astfel de ordine comună, alături de orice altceva; el 
este singurul care trebuie să rămână complet necoordonat cu cele 
de după el, adică cu zor]. În consecință, el trebuie să nu aibă ni- 
mic comun cu nici un lucru care intră în alcătuirea totului, iar, în 
sens invers, nimic din 7o£u/ nu i se poate aplica principiului, nimic 
nu îi poate fi adecvat. Damascius va aplica această condiţie radica- 
lá a principiului necoordonat, încercând să elimine de la principiu 
orice urmă de comuniune cu totul. El va încerca să se plaseze în 
proximitatea — foarte greu de situat — a unui principiu care este 
cu totul sustras din ceea ce cunoaștem, din tot ceea ce gândim sau 
am putea gândi, din ceea ce îndeobşte numim totul. 

Totuși, cum putem vorbi despre un astfel de principiu si cum 
reușește Damascius însuși să își ia ca țintă a analizei sale un „lucru“ 
care nu are absolut nimic în comun cu ceea ce gândim noi, instituin- 
du-se într-un u-topic dincolo de totul, în afara realităţii si a gândirii? 
Ce înseamnă acest principiu de dincolo de totul, necoordonat totului? 


B. Suprimarea discursului 
1. Principiul necoordonat nu poate fi gândit în nici un fel 


În primă instanță, observăm că, în loc să anunţe dintru înce- 
put că principiul „de dincolo de totul si necoordonat totului“ 
este inefabilul, Damascius pare că amână să dea principiului ne- 
coordonat orice expresie. De fapt, el construiește drumul, sau 
eliberează terenul în vederea propunerii inefabilului. Astfel, ime- 
diat ce a ajuns la concluzia că principiul pe care îl caută sufletul 
nostru este dincolo de totul și necoordonat, Damascius între- 
prinde o respingere radicală a tuturor manierelor în care tradiţia 
anterioară a indicat principiul absolut. Dacă principiul este ne- 
coordonat totului, atunci: 


acesta nu trebuie numit principiu, nici cauză, nici primul, nici 
anterior totului sau dincolo de tot; cu atât mai mult, nu trebuie să îl 
proclamăm a fi totul însuși și, în general, nu trebuie să îl proclamăm, 
să îl concepem sau să presupunem ceva despre el. (R. I, 4.7-10) 

Observăm similitudinea cu discursul platonic din prima ipote- 
ză, unde se arată că nici o manieră a gândirii nu are acces la unul 
absolut’. Totuși, Damascius merge si mai departe, aplicând această 
teologie negativă asupra ultimelor expresii prin care tradiția indica 
principiul prim. El începe prin a suprima orice posibilă manieră de 
a numi principiul absolut. În primul rând, Damascius suprimă în- 
suşi termenul de principiu; apoi, suprimă modurile tradiţionale de 
a indica principiul (precum faptul că acesta este primul si cauză), 
dar si expresiile prin care el însuși a vorbit până acum despre prin- 
cipiul unu (ca fiind zorul si anterior totului); în ultimă instanţă, el 
suprimă și expresia însăși a transcendentei principiului: dincolo de 
tot, deşi în fraza anterioară el însuși vorbise despre divinatia unui 
principiu de dincolo de totul. Dar Damascius suprimă nu numai 
aceste indicaţii asupra principiului, ci si actele cognitive prin care 
gândire noastră se raportează la principiu: astfel, „nu trebuie să 
concepem (Evvoe?v) principiul, să îl proclamäm (buvetv) sau să 
presupunem (bnovoeîv) ceva despre el“. 

Cele trei maniere care sunt suprimate aici nu sunt alese întâm- 
plător. Primul dintre ele (Évvoeiv) este chiar modul în care gândim 
totul în sens absolut: „totul este tot ceea ce într-un fel sau altul 
concepem“ (660 Ko OTHOOÛV Evvooduev)”, tot ceea ce cuprin- 
dem cu gândul. Spunând că principiul nu poate fi conceput, Da- 
mascius arată de fapt că principiul nu poate fi cuprins în totul. Este 
tocmai ceea ce avertiza prima aporie a tratatului De principiis. 

De asemenea, bnovoeîv corespunde ultimei maniere în care 
mai putem spune ceva despre principiul unu: anume printr-o 
supozitie (onÓvoto): „nu avem nici o noţiune si nici o supozitie 
mai simplă decât unul, așadar cum am putea presupune ceva 
dincolo de ultima supoziţie?“ (R.I, 5.16-17). Vom vedea mai jos 


! Platon, Parmenide, 142 a 4-6: unul nu poate fi numit, exprimat, nu 
poate fi obiect al unei opinii si nu poate fi cunoscut sau simţit. 

2 Pentru Damascius nici măcar acest „dincolo de totul“ (Er&kewo 
návtæv) nu mai poate fi adecvat principiului, deoarece chiar si el indică o ra- 
portare a principiului la cele de după el (De principiis, R. I, 10.23). 

? Damascius, De principiis, R. I, 2.5. 

de ce Damascius suprimă chiar și această ultimă supozitie pe 
care o putem avea despre principiu. 

În ceea ce priveşte verbul dpvetv (a proclama), el a avut o 
însemnătate deosebită pentru gândirea neoplatonică anterioară. 
În continuare, vom insista mai mult asupra lui, tocmai pentru a 
pune în evidență până unde merge Damascius în încercarea sa 
de a suprima orice formă de a gândi principiul si cum intervine 
această suprimare în contextul tradiţiei neoplatonice. 


2. Principiul necoordonat nu poate fi proclamat 


Sensul originar al verbului dUVÉO este acela de 4 läuda, a ce- 
lebra, a înălța un imn în cinstea cuiva, mai precis în cinstea unui 
zeu. Pentru tradiţia anterioară, maniera cea mai înaltă în care 
gândirea putea să întâmpine principiul prim era tocmai prin 
acest fapt de a-i aduce un imn (buveîv). Se ştie cá neoplatonicii 
gândeau ipostazele principiale în analogie cu zeii principali ai 
panteonului grec (şi nu numai). Primul care face această identi- 
ficare simbolică este chiar Plotin’, care pune nivelurile principi- 
ale în corespondenţă cu zeii cei mai înalți: Uranos, Cronos, 
Zeus. În Enneade II, 9, 9.33, Plotin vorbeşte despre faptul că 
trebuie să lăudăm prin imnuri (buveîv) pe zeii inteligibili şi, 
deasupra lor, pe regele cel mare (adică principiul prim), care îşi 
manifestă măreţia prin pluralitatea zeilor de după el. Proclus 
duce și mai departe această manieră de gândire la interferența 
între filozofic si religios, până acolo încât exerciţiul filozofic nu 
mai poate fi conceput separat de viaţa religioasă. Viaţa lui Pro- 
clus, scrisă de discipolul său Marinus, arată cât de mult se conto- 
pesc cele două aspecte: filozofic și religios. Se ştie de pildă că Pro- 
clus este el însuși autorul unei colecţii de imnuri adresate nu 
numai zeilor din panteonul grecesc, ci și celor venerati de alte po- 
poare. În şcoala lui Proclus, exerciţiul filozofic devine în esenţa lui 
un act religios, lectura textelor filozofice primeşte o valoare rituală, 


! Plotin, Enneade, V, 1, 8. 

identificându-se cu rugăciunea!. Citite într-o grilă teologică, dia- 
logurile platonice sunt privite ca o revelaţie, ca o „doctrină divin 
inspirată”. Cel mai teologic dintre dialoguri este Parmenide, dia- 
log epoptic’, adică unul care procură cea mai înaltă iniţiere, nivelul 
cel mai înalt al contemplării divine. În acest context teologico-fi- 
lozofic, nu este deloc surprinzătoare cheia în care Proclus interpre- 
tează prima ipoteză asupra unului. El consideră că negatiile din 
această ipoteză alcătuiesc un imn teologic închinat principiului 
prim‘. Proclus înțelege acest lucru în două sensuri complementa- 
re: prima ipoteză este un imn în onoarea unului, în măsura în care 
acesta transcende toate nivelurile divine?, dar si în măsura în care 
el generează toate aceste niveluri ontologicef. 

În felul acesta, imnul primește la Proclus un sens filozofic 
explicit, în contextul analizelor henologice. În acest sens al său, 


! În acest sens, se poate citi percutantul articol al lui H. D. Saffrey, „Quelques 
aspects de la spiritualité des philosophes néoplatoniciens de Jamblique à Proclus 
et Damascius*, Revue des sciences philosophiques et théologiques, 68, 1984, pp. 
169—182, reluat in Recherches sur le néoplatonisme aprés Plotin, pp. 213—226. 

? Vezi Proclus, Teologia platonică, I, 1, 5.16-18, unde filozofia lui Platon 
este comparată cu „iniţierea în misterele divine". 

3 Vezi Platon, Bancherul, 210 a 1. 

1 Proclus, Comentariul la Parmenide, VII, 1191, 34-35 (ëpvov dă tv 
ATOPÉAGENV TOUTHV Eva, BE0AOYIKOV GVONEUNOV eic TO ëv). 

5 În Comentariul la Parmenide, VII, 1191, 34-35, Proclus pune în eviden- 
tá transcendenta unului față de toate clasele divine. În interpretarea lui Proclus, 
fiecare nivel al analizei platonice (întreg, parte, asemenea, neasemenea, etc.) co- 
respunde unei clase divine. Faptul că în prima ipoteză toate aceste forme sunt 
respinse de la unu arată că acesta este transcendent tuturor claselor divine, fiind 
el însuși zeul prim. Proclus arată că negatiile din prima ipoteză nu au doar o va- 
loare logică rațională. Unul nu este superior doar uneia sau alteia dintre formele 
analizate, ci unul transcende toate clasele posibile; de aceea, negatiile nu sunt 
nişte raționamente distincte, ci ele depăşesc raționamentul. Ele nu au sens de 
cunoaștere, de determinare a unului față de celelalte niveluri de realitate. Unul 
transcende toate nivelurile de realitate posibile, asa cum zeul suprem este dincolo 
de toate clasele divine. De aceea, deși multiple si distincte între ele, negatiile din 
prima ipoteză nu trebuie despărțite și văzute ca raționamente asupra principiului 
prim — unul — ci sensul lor cel mai adecvat vine din a le considera în unitate, 
ca pe un singur imn unitar adus zeului transcendent: unul. 

6 Vezi Proclus, Teologia platonică, Il, 11, p. 65.5—15. 

teologic si filozofic în același timp, imnul din prima ipoteză 
unește cele două aspecte ale principiului: cel al transcendentei si 
cel al cauzalitätii. Imnul devine astfel modul cel mai potrivit de 
a ne apropia de principiul suprem, un mod superior gândirii 
discursive, dialectice!. 

Acesta este fundalul filozofic în care Damascius vine să nege 
însăși posibilitatea de a aduce principiului prim un imn. Damas- 
cius atacă tocmai această dualitate ce apare între transcendenta 
unului și faptul că el produce totul. Pentru Damascius, transcen- 
denta înţeleasă ca producătoare a totului — pe care Damascius a 
numit-o unul-tot-anterior-totului — rămâne încă în relaţie cu 
totul și nu mai poate fi cu adevărat principiu prim. De aceea, 
dacă pentru Proclus prima ipoteză este imnul suprem adus prin- 
cipiului prim, Damascius spune că nici măcar imnul nu este 
potrivit pentru principiul cu adevărat prim. Ce sens va avea 
atunci prima ipoteză, acest text cu o autoritate indubitabilă pen- 
tru tradiţia neoplatonică? Sensul pe care i-l va acorda Damascius 
— aşa cum vom vedea în continuare — va fi acela de a ne con- 
duce în mod inefabil spre inefabilul însuși, în fata căruia chiar și 
imnul trebuie suprimat. 


3. Principiul necoordonat este dincolo de ultima supozitie 


Totuși, asa cum vom vedea, Damascius nu face această supri- 
mare radicală decât pentru a împinge gândirea noastră dincolo 
de ultima supozitie de care ea este în stare. Iar ultima asemenea 
supozitie este aceea de „unu“, adică este tocmai maniera cea mai 
înaltă în care tradiţia a indicat principiul prim. Desigur, Damas- 
cius însuşi — ca toti filozofii neoplatonici anteriori — recunoas- 
te că unul nu poate fi gândit în mod propriu-zis, căci gândirea 
noastră plurală nu poate cuprinde simplitatea acestuia. Totuși, el 
observă că există încă o manieră în care mai putem să ne raportăm 


! În Teologia platonică IL, 11, p. 65, 16-17, Proclus spune că, după ce înal- 
tá un imn unului, intelectul coboară din nou la nivelul rationamentelor, unde 
avem a face cu știința dialecticii. 

la unu si să ni-l imaginăm într-un fel, şi anume pornind de la 
relaţia lui cu totul: 


Căci ceea ce putem gândi sau imagina este fie ceva ce aparţine 
totului (iar acesta este sensul cel mai propriu <în care gândim 
ceva>), fie, pentru o gândire purificată, este totul însuşi, chiar și 
atunci când, reducând si reducându-ne, înaintăm spre cel mai 
simplu, care este cel mai cuprinzător pentru totul, fiind 
circumferința ultimă, atât a celor ce sunt, cât si a celor ce nu 


sunt. (R.I, 4.10-14) 


Damascius arată că, într-un fel, putem gândi si acest totul 
însuși si, mai mult decât atât, putem gândi unul care tine totul 
în unitate!. Mai precis, putem gândi unul prin relaţia lui cu totul: 
prin faptul că unul produce totul și prin faptul că unul restrânge 
totul la unitate. Pentru totul, unul este „vârful indivizibil“, „cel 
care cuprinde totul“, ca o „circumferință ultimă“ si ca un 
„coronament“?. Unul cuprinde totul şi tocmai de aceea el pro- 


! Unul este gândit prin reducerea otului, sau mai precis „reducându-ne“ pe 
noi înșine (GvaAvâuevor), adică reducând sau simplificând gândirea însăși care 
cuprinde totul. Observăm din nou insistența lui Damascius asupra subiectivi- 
tátii acestei gândiri a principiilor, asupra prezenţei gândirii noastre plurale, care 
introduce o dualitate inadecvată principiului si care trebuie ea însăși simplifi- 
cată. Termenul care desemnează reducerea sau simplificarea pe care trebuie să 
o operăm este &vOAVO. 

2 „Coronament“ (0pvyxóc) este un termen din arhitectură ce desemnează 
partea superioară a unei clădiri, ultimul element care se adaugă unei structuri 
arhitecturale. Rolul coronamentului este dublu: acesta încheie construcția, 
însă, în același timp, el este cel care sustine întreaga structură, dându-i stabili- 
tate. Astfel, deși este ultimul element adăugat, coronamentul poate fi privit în 
același timp ca primul element în ordinea importanţei. Folosind acest termen 
ca metaforă pentru unu, Damascius vrea să pună în evidenţă tocmai această 
ambivalentä a principiului: el este în același timp primul în sine, dar si ultimul 
în sine, sursa tuturor, dar și scopul ultim al tuturor. Ca termen filozofic, coro- 
nament îşi are originea în Republica 534 e 2, unde Platon spune că dialectica 
este coronamentul științelor, fiind cea care conduce spre principiul non-ipote- 
tic. Damascius, în schimb, aplică termenul de coronament unului însuși. Asa 
cum dialectica este coronamentul tuturor ştiinţelor, tot așa unul (obiect al dia- 
lecticii la Platon) este coronament al tuturor lucrurilor. Totuşi, Damascius va 

duce totul. El este punctul prim al totului (pornind de la care 
totul se desfăşoară), dar şi punctul ultim al totului (în care totul 
este resorbit în unitate); el închide astfel cercul întregii realități, 
unind începutul cu sfârşitul: „iar cel care este cauza propriu-zisă 
şi primă, acela este şi scopul în sine şi ultimul în sine“! (De prin- 
cipiis, R.I, 4.23-24). 

Unul poate fi astfel gândit pornind de la funcţia pe care o are 
el față de totul. În acest sens, putem să îi aplicăm toate predica- 
tele de mai sus (precum „principiu, cauză, primul sau cel mai 
simplu“), cu condiţia de a înțelege că, în unu, toate acestea sunt 
prezente într-o manieră unitară?, iar nu în maniera în care le 
afirmă gândirea noastră. Unul este astfel un fel de chintesentä a 


observa că acest coronament rămâne încă într-o legătură foarte strânsă cu rea- 
litatea pe care o produce, o guvernează si o încununează, si, de aceea, el va face 
trecerea spre un principiu anterior unului. 

! Damascius preia aici teza neoplatonică fundamentală a identității dintre 
principiul prim şi scopul ultim al realităţii; toate lucrurile provin de la un princi- 
piu unic si toate au în același timp tendinţa de a se întoarce spre acest principiu, 
dorindu-l ca pe binele suprem. În felul acesta, pentru neoplatonici, unul (din 
prima ipoteză a dialogului Parmenide) se identifică cu binele (din Republica, 509 
b). Ca unu, principiul este sursa primă a totului, iar ca bine, el este cel pe care 
toate lucrurile il caută; el este dorit de totul, ca scop ultim al tuturor. Astfel, cel de 
la care începe procesiunea este si cel spre care se îndreaptă conversiunea tuturor 
lucrurilor, aşadar scopul ultim, în care ele își găsesc desăvârșirea, binele absolut 
spre care toate tind. Unul este astfel și vârful prim, de la care totul se desfășoară, 
dar și cel care cuprinde totul, care reintegrează totul. Momentul prim este identic 
cu cel ultim. Această idee este întâlnită si la Plotin (Enneade, III, 8, 7.17), care 
arată că principiul este în același timp început și sfârșit, așadar și principiu şi scop 
ultim. Identitatea dintre punctul prim și cel ultim face ca în neoplatonism întrea- 
ga realitate să aibă o structură circulară, în care procesiunea de la principiu și 
conversiunea spre principiu se suprapun. Proclus (Elemente de teologie, $ 31) arată 
că orice lucru care procede de la un principiu se întoarce spre același principiu, 
unind astfel sfârșitul său cu începutul. Ideea coincidentei principiului (inceputu- 
lui) cu scopul final apare si la Platon, în Legile, IV, 715 e 8-716 a 1, unde se vor- 
beste despre zeu, care este începutul, mijlocul si sfârșitul tuturor fiinţelor. Sursa 
acestui fragment platonic este orfică (cf. Fragmentele orfice, fr. 21 si 158). 

? Damascius, De principiis, R. I, 4.18: „toate acestea sunt în unu conform 
unului“ (kovtà tò Ev). 

totului, care cuprinde totul in manieră unitară. El corespunde 
astfel punctului celui mai înalt până la care gândirea noastră 
poate înainta, reducând ceea ce în ea este plural și divizat; el co- 
respunde ultimei noastre supozitii. 

În schimb, principiul necoordonat trebuie să fie dincolo de 
ultima noastră supozitie (cea a unului). Damascius ajunge aici pe 
punctul de a face pasul cel mai anti-traditional cu putință, anume 
acela de a trece dincolo de interdicţia ultimă impusă de Plotin, 
apoi reluată, respectată și întărită de Porfir și de Proclus. Damas- 
cius va trece „dincolo de unu“, dincolo de cel față de care tradiţia 
subliniase în repetate rânduri cá nu se poate trece. El anunţă 
această trecerea treptat, mai întâi în manieră interogativă. „Dar, 
dacă unul este cauza totului si cuprinde totul, atunci ce înseamnă 
această ascensiune a noastră dincolo de unu?“ (De principiis, R.I, 
5.2—3) Într-adevăr, privind din perspectiva tradiţiei, această tre- 
cere este de neimaginat. Plotin însuși este primul care impune 
această limită, spunând că orice cercetare merge doar până la 
unul absolut, iar acolo se opreste!. După lamblichos, care pare să 
admită un principiu anterior unului absolut, Proclus revine la 
perspectiva plotiniană, spunând că dincolo de unu nu mai poate 
fi gândit nimic altceva’. 


C. Trecerea înspre nimic 


1. Principiul necoordonat este nimic; 
cele două sensuri ale nimicului 


Damascius își dă seama de pasul pe care urmează să îl facă și 
de consecinţele lui, de aceea formulează această trecere cu pru- 
dentä, parcă temându-se că trecerea nu va duce spre nimic: 


Poate că înaintăm în gol, fiind atraşi înspre nimicul însuşi, căci 
ceea ce nu este nici măcar unu, acela nu este cu adevărat nimic. 


! Plotin, Enneade, VI, 7, 22.19—20; VI, 8, 11.1—5. 
? Proclus, Comentariul la Republica, 292, 7; Elemente de teologie, propoziti- 
ile 12, 13, 20, 113; Comentariul la Parmenide, 1097.17. 

(De principiis, R.I, 5.4-5: note yàp Keveufaroduev eic 
OVTO TÒ OUOÈV AVOTELVOHLEVOL O yàp pmó& čv ot, TOÛTO 
OVOÉV ÉOTL KOTĂ TÒ SLKOLOTOTOV.) 


În primă instanță, Damascius reia acest avertisment pe care îl 
formulase tradiţia anterioară, anume că dincolo de unu nu mai 
este nimic. Într-adevăr, pentru neoplatonici, ceea ce face ca un 
lucru să fie este tocmai unitatea lui, fără de care lucrul s-ar dis- 
persa într-o pluralitate imposibil de cuprins cu mintea. În con- 
secintá, orice lucru este si unu, iar ceea ce nu este unu nu poate 
fi nimic. Este ceea ce argumentează Proclus!, făcând apel și la 
etimologia cuvântului „nimic“ (ov5&v), care este construit ca o 
negatie a cuvântului „unu“ (Év). Cel care nu este nici măcar unu 
(0568 ëv), acela nu este nimic (06v). Tot ceea ce este este unu. 
La limită, chiar și nefiinta este unu, căci fără unu ea nu ar putea 
fi gândită. Chiar dacă nu deţine ființă, nefiinta deţine totuşi uni- 
tate. Damascius însuși arătase acest lucru, spunând că unul este 
„circumferința ultimă, atât a celor ce sunt, cât sia celor ce nu 
sunt. În schimb, dincolo de unu nu mai putem întâlni nimic. 

Totuși, aici intervine un element de originalitate al lui Da- 
mascius, o schimbare neașteptată de perspectivă. Dacă pentru 
Plotin şi Proclus dincolo de unu nu mai este nimic, Damascius, 
în schimb, va încerca să facă tocmai acest salt înspre nimic. În 
același timp, el va da acestui „nimic“ de dincolo de unu un sens 
pozitiv, răsturnând interdicţia tradiţională într-o manieră nouă 
de înaintare spre principiului absolut. Mai precis, el va considera 
că „dincolo de unu“ este chiar nzmicul, însă nu un nimic în sens 
inferior, ca simplu neant, ci un nimic în sens superior, ca depă- 
sire a ultimelor noastre concepte si supozitii, precum aceea care 
se aplică unului. Observăm în primul rând maniera destul de 
stranie în care se exprimă Damascius — cel puţin pentru logica 


! Proclus, Teologia platonică, IL, 1, 14.14; 2, 22.2 şi Comentariul la Republica, 
I, 265.7-9. 
? Damascius, De principiis, R. I, 4.13-14. 

limbii noastre. Astfel, fraza citată mai sus are în grecește un sens 
afirmativ. El nu spune că „cel care nu este nici măcar unu, acela 
nu este nimic“, ci spune că „cel care nu este nici măcar unu, 
acela este nimic“. Altfel spus, Damascius înţelege acest „nimic“ 
nu ca pe o pură absurditate, ci, aşa cum vom vedea, el va da 
acestui nimic sensul superiorității absolute, față de ființă si faţă 
de orice altceva. El trece de la „nici măcar unu“ (0088 ëv), la 
„nimicul“ (ov5&v) in sens superior, întorcând avertismentul 
plotinian (că dincolo de unu nu mai este nimic), într-o afirma- 
tie: dincolo de unu este nimicul, acest nimic înspre care suntem 
atrași acum. În plus, nimicul devine „nimicul însuși“ (OVTĂ TO 
oùõév), fiind astfel conceptualizat si marcându-i-se importanţa. 
Dar ce înseamnă acest nimic? În contextul amintit mai sus!, 
Proclus distingea fiinţa de două tipuri de neființă: cea inferioară, 
adică nefiinta prin lipsă (tò unõapóç ðv), numită şi nimic, res- 
pectiv cea superioară, care este unul de dincolo de ființă. Nimi- 
cul avea așadar doar un sens negativ, identic cu nefiinta inferioa- 
ră fiinţei. În schimb, Damascius face foarte clar diferența dintre 
simpla neființă (tò pă óv) si nimicul (tò oddév). Nefiinţa este o 
negare sau o depășire a ființei în ambele sensuri: atât în sens su- 
perior, înspre unul de dincolo de fiinţă, cát si în sensul inferior, 
înspre materie, care nu deţine formă si ființă, dar participă într- 
un fel la unu. În schimb, zmicul se situează dincolo chiar si de 
aceste limite ale nefiintei, căci el este o negare si o suprimare a 
unului însuși, respectiv a ultimului lucru care mai participă la 
unu. Astfel, nimicul este și el dublu: atât în sens superior, ca 
negare a unului absolut, trecând înspre principiul necoordonat, 
cât și în sens inferior, spre nimicul care nu mai este nici măcar 
materie și nu mai are caracterul unului, ci este pur neant de in- 
ferioritate. Astfel, dacă unul absolut este înţeles ca un fel de ne- 
fiinţă, deoarece este dincolo de ființă, nimicul despre care vor- 
beste acum Damascius este dincolo atât faţă de ființă, cát si faţă 
de neființă, adică faţă de nefiinta superioară a unului absolut. 


! Proclus, Comentariul la Republica, 264.21 —266.1. 

Putem să ne imaginăm realitatea pe care o descrie Damascius 
sub forma a trei niveluri concentrice: în mijloc, vom avea fiinţa, 
cu sensurile ei: superior (al fiinţei inteligibile), respectiv inferior 
(al lucrurilor care participă la ființă). Dincolo de acest prim nu- 
cleu, avem nefiinta, care depășește si pare să cuprindă ființa pe 
dinafară, în ambele sensuri: atât superior (ca unul de dincolo de 
fiinţă), cát si inferior (ca pură negatie a fiinţei, dar care participă 
totuși la unu). Deasupra acestui al doilea nivel, Damascius mai 
adaugă încă unul, anume acela al nimicului: atât în sens superior 
(ca principiul care este dincolo de unu), cât și în sens inferior (ca 
neant care nu este nici măcar unu). 


Nimic superior = inefabilul 
Nefinta de dincolo de fiinţă = unul 
Fiinţa inteligibilă 
Fiintárile (cele ce sunt) 
Nefinta inferioară fiinţei 
Nimic inferior fiinţei = ceea ce nu este în nici un fel și sub nici un 
raport 


Dar de ce trece Damascius înspre acest nimic care până acum 
era „interzis“? Tocmai pentru că el a observat că, de fapt, gândi- 
rea noastră este atrasă înspre acest „dincolo de unu“. Altfel spus, 
deși se poate argumenta că dincolo de unu nu mai este nimic, 
aga cum făceau filozofii anteriori, totuși, prin recurenta aporiilor 
— pe care Damascius a pus-o în evidenţă până acum — se poa- 
te observa că gândirea noastră tinde „dincolo de totul“, chiar 
dacă în primă instanţă „dincolo de totul“ ne apare ca „nimic“. 
Suntem „atrași înspre nimicul însuși“ (eig OVTO 10 ovoèv 
GVOTELVOHEVOL), avem această tendinţă în sus, înspre principiu, 
dincolo chiar si față de unu. 


2. Înaintarea în vid înspre principiul necoordonat 


Dar oare această atracție spre nimic nu este ea o înaintare în 
vid? Damascius remarcă aparentul pericol în fata căruia se află 

gándirea noastrá acum, anume acela de a intra pe un teren gol, 
fără nici un corespondent concret pentru ceea ce spune, căci „ni- 
micul“ nu mai poate fi „ceva anume“. Gândirea și discursul riscă 
să „meargă în gol (keveuforeîv)“. Dar Damascius arată că toc- 
mai aceasta va fi maniera adecvată în care se poate trece înspre 
principiul prim, necoordonat. 

Faptul că Damascius descrie trecerea înspre principiul necoor- 
donat ca o „înaintare în vid“ aminteşte de o problemă pe care deja 
Proclus o pusese, dar căreia Proclus îi dăduse o interpretare com- 
plet diferită. Vom vedea si de această dată cum Damascius reia 
teme deja „rezolvate“, deja clasice ale tradiţiei, și le întoarce în di- 
rectia depășirii tradiţiei înseşi. Astfel, în Comentariul la Republica, 
274.3-9, Proclus se referă la momentul în care Socrate anunţă „bi- 
nele de dincolo de ființă” si la maniera în care reacționează perso- 
najul Glaucon, acest personaj care — în înţelegerea lui Proclus 
— nu poate să distingă nefiinta superioară fiinţei de cea inferioară 
ființei, ci crede că singura neființă posibilă este cea inferioară: 


De aceea, în continuare, după ce a spus că binele este dincolo de 
ființă, iar Glaucon zice că aceasta este o transcendentá minunată, 
el l-a dojenit, spunându-i că e ridicol cum vorbeşte. Apoi, în timp 
ce Glaucon pare că merge în vid în privința a ceea ce este dincolo 
de totul, el spune încă o dată că va lăsa de-o parte părerile sale în 
acest sens, pentru a expune doar analogia cu soarele. 


Pentru Proclus, „mersul în vid“ are o conotaţie negativă!. 
Glaucon nu este în stare să își dea seama de natura cu totul 


! Aceeași conotaţie o dă și Plotin. La el, cuvântul xeveuBoretv nu apare 
decât o singură dată, într-un context care însă ne poate interesa in acest mo- 
ment al analizei noastre. Referinta se găseşte în Enneade, III 9, 3.11, unde 
Plotin vorbește despre sufletul individual, care poate avansa fie în sus, spre ceea 
ce îi este anterior și care îl poate ilumina, fie spre ceea ce vine după el, adică 
spre corp. În acest caz, sufletul înaintează de fapt spre o non-existentá, deoare- 
ce după suflet nu mai există decât o imagine vidă, pe care sufletul însuși o 
creează despre sine însuşi. Așadar sufletul înaintează spre o imagine, și tocmai 
de aceea el pare să meargă în vid (otov xeveufarodoa). Astfel, Plotin dă ter- 
menului KeveuBoreîv un sens negativ: acela de a înainta spre nefiinta inferioa- 
ră a corpului. Vom vedea însă că Damascius dă cuvântului un sens pozitiv. 

specială a acestui „dincolo de ființă“ pe care Socrate i-l pune în 
faţă. Pentru el, tot ce se poate cunoaște este fiinţa, iar ceea ce nu 
este ființă este neant inferior fiinţei. Tocmai de aceea el este sur- 
prins să audă vorbindu-se de ceva de dincolo de ființă. Confun- 
dând nefiinta de dincolo de ființă cu nefiinta inferioară ființei, 
Glaucon înaintează în vid. De fapt, în vid nu se mai poate înainta 
propriu-zis; tocmai de aceea Proclus — ca și Plotin, de altfel, în 
contextul amintit mai sus — folosește verbul „a înainta în gol“ 
însoţit de expresia „ca si cum“ (@ç KeveuBorodvrog): Glaucon 
pare să înainteze în gol, rămânând însă incapabil să surprindă 
binele de dincolo de fiinţă. 

Damascius reia tocmai acest context problematic, deoarece 
pasul filozofic pe care urmează să îl facă acum poate părea, în 
primă instanţă, o simplă înaintare în neant, așadar în sensul ne- 
gativ pe care îl indicase Proclus. Într-adevăr — conform avertis- 
mentelor lui Plotin si Proclus —, s-ar părea că dincolo de unu 
nu mai avem a face cu nimic, și că, deci, dacă mergem mai de- 
parte, ne-am afla tocmai în situaţia de a înainta în vid, de data 
aceasta nu din nestiintá, precum Glaucon, ci prin însăși natura 
lucrurilor, prin însuși faptul cá dincolo de unu nu mai este ni- 
mic. Totuși, pariul pe care pare să îl facă Damascius este tocmai 
acela de a merge în acest vid, de a înainta dincolo de unu. El va 
arăta că înaintarea spre principiu nu poate fi decât o înaintare în 
vid, însă de data aceasta într-un sens privilegiat: înaintarea noas- 
tră nu ne mai duce spre neantul inferior ființei, ci spre nimicul 
superior atât fiinţei cât şi unului. Înaintarea în vid este necesară 
tocmai pentru că este o trecere dincolo de unu, așadar înspre 
ceea ce nu este nici măcar unu, (098€ £v), ci este nimic (000Év). 

Astfel, Damascius arată că, așa cum nimicul are două sensuri 
(anume „dincolo de unu și respectiv dincoace de unu“, adică sub 
ultimul lucru care participă la unu), la fel si înaintarea în vid este 
de două feluri: una se îndreaptă spre neantul pur, în sens inferi- 
or, cel care „nu este în nici un fel și sub nici un raport“, iar alta se 
îndreaptă spre principiul absolut, de dincolo de unu. Ambele 

sunt indicibile, dar, din nou, una ín sens superior, iar cealaltá in 
sens inferior. lar acest caracter indicibil este cel care determină 
înaintarea noastră în vid. În cazul nimicului inferior, înaintarea 
în vid este cea pe care o identifica Platon însuși!, atunci când 
spunea că cel care încearcă să vorbească despre ceea ce nu este 
(într-un sens absolut al nefiintei), de fapt, nu spune nimic, si 
acela nici măcar nu vorbeşte, desi i se pare că spune ceva. În 
schimb, în sens superior, înaintarea în vid constă în aceea că 
respingem de la principiul necoordonat orice manieră a gândirii 
şi ne dăm seama că orice am spune despre el — la limită, chiar și 
aceste suprimări — îi sunt inadecvate. 

Problema lui keveuforetv ne aduce în faţă două maniere 
diferite de a asigura transcendenta si non-accesul spre principiu. 
Proclus observă o primă nuanţă a problemei, și anume faptul că, 
despre ceea ce depășește nivelul ființei nu trebuie să vorbim ca 
despre o ființă, si nici ca despre o simplă neființă — riscând 
astfel să înaintăm în vid, precum făcea Glaucon. În schimb, pen- 
tru Damascius, problema se pune într-o manieră și mai radicala. 
El observă că simplul fapt de a considera principiul dincolo de 
fiinţă — ca o neființă superioară fiinţei — nu este de ajuns pen- 
tru a garanta transcendenta acestuia, deoarece gândirea ajunge să 
reintegreze acest principiu în totul a ceea ce ea gândește. Trans- 
cendenta principiului trebuie impusă prin însăși imposibilitatea 
şi aporeticul înaintării noastre spre el. Tocmai de aceea, Damas- 
cius va propune înaintarea în vid ca pe un fel de metodă, pentru 
ca transcendenta principiului să se impună în marginea sau pe 
fundalul înaintării noastre inevitabil vide. Pentru Damascius, 
problema este dublă: pe de o parte, trebuie înaintat spre princi- 
piul de dincolo de unu, iar, pe de altă parte, această înaintare este 
inevitabil înaintare în vid. Trebuie înaintat dincolo de unu pen- 
tru că altfel rămânem în aporia principiului, dar înaintarea este 


! Platon, Sofistul, 237 e 1-7. Damascius însuși trimite indirect la acest pasaj 
platonic, amintind că pentru Platon ceea ce nu este în mod absolut este indicibil 


(De principiis, R. I, 6.25-26). 

înaintare în vid, pentru că nu înaintăm ca spre un alt principiu, 
anterior si diferit de cele dinainte, ci înaintăm în ceea ce este cu 
adevărat indicibil și care abia așa, în această înaintare, se arată cu 
adevărat a fi indicibil şi se impune ca atare. 

Dar atunci, devine si mai evident că înaintarea în vid pe care 
o propune Damascius este cu totul deosebită de cea a lui Glaucon, 
criticată de Proclus: în primul rând, nimicul de dincolo de unu 
este foarte clar distins de nimicul inferior ființei (pe când Glau- 
con confunda unul cu nefiinta inferioară fiinţei); în al doilea 
rând, așa cum vom vedea, înaintarea lui Damascius nu se face în 
maniera obișnuită a discursului — aga cum făcea Glaucon, afir- 
mând lucruri inadecvate despre principiul de dincolo de toate 
— ci se va face în maniera aporetică, a suprimării oricărui dis- 
curs. De fapt, Damascius își dă seama că, în această înaintare a 
noastră spre principiul necoordonat, orice am afirma sau nega 
despre acest principiu nu se mai aplică propriu-zis principiului 
însuşi. Înaintarea în vid constă tocmai în a ne da seama că gân- 
direa noastră nu mai numește nimic anume si nu mai poate 
numi pe cel înspre care ea este acum atrasă. Opinia noastră des- 
pre principiul necoordonat „înaintează în vid în noi însine“!, 
deoarece, chiar dacă avem impresia că numim principiul, ştim în 
același timp că acesta nu poate fi numit. Astfel, dacă Gaucon 
părea că înaintează în vid deoarece nu-și dădea seama că unul de 
dincolo de ființă este superior fiinţei si discursului, în schimb, 
acum, înaintăm în vid tocmai pentru cá ne dăm seama cá prin- 
cipiul este cu totul dincolo de orice discurs și că, deci, nimic din 
ce am spune despre el nu se mai aplică principiului, ci rămâne 
doar o vidă opinie a noastră, care nu mai vorbește despre ceva 
anume, care nu mai are un referent corespunzător. 

Dar, în acest caz, întrebarea foarte îndreptăţită ce se ridică 
este de ce să mai continuăm această înaintare care nu spune ni- 
mic, care nu vorbeşte despre nimic şi care ştie cá nici nu poate 
vorbi despre acel nimic absolut? 


! Damascius, De principiis, R. I, 12.23 (Ev niv KevenBatodv). 

D. Travaliile gândirii înspre principiul necoordonat 
1. Constiinta principiului necoordonat 


De fapt, chiar dacă, în primă instanţă, această manieră de 
înaintare înspre principiu pare să nu aducă nici un progres cog- 
nitiv — tocmai pentru că principiul este în afara posibilității 
cunoașterii — totuşi, nu înseamnă că înaintarea este lipsită de 
miză. Trecerea dincolo de ultima noastră supozitie nu este, într- 
adevăr, o trecere propriu-zisă, spre ceva anume; din contră, ea 
are sensul de a trezi în noi conştiinţa prezenţei unui principiu 
care nu mai este ceva anume, a principiului la care cunoașterea 
propriu-zisă nu mai poate accede: 


nu avem nici o noţiune si nici o supozitie mai simplă decât 
unul, aşadar cum am putea presupune ceva dincolo de ultima 
supozitie si noţiune? Dacă ar spune cineva acestea, vom cădea 
de acord cu el în privinţa aporiei (căci, într-adevăr, o asemenea 
manieră de reflecţie pare impracticabilă si fără ieșire); cu toate 
acestea, pornind de la cele ce ne sunt mai cunoscute, va trebui 
să stimulám travaliile indicibile din noi, înspre conştiinţa 
indicibilă (căci nu ştiu cum să o numesc) a acestui adevăr 


sublim. (De principiis, R.I, 5.15—20) 


Damascius invită astfel spre un alt tip de conștiință, sau de 
conștientizare a ceea ce depăşeşte cunoașterea obișnuită, dar spre 
care cunoașterea obișnuită tinde si trimite neîncetat. Această 
conștiință (6vva160N01) nu este o cunoaștere propriu-zisă a 
principiului, care fixează principiul, ci este mai degrabă una care 
ne face conștienți de existenţa principiului, care ne aduce în 
preajma lui si angajează mintea în direcţia principiului. Expresia 
însăși „conștiință indicibilà^ pare în primă instanţă paradoxală: 
este o conștiință, însă nu o conștiință a ceva anume, este o consti- 
intá parcă oprită în actul de a constientiza, care nu ajunge nicio- 
dată la un obiect al conștiinței. Iar acest tip de conștientizare — 
care nu se mai termină cu un conţinut determinat, care nu se 
mai concretizează în „ceva anume“ — Damascius îl numește 

»travaliu al gándirii^, reluánd o expresie platonicá foarte cunos- 
cută — prezentă și la neoplatonicii anteriori — dar căreia el îi va 
oferi un sens si mai precis. 

Travaliul (Góc) este de fapt acea tensiune și încordare care 
precede nașterea, așadar „durerile facerii“. Termenul este prezent 
deja la Platon cu un sens filozofic: el desemnează apropierea de 
adevăr, uneori destul de dureroasă pentru suflet, și care devine 
obiectulul de interes al maieuticii socratice!. Travaliul este mo- 
mentul de fecunditate al sufletului, care încearcă să surprindă și 
să exprime adevărul, dar care încă nu a ajuns la adevăr, ci doar îi 
presimte prezenţa. La Platon, metoda căutării adevărului este 
cea dialectică, în care, prin întrebări și răspunsuri, sufletul este 
eliberat de durerile sale și îndreptat spre opinia corectă. Preluând 
această idee, Plotin leagă travaliul de dificultatea (aporia) în care 
se află sufletul atunci când încearcă să vorbească despre princi- 
piul prim (unul absolut) si nu stie ce nume să îi acorde, deoarece 
el este inexprimabil?. Sufletul este plin de gânduri si simte dure- 
rile facerii, atunci când încearcă să vorbească despre unu; singura 
manieră de a calma aceste dureri este aceea de a fermeca sufletul, 
prin repetarea discursurilor despre unu’, desi, atunci când fixăm 
în mod raţional ceea ce este unu, de fapt, ne îndepărtăm de el. 
La rândul lui, Proclus pune travaliul alături de dorința care face 


! Vezi Platon, Bancherul 206 d, Phaidros 251 e, Republica, 490 b, 403 b, 
Theaitetos 151 a, Scrisoarea a I-a, 313 a. 

? Plotin, Enneade, V, 5, 6.23-25: „în travaliul nostru, suntem în aporie 
despre ce anume trebuie să spunem“. 

? Vezi Plotin, Enneade, V, 3, 17.15—18: „trebuie să descântăm sufletul, pentru 
a-i ușura durerile facerii“. Vezi de asemenea Platon, Charmides, 157 a: descânte- 
cele sunt identice cu discursurile frumoase. Metafora corespunde, de asemenea, 
celei platonice a descântecului aplicat de moașă pentru a linisti durerile nașterii, 
care corespunde la rândul ei manierei prin întrebări şi răspunsuri în care maieu- 
tica socratică ajută sufletul să „nască“ adevărul (vezi, de pildă, Theaitetos, 149 c 
9—d 3). Vezi si W. Beierwaltes, Selbsterkenntnis und Erfahrung der Einheit. Plotins 
Enneade V 3, Text, Übersetzung, Erläuterungen, Vittorio Klostermann, Frankfurt 
am Main, 1991, pp. 247—248, unde autorul analizează fundalul platonic al celor 
două metafore si felul în care sunt ele preluate de Plotin. 

ca întreaga ființă să se îndrepte spre unu! astfel, dorinţa de a 
ajunge la unu și de a-l cuprinde este însoţită de „durerile facerii“, 
pentru cá fiinţa nu poate, în cele din urmă, să cuprindă unul, 
desi tinde spre aceasta. Totuși, tocmai această dorință si travaliul 
ce o însoţeşte este cea care ne face să vorbim despre unu, chiar 
dacă știm că nu putem să îl exprimăm în mod adecvat”, iar fap- 
tul că numim principiul „unu“ sau „bine“ ţine tot de acest trava- 
liu al gândirii noastre, de dorința ei puternică de a cuprinde și de 
a exprima într-un fel principiul, deși „unul“ și „binele“ sunt doar 
nişte cuvinte, care nu pot surprinde cu adevărat transcendenta 
principiului’. 

La Damascius, termenul capătă o nuanță suplimentară, de- 
oarece travaliul devine singurul efort adecvat pe care îl putem 
face în direcția principiului — anume acela de a rafina constant 
concepțiile noastre despre principiu, pentru a nu-l fixa în nici o 
expresie inadecvată. În plus, doar prin această constantă depăşire 
şi rafinare putem produce — ca în oglindă — efectul dorit, anu- 
me acela de a constientiza caracterul inefabil si de necuprins al 
principiului. Spun „ca în oglindă“ tocmai pentru că nu este vor- 
ba de un efect direct, de a gândi în mod efectiv inefabilul, ci este 
un efect indirect: conștiința inefabilului se naște pe fundalul 
acestui travaliu neîncetat, care nu mai ajunge la o „naștere“ pro- 
priu-zisă. Travaliile gândirii nu mai pot avea o finalizare, nu se 


! Proclus, Comentariul la Parmenide, 1115.32. Vezi, de asemenea Teologia 
platonică, | 102.18, pentru această relație între durerile naşterii si divinatia 
principiului. 

? Proclus, Comentariul la Parmenide, 1191.9. 

3 Vezi Proclus, Teologia platonică, IL, 9, 58.24—59.4. Proclus consideră că 
maniera cea mai înaltă a travaliului este cea din expresia ultimă a primei aporii 
din Parmenide: după ce Platon a desfăşurat întregul discurs negativ despre unu, 
el se întreabă dacă toate cele spuse până atunci sunt cu putinţă. Proclus inter- 
pretează această ultimă mirare ca datorându-se travaliului mental care se în- 
dreaptă spre unu. În acest travaliu, nici o expresie a unului nu poate fi păstrată 
ca definitivă, ci suntem mereu obligați să căutăm mai departe, îndoindu-ne de 
ceea ce am admis deja. Vezi Proclus, Comentariul la Parmenide, VII, 42.26, ed. 
Klibansky-Labowsky, precum si nota editorilor de la pp. 87-88. 

mai pot îndrepta spre un rezultat concret, spre un discurs adevă- 
rat, aşa cum se întâmpla, totuși, la Platon’. Pentru Damascius, 
efortul travaliului intelectiv este unul care nu se încheie, pentru 
că el este suscitat de ceva ce nu poate fi atins niciodată în mod 
discursiv: anume de principiul prim, indicibil. Travaliul este toc- 
mai această neputinţă de a exprima principiul, acest efort nesfâr- 
sit îndreptat spre principiu, dar care nu își atinge niciodată sco- 
pul, deoarece atingerea acestui scop ar însemna exprimarea celui 
inexprimabil. „Naşterea“ propriu-zisă este amânată indefinit. 
Totuși, travaliul continuu este singurul mod în care ne putem 
situa față de principiu, căutându-l mereu, chiar dacă nu putem 
să îl cuprindem într-o formulare oarecare. 

Sensul travaliului este acela de a purifica gândirea noastră în- 
spre principiul absolut, suprimând orice manieră concretă de a 
gândi principiul și scotând principiul din orice formă de coordo- 
nare cu totul. Dar ultimul punct la care mai avem un minim 
acces — și care rămâne astfel într-o oarecare relaţie şi coordona- 
re cu totul — este acela pe care îl numim principiul unu. De 
aceea, travaliul pe care îl va întreprinde Damascius va consta 
într-o „critică“ a unului, pentru a trece astfel „dincolo de unu“, 
înspre ceea ce el va numi „inefabil“. 


2. Travaliul si „critica“ unului 


Instituirea inefabilului ca principiu absolut, dincolo de unu, 
se conturează tocmai in urma unei critici — pe mai multe pali- 
ere — la adresa unului absolut al tradiţiei, ca ultimă treaptă până 
la care gândirea poate, într-un fel, să ajungă. Desigur, prin ,cri- 
tică“ nu înţelegem altceva decât faptul de a pune în vedere limi- 
tele până la care unul poate sluji drept principiu și dificultăţile în 
faţa cărora gândirea unului se oprește și este nevoită să caute un 


1 Vezi, de pildă, Republica, 490 b 7, unde se arată că eliberarea de durerile 
facerii urmează abia după ce sufletul a atins adevărul si fiinţa veritabilă. Vezi de 
asemenea Bancherul, 209 a, unde discursurile sunt numite copii, precum si 
Phaidros 261 a. 

alt principiu. Damascius va aráta pe mai multe niveluri de sens 
cá, in timp ce unul mai rămâne încă într-o anumită relaţie cu 
totul si este gândit într-un fel sau altul, inefabilul iese din orice 
posibilă relaţie. 

Damascius aduce trei argumente în acest sens: privind relația 
unului cu cele de după el, privind faptul că unul este totul si 
privind faptul că, într-un fel, unul este încă gândit. Primul argu- 
ment constă în aceea că: 


prin natura lui, unul este situat înaintea pluralelor, cel <ce este> 
mai simplu <este> înaintea celor ce sunt într-un fel compuse, 
iar cel mai cuprinzător <este înaintea> celor cuprinse în el; dar 
cel ce este dincolo — dacă ar fi să-i spunem aga — este dincolo 
de orice asemenea antiteză: nu doar cea dintre termeni de 
același rang, ci şi cea dintre un termen prim și un termen 


secund (De principiis, R.L, 6.3—7) 


Acestea sunt caracteristicile „tradiţionale“ ale unului: el este 
opus pluralitätii! si este anterior pluralitátii, păstrând astfel o rela- 
tie opozitivă cu aceasta; de asemenea, el este înţeles drept cel mai 
simplu, iar simplitatea precede si se opune compunerii; in plus, 
unul nu trebuie înţeles ca minim?, ci ca fiind cel mai cuprinzător, 
ajungând astfel într-o relație — chiar dacă nu opozitivă — cu cele 
cuprinse. În schimb, principiul absolut trebuie să nu mai intre în 
nici o astfel de opoziţie și în nici o relaţie. Ceea ce observă Damas- 
cius este faptul că — chiar dacă este înţeles ca anterior față de 
orice altceva —, unul are o anterioritate raportată la cele pe care le 
transcende. Desigur, întreaga tradiție — exceptându-l poate pe 
Iamblichos — s-a străduit să conceapă o manieră de anterioritate 
absolută a unului faţă de orice altceva. Totuși, Damascius observă 
aici că orice astfel de anterioritate este gândită pornind tot de la 
cele „ulterioare“, sau, în orice caz, mai poate fi gândită în raport cu 


! Încă de la începutul primei ipoteze din Parmenide, 137 c 4-5, unul este 
definit ca non-plural. La Plotin, de asemenea (Enneade, V, 5, 6.26), numele 
unului apare ca o negatie a pluralitätii. 

? Vezi Damascius, De principiis, R. I, 3.1. 

acestea. În schimb, el însuși va încerca să impună prin inefabil o 
anterioritate si o transcendentá fără termen de reper, sau care nu 
mai este gândită pornind de la cele inferioare. 

Al doilea argument si critică implicită a unului priveşte fap- 
tul că el este zozu/. Este, în linii mari, același argument pe care 
l-am discutat si în cadrul aporiilor initiale ale tratatului: unul 
este totul în manieră simplificată, unitară; însă totul — indife- 
rent în ce sens îl luăm — nu poate fi principiu!. 

Al treilea argument priveşte faptul că unul este încă gândit, 
într-o anumită măsură: 


Pe lângă acestea, noi concepem unul printr-o purificare deplină 
a gândirii înspre cel mai simplu si cel mai cuprinzător, pe când 
cel mai prestigios trebuie să fie inaccesibil oricărei înţelegeri si 


supozitii (De principiis, R.I, 6.18—21) 


De fapt, problema gândirii unului — așa cum o înţelege 
Damascius — este dublă: pe de o parte, gândim unul într-un fel, 
drept acel punct virtual de coincidentá a tuturor lucrurilor si a 
tuturor gándurilor noastre — dupá analogia centrului unui cerc. 
Pe de altă parte, noi nu putem gândi cu adevărat unul simplu, 
deoarece gândirea noastră este duală si ea aproximează unul su- 
prapunánd, de fapt, două imagini: cea a simplităţii si cea a tota- 
lităţii”. Totuşi, acest statul echivoc al unului — care într-un fel 
este gândit, dar într-un fel nu este gândit — îl împinge pe 
Damascius să facă pasul spre un principiu care să nu mai aibă 
acest echivoc, ci să fie cu totul inexprimabil?. 


! Vezi Damascius, De principiis, R. I, 6.8—17. 

? Gândirea noastră introduce dualitatea în unu. Vezi De principiis, R.I, 
3.15-4.6. 

? Asa cum vom vedea în continuare, inefabilul nu va mai fi cognoscibil in 
nici un fel, iar singura manieră in care vom mai putea deduce prezenţa lui va fi 
tocmai prin a observa neputinta de a-l mai gândi. În plus — si aici va fi iarăși 
un punct de originalitate a lui Damascius — toate nivelurile principiale ulteri- 
oare, care sunt într-un fel cognoscibile si într-un fel incognoscibile, vor fi nişte 
aproximări ale principiului absolut inefabil. 

Toate aceste fenomene la limita gândirii — pe care le-am anali- 
zat în acest capitol — au o strânsă legătură între ele. Astfel, aporia 
iniţială este cea care — fără să ne lase în concepţiile noastre despre 
principiul prim — ne trezește divinatia unui principiu necoordo- 
nat. La rândul ei, divinatia unui principiu necoordonat impune 
suprimarea oricărui discurs despre acest principiu, suprimarea orică- 
rei coordonări. Ea ne conduce astfel înspre principiul care nu este 
nimic, sau care, într-un fel, este pimicul absolut. Astfel, gândirea 
noastră înaintează în vid. Dar înaintarea în vid nu este o înaintare 
propriu zisă, spre ceva anume; din contră, ea constă într-un trava- 
liu neîncetat al gândirii, care „critică“ si suprimă orice determina- 
tie, orice supozitie, ultima supozitie fiind cea a „unului“. 

Mai mult decât atât, fenomenele analizate constituie deja ma- 
niera adecvată în care putem päsi „dincolo de unu“. Este, desigur, 
o manieră cu totul aparte de gândire, care nu își fixează niciodată 
„obiectul“ său, ci doar îi presimte prezenţa şi necesitatea. În loc să 
descrie principiul, această gândire înaintează în vid, suprimând în 
mod sistematic ultimele supozitii de care ea dispune. În locul unei 
gândiri propriu-zise, avem a face cu un travaliu éntelectiv, care 
conștientizează prezența principiului, ştiind însă că nu va ajunge 
niciodată la o cunoaștere propriu-zisă, ci că cel spre care merge va 
rămâne tot timpul „în față“, într-un orizont de neatins. 

În umbra tuturor acestor fenomene se conturează principiul 
absolut: el trebuie să „fie“ absolut necoordonat cu altceva, un vid 
sau un neant pur, care nu este în nici un fel și sub nici un raport. 
El se arată ca un „nimic“ care depășește simplitatea și cuprinde- 
rea unului. Iar toate aceste suprimări succesive, aceste semne ale 
transcendentei principiului absolut, se vor concentra înspre o 
ultimă expresie, cu totul paradoxală, a acestui principiu: anume 
aceea de inefabil. 

În cele ce urmează, vom discuta despre momentul cel mai înalt 
al gândirii lui Damascius, despre principiul numit zzefabil, în care 
Damascius încearcă să cuprindă atât imposibilitatea cunoașterii 
principiului, cât si necesitatea unei constante raportări la acesta. 


Capitolul 3 
PRINCIPIUL INEFABIL 


Aporia recurentă a principiului prim ne conduce spre un 
principiu necoordonat, care nu poate fi cuprins în nici una din- 
tre manierele obișnuite ale gândirii. Totuși, nu avem încă nici o 
„expresie“ a acestui principiu, ci toate fenomenele (și experiente- 
le de la limita gândirii) pe care le-am analizat în capitolul anteri- 
or nu au făcut decât să „curețe terenul“ gândirii noastre de orice 
posibilă expresie, punándu-ne în gardă în fata pericolului de a 
transforma principiul necoordonat într-un „obiect“ determinat 
al gândirii. 

S-ar părea că până în acest punct Damascius nu a făcut decât 
să suspende atât gândirea tradiţiei — cu soluţiile ei nu îndeajuns 
de satisfăcătoare pentru problema principiului — cát si, în gene- 
re, orice gândire care ar mai vrea să se exerseze asupra acestei 
probleme, de acum înainte. Totuși, lucrurile nu se opresc aici. În 
faţa acestui principiu care pare să „fugă“ din faţa oricărei concep- 
tii despre el, Damascius va încerca el însuşi o ultimă manieră de 
a-l sugera, sau, mai degrabă, de a sugera sustragerea lui din orice 
gândire: astfel apare în analiza sa „inefabilul“ (tò &nOppnrov), 
„expresia“! cea mai înaltă prin care Damascius se referă la princi- 
piul de dincolo de totul si necoordonat totului. În cele ce urmează, 
vom scoate la lumină sensul — destul de torsionat — al acestui 
principiu, prin care Damascius face, de fapt, încercarea de a lu- 
mina spaţiul cu totul de nesträbätut al unui dincolo absolut. Pen- 
tru aceasta, vom depăna și vom relega firele istorice, filologice și 
filozofice ale termenului „inefabil“. 


! Punem „expresie“ între ghilimele tocmai pentru că, după cum vom vedea, 
această expresie va fi ea însăşi suprimată ulterior și depășită. 

Întâi de toate, să vedem cum intervine inefabilul in gândirea 
lui Damascius și care este motivul admiterii lui. Termenul apare 
în tratatul Despre primele principii, după destule tatonări şi amâ- 
nări, prin care Damascius pare să pregătească terenul — sau să-l 
elibereze — în vederea propunerii acestui ultim principiu. Este 
ceea ce am încercat să arătăm în capitolul anterior. Înainte de a 
enunta propriu-zis acest termen, Damascius argumentează înde- 
lung faptul că gândirea noastră nu poate cuprinde principiul, ci 
rămâne într-o recurentă aporie față de el, dar că, în ciuda acestor 
aporii, înaintarea către un principiu absolut — a cărui autoritate 
n-ar mai fi slăbită de alte aporii — trebuie continuată. 

Damascius pune el însuși în mod explicit întrebarea „de ce 
avem nevoie“ de un astfel de principiu, care s-a anunţat deja a fi 
un fel de neființă absolută, de neant pur. lar răspunsul lui este că 
avem nevoie stringentă de acesta (ù návtæv GVOYKOLOTETN 
ypeta), deoarece: 


de la el proced toate, ca dintr-un sanctuar: <totul procede> din 
inefabil si într-o manieră inefabilă, căci inefabilul nu produce 
pluralele ca si cum ar fi unul si nici nu produce pe cele distinse 
ca şi cum ar fi unificatul, ci, ca inefabil, produce totul în aceeași 
manieră inefabilă. (De principiis, R.I, 6.28-7.2) 


Damascius a observat că tradiţia a propus principii care intră 
în opoziţie si în relaţie cu cele cauzate. De pildă, unul produce 
pluralele si este opus acestora, ajungând astfel, în cele din urmă, 
să fie reintrodus în soul si deci să nu mai fie principiu absolut. 
În schimb, Damascius a demonstrat necesitatea unui principiu 
necoordonat, care produce totul fără să se mai opună totului 
produs, fără să intre în vreo relaţie cu acest totul, așadar fără să 
poată fi gândit si reintegrat în totul. Acest principiu va fi inefabi- 
lul: el produce totul nu în manieră opozitivă (precum unul sau 
unificatul), ci într-o manieră inefabilă. 

A. Inefabilul înainte de Damascius 


O primă întrebare care se ridică este de ce alege Damascius 
tocmai termenul de „inefabil“ pentru a-i sluji ca „fir roșu“ în 
această căutare radicală a sa. Pentru a răspunde la această între- 
bare, va trebui să facem o scurtă incursiune de recuperare a sen- 
sului, precum și a sugestiilor implicite pe care le purta acest cu- 
vânt la sfârșitul antichităţii. Damascius însuși ne pune încă de la 
început pe pista potrivită, deoarece, așa cum observăm în textul 
citat mai sus, înainte chiar de a numi principiul énefabil, el îl 
compară cu un sanctuar (&ôvtov). Sanctuarul este partea inac- 
cesibilă a templului, cea în care nu se poate pătrunde, care este 
interzisă. În neoplatonism, principiul prim este asimilat cu zeul 
suprem, de aceea „locul“ lui simbolic este un sanctuar!. 

Dar Damascius merge și mai departe: el aduce în prim-planul 
gândirii sale termenul care desemna misterul însuşi ascuns în sanc- 
tuar: inefăbilul, vo &n6ppnrov. Principiul prim preia la Damascius 
prerogativele iniţierii mistice, fiind indicat drept misterul inefabil 
care rămâne ascund în sanctuar, imposibil de dezvăluit. 

La origine, termenul de inefabil desemnează misteriile, secre- 
tul care nu se divulgă niciodată, doctrina esoterică. Adjectival, 
&NOPPNTos înseamnă interzis, secret, despre care nu se vorbeşte, fie 


! La Plotin, apropierea sufletului de principiul prim este comparată cu in- 
trarea într-un sanctuar (Enneade, VI, 9, 11). Sufletul trece de nivelul virtuţilor 
pregătitoare (comparate cu statuile care străjuiesc intrarea în templu), renunță 
să mai contemple orice altceva si ajunge în sanctuar, locul viziunii unului, 
abandonându-se contactului direct. Proclus preia si el această idee: vezi Teolo- 
gia platonică, VL, 18, 64.8-12, cu referire la unul-bine care rămâne ascuns în 
sanctuar. Proclus vorbeşte despre sanctuar ca loc al principiului absolut. În fata 
acestui sanctuar se află vestibulul (npó8vpov), care fereşte sanctuarul de accesul 
celor din jur; acesta este locul celor trei monade ce preced principiul prim (vezi 
Teologia platonică, II, 64.11 şi Comentariul la Republica, 1, 295.19—24). Sursa 
de inspiraţie a „vestibulului“ este platonică (Philebos, 64 c 1). În afara acestui 
vestibul se întinde „locul supracelest“, sau „câmpia adevărului“ (tò GA.nBetog 
REÔLOV) despre care vorbea tot Platon (Phaidros, 248 b 6). Vezi si Proclus, 
Teologia platonică, IV 23, 8. 

într-un sens superior, ca mister ascuns, fie chiar în sens opus, ca 
lucruri ascunse, rusinoase sau abominabile, a căror pomenire ar 
fi de rău augur. Pare straniu să vedem că, la sfârșitul unei tradiţii 
care pune în centru principiul prim, imposibil de cuprins în 
discurs, Damascius numeşte principiul folosind tocmai terme- 
nul care exprimă prin excelență imposibilitatea — și chiar inter- 
dictia — de a numi ceva. Totuși, aşa cum vom încerca să arătăm 
în continuare, Damascius nu face aceasta pentru a „dezvălui“ 
ceea ce este de nedezvăluit și pentru a transgresa astfel limitele 
— atât cele filozofice, cât si cele ale teologiei implicite — ci, din 
contră, pentru a potenta acest nedezvăluit, pentru a-l sustrage 
accesului indiscret al gândirii, pentru a impune o dată pentru 
totdeauna o limită gândirii. Pe de altă parte, vom vedea că — 
introducând acest termen care indică neputinta ultimă a oricărui 
discurs — gândirea lui Damascius nu sfârșește într-o suspendare 
de tip sceptic, într-o agnozie care ar însemna sfârșitul oricărei 
gândiri filozofice. Din contră, o dată cu acest principiu extrem, 
de dincolo chiar și de unu, Damascius propune o manieră de 
gândire radicală, care se raportează constant la principiu, care-l 
păstrează mereu „în vedere“ si care recunoaște prezenţa lui tácu- 
tă în fiecare nivel al realității. 

Înainte de a trece la analiza propriu-zisă a manierei în care 
Damascius utilizează conceptul de inefabil, vom face o scurtă 
punere în revistă a ocurentelor sale relevante din tradiţia (neo) 
platonică, pentru a putea pune apoi în lumină schimbarea de 
perspectivă pe care o aduce Damascius faţă de aceasta. 

La Platon, termenul apare pentru a desemna lucrurile spuse în 
învățăturile secrete! sau, adverbial, cu referire la ceea ce trebuie 
spus în secret si doar unor oameni initiati, iar nu mulțimii’. 
Totuși, vom vedea mai jos că, în interpretarea lui Damascius, miza 
ultimă a gândirii lui Platon este tocmai aceea de a trimite în mod 


! Platon, Phaidon, 62 b 3 şi Cratylos, 413 a 3. 
? Platon, Republica, Il, 378 a 4 si Theaitetos, 152 c 10. 

tacit (și tăcut)! înspre inefabil. Pentru Plotin, principiul prim este 
sustras oricărei cunoașteri si este indicibil (&ppnrovP. În schimb, 
termenul însuși de inefabil nu apare decât o singură dată, însă nu 
cu referire la principiul prim?, ci într-un context neutru: Plotin nu 
face decât să redea pasajul din Phaidon, 62 b 3: „în mistere (Ev 
Gmoppritoio) se spune că sufletul este ca într-o închisoare“. 


1. Inefabilul la Iamblichos — indicibil si inefabil 


La lamblichos — desigur, în textele care s-au păstrat — ter- 
menul izefabil nu pare să aibă un sens filozofic foarte bine deter- 
minat. În Prorrepticul (8.8; 105.1; 106.7-16; 111.23), referintele 
sunt la doctrinele secrete, mai precis cele pitagorice, interzise pro- 
fanilor. Același sens este prezent in De vita Pythagorica: simboluri 
inefabile (1.2.5; 23.103.7), mistere inefabile (3.14.9; 6.31.3; 
35.258.7). În De mysteriis, termenul de inefabil se referă la: „ca- 
uza inefabilă“ a riturilor sacre (1.11.4), „simbolurile inefabile“ 
care exprimă secrete inexprimabile (1.21.14, 4.2.31, 6.6.2), in- 
vocatiile inefabile, pe care doar zeul le poate înţelege și care sunt 
în afinitate cu acesta (3.24.30; 5.23.43), secretul în general, adică 


! Platon trimite spre inefabil în mod zacit, deoarece el nu mai vorbeşte 
efectiv despre un asemenea principiu de dincolo de unu; de asemenea, el trimi- 
te spre inefabil în mod tăcut, adică tocmai prin păstrarea tăcerii în privința lui. 

? Plotin, Enneade, V, 3, 13.1. Tot ceea ce putem spune noi este „ceva anu- 
me“; în schimb, cel care nu mai este ceva anume nu poate fi decât indicibil. 

3 În articolul său „Scepticism and Ineffability in Plotinus“ (Phronesis, 45, 
3, 2000, pp. 240-251), Dominic O'Meara vorbeşte despre „inefabilitate“ la 
Plotin. Totuşi, este vorba de fapt despre caracterul indicibil al unului. Autorul 
face așadar o extrapolare a termenului de inefabil, folosindu-l însă în strictă 
sinonimie cu termenul „indicibil“. În schimb, Plotin însuși nu foloseşte terme- 
nul de inefabil (&móppntov), care, ca termen filozofic, apare abia in neoplato- 
nismul tardiv. Vezi de asemenea Dominic O'Meara, Plotinus. An Introduction 
to the Enneads, Clarendon Press, Oxford, 2005, cap. 5, Speaking of the One, 
1: The Ineffability of the One. Pentru a înţelege miza gândirii lui Damascius, nu 
trebuie să confundäm inefabilul cu nici una dintre formele de zzdicibil despre 
care au vorbit neoplatonicii anteriori. 

4 Plotin, Enneade, IV, 8, 1.31. 

misterul din spatele unui rit initiatic (6.5.6; 6.7.2), imaginea 
inefabilá a zeului (7.4.24). 

Termenul de żnefabil nu este folosit niciodată pentru a indica 
principiul însuși. Cu toate acestea, exegeza modernă îi atribuie des- 
tul de des lui Iamblichos introducerea znefabilului în ierarhia neo- 
platonică a principiilor!, sprijinindu-se pe mărturia lui Damascius. 
Totuşi, dacă analizăm cu atenţie această mărturie, vom vedea că 
Damascius nu spune că pentru lamblichos principiul ar fi inefabil. 
Principiile lui Iamblichos pe care le menţionează Damascius sunt: 
cel necoordonat triadei si cel absolut ;ndicibil (&ppnroş): 


După acestea, să cercetăm dacă principiile prime anterioare 
primei triade inteligibile sunt două, adică cel absolut indicibil 
(n&vtn &ppnrog) si cel necoordonat triadei — așa cum consi- 
dera marele lamblichos (De principiis, R.I, 86.3—5) 


Această confuzie duce la ideea cà Damascius ar fi preluat ca- 
drul general al gândirii lui Iamblichos. De fapt, cauza mai adâncă 
a acestei confuzii constă — după părerea noastră — într-o supra- 
punere terminologicá între &ppnrov şi &nOppnrov în literatura de 
specialitate. De multe ori, exegeza traduce pe &ppnrov prin zzefa- 
bil, desi inefabil este termenul încetățenit pentru &móppntov, o 
dată cu traducerea lui Damascius de către J. Combes?. Dacă 
Iamblichos ar fi folosit deja termenul de „inefabil“ cu referire la 
principiul prim, ar însemna că Damascius nu face decât să rea- 
firme ceva deja prezent în tradiţie. Totuși, dacă dăm la o parte 
echivocul și suprapunerea terminologică, s-ar părea că Damas- 
cius este primul care aplică principiului prim termenul de inefa- 
bil (&n6ppnrov); aceasta va rămâne o particularitate a gândirii 
ultimului conducător al Școlii neoplatonice ateniene. 


! Vezi D. P, Taormina, Jamblique critique de Plotin et de Porphyre, Vrin. 
Paris, 1999, pp. 8-9 si J. Dillon, , Damascius on the Ineffable“, art. cit., p. 123. 

? Ceea ce este mai grav, putând induce si mai mult în eroare, este faptul că, 
în traducerea tratatului De principiis, M.-C. Galpérine redă in mod indistinct 
&ppnrov si &nOppnrov, prin „indicibil“. 

2. Inefabilul la Proclus 


La Proclus, majoritatea ocurentelor termenului inefabil se re- 
feră la doctrinele secrete; iar sensul privilegiat al acestor doctrine 
este acela al învățăturilor platonice despre principiul unu-bine si 
despre nivelurile divine succesive. Aceste învățături secrete, ine- 
fabile, sunt cele pe care, în opinia tuturor gânditorilor neoplato- 
nici, Platon le-ar fi primit de la cei „mai vechi”, adică din tradi- 
tiile anterioare, precum cea orfică şi cea pitagorică. În consecinţă, 
învățăturile cele mai teologice ale lui Platon — precum prima 
ipoteză din Parmenide — sunt considerate de Proclus adevărate 
initieri mistice”. 

În afară de astfel de indicaţii — destul de numeroase — despre 
natura secretă, inefabilă, a învățăturilor platonice, întâlnim însă și 
o altă utilizare a termenului de inefabil, nu fără legătură cu cea 
anterioară. Mai precis, termenul żnefabil este transpus uneori, în 
manieră adjectivală, asupra principiului unu-bine, înspre care 
conduc aceste „iniţieri mistice“. Proclus vorbeşte astfel despre na- 
tura inefabilă a binelui“, despre „dorinţa inefabilà" a tuturor lucru- 
rilor spre bine‘, sau despre „misterul inefabil“ al binelui”. Acest 
caracter inefabil trebuie înţeles tocmai în legătură cu faptul că 
unul-bine este ţinta ultimă a acestor învățături inefabile, ascunse, 
prin excelenţă teologice. Unul inefabil este cel spre care duce filo- 
zofia cea mai înaltă, care are rolul de iniţiere mistică. 

În schimb, vom vedea în continuare că, atunci când Damas- 
cius propune inefabilul ca principiu absolut, el nu mai vrea să 


! Vezi Teologia platonică, 1, 1, p. 7, 5-8, unde Proclus vorbeşte despre tra- 
ditiile secrete (Ev Gnoppñtoiç) primite si transmise mai departe de Platon. 
Aceeași idee, a transmiterii unei tradiţii, apare si la Plotin, Enneade, V, 1, 8-9. 

? Vezi Proclus, Teologia platonică, Il, 10, p. 61.15; II, 23, p. 83.16-17. 
Dialogul Parmenide conduce la „iniţierea inefabilă in mistere“. Pentru o discu- 
tie mai amplă a valentelor „mistice“ ale gândirii neoplatonice, vezi D. Mazilu, 
Raison et mystique dans le néoplatonisme, Zeta Books, Bucureşti, 2008. 

? Proclus, Teologia platonică, II p. 60.4. 

+ Proclus, Teologia platonică, III p. 63.28. 

? Proclus, Teologia platonică, III p. 64.5. 

indice doar caracterul ascuns si inefabil al textelor platonice pe 
care tradiţia se sprijină, primindu-le ca pe niște texte revelate. 
Desigur, el nu contestă cu nimic autoritatea moștenirii platonice, 
ci, aşa cum vom vedea mai jos, el interpretează aceste texte într-o 
cheie nouă, considerând că ele conduc de fapt spre un principiu 
anterior celui al tradiţiei. De asemenea, la Damascius, termenul 
nu mai are un sens strict adjectival, el nu mai indică doar caracte- 
rul misterios, ascuns și inexprimabil al principiului unu, ci el va 
constitui un principiu autonom, singurul principiu absolut, în 
cele din urmă. Damascius utilizează termenului de inefabil într-o 
manieră originală, prin care nu numai că va accentua și va concep- 
tualiza astfel de intuitii — destul de rare, de altfel — precum cele 
ale lui Proclus despre caracterul inefabil al principiului prim, ci va 
depăși soluţiile oferite de tradiţie, ajungând aproape să le suprime. 
Inefabilul său va fi dincolo de unul absolut al tradiţiei. 


3. Inefabilul ca secret la Platon 


Totuși, ceea ce este surprinzător în această critică a lui Da- 
mascius, care ajunge să instituie inefabilul dincolo de unu, este 
faptul că, desi analiza sa este o depășire a tradiţiei, totuși, el reu- 
seste să recupereze sursa si autoritatea platonică. Gánditor plato- 
nic autentic, el nu se poate lipsi de o bază textuală platonică, ci 
încearcă să înrădăcineze gândirea sa — ultima creaţie teoretică 
neoplatonică — în sursa comună a întregii tradiţii. 

Astfel, deși în primă instanţă inefabilul este absent din cor- 
pusul platonic, el va citi textele platonice fondatoare ca pe o in- 
dicatie a principiului inefabil, considerând că, în ultimă instan- 
tà, ele trimit spre acest principiu de dincolo de unu’. Această 
concluzie decurge din maniera ambivalentă în care Platon însuși 


! Interpretarea lui Damascius aduce în scenă un fenomen ciudat, de dublă 
fundamentare: pe de o parte, el înrădăcinează propria sa gândire în sursa co- 
mună a tradiţiei; pe de altă parte, el dă sursei platonice un nou înțeles, reinves- 
tigând miza ultimă a platonismului, pornind de data aceasta de la propria sa 
gândire, de la propria sa manieră de a vedea lucrurile. 

vorbeşte despre unu, ezitând între a spune că unul este absolut 
incognoscibil si a spune că unul este cognoscibil, într-un fel. 

Pe de o parte, Damascius amintește referintele platonice în 
care este vorba despre neputinta de a exprima unul: 


Căci, despre unu, Platon spune că, dacă este, atunci nu este nici 
măcar unu, iar dacă nu este, atunci nu i se potriveşte nici un fel 
de discurs, nici măcar negația, astfel că nu îi revine nici nume 
[...], nici vreo opinie sau ştiinţă (De principiis, R.I, 7.11-13) 


Recunoastem aici două trimiteri: una la sfârșitul primei ipoteze 
din Parmenide, 141 e 10 —142 a 8, unde Platon suprimă unul 
însuşi, iar cealaltă la ipoteza a 7-a, cea negativă. În ambele cazuri, 
discursul despre unu nu poate surprinde unul. 

Pe de altă parte, Damascius trimite si la texte ale lui Platon în 
care s-ar părea că unul este gândit într-un fel, că există un fel de 
discurs potrivit lui: 


[...] în Sofistul, a arătat că el concepe unul pur printr-o anume 
afirmaţie şi demonstrează că unul este în sine însuși, preexistent 


fiinţei. (De principiis, R.I, 7.19) 


În mod evident, Damascius se referă aici la pasajul din Sofistul, 
245 a-b, în care unul este descris ca preexistent fiinţei si ca oferin- 
du-i acesteia unitate!. Platon pare să păstreze aici unul ca atare, 
afirmându-l ca principiu al fiinţei. Dar atunci, întrebarea logică 
ce se naște este cum se explică această aparentă contradicție: pe 
de o parte, unul este gândit ca unu anterior ființei, iar pe de altă 
parte se arată că unul nu este nici măcar unu. Damascius răspun- 
de la această întrebare spunând că: 


S-ar putea ca Platon, prin intermediul unului, să ne îndrepte, 
într-un mod inefabil, spre inefabilul pe care îl avem acum în faţă, 
care este dincolo de unu; Platon face aceasta prin suprimarea 


! Vezi, de asemenea, De principiis, R. I, 44.1-5, unde Damascius invocă 
faptul că Platon numește binele (identificat de neoplatonici cu unul) „cel mai 
important obiect al științei“ (Republica, 505 a 2—3, 519 c 9-10). 

unului, așa cum prin suprimarea celorlalte a ajuns la unu (De 


principiis, RL, 7.15-18) 


Ín primá instantá, unul poate fi gándit in mod direct, ca prin- 
cipiu al fiinţei, asa cum se arată in Sofrstul. Totuși, într-un al doilea 
pas, el trebuie suprimat (așa cum se întâmplă in Parmenide). Unul 
însuși a fost obținut de Platon prin suprimarea pluralelor!. Dar, 
dacă suprimarea pluralelor are ca scop descoperirea unului, atunci, 
conform interpretării lui Damascius, suprimarea unului are ca scop 
descoperirea inefabilului sau, cel puţin, punerea gândirii „pe urme- 
le“ inefabilului. Corelând cele două texte (Sofistul, 245a—b si Par- 
menide, 141 e 10—142 a 8), Damascius pune în evidență necesita- 
tea principiului inefabil, anterior unului. Astfel, la sfârșitul tradiției 
neoplatonice, el oferă o interpretare cu totul nouă si surprinzătoare 
asupra mesajului ultim al operei platonice. În plus, el isi sprijină 
propria sa elaborare despre inefabil pe această lectură subtilă a tex- 
telor platonice. Damascius depășește astfel limita tradiţiei: pentru 
el, aporia întâi din Parmenide nu mai este doar o descriere a princi- 
piului unu, ci este o trimitere ne-explicită înspre principiul inefabil, 
de dincolo de unu, deoarece ea ajunge în cele din urmă la a supri- 
ma unul. În felul acesta, Damascius se apropie de Iamblichos, pen- 
tru care obiectul primei ipoteze platonice nu era principiul absolut, 
deoarece principiul absolut nu poate fi prins nici măcar într-o astfel 
de ipoteză; în consecinţă, principiul absolut era anterior obiectului 
primei ipoteze. Damascius păstrează unul ca obiect al primei ipote- 
ze — aga cum făcea întreaga tradiţie de dinainte și de după Iambli- 
chos — însă el însuși consideră că principiul absolut este dincolo 
chiar si faţă de ceea ce spune Platon în prima ipoteză. Prima ipote- 
ză nu este despre principiul prim (inefabil)?, ci doar indică spre el. 

Totuşi, cum poate Damascius însuși să presupună că ar exista 
un astfel de mesaj în subtextul învățăturii platonice, dacă acesta 


! Este ceea ce se arată în prima ipoteză din Parmenide, 137 c 4-142 a 8: 
„dacă unul este unu, atunci el nu este nimic din cele plurale“. 

? Spre deosebire de ceea ce afirmă ]. Combés („Damascius, lecteur du Par- 
ménide“, în Etudes néoplatoniciennes, Grenoble, Millon, 1989, p. 87). 

nu este făcut niciodată explicit? De ce Platon nu a vorbit el în- 
suşi despre acest principiu? “Tăcerea lui Platon în acest sens îi 
pare lui Damascius cu totul indreptátità si chiar relevantă, din 
două motive: pe de o parte, datorită naturii acestei teme, care nu 
mai poate fi propriu-zis discutată, explicitată; pe de altă parte, 
datorită precautiilor metodologice de a nu expune un subiect 
atât de important, de a nu-l lăsa la îndemâna celor neinitiati în- 
tr-ale filozofiei!. Platon ajunge până la unu, însă nu mai spune 
nimic despre ceea ce este dincolo de unu. Acest lucru s-ar explica 
prin obiceiul antic? de a păstra tăcerea asupra secretului din reli- 
gia misterelor. Observăm însă că Damascius preia — ca termen 
ultim al sistemului său — însuși acest „mister“ inefabil în privin- 
ta căruia Platon însuși păstrează tăcerea. Am putea spune că Da- 
mascius continuă acolo unde Platon tace; el vorbeşte tocmai 
despre acele lucruri pe care Platon nu le-a mai spus. O altă expli- 
catie a tăcerii lui Platon ar fi aceea că unul este ultimul principiu 
al discursului. Constituindu-și gândirea în jurul acestui princi- 
piu, Platon nu mai are nevoie să meargă mai departe: 


Unul este principiu al totului, de aceea Platon însuși nu are nevoie 
de alt principiu al discursului. În schimb, inefabilul nu e principiu 
al discursului, nici al cunoaşterii, ci al totului în mod absolut. De 
aceea, despre acesta Platon nu mai spune nimic, nu mai dă nici o 
indicație. Platon a negat toate celelalte lucruri, pornind de la unu, 
însă nu a negat unul însuși. El a spus chiar și că unul nu este unu, 
însă nu a negat unul însuși. (De principiis, R.I, 37.26-38.12) 


Platon indică spre inefabil prin aceea că ajunge să spună că 
„unul nu este unu“ (în această exprimare paradoxală”); totuși, el 


! Vezi Damascius, De principiis, R. I, 8.1-3. 

? Obiceiul antic despre care vorbeşte Damascius in acest context poate fi 
cel al pitagoricilor (cf. Iamblichos, Viaga lui Pitagora, S$ 104—105). Ín privinta 
păstrării tăcerii la Platon, vezi Scrisori, II 312 d 7-e 1, 314 c 1-7; VII 341 c 
9—d 6, Timaios, 28 c 5, 53 d; Parmenide, 136 de. 

? Damascius explicá maniera paradoxalà in care Platon vorbeste despre unu 
tocmai prin apropierea unului de inefabil: „La Platon, rationamentele despre 
unu se răstoarnă, deoarece unul este aproape de totala răsturnare a primului 

nu trece mai departe si nu spune nimic despre acel „altceva“ ine- 
fabil, care nu mai este nici măcar unu si care nu mai este princi- 
piu al discursului. Platon rămâne la unu ca principiu al discur- 
sului, acest unu pe care într-un fel îl gândim iar într-un fel nu îl 
mai putem gândi. Gândirea lui Platon — ca, de altfel, cea a în- 
tregii tradiții — rămâne henocentrică (gravitând în jurul unului 
absolut). În schimb, Damascius va nega unul însuși, trecând în- 
spre inefabil. Acesta nu mai este într-un fel accesibil gândirii si 
într-un fel inaccesibil, ci va fi complet inaccesibil. 


B. Damascius si inefabilul 
1. Inefabilul si rásturnarea gándirii 


Dar ce înseamnă că inefabilul este sustras oricărei gândiri? În 
fond, întreaga tradiţie neoplatonică a insistat asupra caracterului 
inconceptibil al principiului, adică al unului. Dar atunci, de ce 
inefabilul ar fi cu adevărat sustras oricărei gândiri, mai mult 
chiar decât unul însuși? Pentru a răspunde la această întrebare, 
trebuie să reamintim faptul că tradiţia a oscilat între a descrie 
rolul principiului față de realitate si faţă de gândire — sau, într-un 
cuvânt, faţă de ceea ce Damascius numește totul — respectiv a 
sugera natura inaccesibilă a principiului. În schimb, Damascius 
face pasul spre un principiu care este sustras oricărei relaţii cu 
totul. Acesta nu mai este gândit pornind de la totul — nici măcar 
în manieră negativă, ca depășire a zotului —, ci el este sustras 
oricărei coordonări cu totul, adică cu spaţiul cel mai larg în care 
gândirea este posibilă. De aceea, el nu mai este gândit în nici un 
fel, ci gândirea care vrea să ajungă la el se răstoarnă. Ultimul 
semn pe care îl mai avem despre acest principiu este tocmai 
această răsturnare a gândirii. 


[a inefabilului], deși unul diferă de acesta prin aceea că încă este unu și totul 
conform unului“ (R. I, 56.11—14). Este vorba, desigur, despre faptul că, în 
Parmenide, Platon ajunge să spună că „unul nu este nici măcar unu“, arătând 
astfel că, într-un fel, nici măcar unul nu poate fi gândit propriu-zis. 


Capitolul 3: Principiul inefabil 347 


Termenul însuși de inefabil aduce gândirea noastră într-o sta- 
re cu totul paradoxală, deoarece în același termen sunt cuprinse 
si afirmarea și negarea acestui termen. Sensul însuși al ,inefabi- 
lului“ se obţine în acest caz într-o manieră contorsionată, în 
care, în primă instanţă, respingem ceea ce vrem să exprimăm 
prin acest termen. Astfel, imediat după ce a anunţat că princi- 
piul trebuie să fie ca un sanctuar inefabil, din care proced toate 
lucrurile în mod inefabil, Damascius observă că: 


dacă spunem acestea despre el, anume că este inefabil, sanctuar 
al totului si incomprehensibil, atunci discursul nostru este 
răsturnat (De principiis, R.I, 7.2—4) 


Mai precis, vrem sá spunem cá principiul este inefabil si incom- 
prehensibil. Totuşi, în această afirmaţie — cum că „principiul 
este inefabil“ — sunt cuprinse două maniere de negare, de supri- 
mare a ceea ce vrem să spunem. 

Pe de o parte, spunând că „este inefabil“, spunem de fapt că el 
este sustras gândirii și, deci, că nu ne mai putem referi la el. Dar 
atunci, înseamnă că el nu poate fi numit nici măcar znefabil şi in- 
comprehensibil. În telul acesta, discursul nostru despre principiu 
— adică faptul că am spus că el este ;nefabil — este suprimat, 
deoarece afirmă că nu ne mai putem referi la principiu. Este ca și 
cum discursul ar afirma că nici un discurs nu mai este posibil; 
astfel, discursul însuși se suprimă. Discursul se întoarce împotriva 
lui însuși, fiind astfel răsturnat (mepirpen6uedo tÂ Ayo)". 

Pe de altă parte, deși vrem să spunem că este inefabil și că, 
deci, nu mai putem afirma nimic despre el, totuși, observăm că 


! Textual: „suntem rásturnati în discurs“. La Plotin (Enneade, V, 3, 13.9) 
descoperim acest verb într-un context apropiat de problematica lui Damascius. 
Plotin vorbeşte despre unul cel de dincolo de tot și de dincolo de intelect, unul 
care depáseste sfera gândirii. El este superior gândirii si nu se gândește pe sine, 
fiind mai simplu decât gândirea însăși. Noi însă nu putem înţelege cu adevărat 
acest lucru, ci, când spunem că unul „nu se cunoaşte pe sine“, ni-l imaginăm 
ca şi cum el ar avea nevoie să se cunoască pe sine și reintroducem în unu dua- 
litatea dintre cunoaştere si cunoscut. Astfel, gândirea noastră este întoarsă spre 
contrarul a ceea ce ea însăși afirmă, fiind astfel răsturnată. 

încă mai afirmăm ceva despre el, anume acest predicat: inefabil. 
În felul acesta, discursul este întors şi răsturnat încă o dată, de- 
oarece noi vorbim despre ceva despre care am spus că nu se poa- 
te vorbi. Ceea ce spunem despre principiu — anume că e inefa- 
bil — este răsturnat de două ori: o dată ca inadecvat, si altă dată 
ca mergând împotriva a ceea ce vrea, de fapt, să spună despre 
principiu. În primul caz, ceea ce spunem se contrazice pe sine 
(căci inefabilul nu poate fi numit nici măcar ,inefabil^); în al 
doilea caz, însuși faptul că mai vorbim despre el (numindu-l ine- 
fabil) vine în contradicţie cu ceea ce am spus (anume cu faptul 
că el este inefabil, adică sustras oricărei gândiri, asemenea unui 
sanctuar inaccesibil). Răsturnarea — această manieră paradoxală 
în care gândirea se comportă în fata principiului ultim, inefabil 
— se manifestă prin aceea că, încercând să vorbim despre prin- 
cipiu, afirmăm de fapt tocmai lucrurile contrare faţă de cele pe 
care vrem să le spunem si observăm astfel că, de fapt, despre el 
nu putem vorbi, iar ceea ce spunem nu mai ajunge până la el. 

În felul acesta, principiul inefabil se sustrage tocmai gândirii 
care încearcă să spună că el este inefabil. În consecinţă, princi- 
piul va fi inefabil — adică sustras gândirii — însă nu în măsura 
în care spunem că este inefabil (căci această afirmaţie ajunge să se 
contrazică), ci tocmai în măsura în care nu mai putem nici măcar 
să afirmăm inefabilitatea sa, ci observăm că ceea ce afirmăm des- 
pre el este suprimat în chiar momentul în care afirmăm și tocmai 
din cauză că afirmăm. Voind să afirmăm că principiul este inefa- 
bil, discursul nostru se răstoarnă, iar principiul rămâne de fapt 
în afara a ceea ce spunem despre el, dincolo de ceea ce exprimăm 
noi. El este astfel inefabil. 

Damascius merge însă si mai departe, pentru a pune în evi- 
dentà maniera „răsturnată“ în care ni se arată acest principiu 
ultim. El va analiza toate denumirile sau atributele prin care tra- 
ditia neoplatonică obișnuia să indice superioritatea principiului 
faţă de ființă si faţă de gândire. De asemenea, va analiza maniere- 
le de gândire posibile, prin care am putea încerca să ne raportăm 

la principiu. În ambele cazuri, Damascius pune în evidenţă fap- 
tul că inefabilul — mai mult decât unul — se sustrage oricărei 
maniere de discurs, că nimic din ceea ce putem spune noi nu i se 
aplică, ci ajunge chiar să se contrazică și să se anuleze, iar singu- 
rul fel în care putem intui prezența inefabilului este tocmai prin 
această răsturnare totală a gândirii în faţa lui. 

Toate numele prin care este sugerat principiul prim sunt supri- 
mate atunci când ajungem la nivelul inefabilului. Astfel, am văzut 
deja că, atunci când spunem că principiul este inefabil, gândirea 
noastră se răstoarnă, părând să se contrazică — desi inefabil este 
expresia cea mai înaltă pe care o foloseşte Damascius însuși în 
privinţa principiului absolut, de dincolo de unu. De aceea, Da- 
mascius va spune că, de fapt, despre acest principiu nu putem 
spune nici măcar că este inefabil.. Dar atunci, despre el nu putem 
spune nici că este incognoscibil, căci despre cel cu adevărat incog- 
noscibil nu putem ști nici măcar atât: anume că e incognoscibil; 
altfel, dacă am ști că e incognoscibil, el ar fi deja, într-un fel, cu- 
noscut, aşadar nu ar mai fi cu adevărat incognoscibil?. În plus, 
termenul de incognoscibil nu poate exprima natura principiului, 
căci principiul nu este „ceva anume“, a cărui natură ar fi incognos- 
cibilà?. Orice astfel de indicație despre el ar face din el un lucru 
distinct, pe care l-am putea apoi reintegra în totul. 

Mai mult, Damascius observă că, la drept vorbind, nu putem 
să aplicăm inefabilului predicate precum „nimic, dincolo de to- 
tul, cauză supremă si cel necoordonat în raport cu totul“î. Da- 
mascius pare aici să nege ceea ce el însuși a afirmat mai înainte. 
Într-adevăr, el a spus despre inefabil că este un „nimic“ superior; 
în schimb, acum el spune că inefabilul nu este nici măcar mimic. 


! Damascius, De principiis, R. I, 8.23-24: „Poate că inefabilul absolut este 
<inefabil> în sensul că despre el nu se poate considera nici măcar că este inefabil". 

? Damascius, De principiis, R. I, 9.11-25. 

? Damascius, De principiis, R. I, 10. 

^ Damascius, De principiis, R. I, 10.25-11.1. 

? Vezi de asemenea De principiis, R. I, 13.22-23: „căci el «nu» este nimic; 
mai mult, el nu este nici măcar aceasta: nimic“. 

De fapt, dacá mai inainte el a avut nevoie sá indice principiul 
inefabil drept „nimic“ — anume pentru a face trecerea dincolo 
de ultima noastră supozitie (aceea de unu) —, in schimb, acum 
el vrea să ne avertizeze că nici măcar ,nimicul" nu trebuie înţeles 
drept „ceva anume“, care ar fixa principiu, care l-ar transforma 
într-o natură determinată. La fel și în privinţa faptului că inefa- 
bilul ar fi „necoordonat totului“. Căci nici măcar „necoordona- 
rea“ nu constituie natura inefabilului, care nu poate avea nici o 
natură determinată. În concluzie, nici măcar aceste predicate ul- 
time — precum „nimic“ sau ,necoordonat^ — nu exprimă na- 
tura propriu-zisă a inefabilului, ci doar superioritatea lui față de 
orice natură posibilă. În cele din urmă, Damascius suprimă chiar 
şi ideea de transcendentä, arătând că însăși transcendenta se con- 
trazice pe sine, atunci când ajungem să o aplicăm principiului 


inefabil. Astfel: 


cel transcendent transcende întotdeauna ceva anume și nu este 
absolut transcendent, deoarece el are o relaţie cu cel pe care il 
transcende; căci, în general, când ceva este anterior, el intră 
într-o anumită coordonare, pe când, dacă trebuie să îl punem 
ca veritabil transcendent, atunci trebuie considerat că nu este 
nici măcar transcendent (De principiis, R.I, 15.15—18) 


Din nou, Damascius nu contrazice ceea ce a spus mai sus!, ci 
rafinează această afirmaţie. Mai precis, în primă instanţă, aporia 
iniţială a principiului a indicat faptul că principiul absolut trebu- 
ie să fie transcendent unului si totului. În schimb, mergând mai 
departe pe firul acestei maniere radicale de a gândi principiul, 
Damascius observă acum că transcendenta nu poate fi o expresie 
adecvată pentru principiul absolut, deoarece aceasta cuprinde în 
ea însăși ideea adversă, a unei legături cu totul, fiind gândită în 
raport cu totul. În însăși transcendenta principiului este cuprins 
sensul zorului faţă de care se instituie această transcendentá. Altfel 


! Damascius, De principiis, R. L 4.3: „principiul totului trebuie să fie trans- 
cendent totului însuși“. 

spus, cel transcendent față de ceva este transcendent in manieră 
relativă, iar nu în manieră absolută. În schimb, pentru cel abso- 
lut transcendent, nici măcar transcendenta nu mai este o expre- 
sie adecvată. În concluzie, despre cel absolut transcendent, chiar 
şi transcendenta trebuie negată. 

Dar oare această negatie însăși (a transcendentei) nu se aplică 
în continuare principiului? Nu! Ci Damascius arată că negația 
— ca si afirmaţia — transmite un sens anume, pe când princi- 
piul inefabil nu poate fi cuprins în nici un sens determinat. În 
consecinţă, nici o afirmaţie nu îi este adecvată, dar, în plus, nici 
negația nu i se poate aplica’. 

Tocmai acest lucru este răsturnarea discursului, anume faptul 
că inefabilului nu i se aplică nici un discurs: nu putem nici să 
afirmăm, dar nici să negăm ceva la adresa lui. Răsturnarea este 
mai mult decât negația. Căci, dacă negația mai transmite încă un 
sens determinat, o semnificaţie oarecare, în schimb, răsturnarea 
nu arată decât că ceea ce spunem este respins înapoi de la prin- 
cipiul căruia încercăm să îi aplicăm acele predicate. În felul aces- 
ta, răsturnarea nu mai impune principiului o semnificaţie oare- 
care, ci doar ne indică nouă suprimarea absolută a oricărei 
determinatii în privinţa lui. În plus, ceea ce se răstoarnă nu mai 
lasă loc negatiei acelui predicat. Dacă negația era o suprimare a 
unui anumit predicat şi implicit o afirmare a unui predicat opus, 
în schimb, răsturnarea discursului este un fel de negatie absolu- 
tă, care nu mai oscilează între un predicat și predicatul opus, ci 
le suprimă pe amândouă. Răsturnarea discursului nu mai este 
propriu-zis un discurs, ci este experienţa faptului că principiul 
însuși iese din orice discurs posibil si că, la limită, nu putem ex- 
prima nici măcar această depășire a discursului. 

În concluzie, inefabilul nu poate fi numit în nici un fel, căci 
nici unul dintre numele principiului absolut nu îi este adecvat, 
nici în manieră afirmativă, nici în manieră negativă. Nici predi- 
catele cele mai înalte și nici suprimarea lor nu se mai referă 


! Damascius, De principiis, R. I, 15.23. 

propriu-zis la inefabil; ele nu mai demonstrează nimic despre el, 
ci demonstrează doar neputinta noastră de a ne referi la inefabil!. 
Nici predicatele si nici suprimarea lor nu mai pot cuprinde inefa- 
bilul si nu-l pot instantia într-un obiect al opiniei noastre. Damas- 
cius se întreabă — într-o manieră retorică, într-un efort disperat al 
gândirii — dacă nu cumva, cel puţin acest lucru este adevărat 
despre inefabil: anume faptul că el nu este obiect al opiniei, că nu 
mai putem avea nici o opinie despre el’. Dar, de fapt, acest efort 
ultim al gândirii de a mai cuprinde principiul — fie si într-o ma- 
nierá negativă, fie si prin această recunoaștere a necunoașterii lui 
— nu mai este un discurs propriu-zis, ci este o răsturnare a oricá- 
rui discurs: opinia noastră nu mai este o opinie propriu-zisă, ci o 
suprimare a oricărei opinii. Faptul că nu avem nici o opinie despre 
el — si că nici nu putem avea vreo opinie despre el — nu mai 
spune nimic despre principiul însuși, despre care recunoaștem că 
nu putem avea nici o opinie, ci spune ceva doar despre noi, despre 
propria noastră neputinţă de a-l exprima’. 

Asistăm astfel la o adevărată „luptă“ între inefabilul care se 
sustrage din orice manieră de discurs — chiar și din cele negati- 
ve, care suprimá orice conţinut cu putință — si gândirea noas- 
tră, care, negând si suprimând orice conţinut, are în continuare 
senzaţia că, măcar așa, se poate referi la principiu, că măcar ne- 
garea oricărei opinii și a oricărui nume poate fi adevărată despre 
inefabil. Gândirea se vede pusă într-o postură paradoxală: pe de 
o parte, ca tinde spre principiu, tinde să spună ceva despre el, sau 
măcar să spună ceea ce nu este adecvat acestui principiu; pe de 
altă parte, fiecare încercare a gândirii de a mai spune ceva despre 
inefabil este „dejucată“, este răsturnată, neputându-se concretiza 


! Damascius, De principiis, R. I, 11.16-21. 

? Damascius, De principiis, R. I, 12.16: „Totuşi, avem opinia că el nu este 
obiect al opiniei“. 

? Este ceea ce Damascius numeşte „propriile noastre afectări“ (tò oiketor 
náðn) în privința principiului, adică faptul că resimtim incognoscibilitatea 
principiului, însă aceasta nu determină principiul însuși, nu este un atribut 
propriu-zis al acestuia. Vezi De principiis, R. I, 7.6. 

într-o opinie propriu-zisă. Gândirea are aici mișcarea unui val care 
înaintează spre un punct nedeterminat, dar nu îl poate cuprinde, 
ci se întoarce înapoi, iar apoi, astfel răsturnată, astfel negată, gân- 
direa încearcă din nou să cuprindă principiul, măcar prin negatii- 
le predicatelor anterioare. Astfel, primele care sunt negate si răs- 
turnate sunt predicatele cele mai înalte folosite de tradiţie pentru 
principiul absolut (precum principiu, transcendent, unu, cauză). În 
al doilea rând, văzând că aceste predicate nu reușesc să cuprindă 
principiul, gândirea pune în aplicare negatiile acestor predicate. În 
ultimă instanță, nu îi mai rămân la îndemână decât negatiile ne- 
gatiilor, cu condiţia ca nici acestea să nu se transforme într-un 
discurs indirect, ci să fie ele însele suprimate. 

Această manieră paradoxală de gândire — în care fiecare îna- 
intare spre principiu este răsturnată în mod sistematic — este 
„travaliul“ gândirii noastre. Este vorba de un efort constant — 
chiar dacă nefinalizat într-un discurs anume — de a cuprinde 
principiul. Totuși, tocmai această răsturnare constantă a gândirii 
şi acest travaliu reluat, în ciuda unei ulterioare răsturnări, este 
maniera ultimă si singura în care noi înşine putem deveni consti- 
enti de prezența — de necuprins — a principiului inefabil. Iar 
această răsturnare constantă este singurul lucru pe care îl putem 
„spune“ despre principiu, cu condiţia ca răsturnarea să nu se 
oprească niciodată la o expresie anume — care ar fixa și ar deter- 
mina principiul — ci să fie o răsturnare infinită: 


iar dacă este nevoie să arătăm ceva, trebuie să folosim negatiile 
acestor predicate, spunând că <el> nu este nici unu, nici plural, 
nici generator, nici negenerator, nici cauză, nici lipsit de cauza- 
litate; în plus, chiar si aceste negatii «trebuie să fie» răsturnate, 
nu ştiu cum, într-o răsturnare care este de fapt infinită (De 


principiis, R. I, 16.11—14) 


Printr-un efect paradoxal, repetarea negatiilor este singura 
manieră adecvată în care ne putem raporta la principiul absolut. 
Doar o gândire răsturnată poate locui în preajma principiului 
care răstoarnă orice gândire. 

Damascius accentuează in mod repetat această neputinţă de 
a cunoaște principiul, fie chiar si prin negarea negatiei. Totuși, 
această răsturnare constantă a gândirii nu duce la un eșec gene- 
ralizat si lipsit de orice perspectivă. Din contră, efectul ei este 
unul spectaculos și neașteptat: de fapt, conştientizarea răsturnă- 
rii şi răsturnarea conştientă a oricărui predicat va constitui pen- 
tru Damascius o metodă prin care gândirea poate constientiza 
principiul într-un mod adecvat: chiar dacă nu cunoaște princi- 
piul, ea conştientizează faptul că acesta se sustrage din orice dis- 
curs!. Răsturnarea constantă este metoda prin care gândirea se 
instalează în această proximitate a principiului, experimentând 
„afectarea“? pe care o avem din partea principiului. Chiar dacă 
nu poate exprima principiul însuși, gândirea poate exprima pro- 
priile ei „afectări“ sau „stări“ faţă de principiu si faţă de sustragerea 
principiului din orice discurs posibil. Dacă la Plotin accesul la 
principiul prim presupunea în cele din urmă o renunțare la însăși 
natura gândirii, o ieşire din cadrul ei normal — astfel încât gândi- 
rea nu are acces la principiu, iar ceea ce are acces la principiu nu 
mai este gândire, ci viziune și contact unitiv — în schimb, Damas- 
cius reușește să obţină un mod de conștientizare a principiului, 
tocmai în termenii gândirii”. Pentru aceasta, gândirea nu trebuie 


! Vezi articolul lui J. Combés, „Negativite et procession des principes chez 
Damascius“, în Études néoplatoniciennes, op. cit., pp. 101—130, unde se arată că 
acest tip de negatii absolute nu se transformă în afirmaţii, nici nu neagă exis- 
tenta principiului, ci il scot pe acesta din orice discurs posibil (p. 106). 

? Despre propriile noastre afectäri (tà oixeto món) în privinţa principiu- 
lui, vezi, de pildă, De principiis, R. I, 7.6. Este vorba despre felul în care resim- 
tim noi prezența principiului, fără ca aceste resimtiri să exprime cu adevărat 
ceea ce este principiul în el însuși. Vezi de asemenea Plotin, Enneade, VI, 9, 
3.51—54, precum si Porfir, Comentariul la Parmenide, ed. P. Hadot, 1968, vol. 
IL pp. 78-79, şi Proclus Comentariul la Parmenide, V1, 1073.29—30. 

3 În articolul „La théurgie comme pénétration d'éléments extra-rationels 
dans la philosophie grecque tardive“ (Recherche sur le Néoplatonisme aprés Plo- 
tin, Vrin, Paris, 1990), H. D. Saffrey explică prezenţa principiului inefabil prin 
intrarea în filozofie a unor elemente extra-rationale, de natură magico-religioa- 
să. Perspectiva este criticată partial de J. Dillon în „Damascius on the Ineffa- 
ble“, art. cit., p. 120. Întărind această critică, considerăm că în cazul lui 

să își părăsească natura ei, însă ea este provocată la maxim, submi- 
nată și răsturnată, pusă într-un travaliu neîncetat. 


2. Indicibil si inefabil 


Totuși, o problemă care se ridică este aceea a diferenţei dintre 
principiul prim admis de tradiţie si principiul prim admis de 
Damascius. De ce unul rămâne doar indicibil, pe când princi- 
piul absolut al lui Damascius este inefabil, așadar dincolo de 
indicibil'? Răspunsul la această întrebare este cá, în timp ce indi- 
cibilul comportă o formă de relativitate față de dicibil, faţă de 
exprimabil, inefabilul iese cu totul din sfera exprimabilului. 

Indicibilul (&ppnrov) este „atributul“ unanim acceptat al 
principiului, în întreaga tradiţie neoplatonică. Totuşi, Damas- 
cius observă că unul este și indicibil, dar și exprimabil, într-un 
fel”. De asemenea, acest unu este incognoscibil (pentru că nu îl 
putem aborda cu gândirea noastră duală)”, dar este într-un fel si 
cognoscibil, anume „prin simplificarea totului înspre unu*^. În 
schimb, principiul prim al lui Damascius este inefabil, marcând 
astfel completa ieșire din spaţiul exprimabilului. El iese din acest 
echivoc şi dualitate dintre dicibil și indicibil, dintre cognoscibil 
şi incognoscibil, astfel încât despre el nu putem spune nici măcar 
că este indicibil sau incognoscibil. /ndicibilul descrie situaţia 
unui lucru care se prezintă în fata gândirii, dar pe care gândirea 
nu îl poate cuprinde, nu îl poate exprima; el este &- ppnrov, de 


Damascius principiul absolut nu este rodul unei influenţe extra-filozofice — 
cel puţin nu exclusiv — ci este mai degrabă rezultatul împingerii până la ex- 
trem a unei gândiri lucide, care ia în seamă aporiile principiului absolut și 
afirmă în mod radical transcendenta principiului. 

! Damascius, De principiis, R. I, 7.15. 

? De principiis, R. I, 9.3-10. Damascius se sprijină pe textele platonice care 
arată că unul este indicibil (Parmenide, 141 e 10-142 a 8), dar si dicibil (Sofrs- 
tul, 245 a—b). 

? Damascius, De principiis, R. I, 14.16—19. 

^ Damascius, De principiis, R. I, 15. 7-8 (&vomAoOvteg tà névta eig 
ÊKETVO). 

ne-exprimat. În schimb, inefabilul se sustrage de fiecare dată gân- 
dirii, tocmai atunci când aceasta încearcă să se apropie. El este 
ATÒ- ppnrov, adică se sustrage gândirii, se depărtează de gândire 
si nu îi apare niciodată în față, nici măcar drept un lucru in-ex- 
primabil. În fond, inexprimabilă este, într-un fel, si materia, în 
măsura în care ei nu îi revine nici o formă, așadar ea nu are nici 
o prezenţă pentru gândire. Totuşi, ea nu se sustrage gândirii în 
maniera inefabilului, ci, la limită, ea poate fi exprimată indirect, 
prin însăși lipsa sa de orice formă. În schimb, inefabilul nu poa- 
te fi exprimat nici măcar prin indicarea neputinței noastre de a-l 
descrie, de a-l exprima. Pentru el, nu putem avea nici o indicație, 
fie ca şi indirectă, deoarece el nu pune în faţa gândirii un „obiect 
concret“, accesibil. Nici măcar inefabilitatea lui nu este o 
indicație a lui, căci, dacă despre unu putem spune că este indici- 
bil, în schimb, despre inefabil nu putem spune, la drept vorbind, 
nici măcar că este inefabil: „Poate că acela [inefabilul] este abso- 
lut inefabil în sensul că despre el nu se poate considera nici 
măcar că este inefabil“ (R.I, 8.24). 

Dacă unul este indicibil, inefabilul nu mai este nici măcar 
indicibil, ci dincolo de indicibil (109 &ppitov énékewo). De 
asemenea, dacă unul este transcendent ființei și dincolo de fiin- 
tà, inefabilul nu mai este nici măcar transcendent. Damascius 
accentuează astfel anterioritatea inefabilului față de dicibil și in- 
dicibil, suprimând în mod repetat fiecare „expresie“ a acestei ante- 
rioritäti. În cele din urmă, dacă inefabilul este, în fond, o suprima- 
re a oricărui (in)dicibil, Damascius suprimă chiar și inefabilul, 
chiar si această ultimă suprimare. De aceea, diferenţa dintre indi- 
cibilul unului si inefabil — așa cum o înţelege Damascius — pare 
să rezide în faptul că, dacă unul presupune o negare a oricărui 
exprimabil, constituindu-se astfel într-un érdicibil anterior gân- 
dirii, în schimb, inefabilul presupune nu numai o negare, ci o 
răsturnare, și o răsturnare repetată, nu numai a exprimabilului, 
ci si a oricărei negatii ulterioare. 

C. Inefabilul si ierarhia principiilor 
1. Dedublarea principiului? 


Analiza anterioară, prin care am pus în evidenţă distincţia 
dintre indicibil și inefabil, ne aduce în fata unei probleme ce vi- 
zează miza ultimă a gândirii lui Damascius. Astfel, tratatul Des- 
pre primele principii pare să suplimenteze sistemul tradiţional al 
principiilor cu încă un nivel, anume cu inefabilul, anterior unu- 
lui indicibil. Damascius distinge foarte clar între transcendenta 
principiului si relaţia de cauzare pe care el o întreţine cu totul; el 
identifică aporiile ce se nasc din aceste două funcţii ale princi- 
piului, din suprapunerea lor!. Dar, făcând această distincţie, s-ar 
părea că Damascius distinge si două principii corespunzătoare 
celor două aspecte. Mai precis, s-ar părea că pentru el principiul 
se dublează, se separă: pe de o parte ca principiu prim, absolut 
transcendent, pe de altă parte ca principiu care produce totul. 
Aceasta este interpretarea pe care o oferă É. Bréhier, fiind reluată 
apoi si de alti exegeti’. 

Totuşi, această interpretare intră în contradicţie cu ceea ce 
spune Damascius însuși despre principiu. În primul rând, Da- 
mascius respinge orice manieră numerică de a gândi principiile. 
Deşi distinge el însuși mai multe niveluri principiale, Damascius 
se grăbeşte să precizeze că toate aceste distincţii se datorează na- 
turii titanești” a gândirii noastre, care fragmentează orice lucru, 


! Vezi începutul tratatului De principiis, R. I, 1—2. 

? Vezi E. Bréhier, ,Lidée du néant et le probléme de l'origine radicale dans 
le néoplatonisme grec“, în Études de philosophie antique, PUF, Paris, 1955, pp. 
248—283, in special pp. 269—280. Vezi de asemenea articolul lui Ph. Hoff- 
mann, „Lexpression de l'indicible dans le néoplatonisme grec de Plotin à Da- 
mascius“, in Dire l'évidence, LHarmattan, Paris, 1997, p. 376: ,Damascius 
dédouble le principe premier en /ndicible et Un-tout-avant-toutes-choses". 

? Vezi De principiis, R. I, 44.24—25: „suntem dispersati ca într-un război 
titanic“. Războiul titanic este o imagine des întâlnită la neoplatonici. Ea provi- 
ne dintr-un mit orfic (vezi Fragmentele orfice, fr. 34, 35, 210—235), în care tita- 
nii îl devoră pe Dionysos, fiind apoi pedepsiţi de Zeus, care ii fulgeră. Neamul 
omenesc se naște din rămășițele titanilor fulgerati. Pentru neoplatonici, mitul 

despártind ceea ce este în unitate. Principiile nu sunt distinse de- 
cát in ordinea discursului nostru. Gándirea noastrá este cea care 
practică distincţia, până acolo încât a gândi înseamnă a distinge 
un lucru de altul. Dar, în ceea ce priveşte principiile, lucrurile stau 
altfel. Acestea nu sunt distinse prin însăşi natura lor, distincţia nu 
le este în nici un fel proprie. Din punct de vedere logic, distincţia 
însăși este posterioară principiilor prime (ea apare abia la nivelul 
cel mai de jos al inteligibilului). De aceea, nu avem a face în sens 
propriu cu un număr determinat de principii. 

Dar atunci, cum să înţelegem faptul că Damascius vorbește 
despre mai multe principii? De fapt, la Damascius, sistemul prin- 
cipiilor nu funcționează decât ca indicație a prezenţei principiului 
prim, unic si inefabil. Unul însuși, care este cel mai aproape de 
inefabil, nu este decât un simbol al acestuia!. Ajungem astfel la un 
dublu paradox al ierarhiei de principii desfășurate de Damascius. 
În primul rând, condiţia esenţială care stă la baza acestei ierarhii 
este aceea că principiul absolut este inefabil, așadar complet sus- 
tras gândirii si realităţii în ansamblu; dar atunci, fiecare alt princi- 
piu care vrea să sugereze inefabilul rămâne în mod inevitabil ina- 
decvat față de cel pe care vrea să il exprime. În al doilea rând, 
această inadecvare este cea care ne provoacă, făcându-ne să rafi- 
năm gândirea noastră înspre principiul absolut, să „corectăm“ 
această inadecvare; dar atunci, fiecare nou principiu, care vrea să 
suprime distanţa faţă de principiul prim, nu face decât să o mă- 
rească. Ceea ce numim „ierarhie“ este o „ierarhie răsturnată“: deși 
aceasta tinde spre principiul absolut, de fapt, ea se naște printr-o 


simbolizează dualitatea naturii umane: pe de o parte, gândirea noastră nu poa- 
te surprinde principiile prime decât într-o manieră divizată, așa cum titanii au 
rupt în bucăţi corpul lui Dionysos; pe de altă parte, trupul lui Dionysos mân- 
cat de titani reprezintă urma din sufletul nostru a unei cunoașteri supreme a 
principiului prim. Vezi Proclus, Comentariul la Parmenide, IV, 875.26—28; 
Damascius, Comentariul la Phaidon, 1, $$ 7-9; Olympiodor, Comentariul la 
Phaidon, 1, $ 3-6. Vezi de asemenea L. Brisson, „Le corps dionysiaque“, în 
SOPHIES MAIETORES, « Chercheurs de sagesse », op. cit., pp. 483—499. 
! Damascius, De principiis, R. I, 91.7-11. 

mișcare de îndepărtare de la principiu. Încercarea de a ne apropia 
de principiu are ca efect răsturnat depărtarea de el. Iar „urmele“ 
sau mărcile acestei apropieri — care, de fapt, se depărtează — sunt 
tocmai nivelurile principiale de după inefabil. 

Aşadar, în locul unei ierarhii propriu-zise, ce conţine un nu- 
măr determinat de principii, avem o ierarhie de reflectări impro- 
prii ale unui principiu unic. Să vedem însă cum se constituie 
această ierarhie. Principiul prim este inefabilul, cel de la care pro- 
vine totul, într-o manieră inefabilă. Acest principiu nu este nicio- 
dată gândit si considerat în sine, ca un principiu anume, ca un 
lucru distinct. De fapt, el nu este niciodată gândit, ci singurul fel 
în care el este descoperit este printr-o suspendare totală a gândirii, 
printr-o răsturnare a tuturor categoriilor obișnuite ale gândirii. 
Inefabilul depășește ceea ce noi gândim propriu-zis. Iar ultima no- 
tiune si conjecturá pe care noi o avem, cea mai cuprinzătoare și cea 
mai simplă în același timp, este aceea de unu. Aici, la noţiunea 
unului, gândirea noastră se oprește; mai departe nu putem merge 
decât observând „inadecvarea“ și răsturnarea gândirii noastre. 

Totuşi, ce este acest „unu“ însuşi? În primă instanţă, el pare a 
fi un alt principiu, al doilea faţă de inefabil; de fapt, nu este vor- 
ba decât de ultima aproximare a principiului. Unul este diferit 
de inefabil doar în ordinea gândirii noastre; unul are un mod de 
a fi dicibil pentru că îl exprimăm prin această ultimă noţiune de 
care dispunem, dar el însuși rămâne indicibil. În privinţa unului, 
gândirea rămâne în aporie, deoarece acesta i se arată când ca fi- 
ind cognoscibil, când ca fiind incognoscibil. Obtinem unul si 
noţiunea unului prin simplificarea totului!: purificăm gândirea 
noastră si restrángem sub o singură noţiune ceea ce în noi este 
plural, ceea ce în gândirea noastră este multiplu. Totusi, pe de 
altă parte, unul nu este nici el distins ca principiu, identificat ca 
atare, ci el însuşi ne rămâne în sine inaccesibil, căci gândirea 
noastră rămâne plurală. În însăşi noţiunea de unu, noi gândim 
în același timp unitatea, dar și totalitatea. Mai precis, gândim 


! Pentru această simplificare (ävénAwoig), vezi De principiis, R. I, 155. 

unul atât ca unu cât si ca tot în același timp, fără să putem iesi 
din această dualitate. Gândirea noastră rămâne astfel în dualita- 
tea care îi este proprie, şi pe care nu o poate depăși. De aceea, 
unul însuși nu este propriu-zis un principiu determinat, distins 
de gândirea noastră. El este o primă aproximare a principiului 
inefabil, dar această aproximare are ea însăși urma inefabilului în 
ea, căci unul însuși este înrădăcinat în inefabil. 

La rândul lui, unul nu este gândit decât într-o inadecvată 
dualitate. ÎI gândim ca unul-tot (ca unul care cuprinde totul) si 
ca totul-unu (ca totul redus la unu). Astfel, în locul unului pur, 
anterior distinctiei, noi gândim două principii distincte: sunt 
„cele două principii“ (oi 860 &pxat), pe care Platon le numea 
limită şi nelimitat, pitagoricii le numeau monadă și diadă, iar 
Damascius însuși le va numi unul-tot (v n&vro) si totul-unu 
(nâvro čv), sau, si mai simplu, unul și totul. Damascius va 
descrie îndelung aceste principii: fiecare dintre ele exprimă unita- 
tea dintre unu și tot, însă cu un accent în plus, fie asupra unului 
(în cazul unului-tot, în care unul are preeminentá asupra totului), 
fie asupra totului (în cazul totului-unu). Totuși, deși aceste două 
principii vor să sugereze identitatea unului și a totului în unul pur 
anterior (cel pe care Damascius îl numea wnul-tot anterior totu- 
lui), de fapt, ele ratează unitatea absolută a unului pur, prin sim- 
plul fapt că ele sunt două. Deși îl gândim în dualitatea celor două 
principii, noi ştim că unul pur este anterior dualității. Tocmai de 
aceea gândirea noastră va trece la încă un principiu, care să suge- 
reze că „cele două principii“ sunt de fapt în unitate, sau au o 
unitate anterioară. Acest alt principiu va fi unificatul (tò 
fvonévov)'. Acesta este cel pe care Platon îl numea amestec 
(uuk76v)?, fiinţa propriu-zisă (cea inteligibilă, veritabilă), a doua 


! Astfel, unul însuși nu ne apare decât sub forma unei triade: unul-tot, to- 
tul-unu, unificat. Acestea sunt nuanţe și accente sau modalizări ale aceleiași 
unităţi primordiale, în care totul este cuprins conform unului, dar pe care noi 
nu o putem gândi ca atare, ci o „desfacem“ în aceste aspecte succesive. 

? Vezi Platon, Philebos, 23 c 9-d 1; 25 b 5-6; 27 b 7-9. Fiinţa este un 


amestec de limită și de nelimitat. 

ipostază principială a sistemului lui Plotin. Unificatul este pri- 
mul principiu compus: el restrânge unitatea si pluralitatea, sim- 
plitatea si totalitatea. Tocmai de aceea el este identificat cu fiinţa, 
ea însăși compusă, plurală!. Unificatul este ființa inteligibilă; 
totuși, noi nu gândim această ființă decât ca o pluralitate de for- 
me, în timp ce unitatea lor anterioară nu o putem concepe. De 
aceea, unificatul păstrează si el o urmă de inefabil. 

Totuși, nici forma nu o gândim în sine — așa cum arată și 
Platon — ci trecem tot timpul de la un element al formei la al- 
tul?. De fapt, gândim un lucru în măsura în care participă la o 
formă sau alta, dar forma însăși nu o gândim ca atare. Descope- 
rim astfel, chiar și la nivelul formei, o urmă de inefabil. 

În felul acesta, principiile despre care vorbim nu sunt pro- 
priu-zis distincte, nu sunt fiecare în sine un principiu concret, 
determinat şi diferit de celelalte. Ci toate acestea nu sunt decât 
moduri de a aproxima principiul prim si unic, în descendența 
căruia gândim, dar care este el însuși inaccesibil. Toate aceste 
„principii“ sunt de fapt niveluri ale prezenţei principiului unic, 
care niciodată nu se dă ca atare, într-o manieră concretă, sesiza- 
bilă, ci „se dă“ doar în acest mod al retragerii. Ceea ce „se dă“ din 
principiul inefabil este această urmă a retragerii sale, de la fiecare 
nivel al gândirii. Chiar și ceea ce numim „principiul inefabil“ nu 
este în sine un principiu inefabil?, ci este un mod de a exprima 
totala sustragere a principiului unic din sfera gândirii noastre. 


1 Este surprinzător să vedem că ființa — cea de la care începe meditaţia neo- 
platonică propriu-zisă, cea pe care vrea să o explice și să o fundamenteze această 
căutare radicală a principiului — devine ea însăși o aproximare, o expresie (ine- 
vitabil inadecvată) a principiului de dincolo de ființă si de dincolo de toate. 

? Vezi De principii, R. I, 45.1—3, sau R. I, 54.10-15. În Republica, VI, 506 
d-509 b, Timaios, 28 c şi Scrisoarea a VII-a, 341 c-344b, Platon însuși neagă 
posibilitatea de a înţelege în mod raţional chiar și formele. Vezi de asemenea 
Parmenide, 133 b 4—c 1, despre dificultatea de a cunoaște formele. 

3 Ştim că, în privinţa acestui principiu, Damascius a negat atât faptul că el 
ar fi principiu (De principiis, R. I, 4.7), cât si faptul că ar fi inefabil (De princi- 
piis, R. L, 8.23), punând astfel în evidență neputinta de a-l cuprinde în orice 
expresie posibilă. 

Acest fel de a aproxima principiul inefabil — coboránd de la 
un nivel la altul al ierarhiei de principii, identificând nivelurile 
prezenţei principiului — este numit de Damascius mpoBoAn: 
proiecție’. În faţa principiului absolut inefabil, gândirea este răs- 
turnată; ea se depărtează apoi de la principiu şi — în incapacita- 
tea ei de a-l cuprinde — proiectează asupra lui maniere din ce în 
ce mai inadecvate, deși ea încearcă de fapt să se apropie de prin- 
cipiu şi să corecteze inadecvarea sa față de el. Astfel, proiectăm 
unul, apoi „cele două principii“, apoi unificatul. 

La fiecare dintre nivelurile astfel distinse, Damascius face 
efortul de a arăta că, de fapt, nivelul respectiv rămâne înrădăci- 
nat în principiul absolut indicibil, iar maniera noastră de a gândi 
acel nivel principial este inadecvată, introducând distincţia acolo 
unde nu există nici o distincţie. 

În felul acesta, Damascius nu doar că nu introduce o dedu- 
blare a principiului prim — prin inefabilul de dincolo de unu 
— ci, din contră, Damascius vrea să restrângă pluralitatea de 
reprezentări pe care principiul prim a primit-o în tradiţie, la un 
principiu absolut ireprezentabil. Damascius vrea să arate că plu- 
ralitatea de niveluri ulterioare — și de concepte corespunzătoare 
acestora — nu este decât seria de reprezentări și de aproximări pe 
care o avem noi despre principiu, în depărtarea noastră față de 
el. În sensul acesta, am putea spune nu numai că inefabilul nu 
este o dedublare a unului ci, mai degrabă, că unul este o dedubla- 
re a inefabilului, iar, în continuare, fiecare nou nivel principial 


! De principiis, R. I, 58.18—23. Sensul primar al lui npoBoAf este acela de 
a pune ceva în fata altui lucru, cu scopul de a-l apăra. Astfel, toate nivelurile 
principiale pe care noi le gândim după inefabil nu sunt decât maniere de a feri 
inefabilul însuși de intruziunea minţii. Dacă la Platon apărarea secretului filo- 
zofic se făcea prin tăcere, la Damascius, se pare că un mod de apărare a inefa- 
bilului este însuşi faptul de a pune în fata lui aceste maniere discursive inadec- 
vate, știind că în spatele lor se ascunde altceva, inaccesibil. Vezi de asemenea 
Philebos, 65 a 1-6, despre cele trei monade (adevăr, simetrie, proporţie) care 
stau la intrarea sanctuarului binelui, manifestând într-un fel binele, însă, în 
același timp, ascunzându-l de orice intruziune. Reluată de neoplatonici, aceas- 
tă idee exprimă maniera voalată în care se lasă intrevázut principiul prim. 

este o dedublare a nivelului anterior, deoarece apariţia lor urmează 
tendinţa gândirii noastre de a „se dedubla si de a se plurifica“!. 

Tocmai de aici — din această recurentă dedublare a gândirii 
noastre — decurge seria interminabilă de aporii care alcătuiesc 
tratatul Despre primele principii: anume din faptul că fiecare ni- 
vel principial pe care încercăm să îl descriem este de fapt dedu- 
blat si are în sine o inadecvare esenţială față de altceva anterior, 
adică faţă de principiul absolut, inefabil. Totuşi, din inadecvarea 
gândirii noastre faţă de el si din identificarea aporiilor ce se suc- 
ced neîncetat, Damascius scoate o metodă de a păstra principiul 
în vederea gândirii, însă ferit de orice acces direct al gândirii. În 
locul unei descrieri a nivelurilor realității — specifică lui Proclus, 
de pildă, — Damascius recurge la o critică a felului în care noi 
gândim ierarhia realităţii, pentru a pune astfel în evidenţă faptul 
că toate nivelurile principiale nu fac decât să indice spre un prin- 
cipiu anterior, pe care ele nu pot decât să-l arate de departe, însă 
fără să-l cuprindă. 


2. Inefabilul — ultima soluţie a tradiţiei pentru principiul 
prim de dincolo de ființă 


Aşadar, nu distingem între mai multe principii, ci proiectăm 
moduri de a aproxima principiul unic și inaccesibil. Aparent, Da- 
mascius trece dincolo de unu, la un principiu superior. Dar inefa- 
bilul nu este un 4/ principiu, ci este singurul principiu posibil, iar 
el este dincolo de unu în măsura în care principiul prim este din- 
colo de orice încercare a gândirii de a-l fixa într-o expresie. 

Propunând acest principiu, Damascius surmontează aporia 
tradiţională în care rămâne chiar si Proclus, care afirmă transcen- 
denta si inefabilitatea principiului, dar, pe de altă parte, este 
obligat să admită și cauzalitatea sa, faptul că el face ca totul să 
fie". Dubla aporie care se naşte de aici constă în aceea că, pe de o 


! Vezi De principiis, R. I, 4.1-3: „noi suntem, de fapt, cei care ne divizăm 
si ne dedublăm [...] si chiar ne plurificàám". 
? Vezi partea a Il-a, capitolul 3, E, din această carte. 

parte, principiul este gándit in opozitie cu realitatea, ca o trans- 
cendentä exterioară, de dincolo, iar, pe de altă parte, principiul 
este gândit ca având încă o relaţie si o coordonare cu realitatea pe 
care o cauzează. În schimb, Damascius trece dincolo de perspec- 
tiva tradiţională, spunând că principiul este inefabil, iar toate 
nivelurile ulterioare sunt reflectări ale acestei inefabilitáti. Dacă 
la Proclus subzistă o antinomie între aspectul inefabil-transcen- 
dent si cel cauzal-generator, Damascius arată că toate nivelurile 
pe care noi le identificăm nu sunt decât imagini ale aceluiași 
principiu inefabil; există niveluri de inefabil. În felul acesta, as- 
pectul „generator“ al principiului nu mai este distinct si nu se 
mai opune aspectului transcendent. Nivelurile ulterioare inefa- 
bilului nu fac decât să manifeste inefabilitatea principiului. 

Ca transcendent, principiul ar trebui să se sustragă într-un 
dincolo de realitate, fără legătură cu aceasta; ca generator și cau- 
ză a realităţii, el ar trebui să reintre în „întregul“ realităţii, în 
„totul“. În schimb, cu inefabilul, Damascius scapă din cele două 
alternative contradictorii. Principiul inefabil este absolut trans- 
cendent; totuși, transcendenta nu exclude cauzalitatea; din con- 
tră, transcendenta este resimţită la fiecare nivel al realităţii, căci 
fiecare nivel al realităţii nu este decât o indicație a inefabilului. 
Pe de altă parte, faptul că inefabilul este prezent (în manieră cau- 
zală) la fiecare nivel al realităţii nu suprimă transcendenta prin- 
cipiului, nu îl include în „totul“, deoarece „prezenţa“ inefabilu- 
lui în realitate este, de fapt, prezenţa unei constante sustrageri. 
Inefabilul nu este niciodată gândit ca un lucru anume, integrabil 
în „totul“, chiar dacă resimtim prezenţa lui la fiecare nivel al 
„totului“. Astfel, chiar dacă principiul este cu totul transcen- 
dent, sustras gândirii și realităţii, totuși, el rămâne în continuare 
cauza tuturor lucrurilor, acea prezență de necuprins, acea pre- 
zenţă inefabilă, prin care toate lucrurile sunt ceea ce sunt, într-un 
mod inefabil. 

În felul acesta, instituirea realităţii (cu caracterul ei inefabil) este 
doar „oglinda răsturnată“ a transcendentei absolute a inefabilului. 

La Damascius, maniera — fie și inadecvată — în care gândim 
principiul, depărtându-ne de fapt de la el, se suprapune peste 
maniera în care întreaga realitate se desprinde din acest principiu 
prim, absolut inefabil. Așa cum realitatea păstrează la fiecare ni- 
vel ceva inefabil, la fel, gândirea care încearcă să se apropie de 
principiul inefabil „cade“ dincoace de el, de la un nivel la altul 
de inefabilitate, refăcând astfel parcursul inefabil al realităţii în- 
sesi, de la principiu până la fiinţă si de la ființă încă si mai jos, 
până la nefiinta pură, care este ea însăşi inefabilă, într-o manieră 
a lipsei absolute. 

Faptul că, la Proclus, unul ca principiu prim, transcendent și 
inexprimabil ar produce niște niveluri ontologice reale, intelecti- 
ve si inteligibile, face ca unul însuși să reintre, într-un anume fel, 
printre acestea din urmă. Dacă negatiile produc afirmaţii, atunci 
unul însuși este într-o anume relaţie cu aceste afirmaţii, el pier- 
zându-si astfel caracterul complet transcendent. În schimb, la 
Damascius, cele ce urmează după principiu nu sunt într-o mani- 
eră pur „afirmativă“ (opusă ,negativitätii principiului”), ci ele 
rămân înrădăcinate în inefabilul principiului, în caracterul „ne- 
gativ^ al acestuia — însă negativ ca superioritate. Toate niveluri- 
le ontologice, până la cel al nimicului inferior, sunt şi ele într-un 
anumit grad inefabile. În plus, prin această soluţie a sa, Damas- 
cius oferă o ultimă perspectivă cuprinzătoare asupra tuturor ni- 
velurilor de realitate distinse de gândirea neoplatonică. Într-ade- 
văr, dacă avem divinatia unui principiu necoordonat, totuși, 
necesitatea si prezenţa lui se face simțită nu doar dincolo de fiin- 
tá şi dincolo de ultima noastră supozitie, ci la orice nivel al gân- 
dirii si al realităţii: unificat, forme, etc. Damascius redă astfel 
unitatea și sistematicitatea ipotezelor din Parmenide, unindu-le 
pe toate prin acest „fir roşu“ inefabil. 

Dar oare soluţia lui Damascius este cu adevărat o soluţie? Fap- 
tul că Damascius ajunge să vorbească despre un principiu inefabil 
— la care gândirea nu mai are un acces propriu-zis, ci doar intele- 
ge de departe că există un astfel de principiu — ar putea părea o 

nereușită, o experienţă filozofică ce nu își atinge niciodată tinta. 
Travaliile gândirii care încearcă să se apropie de principiu nu ajung 
niciodată la o finalizare, ci ele sunt totdeauna pe drum, ele sunt 
mereu provocate, fără a ajunge vreodată la un rezultat, ci doar la 
conştiinţa faptului că un astfel de rezultat ar fi imposibil de atins. 

În acest caz, s-ar putea pune întrebarea dacă nu cumva anali- 
za lui Damascius rămâne o nereușită, o stranie apropiere de ceea 
ce nu poate fi apropiat. Demersul lui Damascius a fost comparat 
cu scepticismul, datorită accentuării acestei neputinte a gândirii 
de a cuprinde principiul!. Considerăm însă că acest calificativ nu 
este deloc meritat. În primul rând, Damascius nu este mai „scep- 
tic“ decât au fost ceilalți filozofi neoplatonici, care au accentuat 
cu toţii imposibilitatea gândirii principiului prim. În al doilea 
rând, rezultatul analizei lui Damascius nu este unul strict nega- 
tiv: anume că principiul prim nu poate fi cunoscut. În fond, o 
asemenea afirmaţie era deja prezentă la scriitorii neoplatonici an- 
teriori. Ceea ce aduce nou Damascius este ideea că, la fiecare 
nivel al gândirii noastre, facem experienţa indirectă a unui prin- 
cipiu inefabil. Toate nivelurile principiale de după inefabil sunt, 
de fapt, niște aproximări ale acestuia. Astfel, nici măcar aceste 
niveluri ulterioare nu ţin exclusiv de gândirea raţională, discursi- 
vă, ci si ele sunt — fiecare în felul sáu — inefabile, ele păstrează 
caracterul inefabil al principiului prim. Astfel, Damascius îmbi- 
nă inefabilitatea principiului cu prezenţa lui la fiecare nivel ulte- 
rior lui. Nivelurile ulteriore vor să aproximeze inefabilul, dar nu 
reușesc propriu-zis, si, în plus, nici ele nu sunt decât aproximate 
de gândirea noastră. La limită, s-ar părea că nimic nu poate fi 
gândit propriu-zis. Dar, de fapt, prin această neputinţă de a gân- 
di ceva propriu-zis, identificăm prezenţa discretă a inefabilului. 
Realitatea întreagă nu mai este un simplu obiect perfect adecvat 
gândirii — mereu prezent în fata gândirii care il disecă — ci la 


! Vezi S. Rappe, Reading Neoplatonism: Nondiscursive Thinking in the Texts 
of Plotinus, Proclus and Damascius, Cambridge University Press, Cambridge, 
2000, cap. 9. 

fiecare nivel rămâne ceva de negândit, ceva inefabil în fiecare 
lucru, care nu mai poate fi descris, dar care dă fiecărui lucru aura 
lui specifică, personală, ireductibilă. 

Gândirea lui Damascius nu este una pesimistă, care observă 
că nu poate spune nimic. Din contră, gândirea lui Damascius 
are un efect paradoxal: accentuând imposibilitatea de a gândi 
principiul, Damascius pune în evidenţă tocmai necesitatea prin- 
cipiului si prezenţa lui inefabilă la orice nivel al gândirii si al re- 
alitätii. Astfel, intenţia lui Damascius nu este — si nici nu poate 
fi — aceea de a exprima principiul, ci este aceea de a obţine un 
mod al prezenţei principiului, însă o prezenţă eliberată de orice 
expresie pe care gândirea noastră i-ar plica-o în mod inadecvat. 
Pentru aceasta, Damascius se sprijină tocmai pe imposibilitatea 
de a exprima principiul; mai mult decât atât, el însuși accentuea- 
ză această imposibilitate, formulând în mod radical aporia prin- 
cipiului. Observăm astfel că la Damascius — spre deosebire de 
ceilalți reprezentanţi ai tradiţiei — imposibilitatea de a exprima 
sau de a cunoaște principiul nu este concluzia discursului său, ci 
este ipoteza absolută de la care el isi începe analiza. Pornind de 
aici, Damascius încearcă să elibereze principiul din orice manie- 
ră de a-l gândi în coordonare cu totul. Ceea ce vrea să obţină 
Damascius este un fel de exercitare a gândirii care se ridică dea- 
supra oricărei cunoașteri și oricărei expresii. „Expresia“ ultimă a 
acestei depäsiri a cunoașterii va fi tăcerea, acea tăcere care încon- 
joară principiul inefabil si în care orice discurs — o dată ajuns 
— se oprește, acostánd ca într-un port?. Aporiile si rásturnárile 
succesive ale gândirii sunt maniera în care fortàm limitele expri- 
mabilului, pentru a face să se „audă“ această tăcere a principiului 
pe care nimic nu îl poate cuprinde, această tăcere în care nici o 


! Damascius, De principiis, R. I, 9.9-10: „acela [inefabilul] trebuie onorat 
printr-o deplină tăcere si, mai întâi, chiar printr-o deplină nestiintä care des- 
consideră orice cunoaștere“. 

? Damascius, De principiis, R. I, 18.20—24. Pentru această imagine a por- 
tului în care acostează gândirea, vezi R. M. van den Berg, „Towards the Pater- 
nal Harbour. Proclean Theurgy of the Forms“, in Proclus et la Théologie plato- 
nicienne, op. cit., pp. 426—443. 

expresie nu poate pătrunde. În felul acesta, pe calea filozofiei şi a 
gândirii, Damascius vrea să obţină o stare superioară gândirii 
înseși, o stare de suprimare a gândirii. Într-un fel, această supri- 
mare a gândirii este tocmai starea pe care, într-un limbaj inspi- 
rat, o descria Plotin vorbind despre viziunea principiului prim. 
Astfel, gândirea lui Damascius, este, în ultimă instanţă, o încer- 
care de a experimenta prezenţa principiului absolut, pornind 
însă tocmai de la imposibilitatea de a-l exprima, de a-l prinde în 
vreo formulă discursivă. 

În felul acesta, faptul că principiul prim este inefabil — adică 
sustras oricărui mod de acces — nu este o concluzie negativă, 
sceptică, nici o închidere a drumurilor și a oricărei întreprinderi 
filozofice posibile, ci, din contră, este o descoperire originară a 
faptului că sensul și fundamentul ultim al realităţii — pe care îl 
caută gândirea noastră — nu poate fi cuprins în nici o descriere, 
nu poate fi limitat de nici o perspectivă rationalistä, si tocmai de 
aceea el provoacă neîncetat „travaliile indicibile“ ale gândirii. În 
felul acesta, drumul gândirii noastre nu se termină niciodată. 
Într-adevăr — dincolo de tot ceea ce am putea noi să spunem 
despre principiu, dincolo de toate posibilele experienţe filozofi- 
ce, dincolo de „travaliile indicibile“ ale gândirii noastre — prin- 
cipiul rămâne de neatins. Totuși, deși rămâne ascuns dincolo de 
orice acces, el sustine în același timp tot ceea ce putem noi gândi, 
căci totul procede de la acest principiu inaccesibil și nimic nu 
este posibil în lipsa lui. La fiecare nivel al gândirii noastre facem 
experienţa principiului inefabil, experienţa necesităţii unui prin- 
cipiu care nu se arată, care rămâne absent. În fiecare lucru la care 
avem într-un fel acces, identificăm prezenţa subtilă a principiu- 
lui inaccesibil; și tocmai acest inaccesibil din fiecare lucru este cel 
care dă specificul lucrului însuși. La limită, am putea spune că 
ceea ce gândim la fiecare nivel al realităţii este, de fapt, prezenţa 
subtilă și paradoxală a inefabilului care se sustrage din gândirea 
noastră. 


CONCLUZIE 


Cartea noastră a parcurs trei etape ale gândirii neoplatonice în 
privinţa principiului de dincolo de ființă. Prima dintre acestea, re- 
prezentată de gândirea lui Plotin, este etapa „genezei“, a stabilirii 
unui teren problematic fundamental. Analizând această etapă, am 
pus în evidență modul în care a apărut problema principiului de 
dincolo de ființă, cu paradigma nouă de gândire implicită, cu de- 
päsirile sau integrările unor aspecte din gândirea filozofică anterioa- 
ră (în special cea platonică și aristotelică). O a doua fază, de „con- 
structie", este cea care prezintă in mod ascendent perspectivele lui 
Porfir, Iamblichos si Proclus. Aici observăm cum ajunge principiul 
de dincolo de fiinţă în centrul unei dispute filozofice de amploare, 
care va constitui propriu-zis tradiţia neoplatonică. Dificultăţi care 
la Plotin nu erau formulate explicit încep acum să iasă la lumină, 
iar încercările succesive de a rezolva aceste dificultăţi sunt cele care 
dau naștere în continuare unor dificultăți si mai mari. A treia etapă 
a parcursului nostru, pe care am numit-o „critică“, are ca ţintă gân- 
direa lui Damascius, care realizează o reevaluare radicală a datelor 
tradiţiei, a modului în care este gândit principiul prim al întregii 
realităţi, şi trage concluziile ultime în acest sens. 

Parcursul nostru este unul ascendent, scoțând la iveală diverse 
moduri de înţelegere și de soluţionare ale problemei principiului 
prim. Astfel, în ceea ce îl priveşte pe Plotin, el este primul care se 
întreabă cum poate subzista lumea inteligibilă; altfel spus, el se 
întreabă dacă acest spaţiu al ființei și al gândirii — conform iden- 
tificării parmenidiene — poate exista în sine, singur, fără nici un 
alt principiu? Criticând perspectiva aristotelică a identităţii dintre 
intelect și principiul absolut, Plotin arată că lumea inteligibilă 
rămâne duală, scindată în sine însăși, sub mai multe aspecte. În 

consecinţă, reinvestind și accentuând anumite referințe platonice 
fundamentale, Plotin demonstrează necesitatea existenţei unui 
principiu prim absolut, anterior ființei inteligibile și gândirii celei 
mai simple: acesta este unul prim, binele absolut al întregii reali- 
táti. El este în același timp sursa sau cauza ființei inteligibile — 
care nu poate fi o realitate ultimă, auto-suficientă — dar și dinco- 
lo de ființa inteligibilă, așadar sustras fiinţei celei mai înalte si mai 
simple, precum și fiinţei în ansamblul ei. Așa cum am încercat să 
arătăm, urmărind ocurentele cele mai relevante din opera lui Plo- 
tin, această anterioritate a principiului unu faţă de intelect trebuie 
înțeleasă pe mai multe niveluri. În primul rând, unul este anterior 
şi mai simplu în raport cu structura ființei, care, deși unitară, nu 
exclude totuși pluralitatea. În al doilea rând, unul este anterior 
activităţii sau vieţii specifice fiinţei, care presupune o veșnică 
mișcare de auto-conștientizare, de auto-reflectare, de întoarcere 
spre sine. În al treilea rând, unul este anterior gândirii specifice 
fiinţei inteligibile, iar simplitatea lui nu se mai poate dedubla 
nici măcar în actul celei mai simple gândiri. Astfel, intelectul 
divin (paradigmă a întregului univers) are el însuși ca sursă și ca 
scop final acest principiu unu, absolut simplu, de dincolo de fi- 
intá. Conform acestei duble anterioritäti — cea paradigmaticá a 
intelectului si cea absolută a unului prim —, Plotin imparte în- 
treaga realitate în trei niveluri sau ipostaze care își găsesc cores- 
pondentul si fundamentul teoretic în primele trei ipoteze din 
dialogul Parmenide (137 c 4-157 b 5). Totuşi, gândirea lui Plo- 
tin rámáne prinsá intr-un fel de circularitate: pe de o parte, unul 
este „dedus“ pornind de la imposibilitatea intelectului de a exis- 
ta în sine, auto-suficient. Pe de altă parte, se arată că intelectul ia 
naștere prin contemplarea principiului anterior, unu. Plotin nu 
trangeazá problema modului în care se trece de la unul absolut la 
intelectul divin, adică la prima fiinţă inteligibilă. 

La Porfir, problema care se pune este tocmai aceea de a oferi 
principiului prim un rol precis în constituirea realităţii inteligibile, 
păstrând anterioritatea principiului, însă fără a-l transforma în- 
tr-un neant, într-o neființă. Porfir gândeşte principiul ca act pur 

de a fi, anterior fiinţei determinate, pornind de la care fiinţa pro- 
priu-zisă se distinge ca inteligibilă și intelectivă. Totuşi, această 
perspectivă ridică la rândul ei alte dificultăţi privind relaţia si li- 
mita concretă dintre principiul absolut, de dincolo de ființă, re- 
spectiv fiinţa inteligibilă cauzată de principiu. 

Pornind de aici, lamblichos va identifica o dificultate si mai 
mare, şi anume imposibilitatea de a gândi principiul ca fiind în 
același timp cauză a realităţii si dincolo de realitate. El va despăr- 
ti aspectul cauzal al principiului (care are o anumită relaţie cu 
fiinţele inteligibile pe care le produce) de aspectul transcendent 
al principiului (care este considerat dincolo de aspectul cauzal și 
fără nici o relaţie cu fiinţele de după el). În felul acesta, Iambli- 
chos ajunge să propună o altă interpretare a ipotezelor platonice, 
făcând ca obiectul primei ipoteze să fie multiplu. 

Proclus critică la rândul lui soluţia anterioară, insistând asupra 
imposibilității de a considera unul absolut al lui Platon (din prima 
ipoteză) ca având fie si vreo urmă de pluralitate. El accentuează 
separatia radicală dintre ipoteza negativă (prima ipoteză, a trans- 
cendentei) si ipoteza pozitivă (cea secundă, care desfășoară nivelu- 
rile inteligibile produse de principiul prim). Mai mult, el propune 
o manieră în care negatiile din prima ipoteză (respectiv unul care 
transcende ființele inteligibile) să genereze afirmaţiile din a doua 
ipoteză (respectiv nivelurile inteligibile), fără ca transcendenta 
principiului să fie afectată. În felul acesta, Proclus leagă din nou 
transcendenta si cauzalitatea principiului, ajungând la limită să 
explice pe una prin cealaltă: principiul unu este transcendent toc- 
mai pentru că el cauzează întreaga realitate, pe care o lasă într-un 
fel „în afara“ sa; în sens invers, principiul unu este cauza primă, 
absolută, tocmai pentru că el nu mai intră în sfera realităţii și nu 
mai are nevoie de o cauză anterioară, ci el transcende totul. 

Damascius, ultimul gânditor din această serie a problemati- 
zării principiului absolut, începe analiza sa într-o manieră nouă 
faţă de ceea ce ne-a oferit tradiţia anterioară. El nu caută în pri- 
mă instanţă să „rezolve“ problema principiului prim, ci își pune 
în primul rând întrebarea radicală a validității acestei probleme 

înseși. Astfel, el recurge la o critică radicală a conceptului de 
principiu absolut, critică ce vizează întreaga tradiţie anterioară. 
El pune faţă în față principiul totului si totul pe care acest prin- 
cipiu îl produce. Damascius observă însă că principiul nu poate 
fi gândit propriu-zis ca principiu al totului și nu poate fi situat 
nici în interiorul totului, nici în afara lui. De asemenea, totul nu 
poate fi gândit nici ca având un principiu sub care stă, nici ca 
fiind el însuşi principiu. Admiterea unui principiu al totului 
diferit de totul ajunge la suprimarea sensului principiului, pre- 
cum si la suprimarea sensului de totalitate al totului. Ridicând 
această obiectie fundamentală asupra conceptului însuși de 
„principiu“, Damascius este împins să caute un principiu care să 
nu mai aibă nici un fel de relație — de incluziune sau de exclu- 
ziune — față de totul. El va încerca astfel să arate că principiul 
trebuie să fie absolut inefabil, adică sustras oricărei maniere de 
gândire şi de totalizare, şi că toate manierele în care tradiţia a 
încercat să indice acest principiu nu sunt decât niște proiecţii ale 
minţii noastre asupra lui, inevitabil inferioare şi neadecvate. 

Care sunt, în concluzie, „expresiile“ principiului de dincolo 
de ființă de-a lungul tradiţiei neoplatonice? La Plotin, întâlnim 
unul-bine, care este anterior structurii triadice a intelectului di- 
vin: ființă, viaţă, gândire. Porfir introduce în discuţie actul pur de 
4 fi, anterior fiinţei determinate a intelectului. La Iamblichos 
apare zeul-unu, necoordonat intelectului si anterior zeului-prim. 
Pentru Proclus, #nul-bine este nefiinta absolută, de dincolo de 
totul, care produce totul prin transcendenta sa, într-o coinciden- 
tá a transcendentei si a cauzalitätii. În sfârşit, pentru Damascius, 
inefabilul este expresia ultimá a principiului prim, fiind dincolo 
de dualitatea transcendentá-cauzalitate; față de el, chiar si trans- 
cendenta si cauzalitatea nu sunt decât niște aproximări, niște 
imagini inadecvate, niște proiecţii ale gândirii noastre. 

În urma analizei noastre, putem identifica mai multe caracte- 
ristici generale ale gândirii neoplatonice, pe care le-am atins, 
deja, într-o formă sau alta, însă pe care am dori acum să le pu- 
nem din nou în evidenţă, pentru a sublinia legătura dintre ele. 


Concluzie 373 


Mai precis, este vorba de câteva paradoxuri care au traversat gân- 
direa neoplatonică, fără să o submineze, ci provocând-o în mod 
constant să adâncească această căutare radicală în care ea s-a an- 
gajat. După cum vom vedea, toate aceste paradoxuri tin de ra- 
portul aparte pe care îl are gândirea — ca exerciţiu filozofic pro- 
priu-zis — faţă de „obiectul“ ei, adică faţă de principiul de 
dincolo de ființă. 

Primul dintre aceste paradoxuri tine de faptul că ceea ce caută 
gândirea neoplatonică se arată a fi de negândit. Observăm astfel 
un raport „instabil“ între principiu si gândirea care reflectă acest 
principiu. Mai precis, este vorba despre faptul că „intriga“ acestei 
teme a principiului prim se naște din întâlnirea a două tipuri de 
raportare a gândirii față de principiu. Pe de o parte, gândirea neo- 
platonică porneşte de la premisa celei mai stricte rationalitäti, care 
vrea să explice întreaga realitate, până la concluziile ultime ce se 
pot obţine; în acest sens, gândirea ajunge să descopere necesitatea 
existenţei unui principiu unic si absolut unitar, cauză a ființei si 
dincolo de ființă. Pe de altă parte, urmând aceeași cerinţă sau pre- 
tentie de raționalitate, gândirea neoplatonică se vede obligată să 
continue până la capăt această „descoperire“ a sa și să vadă ce în- 
seamnă propriu-zis un astfel de principiu prim, suprafintial. 
Totuşi, în acest moment se naște dilema fundamentală a neopla- 
tonismului: încercând să gândească acest principiu absolut unitar, 
gândirea descoperă că principiul nu mai poate fi absolut simplu si 
unitar, iar aceasta tocmai în măsura în care îl gândim, sau încer- 
căm să îl gândim. Principiul pe care vrem să-l gândim nu poate fi 
gândit. Din această cauză, are loc acea mișcare tipic neoplatonică, 
prin care gândirea încearcă să se suprime, sau să suprime ceea ce în 
ea este inadecvat principiului. Gândirea intră astfel pe terenul ce- 
lui mai aspru si mai subtil apofatism. Totusi, nici chiar în felul 
acesta, principiul absolut nu poate fi propriu-zis gândit, iar gândi- 
rea filozofică isi continuă dubla ci mișcare, de înaintare si retrage- 
re, de afirmare si suprimare a propriului ei demers, „tatonând“ 
distanţa care o desparte de principiu. 

Astfel, vom fi oricând surprinși de modul în care se întâlnesc 
în opera lui Plotin pasaje despre necesitatea principiului și rolul 
său fundamental pentru realitate, respectiv pasaje profund apo- 
fatice, în care se arată că principiul nu seamănă cu nici unul 
dintre lucrurile pe care noi le putem gândi într-un fel sau altul. 
Dar, dacă la Plotin opoziţia dintre cele două atitudini filozofice 
(a vorbi despre principiu si a suprima orice afirmaţie despre el) 
nu pare a fi încă problematică, în schimb, ea devine explicit pro- 
blematică la Porfir. Acesta atribuie unului absolut un rol concret 
în constituirea fiinţei inteligibile, identificându-l, la limită, cu 
originea intelectului, deși accentuase el însuși faptul că princi- 
piul este dincolo de intelect, neavând nici o legătură cu acesta. 
La lamblichos, diferenţierea a două ipostaze principiale — cea 
transcendentă și cea cauzală — pune și mai mult în evidenţă 
tensiunea unci gândiri care caută principiul, dar nu poate ajunge 
la el, ci se vede nevoită să asume pentru principiu condiţia celei 
mai inaccesibile transcendente. Proclus încearcă să obţină un 
echilibru între gândirea si neputinta (de facto) de a gândi princi- 
piul: el vorbeşte despre discursul negativ (precum cel din prima 
ipoteză din Parmenide) ca fiind singurul discurs adecvat princi- 
piului; totuși, în ultimă instanţă, Proclus însuși arată că acest 
discurs „cel mai adecvat“ principiului este, de fapt, unul care se 
auto-suprimă, așa cum lasă să se înțeleagă ultima remarcă din 
această ipoteză. Damascius are o altă atitudine faţă de această 
situare duală si aparent contradictorie a gândirii în fata princi- 
piului, şi anume el o asumă ca atare si o propune ca pe o practi- 
că în sine, ca pe singura metodă prin care ne putem apropia de 
principiu: anume prin întreţinerea acestei stări de constantă su- 
primare a oricărui rest discursiv, a oricărei afirmaţii (implicite 
sau explicite) din gândirea noastră. 

Gândirea neoplatonică este astfel una profund problematică; 
pe de o parte, ea se vede nevoită să își suprime propria înaintare; 
totuși, pe de altă parte, ea înaintează tocmai prin acest tip de 
suprimare repetată. Pornind de aici, putem desprinde o a doua 
caracteristică a gândirii neoplatonice, în raportarea ei la principiul 

prim: este vorba despre faptul că, deși această gândire își recu- 
noaste neputinta de a surprinde principiul prim, totuși, ea însăși 
ia naștere pornind de la acest principiu, ea se constituie pornind 
de la ceea ce ea nu mai poate surprinde. Acesta este un alt para- 
dox al gândirii neoplatonice: ea caută principiul absolut, fără a-l 
putea atinge vreodată, dar, în același timp, ea însăși depinde, în 
ultimă instanţă, de acest principiu, şi nu se poate constitui în ab- 
senta lui, în ignorarea lui „ priori“. Se instituie astfel un soi de 
circularitate, în sensul că gândirea caută principiul, dar, în ace- 
lași timp, acest principiu este principiul gândirii înseși care il 
caută. Altfel spus, gândirea care caută principiul se poate consti- 
tui numai pornind de la acest principiu — și tocmai de aici vine 
impresia de circularitate. 

Problema aceasta apare încă de la Plotin, si anume în privin- 
ta raportul dintre unu si intelect (ca gândire primă si cea mai 
simplă): aşa cum am văzut, Plotin ajunge să gândească unul, de- 
ducându-l într-un fel din însăși pluralitatea implicită intelectu- 
lui; totuși, pe de altă parte, el gândește intelectul în dependență 
de unul anterior, ca o încercare constantă de a reflecta unitatea 
absolută. Astfel, este la limită imposibil să stabilim o ordine lo- 
gică între gândirea care se îndreaptă spre principiu (în ipostaza ei 
cea mai înaltă, de gândire a intelectului divin) si principiul gân- 
dirii (adică această unitate absolută, în jurul căreia se constituie 
gândirea). Este imposibil de stabilit o anterioritate logică (în or- 
dinea discursului însuși al lui Plotin) între gândirea care își caută 
principiul si principiul care dă naștere gândirii. 

Totuși, acest paradox — al unei gândiri care caută (si descoperă, 
într-un fel) principiul, respectiv depinde de acest principiu — nu 
reprezintă un eșec sau o contradicţie, ci este un paradox „bun“ si 
prolific, specific celei mai autentice gândiri filozofice. Astfel, gândi- 
rea autentică se naște din încercarea radicală de a duce lucrurile până 
la capăt, de a le urmări până la concluziile ultime. Iar concluzia ulti- 
mă a gândirii neoplatonice este tocmai existenţa principiului abso- 
lut, de dincolo de ființă si de gândire. Întrebându-se ce înseamnă a 
gândi sau cum arată în sine însăși gândirea cea mai înaltă și mai 

pură, filozofii neoplatonici ajung la concluzia că gândirea (inclusiv 
în ipostaza ei de gândire unitară, inteligibilă) trimite spre un princi- 
piu absolut, anterior ei, fără de care gândirea însăși s-ar disipa într-o 
pluralitate fără limită și fără sens. Astfel, gândirea autentică, dusă 
până la capăt, este tocmai cea care caută principiul prim, iar aceasta 
este singura care se poate pune pe sine sub un principiu. A căzza 
principiul nu este o altă mișcare, secundă față de aceea de 4 depinde 
de principiu, ci este însăși mișcarea prin care gândirea se pune pe 
sine sub propriul ei principiu. În fond, ceea ce caută această gândire 
este ceea ce fundamentează gândirea însăși, depäsind-o. 

Pornind de aici, putem puncta o a treia caracteristică parado- 
xală a neoplatonismului, care tine de faptul că, deși tinde spre 
principiu şi depinde de principiul anterior ei, de fapt, gândirea 
nu poate exprima nici măcar această anterioritate. Despre ce este 
vorba? Gândirea descoperă în primă instanță necesitatea unui 
principiu care depășește gândirea; totuși, într-o a doua instanță 
şi la o analiză mai nuanţată, se observă că această depășire însăși 
nu poate fi surprinsă propriu-zis, nu poate fi exprimată în mod 
adecvat, deoarece afirmarea anterioritátii atrage cu sine o formă 
de gândire. Chiar dacă spunem că principiul este de negândit, 
noi îl gândim deja într-un fel indirect si nu putem, la drept vor- 
bind, să exprimăm anterioritatea sa absolută. Gândirea însăși 
pare a fi „trasă în sus“, în această încercare de a sugera pe cel de 
dincolo; ea este deja prezentă în încercarea sa de a sugera pe cel 
anterior gândirii. Acest al treilea paradox constă așadar în aceea 
că, desi ştim că principiul nu poate fi gândit, totuși, observăm că 
despre principiu nu putem afirma în mod valid nici măcar faptul 
că este de negândit. 

Acest lucru este cauza pentru care, de-a lungul tradiţiei neo- 
platonice, se face simţit un fel de decalaj între cele două laturi 
ale problemei principiului, mai precis între anterioritatea sa față 
de ființă, respectiv față de gândire. Este adevărat că aceste două 
laturi nu pot fi niciodată izolate. La Plotin, ele aveau un echili- 
bru foarte strâns, principiul fiind gândit ca dincolo de ființa in- 
teligibilă, respectiv de gândirea cea mai unitară, adică gândirea 

fiinţei veritabile. În schimb, după Plotin, raportul începe să se 
schimbe, neoplatonismul tardiv operând o „migrare“ a accentului 
de la dincolo de ființă la dincolo de gândire. Cum se face această 
trecere? În neoplatonismul tardiv, între principiul prim si fiinţa 
propriu-zisă se interpun mai multe niveluri intermediare, care 
„pregătesc“ apariţia fiinţei (de pildă henadele la Proclus si Damas- 
cius). În consecință, fiinţa este astfel deja „depăşită“, nu numai de 
principiul prim, ci chiar si de henadele acestuia. În felul acesta, 
dincolo de ființă pare a fi lăsat în urmă; în schimb, anterioritatea 
cea mai radicală pe care și-o dispută principiul absolut este aceea 
față de gândire. Problema care pare mai greu de rezolvat este aceea 
a depășirii gândirii: oricâte niveluri am identifica între ființă (spa- 
tiul propriu-zis al gândirii) si principiu, totuși, gândirea însăși își 
face simțită prezenţa la oricare dintre aceste niveluri. Mai mult, 
chiar și principiul este încă gândit ca principiu, astfel încât, oricât 
am întări transcendenta sa, continuăm să îl gândim ca atare. 
Transcendenţa față de gândire este cel mai greu de impus. Tocmai 
de aceea, ultimul diadoh atenian va insista foarte mult asupra 
acestui aspect, încercând să găsească o manieră de a iesi din acest 
paradox, din aceste chingi ale gândirii, si de a sugera pe cel de 
dincolo. 

O dată cu această migrare a accentului de la dincolo de ființă 
la dincolo de gândire, observăm si că gândirea despre care este 
vorba la sfârșitul neoplatonismului nu mai este în primul rând 
cea unitară a intelectului divin, așa cum se întâmpla la Plotin, ci 
este gândirea umană, discursivă. De aceea, dificultatea cea mai 
mare va fi aceea de a impune un principiu absolut, care este din- 
colo de gândirea umană, mai precis, dincolo de orice expresie 
discursivă pe care această gândire o poate oferi principiului. 
Dacă la Plotin unul era dincolo de gândire, adică dincolo de 
gândirea cea mai înaltă, a intelectului divin, în schimb, o dată ce 
apare problema celor două aspecte ale principiului — cauzal si 
transcendent — începe să se pună un mai mare accent pe felul 
în care gândirea noastră discursivă percepe principiul, deoarece 
însuși acest mod al nostru de a gândi este cel care introduce aces- 

te contradicții, „coborând“ principiul în ceea ce îi este inferior. 
Poate tocmai de aceea, la Plotin nu apare propriu-zis problema 
distinctiei dintre cauzalitate și transcendentä: deoarece transcen- 
denta principiului se situa la alt nivel (anume față de gândirea in- 
telectului divin, non-discursivă), pe când ceea ce spunem noi în 
discurs (când spunem de pildă că principiul este cauza tuturor 
lucrurilor) nu afectează cu nimic principiul însuși. În schimb, ne- 
oplatonismul ulterior a dus până la capăt această problemă: cum 
să vorbeşti despre un principiu pe care gândirea nu îl poate cu- 
prinde, dar de la care nici nu se poate da înapoi, pentru a lăsa 
evidentă această imposibilitate însăși de a-l gândi? La sfârșitul ne- 
oplatonismului, problema cea mai grea nu mai este aceea de a găsi 
o manieră adecvată de a vorbi despre principiu, ci aceea de a găsi 
o manieră adecvată de a sugera imposibilitatea de a gândi princi- 
piul. Astfel, imposibilitatea absolută a gândirii devine tema ei 
principală. Această imposibilitate este „vânată“ neîncetat, fără însă 
a fi vreodată exprimată fățiș. Ne amintim că, la Platon, acest „din- 
colo de ființă“ nu a fost niciodată tematizat propriu-zis, ci rămâne 
neexplicit, poate tocmai din cauza dificultății pe care o resimțea 
Socrate privind faptul de a vorbi despre așa ceva. În schimb, în 
neoplatonism, acest dincolo devine „explicit“, gândirea încearcă să 
il prindă într-un fel. În consecință — într-o manieră răsturnată, 
dar complementară față de atitudinea socratică —, dificultatea ul- 
timă în care sfârşeşte neoplatonismul nu mai este că nu se poate 
vorbi despre aga ceva, ci că nu se poate afirma în mod valid nici 
măcar imposibilitatea de a vorbi despre așa ceva. 

În concluzie, triplul paradoxul al gândirii — pe care neopla- 
tonismul îl experimentează — constă în aceea că gândirea depin- 
de de un principiu pe care nu îl poate gândi, despre care nu 
poate spune propriu-zis nici măcar că nu îl poate gândi, dar pe 
care, totuși, ea îl caută, tocmai pentru că în această căutare se 
constituie gândirea însăşi, propriu-zisă, cea care isi dă ca scop 
descoperirea fundamentelor sale ultime. 

Tocmai acest paradox explică evoluţia contorsionată a neo- 
platonismului, pe care am încercat să o punem în evidenţă în 

această carte. Astfel, analiza noastră a arătat că ideea unui princi- 
piu de dincolo de fiinţă nu are un profil unitar şi monoton. Din 
contră, fiind vorba de o idee în ea însăși problematică și greu de 
asimilat la nivelul gândirii, ea a dat naștere multor dispute inter- 
pretative, de la o generaţie la alta de gânditori neoplatonici. În 
plus, firul problematic al lui dincolo de ființă se leagă cu proble- 
me care apar pe parcurs — precum cea a distinctiei dintre trans- 
cendentá și cauzalitate, sau aceea a intermediarelor prin care se 
poate ajunge de la principiul absolut la fiinţa propriu-zisă si la 
pluralitatea desfășurată — iar aceste probleme nuanteazá și mai 
mult și adâncesc problema de bază, a principiului de dincolo de 
ființă. Astfel, problema principiului de dincolo de ființă nu este 
aceeași, de la începutul până la sfârşitul tradiţiei. Ea nu se poate 
reda ca o doctrină fundamentală, neschimbată. Mai degrabă, 
profilul ei este acela al unei încercări din ce in ce mai disperate, 
mai încrâncenate, de a descoperi o manieră de gândire care să 
iasă din spaţiul coordonării, al totului. De ce este nevoie de o 
astfel de ieşire? Tocmai pentru că gândirea noastră are în ca însăși 
tendinţa de a-și căuta un principiu al său, un termen ultim, care 
să nu mai aibă nevoie de altceva din afara lui pentru a fi explicat. 
În exerciţiul neîncetat al gândirii — care constă în cele din urmă 
în a lega un lucru de altul, de o cauză sau o rațiune a lui —, în- 
treaga realitate este traversată în căutarea unui termen auto-sufi- 
cient. Acesta se impune a fi în afara rețelei de relaţii în care un 
lucru este explicat prin altul. El se arată a fi dincolo de gândire si 
dincolo de ființă. Totuși, în felul acesta, acest termen însuși nu 
mai poate fi gândit în sine, ci doar prin diverse maniere indirec- 
te, pe care neoplatonicii au încercat să le descopere. Desigur, nu 
este vorba de a gândi ceea ce e de negândit, ci doar de a păstra 
gândirea noastră însăși cât mai mult în preajma acestui princi- 
piu, cât mai conștientă de existența acestuia. Tocmai de aceea, 
discuţiile si disputele despre principiul de dincolo de ființă au avut 
forma unor critici suprapuse, de la un filozof la altul. Astfel, încer- 
când să dea o expresie discursivă acestui principiu de dincolo de 
ființă, fiecare filozof lucrează cu maniere de exprimare inevitabil 


380 DINCOLO DE FIINŢĂ 


inadecvate principiului. Dar miza căutării principiului nu este 
aceea de a-l prinde o dată pentru totdeauna într-o descriere adec- 
vată, ci mai degrabă aceea de a elibera terenul gândirii noastre 
plurale, pentru a o face conștientă de prezenţa principiului unitar, 
de dincolo de gândire. Tocmai de aceea, de multe ori, ceea ce ad- 
mite un filozof devine materia analizei următorului filozof, în sen- 
sul în care acesta din urmă ajunge să critice ceea ce a admis cel 
dinainte, pentru a adânci problema, pentru a spori „sensibilitatea“ 
gândirii noastre faţă de principiu. Dar atunci, acest fel de critică 
nu se referă la lucruri „greșite“, pe care un alt filozof le-ar corecta, 
ci ea tine de maniera însăși a gândirii, care se depășește pe sine, 
înspre principiul de dincolo. Mai mult decât atât, filozofii ajung 
nu doar să critice ceea ce admit cei dinaintea lor, ci si ceea ce 
admit ei înșiși, într-o anumită perioadă a gândirii lor. 

Gândirea neoplatonică este astfel o continuă luptă pentru ab- 
solut; desi se stie că miza căutată e dincolo de discurs, totuși, 
lupta aceasta se dă în discurs, prin căutarea unei expresii cât mai 
apropiate de principiul inexprimabil. Astfel, problema lui dinco- 
lo de ființă nu este una neutră, ci ea se desfășoară tocmai în în- 
cercarea gândirii de a depăși de fiecare dată ceea ce a fost admis 
mai înainte. Dincolo de ființă leagă astfel o tradiţie de depäsiri 
succesive, de căutări din ce în ce mai înalte. În problema aceasta 
nu există afirmaţii ultime, pe care vreun filozof să nu le fi atacat, 
să nu le fi luat ca punct de pornire spre o expresie și mai înaltă a 
acestei depășiri a fiinţei si a gândirii. Astfel, problema principiu- 
lui de dincolo de ființă — care vertebrează tradiţia neoplatonică 
— poartă în același timp nuanţa destructurării oricărei tradiţii, 
mai precis, a oricărei fixări în tradiţie. Problema unui dincolo de 
ființă nu lasă gândirea să se oprească vreodată în ceea ce deja s-ar 
fi spus, ci o împinge mereu mai departe, spre ceea ce niciodată 
nu se va putea spune. 


BIBLIOGRAFIE 


AUTORI ANTICI 


Aristoxenus, Elementa harmonica, ed. Meibom, trad. H. S. Macran: 7he 
Harmonics of Aristoxenus, Clarendon Press, Oxford, 1902 

Aristotel, Métaphysique, trad. J. Tricot, Vrin, Paris, 1991 

-—-— Éthique à Nicomaque, trad. J. Tricot, Vrin, Paris, 1994 

—, De l'Ame, trad. J. Tricot, J. Vrin, Paris, 1934 

Alexandru din Afrodisia, De anima liber mantissa, ed. Ivo Bruns, trad. R. 
W. Sharples: Supplement to „On the Soul", Cornell University Press, 
Ithaca, New York, 2004 

Agathias, 7he Histories, trad. Joseph. D. Frendo, Corpus Fontium Historiae 
Byzantinae II A, Berlin, New York, 1975 

Damascius, Despre primele principii: aporii si soluţii, vol. I, trad. Marilena 
Vlad, Humanitas, Bucuresti, 2006 

—, Traité des premiers principes, ed. L. G. Westerink, trad. J. Combés, Les 
Belles Lettres, Paris, 3 vols.: vol. I : De l’ineffable et de l'un, 1986 ; vol. II: 
De la triade et de l'unifié, 1989; vol. III : De la procession, 1991 

—, Des premiers principes. Apories et résolutions, trad. M.-Cl. Galpérine, 
Verdier, Lagrasse, 1987 

—, Commentaire du Parménide de Platon, ed. si trad. L. G. Westerink, 
J. Combès, A.-P. Segonds, 4 vol., Les Belles Lettres, Paris, 1997-2003 

—, Damascii successoris Dubitationes et solutiones de primis principiis, In 
Platonis Parmenidem, ed. Ch.-E. Ruelle, vol. I si II, Paris 1889 si 1899 
[reimprimare anastaticá Bruxelles, 1964] 

—, Damascii philosophi platonici quaestiones de primis principiis, ed. J. Kopp, 
Frankfurt am Main, 1826 

—, Excerpta ex Damascii libro MS. nepi ópyóv, ed. J. Chr. Wolf, in Anecdo- 
ta Graeca, sacra et profana, Hamburg, 1722—1724, vol. IV, pp. 195-262 

—, Problèmes et solutions touchant les premiers principes, avec le tableau 
sommaire des doctrines des Chaldéens de Michel Psellus, trad. A.-Ed. 
Chaignet, 3 vol., Ernest Leroux, Paris, 1898 [reimprimare anastaticá 
Bruxelles 1964] 


382 DINCOLO DE FIINŢĂ 


—, Lectures on the Philebus wrongly attributed to Olympiodorus, ed. si trad. 
L. G. Westerink, North-Holland Publishing Company, Amsterdam, 
1959, a doua editie, 1983 

—, Commentary on Platos Phaedo, in The Greek Commentaries on Platos 
Phaedo, Il, ed. si trad. L. G. Westerink, North-Holland Publishing 
Company, Amsterdam, 1977 

—, Damascii Successoris Dubitationes et solutiones in Platonis Parmenidem, 
ed. Ch. E. Ruelle, Klincksieck, Paris, 1899, 2 vols [Hakkert, Amster- 
dam, 1966, Culture et civilisation, Bruxelles, 1964] 

—, Damascii vitae Isidori reliquiae, ed. C. Zintzen, Hildesheim, Olms, 1967 

—, The Philosophical History, trad. Polymnia Athanassiadi, Apamea Cul- 
tural Association, Atena, 1999 

Iamblichos, Vie de Pythagore, trad. L. Brisson si A. Ph. Segonds, Les Belles 
Lettres, Paris, 1996 

—, Les mystères d Egypte, ed. şi trad. E. des Places, Les Belles Lettres, Paris, 
1989 

—, On the Mysteries of the Egyptians, Chaldeans, and Assyrians, and Life of 
Pythagoras, to which have been added Ethical and Political Fragments of 
the Ancient Pythagorean Writers, trad. Th. Taylor, The Prometheus 
Trust, Frome, Somerset, 1999 

—, Misteriile egiptenilor, trad. T. Dinu, Polirom, Iaşi, 2003 

—, Protreptique, ed. şi trad. E. des Places, Les Belles Lettres, Paris, 1989 

—, lamblichi Chalcidensis in Platonis Dialogos Commentariorum Fragmenta, 
ed. si trad. J. M. Dillon, Philosophia Antiqua, vol. 23, Brill, Leiden, 1973 

—, De anima, ed. si trad. J. E Finamore si J. M. Dillon, Brill, Leiden- 
Boston- Kóln, 2002 

Marinus, Proclus ou sur le bonheur, ed şi trad. H. D. Saffrey si A.-Ph. 
Segonds, Les Belles Lettres, Paris, 2002 

Malalas, Ioan, Cronografia, ed. L. Dindorf, Corpus Scriptores Historiae 
Byzantinae, Bonn, 1831 

—, The Chronicle of John Malalas, trad. E. Jeffreys, M. Jeffreys, R. Scott, 
Australian Association for Byzantine Studies, Melbourne, 1986 

Photius, Bibliothèque, ed. si trad. R. Henry, Les Belles Lettres, Paris, vol. II, 
1960, codex 181 si vol. VI, 1971, codex 242 

Platon, Opere, I- VII, Ed. Ştiinţifică, Bucureşti, 1974-1993. 

Plotin, Opera, ed. P. Henry şi H. R. Schwyzer, 3 vol. Paris-Bruxelles-Lei- 
den, 1951-1973 

—, Ennéades, 7 vol., trad. É. Bréhier, Les Belles Lettres, Paris, 1989-1993 

—, Enneads, ed. si trad. A. H. Armstrong, The Loeb classical library, 
Harvard University Press, Londra, 7 vol., 1966-1988 


Bibliografie 383 


—, Opere, vol. I şi II, trad. Andrei Cornea, Humanitas, București, 2002— 
2006 

—, Enneade I-VI, trad. V. Rus, L. Peculea, M. Vlad, A. Baumgarten, G. 
Chindea, E. Mihai, IRI, Bucureşti, 2003-2007 

Porfir, Vie de Pythagore, Lettre à Marcella, ed. si trad. E. des Places, Les 
Belles Lettres, Paris, 1982 

—, De l'abstinence, 2 vol., ed. si trad. J. Bouffartigue, Les Belles Lettres, 
Paris, 1977—1979 

—, Sententiae ad intelligibilia ducentes, ed. E. Lamberz, Leipzig, 1975 

—, Sentences, études d'introduction, texte grec et traduction française, 
commentaire par UPR 76, CNRS, avec une traduction anglaise par 
J. Dillon, Vrin, Paris, 2005, vol. I si II 

—, Commentaire sur le Parménide de Platon, ed. si trad. P. Hadot, in Por- 
phyre et Victorinus, vol. 2, pp. 59-113, Études Augustiniennes, Paris, 
1968 

Proclus, Théologie platonicienne, 6 vol., ed. si trad. H. D. Saffrey si L. G. 
Westerink, Les Belles Lettres, Paris, 1968—1997 

—, The Elements of Theology, ed. si trad. E. R. Dodds, Clarendon Press, 
Oxford, 1992 

—, Commentaire sur la République, 3 vol., trad. A.-J. Festugiére, Vrin, 
Paris, 1970 

—, Proclus Commentary on Platos Parmenides, trad. G. R. Morrow si J. M. 
Dillon, Princeton University Press, Princeton, New Jersey, 1987 [a doua 
ediţie 1992] 

—, Parmenides usque ad finem primae hypothesis necnon Procli Commenta- 
rium in Parmenidem pars ultima adhuc inedita interprete G. de Moerbeka, 
ed. R. Klibansky si C. Labowsky, Corpus Platonicum Medii Aevi, Plato 
Latinus 3, Warburg Institute, Londra, 1953 [reimprimare Kraus Reprint, 
Nendelm-Liechtenstein, 1962] 

—, Hymns, trad. R. M. van den Berg, Brill, Leiden-Boston- Kóln, 2001 

Simplicius, Oz Aristotles Physics, ed. H. Diels, Commentaria in Aristotelem 
Graeca, IX-X, G. Reimer, Berlin, 1882-1885; trad. C. Hagen, On 
Aristotles Physics, Duckworth, Londra, 1994 

Syrianus, /n Aristotelis Metaphysicam commentaria, ed. W. Kroll, Commen- 
taria in Aristotelem Graeca, VI, 1, G. Reimer, Berlin, 1902 

*** La sagesse des chaldéens : les oracles chaldaiques, trad. É. des Places, Les 
Belles Lettres, Paris, 1993 

*** Stoicorum Veterum Fragmenta, ed. H. Arnim, 4 vol. Teubner Leipzig, 
1903-1924. 


384 DINCOLO DE FIINŢĂ 


LITERATURĂ SECUNDARĂ 


*** Le Néoplatonisme, Actes du colloque international du Centre National de la 
Recherche Scientifique, Royaumont, 9-13 juin 1969, CNRS, Paris, 1971 

*** Néoplatonisme. Mélanges offerts à Jean Trouillard, Les Cahiers de Fonte- 
nay, 19-22, E.N.S., Fontenay aux Roses, 1981 

Alexandrakis, A., ,Plotinus aesthetic approach to the One“, Philosophia, 
27-28, 1997-1998, pp. 224-235 

Allen, T. W., „A Group of Ninth-century Greek Manuscripts", The Journal 
of Philology, 21, 1893, pp. 48-55 

Andron, C., „Damascius on Knowledge and its Object“, Rhizai 1, 2004, 
pp. 107-124 

Armstrong, A. H., The Architecture of the Intelligible Universe in the Philo- 
sophy of Plotinus, Cambridge University Press, Cambridge, 1940 

—, „The Background of the Doctrine «That the Intelligibles are not Out- 
side the Intellec»*, în E. R. Dodds (ed.), Les sources de Plotin, Entreti- 
ens sur l'antiquité classique, 5, Fondation Hardt, Vandoeuvres- 
Genéve, 1960, pp. 393-413 [reimprimare anastatică, Plotiniam and 
Christian Studies, Variorum Reprints, Londra, 1979] 

—, „Plotinus“, in Cambridge History of Later Greek and Early Medieval 
Philosophy, Cambridge University Press, Cambridge, 1967, pp. 193— 
268 

—, „Eternity, Life and Movement in Plotinus Account of the Nous“, in Le 
Néoplatonisme, Actes du colloque international du CNRS, Royaumont, 
9-13 juin 1969, CNRS, Paris, 1971, pp. 67-74 [reimprimare anastatică 
in Plotinian and Christian Studies, Variorum Reprints, Londra, 1979] 

—, „The Escape of the One. An Investigation of Some Possibilities of Apo- 
phatic Theology Imperfectly Realised in the West“, in Studia Patristica, 
XIII, Berlin, 1975, pp. 77-89 [reimprimare anastatică in Plotinian and 
Christian Studies, Variorum Reprints, Londra, 1979] 

—, „Form, Individual and Person in Plotinus“, Dionysius I, Halifax, Nova 
Scitia, 1977, pp. 49-68 [reimprimare anastatică in P/otinian and 
Christian Studies, Variorum Reprints, Londra, 1979] 

—, „Negative Theology“, The Downside Review, 95, nr. 320, 1977, pp. 
176-189 [reimprimare anastaticá în Plotinian and Christian Studies, 
Variorum Reprints, Londra, 1979] 

—, Plotinian and Christian Studies, Variorum reprints, Londra, 1979 

—, „Aristotle in Plotinus: the continuity and discontinuity of psychè and 
nous", in H. J. Blumenthal si H. Robinson (ed.), Aristotle and the Later 


Bibliografie 385 


Tradition, Oxford Studies in Ancient Philosophy Supplement, Claren- 
don Press, Oxford, 1991, pp. 117-127 

Asmus, R., „Zur Rekonstruktion von Damascius Leben des Isidorus (I)*, 
Byzantinische Zeitschrifi, 18, 1909, pp. 424—480 

—, „Zur Rekonstruktion von Damascius' Leben des Isidorus (II)*, Byzan- 
tinische Zeitschrift, 19, 1910, pp. 265-284 

—, Das Leben des Philosophen Isidoros von Damaskios aus Damaskos, Mei- 
ner, Leipzig, 1911 

Athanassiadi, P, „Persecution and Response in Late Paganism: the Evidence 
of Damascius“, Journal of Hellenic Studies, 113, 1993, pp. 1-29 

—, „Dreams, Theurgy and Freelance Divination: The Testimony of 
Iamblichus*, The Journal of Roman Studies, 83, 1993, pp.151—130 

—, La lutte pour l'orthodoxie dans le platonisme tardif de Numenius à Da- 
mascius, Les Belles Lettres, Paris, 2006 

Atkinson, M. ]., Plotinus, Ennead V. 1. On the Three Principal Hypothases. 
Oxford University Press, Oxford, 1983 

Aubenque, P, „Plotin et le dépassement de l'ontologie grecque classique“, în 
Le Néoplatonisme, Actes du colloque international du CNRS, Royaumont, 
9-13 juin 1969, CNRS, Paris, 1971, pp. 101—109 

—, „Les origines néoplatoniciennes de la doctrine de l'analogie de l'étre", 
in Néoplatonisme. Mélanges offerts à Jean Trouillard, Les Cahiers de Fon- 
tenay, 19-22, E. N.S., Fontenay aux Roses, 1981, pp. 63-76 

—, Études sur le Sophiste de Platon, Bibliopolis, Napoli, 1991 

Baladi, N., „Origine et signification de l'audace chez Plotin“, in Le Néopla- 
tonisme, Actes du colloque international du CNRS, Royaumont, 9-13 
juin 1969, CNRS, Paris, 1971, pp. 89-99 

Bales, E. E, „Plotinus theory of the One“, in R. B. Harris (ed.), 7he Struc- 
ture of Being. A Neoplatonic Approach, University of New York Press, 
Albany, 1982, pp. 40—50 

Baumgarten, A., „Plotin versus Aristotel în constituirea conceptului medie- 
val de intentionalitate", in C. Ciocan, D. Lazea (ed.), Jntentionalitatea de 
la Plotin la Lévinas, Editura Universităţii din Bucureşti, 2006, pp. 11—27 

Berg, R. M., „Towards the Paternal Harbour. Proclean Theurgy of the 
Forms“, în A. Ph. Segonds, C. Steel (ed.), Proclus et la Théologie plato- 
nicienne, Leuven University Press, Louvain, Les Belles Lettres, Paris, 
2000, pp. 426—443 

—, Proclus hymns: essays, translations, commentary, Brill, Leiden, Boston, 
Köln, 2001 

Beierwaltes, W., Proklos, Grundzüge seiner Metaphysik, Vittorio Kloster- 
mann, Frankfurt am Main, 1979 


386 DINCOLO DE FIINŢĂ 


—, Denken des Einen: Studien zur neuplatonischen Philosophie und ihrer 
Wirkungsgeschichte, Klostermann, Frankfurt am Main, 1985 

—, Selbsterkenntnis und Erfahrung der Einheit. Plotins Enneade V 3, Text, 
Übersetzung, Erlüuterungen, Klostermann, Frankfurt am Main, 1991 

—, Platonisme et idéalisme, Vrin, Paris, 2000 

Bertier, ]., Brisson, L., Combes, J., (ed.), Recherches sur la tradition platoni- 
cienne. Platon, Aristote, Proclus, Damascius, Vrin, Paris, 1977 

Bertier J., Brisson L., Charles A., Pepin J., Saffrey H.-D., Segonds A.-Ph., 
Plotin, Traité Sur les nombres (Ennéades VI, 6, [34]), Vrin, Paris, 1980 

Beutler, R., „Porphyrios“ în Rea/-Enzyklopádie, 43, Halbband, Stuttgart, 
1953, col. 175-313 

—, „Proklos“, in Real-Enzyklopädie, 45, Halbband, Stuttgart, 1957, col. 
186-247 

Bidez, ]., Vie de Porphyre le philosophe néo-platonicien, avec les fragments des 
traités IIEPI ATAAMATON er DE REGRESSU ANIMAE, Georg 
Olms Verlagsbuchhandung, Hildesheim, 1964 

Blandin, J.-Y., „Penser, c'est regarder en direction du Premier“, in M. 
Fattal (ed.), Études sur Plotin, UHarmattan, Paris-Montréal, 2000, 
pp. 129-148 

Blumenthal, H. J., „Ihe theory of Forms: a problem and four neoplatonic 
solutions“, Journal of the History of Philosophy, 6, 1968, pp. 327—339 

—, „Did Plotinus believe in Ideas of Individuals?*, Phronesis 14, 1969, pp. 
77-96 

—, „529 and its Sequel: What Happened to the Academy?“, Byzantion, 
48, 1978, pp. 369-385, 

—, „Plotinus in later Platonism“, in Blumenthal H. J., Markus R.A. (ed.), 
Neoplatonism and Early Christian Thought, Variorum Publication, 
Londra, 1981, pp. 212-222 

—, Soul and Intellect: studies in Plotinus and later Neoplatonism, Variorum, 
Aldershot, 1993 

—, „Platonism in Late Antiquity, in Soul and Intellect. Studies in Plotinus and 
Later Neoplatonism, Variorum Collected Studies, Ashgate, Londra, 1993 

—, „Plotinus and the Platonic Theology of Proclus“, în A. Ph. Segonds, C. 
Steel (ed.), Proclus et la Théologie platonicienne, Leuven University Press, 
Louvain, Les Belles Lettres, Paris, 2000, pp. 163-176. 

Blumenthal, H. J., Clark, E.G. (ed.), The Divine lamblichus. Philosopher 
and Man of Gods, Bristol Classical Press, Londra, 1993 

Blumenthal H. J., Markus R.A. (ed.), Neoplatonism and Early Christian 
Thought. Essays in honour of A. H. Armstrong, Variorum Publication, 
Londra, 1981 


Bibliografie 387 


Bos, E. P. şi Meijer, P. A. (ed.), On Proclus and his Influence in Medieval 
Philosophy, Philosophia Antiqua, 53, Brill, Leiden, New York, Kóln 
Boss, G., (ed.), Proclus et son influence. Actes du colloque de Neuchatel, 
juin 1985, Édition du Grand Midi, Zürich, 1987 

Boulad Ayoub, J., „Limage du centre et la notion de l'Un dans les Ennéades“, 
Philosophiques 11, 1, 1984, pp. 41—70 

Brehier, É., Études de philosophie antique, PUE Paris, 1955 

—, La philosophie de Plotin, Vrin, Paris, 1982 

Breton, S., „Actualité du ncoplatonisme“, Revue de Théologie et de Philoso- 
phie, 23, 1973, pp. 184-200 

Brisson, L., ,Damascius et l'Orphisme*, in P. Borgeaud (ed.), Orphisme et 
Orphée, textes réunis en l'honneur de Jean Rudhardt, Recherches et 
rencontres, 3, Droz, Genéve, 1991, pp. 157—209 

—, „De quelle façon Plotin interprète-t-il les cinq genres du Sophiste? 
(Ennéades, VI, 2 [43], 8)*, in P. Aubenque, (ed.), Études sur le Sophiste 
de Platon, Bibliopolis, Napoli, 1991, pp. 449—473 

—, „Le corps dionysiaque. Lanthropologie décrite dans le Commentaire 
sur le Phédon de Platon (1, par. 3-6) attribué à Olympiodore est-elle 
orphique?“, in M.-O. Goulet-Caze, G. Madec, D. O'Brien (ed.), 
SOPHIES MAIETORES, « Chercheurs de sagesse », Institut d'études 
augustiniennes, Paris, 1992, pp. 481—499 

—, Lectures de Platon, Vrin, Paris, 2000 

—, „Entre physique et métaphysique. Le terme óykog chez Plotin, dans ses 
rapports avec la matière (Am) et le corps (oGp10)*, in M. Fattal (ed.), 
Études sur Plotin, LHarmattan, Paris-Montréal, 2000, pp. 87-111 

—, „Le dernier anneau de la chaine d'or“, Revue des études grecques, 114, 
2001, pp. 269—282 

Bussanich, J.R., „Plotinus on the inner life of the One“, in Ancient Philo- 
sophy, Duquesne University, Pittsburg, 7, 1987, pp. 163-189 

—, The One and its relation to Intellect in Plotinus. A commentary on selected 
texts, Philosophia antiqua, 49, Brill, Leiden, 1988 

—, „Plotinus Metaphysics of the One“, in L. P. Gerson (ed.), 7he Cambridge 
Companion to Plotinus, Cambridge University Press, Cambridge, 1996, 
pp. 38-65 

Cameron, A., „Ihe Last Days of the Academy at Athens“, Proceedings of the 
Cambridge Philosophical Society, 15, 1969, pp. 7-29 

Chaignet, A.-Ed., ,Damascius. Fragment de son commentaire sur la 3* 
hypothése du Parmenide“, in Comptes rendus de l'Académie des sciences 
morales et politique, 1897, pp. 3—42 


388 DINCOLO DE FIINŢĂ 


—, „Préface“, in Damascius le Diadoque. Problèmes et solutions touchant les 
premiers principes, avec le tableau sommaire des doctrines des Chaldcens 
de Michel Psellus, vol. I, Ernest Leroux, Paris, 1898, pp. I-LIV 

Charles-Saget, A., „Notes sur /apeiron chez Plotin et Proclus“, în Annales de 
la Faculté des Lettres d'Aix-en-Provence, 43, 1968, pp. 147—161 

—, L'architecture du divin. Mathématique et philosophie chez Plotin et Pro- 
clus, Les Belles Lettres, Paris, 1982 

Charrue, J.-M., Plotin, lecteur de Platon, Les Belles Lettres, Paris, 1978 

Chindea, G., Paradoxul transcendentei la Aristotel si Plotin, Humanitas, Bu- 
curesti, 2008 

Chuvin, P, Chronique des derniers paiens. La disparition du paganisme dans 
l'Empire romain du règne de Constantin à celui de Justinien, Les Belles 
Lettres, Paris, 1990 

Cleary, J. (ed.), The Perennial Tradition of Neoplatonism, Leuven University 
Press, Leuven, 1997 

Combès, J., „Damascius, lecteur du Parmenide“, Archives de philosophie, 
38, 1975, pp. 33-60 

—, ,Négativité et procession des principes chez Damascius“, Revue des 
Études Augustiniennes, 22, 1976, pp. 114-133 

—, , Damascius et les hypothèses négatives du Parmenide. Du phénomène, 
des simulacres, des impossibles“, Revue des Sciences Philosophiques et 
Théologiques, 61, 1977, pp. 185-220 [reluat în Combs, 1989, pp. 
131-187] 

—, „Lun humain selon Damascius. L'objet de la troisième hypothèse du 
Parmenide“, Revue des Sciences Philosophiques et Théologiques, 62, 1978, 
pp. 161-165 [reluat in Combés, 1989, pp. 189-197] 

—, ,L'anthropeion ben selon Damascius", Diotima, 8, 1980, pp. 25-29 

—, „La théologie aporétique de Damascius“, in Néoplatonisme. Mélanges 
offerts à Jean Trouillard, Les Cahiers de Fontenay, 19-22, E.N.S., Fon- 
tenay aux Roses, 1981, pp. 125-139 [reluat în Combès, 1989, pp. 
199-221] 

—, „Notice“, în Damascius, Traité des premiers principes, Les Belles Lettres, 
Paris, vol. I, 1986, pp. IX-LXXII, vol. II, 1989, pp. IX-LXXII, vol. 
III, 1991, pp. IX-LXVII 

—, „Proclus et Damascius“, în G. Boss si G. Seel (eds.), Proclus et son in- 
fluence. Actes du colloque de Neuchâtel, juin 1985, Grand Midi, Zürich, 
1987, pp. 221-246 [reluat în Combès, 1989, pp. 245-271] 

—, „Les trois monades du Philèbe selon Proclus“, în ]. Pépin (ed.), Proclus 
lecteur et interprete des anciens, CNRS, Paris, 1987, pp. 177—190 [relu- 
at în Combès, 1989, pp. 223-243] 

—, ,Damascius ou la pensée de l’origine", in J. Duffy si J. Peradotto (ed.), 


Bibliografie 389 


Gonimos. Mélanges offerts à L. G. Westerink, Arethusa, Buffalo-New 
York, 1988, pp. 85-102 [reluat in Combés, 1989, pp. 273-295] 

—, Études néoplatoniciennes, J. Millon, Grenoble, 1989 

—, ,Symbolique de l'intellect dans l'/n. Parmenidem de Damascius“, in 
M.-O. Goulet-Caze, G. Madec, D. O'Brien (ed.), SOPHIES MAIE- 
TORES, « Chercheurs de sagesse », Institut d'études augustiniennes, Paris, 
1992, pp. 433—450 

—, „La théorématique de la Théologie platonicienne de Proclus selon 
Damascius“, in A. Ph. Segonds, C. Steel (ed.), Proclus et la Théologie 
platonicienne, Leuven University Press, Louvain, Les Belles Lettres, Paris, 
2000, pp. 445—458 

Cornea, A., „Dacă ar exista un ochi pe spatele cerului“, in Noul o veche 
poveste, Humanitas, Bucuresti, 2008, pp. 68-87 

Corrigan, K., „Essence and existence in the Enneades“, in L. P. Gerson 
(ed.), The Cambridge Companion to Plotinus, Cambridge University 
Press, Cambridge, 1996, pp. 105-129 

—, Reading Plotinus: A Practical Introduction to Neoplatonism, Purdue Uni- 
versity Press, West Lafayette, Indiana, 2005 

Couloubaristis, L., „Le /ogos hénologique chez Plotin“, in M.-O. Goulet-Ca- 
ze, G. Madec, D. O'Brien (ed.), SOPHIES MAIETORES, « Chercheurs de 
sagesse », Institut d'études augustiniennes, Paris, 1992, pp. 231-243 

Crystal, I., „Plotinus on the structure of self-intellection“, Phronesis, 43, 3, 
1998, pp. 264-286 

Dalsgaard Larsen, Bent, Jamblique de Chalcis, Universitetsforlaget i Aarhus, 
Aarhus, 1972 

Dalsgaard Larsen, B.; Dórrie, H. (ed.), De Jamblique à Proclus, Entretiens sur 
l'antiquité classique, 21, Fondation Hardt, Vandoeuvres-Genéve, 1975 

D'Ancona, Cristina, „Plotinus and later Platonic philosophers on the causality 
of the First Principle“, in L. P. Gerson (ed.), Ze Cambridge Companion to 
Plotinus, Cambridge University Press, Cambridge, 1996 

—, „Separation and the Forms: a Plotinian Approach", in American Catho- 
lic Philosophical Quarterly, 71, 3, 1997, pp. 367-403. 

—, (ed.) The Libraries of the Neoplatonists, Brill, Leiden-Boston, 2007 

Dillon, J., „lamblichus and the Origin of the Doctrine of Henads“, Phro- 
nesis, 17, 2, 1972, pp. 102-106 

—, The Middle Platonists. A Study of Platonism, Duckworth, Londra, 1977 

—, „Porphyry and Iamblichus in Prosclus Commentary on the Parmenides" 
in J. Duffy si J. Paredotto (ed.), Gonimos. Neoplatonic and Byzantine 
Studies presented to L. G. Westerink, Arethusa, Buffalo-New Jersey, 
1988, pp. 21-48 


390 DINCOLO DE FIINŢĂ 


—, „Philosophy and Theology in Proclus“, în E. X. Martin si J. A. Rich- 
mond (ed.), From Augustine to Eriugena: Essays in Neoplatonism and 
Christianity in Honour of John O'Meara, Catholic University of Ameri- 
ca Press, Washington DC, 1991, pp. 66—76 

—, „Plotinus and the Chaldean Oracles“, in S. E. Gersh (ed.), Platonism in 
late antiquity, University Notre Dame Press, Notre Dame, 1992, pp. 
131-140 

—, ,Porphyry's Doctrine of the One“, in M.-O. Goulet-Caze, G. Madec, D. 
O'Brien (ed.), SOPHIES MAIETORES, « Chercheurs de sagesse », Insti- 
tut d'études augustiniennes, Paris, 1992, pp. 357—366 

—, „Damascius on the Ineftable“, Archiv für die Geschichte der Philosophie, 
78, 1996, pp. 120-129 

Dodds, E. R., „Ihe Parmenides of Plato and the Origin of the Neoplatonic 
One“, The Classical Quarterly, 22, 3—4, 1928, pp. 129-142 

—, „Iheurgy and its Relationship to Neoplatonism“, Journal of Roman 
Studies 37, 1947, pp. 55—69 

—, The Greeks and the Irrational, University of California Press, Berkeley, 
1951 

—, (ed.), Les sources de Plotin, Entretiens sur l’antiquité classique, 5, Fon- 
dation Hardt, Vandoeuvres-Genéve, 1960 

—, Pagan and Christian in the Age of Anxiety, Cambridge University Press, 
Cambridge, 1965 

Dôrrie, H. (ed.), Porphyre, Entretiens sur l'Antiquité Classique, 12, Fonda- 
tion Hardt, Vandoeuvres-Genéve, 1966 

Evrard, E. „Plutarque, Jamblique, Porphyre“, L'Antiquité classique, 29, 
1960, pp. 391—406 

Edwards, M. J., „Porphyry and the Intelligible Triad“, The Journal of Hel- 
lenic Studies, 110, 1990, pp. 14—25 

Emilsson, E. K., „Plotinus on the objects of thought“, Archiv für Geschich- 
te der Philosophie, 77, 1, 1995, pp. 21-41 

—, „Cognition and its object“, in L. P. Gerson (ed.), 7he Cambridge Com- 
panion to Plotinus, Cambridge University Press, Cambridge, 1996, pp. 
217-249 

Fattal, M. (ed.), Études sur Plotin, UHarmattan, Paris-Montréal, 2000 

Festugière, A.-J., La révélation d'Hermés Trismégiste, IV: Le Dieu inconnu et 
la gnose, J. Gabalda, Paris, 1954 

—, Études de philosophie grecque, Vrin, Paris, 1971 

Fowden, G., „Ihe Pagan Holy Man in Late Antique Society“, The Journal 
of Hellenic Studies, 102, 1982, pp. 33—59 


Bibliografie 391 


Gadamer, H.-G., „Plato's Parmenides and its influence“, Dionysius, 7, 
1983, pp. 3-16 

Galpérine, M.-Cl., „Damascius et la Théologie négative", în Le Néoplato- 
nisme, Actes du colloque international du CNRS, Royaumont, 9-13 juin 
1969, CNRS, Paris, 1971, pp. 261-263 

—, „Le temps intégral selon Damascius*, Les Études Philosophiques, 3, 
1980, pp. 325-341 

—, „Damascius entre Porphyre et Jamblique“, Philosophie, 26, 1990, pp. 
41—58 

Gersh, S. E., From lamblichus to Eriugena. An Investigation of the Prehistory 
and Evolution of the Pseudo-Dionysian Tradition, Studien zur Problem- 
geschichte der antiken und mittelalterlichen Philosophie, 8, Brill, 
Leiden, 1978 

—, (ed.), Platonism in late antiquity, University Notre Dame Press, Notre 
Dame, 1992 

Gerson, L. P, Plotinus, Routledge, London-New York, 1994 

—, „Plotinus and the Rejection of Aristotelian Metaphysics“, in L. P. 
Schrenk (ed.), Aristotle in Late Antiquity, The Catholic University of 
America Press, Washington D.C., 1994, pp. 3-21 

—, (ed.), The Cambridge Companion to Plotinus, Cambridge University 
Press, Cambridge, New York, 1996 

—, „Introspection, self-reflexivity, and the essence of thinking according 
to Plotinus“, in J. Cleary (ed.), The Perennial Tradition of Neoplato- 
nism, Leuven University Press, Leuven, 1997, pp. 153-173 

Gilson, É, L'Étre et l'Essence, Vrin, Paris, 1972 

Glucker, J., Antiochus and the Late Academy, Hypomnemata, Untersuchun- 
gen zur Antike und zu Ihrem Nachleben, Heft 56, Góttingen, 1978, 
cap. 7: „Catena Aurea“, pp. 296-322 

Goulet, R., „Aidâsia“, in R. Goulet (ed.), Dictionnaire des Philosophes An- 
tiques, CNRS, Paris, 1989, vol. I, A 55, pp. 74-75 

—, ,Asclépiodote d' Alexandrie", în R. Goulet (ed.), Dictionnaire des Philoso- 
phes Antiques, CNRS, Paris, 1989, vol. I, A 453, pp. 626-631 

Goulet-Caze, M.-O., Madec, G., O'Brien, D. (ed.), SOPHIES MAIETO- 
RES, « Chercheurs de sagesse ». Hommage à Jean Pépin, Institut d'études 
augustiniennes, Paris, 1992 

Griffith, R., „Neo-Platonism and Christianity: Pseudo-Dionysius and 
Damascius“, în E. A. Livingstone (ed.), Studia patristica XXIX. Papers 
presented at the Twelfih International Conference on Patristic Studies held 
in Oxford 1995, Peeters, Leuven, 1997, pp. 238-243 


392 DINCOLO DE FIINŢĂ 


Gurtler, G.M., „Plotinus and the Platonic Parmenides“, International Phi- 
losophical Quarterly, 32, 4, 1992, pp. 443—457 

Hadot, I., Le probléme du néoplatonisme alexandrin. Hiéroclès et Simplicius, 
Études augustiniennes, Paris, 1978 

—, (ed.), Simplicius. Sa vie, son œuvre, sa survie, W. de Gruyter, Berlin, 
New York, 1987 

Hadot, P, „Être, vie, pensée chez Plotin et avant Plotin“, în E. R. Dodds 
(ed.), Les sources de Plotin, Entretiens sur l'antiquité classique, 5, Fon- 
dation Hardt, Vandoeuvres-Genéve, 1960, pp. 105-157 

—, „La métaphysique de Porphyre“, in Porphyre, Entretiens sur l'Antiquité 
classique, 12, Vandoeuvres-Genéve, 1965, pp. 125-163 

—, Porphyre et Victorinus, 2 vol., Études Augustiniennes, Paris, 1968 

—, „Ein, Einheit“, in J. Ritter (ed.), Historisches Wörterbuch der Philoso- 
phie, vol. II, Bále-Stuttgart, 1972, col. 361—367 

—, „Lunion de l’âme avec l'intellect divin dans l'expérience mystique plotini- 
enne“, in G. Boss (ed.), Proclus et son influence. Actes du colloque de Neu- 
chatel, juin 1985, Édition du Grand Midi, Zürich, 1987 

—, Plotin sau simplitatea privirii, trad. L. Zoicaş, Polirom, laşi, 1998 

—, „La conception plotinienne de l'identité entre l'intellect et son objet. 
Plotin et le De anima d' Aristote", in G. Romeyer-Dherbey (ed.), Corps 
et áme. Sur le De anima d'Aristote, Vrin, Paris, 1996, pp. 367—376 
[reluat in P. Hadot, Plotin, Porphyre: Études néoplatoniciennes, Les Bel- 
les Lettres, Paris, 1999, pp. 267—278 

—, „Un, Unité“, in Plotin, Porphyre. Études néoplatoniciennes, Les Belles 
Lettres, Paris, 1999, pp. 43-55 

—, Plotin, Porphyre: Études néoplatoniciennes, Les Belles Lettres, Paris, 1999 

—, „Apophatisme et théologie négative", în Exercices spirituels et philoso- 
phie antique, Bibliothéque de l'Évolution de l'Humanité, Albin Mi- 
chel, Paris, 2002, pp. 239—252 

Halfwassen, J., „Henologie bei Platon und Plotin“, Bochumer Philosophisches 
Jahrbuch für Antike und Mittelalter, 8, 2003 

Harries, R. B., (ed.), The Significance of Neoplatonism, International Society for 
Neoplatonic Studies, Old Dominion University, Norfolk, Virginia, 1976 

Heiser, J.H., „Plotinus and the apeiron of Platos Parmenides", Thomist, 55, 
1, 1991, pp. 53-81 

Heitz, E., „Der Philosoph Damascius^, in Srrafburger Abhandlungen zur 
Philosophie. Eduard Zeller zu seinem siebenzigsten Geburtstage, Mohr, 
Freiburg im Brisgau, Tübingen, 1884, pp. 1-24 

Henry, P., Plotin et l'Occident, Spicilegium sacrum lovaniense, Louvain, 


1934 


Bibliografie 399 


Hoffmann, Ph., ,Jamblique exégéte du pythagoricien Archytas: trois ori- 
ginalités d'une doctrine du temps“, Les Études philosophiques, 1980, 
pp. 307—323 

—, „Damascius“, in R. Goulet (ed.), Dictionnaire des Philosophes Antiques, 
CNRS, Paris, 1994, vol. II, D 3, pp. 541-593 

—, „Lexpression de l'indicible dans le néoplatonisme grec de Plotin à 
Damascius“, in C. Lévy (ed.), Dire l'évidence, L'Harmattan, Paris, 
1997, pp. 335-390 

—, „La triade chaldaique époç, 68e, níottg de Proclus à Simpli- 
cius^, în A. Ph. Segonds, C. Steel (ed.), Proclus et la Théologie platoni- 
cienne, Leuven University Press, Louvain, Les Belles Lettres, Paris, 
2000, pp. 459—489 

—, „Les bibliothèques philosophiques d’après le témoignage de la littéra- 
ture néoplatonicienne des V. et VI siècles“, in C. D'Ancona, (ed.), 7he 
Libraries of the Neoplatonists, Brill, Leiden-Boston, 2007, pp. 135-153 

Horn, C., Plotin über Sein, Zahl und Einheit, Beiträge zur Altertumskun- 
de, Bd. 62, Teubner, Stuttgart- Leipzig, 1995 

Inge, W.R., The Philosophy of Plotinus, Green, London, 1918 

Irigoin, J., „Survie et renouveau de la littérature antique à Constantinople 
(IX* siècle)“, in Harlfinger, D. (ed.), Griechische Kodikologie und 
Textüberlieferung, Wissenschaftliche Buchgesellschaft, Darmstadt, 1980 

Kahn, C. H., The Verb „Be“ and its Synonyms, vol. 6: The Verb „Be“ in Ancient 
Greek, D. Reidel Publishing Company, Dordrecht, Boston, 1973, mai ales 
capitolul VIII, „Ihe Unity of the System of ‘Be’ in Greek“, pp. 371—462 

—, „Ihe Verb “Be in Ancient Greek“, in Foundations of Language XVI, 
Dordrecht-Boston, 1973 

Karmanolis, G. E., Plato and Aristotle in agreement? Platonists on Aristotle 
from Antiochus to Porphyry, Clarendon press, Oxford, 2006 

Kélessidou-Galanos, A., „Le Parmenide de Platon dans la critique des par- 
tisans de la logique et dans la mystique plotinienne“, Philosophia, 21— 
22, 1991-1992, pp. 294-303 

—, „Du parfait et de l'Un. Connexions entre la pensée plotinienne et la 
théologie dionysienne“, Philosophia, 23—24, 1993—1994, pp. 326-332 

Kroll, W., ,Damaskios*, in Paulys Realencyclopádie der classischen Altertums- 
wissenschaft, IV, 2, 1901, col. 2039-2040 

Labriolle, P. de, La réaction paienne. Étude sur la polémique antichrétienne 
du Ier au VIe siècle, U Artisan du livre, Paris, 1934 

Lemerle, P, Le premier humanisme byzantin. Notes et remarques sur enseigne- 
ment et culture à Byzance des origines au X siècle, PUF, Paris, 1971 


394 DINCOLO DE FIINŢĂ 


Lewy, H., Chaldean Oracles and Theurgy. Mysticism, Magic and Platonism 
in Later Roman Empire, Imprimerie de l'Institut d'archéologie orientale, 
Cairo, 1956 [a doua ediție: Études Augustiniennes, Paris, 1978] 

Lloyd, A. C., „Neoplatonic logic and Aristotelian logic, I“, Phronesis I, 
1955, pp. 58-72 

—, „Neoplatonic logic and Aristotelian logic, II“, Phronesis I, 1955-1956, 
pp. 146—160 

—, „Plotinus on the genesis of thought and existence“, Oxford Studies in An- 
cient Philosophy, Oxford University Press, Oxford, 5, 1987, pp. 155-186 

—, The Anatomy of Neoplatonism, Clarendon Press, Oxford, 1998 

Lynch, J. P., Aristotles School. A Study of a Greek Educational Institution, 
University of California Press, Berkeley, 1972, în special cap: „Ihe 
Academy and the neo-platonic school“, pp. 177-189 

Marcotte, D., „Le Corpus géographique de Heidelberg (Palat. Heidelb. gr. 
398) et les origines de la ‘collection philosophique" ^, in C. D'Ancona, 
(ed.) The Libraries of the Neoplatonists, Brill, Leiden-Boston, 2007, 
pp. 167-175 

Martin, F. X., Richmond, J. A. (ed.), From Augustine to Eriugena: essays on 
Neoplatonism and Christianity in honor of John O Meara, Catholic Uni- 
versity of America Press, Washington DC, 1991 

Mau, G., Kroll, G., ,Iamblichos*, in Real-Enzyklopädie, 9, 1914, col. 645-651 

Mazilu, D., Raison et mystique dans le néoplatonisme, Zeta Books, Bucu- 
resti, 2008 

Meijer, P.A., Plotinus on the Good or the One (Enneades VI, 9): an analytical 
commentary, Gieben, Amsterdam, 1992 

Merlan, Ph., From Platonism to Neoplatonism, M. Nijhoff, Haga, 1968 

Muralt, A. de, „La métaphysique plotinienne de l'Un*, in A. de Muralt 
(ed.), Néoplatonisme et aristotélisme dans la métaphysique médiévale: 
analogie, causalité, participation, Bibliothèque d'Histoire de la Philoso- 
phie, Vrin, Paris, 1995 

Napoli, V., Epekeina tou henos. Il principio totalmente ineffabile tra dialetti- 
ca ed esegesi in Damascio, CUECM, Catania, Officina di Studi Medievali, 
Palermo, 2008 

Narbonne, J.-M., „Ontologie et hénologie : divergence ou convergence?", 
Laval Théologique et Philosophique, 51, 3, 1995, pp. 541—549 

—, „Lou ti de Plotin“, în Cahiers philosophiques de Strasbourg, Strasbo- 
urg, 1999, pp. 23—52 

—, La métaphysique de Plotin, suivi de Henosis et Ereignis: remarques sur 
une interprétation heideggérienne de l'Un plotinien, Vrin, Paris, 2001 


Bibliografie 395 


Nikulin, D., „Intelligible matter in Plotinus“, Hermes, 126, 1998, pp. 
326-340 

O'Brien, D., „Le non-être dans la philosophie grecque: Parmenide, Platon, 
Plotin“, în P Aubenque, (ed.), Études sur le Sophiste de Platon, Biblio- 
polis, Napoli, 1991 

—, O'Meara, D., Structures hiérarchiques dans la pensée de Plotin. Étude 
historique et interprétative, Philosophia antiqua, 27, Brill, Leiden, 1975 

—, „Le probléme du discours sur l'indicible chez Plotin“, Revue de théolo- 
gie et de philosophie, 40, 2, 1990, pp. 145-156 

—, „The hierarchical ordering of reality in Plotinus“, in L. P. Gerson (ed.), 
The Cambridge Companion to Plotinus, Cambridge University Press, 
Cambridge, 1996, pp. 66-81 

—, „Scepticism and Ineffability in Plotinus", Phronesis, 45, 3, 2000, pp. 
240-251 

—, Plotinus: an Introduction to the Enneads, Clarendon Press, Oxford, 2005 

—, „Patterns of Perfection in Damascius Life of Isidore", Phronesis, 51, 
2006, pp. 74-90 

Pasqua, H., „«Henosis» et «Ereignis». Contribution à une interprétation 
plotinienne de l'Étre heideggerien“, Revue Philosophique de Louvain, 
100, 4, 2002, pp. 681-697 

Pelegrinis, T. N., „Damascius: Symmetry as a Means towards Man's Perfec- 
tion“, Diotima, 7, 1979, pp. 147-151 

Pépin, Jean (ed.), „Plotin et le miroir de Dionysos (Enn. IV, 3 [27], 12, 
1-2)“, Revue internationale de philosophie, 24, 1970, pp. 304—320 

—, „Platonisme et antiplatonisme dans le traité de Plotin Sur les nombres 
(VI 6 [34])*, Phronesis, 24, 1979, pp. 197-208 

—, Proclus, lecteur et interprète des anciens, Actes du colloque international 
du CNRS, Paris, 2-4 oct. 1985, CNRS, Paris, 1987 

Perl, Eric D., , The power of all things: the One as pure giving in Plotinus", 
American Catholic Philosophical Quarterly, 71, 3, 1997, pp. 301-313 

—, Theophany: The Neoplatonic Philosophy of Dionysius the Areopagite, Suny 
Press, Albany, 2008 

Piganiol, A., L'empire chrétien (325—395), PUF, Paris, 1972 

Ramnoux, C., „La contemplation plotinienne et son expression conceptuelle. 
Plotin: l'Enaéade de la contemplation, (III, 8)“, Cahiers de l'Université 
Saint-Jean de Jérusalem, n. 11, 1985, pp. 102-115 

Rappe, S., „Scepticism in the sixth century? Damascius Doubts and Solu- 
tions Concerning First Principles", Journal of the History of Philosophy, 
36, 1998, pp. 337-363 


396 DINCOLO DE FIINŢĂ 


—, Reading Neoplatonism: Non-Discursive Thinking in the Texts of Plotinus, 
Proclus and Damascius, Cambridge University Press, Cambridge, 2000 

Riel, Gerd Van, Pleasure and the good life: Plato, Aristotle and the neoplato- 
nists, Brill, Leiden, Boston, Koln, 2000 

—, » N'essayons pas de compter l'intelligible sur les doigts’. Damascius et 
les principes de la limite et de l'illimité, Philosophie antique, 2, 2002, 
pp. 199-219 

Rist, J. M., The Neoplatonic One and Plato's Parmenides", Transactions 
and Proceedings of the American Philological Association, 93, 1962, pp. 
389—401 

—, ,Iheos and the One in some texts of Plotinus“, Mediaeval Studies, 24, 
1962, pp. 169-180 

—, „Ihe ‘Parmenides’ Again“, Phoenix, 16, 1, 1962, pp. 1-14 

—, Plotinus. The Road to Reality, Cambridge University Press, Cambridge, 
1967 

—, „Integration and the Undescended Soul in Plotinus“, American Journal 
of Philology, 88, 1967, pp. 410—422 

—, „Ihe Problem of «Otherness» in the Enneads“, in Le Néoplatonisme, 
Actes du colloque international du CNRS, Royaumont, 9-13 juin 1969, 
CNRS, Paris, 1971, pp. 77-88 

—, „Ihe One of Plotinus and the God of Aristotle", Review of Metaphysics, 
27, 1973, pp. 75-87 

—, Platonism and its Christian Heritage, Variorum Reprints, Londra, 1985 

—, „Pseudo-Ammonius and the Soul-Body Problem in Some Platonic 
Texts of Late Antiquity“, The American Journal of Philology, 109, 3, 
1988, pp. 402-415 

Romano, E, , L'idée de causalité dans la Théologie platonicienne de Proclus“, 
in A.-Ph. Segonds, C. Steel (ed.), Proclus et la Théologie platonicienne, 
Leuven University Press, Louvain, Les Belles Lettres, Paris, 2000, pp. 
325-337 

Ross, D., Platos theory of Ideas, Clarendon Press, Oxford, 1971 

Ruelle, Ch.-E., „Le philosophe Damascius. Étude archéologique et histo- 
rique sur sa vie et ses ouvrages, suivie de neuf morceaux inédits extraits 
du Traité des Premiers Principes et traduits en latin“, Revue Archéolo- 
gique, 1861 

—, „Notice du Codex Marcianus 246 contenant le Traité du philosophe 
Damascius sur les premiers principes“, in Mélanges Graux, Thorin, 
Paris, 1884, pp. 547—552 

—, „Notice des manuscrits de Damascius Ilepi Gpx@v", in Revue de philo- 
logie, de littérature et d'histoire anciennes, 14, 1890, pp. 135—145 


Bibliografie 397 


—, „Damascius. Son traité des premiers principes“, Archiv für Geschichte 
der Philosophie, 3, 1890, pp. 379—388 si 559—567 

Satfrey, H. D., „Les néoplatoniciens et les Oracles Chaldaiques“, Revue des 
Études Augustiniennes, 27, 3—4, 1981, pp. 209-225 

—, „La théurgie comme pénétration d'éléments extra-rationels dans la 
philosophie grecque tardive“, în Wissenschaflliche und Ausserwissen- 
schafiliche Rationalität. Referate unde Texte des 4. Internationalen Hu- 
manistischen Symposium 1978, Atena, 1981, pp. 153-169 [reluat in 
Recherche sur le Néoplatonisme aprés Plotin, Paris, Vrin, 1990] 

—, „La Théologie platonicienne de Proclus, fruit de l'exégése du Parmenide“, 
Revue de Théologie et de Philosophie, 116, 1984, pp. 1—12 [reluat in Re- 
cherches sur le néoplatonisme après Plotin, Vrin, Paris, 1990, pp. 173-184] 

—, „Quelques aspects de la spiritualité des philosophes néoplatoniciens, 
de Jamblique à Proclus et Damascius“, Revue des Sciences Philosophiques 
et Théologiques, 68, 1984, pp. 169—182 

—, „Ammonius d'Alexandrie", in R. Goulet (ed.), Dictionnaire des Philo- 
sophes Antiques, CNRS, Paris, vol. I, 1989, A 141 

—, Recherches sur le néoplatonisme aprés Plotin, Vrin, Paris, 1990 

—, „Pourquoi Porphyre a-t-il édité Plotin? », in Porphyre. La vie de Plotin, 
vol. II, Vrin, Paris, 1992, pp. 31-64 

—, „Le thème du malheur des temps chez les derniers philosophes néopla- 
toniciens“, în M.-O. Goulet-Caze, G. Madec, D. O'Brien (ed.), 
SOPHIES MAIETORES, « Chercheurs de sagesse », Institut d'études 
augustiniennes, Paris, 1992, pp. 421—431 

—, „Accorder entre elles les traditions théologiques: une caractéristique du 
néoplatonisme athenien“, în E. P. Bos si P. A. Meijer (ed.), Oz Proclus 
and his Influence in Medieval Philosophy, Philosophia Antiqua, 53, Brill, 
Leiden, New York, Kóln, 1992, pp. 35-50 

—, Le néoplatonisme aprés Plotin, Vrin, Paris, 2000 

Saftrey, H. D., Westerink, L. G., „Introduction“, în Proclus, Théologie Plato- 
nicienne, Les Belles Lettres, Paris, vol. I, 1968, pp. IX-CLXV, vol. II, 
1974, pp. IX-XC, vol. III, 1978, pp. IX-CXIV, vol. IV, 1981, pp. IX- 
XCIV, vol. V, 1987, pp. IX-XCVIIL, vol. VI, 1997, pp. IX-LXXXIX 

Sambursky, S., The Concept of Time in Late Neoplatonism, Israel Academy, 
Jerusalem, 1971 

—, The Concept of Place in Late Neoplatonism, Israel Academy, Jerusalem, 
1982 

Schrenk, L. P. (ed.), Aristotle in Late Antiquity, Studies in philosophy and 
the history of philosophy, 27, The Catholic University of America Press, 
Washington D.C., 1994 


398 DINCOLO DE FIINŢĂ 


Schroder, E M., „Ihe Platonic Parmenides and imitation in Plotinus", 
Dionysius, 2, 1978, pp. 51-73 

—, Form and Transformation. A Study in the Philosophy of Plotinus, McGill- 
Queens Studies in the History of Ideas 16, Montreal, Kingston, 1992 

Schürmann, R., „Lhenologie comme dépassement de la métaphysique“, 
Études philosophiques, 3, 1982, pp. 331—350 

Schwyzer, H.-R., „Plotinus“, in Real-Enzyklopádie, XXI.1, 1951, col. 553- 
554 

—, „Ammonios Sakkas, der Lehrer Plotins“, in Rheinisch-Westfälische Ak. 
der Wiss. Vortráge, G 260, Opladen, 1983 

Segonds, A. Ph., Steel, C. (ed.), Proclus et la Théologie platonicienne, Actes 
du Colloque International de Louvain (13-16 mai 1998), Leuven 
University Press, Louvain, Les Belles Lettres, Paris, 2000 

Sheppard, A., „Iwo Notes on Proclus“, The Classical Quarterly, 31, 2, 
1981, pp. 470—471 

—, „Proclus Attitude to Theurgy^, The Classical Quarterly, 32, 1, 1982, 
pp. 212-224 

Siorvanes, L., Proclus: Neo-Platonic philosophy and science, Edinburgh Uni- 
versity Press, Edinburgh, 1996 

Sleeman, J. H., Pollet, G., Lexicon plotinianum, Brill, Leuven University 
Press, Louvain, 1980 

Smith, A., Porphyrys Place in the Neoplatonic Tradition, M. Nijhoff, Haga, 
1974 

—, ,lamblichus View on the Relationship of Philosophy to Religion in De 
Mysteriis“, in H. J. Blumenthal si E. G. Clark (ed.), The Divine lambli- 
chus. Philosopher and Man of Gods, Bristol Classical Press, Londra, 
1993, pp. 74-86 

—, „Porphyry and the Platonic Theology", în A. Ph. Segonds, C. Steel (ed.), 
Proclus et la Théologie platonicienne, Leuven University Press, Louvain, 
Les Belles Lettres, Paris, 2000, pp. 177-188 

—, Philosophy in late antiquity, Routledge, Londra, 2004 

Steel, C., Tbe Changing Self. A Study on the Soul in Later Neoplatonism: 
lamblichus, Damascius and Priscianus, Verhandelingen van de Konin- 
klijke Academie voor Wetenschappen, Bruxelles, 1978 

—, ,LUn et le Bien: les raisons d'une identification dans la tradition pla- 
tonicienne“, Revue des sciences philosophiques et théologiques, 73, 1989, 
pp. 69—84 

Strömberg, R., ,Damascius. His personality and significance", Eranos, 44, 
1946 Mélanges Rudberg, pp. 175—192 

Taormina, D. P, Jamblique critique de Plotin et de Porphyre, Vrin, Paris, 1999 


Bibliografie 399 


Tardieu, M., Les paysages reliques. Routes et haltes syriennes d'Isidore à Sim- 
plicius, Bibliothèque de l'École des Hautes Études, Sciences religieuses 
94, Louvain-Paris, 1991 

Tazzolio, E, „Le probléme de la cuasalité du Principe chez Plotin“, Revue 
Philosophique de Louvain, 102, 2004, pp. 59—71 

Terezis, C., „Ihe Ontological Relation 'One-Many according to the Neopla- 
tonist Damascius“, Bochumer Philosophisches Jahrbuch, 1, 1996, pp. 23-37 

Theiler, W., „Plotin zwischen Plato und Stoa“, în E. R. Dodds (ed.), Les so- 
urces de Plotin, Entretiens sur l'antiquité classique, 5, Fondation Hardt, 
Vandoeuvres-Genéve, 1960 

Tigerstedt, E. N., The Decline and Fall of the Neoplatonic Interpretation of 
Plato, Commentationes Humanarum Litterarum, 52, Societas Scienti- 
arum Fennica, Helsinki, 1974 

Trabattoni, E, „Filosofia e Dialettica in Damascio“, in M. Barbanti, G. 
Giardina si F. Trabattoni, „Per una biografia di Damascio“, Rivista cri- 
tica di Storia della Filosofia, 40, 1985, pp. 179—201 

Trouillard, ]., La purification plotinienne, PUR Paris, 1955 

—, La procession plotinienne, PUE Paris, 1955 

—, „Valeur critique de la mystique plotinienne“, Revue Philosophique de 
Louvain, 59, 1961, pp. 431—444 

—, „Un et Être“, Les Études philosophiques, 1966, pp. 185-196 

—, „Lâme du Timée et l'un du Parmenide dans la perspective néoplatoni- 
cienne“, Revue internationale de Philosophie, 92, 1970, pp. 236-251 

—, „Rencontre du néoplatonisme^, Revue de Théologie et de Philosophie, 
22, 1972, pp. 1-13 

—, „La notion de DUNAMIS chez Damascius“, Revue des études grecques, 
85, 1972, pp. 353-363 

—, „Le Parmenide de Platon et son interprétation néoplatonicienne", Revue 
de Théologie et de Philosophie, 23, 1973, pp. 83-100 

Vacherot, E., Histoire critique de l'école d'Alexandrie, 3 vol., Hakkert, Am- 
sterdam, 1846-1851 

Vasiliu, A., Dire et voir. La parole visible du Sophiste, Vrin, Paris, 2009 

Vianu, $, Metafizica spiritului de la Aristotel la Hegel, Humanitas, Bucu- 
resti, 2005, cap. „Lumea inteligibilă în metafizica lui Plotin“ 

Vlad, M., „De principii: de l'aporétique de PUn à l'aporétique de 
l'Ineffable*, Chora. Revue d'études anciennes et médiévales: philosophie, 
théologie, sciences, nr. 2, 2004 pp. 125-148 

—, „De l'unité de l'intellect à l'un absolu: Plotin critique d'Aristote“, 
Chora. Revue d'études anciennes et médiévales: philosophie, théologie, 
sciences, nr. 5, 2007, pp. 121-140 


400 DINCOLO DE FIINŢĂ 


—, „Dincolo de ființă — o «transcendentä uluitoare» si interpretarea ei 
neoplatonică“, in G. Bondor, C. Bilbă (ed.), Adevăr hermeneutic si locuri 
obscure, Editura Universităţii „Alexandru Ioan Cuza“, Iași, 2008, pp. 
115-144 

—, ,lranscendentá si cauzalitate. Proclus despre principiul de dincolo de 
fiinţă“, în Revista de Filosofie, 3—4, 2009 

Vogel, C. J. De, „On the Neoplatonic Character of Platonism and the 
Platonic Character of Neoplatonism“, Mind, 62, 1953, pp. 43-64 

—, „La théorie de l’apeiron chez Platon et dans la tradition platonicienne“, 
Revue Philosophique, 84, 1959, pp. 21-39 

—, „A propos de quelques aspects dits néoplatonisants du platonisme de 
Platon“, în Le Néoplatonisme, Actes du colloque international du CNRS, 
Royaumont, 9-13 juin 1969, CNRS, Paris, 1971 

Wahl, ]., Étude sur le Parmenide de Platon, F. Rieder, Paris, 1926 

Wallis, R.T., Neoplatonism, Duckworth, Londra, 1972 

Watts, E., „Justinian, Malalas, and the End of Athenian Philosophical Tea- 
ching in A.D. 529“, The Journal of Roman Studies, 94, 2004, pp. 168—182 

Westerink, L.G., , Damascius, Commentateur de Platon“, în Le Néoplato- 
nisme, Actes du colloque international du CNRS, Royaumont, 9—13 juin 
1969, CNRS, Paris, 1971, pp. 253-260 

—, „Introduction“, in The Greek Commentaries on Platos Phaedo, vol. Il: 
Damascius, North Holland, Amsterdam, 1973 

—, „Le texte du Traité des Premiers principes", în Damascius, Traité des 
premiers principes, trad. J. Combés, Les Belles Lettres, Paris, vol. I, 
1986, pp. LXXIII-CXIV 

Westra, L., „Liberté, créativité et l'Un de Plotin“, Diotima, 19, 1991, 127 

Whittaker, John, „Philological Comments on the Neoplatonic Notion of 
Infinity“, in R. B. Harries (ed.), The Significance of Neoplatonism, Old 
Dominion University, Norfolk, Virginia, 1976, pp. 155-172 

Whittaker, Thomas, The Neo-Platonists: a study in the history of Hellenism, 
Thoemmes, Bristol, 1993 


CUPRINS 


Introducere . aa 5 


Partea întâi 


PREMISELE ŞI GENEZA PROBLEMATICII 
PRINCIPIULUI PRIM: PLOTIN 


Capitolul 1: 


Principiul de dincolo de ființă. Constituirea unei tradiții . . . . . 25 
A. Platon şi depăşirea ființei . . . ce. 25 
B. Plotin şi structura realității . . . . . . . ......... 30 
C. Înainte si după Platon . ................. 37 
D. Percepția neoplatonică asupra tradiţiei . . . . . . . . .. 41 

Capitolul 2: 

Unul din lucrurile individuale. . ................ 45 
A. Unul este diferit de ființă — 

polemica anti-aristotelicä . . . cc. 47 
B. Anterioritatea unului față de gândire. 
Polemica anti-stoicä. . . ................. 56 

Capitolul 3: 

Unul inteligibil a à Dia ha à he me 63 


A. Numărul din lumea sensibilă si 

numărul din lumea inteligibilă . . .. ......... 64 
B. Numărul inteligibil anterior 

pluralitätii inteligibile a ființei .... . . . ....... 69 
C. Unul anterior ființei în inteligibil. . . . . . . . . . . .. 80 


402 CUPRINS 


Capitolul 4: 
De la unul intelectului la unul absolut: 
critica lui Plotin la Aristotel . . . e. 84 
A. Unitatea intelectului la Plotin. . ............. 86 
B. Pluralitatea intelectului . . ................ 94 
C. Intelectul nu este unul absolut, 
ci doar priveşte spre acesta . . cc... . 101 
Capitolul 5: 
UnulabsoluE 4X à du 8 à SO *WsRE E OG aA 105 
A. Plotin şi „dublul paricid* . . e... 105 
B. Dincolo de ființă — énékewa tG odoiag. . . . . . . 109 
C. Sensurile lui „dincolo de ființă“ la Plotin. . . . . . . .. 119 
D. Paradoxul lui „dincolo de ființă şi de gândire“ . . . . .. 151 


Partea a doua: 


EVOLUȚIA PROBLEMEI PRINCIPIULUI PRIM DUPĂ 
PLOTIN: PORFIR, IAMBLICHOS ŞI PROCLUS 


Capitolul 1: 


Problema unui principiu de dincolo de ființă la Porfir . . . . .. 165 
A. Textele lui Porfir ..................... 168 
B. Sursa plotiniană a problemei . . .... cc... 177 
C. „Nemulțumirea“ lui Damascius. .. cc... 181 
D. Coordonat sau necoordona? . . ............. 189 
E. Proclus şi Damascius despre Porfir ............ 193 

Capitolul 2: 

lamblichos şi problema principiilor de dincolo de ființă . . . . . . 203 
A. Perspectiva lui lamblichos. . ............... 206 
B. Interpretarea primei ipoteze platonice. .......... 210 
C. lamblichos şi principiul indicibil . . . . . . . . . . . .. 228 

Capitolul 3: 

Proclus şi principiul de dincolo de ființă 

ca transcendentà şi cauzalitate . ................. 238 


A. Necesitatea principiului de dincolo de ființă ....... 239 


CUPRINS 403 


B. Transcendenta principiului faţă de ființă ......... 244 
C. Transcendenta devine cauzalitate . . . . ....... 251 
D. Principiul inexprimabil. . ................ 258 
E. Unul imparticipabil şi henadele. . ............ 267 


Partea a treia: 


DAMASCIUS ŞI PRINCIPIUL INEFABIL 


Capitolul 1: 


Aporia principiului de dincolo de totul . ............. 275 
A. Situaţia problemei înainte de Damascius . ........ 277 
B. Damascius şi dubla aporie a principiului unic. . . . . .. 279 
C. „Unul-tot anterior totului“ 

şi ieşirea parţială din aporie. . . ............. 290 
D. Recurenfaapotiel. e i 249 twa ea gx ta 296 

Capitolul 2: 

De la aporia principiului la principiul necoordonat. . . . . ... 302 
A. Divinatia unui principiu necoordonat .......... 302 
B. Suprimarea discursului . . ................ 313 
C. Trecerea înspre nimic. . ................. 320 
D. Travaliile gândirii înspre principiul necoordonat . . . . . 328 

Capitolul 3: 

Principiul inefabil. |... A 335 
A. Inefabilul înainte de Damascius. . ............ 337 
B. Damascius şi inefabilul . . . . . . spa . ........ 346 
C. Inefabilul şi ierarhia principiilor . . . . ......... 357 

[9/7/7777 57 PERS 369 


Franz-Emmanuel Schürch 


LE SAVOIR EN APPEL 


HEIDEGGER ET LETOURNANT DANS LA VÉRITÉ 


Franz-Emmanuel Schürch 
Le Savoir en appel 
Heidegger et le tournant 
dans la vérité 


Availability: Paperback & Electronic (pdf) 
Publication date: 10 Sept 2009 

Size: 6 x 8.65 in 

Pages: 468 

Language: French 

ISBN: 978-973-1997-32-2 (paperback) 
ISBN: 978-973-1997-33-9 (ebook) 
Paperback: 27 EUR (shipping not included) 
eBook Individuals: 9 EUR 

eBook Institutions: 90 EUR 


Claudiu Gaiu 


L'ethique 
Claudiu Gaiu de Pierre Charron 


La prudence de l'homme d'esprit 
Léthique de Pierre Charron 


Préface de 
Denis Kambouchner 


Series: Foundations of Modern Thought, vol. 2 
Availability: Paperback & Electronic (pdf) 
Publication date: November 2010 

Size: 13 x 20 cm 

Pages: 360 

Language: French 

ISBN: 978-973-1997-83-4 (paperback) 
ISBN: 978-973-1997-84-1 (ebook) 
Paperback: 23 EUR (shipping not included) 
eBook Individuals: 9 EUR 

eBook Institutions: 90 EUR 


( Z Dr 


51 B-dul Coposu 
ap. 48, Bucharest 
RO-030604, Romania 
Tel. (004) 0733046689 
Fax. (004) 0318166779 
www.zetabooks.com 
orders@zetabooks.com 


